
PROLOGAS 


Kiekvienas žmogus — mįslė. Istorinė asmenybė — dar 
didesnė mįslė, mes negalime su ta asmenybe bendrauti 
betarpiškai, į žmogaus vidinį pasaulį turime skverbtis 
remdamiesi ne visada patikimais, nepilnais jo laiškais, do- 
kumentais, neobjektyviais aplinkinių — draugų ir priešų — 
atsiliepimais. Begalinėje gretoje istorinių asmenybių, su- 
vaidinusių savo vaidmenį pasaulio istorijoje, yra keletas 
itin paslaptingų, itin nesuvokiamų. Tokia paslaptinga as- 
menybė buvo ir XVII amžiaus Anglijos buržuazinės revo- 
liucijos vadas Oliveris Kromvelis. 

Jo likimas nepaprastas — niekam nežinomas, neturtingas 
provincijos džentelmenas tapo žymiu karvedžiu, pasiekė, 
kad būtų nukirsta galva teisėtam monarchui, ir iš esmės 
pats užėmė jo vietą. Būdamas vienvaldis Anglijos valdo- 
vas, jis kėlė Europos valstybių siaubą, formavo to meto 
pasaulio politiką. Iki šiol ginčijamasi dėl šio nuostabaus 
žmogaus; tyrinėtojai šališki, kaip ir jo amžininkai, jų 
vertinimai prieštaringi, kartais viena nuomonė visai pa- 
neigia kitą. Vieni tvirtiria, kad jis buvo „veidmainis tiro- 
nas“, „piktavalis uzurpatorius“, iš pat pradžių sumaniai 
panaudojęs revoliucijos šūkius ir puritonų judėjimo reli- 
ginj patosą dėl asmeninės šlovės, turto, o svarbiausia — 
dėl valdžios. Kitiems atrodo, kad jis buvo tikras revoliu- 
cionierius, kovotojas dėl liaudies gerovės, idėjos riteris, 
kurį tik aplinkybės vertė griebtis diktatoriaus metodų. 
Vieni sako, kad Kromvelis — atsimetėlis, išdavęs liaudies 
kovą, kiti jį laiko didvyriu, atsidavusiu krikščioniu, dievo 
pasiuntiniu, kuris gelbėjo Angliją nuo daugvbės priešų. 
Liberalams atrodo, kad jis — liberalas ir reformatorius; 

Anglijos burzuazinio 'demokratizmo „išskirtinumo“ teore- 
tikai mano, kad jis — parlamentinés sistemos pradininkas; 
dar kiti jj vadina „konservatyviu diktatoriumi“. Pagaliau 
yra žmonių, įrodinėjančių, kad Kromvelis — tik nuskurdes 
kaimo džentelmenas, jis ir „griovimo revoliucijai“ ėmė 
vadovauti tik norėdamas Anglijoje sugrąžinti negrįžtamai 
į pracitį nueinančią feodaline tvarką. 

Nuomonės skiriasi pagrįstai. Jeigu gilinsimės vien į 
Kromvelio poelgius ir pasisakymus, susidursime su tokia 
daugybe prieštaravimų, kad neišvengiamai pateksime į 
aklavietę. Ilgos, sunkios abejonės, delsimas, neryžtingumas 
ir kartu pašėlę energijos protrūkiai, nuostabus veiklumas, 
netikėti poelgiai. Akivaizdus bailumas, noras likti šešėlyje, 
baimė dėl gyvybės ir kartu beatodairiška drąsa, narsa 
mūšio lauke, gebėjimas atsakyti už triuškinančius politi- 
nius aktus. Egzaltuotas religingumas, „dievo ieškojimas“, 
polinkis į mistiką ir kartu blaivus politiko protas, išskai- 
čiavimas, praktiškumas. Gebėjimas rasti bendrą kalbą su 
liaudimi, jos reikmių suvokimas ir kartu nekompromisinis 
liaudies judėjimų slopinimas, sąvokų „neturtingas žmo- 
gus“ ir „blogas žmogus“ sutapatinimas. Svelnumas arti- 
miesiems, rūpinimasis draugais, kareiviais, kilniaširdiš- 
kumas priešams ir kartu žiaurumas. Šių prieštaravimų 
negalima suprasti neįsigilinus į revoliuciją, kurioje Krom- 
velio vaidmuo buvo nepaprastas. Be revoliucijos Kromve- 
lio suvokti negalima; tam tikra prasme jis buvo revoliuci- 
jos kūrėjas, bet dar labiau revoliucijos įvykiai valdė jj 
patį. Istorine asmenybe Kromvelį padarė revoliucijos jėga 
ir pakilimas, taip pat naujieji valdovai, kurie nuslopino 
jos demokratines sroves. Iš pirmo žvilgsnio nesuprantamą 
jo poelgių ir net aistrų kaitą galima paaiškinti tik įdėmiai 
sekant kiekvieną revoliucijos posūkį. 


XVII amžiaus vidurio Anglijos buržuazinė revoliucija, 
K. Markso žodžiais, buvo pirmoji „Europos masto“ ! bur- 
Zuaziné revoliucija. Revoliucija sudavė triuškinantį smūgį 
Europos feodalinei sistemai. Šis „griaustinis“ paskelbė 


! K. Marksas, F. Engelsas. Rinktiniai raštai dviem tomais.— V., 
1950, t. I, p. 40. 

naujos visuomeninės santvarkos gimimą, atvedė į valdžią 
naujas klases, sugriovė senąją visuomeninę santvarką. 
Revoliucija nebuvo grynai anglų; kaip ir XVII amžiaus 
pabaigos Didžioji Prancūzijos revoliucija, ji reiškė „naujos. 
visuomeninės santvarkos pergalę, buržuazinės nuosavy- 
bės pergalę prieš feodalinę, nacijos prieš provincializmą, 
konkurencijos prieš cechinę santvarką, nuosavybės dali- 
jimo prieš majoratą, žemės pajungimo savininkui pergalę 
prieš savininko pajungimą žemei, švietimo prieš prietarus, 
šeimos prieš giminės vardą, iniciatyvos prieš herojinę 
tinginystę, buržuazinės teisės prieš viduramžių privilegi- 
jas“ 2. 

Revoliucija Anglijoje brendo palengva, tuomet, kai 
Anglijos absoliutizmas, atrodo, dar klestėjo. Jau valdant 
karalienei Elžbietai I, antroje XVI amžiaus pusėje, feo- 
dalinės santvarkos gelmėse gimusios klasės — buržuazija 
ir naujoji bajorija (džentriai) — vis dažniau demonstravo 
savo galią ir įtaką. Vystėsi pramonė ir prekyba, bajorų 
dvaruose ūkis buvo pertvarkomas buržuaziniu pagrindu: 
bendruomenių žemė, nuo senų laikų priklausiusi valstie- 
čiams, buvo aptveriama, joje sumanus savininkas ganė 
avis, kad galėtų prekiauti vilna, mėsa ir gausinti savo 
turtą. 

Tas pats žmogus tapdavo žemvaldžiu ir pramonininku 
arba pirkliu; tai buvo svarbiausia Anglijos visuomeninės 
santvarkos ypatybė, kurią labai ryškiai atspindėjo ir pati 
revoliucija. Naujiesiems bajorams, suprantama, trukdė 
feodaliniai apribojimai, varžę prekybos laisvę ir versli- 
ninkų iniciatyvą. Jų nepasitenkinimas ypač sustiprėjo val- 
dant Stiuartų dinastijos karaliams, kurie atėjo į sostą 
po Elžbietos Tiudor. Jokūbas I ir jo sūnus Karolis I, siek- 
dami papildyti iždą, atgaivino senus, jau pamirštus pa- 
pročius ir duokles. Norėdami susilpninti parlamentų, ku- 
riuose posėdžiavo naujųjų klasių atstovai, įtaką, jie 
naudojo karaliaus prerogatyvą, o slopindami nepasiten- 
kinimą, vis dažniau rėmėsi nepaprastaisiais teismais — 
Žvaigždžių rūmais ir Aukštąja komisija. 


2 Ten pat, p. 41. 


Tačiau nepasitenkinimas didėjo. Kadangi senasis pa- 
saulis buvo dar stiprus, o naujasis rėmėsi viduramžiais, 
nepasitenkinimas įgaudavo atitinkamų formų: idėjų vė- 
liava tapo religija; ne viduramžių katalikybė, glaudžiai 
susijusi su senąja santvarka, ne anglikonybė, atsiradusi 
dėl reformacijos, kurią vykdė Anglijos karaliai. Henriko 
VIII pradėta ir visiškai susiformavusi valdant Elžbietai 
anglų reformacija buvo ribota. Dabar Romos popiežius 
nebekontroliavo bažnyčios ir valstybės valdančiųjų vir- 
Suniy, bet episkopalinė bažnyčios sankloda, iškilmingos 
apeigos ir daugelis katalikybės dogmų išliko. Anglikonų 
bažnyčia virto paklusnia absoliutizmo tarnaite, o jos mo- 
kymas — ideologine baze. Todėl bet kokia absoliutizmo 
opozicija buvo protestantiška, nusiteikusi prieš bažnyčią, 
prieš anglikonus. 

Nepatenkintųjų idėjine baze tapo kalvinizmas, kurio 
pradininkas buvo reformatorius iš Ženevos — Kalvinas. 
Kalvinizmas buvo tikrai buržuazinė religija, kuri griovė 
didžiulį katalikų bažnyčios hierarchijos pastatą, besire- 
miantį begaliniu popiežiaus autoritetu, panašiai kaip vi- 
duramžiais buvo remiamasi pasaulietine hierarchija. Ne 
bažnyčios nutarimai, o biblija, XVI amžiuje iš nelabai 
suprantamos lotynų kalbos išversta į Europos tautų kal- 
bas, tapo svarbiausiu naujųjų klasių ideologijos šaltiniu, 
politikos, moralinių vertybių matu. Ne apeigos ir sakra- 
mentai, buvę šventa katalikų dvasininkijos monopolija, 
o tikėjimas — kiekvieno žmogaus tikėjimas — buvo laiko- 
ma religijos pagrindu. Tas, kuris tikrai tiki, mokė kalvi- 
nistai, bus išganytas, net jei nevykdys bažnyčios apeigų. 
Priešingai, nei krikštas, nei komunija, nei pasninkai, nei 
išpažintvs ir nuodėmių atleidimai nepadės tam, kuris ne- 
tiki sieloje. O tie, kurie tiki, — dievui lygūs. Iš to gimė 
buržuazinės lygybės idėja: pirklys — toks pat dievo kū- 
rinys, kaip ir prašmatniai tituluojamas lordas, pameistrys, 
jei jis nuoširdžiai tiki, taip pat vertas išganymo, kaip ir 
jo šeimininkas. 

Naujasis mokymas užvaldė vis platesnių Anglijos vi- 
suomenės sluoksnių protus. Naujieji bajorai ir finansi- 

ninkai, trokštantys plėtoti savo ūkius kapitalistiniu keliu, 
valstiečiai nuomininkai ir krautuvininkai, pameistriai ir 
kaimo bernai tapdavo puritonais (lotyniškai purus — šva- 
rus), kovotojais dėl bažnyčios apvalymo — tai jie laikė 
svarbiausia misija. Išlaisvinti religiją nuo katalikų baž- 
nyčios apeigų, panaikinti vyskupų valdžią ir bažnytinius 
teismus,— šis siekis patiems puritonams kartais užgož- 
davo svarbesnius, socialinius ir politinius visuomenės 
raidos klausimus. Pavyzdžių, argumentų, šūkių savo kovai 
jie sėmėsi iš jų nuosavybe tapusio Senojo testamento — 
kaip tik iš Senojo testamento, kviečiančio į kovą, grasi- 
nančio, nesutaikomo. ,,Kromvelis ir anglų tauta,— rašė 
K. Marksas,— savo buržuazinei revoliucijai skolinosi Se- 
nojo testamento kalbą, aistras ir iliuzijas“ 3. 


Anglijos revoliucijos pradžia laikomas Ilgojo parlamen- 
to atidarymas 1640 metų lapkričio 3 dieną. Jame atsto- 
vaujama buržuazija ir naujoji bajorija pirmą kartą drjso 
atvirai stoti prieš karaliaus ministrų savivalę, neteisėtus. 
mokesčius, prieš Anglijos episkopalinės bažnyčios valdžią, 
nepaprastuosius teismus. Jie rėmėsi plačiu sąjūdžiu liau- 
dies masių, kurių nepasitenkinimas ypač ryškiai atsisklei- 
dė grafo Strafordo byloje. Liaudis, susirinkusi prie Vait- 
holo, 1641 metų gegužės mėnesį privertė Karolį I pasira- 
šyti savo favoritui mirties nuosprendį. Liaudis 1642 metų 
pradžioje paslėpė Sityje penketą parlamento vadu ir ne- 
leido jų suimti. Karas, kurį karalius pradėjo prieš parla- 
mentą tų pačių metų vasarą, pirmiausiai buvo karas prieš 
Anglijos liaudį. 

Pirmasis pilietinis karas aiškiai parodė visaliaudinį 
Anglijos revoliucijos pobūdį. Naujoji kariuomenė, sukurta 
daugiausia Kromvelio talentu ir energija, šiame revoliucijos 
etape buvo tikra liaudies kariuomenė, įkvėpta laisvės ir 
teisingumo idealų. Ji vienijo įvairias demokratines jėgas, 
ir didžiausias Kromvelio nuopelnas, kad savo interesus 
susiejo su šiuo visos liaudies judėjimu, tapo revoliucinės 
kariuomenės vadu ir vedė ją į pergales, nepaisydamas 


? K. Marksas, F. Engelsas. Rinktiniai raštai dviem tomais.— V., 
19505-15 35 ps 201. 

neryžtingos, linkusios.j kompromisą su monarchija, vado- 
vybés, nes jau per kara revoliucijos stovykloje atsirado 
nesutarimy. 

Kadangi tais senais laikais žmonių jausmus ir mintis 
maitino, F. Engelso žodžiais tariant, „tik religinis maistas“, 
prieštaravimai parlamente pasireiškė kaip religiniai prieš- 
taravimai. Turtingi pirkliai, Sičio finansininkai, stambūs 
žemvaldžiai buvo linkę tik į dalines, nuosaikias reformas 
ir tapatino save su presbiterionais * — ortodoksaliais kal- 
vinistais, valstybinės bažnyčios ir ribotos monarchijos 
šalininkais. Naujosios bajorijos vidutinieji sluoksniai, 
pirkliai, nedidelių dirbtuvių savininkai, pameistriai, lais- 
vieji valstiečiai — joménai — buvo independentai, tai yra 
nepriklausomieji, jie manė, kad valstybė neturi kištis į 
religijos reikalus, ir skelbė didį religinį pakantumą. Krom- 
velis taip pat buvo independentas. 

Tačiau ir independentai nebuvo vieningi. Jau 1647 me- 
tais paaiškėjo politinis, o ne religinis skirtumas tarp šil- 
kinių independentų, arba grandų, kaip juos pašaipiai vadi- 
no, ir levelerių, arba lygintojų. Grandai, kuriems priklausė 
aukštoji karininkija, — labiausiai gerbiami, turtingiausi 
naujosios bajorijos atstovai, panašūs į patį Kromvelį, ne- 
buvo demokratai. Jie ryžtingai siekė panaikinti feodaline 
tvarką, žinoma, vienašališkai, tik savo klasės interesais. 
Liaudies masių jie bijojo ir visai nesistengė patenkinti 
jų poreikių ar suteikti joms politinių teisių. Leveleriai, 
priešingai, siekė plačių demokratinių pertvarkymų: jie 
pasisakė už respubliką, visuotinę rinkimų teisę, už kasmet 
renkamą vienų rūmų parlamentą. Levelerius palaikė pa- 
prasti žmonės, ir tik dėl šio revoliucinio spaudimo grandai 
pasiryžo didingiausiam, per visą istoriją negirdėtam aktui: 
jie nuteisė ir nubaudė mirtimi karalių, po to paskelbė 
Angliją respublika. F. Engelsas rašė: „Tik įsikišus. . .jo- 
mėnams ir miestų plebėjams, kova pasiekė paskutinę le- 
miamą ribą, ir Karolis I atsidūrė ant ešafoto“ 5. 


4 Graikiškai presbyteros — senis, seniūnas. Presbiterionai nepri- 
pažino vyskupo valdžios, kulto tarnais laikė bažnytinės bendruomenės 
išrinktus presbiterius — seniūnus. 

* Mapkc K. u Durenbe D. Cou., T. 22, c. 308. 


Tačiau buržuazinės bajorijos vadų „revoliucingumas“ 
tuo ir apsiribojo. Pasinaudoję liaudies pergalėmis ir atėję 
į valdžią, jie pirmiausiai ėmė rūpintis savo siaurais klasi- 
niais interesais. Svarbiau už viską dabar buvo turtėjimas. 
Atsisakę ankstesnių idealų, pamiršę demokratinius šūkius, 
jie pasuko demokratinę kariuomenę į svetimas žemes, iš 
pradžių į Airiją, paskui į Skotiją. Škotijos užkariavimas 
tapo uola, į kurią, tariant K. Markso žodžiais, sudužo 
Anglijos respublika. Si akcija buvo svarbi dviem požiū- 
riais. Pirma, prisigrobusios Airijos žemių ir dėl to pra- 
turtėjusios, naujosios klasės galiausiai tapo kontrrevo- 
liucine jėga ir restauravo Stiuartus. Antra, Airijos plėšimas 
revoliucinę liaudies kariuomenę pavertė grobikais ir ne- 
principingais samdiniais, skatinamais aistros pralobti. 
Šitaip buvo neutralizuota revoliucinė liaudies iniciatyva. 

O leveleriai? Jie taip pat pralaimėjo. Jų idealai iš es- 
més buvo smulkiaburžuaziniai, riboti: jie skelbė tik poli- 
tine lygybę. Jie ryžtingai atsiribojo nuo tų, kurie siekė 
turtinės lygybės. Anglijos revoliucijoje buvo jaučiamas 
ir toks judėjimas, kurį įkvėpė socialistinės idėjos apie 
visuotinį darbą ir suvisuomenintą nuosavybę, idėja apie 
„naują pasaulio tvarką“, kai nėra eksploatacijos. Šias 
idėjas reiškė digeriai ir jų vadas Džerardas Vinstanlis. 
Tai buvo savarankiškas judėjimas „tos klasės, kuri buvo 
daugiau ar mažiau išsivystęs šiuolaikinio proletariato pir- 
mtakas.“9 Tačiau šiam judėjimui sąlygos dar nebuvo 
subrendusios. Leveleriai ryžtingai atsiribojo nuo jo, tvir- 
tai pabrėždami savo grynai politinį ,lyginima", suskilo 
liaudies, valstiečių plebėjų stovykla, o tai jau lėmė pra- 
laimėjimą: Paskutinis revoliucinis aktas, kurį Kromvelis, 
liaudies masių spaudžiamas, priėmė, buvo Ilgojo parla- 
mento, tapusio savanaudiška oligarchine klika, „uodegos“ 
išvaikymas. 

Po to vėl staigus posūkis į dešinę. Nepavykus ekspe- 
rimentui su „šventųjų“ parlamentu — menkai politiką ir 
valstybės reikalus išmanančių independentų religinių ben- 
druomenių atstovų susirinkimu, — Kromvelis nusileidžia 


6 Mapke K. n DHarenbe D. Coy., T. 19, c. 191. 


aukštosios karininkijos spaudimui ir sutinka Anglijoje 
. įvesti protektoratą, kuris iš esmės buvo karinė buržuazijos 
ir naujosios bajorijos diktatūra. Šios klasės dabar siekė 
išlaikyti valdžią, o prieš monarchijos restauravimo pavojų, 
iš vienos pusės, ir prieš liaudies masių mėginimą tęsti 
revoliucinius pertvarkymus, iš kitos pusės, iškelti Krom- 
velio kardą. Priverstas nuolat gintis iš abiejų pusių, pro- 
tektoratas darėsi vis konservatyvesnis. Šalies viduje jis 
vykdė politiką, panašią į Jokūbo I ir Karolio I Stiuartų: 
slopino bet kokį nepasitenkinimą, vaikė parlamentus, sun- 
kė pelną, dažnai nepaisydamas įstatymų, davinėjo mono- 
polius, skatino valstiečių nuvarymą nuo žemių. Be to, 
protektoratas stengėsi, kad šalis viešpatautų jūrose, siekė 
privilegijų Anglijos pirkliams, kariavo grobikiškus karus, 
plėšė svetimas žemes. 

Tačiau klasinė šio režimo bazė vis silpnėjo: nuo bur- 
žuazinės bajorų respublikos liaudis nusigręžė dar 1649 
metais, kai Kromvelis nuslopino levelerių judėjimą, o nau- 
jieji savininkai, praturtėję iš rojalistų ir airių Žemių, ėmė 
linkti į monarcho valdžios, kaip „įstatymiškesnės“, pasto- 
vesnės, galinčios geriau apsaugoti jų interesus, pusę. Ne- 
atsitiktinai 1657 metais Kromveliui pasiūlė karūną. Jis 
jau rengėsi ją priimti,- tačiau karininkai, siekę išsaugoti 
gyvenimo metais protektorato režimas buvo beveik žlugęs, 
tik Kromvelio autoritetas saugojo šalį nuo naujų neramu- 
my. Tuoj po jo mirties Anglijos savininkai, iš prigimties 
tikri konservatoriai, vėl grįžo prie per amžius patikrinto 
monarchijos instituto. Į šalį grįžo Stiuartai. 1661 metų 
sausio 30-aja, Karolio I mirties metinių dieną, Kromvelio 
palaikai buvo iškasti iš kapo ir išniekinti. Buržuazinė re- 
voliucija baigėsi. Ji tapo istorija. 

Praeis amžiai, ir mes vėl mėginsime suvokti Kromvelį, 
suprasti jo būdo prieštaravimus, jo jėgą ir silpnumą, iš- 
tikimybę idealams ir atskalūnybę, demokratiškumą ir kon- 
servatyvumą. Kaip įsiskverbti į sudėtingą, tokį nepanašų 
į mūsų, tokį savitą šio nuostabaus žmogaus pasaulį? Kaip 
suvokti jo pergales ir klaidas, sąžinės graužimą ir aistrų 


10 


protrukius? [sigilinsime j jo kalbas ir laiSkus, perskaitysi- 
me atsiminimus ir amzininky atsiliepimus apie jj, skru- 
pulingai išnagrinėsime daugybę jo biografijy, suZadinsime 
savo vaizduote — ir tada jis prakalbés su mumis kaip 
gyvas. 


Pirmas skyrius 


DZENTELMENAS IS PRIGIMTIES 


Iš prigimties aš buvau džentelmenas ir gyvenau ne tarp 
aukštuomenės, bet ir nebuvau nežinomas. 
Kromvelis 


Berniukas gimė 1599 metų balandžio 25 dieną, trečią 
valandą ryto, kukliame, bet gerame name Šiaurės Angli- 
jos provincijos miestelio Hantingdono pakraštyje. Jo gi- 
mimas nebuvo niekuo ypatingas. Jis net nebuvo pirmagi- 
mis: Robertas ir Elžbieta Kromveliai jau turėjo ketvertą 
vaikų. Pagal papročius, penktą gyvenimo dieną, balandžio 
29-aja, berniuką pakrikštijo miesto bažnyčioje ir dėdės 
garbei pavadino Oliveriu. Seras Oliveris Kromvelis, kaip 
"krikštatėvis, buvo čia, lydimas daugybės šeimynykščių. 

Sis dėdė buvo nuostabus žmogus. Jis visai pagrįstai 
didžiavosi savo, tiesa, ne itin sena, bet kilminga ir šlovin- 
ga gimine. Jo proseneliai buvo Velso išeiviai. Jų šlovė 
kilo kartu su Tiudorais. Gražią 1540 metų gegužės dieną 
per iškilmes, skirtas karaliaus Henriko VIII ketvirtosioms 
vedyboms, eskvairas iš Glamorganšyro Ričardas Viljam- 
sas, pasivadinęs savo galingojo dėdės, karalystės kanclerio 
Tomo Kromvelio pavarde, puikiai pasirodė riterių turnyre 
ir pradžiugino senstantį aštrių pojūčių mėgėją veržliomis 
atakomis ir puikia gynyba. Atlyginant už gerą pasirodymą, 
eskvairas Ričardas Viljamsas (jis taip pat Kromvelis, bal- 
to aksomo apsiaustas) buvo pakeltas į riterius. Pats kara- 
lius. susijaudinęs pasakė: ,,Anksciau tu buvai mano Dikas, 
dabar būsi mano deimantas“,— ir padovanojo jam žiedą 
su deimantu. Taip rašoma senose kronikose. 

Bet eilinės karaliaus vedybos vėl pasirodė nesėkmin- 
gos, ir jų organizatoriui, karalystės kancleriui Tomui 
Kromveliui, kaip eretikui ir valstybės išdavikui, po dviejų 
mėnesių ant Tauerio kalvos buvo įvykdyta mirties bausmė. 

Tačiau Ričardo Viljamso, mokėjusio įsiteikti karaliui sero 
Kromvelio asmenyje, nemalonė nepalietė. Jis laiku pra- 
nešė vyriausybei apie rengiamą katalikų sąmokslą ir pats 
aktyviai padėjo jj sužlugdyti, pasitarnavo karaliui savo 
špaga per karą su prancūzais, vedė Londono mero dukterį 
ir ganėtinai pasipelnė iš naikinamų vienuolynų turto. Už 
tai jis, be Žiedo su deimantu, gavo nemažai žemės valdų 
Londone, Velse ir Hantingdono grafystėje. Šios valdos 
praeityje taip pat buvo vienuolynų, kuriuos taip uoliai 
naikino jo dėdė. 

Ričardo sūnus — seras Henris Kromvelis tėvo šlovę 
padidino. Paveldėtame dvare Hinčinbruke, Uzo pakrantė- 
je, jis pastatė prabangią pilį, išpuošė ją užjūrio gobele- 
nais, paveikslais ir vazomis; gyveno jis plačiai, buvo vai- 
šingas, ištikimas anglikonų bažnyčios draugas ir labiausiai 
garbino karalienę Elžbietą, kuri pakėlė jj į riterius, o jos 
apsilankymą Hinčinbruke dar ilgai minėjo visa apylinkė. 
„Auksinį riterį“, kaip praminė serą Henrį, visi mėgo už 
prašmatnumą ir dosnumą. Jis buvo parlamento narys, 
Kembridžo ir Hantingdono Serifas, jo žmona irgi tapo 
Londono mero duktė. 

Savo vaikams (šešiems sūnums ir penkioms dukte- 
rims) šis kaimo didžiūnas paliko nemenką turtą. Hinčin- 
bruką paveldėjo vyriausiasis sūnus Oliveris, tas pats 
1599 metais gimusio kūdikio dėdė ir krikštatėvis. Jis gy- 
veno taip pat plačiai, kaip ir tėvas, buvo dosnus ir vaišin- 
gas, bet ne toks apdairus, nemokėjo sunkti pelno. Pasi- 
baigus begalinėms puošnioms puotoms Hinčinbruke, prasi- 
dėdavo medžioklės su sakalais; turnyrai ir kaukių baliai 
vykdavo vienas po kito. Svečių namuose niekada netrūk- 
davo. 

Kartą serui Henriui savo namuose teko priimti nepa- 
prastą svečią. Šviesaus atminimo karalienės Elžbietos . 
auksinė saulutė jau buvo nusileidusi. Tiesioginių paveldė- 
tojų karalienė nepaliko, ir Anglijos sostas atiteko Skotijos 
karaliui Jokūbui VI, sūnui Marijos Stiuart, kuriai už nuo- 
latines pinkles prieš karūnuotąją seserį 1587 metais buvo 
įvvkdyta mirties bausmė. 


1603 metų balandžio 27 dieną Hinčinbruko gyventojai 
iš tolo pamatė ištįsusią karaliaus gurguolę. Jokūbas VI, 
tapęs Anglijos Jokūbu I, iš Skotijos kėlėsi į Londoną ir 
pakeliui keletą dienų sustojo sero Oliverio Kromvelio na- 
muose pailsėti ir pasisvečiuoti. 

Koks nuostabiai vaišingas buvo šeimininkas! Puikiai 
sutvarkyta pilis, puikus ją supantis parkas, arklidės ir šuni- 
dės, sandėliai ir klėtys. Į iškilmes pakviesti visi kilmingi 
Hantingdono ir Kembridžo žmonės. Viskas buvo gerai apgal- 
vota: didinga puota su brangiais ispaniškais vynais, muzika 
ir vaidinimais, riterių turnyras pievoje prieš pilį — reginys, 
vertas karaliaus žvilgsnio, taip pat tauriųjų elnių medžio- 
klė. Sujaudintas karalius, mažytis, liguistas žmogelis di- 
dele galva, kreivomis kojomis, apjuosė šeimininką kala- 
viju, pakėlė jį į riterius. Išvykdamas iš linksmosios pilies, 
jis gavo tikrai karališkų dovanų: masyvią aukso taurę, 
grynakraujų arabų veislės žirgų, apie kuriuos seras Oli- 
veris nusimanė, pulką geriausių medžioklinių šunų ir būrį 
medžioklinių sakalų. Nebuvo pamiršta ir svita: auksas 
gausiai byrėjo į dvariškių rankas. 

Toks buvo seras Oliveris. Jis nemokėjo skaičiuoti pi- 
nigų, todėl jo jaunesnysis brolis Robertas, gyvenęs kuk- 
liame, bet gerame name Hantingdono pakraštyje, neju- 
čiomis jį smerkė. 


Robertas Kromvelis — visai kitoks žmogus. Jis buvo 
iš tų, kuriuos tada vadino puritonais ir kurie net išvaizda 
skyrėsi nuo rūmų didikų ir tokių plačiai gyvenančių di- 
džiūnų kaip seras Oliveris. Sie žmonės — puritonai — An- 
glijoje atsirado dar valdant karalienei Elžbietai. Jie elgėsi 
keistai: negėrė, nesidievažijo, nešoko per šventes gatvėse, 
nelošė kortomis ir kauliukais, jų veidai švietė susikaupimu 
ir pamaldumu. Jie santūriai elgėsi ir netuščiažodžiavo, 
dažnai cituodavo bibliją. Savo vaikus jie vadindavo var- 
dais iš Senojo testamento: atsirasdavo mažyčių Jeremijų, 
Izaokų... Iš išorės puritonai taip pat labai skyrėsi nuo 
margos minios: jie dėvėdavo paprastus juodus kostiumus 
baltomis apykaklėmis, be jokių mezginių ir papuošimų. 
Jie nepakentė linksmybės: šokių, juoko, dainavimo (išskv- 

rus biblijos psalmių giedojimą), nevaikščiodavo į teatrus, 
nedalyvaudavo sporto žaidynėse, kurias laikė didele nuo- 
dėme, lengvabūdiškumu, velnio apsėdimu. Jie labai daug 
ir stropiai dirbo, daug ir uoliai meldėsi. 

Jų tikėjimas atėjo iš Ženevos ir vadinosi kalvinizmu. 
Įkurta valdant Henrikui VIII ir išpuoselėta Elžbietos lai- 
kais, anglikonų bažnyčia su daugybe švenčių, per kurias 
nebūdavo leidžiama dirbti (vadinasi, ir kaupti pinigų), su 
jos puošniomis apeigomis, kurioms reikėdavo daugybės 
brangių arnotų, paveikslų ir papuošalų (kainavusių pini- 
gal), šių žmonių nepatenkino. Ji turėjo per daug katali- 
kybės bruožų — ir vidine struktūra, ir puošniomis apeigo- 
mis. Puritonams, norėjusiems dirbti ir gausinti turtus 
kukliuose dvaruose, dirbtuvėse ar prekybos kontorose, 
reikėjo visai kitokios bažnyčios — pigios, paprastos, sai- 
kingos. 

Biblija buvo jų svarbiausia, dažnai vienintelė knyga. 
Išversta į anglų kalbą ir Zenevos kongregacijų pastango- 
mis išplatinta Anglijoje XVI amžiaus pabaigoje, ji teikė 
puritonams gausybę medžiagos apmąstymams, aiškini- 
mams, ieškojimams. Biblijoje buvo galima rasti atsakymą 
į kiekvieną klausimą, dešimtis pavyzdžių, pagrindžiančių 
vieną ar kitą mintį, parinkti griežtų, smerkiančių ar nie- 
kinančių, siekiančių pačią širdį, žodžių. Senasis testamen- 
tas grasino, pranašavo, kvietė į kovą, todėl puritonams, 
kuriems atėjo laikas kovoti su nykstančiu feodaliniu pa- 
sauliu, buvo daug artimesnis negu evangelija su jos visuo- 
tinio atleidimo dvasia. Senasis testamentas jiems buvo di- 
džiausias autoritetas ne tiek ir ne tik dvasiniuose, bet ir 
pasaulietiniuose — politiniuose, visuomeniniuose — reika- 
luose. 

Kalvinistai visus žmones dalijo į išrinktuosius — nuo 
gimimo išganytus, skirtus rojaus palaimai, ir prakeik-. 
tuosius, pasmerktus pragaro liepsnai. Tačiau, kas šiame 
pasaulyje išganytas, o kas prakeiktas, sužinoti tikrai nebu- 
vo įmanoma. Teliko spėlioti ir ieškoti dievo malonės ar 
nemalonės realiame gyvenime. 

Puritonai manė, kad dievobaimingumas, taupumas, dar- 
bų sėkmė duota paties dievo. Ir priešingai, išlaidumas, 

netvarkingumas, nuskurdimas nepaneigiamai rodé, kad 
zmogaus laukia pragaras. 

Tokiu nuosekliu puritonu save laikė ir Robertas Krom- 
velis. Jo lūpos visada būdavo suspaustos, veidas rimtas, su- 
sirūpinęs ir susikaupęs. Toks žmogus nuolat jaučia atsako- 
mybę už šeimą, darbą, atsakomybę dievui. Lyg sviesdamas 
dalykiškai: buvusiose bažnytinėse ganyklose, kurios dabar 
priklausė jam, augino gyvulius, sėjo javus ir darė alų. 
Reikalai klostėsi neblogai: kai brolis išlaidavo ir vis la- 
biau skurdo, jis turtėjo (jo pajamos pasiekė 300 svarų 
per metus) ir pelnė kaimynų pagarbą. Jis buvo pastebė- 
tas, išrinktas į parlamentą, tarnavo taikos teisėju. 

Jo žmonos Elžbietos mergautinė pavardė — Stiuard, 
todėl kai kas vėliau tvirtino, kad ji buvo susijusi su ka- 
ralių Stiuartų rūmais. Kažin ar tai tiesa: Elžbieta gimė 
klestinčio Noriolko džentelmeno šeimoje, kuris, kaip ir 
Kromvelis, praturtėjo naikinant vienuolynus. Kraičio ji 
gavo šešiasdešimt svarų sterlingų metinę rentą ir alaus 
daryklą. Jos brolis Tomas Stiuardas, kitas žymus mažojo 
Oliverio dėdė, buvo laikomas turtingu žemvaldžiu ir gy- 
veno Ylyje, Kembridžo grafystėje. 

Graži ji nebuvo: nedidelės tamsios akys, ilga nosis, 
putnūs skruostai. Tačiau storos išraiškingos lūpos dvelkė 
švelnumu, o žvilgsnis valingas ir protingas. Ji buvo tris- 
dešimt penkerių, kai gimė Oliveris. Po to gimė dar pen- 
ketas vaikų, bet, nelaimė, abu berniukai — Henris ir 
Robertas — mirė būdami kūdikiai. Oliveris augo vienas 
tarp šešių seserų, į jį, brangųjį Nolj, motina sudėjo visas 
viltis, visą meilę. Ji, kaip ir jos vyras, be abejo, buvo 
puritonė, noriai ir vykusiai tvarkė namų ūkį, pati ar mo- 
kytojų padedama mokė vaikus skaityti ir melstis. Jai tik- 
riausiai buvo galima pritaikyti Vilingtono, rašiusio savo 
motinai iš Londono, žodžius: ,Ji buvo labai mylinti ir 
paklusni duktė, mylinti ir gera žmona, labai švelni motina, 
labdaringa, labai nekentė piktumo ir lengvabtidiSkumo. 
Ji buvo kuklumo pavyzdys ir labai retai išeidavo iš namų 
kur nors kitur, kaip į bažnvčią: kai kiti per šventes ar 
kitu laiku pramogaudavo, ji pasiimdavo siuvinį ir saky- 

davo: „Stai mano pramoga...“ Dievas apdovanojo ja ne- 
eiliniu protu ir nuostabia atmintimi. Ji puikiai išmoko 
visas biblijos sakmes ir gražiai jas pasakodavo. Elžbieta, 
be to, buvo stipraus charakterio, nemenko proto, praktiška 
ir Sumani. 

Tokioje šeimoje Oliveris Kromvelis augo. Daugybė le- 
cendų apie jo vaikystę atsirado vėliau, kai jis jau buvo 
pagarsėjęs ar net dar vėliau, XVIII amžiuje, kai jo gy- 
venimas jau buvo tapęs istorija. Buvo kalbama, kad kam- 
baryje, kuriame jis gimė, kabojo gobelenas su Paskutiniojo 
teismo vaizdu, ir velnio snukį jis pamatė pirmiausiai. Dar 
buvo teigiama, kad ankstyvoje vaikystėje, sapne ar snau- 
džiant, mažajam Oliveriui pasirodė kažkoks milžinas, ku- 
ris pareiškė: jis bus žymiausias žmogus Anglijoje, „lyg 
karalius“. Iki šiol pasakojama apie nuotykį Hinčinbruke: 
beždžionėlė ištempė kūdikį iš lopSio ir, visos šeimos siau- 
bui, uZsikoré su juo ant pilies stogo... 

Tačiau žymiausia legenda yra apie ketverių metu Oli- 
verio susitikimg su trejy mety princu Karoliu, büsimuoju 
karaliumi Karoliu I. Pasakojama, kad 1603 metų pavasarį, 
karaliui Jokūbui I būnant Hinčinbruke, princas Karolis ir 

Palikime Sias legendas jy küréju saZinei. Tiesa tai, kad 
Oliveris Kromvelis gimė ir buvo auklėjamas kukliuose, 
bet geruose puritonų namuose, pakraštyje miestelio, pa- 
simetusio didžiulėje lygumoje, tarp pelkių. Išėjęs iš namo, 
jis matė platų žemą dangų, beveik visada aptrauktą de- 
besų, matė keturių miesto bažnyčių bokštus, o į artimiau- 
sią — švento Jono Krikštytojo — jį vesdavo sekmadieniais. 

Hantingdonas ir iš išvaizdos buvo puritoniškas. Seni, 
tamsūs aštriastogiai namai rikiavosi pagal ilgą duobėtą 
kelią, kuris nyko bekraštėje, truputį kalvotoje lygumoje. ` 
Tuoj už namų plytėjo laukai ir daržai, o už tvoros — ga- 
nvklos, pievos ir liulantys durpynai, per kuriuos tekéjo 
vandeningas, visada drumzlinas, dumblinu dugnu Uzas. 
Saulė leisdavosi rūke, dažnai lydavo, šnarėdavo vėjyje 
nendrės. 

Tėvas namuose mokė jį savo tikėjimo. Vakarais šeima 
susirinkdavo prie židinio ir šešiametis berniukas, sėdėda- 
mas ant mažo suolelio prie tėvo kelių, klausėsi nuostabių 
istorijų ir griežtų pamokymų iš storos knygos — svar- 
biausios jų gyvenime knygos. Kai kurios vietos jam ypač 
įstrigo į atmintį. ,,Bijok, sūnau mano, pono ir karaliaus, — 
skaitė tėvas.— Net mintyse nepiktžodžiauk prieš karalių, 
nes dangaus paukštė gali pernešti žodžius tavo, sparnuo- 
toji — persakyti kalbas tavo.“ Dievo ir ne ką arčiau esan- 
čio pasakiško karaliaus reikėjo bijoti; bijoti reikėjo ir kai 
kurių žmonių, piktų ir godžių. „Yra gentis, kurios dan- 
tys — kaip kalavijai, o žandikauliai — kaip peiliai, kad 
galėtų ryti vargšus ir elgetas.“ 

Knyga mokė ginti silpnuosius ir kažkam neaiškiai 
grasino. Židinio ugnis kerėdavo žvilgsnį, akys saldžiai 
merkdavosi, vaikas vis tvirčiau glausdavosi prie tėvo 
kelių. Ausyse skambėjo nesąmoningai įsimenami žodžiai: 
„Atverk lūpas, kad apgintum bežadį ir visus našlaičius. 
Atverk lūpas, kad apgintum teisingumą, vargšus ir elge- 
tas... Mylėkite teisingumą... mylėkite Viešpatį...“ Tėvo 
balsas skambėdavo vis garsiau, vis stipriau: ,, Vargas tau, 
niokotojau, kuris nebuvai nuniokotas, plėšike, kuris ne- 
buvai apiplėštas! Kai baigsi niokoti, būsi nuniokotas ir 
tu, kai liausies plėšikauti, apiplėš ir tave.... Nes Tofetas 
jau seniai paruoštas; paruoštas jis ir karaliui, gilus ir pla- 
tus; jo lauže daug ugnies ir malky; Vige E pūstelėji- 
mas kaip sieros srovės uždegs jį.. 

„Kas tas Tofetas?" — AR es paklausdavo berniu- 
kas. Ir suZinodavo, kad prie senovés Jeruzalés buvo tokia 
vieta, kur gyventojai suvezdavo ne$varumus ir mirusius, 
kurie buvo neverti, kad juos palaidoty. Ten juos deginda- 
vo, ir ta liepsna buvo panaši į pragaro ugnį. 

Suprantama, po tokių skaitymų berniukas blogai mie- 
godavo, sapnuodavo baisius sapnus. Jis buvo fiziškai 
stiprus, daug bėgiodavo, mielai žaisdavo su seserimis, 
tačiau dažnai ašarodavo, nes buvo labai jautrus. Naktimis 
vaikų kambario prietemoje jam galėjo pasivaidenti didžiu- 
lė figūra, kuri, lvg senovės pranašai, lėmė jam šlovę. 

Per šventes jis su šeima viešėdavo Hinčinbruke ir ma- 
tydavo kitokį gyvenimą — prabangų, turtingą, palaidą. 
Ten jam tekdavo žaisti su šilkais ir mezginiais išpuoš- 
tais pusbroliais, sero Oliverio sūnumis, stebėti turnyrus 
pievutėje ar atvykusio teatro vaidinimus, ragauti rinkti- 
nių patiekalų. Kartą ar du jis ten galėjo sutikti ir patį 
karalių Jokūbą, kuris pamėgo Kromvelio namų vaišingu- 
mą. Pats dėdė, žavus ir dosnus, buvo lyg koks Šekspyro 
Falstafas. Garsiai kvatodamas, jis gėrė iš sidabro taurių, 
buvo visų švenčių siela ir kartais krikštasūnį apdovano- 
davo kokiu neregėtu daikteliu. 

Iš suaugusiųjų kalbų ir tylaus smerkimo Oliveris labai 
anksti suvokė, kad tas gyvenimas, Hinčinbruko gyvenimas, 
nors ir patrauklus, bet nuodėmingas. Jis „ne jiems“ — 
žmonėms kukliems, darbštiems, taupiems. Jis anksti iš- 
moko į paveikslus paauksuotais rėmais, mezginiuotus 
rankogalius, sidabrinius indus žvelgti truputį niekinamai. 
Jo mintyse formavosi kitoks idealas. 


Kai Oliveriui sukako septyneri ar aštuoneri metai, tė- 
vas nuvedė jį į mokyklą. Hantingdono pradžios mokykla 
buvo įsikūrusi netoli Kromvelių namų, sename plytų na- 
me aukštu stogu ir aukštais gotikiniais langais: jis buvo 
pastatytas dar XIII amžiuje. Tai buvo laisvoji miesto mo- 
kykla, priklausanti miesto korporacijai — vienuolynų ir 
katedrų mokymo įstaigos jau nyko. Mokykloje buvo tik 
vienas kambarys — visokio amžiaus vaikams ir tik vienas 
mokytojas. 

Mokytojas, tarp kitko, buvo ne eilinis. Daktaras Tomas. 
Birdas — žymus miesto žmogus. Puritonų dvasia persisun- 
kusio Kembridžo auklėtinis, jis buvo ir parapijos pasto- 
rius toje pačioje švento Jono Krikštytojo bažnyčioje, kurią 
lankė Kromvelių šeima, be to, kūrė pjeses biblijos temo- 
mis lotynų kalba. 1597 metais išėjo jo knyga „Dievo bausmių | 
teatras, išverstas iš prancūzų kalbos ir papildytas daugiau 
kaip trimis šimtais pavyzdžių“. Joje buvo įrodinėjama, 
kad už visas nuodėmes žmonės deramai baudžiami jau 
žemėje. Sia idėją pagrindė daugybe pavyzdžių. Žmogaus 
gyvenimas buvo vaizduojamas kaip nesiliaujanti dievo ir 

tamsos jėgų kova; tik dievo išrinktieji, tikintieji, laimi 
šią kovą. 

Ypač daug buvo kalbama apie karalius ir valdovus, 
„labiausiai linkusius nusidėti“ ir sunkiausiai pataisomus. 
Viename skyriuje buvo įrodinėjama, kad „visais laikais 
labai gerų valdovų būdavo retai“. Kitame buvo kalbama, 
kad šio pasaulio viešpačiai, net galingiausi ir didžiausi, 
neišvengs bausmės už savo nusikaltimus. Dievas nieko 
neskiria: jis padeda ir vargšams, ir turtuoliams. Žemės 
karaliai taip pat turi paklusti įstatymui, kuris remiasi 
tiesa ir teisingumu. Nesuderinama su dievo ir žmonių 
įstatymais, rašė Birdas, kai karalius apkrauna liaudį 
daugybe mokesčių, atima valdinių turtą. 

Daktaras Birdas netrukus tapo Kromvelių šeimos drau- 
gu. 1616 metais serui Oliveriui jis paskyrė naują savo 
kūrinį, kuriame įrodinėjo, kad Romos popiežius — ne kas 
kitas, kaip pats antikristas. Tokio mokytojo įtaka buvo 
didžiulė. 

Daktaras Birdas, kaip įprasta, mokė Oliverį ir kitus 
jo vienmečius skaityti elementorių ir pirmąsias angliškas 
knygas: eiliuotas psalmes, evangeliją, katekizmą, maldak- 
nygę. Vėliau prisidėjo lotynų kalba: pasakėčių vertimai, 
Cicerono kalbos, Ovidijus, Vergilijus ir pagaliau Plato- 
nas, Horacijus, Juvenalis. Vaikai buvo mokomi aritmeti- 
kos ir geometrijos, logikos, retorikos pradmenų, galbūt 
graikų kalbos. Be to, daktaras Birdas kūrė ir su mokiniais 
vaidino trumpas pamokomas pjeses. 

Oliveris mokytoją matė ne tik mokykloje. Sventadie- 
niais jis su šeima eidavo į bažnyčią paklausyti gerbiamo 
daktaro pamokslo. Puritonams pamokslas — svarbiausia 
bažnytinių apeigų dalis. Jie nelabai vertino maldų gie- 
dojimą, ritualus, sakramentus — ,,popieziSkosios stabmel- 
dvstés" liekanas. Pamokslas — kitas reikalas. Jame buvo 
kalbama apie šiandieną, apie tai, kas svarbu kiekvienam,— 
apie žmogaus santykius su dievu ir Žmogaus su Zmogu- 
mi. Be to, provincijoje pamokslas buvo vienintelė galimy- 
bė sužinoti paskutines naujienas. Oliveris matė, kaip jde- 
miai klausėsi pamokslininko tėvas. Naujasis karalius 
nepateisino niekieno lūkesčių. Jis nesuprato ir nemylėjo 


20 


Salies, kurig turéjo valdyti. Dar Skotijoje sukurtiems jo 
traktatams apie dievišką karaliaus valdžios kilmę ir vi- 
sišką jos nepriklausomumą nuo įstatymų niekas nepritarė. 
Anglijos parlamentas kasmet vis stiprėjo, jo nariai, tarp 
kurių vis daugėjo naujųjų bajorų? — žmonių, panašių į 
Robertą Kromvelj,— nenorėjo taikstytis su savivale. 

1605 metais pamokslininkas bažnyčioje užsipuolė pra- 
keiktus popiežininkus, kurie po parlamento pastatu parito 
trisdešimt šešias statinaites parako, norėdami susprog- 
dinti jį kartu su karaliumi ir Lordų rūmais. Jis laimino 
žemųjų rūmų narius, kurie atsisakinėjo balsuoti už nau- 
jus mokesčius, kol karalius nepatvirtins Bendruomenių 
rūmų teisių ir neatsisakys vienvaldystės politikos. 

Žinoma, daktaras Birdas iš sakyklos vengė tiesiai kal- 
tinti karalių — geruoju tai būtų nesibaigę. Tačiau užtek- 
davo pacituoti Jokūbo kalbą parlamente, ir klausytojai 
viską suprasdavo. ,,Svarstyti, ką dievas gali ir ko nega- 
li, — šventvagystė.— Jokūbas tarsi atsakė puritonams, ku- 
rie daugiau nieko nedarė, tik šimtus kartų skaitė ir ap- 
tarinėjo šventraštį. — O svarstyti, ką valdovas gali ir ko 
negali, — maištas. Aš neleisiu samprotauti apie mano val- 
dzia. Monarchija — geriausia tvarka žemėje. Valdovai — 
dievo vietininkai. Pats dievas juos vadina dievais.“ 

Kokį triuškinantį atsakymą tokioms kalboms pamoks- 
lininkas galėjo rasti biblijoje! „Bet kai jis atsisės į savo 
karalystės sostą, turi nusirašyti įstatymų sąrašą, ir tegu 
jį skaito visą gyvenimą ir stengiasi vykdyti visus jo Zo- 
džius, kad nepasididžiuotų jo širdis prieš brolius ir kad 
nesilenktų jis įstatymo nei iš dešinės, nei iš kairės, kad 
savo karalystėje galėtų ilgai karaliauti.“ 

Karalius, negaudamas parlamento sutikimo įvesti nau- 
jus mokesčius ir norėdamas papildyti amžinai tuščią iždą, 
skyrė neteisėtas baudas, apdėjo muitais įvežamas ir išve- 


7 Naujaisiais bajorais Anglijoje buvo vadinami tie feodalai, kurie, 
skirtingai nuo senosios žemvaldžių aristokratijos, ūkininkavo pagal 
nauja, buržuazinę tvarką: jie aptvėrinėjo bendruomenių žemes ir au- 
gino jose avis, plačiai naudojo dvaruose samdomąjį darbą. nuomojo 
žemę, taikė agrotechnines naujoves. Jų ūkiai buvo glaudžiai susiję 
su rinka, o jie patvs dažnai būdavo ir kapitalistinių įmonių savininkai 
micstuosc. 

zamas prekes, uz pinigus pardavinéjo valstybinius postus 
ir titulus, išdavinėjo patentus ir monopolius — ir visam 
tam pamokslininkas rasdavo triuškinančių žodžių: ,,Savi- 
valė — karalių niekšybė, nes sostas grindžiamas tiesa“. 

Ką ir kalbėti apie išlaidų rūmų gyvenimą, begalinius 
šokius, nepadorius kaukių balius (pati karalienė ateidavo 
į balių išsitepusi rankas ir veidą suodžiais), favoritus, 
kuriems buvo išleidžiama tūkstančiai svarų! Senosios 
bažnyčios skliautai aidėjo nuo aistringų žodžių, ir pyktis 
užliedavo klausytojų širdis: ,,Kaip atsitiko, kad ištikimoji, 
teisingumo kupina sostinė tapo pasileidėle! Joje gyveno 
tiesa, o dabar — žudikai. Tavo sidabras tapo plėnimis, 
tavo vynas atskiestas vandeniu; tavo kunigaikščiai — įs- 
tatymų laužytojai ir vagių sėbrai; visi jie nesibodi dovanų 
ir vaikosi naudos; našlaičių negina, našlių bėdos jy ne- 
jaudina!“ 

Bibliją aiškinti buvo galima įvairiai: kiekvienas joje 
galėjo rasti argumentų, patvirtinančių jo teisybę. Tačiau 
anksčiau šį brangų įrankį valdė tik apsišvietę, mokantys 
lotynų kalbą kulto tarnai ir dievo žodžio aiškintojai, jie 
ir aiškino ją monarchijos ir stambių lendlordų, kurie juos 
palaikė, naudai. Dabar šventoji knyga buvo prieinama 
masėms: kiekvienas mokąs skaityti senuosius tekstus ga- 
lėjo aiškinti taip, kaip jam atrodė teisinga. Daugėjo sa- 
vamokslių pamokslininkų, naujam, kylančiam pasauliui 
imdavo tarnauti liepsningi ir maištingi Senojo testamen- 
to pranašų žodžiai. | 

Kartais Oliveris matydavo daktarą Birda dėdės ar 
tėvo namuose, girdėdavo įtaigos kupinas jo kalbas. Bai- 
mindamasis jis ėmė suvokti, jog dievas — ne antgamtinė 
tolima jėga, slypinti danguje už debesų ir laukianti zmo- 
gaus mirties, kad galėtų jį teisti. Daktaro Birdo dievas, 
priešingai, aistringai ir įdėmiai sekė kiekvieną žmonių 
poelgį, kiekvieną sielos ir sąžinės krustelėjimą; dievas 
tuojau įsikišdavo į jų gyvenimą, skatindamas teisius, 
griežtai bausdamas piktus ir žiaurius. Jis padėdavo kovo- 
jančioms kariuomenėms, triuškindavo nedorų valdovų 
sostus, buvo jaučiamas kasdieniame kiekvieno žmogaus 
gyvenime. 

Sis dievas ir tapo Oliverio dievu. Iki gyvenimo pabai- 
gos jis buvo jsitikines, kad apvaizda valdo pasaulj, ir 
visada, kad ir kas atsitiktų, ieškodavo kažkokio ženklo 
iš aukščiau, dievo pritarimo ar papeikimo. Kaip ir jo tė- 
vai, kaip dauguma tų laikų Anglijos puritonų, pasaulį 
jis suvokė kaip nuolatinę kovą tarp dievo ir velnio, tarp 
Kristaus, kurio pusėje buvo jo tėvas ir mokytojas, ir ,,ne- 
teisingumo mamonos“, kuriai tarnavo karalius, dvariškiai, 
vyskupai. 

Oliveris mokėsi ne per geriausiai, bet lotynų kalbą 
išmoko taip, kad, būdamas lordas protektorius, lengvai 
susikalbėdavo su užsienio valstybių pasiuntiniais. Tačiau 
judrus, nepastovus būdas mokytis trukdė. Žinoma, jis ne- 
sibodėjo to, kas buvo įprasta berniukams. Greiti žaidimai 
jam sekėsi, nes buvo stiprus, vikrus, anksti išmoko jodi- 
nėti. Jis mėgo šunis, medžioklinius sakalus, žaidė ka- 
muoliu, kėgliais, o kartais su vienmečių govėda vogdavo 
obuolius svetimuose soduose. Daktaras Birdas pagal gerą 
seną paprotį, be abejo, paimdavo rykštę, ir Oliveriui daž- 
nokai kliūdavo. Tačiau kartais berniukas paniurdavo, nie- 
kuo nesidomėdavo, be priežasties akyse pasirodydavo aša- 
ros. Po ašarų užeidavo staigus audringo juoko protrūkis 
ar netikėtas pyktis. Motina su juo vargo. 

Sulaukęs septyniolikos, Oliveris ištįso, tapo aukštas, 
petingas jaunuolis. Jis nebuvo gražuolis, dėvėjo paprastą 
kaimišką eilutę ir kažin ar išsiskyrė iš vienmečių, kaip ir 
jis, 1616 metų pavasarį atvažiavusių stoti į Kembridžo 
universitetą. Į studentų sąrašus jj įrašė balandžio 23-ią- 
ją —tą dieną, kai Stratforde prie Eivono mirė didysis 
V. Šekspyras. Jaunasis Kromvelis, kaip buvo įprasta, do- 
vanojo koledžui sidabrinį puoduką. 

Matyt, daktaro Birdo siūlymu jaunajam Oliveriui bu- 
vo išrinktas naujausias Kembridže Sidnio Sasekso kole- 
džas, įkurtas 1596 metais. Jis buvo pastatvtas iš raudonų ir 
baltų plytų, buvusio Pilkųjų Brolių vienuolyno griuvėsių vie- 
toje. Iš vienuolyno pastatų koledžo teritorijoje išliko val- 
gykla, tapusi kuklia studentų bažnyčia. Puritonų papročiu 
joje nebuvo nei paveikslų, nei vitražų. Kažkada buvusios 

didingos gotikinés katedros vietoje dabar buvo pievele, 
kurioje studentai Zaisdavo kamuoliu ir kégliais. 

Sidnio Sasekso koledžą išrinko, aišku, neatsitiktinai. 
Dar Elžbietos laikais Kembridžas buvo laikomas puritonų 
dvasios centru, o Sidnis Saseksas buvo puritoniškiausias 
iš visų koledžų. Kaip skelbė statutas, koledžas studentus 
rengė tarnauti bažnyčiai ir yra lyg platus laukas, kuriame 
jauni žmonės, tartum bitės, renka medų iš visų gėlių, 
kad paskui, darniu spiečiumi išskridę iš avilio, lėktų į 
bažnyčias ir ten dalytų surinktus turtus. 

Visi dėstytojai buvo pikčiausi popiežininkų priešai. 
Taisyklės draudė studentams nešioti ilgus ar garbanotus 
plaukus, dėvėti puošnias apykakles, aksomines kelnes ir 
kitokias nereikalingas puošmenas. Bulių kovos, lokių pjau- 
tynės ir kitos triukšmingos pramogos buvo draudžiamos. 
Studentams buvo draudžiama lankvti miesto taverrias ir 
pasilinksminimo įstaigas, lošti kauliukais ir kortomis. 
Trumpai tariant, šis koledžas buvo garbingiausia įstaiga, 
ir tėvai ramia siela nusiuntė ten savo sunkiai auklėjamą, 
nepastovaus būdo, linkusį į visokius pavojus Oliverį, dėl 
kurio nuolat skaudėjo motinos širdis. 

Čia jo mokytoju tapo teologijos profesorius daktaras 
Semiuelis Vordas. Tai buvo labai mokytas ir puritonų 
pripažintas Žmogus. Jis padėjo versti į anglų kalbą bib- 
liją, buvo kalvinistų susirinkimo Dordrechte delegatas, 
garsėjo kaip antikatalikiškų traktatų autorius. Jo vado- 
vavimo metais koledžas tapo, kaip pareiškė nepatenkintas 
arkivyskupas Lodas, „puritonizmo veisykla“. Vordas buvo 
pedantiškai doras: jis reikalavo, kad mokiniai labai griez- 
tai laikytųsi drausmės ir galėtų smulkiai papasakoti visus 
pamokslus, kuriuos buvo girdėję. Menkiausiai nusikaltu- 
sius perdavo salėje viešai, kad kitiems būtų pamoka. 

Koledže buvo mokomasi ne tik teologijos. Studentams 
buvo dėstoma aritmetika, geometrija, astronomijos prad- 
menys, retorika, logika, senosios kalbos. Sėdėjimas prie 
knygų nelabai viliojo judrų, linkusį veikti, o ne svarstyti 
jaunuolį. Tačiau pamokos koledže jam davė naudos. Kal- 
boms Oliveris buvo negabus, o matematika, astronomija 
ir istorija sekėsi. Jį domino dangaus šviesulių judėjimas 

ir griezta jy tvarka. Tai buvo harmonija, kurios trüko jo 
sieloje; vadinasi, pasaulis paklusta désniams, o dievo kü- 
rinvs vra didingas ir darnus. Jam atrodė, kad žmonės 
turi sekti žvaigždžių pavyzdžiu, aiškiai žinoti savo vietą 
ir vykdyti aukščiausiojo nurodymus. 

Jis ypač pamėgo Volterio Relio ,,Pasaulio istoriją“, 
kuri buvo parašyta kruopščiai laikantis biblijos. Vėliau, 
jau būdamas lordas protektorius, savo sūnui jis siūlė bū- 
tinai perskaityti šią knygą. „Joje yra aprašyta visa isto- 
rija, tu ją suvoksi geriau negu iš atskirų ištraukų.“ 

Tačiau knygos negalėjo ilgai patraukti jo dėmesio. 
Įgimtas judrumas, noras veikti trukdė įsigilinti į mokslus; 
jis nejautė polinkio logikai. Tvirto sudėjimo, stiprus, im- 
pulsyvus jaunuolis, netekęs tėvų globos, neatsispyrė ne- 
kaltoms mokinių pramogoms: su įkarščiu vaikė kamuolį, 
drasiai fechtavosi, šaudė iš lanko, plaukiojo. Jei būdavo 
rengiama medžioklė, jis būtinai dalyvaudavo, labai mėgo 
jodinėti. 

Jis nevengė ir ramesnių užsiėmimų: kaip visi emocin- 
gi žmonės puikiai suprato muziką ir visą gyvenimą ją 
mėgo. Pasakojama, kad jis dalyvavo studentų spektaklyje 
ir nustebino draugus, užsidėjęs ant galvos butaforine ka- 
rūną ir ekspromtu pasakęs keletą iškilmingų lyg kara- 
liaus žodžių. = 

Mokslas universitete nutrüko staiga. Tik metams pra- 
begus, atėjo gedulingai apkraštuotas laiškas, pranešęs 
apie tėvo mirtį. Po kelių savaičių mirė ir senelis — motinos 
tėvas. Vaikystė baigėsi staiga ir visam laikui: jis dabar 
tapo šeimos galva, eskvairu šeimininku namo, kuriame 
sielvarto prislėgtos motinos verksmas pynėsi su šešeto 
seserų rauda. Viena iš jų neseniai ištekėjo, o jauniausiajai 
buvo tik šešeri. Oliveris paliko Kembridžą ir išskubėjo 
namo. 

Namuose nuotaika buvo slogi. Negana to, kad šeima: 
neteko maitintojo, jai grėsė pavojus atsidurti karaliaus 
globoje. Oliveriui, vyriausiajam sūnui, iki pilnametystės 
trūko trejų metų, ir karaliaus valdininkai buvo pasirengę 
paimti Roberto palikimą. Ką reiškia karaliaus globa, ži- 

nojo visi: begaliniai mokesčiai, baudos, prievolės, nes 
Anglijoje viešpatavo Ieodalinė teisė. Kai Oliveriui sukaks. 
dvidešimt vieneri, jis turės dvarą išpirkti — mokėti už 
paveldėjimo teisę, jei iki to laiko liks kuo mokėti. 

Tačiau Robertas ne veltui garsėjo kaip atsargus ir pro- 
tingas žmogus: visą turtą jis paliko ne sūnui, o žmonai 
Elžbietai. [takingu giminaičių padedama, ji įrodė, kad 
dvaras išpirktas dar tada, kai mirė „auksinis riteris“ se- 
ras Henris, kai jo sūnus Robertas tapo savininku. 

Žinoma, teismo procesas visai šeimai, dar neatsigavu- 
siai nuo sielvarto, kainavo nemažai pinigų ir nervų. Pro- 
cesas parodė: norint būti skvairu Anglijos kaime ir mokėti 
apsiginti nuo karaliaus valdininkų savivalės, reikia gerai 
žinoti įstatymus ir išmanyti žemės nuosavybės teisę. Buvo. 
nuspręsta pasiųsti Oliverį į Londoną, į Teismo rūmus, 
kad jis suvoktų šią išmintį. Motina žadėjo namuose susi- 
tvarkyti pati. Pagaliau ir alaus darykla, jos kraitis, duo- 
davo pajamų, ir renta buvo mokama laiku. 

Ir štai jau suvyriškėjęs, rimtas Oliveris važiuoja į Lon- 
dong. Vaikystėje diegta puritonų moralė išmokė jj į li- 
kimo smūgius žiūrėti kaip į dievo jungą, kurį reikia vilkti 
nesiskundžiant. Jis suvokia atsakomybę už motiną ir se- 
seris, už tėvo ūkį. Tačiau jis kupinas troškimo gyventi ir 
sveiko jaunatviško smalsumo. Didžiulis pasaulis jam dar 
tik atsiveria. 


SiurkStokam provincijos jaunuoliui nedailia, namie 
austa eilute, nugairintu kaimiečio veidu sostinė pasirodė 
nematytai prabangi, tirštai gyvenama, didžiulė. Sio Eu- 
ropos Babilono gatvių labirinte buvo nesunku pasiklysti. 
Čia ir turtingomis vilomis apstatytos verslininkų gatvės 
Sičio aristokratų kvartaluose, čia ir krautuvininkų bei 
mugių gatvelės, čia ir kreivos, tamsokos uostų gatvelės, 
vedančios prie plačios, nešvarios, plukdančios gausvbę 
laivų Temzės. Daugybė nuostabių dalykų: puošnūs kara- 
liaus rūmai — Vaitholas, didingas Vestminsterio pastatas, 
kuriame posėdžiavo parlamentas (Oliveris manė, kad kada 
nors ir jis kils šiais laiptais), didžiulis, niūrus Taueris — 
tvirtovė kalėjimas, prieš kurį ant kalvos vykdydavo mirties. 

bausmes valstybiniams nusikaltėliams, gaudžianti lyg 
avilys pilna žmonių birža, įvairiakalbis uostas, kur kas- 
dien būdavo iškraunami laivai iš visų pasaulio šalių, jud- 
rus Londono tiltas su parduotuvėmis, užupio teatrai ir 
cirkai — ar maža kas galėjo nustebinti jauną provincijos 
džentelmeną. Laisvė svaigino, pagundų daugybė. Kaip 
sunku įveikti save, karštą, nesuvaldomą būdą! Norėjosi 
išmėginti viską, visur pabūti, patirti viską, net tai, kas 
draudžiama. 

Oliveris pasinėrė į sostinės gyvenimą. Jis lankė bulių 
kovas ir lokių pjautynes, teatrus, gėrė vyną uosto taver- 
nose, bučiavo grazutes tarnaites ir, kalbama, net įprato 
lošti. Jis tuoj griebdavosi špagos, jo sąžinę slėgė ne vie- 
nos muštynės. 

Kažin ar teisės studijos Linkolns In gerai sekėsi. Ta- 
čiau jos vis dėlto duodavo nemaža naudos. Teismo kiėme 
tuomet lankydavosi žinomi, talentingi žmonės, būsimieji 
revoliucionieriai — Oliveris Sent Džonas, Denzilas Holzas, 
Edmundas Voleris, Artūras Hezlrigas, Tomas Ferfaksas. 
Žmonės buvo įdomesni už knygas. Ten buvo galima su- 
žinoti paskutines politikos naujienas, išgirsti apie karą, 
kuris vyko žemyne tarp šlovingųjų protestantų ir katalikų 
popiežininkų, apie numatomą Velso princo Karolio san- 
tuoka su aršia katalike — Ispanijos infanta. Ten skam- 
bėjo ir pavojingos kalbos, jog karalius baigia nuskurdin- 
ti šalį. 

O, kaip kreivakojis, paliegęs, niekingas Jokūbas, Dvo- 
kiantis Jokūbas, kaip jį patylomis vadino, skiriasi nuo di- 
džiosios Elžbietos! Jis neturėjo nė trupinėlio jos orumo, 
didybės, patriotizmo. Jis nesirūpino Anglijos likimu — 
kad tik būtų ramu gyventi, kad tik būtų galima pramo- 
gauti puotose, kaukių baliuose, surinkti daugiau pinigų iš 
liaudies ir laisvalaikiu rašinėti traktatus apie dievo su- 
teiktą karaliaus teisę. Ramus gyvenimas jam labai patiko, 
kitaip sakant, jis norėjo gyventi nevaržomai, nejausdamas 
jokios atsakomybės. Jis stengėsi tenkinti menkiausias sa- 
vo ir visagalio favorito hercogo Bakingamo užgaidas. O 
dievo suteikta karaliaus teisė — ne kas kita, kaip teisė 

rinkti iš liaudies bet kokius mokesčius ir leisti tuos pini- 
gus savo nuožiūra. 

Ramus gyvenimas — tai ir taika su užsienio valstybė- 
mis, taika nepaisant Anglijos garbės ir interesų. Jokūbas 
sudarė sutartį su nekenčiama katalikų Ispanija, kuri api- 
plėšinėjo Anglijos prekybos laivus ir neleido jų į Vest In- 
diją, su ta pačia Ispanija, kovai su kuria anglai įdėjo 
tiek jėgų karalienės Elžbietos laikais. To tik ir trūko, kad 
sosto įpėdinis vestų ispanę! 

Tokias kalbas Kromvelis girdėdavo Teismo kieme ir 
giminaičių namuose, kur jis vakarais lankydavosi. Pasi- 
rodė, kad Londone yra nemaža jo giminių — teta buvo 
ištekėjusi už sero Baringtono, kita — už Hempdeno, tre- 
čia — uz Volio. Tai buvo žinomi žmonės. Su jais giminia- 
vosi naujieji žmonės — Sent Džonai, Hofes, Hemondai ir 
Ingoldsbiai; jų reikalai klostėsi puikiai, bet jie laikėsi labai 
pažangių pažiūrų. Jų namuose Oliveris susipažino su 
daugybe vienmečių pusbrolių, kurie irgi vis labiau domė- 
josi politika. 

Oliveris buvo girdėjęs, kad dar 1604 metais parlamen- 
tas davė atkirtį svetimšalio valdovo pretenzijoms, pareiš- 
kes: „Jūsų didenybė būtų suklaidintas, jei kas nors jus 
tikintų, kad Anglijos karalius savaime turi kažkokią ab- 
soliutinę valdžią arba kad karalius gali pats vienas pa- 
keisti šalies įstatymus.“ Bendruomenių rūmai neleido ka- 
raliui rinkti naujų mokesčių. Jie reikalavo liautis neteisėtai 
suiminėti žmones, panaikinti savavališkas rinkliavas ir 
muitus, nepardavinéti monopoliy kai kurioms prekėms 
vidaus rinkoje: juk perpirkliai lyg dėlės čiulpia liaudies 
kraują, be paliovos didindami prekių kainas. 

Karalius nenorėjo su tuo sutikti ir, siekdamas gauti 
pinigų, pardavinėjo pakalikams karalystės žemes, atgai- 
vino seniai pamirštas feodalines duokles, prekiavo titu- 
lais ir valstybinėmis pareigomis. Jis vertė pirklius ir zem- 
valdžius gauti riterio vardą, nes buvo įprasta už šią gar- 
bę pakloti nemažą sumą pinigų. 

Jis engė dorus puritonus — už menkiausią mėginimą 
protestuoti grūdo į kalėjimą. Iš protestantinės Škotijos 

atėjęs karalius dabar aiškiai ir mintimis, ir darbais linko 
j popiezyste. 

Stai ko mokėsi Kromvelis Londone. Jo gyvenime buvo 
dar vienas svarbus įvykis. Giminaičių namuose jis sutiko 
Elžbietą Buršjė — gražią baltaplaukę aukštakaktę mergi- 
na. Didžiulės, šviesios akys, lüpose — vos pastebima pa- 
šaipa, skruostuose — vylingos duobutės. 

Ji buvo vyresnioji turtingo Londono kailių pirklio ir 
kartu tetos kaimyno Esekse duktė. Būdama beveik dve- 
jais metais už Oliverį vyresnė, Elžbieta buvo daug ra- 
mesnio būdo. Netrukus jaunąjį skvairą priėmė Buršjė 
namuose Kripsgeite, ir Oliveris ėmė dažnai ten lankytis. 

Ką gi, Elžbieta buvo puiki partija: kilmė, griežtas pu- 
ritoniškas auklėjimas, grožis, solidus kraitis — visa buvo 
šios santuokos naudai. Jungtuvės įvyko 1620 metų rugp- 
jūčio 22 dieną švento Juozapo bažnyčioje, netoli Buršjė 
namų. Aktų knygoje jaunikis, ištikimas savo klano legen- 
doms, įrašė abi giminės pavardes: tuokiasi Oliveris Krom- 
velis, jis ir Viljamsas, iš Hantingdono. 

Netrukus po vestuvių jaunieji iš Londono išvyko, norė- 
dami visam laikui įsikurti Hantingdone, sename name jo 
pakraštyje, kur jų laukė motina — pražilusi ir pasenusi 
Elžbieta. | 


Antras skyrius 


PELKIU SEIMININKAS 


O, kas yra zmogus, jei jam pasauly 
Aukščiausias gėris — valgymas ir miegas? 
Galvijas, ne daugiau. Argi tasai, 

Kuris mums davė tokią lakių mintį, 

Ir priekin žvelgiančią ir atgalios, 
[diegė tam šį protą viešpatingą, 

Kad jis trunytų dykas mumyse? 


V. Šekspyras „Hamletas“ 


Jūs žinote, kaip aš gyvenau. O, aš gyvenau prieb- 
landoje ir neapkenčiau šviesos. Buvau didelis, didžiausias 
nusidéjélis. Tai tikra tiesa: nekenčiau dievobaimingumo, 
bet viešpats manęs pasigailėjo. 

Kromvelis 


* 

Nieko, visai nieko neatsitiko ir vėliau. Po puritoniškai 
kuklių vestuvių jis su Žmona grįžo į gimtuosius namus ir 
gyveno kaip visi. Palikimas jam atiteko nedidelis, bet ne- 
blogas, o ir mielosios Elžbietos kraitis taip pat buvo gera 
parama. Tačiau turtą reikėjo pagausinti — taip nuo amžių 
buvo lemta žmogui. Ir Oliveris ėmė ūkininkauti. 

„Vedybos į naudą“,— sako liaudis. Jaunasis Kromvelis 
surimtėjo. Reikėjo pertvarkyti namus, perprasti visas ūkio 
smulkmenas, pasirūpinti netekėjusiomis seserimis -ir bū- 
simaisiais palikuonimis. Elžbieta pasirodė esanti gera 
žmona: kukli, namisėda, taupi. Oliverį žavėjo jos naivus 
šeimininkiškumas ir labai džiugino, kad ji, kaip ir jis pats, 
niekino gražius tualetus ir papuošalus. Sieloje būdama 
tikra. puritonė, savo, kaip krikščionės, pareiga dievui ir 
vyrui ji laikė šeimininkavimą. 

Slovingi namai ir darbai to, 
Kas trobą šluoja su malda, — 


rašė poetas. Kambariai visada būdavo švariai iššluoti, 
indai blizgėjo, ugnis židinyje degė linksmai ir skaisčiai. 

Vyrą ji mylėjo visa širdimi, švelniai ir ištikimai, kaip 
ir dera gerai krikščionei. Žodžiu, tai buvo laiminga san- 
tuoka, iš kurios netrukus gimė vaikelis. Senelio, nesulau- 
kusio šios džiugios dienos, garbei jį pavadino Robertu. 

Laimingam tėvui nederėjo sėdėti namie rankas sudė- 
jus: atsiradus įpėdiniui, rūpesčių padaugėjo. Samdyti val- 
dytojo Kromvelis negalėjo — trūko lėšų, todėl tekdavo 
pačiam tartis su bernais, išklausyti nūtomininkų skundų, 
prižiūrėti, kad pavasarį laiku būtų pasėti javai, kad gy- 
vuliai būtų gražūs ir gerai įmitę. Argi maža darbų rū- 
pestingam skvairui, turinčiam du akrus ganyklų, keturis 
akrus pievų ir dar skirtinį sklypą ariamos? Todėl anksti 
rytą, kukliai kaimiškai apsirengęs, jis šokdavo į balną 
ir, dar neišsisklaidžius rūkui, lėkdavo per šliupsinčias pel- 
kes — tikrindavo svirnus, apžiūrinėdavo karvių banda 
tolimame aptvare, sudarinėdavo naujas nuomos sutartis. 


Laikai buvo sunkūs. Javų ir mėsos kainos krito. Dveji 
nederliaus metai pastebimai sumažino rentą. Teko darbais 
vvkdyti Kalvino priesakus: neišlaidauti, tenkintis mažu, 
skaičiuoti kiekvieną skatiką. 

Šeima didėjo: 1623 metais gimė antras sūnus, Elžbie- 
ta panoro pavadinti jį Oliveriu; 1624 metais gimė duktė 
Bridžeta, o 1626 metais — dar vienas sūnus, Ričardas. 

Oliveris suvyriškėjo, pasidarė petingas, stiprus. Ūgio 
jis buvo nemažo, stotingas, tankūs kaštoniniai plaukai 
gaubė patrauklų, stambių bruožų, storomis lūpomis veidą. 
Sveikas kaimo gyvenimas iš pat ryto suteikdavo jam aud- 
ringos energijos: rūpindamasis ūkiu, jis rasdavo laiko 
prasimanyti kelias dienas trunkančių medžioklių, pjudy- 
damas šunimis kiškius miške ar su sakalais, kuriuos labai 
mėgo, vaikydamas pelkių paukščius. Mėgo ir pasilinksminti 
su draugais iki soties — ir čia jis sugalvodavo įvairiausių 
šelmysčių. Nors gėrė mažai, dažniausiai nestiprų naminį 
vyną, bet jo linksmumas kartais būdavo keistas, perdėtas. 
Jis mėgo šiurkščiai kaimietiškai juokauti, net maivytis, 
aštrialiežuvauti, — dėl to, būdamas vienas, prisimindamas 
kai kuriuos išsišokimus, rausdavo. Norėdamas gauti nuo- 
dėmių atleidimą, eidavo į švento Jono bažnyčią atgailauti. 

Vis dazniau jj apimdavo didelis vidinis nepasitenkini- 
mas. Laiminga santuoka, vaikai, ūkio rūpesčiai, nejmant- 
rūs kaimiški pasilinksminimai — diena po dienos, metai 
po metų... iki mirties? Toks gyvenimas — jo pareiga, die- 
vo skirta, ir jis, kaip uolus kirminas, be galo rausias 
gimtąją pelkių žemę, atsidavusiai rūpinsis dirvomis, pjū- 
timi, nuoma... Kam? Gal toks gyvenimas ir yra jo pra- 
keikimas, amžinas prakeikimas, kuriam pasmerktas zmo- 
gus? O kur išganymas? Kaip sužinoti, ar jis išganytas, 
ar prakeiktas? 

Dabar nerūpestingas linksmumas dažnai virsta niūrios 
vienatvės dienomis. Elžbieta būgštauja, kai jis užsidaro 
kambaryje, įninka į bibliją. Sunkūs apmąstymai apie iš- 
ganymą tampa jo aistra, negalia. Naktimis jį kankina 
pragaro kančių nuojauta ir Tofetas, baisus šlykštus vai- 
kystės atsiminimų Tofetas iškyla akyse. Jis laiko save 
didžiausiu nusidėjėliu, krinta į bedugnę, miršta... Apsi- 
pylęs šaltu prakaitu, šoka iš lovos, šaukia, griūva... Mir- 
tinai išsigandusi Elžbieta siunčia daktaro. Vidurnaktį 
pabudintas nuovokus daktaras linguoja galvą: misteriui 
Kromveliui juodoji melancholija. 

Kitą kartą vidurnaktį jam pasivaidena didžiulis kry- 
žius, stovintis Hantingdono viduryje; šis krvžius kažkodėl 
sukelia tokį siaubą, kad vėl tenka žadinti namiškius, siųs- 
ti daktaro, gerti raminantį nuovirą. | 

Tais laikais ne tik Kromvelis mąstė apie gyvenimo 
prasmę, išganymą, tikėjimą. Visa Anglija rimtai ir aist- 
ringai svarstė lemties ir atpirkimo, dievo teismo ir Kris- 
taus antrojo atėjimo į žemę klausimus. Puritonų daugėjo — 
jie davė toną parlamente, užtvindė rinką niūriais pamf- 
letais, kuriuose šaukė dievo bausmės tiems, kurie 
sekmadieniais šoka, dalyvauja kaukių baliuose, lanko te- 
atrus. Jie pamokslavo bažnyčiose, tavernose, turgaus 
aikštėse ir ne tik ragino atgailauti, bet ir demaskavo pra- 
bangą ir dykaduoniškas karaliaus rūmų pramogas, vargšų 
plėšimą, mokesčių. didėjimą, žiaurią vyskupų teismų val- 
džią. Atsivertimu į „tikrąjį tikėjimą“ gyveno visa šalis, 
šis atsivertimas žadėjo audrą. 

„Didžiai gerbiamam geram draugui, ponu 
Henriui Daunholui 


Hantingdonas, 1626 metų spalio 14 diena 


Mielas sere! 


Būsiu Jums labai dėkingas, jei sutiksite būti mano vai- 
ko krikštatėvis. Turėčiau atvažiuoti pats ir pakviesti Jus 
pagal visas taisykles, bet neleidžia aplinkybės, atleiskite. 

Jūsų rūpesčių diena bus ateinantis ketvirtadienis. Leis- 
kite paprašyti Jus atvykti trečiadienį. 

Išeina, kad aš ir vėl kėsinuosi į Jūsų .palankumg, o 
labiau reikėtų pareikšti Jums dėkingumą už tą meilę, ku- 
rig aš iš Jūsų jau patyriau. Tačiau žinau, kad Jūsų kan- 
trybės ir gerumo išsemti negalės 


Jūsų draugas ir tarnas 
Oliveris Kromvelis 


Ugnis židinyje linksmai degė, sklaidydama darganoto 
spalio vakaro prieblandą. Apgargėjusių žvakių šviesa at- 
sispindėjo ant nuvalytų vario žvakidžių, alavo taurių. 
Prie vakarienei padengto stalo sėdėjo iš Kembridžo atvy- 
kes Kromvelio studijų draugas Henris Daunholas, Elžbie- 
tą aplankęs daktaras (ji su keturių dienų naujagimiu gu- 
lėjo viršuje), pamokslininkas, su kuriuo Kromvelis dabar 
labai draugavo, ir pats namų šeimininkas. Brangiam sve- 
čiui, dėl rytdienos krikštynų padariusiam aštuoniolikos 
mylių kelią rudens purvynu, kambarys jau buvo paruoštas: 
paklodės kvepėjo levanda, po antklode buvo padėta šilkais 
apipinta molinė šildytuvė. 

Apie ką buvo kalbama prie stalo? Žinoma, apie nau- 
jajj karalių Karolį I. Prieš metus, po Jokūbo mirties, jis 
užėmė sostą ir jau spėjo sukelti nepasitenkinimą. Dar kai 
jis buvo Velso princas, dorieji anglai labai nerimavo dėl 
galimų vedybų su katalike ispane. Kiek buvo džiaugsmo, 
kai jo avantiūra, neprotinga kelionė su numylėtiniu Ba- 
kingamu į Madridą, baigėsi nesėkmingai! Sityje net skam- 
bino varpais, sušvito fejerverkas. Tačiau, tapęs karaliumi, 

Karolis pasielgé né kiek ne geriau: vedé penkiolikmete 
pranctize, Henriko IV dukterj, Liudviko XIII seserj Hen- 
riete Marija. Daili lengvabūdė mergiotė taip pat buvo 
popiežininkė, o su ja Anglijoje atsirado katalikų dvasi- 
ninkų, antikristo popiežiaus tarnų ir šnipų. Susilaukta, 
kad Anglijos karaliaus rūmuose dabar laikomos mišios. 
Gražuolis Bakingamas, šis išsipustęs juokdarys, išsišo- 
kėlis, niekingas menkysta, vėl labai gerbiamas, atrodo, 
kad jis, o ne teisėtas karalius valdo šalį! 

Pats Karolis iš pradžių visiems patiko: patrauklios 
išvaizdos, gerų manierų, išauklėtas, skoningai apsirengęs, 
mėgstantis sportą, dailę. Tačiau pirmieji žingsniai apvylė. 
Užuot greitai įveikus Ispaniją, įsivelta į ilgą, nenaudingą, 
neparankų karą žemyne, ir, kas gėdingiausia, sudarius 
sąjungą su katalikų Prancūzija, stota prieš protestantus. 
Užuot ryžtingai kovojus, katalikams nuolaidžiaujama. 
Užuot mažinus mokesčius ir tenkinus protingus parla- 
mento reikalavimus, didinama muitai ir visokios, be par- 
lamento sutikimo, papildomos rinkliavos. Nenuostabu, kad 
parlamentas pareiškė nepasitenkinimą ir nedavė subsidijų. 
Džonas Eliotas drįso užsipulti Bakingamą, jo kvailą, avan- 
tiūristinę, kenksminga politiką. ,.Musy garbė paminta, 
laivai paskandinti, žmonės žuvo — ir ne nuo priešo rankų, 
ne per nelaimingą atsitikimą, o nuo rankų tų, kuriais mes 
pasitikėjome“,— sakė jis. Rūmai pareikalavo patraukti į 
teisma tautos turto niokotoją Bakingamą. Karolis išdi- 
džiai, kaip tėvas, pareiškė: „Parlamentas visiškai man pa- 
valdus, ir nuo to, bus jis man naudingas ar žalingas, 
priklauso, bus jis ateityje ar ne.“ Jis paleido pirmąjį sa- 
vo parlamentą ir paskelbė priverstinę paskolą. Sklinda 
gandai, kad daugelis atsisako duoti jam pinigų, penketą 
žmonių už tai jau pasodino į kalėjimą, o dar keletą pa- 
šaukė į armiją ir pasiuntė kariauti į žemyną. 

O ekspedicija į Kadį gėdingai žlugo. Taip, šlovingo- 
sios karalienės Elžbietos, vienu nuostabiu smūgiu sutriuš- 
kinusios baisiąją armadą, laikai negrįžtamai praėjo. Da- 
bar Anglija pralaimi jūroje kovą su Ispanija, o sausu- 
moje — prie La Rošėlio, kur Bakingamas stengėsi padėti 
prancūzų protestantams — hugenotams, bet nesėkmingai. 

Dvidešimt septynerių metų Oliverio žalsvos akys karšt- 
ligiškai dega, jis kalba su įkarščiu, protingai. Kartais jis 
jaučia turįs pamokslininko talentą — biblijos citatos pa- 
čios veržte veržiasi, dievobaimingos mintys vis labiau 
apima aistringą sielą. 


Bėga laikas. Štai jau ir Ričardas stovi, siūbuodamas 
ant dar netvirtų kojyčių, o lopšyje knirkia naujagimis 
Henris. Kromvelis, kaip ir anksčiau, energingas, nenus- 
tygstantis, paslaptinga liepsna jo krūtinėje įsiplieskia vis 
ryškiau ir aitrina. Jį vis dar kamuoja nakties košmarai, 
neaiškūs skausmai. Jo kūnas išdžiūsta, kaktą išvagoja 
raukšlės — dabar ne tik jam, bet ir namiškiams atrodo, 
kad jis netrukus mirs. Tačiau tai ne kūno, o sielos liga. 
Savo nuodėmės suvokimas degina jį, verčia naktimis rai- 
čiotis, o dieną keistai elgtis. 

Kartą gatvėje jis sutinka seną pažįstamą, su kuriuo 
kažkada lošė ir gėrė tavernoje. 

— Eime su manimi,— Kromvelis kviečia į namus ir 
įteikia nustebusiam ponui trisdešimt svarų sterlingų.— Aš 
išlošiau juos iš jūsų kortomis, — aiškina.— Gavau juos ne- 
teisėtai. Nuodėmė, kad iki šiol neatidaviau. 

Labai dėmesingai, pagarbiai jis žiūri ir į puritonų pa- 
mokslininkus lektorius, kurie lyg senovės pranašai kvie- 
čia žmones atgailauti ir nenori paklusti episkopalinės 
bažnyčios nuostatoms. Jis nuolat klauso pamokslų, kvie- 
čiasi lektorius namo, padeda jiems pinigais. Jo namai 
tampa persekiojamų puritonų priebėga. 

Sode, didelėje daržinėje, jis įrengia maldyklą — ten 
jie renkasi, pamokslauja, ginčijasi, gieda psalmes. 

Jis glaudžiai suartėja su buvusiu mokytoju ir globo- 
toju daktaru Birdu. 1627 metais jie kartu kovoja su puri- 
tonus skriaudžiančiu karaliaus valdininku Barnardu. Kai- . 
mynai ima jį gerbti. ,,Pamaldus ir rimtas džentelmenas“ 
vertas ginti jų — provincijos puritonų — interesus parla- 
mente. 1628 metais Kromvelis išrenkamas parlamento 
nariu. Tai buvo trečiasis Karolio I parlamentas. 


Dregnas kovo véjas Temzéje gena nedideles bangeles, 
Londonas, kaip ir prieš dešimt metų, kupinas skubančių 
veiklių žmonių. Vis ta pati spūstis ant tilto tarp krau- 
tuvėlių, vis toks pat įvairiabalsis gaudesys uoste. O Krom- 
velis jau kitoks. Jau ne žalias kaimo vyrukas, apstulbęs 
ir susidomėjęs stebintis sostinės gyvenimą, besistengiantis 
jį pažinti, o subrendęs dvidešimt devynerių metų vyras 
ir tėvas, šeimininkas, turintis savo požiūrį į pasaulį, kopia 
senais Vestminsterio laiptais užimti tegul kol kas kuklią, 
bet teisėtai jam skirtą vietą. Parlamentinė kova iš karto 
įtraukia, apstulbina jj. 

Sesija tikrai prasidėjo audringai. Išlepintas, išpuikęs 
karalius prabilo mandagių grasinimų kupina kalba. Jei 
jam neduos reikalaujamų subsidijų, jis mokės imtis pa- 
ties dievo jam suteiktų priemonių. Atsakyti pakilo žymus 
kovotojas prieš karaliaus piktnaudžiavimus Džonas Elio- 
tas. Dar prieš trejetą metų jis kalbėjo parlamente, at- 
skleisdamas negarbingą Bakingamo politiką, ir už karštas 
pavojingas kalbas jau spėjo porą kartų pabuvoti Taue- 
ryje. Panašu, kad ir šį kartą Eliotas nesirengia trauktis. 
„Čia ginčijamas, — kalbėjo jis,— ne tik mūsų turtas ir mū- 
sų žemės, bet ir visa, ką mes vadiname savu. Tos teisės, 
privilegijos, kurios mūsų tėvus padarė laisvus, dabar pa- 
statytos ant kortos.“ 

Kromvelis, palinkęs pirmyn, atidžiai klausosi garsių 
oratoriu. Po Elioto kalba kitas žymus opozicijos vadas — 
ramus, blaivaus proto, savimi pasitikintis puritonas Džo- 
nas Pimas. O štai ir jo, Kromvelio, pusbrolis — Džonas 
Hampdenas. Kaip tvirtai, sklandžiai jis kalba, kaip drą- 
siai kaltina visagalį favoritą! Jis taip pat jau sėdėjo ka- 
lėjime už atsisakymą mokėti neteisėtus mokesčius. Oriai, 
kaip dera teisės žinovui, kalba aštuoniasdešimtmetis Edu- 
ardas Kokas, buvęs vyriausias karalystės teisėjas, senųjų 
statutų aiškintojas. Jis irgi remia tuos, kurie nenori taik- 
stytis su savivale. Iš oratorių išsiskiria ir Jorkšyro bajo- 
ras Tomas Ventvortas. Jis, be abejo, talentingas ir labai 
gerai kalba. Jo kalbos ne tokios dygios ir įžūlios, kaip 
Elioto ar Hampdeno, bet ir jis žino parlamento teises, 

protestuoja prieš neteisėtas rinkliavas, reikalauja baigti 
neteisėtai suiminėti žmones. | 

Kromveliui rinktis nereikia. Jis iš pat pradžių visa 
siela pritaria šiems drąsiems kaltintojams, šiems naujie- 
siems bajorams, kurių kalbos lyg išreiškia jo paties min- 
tis. Kai jie, karaliaus užsispyrimo paakinti (visų akyse 
Karolis maloningai ištiesė ranką, kad ją pabučiuotų nie- 
kingasis Bakingamas!), priima „Teisės peticiją“, Krom- 
velis triumfuoja. Lyg atgaivindama šlovingus karaliaus 
Jono Bežemio ir Didžiosios laisvių chartijos laikus, ši 
peticija skelbia: 

„Anglijos liaudis prieš savo valią negali būti verčiama 
duoti paskolų ir mokėti parlamento nepatvirtintų mokes- 
čių; suimti ir konfiskuoti turtą galima tik pagal teisėtą 
teismo nuosprendį ir šalies įstatymą; neteisėti suėmimai 
ir kareivių apgyvendinimas privačiuose namuose turi liau- 
tis.“ 

„Teisės peticiją“ karalius suprato kaip vyriausybės ir jos 
nariy įžeidimą ir šmeižtą. Jis atsiunčia parlamentui griež- 
tą laišką, draudžiantį tokias akcijas. Spykeriui įsakyta 
neleisti kalbėti tiems, kurie šmeižia karaliaus ministrus. 
Panašu, kad parlamentas bus paleistas. Pakyla Eduardas 
Kokas, jis bando kalbėti, bet ašaros smaugia gerklę; pur- 
tydamas žilą galvą, senasis teisėjas atsisėda. Paprastai 
santūrus Pimas taip pat kalbėdamas verkia, net spyke- 
ris nepajėgia sulaikyti ašarų. 

— Jei mes parlamente negalime kalbėti apie šiuos 
dalykus,— aidi kažkieno balsas,— pakilkime ir išeikime 
arba sėdėkime čia tuščiai ir tylėkime! 

Bendruomenių rūmai verda, pasipiktinimas didėja. Ne, 
kalbėti reikia, dabar arba niekada! Pas lordus pasiunčia- 
mi žygūnai, deputatai be jokios tvarkos pašoka iš vietų, 
aidi kaltinimai hercogui Bakingamui. 

Tačiau Bendruomenių rūmai nusivylė per anksti: juk. 
pinigų karaliui jie dar nepatvirtino! O be šito jis negali 
paleisti parlamento, pinigų jam reikia kaip niekad. Ir — 
koks džiaugsmas! — birželio septintąją karalius nenorom 
nusileidžia, patvirtina „Teisės peticiją“. Tą dieną Bend- 
ruomenių rūmai džiūgauja; jų nutarimai išspausdinami 

ir platinami liaudžiai, miestas džiugiai sujaudintas. Sity- 
je skamba varpai, žmonės išeina į gatves, įsiplieskia šven- 
tiniai fakelai. į 

Padrąsėję Bendruomenių rūmai ima reikalauti toles- 
nių nuolaidų: reikia pašalinti iš valdžios Bakingamą, 
teisti jį, panaikinti muitus. To jau per daug! Karalius 
paleidžia parlamentą atostogų — gal rudenį deputatų aist- 
ros truputį atvės. 

Bet aistros didėja. Jos apima ne tik Bendruomenių 
rūmus, ne tik Sitį, bet ir visą šalį. Lyg vanduo katile — 
verda, kunkuliuoja, banguoja visa Anglija. Stai jau iš- 
trykšta pirmieji kraujo lašai: rugpjūčio 28 dieną Port- 
smute karininkas puritonas Džonas Feltonas suvaro durk- 
la į visų nekenčiamo karaliaus numylėtinio krūtinę. 
Bakingamas krinta vietoje, valdžios suimtą Feltoną Lon- 
dono minia sutinka su gėlėmis ir palaiminimais. 

Daugeliui šis įvykis atrodo siaubingas. Tomas Vent- 
vortas, kuris taip sklandžiai parlamente sakė laisvama- 
niškas kalbas, atvirai pereina į karaliaus pusę, iš karto 
gauna barono titulą ir vietą Valstybės taryboje. Puritonų 
persekiotojas Viljamas Lodas paskiriamas Londono arki- 
vyskupu. 

Kromvelis sugniužęs, prislėgtas, sudirgęs. Ligos prie- 
puoliai padažnėja. Jam vėl baisu. Rugpjūčio mėnesį jis 
eina pas žinomą sostinės gydytoją Teodorą Majerną. 
Turtingas, sėkmingai praktikuojantis gydytojas įdėmiai 
išklauso dar neseną žmogų, kuris skundžiasi nuolatiniais 
skrandžio skausmais praėjus trims valandoms po valgio — 
nepadeda jokie vaistai, mauduliu kairiajame šone, nemiga; 
perdžiūvęs, karščiuojantis, akys blizga. Tačiau, kad ir 
kiek daktaras maigė pacientą, nerado jokių ligos požy- 
mių. Tai karšta siela, nervinis jautrumas, vidinis nepa- 
sitenkinimas jj degina. Savo sąsiuvinyje daktaras parašo: 
,Valde melancholikus* — „labai melancholiškas“. 


Antroji parlamento sesija prasidėjo 1629 metų sausio 
mėnesį, ir vėl parlamento lyderių atakomis. Šį kartą buvo 
kritikuojama karaliaus bažnytinė politika. Dar lapkričio 
mėnesį jis pareikalavo baigti visus religinius ginčus ir 

besąlygiškai paklusti vieningai, nepajudinamai, jo val- 
domai ir jam visiškai pavaldžiai anglikonų bažnyčiai. 
Siuos reikalavimus, be abejonės, diktavo arkivyskupas 
Lodas. Puritonai parlamente to negalėjo nutylėti ir užsi- 
puolė katalikiškąją tvarką, kuriai karalius vis labiau nuo- 
laidžiavo. Vasario mėnesį priimama rezoliucija, kurioje 
sakoma, kad katalikybė kelia grėsmę taikai visoje Euro- 
poje, pirmiausiai Anglijoje; negana to, kad popiežininkai 
susisuko šiltą lizdą karaliaus rūmuose, jie užplūdo Airi- 
13, greit nugalės Europos protestantus ir parduos Angliją 
popiežiui. O daugumą aukščiausios anglikonų dvasinin- 
kijos sudaro arminijonai — susitaikėliai, pasirengę nusi- 
leisti katalikams ne tik dėl apeigų, bet ir svarbesniais 
klausimais. 

Sis klausimas Kromveliui labai rūpėjo. Namie jis matė 
ganėtinai daug iš aukščiau atsiųstų pamokslininkų, kurie 
stengėsi į bažnyčią pratempti katalikiškas pažiūras. Jie 
skriaudė tikrus puritonus, neleido jiems rinktis ir melštis 
dievui taip, kaip jie manė esant reikalinga ir galima. Jie 
atvirai skelbė, kad karaliaus valdžia šalyje atsirado ne 
pagal susitarimą, ne pagal įstatymą ar paprotį, o iš die- 
vo malonės. Tokius pamokslus laikas baigti. 
prašė žodžio. Tai buvo pirmoji kalba parlamente — dar 
nesklandi, karšta. „Daktaras Alabasteris,— kalbėjo jis,— 
švento Povilo katedroje atvirai skelbė popiežystę. Didžiai 
gerbiamas daktaras Birdas norėjo jj apraminti, tada Vin- 
česterio vyskupas pašaukė jį, pareiškė nepasitenkinimą ir 
įsakė neprieštarauti Alabasteriui.“ Aistringa jauno orato- 
riaus kalba padarė įspūdį. Parlamento komitetas išleido 
protestą dėl „per didelio popiežystės plitimo“ Anglijoje, 
Škotijoje ir Airijoje. 

Prie to dar prisidėjo kalbos dėl mokesčių už kiekvieną 
išvežamų prekių svarą ir toną. Šių mokesčių parlamentas. 
netvirtino, vadinasi, jie neteisėti! 

Visa tai jau panėšėjo į atvirą maištą. Karalius nega- 
lėjo pakęsti tokio jo prerogatyvos nepaisymo. Kovo 2 
dieną jis įsakė parlamentui atidėti posėdžius. Tačiau atsi- 
tiko negirdėta: Bendruomenių rūmai atsisakė paklusti. Kai 

spykeris seras Dzonas Finfas pakilo ir pasuko dury link, 
prie jo pribego du deputatai — Holzas ir Valentainas. Jie 
sugriebė spykerį už rankų ir grąžino atgal. 

— Prisiekiu, jūs čia sėdėsite tol, kol mes neleisime 
jums atsistoti! — suniurzgė Holzas. 

Spykerį jėga laikė kėdėje, o Eliotas skaitė parlamento 
protestą: 

„Kiekvienas, kuris siekia pakeisti anglikonų bažnyčią 
popiežiaus naujovėmis, turi būti laikomas svarbiausiu šios 
karalystės priešu; kiekvienas, kuris patarinėja karaliui 
imti muitus ir mokesčius be parlamento sutikimo, turi 
būti laikomas savo šalies priešu; kiekvienas, kuris savo 
noru moka parlamento nepatvirtintus mokesčius, turi būti 
paskelbtas Anglijos laisvių išdaviku.“ 

Visiems punktams buvo garsiai pritariama. 

— Kareiviai! — staiga kažkas sušuko.— Karalius nu- 
sprendė panaudoti jėgą! 

Per kelias sekundes parlamento durys užrakinamos, 
skelbiamas balsavimas. 

Valdingas beldimas drebina duris. Atéjo!«. Eliotas 
prikiša užrašus prie žvakės — jie liepsnoja. Holzas minti- 
nai kartoja pasiūlymus; sunkių aidžių smūgių durys gali 
neatlaikyti... Pasiūlymai priimti vienbalsiai! Dabar de- 
putatai ramia sąžine gali išeiti iš posėdžių salės. Durys 
atsiveria, deputatai, su jais ir Kromvelis, lėtai žengia 
tarp ietininkų gretų. Visiems aišku, kad tai — parlamento 
pabaiga, galbūt daugeliui metų. 

Padarinių ilgai laukti neteko. Devynetas Bendruome- 
nių rūmų narių, tarp jų Eliotas, Holzas, Valentainas, Sel- 
denas uždaromi į kalėjimą. Nepaprastąja deklaracija Ka- 
rolis pareiškia, kad neleis kištis į karaliaus prerogatyvą. 
„Maištingus ir piktavalius“ opozicijos narius jis vadina 
nusikaltėliais ir karalystės priešais; tai jie kalti, kad ang- 
lai žemyne pralaimi,— juk jie taip ilgai nesutiko pritarti 
subsidijoms! Niekam kitam, tik dievui karalius atsiskaito 
už savo veiksmus. 

Anglijos politinio gyvenimo horizontą aptraukė debe- 
sys. Prasidėjo reakcija. Kromveliui atėjo laikas grįžti na- 
mo. 

Hantingdone gyvenimas tekéjo savo ruoztu. Namai, 
ukis, nuoma, arimas —jis vél paniro j kasdienius riipes- 
cius. Netrukus Elzbieta vél laimingai pagimdé — §j karta 
mergaite. Kodél kaip tik Siai dukteriai Kromvelis parodys 
tiek švelnumo? Kuo ji užkariavo tėvo širdį? Gal tuo, kad 
jos, kaip ir jo motinos, žmonos, kaip ir didžiosios kara- 
lienės, kurios atminimą jis visada labai gerbė, vardas 
Elžbieta? Gal tuo, kad ji buvo labai panaši į jaunąją 
kailininko dukterį prieš jų vestuves — apskritaveidė, nai- 
vi, mėlynakė? Kažkas prie šios mergaitės jį traukė labiau 
negu prie kitų vaikų. Tik savo pirmagimį Robertą jis 
taip pat labai mylėjo. 

Kromvelis vis tebebuvo panitires: tai, ka jis pamatė 
parlamente, veltui nepraėjo. Jame brendo iki šiol nere- 
gėtas ryžtingumas. 

Proga netrukus pasitaikė. Karalius, likęs be pirmojo 
ministro, Bendruomenių rūmų užsispyrimo suerzintas, ėmė 
pulti anglų teises. Jis sudarė taikos sutartį su Ispanija 
ir Prancūzija ir palengvino savo padėtį. Prasidėjo suėmi- 
mai — į kalėjimą sodino tuos, kurie, atsiliepdami į par- 
lamento raginimą, atsisakė mokėti mokesčius. Nepaisant 
Bendruomenių rūmų nutarimo, buvo imamas muitas. Bu- 
vo prisimintas ir atgaivintas senas statutas, pagal kurį 
kiekvienas anglas, turintis Žemės ir gaunantis per metus 
daugiau kaip keturiasdešimt svarų sterlingų pajamų, tu- 
rėjo priimti riterio vardą ir, žinoma, mokėti tam tikrą 
rinkliavą. Su kokiu pasididžiavimu, su kokiu jauduliu 
Kromvelio protėviai — „auksinis riteris“ seras Henris ar 
dėdė seras Oliveris iš karaliaus rankų priėmė riterio gar- 
bės ženklus! Tačiau dabar Kromveliui šis vardas — tuš- 
čias žodis, o karaliaus noras jį įpiršti — laisvės suvaržy- 
mas. 1630 metais jis ryžtingai atsisako tapti seru ir po 
daugelio valdžios raginimų moka už tai baudą — dešimt 
svarų sterlingų. Absoliutinės karaliaus užmačios pasiekia 
ir provincialų Hantingdoną. Anksčiau miestelį valdė du 
beilifai® ir kasmet renkama dvidešimt keturių Žmonių 


5 Beilif (angl) — karaliaus vietininkas, vykdas administracinę ir 
teisminę valdžią. 

bendruomenés taryba. Nuo 1630 mety liepos 15 dienos 
pagal karaliaus chartiją ši taryba paleidžiama („siekiant 
užkirsti kelią neramumams“), ją pakeičia meras ir dvylika 
oldermenų, renkamų iki gyvos galvos. Pirmųjų valdytojų 
pavardės išvardytos pačioje chartijoje. Kromvelis, Birdas 
ir Barnardas skiriami taikos teisėjais. 

Taigi ankstesnį demokratinį valdymą pakeitė oligar- 
chija, miestelis buvo pasmerktas sunykti. Kilo nepasiten- 
kinimas: Hantingdono gyventojai pagrįstai bijojo, kad 
naujoji taryba kėsinsis į bendruomenės žemes, ims bausti 
dėl kiekvieno nieko, žodžiu, savivaliaus. 

Kromvelis negalėjo tylėti. Jis pakilo ginti bendrapi- 
liečių. Viename miesto susirinkime jis užsipuolė Barnar- 
dą ir naująjį merą: negalėdamas susivaldyti, piktai juos 
išbarė. Neseniai parlamente siautėjusios audros dar 
skambėjo ausyse, jis šaukė, trypė kojomis ir šiurkščiai 
įžeidinėjo nekenčiamus karaliaus palaižūnus. 

Reikalai pakrypo į blogąją pusę: naujieji oldermenai 
parašė skundą Slaptajai tarybai. Lapkričio 2 dieną Krom- 
velis buvo suimtas ir nuvežtas į sostinę. Jo bylą tyręs 
grafas Mančesteris pasmerkė jj už netaktą, bet ieškinį nu- 
traukė, nes Kromvelis sutiko atsiprašyti; viskas baigėsi 
taikiai. 

Atgaila dar ilgai jį slėgė. Jis pripažino savo silpnybę — 
beprotiškai ūmaus pykčio, įsiūčio priepuolius. Apimtas 
laukinio protrūkio, jis nebegalédavo susivaldyti ir ilgai 
niršdavo: O vėliau visada rausdavo ir gėdindavosi. 

Formaliai priešininkai susitaikė, Kromvelį paleido, ta- 
čiau suėmimo ir tardymo Slaptojoje taryboje gėda nenu- 
plaunama dėme užgulė jo sąžinę ir reputaciją mieste. Kad 
vėl pateks į parlamentą nuo Hantingdono, nebuvo nė kal- 
bos. Prieš trejetą metų nusigyveno ir pardavė savo pui- 
kiąją pilį, jo vaikystės džiaugsmą, senasis dėdė seras Oli- 
veris. Pajamos iš žemės mažėjo. Kromveliai skurdo. Oli- 
veriui viskas staiga nusibodo — gyvenimas, žmonės, mies- 
telis su žemu dangumi ir nykiu varpų skambesiu... 

O gal su visa šeima keltis už vandenyno? Kalbama, 
kad Naujajame pasaulyje puritonai gyvena laisvai. Daug, 
gana daug skvairy ir įomėnų, amatininkų, kuriems tėvy- 

né tapo pamote, paliko protéviy zemes, pardavé krautu- 
véles, malünus ir patikéjo save, zmonas ir mazus vaike- 
lius netvirtam, siūbuojančiam po kojomis, laivo deniui, 
kad ten, už vandenyno, rastų naują pasaulį, naują laisvę. 

Štai ir jo pusbrolis Hampdenas mąsto apie išvykimą, 
daugelis parlamento narių jau patraukė per jūrą į toli- 
mus kraštus, valstybės sekretoriaus Henrio Veno vyres- 
nysis sūnus ir paveldėtojas, puikus, teikiantis vilčių jau- 
nuolis irgi pabėgo į Ameriką. 

Kad ir kaip būtų, likti Hantingdone nebegalima. 
1631 metų pavasarį Kromvelis parduoda namą, turtą, Ze- 
mę ir su šeima persikelia į Sent Aivzo miestelį, už penke- 
to mylių Uzo žemupiu. Ten jis nuomoja ganyklas ir au- 
gina galvijus. i 


Bet ir Sent Aivzas visai nebuvo panašus į žadėtąją že- 
mẹ; toks pat žemas, debesuotas dangus, tokios pat pla- 
čios pievos, šliupsinčios pelkės ir durpynai po kojomis, 
tas pats drumzlinas, dumblinas Uzas. O gyvenimas čia 
gal dar sunkesnis negu Hantingdone. Vešliose ganyklose, 
išnuomotose prie upės, Kromvelis augina karves. Jis gy- 
vena kaip paprastas galvijų augintojas, glaudžiai susijęs 
su gamta. Drėgnomis žiemomis Ūzas ištvinsta, užlieja pie- 
vas; vasarą prasideda karščiai, sausra, molinga žemė 


raukšlėja, nuo sausros peršti gerklę, balsas prikimsta — 
sekmadieniais jis vaikšto į bažnyčią apsimūturiavęs kak- 
la raudona flaneline skarele. 

Padėtis šalyje vis blogėja. Parlamentas išvaikytas, 
reakcija puola iš visų pusių. Parlamento kovotojai nuti- 
lo: vieni tūno savo dvaruose, ūkininkauja, kiti — tarp jų 
ir Pinas, Hampdenas, Sent Džonas, Baringtonas — atsidė- 
jo prekybai ir kolonijinei veiklai. l 

Karalius reikalauja vis naujų mokesčių — paskelbtas 
naujas potvarkis, be viso kito, mokėti dar kažkokius ,,lai- 
vy pinigus“. Neatmenamais laikais juos rinkdavo pajūrio 
grafystėse laivų statybai. Dabar reikalaujama, kad šią 
rinkliava mokėtų visa Salis. Neteiséti, prievarta reikalau- 

jami mokesčiai, menki derliai verčia susiverzti diržus, dar 
labiau sumažinti šeimos biudžetą. 

Atrodo, blogiau negali būti. Tačiau argi nebūna, kad 
pačiu sunkiausiu momentu, pačiu beviltiškiausiu gyveni- 
mo tarpu iš kažkur pasirodo pagalba, atsiranda jėgų, ir 
šviesos spindulys perskrodžia sutemas? Gal kaip tik gilus 
sukrėtimas — parlamento išvaikymas, kovos prieš kara- 
liaus chartiją žlugimas, suėmimas ir išvežimas į Slaptaja 
tarybą, namo ir turto pardavimas, gyvenimas nežinomy- 
bėje ir įžiebia Kromvelio sieloje šviesą? Jis pajunta, jog 
baigėsi Kalvino nurodytas jo atsivertimo procesas. Ne- 
gailestingas savęs pasmerkimas, sielvartas ir kančios dėl 
nuodėmingumo, atgailavimas, viltis, jog bus išrinktasis, 
įsitikinimas, jog bus išganytas,— tokios šio proceso pako- 
pos. Kai pasaulis bjaurus, kai aplink vien ydos ir pikt- 
žaizdės, pats laikas, kaip mokė Kalvinas, kreiptis į dievą, 
„pajusti savyje Kristų“, jo meilę ir gailestingumą menkai 
būtybei. 

Kaip tik tuo laiku Kromvelis tampa šventuoju, kaip 
buvo vadinami visi atsivertėliai. Jo negalia praeina, jam 
atsiveria nauji palaimingi horizontai. Vėliau jis apie tai 
rašys: ,,...Dtevas manęs nepaliko. Dievas atėjo į mano 
širdį, ir aš šlovinsiu jj už tai... Nykioje ir akmenuotoje 
dykumoje, kur nėra vandens, jis suteikė man rasą... Ma- 
no siela — su jo pirmagimiais, mano kūnas viltingai ilsi- 
si, ir, jei man tektų garbė šlovinti dievą darbu ar kan- 
čia, aš būsiu laimingas.“ Apie tai jis ilgai kalbasi su sa- 
vo draugu Henriu Daunholu, kuris dabar yra (kažin ar 
atsitiktinai?) Sent Aivzo bažnyčios vikaras. 

Jie kalbasi ne tik apie tai. Nuostabus įvykis vėl su- 
judino visą Angliją. Kromvelio pusbrolis skvairas iš Ba- 
kingamšyro Džonas Hampdenas atvirai atsisako mokėti 
„laivų pinigus“. Jis reikalauja, kad teismas, į kurį jis bu- 
vo pakviestas, įrodytų šio mokesčio teisėtumą. Jis išgar- 
sėja, daugelis paseka jo pavyzdžiu. Sklinda kalbos apie 
maištus prieš lordus. Bus audra. 

1636 metais Oliveriui Kromveliui pagaliau nusišypso- 
jo likimas. Bevaikis dėdė, motinos brolis, Tomas Stiuar- 
das mirė ir paliko visą turtą seserėnui. Užkampio gyvulių 

augintojas ir nuomotojas Kromvelis staiga tampa turtin- 
gu savininku, Ylio miesto, esančio Kembridžo grafystės 
kaimynystėje, gerbiamu piliečiu. 

Devyniasdešimt akrų? bažnytinės žemės, aštuoni ak- 
rai ganyklų, bažnytinė dešimtinė, gera sodyba, didelis 
namas Ylyje, kuriame gimė jo motina, arklidė, svirnai, 
daržai — koks turtas! Visa tai duodavo 400—500 svarų 
per metus, užtikrino solidžią padėtį mieste, ir Kromvelis 
atsigavo. Netoli namų stovėjo šventos Marijos bažnyčia, 
tolėliau kilo katedros bokštai. Namas buvo nepuošnus, bet 
erdvus ir geras. 

Žemė buvo tokia pat: drėgna, plati, pelkėta Didžiosios 
lygumos žemė. Miesto gyventojai augino galvijus ir ganė 
juos bendrai, plačiose niekam nepriklausančiose, neap- 
tvertose ganyklose. Jų buitis mažai tesiskyrė nuo protė- 
vių buities; jie nuo neatmenamų laikų taip pat ganė gyvu- 
lius vešliose pievose, gaudė ungurius Uze (nuo ko, pa- 
gal padavimą, kilo Ylio'® vardas) ir medžiojo peus 
paukščius. 

Čia Kromvelis pagaliau pasijuto sveikas — paaiškėjo 
svarbiausias jo gyvenimo klausimas. Jis labai giliai tikė- 
jo, kad yra dievo išrinktasis, kad turi ir gali tapti šven- 
tosios lemties vykdytoju. 

Argi šis stebuklingas praturtėjimas nėra dievo malo- 
nės išraiška? Laikas nuo apmąstymų pereiti prie darbų — 
ne prie nesibaigiančių ūkio darbų, bet prie didingesnių, 
reikšmingesnių, šlovingesnių. Dabar jis žino, kodėl gy- 
vena. 

Pirmiausia Kromvelis galutinai nutraukia santykius 
su vietos dvasininkija — parsidavėliais vyskupais ir ku- 
nigais, nuolankiai klausančiais karaliaus valios. Bažny- 
čioje jis net nesirodo, mišių neklauso, todėl sukelia nepa- 
sitenkinimą mieste. Tačiau jis įsitikinęs, kad, bendraujant 
su dievu, nereikia tarpininkų, ir nepaiso šnibždesio už nu-- 
garos. Anglijos interesai, vyriausybės politika, liaudies 
teisės — štai kas dabar jį jaudina. 


* Akras apytikriai lygus 0,4 hektaro. 
? Eel (angl) — ungurys. 

Karaliaus absoliutizmas stipreja. Tvarka Salyje, pini- 
gai, kuriuos reikia rinkti be parlamento sankcijos, tvirta 
baznytine politika, kad nekilty noras svarstyti ir sampro- 
tauti — trys svarbiausi karaliaus uzdaviniai. 

Vykdyti pirmuosius du imasi vienas buves opozicijos 
vadas, o dabar karaliaus baronas, Siaures tarybos prezi- 
dentas, Airijos lordas vietininkas Tomas Ventvortas. Tai 
gabus, protingas, veiklus zmogus. KarStai, kaip neseniai 
gyne parlamento teises, Ventvortas dabar pajungia Airija 
Anglijos karūnos valdžiai. Jo valdymo metai — ryškus ir 
baisus Anglijos absoliutizmo istorijos puslapis. Juodasis 
graias, kaip jis vėliau buvo vadinamas, negailestingai va- 
ro gyventojus nuo žemės. Jis naudoja visas priemones, 
norėdamas išspausti iš Airijos kaip galima daugiau pini- 
gų karaliui: klesti įvairiausios neteisėtos rinkliavos, bau- 
dos, duoklės. Kalėjimai prikimšti nepatenkintyjy, valdi- 
ninkai siautėja, parlamentas Ventvorto rankose paklusnus 
įrankis. Nenuolankiuosius stato prie gėdos stulpo, per- 
duria@iezuvius, žymi įkaitinta geležimi, karia. Tokiais 
metodais Airijoje diegiami Anglijos teismai, papročiai, 
anglikonų bažnyčios apeigos. Kad būtų lengviau tramdyti, 
sukuriama reguliari kariuomenė, kurios — ką čia žinai? — 
vėliau gali prireikti ir Anglijoje. 

Karalius patenkintas — Airija dar niekada neduodavo 
tiek pajamų, dar niekada ten nebuvo taip ramu. Vent- 
vortas padarė stebuklą, atkūrė šioje šalyje tvarką, todėl 
Anglija dabar gaudavo tik pelną. | 

Anglijos dvasinio gyvenimo reikalus spresti tenka Vil- 
jamui Lodui. 1633 metais karalius paskiria jj Kenterberio 
arkivyskupu. Sunku buvo rasti labiau netinkamą žmogų. 
Šešiasdešimtmetis Lodas baisiai smulkmeniškas, savimy- 
la, riboto proto, neįžvalgus, kietaširdis. Jis labiausiai lai- 
kosi ne biblijos raidės ir jau, žinoma, ne jos dvasios, o 
grynai išorinio apeigų stabmeldiškumo. Komunijos sta- 
las būtinai turi stovėti prie bažnyčios rytų sienos; neduok 
dieve, jei kunigas pasakys pamokslą tik su sutana, ne, jis 
turi apsirengti iškilmingu arnotu, priešingu atveju tegu 
kaltina save. Kiekvienas įeinantis į bažnyčią turi persi- 
žegnoti, kažkiek kartų nusilenkti, atsiklaupti, kai rei- 

kia — melstis, kai reikia — giedoti, garbinti Sventus pa- 
veikslus ir melstis ne kaip nori, o pagal kartą ir visiems 
laikams nustatytą kanoną —,,Bendryjy maldų knygą“. 

Niekas negalėjo sukelti didesnio puritonų nepasitenki- 
nimo, kaip šios kvailos taisyklės. Nejaugi dabar, kai jau 
tiek išsikovota, vėl teks grįžti prie senųjų popiežiaus ap- 
robuotų apeigų! Vėl lankstytis, kartoti paskui kunigą be- 
prasmiškus žodžius, kęsti šituos arnotus, taures, apdan- 
galus, brangius paveikslus, vargonų muziką! Jau seniai 
miestų ir kaimų gyventojai atmetė tokį stabų garbinimą, 
jau seniai sekmadieniais jie klausydavo ne iš aukščiau 
paskirtų nemokšų vyskupų pakalikų, o savų lektorių, ku- 
riuos jie patys samdydavosi, iš savo piniginių rinkdavo 
jiems užmokestį. 

Dabar Kenterberio arkivyskupas ėmė pulti puritonų 
pamokslininkus. Vyskupai, jo įsakyti, ėmė drausti sek- 
madieniais „laisvai samdomų“ lektorių pamokslus, para- 
pijiečiai buvo įpareigojami klausyti oficialaus kunigo, vi- 
sada kalbančio vieną ir tą patį — apie besąlygišką paklus- 
numa karaliui ir valdžiai. Šių pamokslų tekstai buvo ra- 
šomi arkivyskupo kanceliarijoje ir išsiuntinėjami parapi- 
joms. 

Karalienė, įpratusi prie grakščių gališkų pramogų, no- 
rėjo vaidinti teatre ir šokti sekmadieniais. Įsiteikdamas 
jai, Lodas atšaukia draudimą linksmintis sekmadieniais. 
Nepatenkintųjų laukia Žvaigždžių rūmai ir Aukštoji ko- 
misija, kuri teisia žmones ne pagal įstatymus, ne pagal 
visuotinai pripažintą teisę. Gyvendamas Ylyje, Kromve- 
lis dažnai girdėdavo kalbant apie kankinimus ir plakimus, 
baisingai dideles baudas ir garbingų puritonų suėmimus. 
Karštą 1637 metų liepos mėnesį Žvaigždžių rūmų nuo- 
sprendžiu advokatas Viljamas Prinas, daktaras Džonas 
Bastvikas ir kunigas Henris Bertonas atsidūrė prie gėdos 
stulpo Londone ant Taiberno kalvos. Savo pamiletuose jie' 
išdrįso smerkti vyskupų valdžią. Karšta geležis skruos- 
tuose išdegina gėdos žymę, budelio peilis nurėžia ausis. 
Prinui nebėra ko pjauti — ausų jis neteko prieš trejetą. 
metų, kai drąsiai pasmerkė karalienės vaidybą teatre. 

Jam nupjauna ausų liekanas, jis pašėlusiai šaukia ka- 
raliui: 

— Vis tiek aš už tave stipresnis! 

Bausmės ir kankinimai nepasitenkinimą tik kursto. 
Minia apiberia kankinius gėlėmis, palydi iki kalėjimo. 
Greit už jo storų sienų po vieną, po du prasiskverbia mo- 
kiniai ir pasekėjai. Jaunas pameistrys Džonas Lilbernas 
imasi slapta iš Olandijos atgabenti ten spausdintus did- 
vyrių pamiletus, o po metų ir jis, apsipylęs krauju ir pra- 
kaitu, eina pririštas prie vežimo, krūpčiodamas nuo bu- 
delio trigyslio rimbo kirčių. Bet galvos nenuleidžia, iš- 
didžiai laikosi savo įsitikinimų. 

Kuo didesnis spaudimas iš viršaus, tuo stipriau ir at- 
-kakliau liaudis piktinasi. Tegu teisia, tegu sodina į kalė- 
jimą Džoną Hampdena, atsisakiusį mokėti mokesčius, — 
garsus jo bylos procesas tik dar labiau įplieskia nepasi- 
tenkinimą, Hampdeno pasekėjų vis daugėja. 


Tais metais Kromvelis buvo susikaupęs, veržlus, ener- 
gingas. Jis gyvena, kad tarnautų teisingumui. Nauja pa- 
dėtis mieste ir grafystėje suteikia galimybę kovoti ne tik 
dėl savo, bet ir dėl kaimynų, visų nuskriaustųjų teisių. 
„Atverk lūpas, kad apgintum bežadį ir visus našlaičius. 
Atverk lūpas, kad apgintum teisingumą, vargšus ir elge- 
tas...“ 

Dar prieš atvykstant Kromveliui, 1634 metais, grafas 
Bedfordas Kembridžo grafystėje ėmė sausinti pelkes. Pa- 
gal geriausią olandų sausinimo sistemą durpynai buvo 
nudrenuoti. Nusausintos žemės nebebus, kaip anksčiau, 
bendruomenių ganyklos — dalis taps sausintojų nuosavy- 
be, kita dalis atiteks karaliui. 1637 metais darbai buvo 
baigti, plačiose pievose atsirado aptvarai. Vietiniai zem- 
valdžiai neteko daug ganyklų, o vargšai liko be duonos 
kąsnio. 

Piemenis su įmitusiomis bandomis ėmė varyti iš se- 
nuju ganyklų: tai grafo Bedfordo žemė! Susirinko minia. 
Apsiginklavę dalgiais ir šakėmis, valstiečiai ėmė spausti 
sausintojus: ,,Nelieskite mūsų karvių, nešdinkitės, iš kur 
atėjote!“ 

Kromvelis lyg kovos žirgas, spūstelėtas aštrių penti- 
nų, puolė į kovą. Jis sugebėjo nuraminti minią. Tegu 
valstiečiai jam šiek tiek sumoka, o jis paduos prašymą 
žemių atėmimą atidėti penkeriems metams. Tuos penke- 
rius metus jie galės laisvai naudotis bendruomenių ga- 
nyklomis, o per tą laiką jis ką nors sumos! 

Prašymas per daug ilgai buvo svarstomas, todėl dar 
keliose Didžiosios lygumos pelkėtose vietovėse kilo maiš- 
tai prieš sausintojus. Vyriausybė turėjo nusileisti. Krom- 
velio prašymas buvo patenkintas, apylinkėje jis tapo pel- 
kių šeimininku, galingu ir doru silpnųjų gynėju. 

Jo šeima didėja. 1637 metais gimsta Merė, o 1638 me- 
tais — dar viena duktė Frensė. 

O kitais metais Kromvelį ištinka sunkus smūgis: jo 
pirmagimis ir viltis, švelniai mylimas ir mylintis, dievo- 
baimingas ir tyras Robertas, protingas, gabus berniukas, 
miršta vos septyniolikos metų. Tėvas visą gyvenimą pri- 
simins šią baisią netektį. Po dvidešimties metų, pats gu- 
ledamas mirties patale, jis dar kartą pasakys: ,,Kai mirė 
vyresnysis sūnus, lyg durklas pervėrė mano širdį.“ 

Nepajudinama absoliutinė tvarka pagaliau susvyravo. 
Pirmoji kregždė atlėkė iš šiaurės — iš atšiaurios kalnų ša- 
lies, iš prakeiktųjų Stiuartų giminės gimtinės. Dar prieš 
šimtmetį aistringi, šiurpūs škotų Kalvino — Džono Nok- 
so — pamokslai atvertė šią šalį į protestantų tikėjimą. 
Karalienė katalikė Marija Stiuart nebeištvėrusi pabėgo 
pas Elžbietą ieškoti išsigelbėjimo. Senieji klanai, drasko- 
mi vidinio priešiškumo, tikėjimo klausimais pasirodė esą 
vieningi: taip jie geriausiai galėjo apginti nacionalinį oru- 
mą nuo amžino ir stipraus priešo — Anglijos. Jie sušaukė 
Generalinę asamblėją — visuotinį tikinčiųjų susirinkimą; 
tai buvo tikras nacionalinės valdžios organas. Naujasis 
karalius, nors buvo kilęs iš Skotijos, šios šalies nepažino 
ir nemėgo. Pirmą kartą ją aplankė tik būdamas trisde- | 
šimties metų, ir ši neturtinga, niūri, barbariška, nenus- 
tygstanti tauta jam nepatiko. Jis pasistengė išspausti iš 
Škotijos kuo daugiau pinigų, o tvarkai palaikyti (žinoma, 
arkivyskupo Lodo patariamas) įvedė ten privalomą ang- 
likonų tikybą. 

Skoty tauta negalėjo leisti, kad jos tikėjimas būtų ne- 
baudžiamai persekiojamas. Kai Lodas įsakė sustiprinti 
Škotijos vyskupystę, tylus nepasitenkinimas virto grės- 
mingu niurzgėjimu. 

Tačiau bukagalvis bažnyčios tarnautojas, kuriam 
svarbiausia buvo drabužių spalva ir nusilenkimų skaičius 
prieš altorių, nenurimo. 1637 metais jo įsakymu Škotijo- 
je buvo įvesta „Bendrųjų maldų knyga“ — visoje karalys- 
tėje viskas turi būti vienoda! 

Skotija sujudo. Mėginimas atlikinėti bažnyčios apeigas 
pagal anglų papročius sukeldavo pasipiktinimo šauksmus, 
švilpimą ir trypimą; drąsiausieji puldavo kunigus, ir, pikt- 
džiugiškai nutvėrę už iškilmingų drabužių skvernų, iš- 
tempdavo iš katedrų, spyriais išvarydavo iš bažnyčių. 
Naująsias maldaknyges plėšė, degino. ,,O, kaip paniekin- 
ta šventoji Škotijos bažnyčia! — klykė puritonų pamoksli- 
ninkai, mėgdžiodami aistringus Nokso kaltinimus.— Jos 
dailus veidas suteptas ištvirkėlės dažais! Drovi kakta pa- 
žymėta žvėries ženklu! Nuostabios garbanos susuktos kaip 
antikristo! Į jos nekaltas ausis klykia didžiosios šliund- 
ros bendrininkai ..“ 

1638 metų pavasarį Nacionalinis kovenantas pareika- 
lavo, kad šalis būtų valdoma pagal įstatymus, kad būtų 
laikomasi parlamento patvirtintų normų, o kalvinizmas 
būtu paskelbtas ¿vienintele ir dievui patinkančia religi- 
ja“; dėl jos reikia kovoti, „ją reikia ginti... iki gyveni- 
mo pabaigos visomis jėgomis ir priemonėmis.“ 

Tų pačių metų lapkričio mėnesį Generalinė asamblė- 
ja Skotijoje panaikino vyskupų valdžią, „Bendrųjų maldų 
knygą“ ir įvedė presbiterionų bažnyčios tvarką. 

Karolis širdo. Šitie barbarai išdrįso jam priešintis! 
Ne, juos reikia sutramdyti, ir kuo greičiau. ,,Kol galioja 
šis kovenantas,— pasakė jis,— mano valdžia Skotijoje ne 
didesnė negu Venecijos dožo. Greičiau mirsiu, negu tai 
pakęsiu.“ Jis įsakė rinkti baudžiamąją kariuomenę. 

Tuo tarpu 1639 metų rugpjūčio mėnesį dvidešimttūks- 
tantinė Skotijos kariuomenė, surinkta ir apginkluota ško- 
tų lėšomis, perėjo Anglijos sieną. Prasidėjo karas. 

Anglijos puritonai džiūgavo. Stai kaip reikia kovoti 
už tikėjimą! Jie su ironija stebėjo, kaip Karolis skubiai 
renka kariuomenę iš visokių valkatų, gerai net nežinoda- 
mas, kuo jiems užmokės. O kai prasidėjo pirmieji susirė- 
mimai, karaliaus kariuomenė, pamačiusi kovingus būrius, 
išsilakstė kaip žiurkės. Skotams vadovavo patyręs kar- 
vedys generolas Leslis, žemyne kovęsis paties Gustavo 
Adolfo kariuomenėje. 

Karas buvo gėdingai pralaimėtas. 1639 metų vasarą 
Karolis skubiai sudarė taikos sutartį, pažadėjęs škotams 
visišką amnestiją, presbiterionų bažnyčiai laisvę, ir jsi- 
pareigojo netrukus sušaukti parlamentą. Išdidus valdovas 
niekada — nei prieš tai, nei vėliau — nemanė, kad privalo 
tesėti pažadus. Taika su Škotija jam buvo būtina kaip 
pertrauka. Tik pasirašęs sutartį, jis pasiuntė Skotijos 
vyskupams slaptą įsakymą protestuoti prieš Generalinės 
asamblėjos veiksmus, o pats ėmė slapta tartis su kalnie- 
čių klanų vadais, kuriems vadovavo markizas Montrou- 
zas. Kariuomenės, geros reguliarios kariuomenės — štai 
ko pirmiausia reikėjo karaliui. Jis pasikvietė iš Airijos iš- 
tikimą ir išradingą Tomą Ventvortą ir 1640 metų sausio 
12 dieną suteikė jam grafo Strafordo titulą. 


Iki ketvirtojo dešimtmečio pabaigos Kromvelis gal ir 
nesusimąstydavo apie artimiausios Anglijos kaimynės 
šiaurėje likimą. Jis žinojo, kad jos rūsti liaudis priėmė pu- 
ritonų tikėjimą ir atmetė anglikonų tvarką. Galbūt jis 
susitikdavo škotų pamokslininkų ar pirkdavo iš škotų 
pirklių galvijų, tačiau šios laukinės šalies vidaus reikalai 
jo nelabai domino. Dabar staiga tolimi šiaurės kalnai jam 
nušvito nauja šviesa, o jų liaudis tapo sąjungininke. 

Kai jo namuose pailsėti apsistojo anglų karininkai, 
ėję į šiaurę triuškinti priešo, Kromvelis atvirai pareiškė 
jiems savo nepasitenkinimą. Jis nematė reikalo slėpti nuo 
jų savo griežto puritoniškumo ir vos nesimeldé ju aki- 
vaizdoje už škotų pergalę. Karininkai nesuprasdami krai- 
pė galvas, o kaimynai susižavėję pasakojo vieni kitiems 
apie jo drąsą ir pamaldumą. Jo uolumą kurstė didėjan- 
tis populiarumas grafystėje. Kiekviena savaitė atnešdavo 

naujų žinių. Karalius konfiskavo visą Taueryje saugomą 
Londono bankininkų auksą ir sidabrą. Pasipiktinimas bu- 
vo toks audringas, kad karalius, truputį palaukęs, di- 
džiumą turtų turėjo grąžinti. 

Niekas nenorėjo mokėti mokesčių, dabar jau ne tik 
„laivų pinigų“, bet ir kitų karaliaus rinkliavų — juk jų 
parlamentas nepatvirtino! Karalius mėgino pasiskolinti 
pinigų Ispanijoje, iš pirklių jėzuitų, net iš popiežiaus — 
nieko neišėjo! Airijos tramdytojas Ventvortas susikvietė 
didžiausius Londono finansininkus. Reikalaudamas pasko- 
los, jis grasino, gąsdino, tačiau Anglija — ne Airija. Net 
Ventvortas nesugebėjo nieko pasiekti: pinigų jam nedavė. 

1640 metų pavasarį pagaliau džiaugsminga naujiena: 
šaukiamas parlamentas! Vienuolika ilgų reakcijos, tamsos, 
tironijos metų baigėsi; vėl Anglijos grafysčių ir miestų 
atstovai galės pareikšti savo valią senose Vestminsterio 
salėse. 

Kromvelis kupinas įkvėpimo. Jis būtinai turi patekti į 
šį parlamentą. Jis atlieka kai kuriuos formalumus ir tam- 
pa Kembridžo, kurio gyventojai nori iškelti jį į parla- 
menta, piliečiu. 

Stai jis ir vėl Londone. Parlamentas prasidėjo balan- 
džio tryliktąją. Senuosiuose Bendruomenių rūmų suoluo- 
se Kromvelis vėl regi ramų, savimi pasįtikintį penkiasde- 
šimt penkerių metų Pima, liepsningą bebaimj Hampde- 
ną — čia visa opozicija. Nors kalėjime mirė šlovingasis 
Eliotas, nors Ventvortas — dabar jau grafas Strafordas — 
perėjo į karaliaus pusę, tironijos priešininkų gretos ne su- 
mažėjo, o lyg dar padidėjo. Jie puikiai supranta, kad ka- 
raliui iš jų reikia tik pinigų, ir, pareikalavus nedelsiant 
suteikti subsidijų, ryžtingai atsako. Pirmiausia reikia nu- 
bausti netikusius patarėjus, liautis piktnaudžiauti ir su- 
iminėti, atkurti pažeistas parlamento teises. 

Pimas kalba dvi valandas. Jis reikalauja šaukti par- 
lamentą kasmet. „Škotijos įsiveržimo pavojus,— aidi de- 
putato balsas, — mažesnis pavojus negu nekontroliuojamas 
šalies valdymas. Škotija toli, o pavojus, apie kurį kalbė- 
siu, čia — namuose!“ 

Be karaliaus leidimo parlamentas pradeda derybas su 
škotais. Jis nusprendė priimti ir išklausyti škotų atsto- 
vus, išsiaiškinti jų veiksmų motyvus. 

Tarti žodžio Kromvelis nespėjo. Parlamentas buvo pa- 
leistas gegužės penktąją — praėjus trims savaitėms nuo 
jo darbo pradžios. Rytojaus dieną pasipiktinę londonie- 
čiai ėmė rinktis prie nekenčiamo Lodo rūmų šūkaudami: 
„Šalin vyskupus! Šalin bažnytinius teismus!“ Gegužės 
14 dieną neramumai pasikartojo — tarnų, pameistrių, 
amatininkų mokinių minia užpuolė kalėjimą, norėdama 
išlaisvinti tuos, kurie ten buvo pasodinti gegužės šeštąją. 

Parlamentas buvo pavadintas Trumpuoju. Su karčia 
šypsena, nusivylę ir pasipiktinę, jo nariai išvažinėjo į na- 
mus. Tiesą sakant, kai kas patenkintas trynė rankas. ,,Vis- 
kas gerai, — pasakė vienas iš opozicijos vadų, Sent Džo- 
nas.— Kuo blogiau dabar, tuo geriau bus vėliau. Sis. par- 
lamentas niekada nebūtų atlikęs to, ką reikia atlikti.“ 

Daugeliui Bendruomenių rūmų narių atrodė, kad tai 
ne pabaiga, o pradžia, kad Anglijos laukia didelė permai- 
na, bauginanti ir džiaugsminga, kad kils kitoks karas — 
ir vienas dievas žino, ką jis atneš. 

Vasarą karas su škotais atsinaujino. Anglų kariuome- 
nės vyriausiuoju vadu buvo paskirtas grafas Strafordas. 
Paskubomis surinkta kariuomenė, kuriai daugiau buvo 
grasinama ir žadama, negu mokama pinigais (iždas bu- 
vo visai tuščias), pamačiusi priešą, gėdingai išsilakstė. 
Škotai užėmė Šiaurės Angliją. Gyventojai, daugiausia 
puritonai, nenorėjo jiems priešintis. Visi žinojo, kad Lon- 
done škotai turi daug šalininkų. Pasigirsdavo protingų ir 
sujaudintų balsų: karą reikia baigti, susitaikyti su Sko- 
tija, sušaukti parlamentą. Karolis gaudavo perų, londo- 
niečių, grafysčių peticijas. Ateidavo žinių apie neramü- 
mus: valstiečiai maištauja, griauna aptvarus karaliaus 
valdose, amatininkai puritonai nepatenkinti. Rugpjūčio 
28 dieną karaliaus armija buvo galutinai sumušta Niū- 
berne prie Taino, o rytojaus dieną kapituliavo Niūkaslis. 

Karalius nusileido. Rudenį jis antrą kartą tais pačiais 
metais pasirašė įsaką sušaukti parlamentą. 

Trecias skyrius 


PARLAMENTO NARYS 


Man atrodo, kad as regiu, kaip bunda kilni ir galinga 
tauta... man atrodo, kad regiu, kaip ji lyg erelis moko 
skraidyti galingus jauniklius, kaip jų rega vis aštrėja 
vidurdienio saulės spinduliuose, kaip nuo dangaus mė- 
lynės aiškėja ir giedrėja žvilgsnis, ilgai žvelgęs tamsoje; 
tuomet visas būrys iš baimės susimetusių į krūvą paukš- 
čių ir tamsos padarų lekioja aplink, stebėdamasis nepa- 
prastu reiškiniu. .. 

Miltonas 


Jums, ponai, galiu pasakyti, ko aš nenoriu; ko noriu — 
negaliu. 
Kromvelis 


Seras Pilypas Vorikas priėjo prie veidrodžio. Aukšta- 
me Venecijos stiklo veidrodyje jis išvydo trisdešimtmetį 
žmogų išpuoselėtu išdidžiu veidu, ilgais garbanotais plau- 
kais, gaubiančiais pečius, spindintį visu paradiniu dva- 
riškių tualeto grožiu. Jis apžvelgė save aiškiai patenkin- 
tas: puikūs olandiški apykaklės ir rankogalių mezginiai 
buvo gerai sustandinti ir išlyginti; pro rankovių iškirpi- 
mus, apsiuvinėtus auksiniais siūlais ir perlais, švytėjo 
plonyčiai marškiniai; durtinis buvo kaip nulietas, aksomi- 
nės kelnės, siuvinėtos kaip ir rankovės, irgi buvo puikiai 
pasiūtos. Spaga paauksuota rankena kabojo ten, kur rei- 
kia, prie kairiojo šono, ją prilaikė šį sezoną labai madin- 
ga prancūziška perpetė su įspaudimais ir sagtimi. Batai, 
atlenkti žemiau kelių, aukštais beveik moteriškais kulnais, 
papuošti dideliais odiniais kaspinais. Viskas buvo kaip 
reikiant. Beliko pakviesti jau laukusį su špaga ir apsiaus- 
tu rankose tarną, ir buvo galima vykti į parlamentą. 

Parlamento posėdis prasidėjo tik prieš šešias dienas — 
lapkričio trečiąją, tačiau jau dabar buvo aišku, kad jis 
kliūčių nepaisys. Į jį pateko visi ankstesniojo, Trumpojo 
parlamento maištautojai; jų šalininkų dar padaugėjo. 

Smulkiadvariai bajorai — tautos garbė, atrama ir didžiau- 
sia karaliaus opozicija — štai kas sudarė daugumą šių 
daugiau kaip penki šimtai Žmonių, kurie užėmė pakopo- 
mis kylančius suolus žemesniuosiuose rūmuose. Įdomu, 
kad ir daugelis lordų buvo nepatenkintųjų pusėje: grafai 
Bediordas, Eseksas, Mančesteris, lordas Digbis — visus 
juos seras Pilypas labai vertino — palaikė opoziciją. 

Jų vadas vėl buvo Džonas Pimas; jis, atrodo, dar la- 
biau pastorėjo, bet liko vis toks pat kovingas. Nuo pir- 
mųjų posėdžių dienų jis nuteikė savo šalininkus ryžtingai 
kovai, ne prašė, o kaltino — programinėje kalboje reika- 
lavo laikytis parlamento privilegijų, neiškraipyti tikro- 
sios religijos, ginti valdinius nuo neteisėtų suėmimų, 
baudų, visokių rinkliavų — laivų, miškų, riterių, muitų, 
taip pat nuo monopolių. 

Jie iš karto reikalavo paleisti iš kalėjimo nepaprastų- 
jų teismų nuosprendžiu nuteistus puritonus: Priną, Bats- 
viką, Bertoną. Visi žinojo, kad opozicinių kalbų įkvėpė- 
jas buvo jis, Džonas Pimas. Jis gyveno arčiausiai parla- 
mento rūmų, name Vestminsterhole, pas jį kiekvieną die- 
ną valgydavo sudėtinius pietus kiti opozicijos vadai — 
Hampdenas, Hezlrigas, Sent Džonas. 

Hampdenas buvo Pimo dešinioji ranka. Sis vardas 
nuskambėjo per visą šalį, kai jis atvirai atsisakė mokėti 
„laivų pinigus“; dabar Hampdenas naudojosi, ir gana vv- 
kusiai, savo populiarumu. 

Jis buvo ne toks geras oratorius kaip Pimas, bet pro- 
tingesnis ir lankstesnis, niekam nenusileido ryžtu ir ener- 
gija ir puikiai valdėsi. Į jį žvelgė kaip į locmaną, galintį 
politinės kovos laivą nuvesti per visas audras ir rifus į 
trokštamą tikslą — pergalę. Jį visada remdavo teisinin- 
kai — Sent Džonas, Holzas ir Strodas. Iš jaunimo prie jų 
šliejosi Natanielis Fainesas, neseniai grįžęs iš už vande- 
nyno jaunas sektantas Henris Venas, seras Artūras Hezl- 
rigas ir Henris Martenas, garsėjantys pažangiomis pa- 
žiūromis. 

Seras Pilypas Vorikas įėjo į posėdžių salę ir apsižval- 
gė. Buvo be galo tylu. Visi labai atidžiai klausėsi aukš- 
to, tvirtai sudėto žmogaus, kažką kalbančio aštriu priki- 

musiu balsu. Sio žmogaus seras Pilypas nepažinojo. Jis 
buvo apie keturiasdešimties metų. Seras Pilypas pažvelgė 
į oratoriaus kostiumą ir niekinamai išsiviepė; paprastas 
tamsios spalvos drabužis kabojo kaip maišas — tikriausiai 
siuvo kaimo siuvėjas; lygi drobinė apykaklė, atrodo, ne 
visai švari... Skrybėlė be kaspino... Spaga prigulusi prie 
šono. Pabrinkęs kalbėtojo veidas buvo įraudęs, matyt, kal- 
bėjo iš visų jėgų. Jis reikalavo paleisti tą pameistrį, Džo- 
ną Lilberną, kuris prieš dvejus metus buvo nuplaktas, 
pastatytas prie gėdos stulpo ir Žvaigždžių rūmų nuospren- 
džiu uždarytas į kalėjimą. Jį, atrodo, kaltino dėl to, kad 
platino nelegalius puritonų traktatus Anglijoje... 

Seras Pilypas negalėtų pasakyti, kad oratorius kalbė- 
jo sklandžiai ir puikiai, bet jo kalba buvo aštri ir karšta, 
kažkodėl jo klausėsi labai dėmesingai. Sero Pilypo pa- 
garba šiam susirinkimui labai sumažėjo. 

Šios dienos oratoriaus nepažinojo ne tik seras Vori- 
kas. Kai posėdis baigėsi ir buvo paskelbta pertrauka, lor- 
das Digbis, leisdamasis laiptais su Hampdenu, tyliai pa- 
klausė: 

— Kas šis žmogus? Matau, kad jis su mumis, jis la- 
bai karštai kalbėjo. 

— Tas netvarkingas vyrukas, kurį jūs matėte ir kuris 
negražbyliavo? — Hampdenas nusišypsojo.— Jei mes ka- 
da nutrauksime santykius su karaliumi (saugok viešpa- 
tiel), aš jums sakau,— šis nevaleika bus vienas iš di- 
džiausių Anglijos žmonių! 


Tokia buvo pirmoji Kromvelio kalba parlamente. Opo- 
zicinė partija, kuriai jis visa siela priklausė, stiprėjo ir 
tvirtėjo. Suvokimas, kad prisidedi prie bendro reikalo, 
suteikdavo įkvėpimo. Bendruomenių rūmuose jis nebuvo 
vienišas ar naujokas; jau pažinojo daugelį deputatų, su 
aštuoniolika iš jų jį siejo giminystės ryšiai. Jis susiža- 
vėjęs žvelgė į Pimą ir visada įdėmiai klausydavosi jo 
kalbų — parlamente ir per pietus, į kuriuos ateidavo su 
garsiuoju pusbroliu Hampdenu. „Mūsų nuotaika dabar 
turi būti kitokia,— ne tokia, kaip praėjusiame parlamente. 
Mes privalome ne tik švariai iššluoti rūmus iš apačios, 

bet ir nušluostyti visus tuos voratinklius, kurie kybo iš 
viršaus ir kampuose, kad rūmuose nebūtų dulkių ir pur- 
vo; dabar mes turime galimybių padaryti šalį laimingą: 
panaikinti visas nuoskaudas ir su šaknimis išrauti jų 
priežastis, jei tik visi sąžiningai vykdys savo pareigą.“ 

Kromvelis stengėsi įvykdyti savo pareigą, šaukdama- 
sis teisingumo ir reikalaudamas išvaduoti teisiuosius. Vė- 
liau jis kartu su visais džiaugėsi, kai išėję į laisvę kali- 
niai — senasis Bastvikas, nepalenkiamas Prinas su du 
kartus nupjautomis ausimis ir žyme skruoste, Bertonas,— 
apstulbę nuo šviesos, triukšmo, oro, lydimi sužavėtos mi- 
nios šauksmų, važiavo per miestą. 

Tačiau išvaduoti teisiuosius buvo per maža. Reikėjo 
nubausti nusikaltėlius — tuos, dėl kurių kaltės kentėjo 
daug šimtų žmonių. Kromvelis susijaudinęs stebėjo, kaip 
Pimas drąsiai užsipuolė svarbiausią, galingiausią ir pa- 
vojingiausią priešą — Straforda. 

Net jo vardas sukeldavo siaubą. Visi gerai atsiminė, 
kaip jis pats nuteisė mirti lordą Mauntnorisą vien už ke- 
lis neatsargiai pasakytus žodžius. Norėdamas nuslopinti 
visuotinį nepasitenkinimą, pasiuntė karaliui krūvą pini- 
gy — nei daugiau, nei mažiau — šešis tūkstančius svarų 
sterlingų — ir bylą užgniaužė. 

Jo ne tik nenubaudė, bet leido išdalyti saviems žmo- 
nėms nuteistojo turtą. Strafordo nekentė visa šalis — vi- 
si neteisėtų mokesčių mokėtojai, visi, kuriuos persekioja 
karaliaus teismai ir kalejimai. Opozicijos vadai suprato: 
jei visagaliui karaliaus dvariškiui nesuduos greito ir ryž- 
tingo smūgio, jiems bus blogai. Prieš sušaukiant parla- 
menta, jis Karolį tikino: ,,Nepaisykite nieko! Blogiausiu 
atveju panaudokite savo jėgą, o jei parlamentas jums ne- 
pritars, dievas ir žmonės jūsų nepasmerks. Airijoje yra“ 
kariuomenė, ir jūs turite teisę panaudoti ją čia, kad ši ka- 
ralystė paklustų.“ 

Strafordas jautė, kad jam rengiamas kaltinimas, ir 
nesnaudė. Jis sumanė paskelbti opozicijos vadus valstybės 
išdavikais, neskubėjo vykti iš šiaurės į Londoną, nors 
parlamentas jj ir kvietė. Tiktai Karolis privertė jį atvyk- 
ti. „Aš čia negaliu apsieiti be jūsų patarimų,— rašė jis 

savo numylétiniui.— Jüms néra ko bijoti— tai tokia pat 
tiesa, kaip ir tai, kad aS— Anglijos karalius. Niekas ne- 
dris paliesti nė plauko ant jūsų galvos.“ 

Lapkričio 9 dieną Strafordas atvyko į Londoną ir ilgai 
tarėsi su karaliumi. Lapkričio 11 dieną jis turėjo užimti 
savo vietą Lordų rūmuose ir apkaltinti Pimą, Hampdeną, 
Sent Džoną ir kitus parlamento vadus valstybės išdavimu 
ir pareikalauti juos suimti. 

Kažin kaip būtų susiklostęs tolesnis Kromvelio liki- 
mas, jei šis planas būtų pavykęs. Tačiau Pimas ne vel- 
tui garsėjo kaip protingiausias, gudriausias žmogus. Tą 
dieną jis atsirado Bendruomenių rūmuose ir pareiškė tu- 
ris pranešti nepaprastai svarbių duomenų. Jis prašo už- 
rakinti rūmų duris, kad niekas nesutrukdytų. Durys buvo 
užrakintos, įsivyravo įtempta tyla, ir Pimas pradėjo kal- 
bėti. Jis kalbėjo apie teisėjų savavaliavimą, kalėjimo pri- 
žiūrėtojų žiaurumą, išardytas šeimas, ištuštėjusius kai- 
mus. Jis smerkė monopolius ir neteisėtas rinkliavas, iš 
kurių lobsta iždo vagys. Šalis artėja prie prarajos. Ta- 
čiau tegu niekas nemano, kad jis, Pimas, nori ką nors blo- 
ga pasakyti apie karalių. Ne, karalius nekaltas dėl šių 
piktadarysčių. Jis pamaldus ir teisingas. Dėl visko kalti 
netike patarėjai, žmonės, įgiję karaliaus pasitikėjimą ir 
iškreipę geriausius jo ketinimus. Svarbiausias, turintis 
didžiausią įtaką ir valdžią, išdidžiausias ir.savanaudis- 
kiausias — pirmasis karaliaus ministras, vyriausiasis ka- 
riuomenės vadas Airijos lordas leitenantas grafas Strafor- 
das! Visur, kur tik karalius jam leisdavo įsikišti, jis at- 
nešdavo vargą, baimę ir baisias kančias jo didenybės val- 
diniams, jis sumanydavo ir vykdydavo Anglijos valstybei 
žalingus planus. 

— Remdamasis tuo, kas pasakyta,— Pimo balsas su- 
stiprėjo ir suskambo įtemptoje, baisioje, rodos, tuoj pra- 
trūksiančioje tyloje,— aš siūlau nedelsiant įteikti Lordų 
rūmams grafo Strafordo kaltinimą valstybės išdavimu. 
Siūlau nedelsiant suimti grafą visam tardymo laikui. 

Tyla plyšo. Rūmai sugaudė, iš visų pusių pasigirdo 
šūksmai. Kažkas, atrodo, Foklendas, mėgino protestuoti, 
bet jam neleido kalbėti. Pimo pasiūlymui buvo pritarta 

beveik vienbalsiai. Durys atsivere, ir Kromvelis kartu su 
kitais nuskubėjo į Lordy rūmus įteikti iš anksto parašyto 
kaltinimo. Lordų sprendimu buvo galima neabejoti — net 
tie, kurie nedraugavo su žemutiniais rūmais, turėjo pakan- 
kamą pagrindą nekęsti visagalio grato. 

Strafordas buvo iššauktas į Lordų rūmus tą pačią die- 
ng. Jį atvedė prie pertvaros ir, kol spykeris skaitė kalti- 
nimą, privertė klūpoti. Tiesiai iš ten valdiška karieta jis 
buvo pristatytas į Tauerį. 


Dienos bėgo greitai, ir kiekviena atnešdavo kažką nau- 
ja. Po mėnesio valstybės išdavimu buvo apkaltintas kitas 
liaudies nekenčiamas tironijos tarnas — arkivyskupas Lo- 
das, po to dar keletas karaliui artimų lordų. Parlamentas 
priiminėjo ir nagrinėjo daugybę skundų, prašymų, petici- 
jų. Kromvelis vis labiau įsitraukdavo į jo veiklą, aistrin- 
gai dirbo kiekvieną pavestą darbą. O darbų atsirasdavo 
vis daugiau. Štai jis jau yra kelių komitetų narys: nag- 
rinėjančio pelkių sausinimo bylą, peržiūrinčio kaltinimus 
Zvaigždžių rūmams ir Aukštajai komisijai, tvarkančio re- 
ligijos reikalus. Ranka rankon su juo šiuose komitetuose 
dirba Pimas, Hampdenas, Hezlrigas, Strodas, Voltonas. 

Kromvelis pamažu iškyla į pirmąsias parlamento kovo- 
tojų gretas. 

Jis atidžiai gilinasi į bažnytinės sanklodos subtilybes, 
puola prispaudėjus, reikalauja bausti kaltuosius, paten- 
kinti jo širdžiai mielų puritonų skundus. Jis gina pamoks- 
lininkus, nagrinėja jų peticijas, kalba prieš persekiotojus 
vyskupus. Čia jis vieningas su paprastais Anglijos žmo- 
nėmis: gruodžio 11 dieną įteikiama peticija dėl visiško 
„prelatystės medžio su šaknimis ir šakomis sunaikinimo“, 
pasirašyta 15000 žmonių. 

Gruodžio mėnesį taip pat buvo pasiūlyta šaukti par- ` 
lamentą kasmet — Kromvelis pritaria šiai idėjai. Gruo- 
džio 30 dieną šiuo klausimu jis kalba parlamente. Tai 
padeda tik iš dalies: po ilgų svarstymų vasario 15 dieną 
parlamentas priėmė ,,Trimetj aktą“. Pagal jį karalius tu- 
rėjo šaukti parlamentą kas treji metai. 

Ir vel į pirmą vietą iškyla religiniai, bažnytiniai rei- 
kalai. Jie todėl taip jaudina, kad labai susiję su politika. 
Vasario 9 dieną svarstomas „Aktas dėl prietarų ir stabų 
garbinimo uždraudimo ir dėl tikrųjų pamaldų rėmimo“. 
Kažkoks Džonas Sreindžveisas, gindamas vyskupų val- 
džią, pareiškė: 

— Jei įvesime lygybę bažnyčioje, bus lygybė ir vals- 
tybėje. Juk vyskupai — vienas iš trijų karalystės luomų, 
jie turi balsą parlamente. 

Kromvelis to negalėjo pakęsti. Vyskupai neturi skirtis 
iš kitų luomų! Jie tokie pat dievo tarnai, kaip ir visi kiti 
garbingi anglai! Jie negali pretenduoti į išskirtinę val- 
džią. Pažįstamas, nenugalimas įniršio antplūdis pakėlė 
Kromvelį iš vietos, jis vos pažino savo balsą, kai aštriai, 
įžūliai suriko: — 

— Na, ne! Kokiu pagrindu šis džentelmenas siūlo to- 
kius dalykus, daro tokias išvadas? Aš jo nepažįstu! 

Spykeris pabeldė plaktuku į stalą. Kromvelio įniršis 
užkrėtė priešininkus. 

— Kaip jis kalba! Neparlamentiné šneka! — pasigirdo 
iš visų pusių.— Prie pertvaros jį! Tegu atsiprašo! 

Atsistojo Pimas, ir triukšmas iš karto nurimo. 

— Jei džentelmenas ir pasakė tai, kas kelia nepasi- 
tenkinimą,— kaip visada svariai ir įtikinamai pareiškė 
jis, — tegu pasiaiškina iš vietos. 

Jį palaikė Holzas. | 

— Kam dėl kiekvieno nieko kviesti prie pertvaros? Te- 
gu kalba iš vietos. 

Kromvelis jau spėjo susitvardyti, skruostų raudonis 
pranyko, bet įniršis dar virė viduje, suteikdamas jo žo- 
džiams sarkazmo. 

— Aš nesuprantu, — pareiškė jis,— kodėl tik ką kal- 
bėjęs džentelmenas sprendžia apie lygybę valstybėje pa- 
gal lygybę bažnyčioje, ir nematau reikalo, kad vyskupai 
gautų tiek daug pajamų. Aš dabar labiau negu bet kada 
esu įsitikinęs, kad vyskupai neturi teisės egzistuoti — juk. 
jie, kaip ir Romos hierarchai, neleistų pakeisti savo pa- 
dėties! 

Deputatai puritonai pritariamai suūžė. Iš tikrųjų ši 
kalba vyskupams sudavė daug skaudesnį smūgį negu ne- 
rišlūs šūksmai, vos nenuvede Kromvelio į parlamento 
teismą !! — prie pertvaros pasiaiškinti. Tačiau reikiamas 
stilius buvo išlaikytas, ir vyskupų šalininkai nebegalėjo 
prikibti. 


Salis verda, nepasitenkinimas prasiveržia šen ir ten, 
jau įsiplieskia valstiečių maištai, Žmonės vėzdais laužo 
lordų užtvertas tvoras; į parlamentą begaliniu srautu plūsta 
skundai dėl sausintojų savivalės. O parlamentas, visuo- 
tinio nepasitenkinimo kurstomas, imasi neregėto dalyko — 
teisti buvusį pirmąjį ministrą. Kovo 22 dieną prasideda 
žymusis Strafordo procesas; jis tęsiasi net 18 dienų — iki 
balandžio 10-osios. Prityręs, apsukrus teisininkas Stra- 
fordas puikiai ginasi. Jo pusėje karaliaus rūmai ir pats 
karalius, daugelis lordų. Aukštieji rūmai dvejoja, lūku- 
riuoja, pagaliau atsisako patvirtinti aktą, pagal kurį Stra- 
fordas kaltinamas valstybės išdavimu. 

Bendruomenių rūmai pasipiktinę. Jaunas, aristokratiš- 
kos išvaizdos žmogus, mistikas ir vizikas, keistomis zyd- 
romis akimis, jau pabuvojęs užjūryje kaip Masačiūsetso 
kolonijos valdytojas, Henris Venas jaunesnysis prašo žo- 
džio. Atsitiktinai tėvo, valstybės sekretoriaus, popieriuose 
jis rado šlykštų dokumentą, kuris labai daug gali padėti 
kaltinimui. Tai tas pats laiškas, kuriame Strafordas pa- 
taria karaliui nieko nepaisyti ir, esant reikalui, pasiųsti 
Airijos kariuomenę prieš Anglijos liaudį. Pimas perskai- 
to deputatams šį laišką. Išdavikas demaskuotas — geres- 
nio įkalčio nė nereikia. Balandžio 10 dieną Artūras Hez- 
Irigas siūlo Strafordui paskelbti nepaprastajj nemalonės 
aktą, o tai jau mirties nuosprendis. 

Tačiau lordai nenori tvirtinti šio bilio. Jie jaučia, kad 
pavojus kilo ne tik Strafordui: vis garsiau skamba pro- 
testai prieš lordus vyskupus, ko gero, ir kitus perus pa- 
skelbs netikusiais patarėjais! Gegužės pirmąją Karolis 

! Prie parlamento pertvaros, kuri skyrė spykerio kėdę nuo vie- 
tų deputatams, kviesdavo žmones, pateikdami jiems kaltinimą ar 
norėdami gauti parodymų. 

pats ateina j Lordy rumus. Jis pasirenges pripazinti, kad 
grafas „blogai pasielgė“, bet kategoriškai yra prieš mir- 
ties nuosprendį. 

Bendruomenių rūmai protestuoja. Jų vadai negali, ne- 
turi nusileisti. Ant kortos pastatyta viskas: jų pačių liki- 
mas, parlamento egzistavimas. Pimas, Hampdenas, Hez- 
lrigas, Strodas šiomis dienomis beveik nemiega. Pimas sa- 
vo bute dažnai priiminėja kažkokius žmones — Sičio pirk- 
lius, pameistrius, puritonus. Ir štai Londonas pakyla. Ge- 
gužės 3 dieną daugiatūkstantinė minia suplūsta prie 
Vestminsterio. Ji šniokščia lyg jūra, banguoja prie pat 
parlamento sienų. „Teisingumo, teisingumo! — girdėti 
šūksmai.— Mirtis! Salin didžiuosius nusikaltėlius!“ 

Išsigandę parlamento nariai, zvalgydamiesi pro lan- 
gus, mato, kad minia turi ginklų: kai kur saulėje blyk- 
čioja ietys ir durklai, kai kur šmėkščioja iešmai, kyla į 
viršų vinių prikalinėtos lentos. Pavėlavę į posėdį lordai 
turi brautis per šią minią, rizikuodami susidurti su įnir- 
šusia liaudimi. 

Rytojaus dieną demonstracija pasikartoja. Ji gali 
virsti sukilimu: atrodo, kad Lordų rūmų durys tuoj su- 
braškės nuo spaudimo. Lordai pasiduoda: gegužės 8 die- 
ną jie patvirtina nemalonės bilį. Strafordas nuteisiamas 
mirti. 

O karalius? Ar jis padės numylėtiniui? Ar įvykdys 
pažadą? „Nė vienas plaukas nenukris nuo jūsų galvos...“ 
„Jūsų gyvybė ir geras vardas nenukentes.. .“ 

Karolis, kaip visada, veikti tiesiai vengė. Gegužės 
antrąją pora šimtų ginkluotų kareivių atėjo pas Tauerio 
komendantą su karaliaus įsakymu įleisti juos į tvirtovę 
įgulai sustiprinti. Komendantas atsisakė atidaryti vartus, 
suvokdamas, kad jie atėjo ne saugoti, o veikiausiai pa- 
grobti grafo. Vėliau komendantas pareiškė, kad jam siū- 
lė 2000 svarų, jei netrukdys suimtajam pabėgti: Temzėje 
laukė laivas. 

Sužinojęs, kad lordai bilį patvirtino, Karolis paprašė 
vienos dienos pagalvoti. Tą dieną minia, dar didesnė ir 
grėsmingesnė, suplūdo prie karaliaus rūmų. Vaitholas lyg 
laivas buvo iškilęs virš liūlančios galvų jūros, stiprėjan- 

čių šauksmų mūšos ir karingo psalmių giedojimo. Va- 
kare įžiebė deglus. 

Rūmuose tą naktį niekas nemiegojo. Įgulos kareiviai 
užvertė duris maišais, pagalvėmis, kėdėmis. Karalius vis 
dar dvejojo. Karalienė, vyskupai, patarėjai įkalbinėjo jį 
nusileisti. 

— O sąžinė, sąžinė,— kalbėjo Karolis.— Aš juk ža- 
dėjau... 

— Karaliaus sąžinė,— įtikinėjo vyskupas Viljamsas,— 
būna visokia: privati, asmeninė, zmogiSkoji ir visuomeni- 
nė, skirta publikai. Jei privati jūsų sąžinė grafa išteisina, 
tai visuomeninė turi jį apkaltinti. Juk teisėjai ir lordai 
pripažino jj kaltu, todėl privati sąžinė visai neturi jūsų 
graužti... O ir pats grafas, kiek man žinoma, leido jums 
atsisakyti duotojo žodžio ir pranešė, kad sutinka mirti... 

Iš tikrųjų prieš savaitę Karolis gavo Strafordo raš- 
telį. „Mano sutikimas,— buvo rašoma jame,— geriau ne- 
gu bet kas gali nuraminti jūsų sąžinę ir sutaikyti su die- 
vu. Negalima būti neteisingam žmogui, kuris pats ieško 
savojo likimo. Jei aš iš dievo malonės visai ramiai einu 
mirti, iš visos sielos atleisdamas visiems jo nusikaltė- 
liams, dėl jūsų, valdove, apipylusio mane malonėmis, aš 
eisiu mirti su džiaugsmu.“ 

Sis raštelis, dievinamos karalienės rauda, vyskupo 
įkalbinėjimai, o svarbiausia — grėsmingi šūksmai minios, 
kuri nenutildama triukšmavo ir grasino prie pačių rūmų 
sienu, nulėmė viską. Karolis pasidavė. Jis patvirtino mir- 
ties nuosprendį. Gegužės 12 dieną aikštėje prieš Tauerį 
pirmojo ministro galva nusirito nuo budelio kirvio smū- 
gio. Liaudis, didžiulė minia, susirinkusi aikštėje, šventė 
pergalę. 

Parlamentas lyg nuo grandinės nutrūko. 1641 metų 
pavasarį ir vasarą buvo karštligiškai veikiama. Gegužės 
10-aja, tą pačią dieną, kai karalius pagaliau ryžosi pa- 
sirašvti mirties nuosprendį, jį dar kartą privertė pada- 
ryti nuolaidą; pritarti, kad Ilgasis parlamentas, kaip jj 
vėliau pavadino, gali būti paleistas tik pačiam parlamen- 
tui sutikus. Taigi karalius nuo šiol negali išvaikyti 
Bendruomenių rūmų. 


Parlamentas puola- toliau. Daugelis puritonų svajoja 
apie vyskupų valdžios — sąžinės laisvės slopinimo me- 
džio — panaikinimą, apie dievo žodžio skelbimo laisvę. Jį 
reikia išrauti su šaknimis, nulaužyti visas šakas. Apie 
tai buvo kalbama dar gruodžio mėnesio peticijoje. Neken- 
čiamas Lodas jau sėdi Taueryje, Straiordas negyvas — 
niekas, atrodo, negali trukdyti tokiam šventam reikalui. 
Kromvelis, ypač besidomintis viskuo, kas susiję su reli- 
gija, rengia bilį. Kartu su Hezlrigu ir jaunuoju Venu jis 
atidžiai išnagrinėjo gruodžio peticiją. 

„Dvasininkų valdžia yra svarbiausia daugelio nelai- 
mių ir skriaudų, daromų sąžinei, laisvėms ir valdinių tur- 
tui, priežastis...“ ,,...Universitetuose klesti kyšininkavi- 
mas; visur baisi, gėdinga tamsa; daugelyje vietų trūksta 
dvasininkų pamokslams sakyti...“ ,,Kuriama daugybė 
monopolijų ir patentų, suteikiančių galimybę piktnau- 
džiauti, labai padidėjo muitas, mokesčiai už reikalingiau- 
sius daiktus bei laivų rinkliava; mokesčių spaudžiama 
dejuoja visa liaudis...“ ,„...Mūsų bažnyčia vis labiau 
panašėja į Romos bažnyčią — apranga, išorinis apipavi- 
dalinimas, apeigos ir valdymo tvarka...“ ,,...Prelatai su- 
iminėja, sulaiko žmones specialių, jiems pavaldžių, asme- 
nų padedami... baudžia ir sodina į kalėjimą įvairių luo- 
mų žmones; įsiveržia į namus ir kitas patalpas, iSsineSa 
laiškus, knygas, turtą; atleidžia iš pareigų; atskiria vyrus 
nuo žmonų... Šalies teisėjai bijo prelatų valdžios ir ga- 
lybės, žmonės nežino, kaip nuo ju apsiginti...“ || || 

Vyskupų valdžią reikėjo panaikinti, ir kuo greičiau, 
tuo geriau. Gegužės pabaigoje bilis apie tos blogybės 
„šaknis ir šakas“ sudarytojų pastangomis atiduodamas 
svarstyti parlamentui. Keista, bet daugelis deputatų visai 
nesižavi šia ryžtinga priemone. Vėl primenamas triuški- 
nantis Džono Streindžveiso argumentas, kažkada sukėlęs 
tokį Kromvelio įniršį: lygybė bažnyčioje reiškia lygybę 
valstybėje. 

— Aš žiūriu į vyskupus,— kalba Kornvalio deputa- 
tas,— kaip į tam tikrą gynybos pylimą; kai liaudis užims 
šį pylimą, ji atskleis visą paslaptį, ir mes tada turėsime 
ginti savo nuosavybę. Jei liaudis išsikovos lygybę baž- 

nyčioje, ji pareikalaus agrarinio įstatymo ir lygybės pa- 
saulietiniais klausimais. Mano nuomone, vyskupų valdžią 
reikia reiormuoti, o ne panaikinti. 

Gaila, bet daugelio požiūris į šį dalyką buvo pana- 
šus. Atsargiausi deputatai — Haidas, Foklendas, Selde- 
nas — ėmė formuoti liberalią konstitucinę opoziciją. Jie 
bijojo dėl savęs, o šią baimę sunku nugalėti. Apie lordus 
nėra ko kalbėti — beveik visi buvo prieš prelatystės pa- 
naikinimą. Beveik trečdalis iš jų dėvėjo vyskupų man- 
tijas. | 

Klausimas dėl karaliaus tironijos politinio suvaržymo 
buvo sprendžiamas sėkmingiau. Birželio mėnesį buvo pa- 
leista kariuomenė, kurią Karolis surinko karui Škotijoje, 
ir karalius visai nebeteko atramos Anglijoje. Birželio mė- 
nesį parlamentas panaikino muitus. Liepos mėnesį buvo 
panaikinti Žvaigždžių rūmai ir Aukštoji komisija, visus : 
gąsdinę nepaprastieji teismai. Rugpjūčio mėnesį parla- 
mentas panaikino riterių baudas, miškų mokesčius, dėl 
Hampdeno bylos pagarsėjusius „laivų pinigus“, taip pat 
pareikalavo, kad karalius pašalintų visus netikusius pa- 
tarėjus ir pakalikus, neleido karalienei vykti į žemyną. 
Valstybės finansai, o faktiškai visa vykdomoji valdžia 
dabar priklausė parlamentui. 


Karalius turėjo gelbėti padėtį. Rugpjūčio 10 dieną jis 
skubiai išvyko į Skotija, vedamas slapto siekio: priešiš- 
kai nusiteikusią šiaurės kaimynę paversti drauge, gauti 
iš Škotijos kariuomenę ir pasiųsti ją prieš parlamentą. 

Kol Karolis vyko pas rūsčiąją šiaurės kaimynę, kol 
stengėsi susitarti su užsispyrusiais škotų klanų vadais, 
kol parlamentas, jam nesant, svarstė pribrendusius ir sub- 
tilius bažnyčios reikalus, kilo dar viena audra — šį kar- 
tą Airijoje. 

Žiauri Juodojo grato politika subrandino baisius vai- 
sius. Kuo negailestingesnis buvo spaudimas „iš viršaus“, 
tuo atkaklesnė kilo kova. Sukilimas prasidėjo Olstery- 
je — ten, šiaurės provincijoje, išnaudojimas buvo itin ne- 
žmoniškas. Sužinoję apie lordo vietininko Strafordo mir- 
tį, puolę į neviltį airiai išskleidė katalikų vėliavas prieš 

protestantus. Liepsna jsidegé spalio 23 dieną. Sukilėliai 
nesigailėjo nei moterų, nei vaikų, jie įsiverždavo į taikius 
namus ir išpjaudavo visus — pradedant šeimininku ir 
baigiant tarnaite. Subjauroti lavonai plaukė upėmis, mė- 
tėsi pakelėse. Degė namai, visur stovėjo kartuvės. Pus- 
nuogiai pabėgėliai žuvo nuo bado ir šalčio prie Dublino, 
kuris dar buvo anglų rankose. Katalikų dvasininkai pra- 
keikė anglus ir grasino pragaro kančiomis visiems, kurie 
atsisakys jiems padėti. 

Tokie gandai pasiekdavo Londoną. O kiek žuvo? Vieni 
sakė, penkiasdešimt tūkstančių, ne — šimtas, šimtas pen- 
kiasdešimt, du šimtai tūkstančių anglų žvėriškai nužu- 
dyta Airijoje. Gandai plito, darėsi vis baisesni. Londone 
kilo nepasitenkinimas. ,,Prakeikti popiežininkai! Airių Su- 
nys! Jėzuitai! Jie tikriausiai sudarė sąmokslą su karalie- 
ne!“ Kažkas šnabždėjo apie sąmokslą, į kurį įpainioti la- 
bai aukšti sluoksniai: argi sukilėlių vadeiva O'Neilas ne- 
pareiškė, kad jis turi paties karaliaus įgaliojimus? Da- 
bar karalius Škotijoje — ten jis nori surinkti kariuomene 
prieš parlamentą; kas žino, galbūt ir maištas Airijoje kilo 
jam tyliai pritariant? 

Visi buvo vieningi: maištą kaip galima greičiau rei- 
kia nuslopinti. Kai tik žinia apie neramumus Olsteryje 
pasiekė sostinę, tai yra pirmosiomis lapkričio dienomis, 
Pimas pasiūlė parlamentui įvesti Airijoje tvarką. Lapkri- 
čio 6 dieną Oliveris Kromvelis pareiškė, kad visoms ang- 
lų pajėgoms į pietus nuo Trento turi vadovauti grafas 
Eseksas; šitaip jis turėjo būti atimtas iš karaliaus. Sie- 
kiant atkeršyti už pralietą kraują ir gauti kompensaciją, 
buvo nutarta konfiskuoti du su puse milijono akrų airių 
žemių ir išdalyti jas anglams. 

Kaip užstatas už šias žemes buvo paskelbta paskola — 
juk sukilimui nuslopinti reikėjo suburti ir apginkluoti ka- 
riuomenę. Dalykas buvo labai pelningas, todėl daug par- 
lamento narių, Sičio verteivų, skvairų noriai pasirašinė- 
jo paskolą. Tarp pasirašiusiųjų buvo ir Oliveris Kromve- 
lis — airių maištui nuslopinti jis paaukojo 500 svarų 
sterlingų, sumą, prilygstančią metinėms pajamoms. 

Buvo jau deSimta valanda vakaro, septinta nuo po- 
sėdžio. pradžios. Diskusijos Bendruomenių rūmuose užsi- 
tesė. Keletas senių, kuriuos suėmė nenugalimas snaudu- 
lys, tyliai išslinko iš salės, pakilo ir didingai išėjo paskui 
juos valstybės sekretorius Nikolasas. O diskusijos nesi- 
liovė. Kromvelis vakar apsiriko manydamas, kad jos ne- 
užsitęs. 

Buvo svarstoma Didžioji remonstracija. Dviejuose 
šimtuose keturiasdešimtyje punktų buvo išvardyti visi var- 
gai ir piktnaudžiavimai, kurie teko nelaimingosios Ang- 
lijos daliai nuo paskutiniojo valdymo pradžios. Liaudis 
turi žinoti, dėl ko nepatenkintas parlamentas, turi jam 
padėti. Liaudis turi žinoti, į ką nukreiptas parlamento 
pyktis: į sujzuléjusius popieZininkus, su jais susimokiu- 
sius vyskupus ir nedorus karaliaus patarėjus. 

Šis dokumentas buvo skaitomas kelias valandas. Prisi- 
minta viskas: nesėkmė prie La Rošelio, ekspedicijos į Ka- 
dį žlugimas, parlamento paleidimas ir neteisėti suėmimai, 
baudos, žiaurus kalinimas, muilo, druskos, vyno, odos, 
akmens anglių — reikalingiausių daiktų — monopoliai... 
„Daug bendruomenių žemių ir atskirų sklypų buvo atim- 
ta iš valdinių be jų sutikimo ir prieš jų valią...“ „Be 
įstatymiško pagrindo buvo sukurti nauji tribunolai...“ 
„Vyskupai ir kita aukščiausios dvasininkijos dalis lobo, 
atleidinėdama iš pareigų, atskirdama nuo bažnyčios, pa- 
žemindama pareigomis įvairius iSsimokslinusius ir pamal- 
džius dvasininkus...“ ,,AukStoji komisija žiauri ir griežta, 
vyskupas dažnai padidindavo bausmes savo nuožiūra, 
matydamas, kad jam pritaria Slaptoji taryba...“ „Puri- 
tonai, jų nuomone, vienijantys visus, kurie trokšta išsau- 
goti įstatymus ir karalystės laisves ir laikyti religiją pa- 
starosios valdžioje, turi būti išvaryti iš karalystės arba 
jėga, arba baime...“ 

Štai jau ilgokai tęsiasi svarstymas. Visi turėjo ką pa- 
sakyti, kiekvienas punktas buvo reikliai tikrinamas;. vie- 
ni norėjo labiau apkaltinti, kiti — mažiau. Kromvelis jau- 
tė alkį — deputatai užmiršo vakarienę, nepastebėjo, kad 
jau naktis. Diskusijoms nesimatė galo. 

— Tai bus išalkusių prisiekusiųjų nuosprendis,— su- 
kikeno kazkas Salia. 

Apie vidurnaktį už remonstraciją pagaliau buvo bal- 
suojama. Keista, bet ji priimama sunkiai! Šimtas penkias- 
dešimt devyni balsai už, šimtas keturiasdešimt aštuoni — 
prieš. Kas prieš? Tie, kurie bijo padarinių. Tie, kurie bijo 
ryžtingų priemonių. Tarp deputatų jų vis daugėja. Stai 
jie Susibüré apie Haida, Foklendą, Kolpeperj, Palmerį. 
Tai laipsniškų, švelnių reformų, sutarčių ir derybų šali- 
ninkai. Tačiau šiandien vis dėlto nugalėjo ne jie! 

Posėdis dar nesibaigė. Pakyla Hampdenas. 

— Siūlau išleisti įsakymą,— pradeda jis, ir triukš- 
mas lyg pagal komandą nutyla,— nedelsiant išspausdinti 
remonstraciją. | 

Stai kas! Užuot siuntus ją tvirtinti lordams, jis nori 
kreiptis tiesiai į liaudį! Ar ne per drąsu? Lordų nepatvir- 
tintas dokumentas negaliodavo. Triukšmas vėl stiprėja, 
vilnija per salę. 

— Mes žinome,— šaukia jam,— jūs norite sukiršinti 
liaudį ir atsiriboti nuo lordų! 

Atsistoja apkūnokas, protingas, apdairus Haidas. Vei- 
de — apsimestinis nuolankumas, tačiau aišku, kad jis kaž- 
kam pasiryžo. 

— Parlamente nejprasta,— kalba įis,— šitaip skelbti 
aktus. Man atrodo, toks sprendimas neteisėtas, bijau, kad 
įis duos neigiamą rezultatą. Jei jis bus priimtas, aš pro- 
testuosiu. 

— Ir aš protestuosiu! — staiga pašoko Palmeris. 

— Protestuojam, protestuojam! Ir mes protestuo- 
jam! — ėmė šaukti iš jų pusės. 

Kilo baisus triukšmas. Net Pimas negali jo nutildyti. 
Veltui jis kalba, kad tokie protestai neteisėti — jį nutrau- 
kia keiksmais. Jis reikalauja — jam ima grasinti. Depu- 
tatai pašoka, siekia špagų. Kromvelis nepajunta, kaip 
špaga pati atsiduria rankoje, jis kažką šaukia, dar aki- 
mirka — ir parlamento grindis nudažys kraujas... 

Tačiau rietenos neperauga į muštynes. Antra valanda 
ryto. 

— Ponai,— kalba uzkimes Pimas,— ka mes darome! Ko- 
kia zeminanti netvarka! Siūlau atidėti posėdį kitai dienai. 

Jis teisus. Dabar jau dėl nieko nesusitarsi. Deputatai 
išsiskirsto. 

Kromvelis pasiveja Foklendą, kuris dar vakar tikino, 
kad remonstracija debatų nesukels. 

— Tai kaip? — pavargęs šypsosi tasai.— Ar buvo de- 
batai? 

— Kitą kartą jumis tikésiu,— Kromvelis irgi šypsosi. 
Staiga, palinkęs prie pat Foklendo ausies, šnabžda tru- 
putj iškilmingai: — Jei remonstracijai nebūtų pritarę, ry- 
toj pat būčiau viską pardavęs ir daugiau niekada nebū- 
čiau regėjęs Anglijos! Aš pažįstu daugelį garbingų zmo- 
nių, kurie būtų pasielgę taip pat. 


Po dviejų dienų į Londoną grįžo karalius. Jis buvo pras- 
tai nusiteikęs: pasirašyti sutarties su škotais taip ir nepa- 
vyko. Parlamentas įteikė jam ilgiausią remonstraciją, pil- 
ną grasinančių kaltinimų ir karaliaus prerogatyvą įžei- 
džiančių reikalavimų. Su šalta panieka Karolis remons- 
traciją atmetė ir ėmėsi slapta, bet ryžtingai veikti: pa- 
keitė Tauerio komendantą, pašalino parlamento apsaugą; 
Haidui, Foklendui, Kolpeperiui paskyrė solidžius vyriau- 
sybinius postus. 

Tačiau parlamentas taip pat nesnaudė. Apsaugos ne- 
bėra? Puiku, deputatai į posėdžius atsivedinės ginkluo- 
tus tarnus. Tauerio patrankos atsuktos į Sitį, tai kelia pa- 
vojų Londonui — tegu Londonas pats rūpinasi. Ir Lon- 
donas sujudo. Amatininkai ir pameistriai vėl užplūdo gat- 
ves, minia grėsmingai banguoja karaliaus rūmų aikštėje. 
„Šalin vyskupus! Tegyvuoja parlamento privilegijos!“ — 
girdėti šūksmai. Lordai nepanoro išvyti iš šalies vysku- 
py — tai padarys pati liaudis. Gruodžio 11 dieną iš mi- 
nios, apgulusios Vestminsterio rūmus, atsiskiria delegaci- . 
ja. Ji įteikia Lordų rūmams peticiją, kurią pasirašė dvi- 
dešimt tūkstančių žmonių. Pagrindinis peticijos reikala- 
vimas — išvaryti vyskupus iš Lordų rūmų. Gruodžio 27 
dieną minia neįleidžia vyskupų į Lordų rūmų posėdį. 
Tik du deputatai su vyskupų mantijomis prasiskverbia į 

posėdį. Tai, ko nepavyko įgyvendinti parlamentinėmis 
priemonėmis, padarė pati liaudis. Žemutinių rūmų lyde- 
riai triumfuoja. ,,Saugok dieve,— įspėja Pimas, — jei 
Bendruomenių rūmai apvils liaudį ir prislopins jos en- 
tuziazmą.“ 

Tomis dienomis visas Londonas kartoja žodelius, gi- 
musius gatvės neapykantos įkarštyje: tie, kurie už kara- 
lių, kurie apsirengę šilkais ir aksomais, ilgaplaukiai, yra 
kavalieriai (užuomina į ryšius su Ispanija); tie, kurie 
dėvi paprastus darbo drabužius, kurie, senu papročiu, 
plaukus kerpa trumpai, vadinami apskritagalviais, tie yra 
parlamento šalininkai. 

Karalius daugiau kęsti nebenori. Opoziciją reikia pri- 
baigti vienu smūgiu — taip jam anksčiau patarė grafas 
Strafordas. Gaila, kad jis tada nepaklausė! Dabar to pa- 
ties reikalauja Lordų rūmų vyskupai, Slaptosios tarybos 
nariai, pati dievinamoji karalienė. Londone jau žinoma 
apie jos derybas su broliu, Prancūzijos karaliumi, apie 
ginkluotą pagalbą ir apie jos intrigas su Olandijos, Dani- 
jos, net Romos karalių rūmais. Tai rimtas reikalas. Parla- 
mentas bet kada gali apkaltinti ją valstybės išdavimu. 
Karolis ryžtasi. Tiesa, valdovas neseniai žadėjo parla- 
mentui visišką neliečiamumą, bet jis daug ką žadėjo! 
Strafordui Karolis taip pat žadėjo: ,,Né vienas plaukas...“ 
Ne, šį smūgį reikia smogti staiga. 

1642 metų sausio 3 dieną Pimas, Hampdenas, Hezlri- 
gas, Holzas ir Strodas, taip pat lordas Mančesteris apkal- 
tinami valstybės išdavimu. Tas pats akmuo, kurį jie metė 
Strafordui, dabar tegu krinta ant jų galvos. Jų namai 
užantspauduojami, į Bendruomenių rūmus ateina proku- 
roras ir reikalauja suimti kaltinamuosius. Tačiau parla- 
mento nariai savo privilegijas žino gerai. Jie atsisako 
išduoti kaltinamuosius. 

Karolis įniršo. Tai maištas prieš karaliaus valią! Tai 
negirdėtas pasikėsinimas į valdovo teises! Jis pats eis ir 
pareikalaus išduoti kaltinamuosius. Tegu pagal seną pa- 
protį jam negalima peržengti žemutinių rūmų slenksčio! 
Jie nesidrovi pažeidinėti papročius — jis taip pat nepasi- 

droves. Po valandos, karalius pažadėjo žmonai, jis grįš 
kaip karalystės valdovas. 

Išbalęs, įnirtęs, palikęs už nugaros keturis šimtus 
ginkluotų kareivių, Karolis įžengė į posėdžių salę. Su 
skrybėle rankoje jis eina tarp eilių prie spykerio kėdės. 
Tas skubiai atsistoja ir užleidžia vietą. Deputatai atsisto- 
ja ir nusiima skrybėles. Visi tyli. 

Karolis apžvelgia gretas. Kas tai? Tarp deputatų nėra 
nei Pimo, nei Hampdeno... Jis dar kartą įdėmiai įsižiūri 
į veidus ir suvokia, kad pralaimėjo, beviltiškai pralaimėjo: 
niekšai spėjo pasislėpti. Jis mėgina kalbėti, labiau negu 
paprastai mikčiodamas: 

— Ponai, man labai liūdna, kad buvau priverstas čia 
ateiti. Tačiau vakar aš įsakiau suimti žmones, kaltinamus 
valstybės išdavimu, ir laukiau paklusnumo... Nė vienas 
karalius taip nesirūpina jūsų privilegijomis, kaip aš. Ta- 
čiau valstybės išdavikams privilegijų nebūna. Aš pats 
atėjau jų suimti. Misteri spykeri, jūs man galite pasakyti, 
kur jie? 

— Jūsų didenybe,— spykeris Lentalas atsiklaupia, su- 
neria rankas lyg maldai,— aš neturiu akių, kad galėčiau 
matyti, ir liežuvio, kad galėčiau kalbėti, kol man neįsakys 
Bendruomenių rūmai, juk aš esu jų tarnas... 

— Taigi,— ištaria Karolis, lūpos dar labiau pabąla.— 
Matau, kad paukščiai išskrido. Tikiuosi, kai tik jie pasiro- 
dys, jūs tuoj atsiųsite juos man. Priešingu atveju aš pats 
juos rasiu. 

Jis atsistojo ir lėtai, didinga eisena nužingsniavo durų 
link. 

— Privilegiją! — staiga sušuko kažkas kimiu balsu. 

— Privilegiją! Parlamento teises! Privilegiją! — pasi- 
girdo iš visų pusių. 

Kartu su visais, baisiausiai įtūžęs, rėkė ir Kromvelis. 

Kažkieno įspėti, prieš pusvalandį lyderiai spėjo išeiti. 
ir pasislėpti Sityje. Parlamentas savaitei atidėjo posėdžius, 
pagrindinis komitetas taip pat persikėlė į Sitį.. Karaliui 
teko iškęsti dar vieną pažeminimą: miesto meras, kuriam 
jis asmeniškai padarė vizitą, taip pat atsisakė išduoti kal- 
tinamuosius. Tai buvo visiškas, triuškinantis pralaimėii- 

mas. Nuo šiol sostinė karaliaus nebeklausė. Pakeliui iš 
parlamento jo karietą apsupo bauginamai ūžianti minia. 
Sityje, kur jis nuvyko be palydos, jautėsi kaip priešų sto- 
vykloje: visur matė griežtus veidus, minias žmonių, gir- 
dėjo grasinančius šūksmus: „Parlamentui privilegijas! Ne- 
liečiamybės teisę!“ 

Sausio 10 dieną Karolis su karaliene ir vaikais išvyko 
į Hempton Korta, o iš ten — į Vindzorg. Į Vaitholą jis 
grįš tik po ilgų septynerių metų, grįš kaip belaisvis. 

Londonas šventė pergalę. Rytojaus dieną, išvykus ka- 
raliui, penketas apkaltintų parlamento narių, Serify ir mi- 
licijos '2 būrių lydimi, sėdo į laivus ir upe iškilmingai 
atplaukė prie Vestminsterio. Tūkstančiai žmonių ėjo pa- 
krantėmis, džiugiai sveikindami juos ir grasindami vys- 
kupams bei lordams popiežininkams. Krovinių valtys ir 
laiveliai, kurių būdavo pilna Temzė, buvo papuošti šven- 
tinėmis vėliavėlėmis, o arbaletininkai stovėjo apsigink- 
lavę, tarsi pasirengę mūšiui. 

Karaliaus išvykimas reiškė, jog santykiai nutraukti. 
Nors jis pasiūlė parlamentui trumpai suminėti skundus 
ir pažadėjo iš karto baigti nesutarimus, visi suprato — 
reikia rengtis karui. Sausio 14 dieną Kromvelis Bendruo- 
menių rūmuose paskelbė bilį dėl gynybos komiteto įkūri- 
mo. Biliui buvo pritarta. Vasario pabaigoje sužinota, kad 
karalienė, pasigrobusi Anglijos karūnai priklausančius 
briliantus, išvyko į žemyną. Ji ieškojo paramos pas brolį. 
Tuo metu karalius išvažiavo į Jorką, tikėdamasis šiaurės 
grafysciy pagalbos. 

Artinosi karas — tai buvo jaučiama gatvėse, tavernose, 
bažnyčiose. Vasario 23 dieną prieš parlamento rūmus bu- 
vo sakomas pamokslas, o jo tema — „Teisėjų knygos“ 5 
skyriaus 23 eilutė. „Tebūnie prakeiktas kiekvienas,— ai- 
dėjo pamokslininko, kartojančio švento rašto žodžius, bal- 
sas,— kas savo ranką sulaikys nuo kraujo praliejimo!“ 

Kovo 5 dienos parlamento įsaku dėl milicijos visi tin- 
kami karo tarnybai turėjo atvykti grafysčių lordų leite- 
nantų žinion. Karalius draudžia rinkti miliciją be jo Ži- 

= V Tais laikais Anglijoje milicija buvo vadinama savanorių ka- 
riuomene. 

nios. Kol kas tęsiasi pamflety karas — abi nesutariančios 
šalys karštligiškai keičiasi raštais, reikalavimais, jsaky- 
mais, deklaracijomis. Birželio 2 dieną parlamentas savo 
reikalavimus apibendrina ,,Devyniolikoje pasiūlymų“ ir 
nusiunčia juos karaliui. Karolis pasipiktinęs, įžeistas ir 
įširdęs. „Jei aš nusileisiu,—— sako jis,— žmonės, sutikę 
mane, nusiims skrybėlę, bučiuos man ranką, vadins jūsų 
didenybe, leis man mėgautis karūna ir skeptru, bet aš 
būsiu tik šešėlis, tik valdžios regimybė, nieko vertas vai- 
duoklis.“ 

Tai tiesa: Bendruomenių rūmai reikalauja, kad visi 
svarbiausi valstybės klausimai — ministrų, pasiuntinių, 
patarėjų skyrimas, vadovavimas ginkluotosioms pajėgoms, 
teismams ir teisingumo organams, bažnyčios ir užsienio 
politikos reikalai — būtų sprendžiami tik per parlamentą. 
Jam buvo pavedama kontroliuoti net karaliaus vaikų auk- 
lėjimą. ,Nolumus Leges Angliae muteri“ — „Neleisime. 
keisti Anglijos įstatymų“,— atsako karalius. 

Ruošdamasis karui, parlamentas kaupia lėšas — lyg ir 
Airijos maištui slopinti. Oliveris Kromvelis duoda tris 
šimtus svarų. Vėliau jis pasirašo dar penkis šimtus pas- 
kolos — parlamentui ginti. 

Jis labai veiklus. Jo stambi figūra šmėsčioja Airijos 
reikalų komitete, Lordų rūmuose, Vestminsterio tarnybi- 
nėse patalpose, net Taueryje, kur jis tariasi su komen- 
dantu dėl Londono apsaugos (sklinda gandai, kad roja- 
listai rengiasi užimti Tauerį). Jis pagarséja: jj siunčia 
pas lordą merą, paskiria į komitetą priimti karaliaus at- 
sakymą į ,,Devyniolika pasiūlymų“, į jį kreipiasi paramos 
pamokslininkai puritonai. Jis — ne oratorius, kaip Pimas, 
ne politikas, kaip Hampdenas, ne įstatymų žinovas, kaip 
Vaitlokas, ne respublikonas, kaip Martenas ar Hezlrigas, 
ne presbiterionas, kaip Holzas. Jis yra veiklos žmogus — 
valingas, gabus, darbštus. Pimui ir jo partijai jis nau- 
dingas vykdytojas, nuovokus pasipriešinimo karaliui or- 
ganizatorius. 

Kas bus toliau, Kromvelis kol kas negalvoja. Jis gerai 
žino, ką reikia daryti dabar — iš visu jėgų kovoti su ka- 
raliaus savivale, už parlamento, liaudies teises, įveikti 


73 


vyskupų tironiją, naikinti popiezininky apeigas bažnyčiose, 
neleisti, kad karaliaus stovykla būtų stipresnė už parla- 
mento stovyklą. 

Tokio pavojaus esama: į karaliaus būstinę Jorką iš 
visų šalies kampų plaukia ginklai, pinigai, kavalieriai. 
Karaliui nepavyko užimti Halio — parlamentui ištikimas 
įgulos vadas atsisakė pakelti tiltus ir atiduoti tvirtovę, 
bet karaliaus šalininkai užėmė Portsmutą ir Niūkaslį — 
jūros vartus į žemyną. Oksfordo ir Kembridžo universi- 
tetai renka senovės sidabrą, studentų aukas; nutarta visa 
tai pasiųsti karaliui karo reikalams. Parlamentas to leisti 
negali. Universitetams įsakoma sidabrą sulaikyti. 

Kromvelis pasipiktinęs: jo grafystė, jo universitetas, 
toks garsus puritonų tradicijomis, pasirengęs išduoti par- 
lamentą? 

Rugpjūčio pradžioje, gavęs Bendruomenių rūmų ins- 
trukciją, jis joja į šiaurę, į gimtąsias vietas, į Kembridžą. 
Jo energija liejasi per kraštus: jis verbuoja savanorius, 
organizuoja būrius, ant visų kelių stato sargybą. Aidint 
būgnams, su išskleistomis vėliavomis jo kariuomenė į 
senojo universiteto žemę įžengia kaip tik tuo momentu, 
kai gurguolė su dvidešimt tūkstančių uncijų sidabro jau 
buvo pasirengusi išvykti. Karalius sargyboje — senojo se- 
ro Oliverio sūnus, : Kromvelio pusbrolis Henris. Kažkada 
vaikystėje jie kartu žaidė Hinčinbruke. Dabar giminė su- 
skilo: pusbroliai, ko gero, apnuogins špagas. „Ir pakils 
tauta prieš tautą ir brolis prieš brolį...“ Tačiau kraujo 
praliejimo išvengiama: gurguolė taikiai atiduodama į 
parlamento rankas. 

Bendruomenių rūmai dėkoja Kromveliui ir įsako dieną 
ir naktį saugoti kelius į Kembridžą, kad nei ginklai, nei 
apranga, nei pinigai nepatektų į šiaurę, į karaliaus būs- 
tine. 

Liepos mėnesį parlamentas pasirašo įsakymą dėl ka- 
riuomenės sudarymo; ji turėjo saugoti „karalių, abejus 
parlamento rūmus ir visus tuos, kurie paklus jų įsaky- 
mams, taip pat saugoti tikrąjį tikėjimą, įstatymus, pilie- 
tines laisves ir taiką jungtinėse karalystėse.“ 

Atrodo, kad pilietinis karas jau prasidėjo. 


Ketvirtas skyrius 


KARYS 


— e e 


Europa niekada neregėjo, kad būtų taip vadovauja- 
ma kariuomenei. 


Deividas Leslis 
Tik religingi ir pamaldūs žmonės tinka teisiam rei- 

kalui ginti. | 

d Kromvelis 


Griaustinis dar dusliai dudeno tolumoje, bet jo grès- 
minga jėga jau išseko. Aštrus audringas vėjas tarSé skry- 
bėlių pliumažus, lyg bures išpūsdavo svitos apsiaustus, 
negailestingai vėlė suraitytas garbanas. Žemi, tamsūs de- 
besys lėkė virš Notingamo grafystés kalvų. Keleto šimtų 
margai apsitaisiusių raitelių procesija paskui karalių Ka- 
rolį ir vėliavnešius įjojo į pagrindinę pilies aikštę. Didžiu- 
lė senovinė vėliava su šūkiu „Kas karaliaus — karaliui“ 
plaikstėsi ir plevėsavo, lyg mėgindama išsiveržti iš rankų. 

Sudundėjo būgnai, nuaidėjo trimitai ir heroldas pra- 
dėjo skaityti karaliaus kreipimąsi. Pagal senolių paprotį 
Karolis kvietė ištikimus vasalus drauge kovoti su nepa- 
klusniu parlamentu. ,,...Mes atliksime savo pareigą taip, 
kad viešpats atleis mums už kraują, kuris bus pralietas...“ 
Kai kreipimasis buvo perskaitytas, į viršų išlėkė skrybė- 
lės ir nedarnūs balsai sušuko: „Dieve, saugok karalių!“ 
Vėliava buvo iškelta Notingamo tvirtovės bokšte. 


Karalius buvo nuliūdęs. Jo svita atrodė menka, pinigų 
nėra; Žmonos misija žemyne rezultatų kol kas nedavė. 
Nebuvo surinktas nė vienas pėstininkų pulkas, ginklai ir 
amunicija įstrigo Jorke. Tiesa, jį palaikė beveik visos 
šiaurės grafystés, taip pat Velsas ir Kornvalis; visos kil- 
mingos ir žymios giminės reiškė jam ištikimybę, tačiau 
labiausiai išsivysčiusios, verslinės, arčiausiai Europos 
esančios sritys ir uostai, visi šalies pietryčių rajonai, o 

svarbiausia — Londonas su jo galingais finansais, paslėp- 
tais Sityje, buvo už parlamentą. 

Truputį guodė tik tai, kad iš Vokietijos atvyko naujas 
šaunus karys. Karolio sesers, Bohemijos karalienės ir jos 
vyro kurfiursto Frydricho Pfalciecio sūnus, dvidešimt 
dvejų metų princas Rupertas karštai įtikinėjo, kad jie 
vienu smūgiu pribaigs prakeiktuosius apskritagalvius — 
padugnes, drįsusias maištauti. Nenuostabu, kad tik atvy- 
kusiam princui buvo įteiktas Keliaraiščio ordinas. 

Koks gražus, koks karštas, koks įžūlus buvo princas 
Rupertas! Kaip mėgo dailininkai piešti jo kilmingą, išdidų, 
nuostabų veidą, aristokratiškas rankas, skendinčias ran- 
kogalių nėriniuose, puikias garbanas, krintančias ant bran- 
gios apykaklės! Tokio nuostabaus, verzlaus karo vado 
kaip tik ir reikėjo neryžtingam, melancholiškam, silpnam 
Karoliui. 

...Vakare audra sustiprėjo, ir, atsibudęs rytą, 1642 
metų rugpjūčio 23 dieną, karalius savo vėliavos ant bokš- 
to nebeišvydo — ją nuplėšė vėjas. Pilietinis karas prasi- 
dėjo bloga lemiančiu ženklu. 


Parlamentas taip pat neturėjo kariuomenės. Anglijoje 
reguliarios kariuomenės iš viso nebuvo. Ilgalaikės taikos, 
kuri šalyje viešpatavo jau antrą šimtmetį, metais jos 
nereikėjo. Vietos savanoriai — milicija, šaukiama kilus 
pavojui, kariauti, tiesą sakant, nemokėjo. Iš šių nevykė- 
lių, prastai apmokytų, prie gimtojo kaimo ar miestelio 
prisirišusių būrių reikėjo sukurti kariuomenę, galinčią 
kovoti su kavalieriais. 

Jau rugpjūčio pabaigoje Kromvelis iš savo zemieciy, 
Hantingdone ir Kembridže pradeda rinkti kavaleristų būrį. 
Pas jį eina nuomotojai, kurie atsimena jj kaip teisingą 
užtarėją, valstiečiai jomėnai, miesto amatininkai ir pamei- 
striai; aišku, jie visi pamaldūs puritonai. Rugsėjo mėnesį 
Oliveris Kromvelis jau šešiasdešimties .savanorių, dar ne- 
rangiai sėdinčių ant prie lauko darbų įpratusių arkliokų, 
būrio kapitonas. 

Savanoriai renkami visur; grafo Esekso, parlamento 
kariuomenės vyriausiojo vado armija jau turi apie dvi- 

dešimt tūkstančių zmoniy. Tačiau kas tai? Liūdnai pagar- 
sėjęs karalienės favorito sūnus grafas Eseksas, atrodo, 
kovoti nė nesirengia. Jis pasipūtęs ir liūdnas. Jam neleng- 
va vadovauti kariuomenei, kuri veržiasi į kovą su dievo 
pateptuoju, pačiu karaliumi. Jis delsia, abejoja, o kai rug- 
sėjo 9-aja pagaliau pajuda iš Londono, jo įsakymu gur- 
guoléje vežami laidojimo reikmenys: karstas, drobulė, 
giminės herbai. 

Parlamento kariuomenės delsimas karaliui suteikia ga- 
limybę sutelkti jėgas. Karolis traukia į pietus, prie Lon- 
dono, o pakeliui prie jo suplaukia visi kavalieriai su tar- 
nais, kareivos, kovęsi žemyne, samdiniai, trokštantys 
"karinės šlovės. Esekso kariuomenė traukia į šiaurę, o 
karaliaus — į Londoną; tik apsilenkęs su juo, Eseksas 
susigriebia. Jis pasuka karaliui iš paskos, pakeliui pra- 
randa didžiumą artilerijos ir pagaliau šaltą spalio 23-io- 
sios rytą prie Edžhilio, netoli Oksfordo, priešą pasiveja. 

Abi kariuomenės, kiekviena po keturiolika tūkstančių 
žmonių, išsirikiavo kovos rikiuote viena prieš kitą; pėsti- 
ninkai su muškietininkais ir ietininkais viduryje, kavale- 
ristai sparnuose. Antrą valandą dienos princas Rupertas 
ištraukė iš makštų špagą ir paspaudė pentinus. Jo raite- 
liai, šaltame ore blykčiodami špagomis, veržliai nuskriejo 
tamsios masės — parlamento kariuomenės — link. Per ke- 
leta minučių dešinysis apskritagalvių kavaleristų kariuo- 
menes.sparnas buvo sutriuškintas ir priverstas bėgti. Ru- 
perto raiteliai šūkčiodami nulėkė iš paskos, pakeliui už- 
tiko gurguolę ir ėmė ją plėšti. Rupertas manė, savo darbą 
padaręs. 

Kol pėstininkai smilkė dagčius, vėl užtaisinėjo muš- 
kietas, kavaleristai smogė į kitą sparną. Čia jau parla- 
mento būriai parodė, ką gali: jų pulkininkui pavyko ne 
tik atremti rojalistų spaudimą, bet ir pradėti pulti. Lon- 
dono milicija, parlamento pėstininkų branduolys laikėsi | 
atkakliai. Keli kavaleristų būriai jos sėkmę sustiprino, ir 
kavalieriams pasidarė riesta: juos atakavo ir iš sparnų, 
ir iš užnugario. 

Jau temo, kai „pergalingasis“ Rupertas grįžo į mūšio 
lauką, kuriame viešpatavo baisi maišatis. Daugelis nega- 

léjo suprasti, su kuo ir už ką kaunasi. Jis puolė padėti 
karaliaus pėstininkams ir vos ne vos atmušė apskritagal- 
vių atakas. p 

Atėjo naktis, mūšis baigėsi, bet niekas nežinojo, kas 
nugalėjo. Rytojaus dieną visi be galo nustebo: grafas 
Eseksas įsakė trauktis prie Voriko. Karalius su savo ka- 
riuomene, pasisekimo padrąsintas, atsitraukė prie Oksfor- 
do, užėmė jį ir ten, už trisdešimties mylių nuo Londono, 
įsirengė būstinę. 

Kromvelis buvo tik kavalerijos kapitonas. Skaudama 
širdimi jis matė, kaip darni Ruperto kavaleristų ataka 
sutriuškino parlamento kareivių gretas; jis kramtė lūpas 
iš gėdos dėl savo neryžtingų vadų. Ne, ne tokios kariuome- 
nės reikia parlamentui. 

— Ko galima tikėtis iš jūsų kavaleristų? — karštai 
kalbėjo jis Hampdenui.— Dauguma — seni, apsileidę ka- 
reivos, be to, girtuokliai, o karaliaus būriuose — dZentel- 
menų ir garbingų žmonių sūnūs. Nejaugi jūs manote, kad 
visokie valkatos pajėgs kovoti su tvirtais ir drąsiais džen- 
telmenais, kuriuos įkvepia garbė? Turime surinkti tokios 
dvasios žmonių, kurie niekuo nenusileistų džentelmenams, 
priešingu atveju mus triuškins nuolat! 

Protingasis Hampdenas lingavo galvą. Tiesa, gerai 
būtų turėti tokios dvasios kareivių. Bet kur jų gauti? 
Kaip apmokyti? Pusbrolis Kromvelis drąsus ir karštas, 
jis nori gero, bet jo pasiūlymas neįgyvendinamas. 

Hampdenas nežinojo, ką gali jo pusbrolis. Pralaimėjimo 
įskaudintas ir — kas žino? — gal sužavėtas puikiojo Ru- 
perto beatodairišku šaunumu, Kromvelis ima veikti. Jis 
jau žino, ko reikia pergalei: rasti stiprios dvasios žmonių, 
kuric supranta, už ką eina į mūšį, kuriuos į kovą šaukia 
ne turto ar šlovės troškimas, o daug didesni siekiai — tei- 
singumas, gerovė, dievas. Tokių žmonių jis pažinojo. Jų 
nereikėjo toli ieškoti: griežtus, kupinus teisingumo jų vei- 
dus jis matė Hantingdono ir Ylio bažnyčiose, kur sekma- 
dieniais skaitydavo bibliją, turgaus aikštėse, kur jie įdė- 
miai klausydavosi puritonų pamokslininko, savo namuose. 
Tai teisuoliai, „šventieji“, už savąjį tikėjimą pasiryžę 
atiduoti gyvybę. Jų idealai aukštesni už niekingus kava- 

lierių tikslus. Tik tokie žmonės, tinkamai organizuoti ir 
apmokyti, gali laimėti teisią kovą. 

Kromvelis ima kurti naują kariuomenę. Nedidelis ka- 
valeristų būrelis, kurį jis surinko begalinėse kelionėse po 
rytines grafystes, dabar susivienijusias į kovos su kara- 
liumi asociaciją, tampa pagrindiniu branduoliu. Jo karei- 
viai nekenčia karaliaus savavaliavimo, jie niekam neleis 
kištis į jų sąžinės reikalus, piršti tą ar kitą tikėjimą. Jie 
garbingi ir nepaperkami, bet savo vadams pasirengę pa- 
klusti taip, kaip evangelijos žodžiui. Nebūdamas toks pa- 
klusnus, svarsto Kromvelis, negali būti geras žmogus. 
Juk pasakyta: „Būkite paklusnūs dėl dievo bet kokiam 
žemės valdovui...“ 

1643 metų sausio mėnesį būrys jau surinktas. Parla- 
mentas suteikia Kromveliui pulkininko laipsnį. Tai dar 
labiau skatina: kareivius ir jų nepaslankius arklius reikia 
išmokyti lygiuoti, posūkių, įvairių aliūrų. Kromvelis nuo 
ryto iki vakaro, negailėdamas jėgų, moko pulką. Jis pats 
moko naujokus greit užtaisyti muškietą, teisingai laikyti 
ietį, persirikiuoti, klausyti komandų. Jis moko besąlygiš- 
ko paklusnumo ir negailestingumo mūšyje. ,,Kad ir koks 
priešas stovėtų prieš mane, net ir pats karalius,— sako, — 
aš nušausiu jį, kaip ir kiekvieną kitą. Jei sąžinė jums ne- 
leidžia to padaryti, eikite kitur.“ Pabardamas ar šiurkščiai 
pašiepdamas, paskui su visais griausmingai juokdamasis, 
jis pasiekia, kad jo klauso, lygiuoja, veikia vieningai. Taip, 
jis bus veržlus ir negailestingas kaip Rupertas, bet jo ka- 
reiviai po atakos nepuls plėšti. Ne, jie susirinks ir kovos 
rikiuote vėl puls priešą, kad pergalė būtų visiška. 

Rūpesčių dar daug: kareivius reikia sočiai maitinti, 
apauti, aprengti, apginkluoti. Kromvelis, lyg geras tėvas 
ir taupus šeimininkas, pažįsta visas kareivių reikmes. Jis 
negaili ir savo pinigų — jau per tūkstantį svarų davė pul- 
ko reikalams; grafysčių komitetų taip pat nuolat laiškais | 
prašo, įrodinėja jiems, reikalauja iš jų: 

„Mano dalinys išaugo. Aš turiu puikių bendražygių. .. 
Tačiau aš per daug neturtingas, kad galėčiau padėti pini- 
gais, jau atidaviau, ką galėjau. Dabar, dievo padedamas, 
atiduosiu tik savo kailį; tą patį padarys ir mano žmonės.“ 

,..-Pinigy aš prašau ne sau. Jei kalbama apie mane, 
aš tokiu metu ir burnos neatverčiau. Tačiau kiti nebus pa- 
tenkinti... Maldauju, siųskite asignavimų. Nepamirškite 
pamokslininkų...“ ,,...Dzentelmenai, suteikite galimybę 
gyventi ir maitintis tiems, kurie už jus nori pralieti savo 
kraują.“ 

Skrieja laiškas ir į Londoną, parlamento nariui Sent 
Džonui: 
kareivių reikmės taip labai nekankintų. Mano būriai pa- 
didėjo. Turiu puikių draugų: jei jūs juos pazintuméte, su- 
tiktuméte su manimi. Jie ne anabaptistai, o dori, nuosai- 
kus krikščionys: jie laukia, kad su jais bus elgiamasi 
žmoniškai.“ 

Nenuostabu, kad kareiviai visa siela pamilo savo pul- 
kininką. 

Tačiau ir to nepakanka. Pulką reikia suskirstyti į bū- 
rius, o jiems vadovauti rasti patikimus ir gabius vadus. 
Tai dar sunkiau. Nuo senų senovės vadas turėjo būti gar- 
sus, kilmingas, apsišvietęs žmogus. Aišku, gerai būtų tu- 
rėti tokių vadų. Bet kur jų rasti? Į Kromvelio pulką jie 
nesiprase. 

Kromvelis ryžtasi neregėtam žingsniui: vadais paski- 
ria paprastus valstiečius, parodžiusius sumanumą, atkak- 
lumą ir apsukrumą, bet niekada nebuvusius riteriais. Iš 
jo juokiasi, jam priekaištauja. Tačiau jo įsitikinimas tvirtas. 

„Jei jus paskirsite kapitonais Sventuolius,— rašo jis,— 
pamaldus Zmonés seks paskui juos... Man labiau patinka 
prastuolis kapitonas, apsirenges milo durtiniu, kuris Zino, 
už ką kovoja ir ka myli, negu tas, kurį jus vadinate džen- 
telmenu ir kuris daugiau nieko vertas.“ 

Kapitonais paskiriami vežikas, batsiuvys, katilius, ški- 
peris. 

Būtina vado savybė — ištikimybė puritonų idealams. 
Kapitonas turi būti ne tik geras karys, bet ir geras pamok- 
slininkas. Karštas tikėjimas, gebėjimas pakelti kariuome- 
nės dvasią, įkvėpti ją karštais, iš širdies plaukiančiais 
žodžiais — Kromvelis buvo įsitikinęs, kad šios savybės 
mūšyje suteikia daugiausia drąsos ir pasitikėjimo. Vadais 

jis skyre ne tik nuosaikius puritonus, bet ir arSius sek- 
tantus, kuriuos pazinojo ir kuriy nebijojo. Tiesa, kartais 
jie nusiaubdavo bažnyčias, išdaužydavo vitražus, deginda- 
vo paveikslus ir Sventas knygas. Todél apie juos sklido 
negera šlovė. Tačiau jie, kaip ir pats Kromvelis, degė 
neapykanta tironijai, o įsitikinimų laisvė net suteikdavo 
jiems lankstumo ir drąsos kovoje, o to kartais trūkdavo 
dogmatiškiems presbiterionams. 

Kromvelis kareiviams kalbėdavo apie amžino teisin- 
gumo karalystę, tiesos ir tikėjimo pergalę prieš melą ir 
stabmeldystę. Pareigos, bendras reikalas, tarnavimo lais- 
vei ir gėriui idealas — štai vėliava, paskui kurią ėjo jo 
kareiviai. 

Kovo mėnesį pulkas — apie du tūkstančiai kavaleris- 
tų — buvo pasirengęs susikauti su priešu. Tai buvo nuos- 
tabus pulkas. Laikraštyje apie jį buvo rašoma: „Kromvelis 
turi du tūkstančius drąsių ir labai paklusnių karių. Jei 
bent vienas iš jų pasidievažija — moka dvylikos pensų 
baudą; jei pasigeria — uždeda kalades ar dar blogiau; jei 
vienas kitą pavadina apskritagalviu — išvaro iš tarnybos; 
todėl ten, kur jie ateina, visi jais žavisi ir prie jų prisi- 
deda. Kokia laimė būtų, jei visos mūsų pajėgos būtų to- 
kios paklusnios.“ 

Pagaliau pirmieji susidūrimai, pirmieji išbandymai mū- 
Syje. 1643 metų gegužės 13 diena. Vakaras. Didelis laukas 
netoli Grentemo miestelio Linkolnšyre, kur kavalieriai iš- 
skleidė dvidešimt vieną kavaleristų ir keturias dragūnų 
kuopas. 

„Kai tik mes išgirdome pavojaus signalą, — rašė tą die- 
na Kromvelis,— išvedėme savo būrį, susidedantį iš duyli- 
kos kuopų, kai kurios buvo visai prastos. Sia saujelę 
dievas nusprendė mesti ant svarstyklių lėkštės. Truputį 
pastovėjome per šūvį nuo priešo, dragūnai pusvalandį ar 
truputį ilgiau šaudė. Matydami, kad priešas į mūsų pusę. 
nejuda, mes patys išdrįsome jj atakuoti; po daugelio šū- 
vių iš abiejų pusių puoléme jj nebloga risčia. Priešas lai- 
kėsi atkakliai, tačiau su dievo pagalba labai greit buvo 
nublokštas ir ėmė bėgti, o mes jį persekiojome dvi ar tris 
mylias.“ 

1643 mety liepos 28 diena. Heinsboro, miestelio toje 
pačioje grafystėje, apylinkės. „Priešų būrys stovėjo aukš- 
tos kalvos viršūnėje, virš mūsų galvų. Kai kurie mūsiškiai 
bandė užsiropšti ant kalvos, priešas atsimušinėjo. Mes 
nubloškėme jj ir sugebéjome įkopti į kalvą.“ Pasirodė, kad 
už avangardo rezerve stovi visas pulkas rojalistų kavale- 
rijos. ,Nespéjus mums išsirikiuoti, priešas pakėlė į ataką 
pagrindines jėgas... Mes taip pat jį atakavome. Aš buvau 
dešiniajame sparne. Susiéje į krūvą, žirgas prieš žirgą, 
mes ilgai kovėmės kardais nepakrikdami, bet niekas ne- 
galėjo laimėti. Pagaliau priešas susvyravo, mūsiškiai pa- 
spaudė jj stipriau, jis pajudėjo, ir mes netrukus įveikėme 
visą jo kariuomenę. Vieni ėmė bėgti į vieną puse, kiti — 
į kitą; jie bėgo labai netvarkingai.“ 


Spalio 11 diena. Vinsbis, Linkolnšyras. Čia buvo pa- 
grindinės rojalistų pajėgos — apie tris tūkstančius žmo- 
nių. Ir parlamentas sutraukė apie tiek. Čia ir Rytų aso- 
ciacijos vyriausiasis kariuomenės vadas grafas Mančeste- 
ris, parlamento Siaurės kariuomenės vadas Tomas Ferfaksas. 
Mūšį pradeda parlamento dragūnai. Beveik tuo pačiu me- 
tu pasigirsta vieninga, aukštyn kylanti giesmė. Skamba: 


Dicve, mano karaliau! 

Su tavimi ragais išbadysim priešus; 

Tavo šlovei sutrypsim sukilusius prieš mus, 

Nes pasitikime ne savo lanku, ne kardas išgelbės mus: 

Tu išgelbėsi mus nuo priešų ir sugédinsi mūsų neapkenčiančius. 


Tai eina į mūšį Kromvelio būriai. Vaiskiame rudens 
ore toli sklinda rūstūs vyrų balsai. Kromvelis pats veda 
savo kavaleriją. Smūgis toks pat veržlus, kaip Ruperto. 
Muškietininkai rojalistai iššauna salvę, ir Kromvelis pa- 
junta, kad griūva. Sunkus nukauto žirgo kūnas prispau- 
džia jį prie žemės. Tačiau jis gyvas, sveikas, galinga jėga 
pakelia jį, jis bėga pirmyn, vėl griūva, pašoka, bėga. Mū- 
šio įkarštyje susigaudyti sunku. Šalia pralekia kažkieno 
žirgas putotais Z3slais, be raitelio. Kromvelis spėja su- 
griebti jį uz apynasrio, įšokti į balną — ir -vėl jis mūšio 
sūkuryje, kažką šaukia kareiviams, drąsindamas juos, iš- 
lygina gretas. Priešas susvyravo — ir štai rojalistų karei- 

viai jau bėga, meta ginklus. Pergalė visiška: paimta 
trisdešimt penkios vėliavos ir apie tūkstantis belaisvių. 
Diduma Linkolnšyro apvalyta nuo kavalierių. 


Tačiau keista! Kariuomenės -pergalės parlamento, at- 
rodo, nedžiugina. Jame vyrauja visai kita dvasia negu 
puikiosiomis Didžiosios remonstracijos dienomis. Parla- 
mentas liko be vadų: drąsusis, kilnusis Hampdenas mirti- 
nai sužeistas per birželio 18 dienos susidūrimą, senasis 
Pimas serga, jo mirtis jau ne už kalnų, atkaklusis, drą- 
susis Martenas kalėjime. Dabar reikalus tvarko atsargūs, 
konservatyviai nusiteikę presbiterionai, bijantys liaudies 
karo. Jie mano, kad verčiau susitarti su karalium geruo- 
ju — jis jau ganėtinai pamokytas. Kas žino, kuo gali baig- 
tis liaudies stichija. Jiems atrodo, kad derėtų susitarti 
su Skotais ir baigti neramumus karalystėje. Todėl reikia 
įvesti vieningą, visiems tinkančią, tokią kaip Škotijos 
presbiterionų, bažnyčios tvarką. Visų nekenčiama vyskupų 
valdžia panaikinama, kiekvienos bažnytinės bendruome- 
nės priešakyje pastatomi presbiteriai — seniūnai, protingi, 
solidūs žmonės. Jie išrenka sinodą — vyriausiąjį bažny- 
čios organą, kuris kontroliuoja religijos reikalus, baudžia 
atsimetėlius. Su šiuo planu sutiko ir Sičio dauguma. 

Presbiterionų pastangomis 1643 metų rugsėjo mėnesį 
buvo pasirašyta sutartis su škotais. ,,Sventoji lyga ir 
Kovenantas“ oficialiai įvedė Anglijoje presbiterionizmą. 
Vykdydama Lygos sąlygas, generolo Liveno vadovaujama 
škotų kariuomenė 1644 metų sausio mėnesį įžengė į Ang- 
liją. 

Tačiau parlamente buvo ir nepatenkintų, kurie dar at- 
siminė gaivų laisvės vėją, užplūdusį 1641 metais. Jie 
nenorėjo taikstytis su kietakakčiu presbiterionizmu, kuris 
menkai skyrėsi nuo vyskupų valdžios. Jų negalėjo paten- 
kinti „reformos“, kurias įgyvendino parlamentas: prisis- 
nes, gegužinių šokius, chorinj giedojimą bažnyčiose ir 
panašius dalykus. Jie siekė tikėjimo išpažinimo laisvės, 
laisvo mąstymo, tolesnių politinių reformų, o tai reiškė 
testi karą. Independentų — nepriklausomųjų — vadais ta- 

po Henris Venas jaunesnysis, Oliveris Sent DZonas, Artü- 


ras Hezlrigas. 

Kromvelis, zinoma, visa siela buvo su jais. Tiesa, jis, 
kaip ir visi kiti karininkai, pasirašė Kovenanta ir oficialiai 
sutiko, kad bažnyčia būtų tvarkoma presbiterioniškai, ta- 
čiau tai buvo priverstinis sutikimas. Vasario 5 dieną par- 
lamentas patvirtino įsaką, kuriame buvo sakoma, kad visi 
aštuoniolikos metų sulaukę anglai pasirašytų Kovenantą. 
Tačiau tuo pasitenkinti buvo negalima. Dabar, kai dievas 
į rankas įdavė puikų pergalės ginklą — kavaleriją, Krom- 
velis suprato: reikia žengti pirmyn, įtvirtinti tai, kas pa- 
siekta, nes priešas vėl puls Londoną, ir visos viltys gali 
žlugti. Reikia visokeriopai stiprinti kariuomenę. Jis gin- 
čijasi, įrodinėja, reikalauja. „Jei aš galėčiau pasakyti žo- 
džius, kurie pervertų jūsų širdis,— rašo jis valdantie- 
siems,— aš tai padaryčiau... Jei mes ko nors nepadarysi- 
me, Niūkaslio! kariuomenė prispaus mums galvą.“ 
»...Dabar ne laikas rinktis ar galvoti, kas maloniau. Rei- 
kia veikti. Įsakykite ir siekite, kad jūsų klausytų! Tegu 
dievas sustiprina jūsų ir mūsų pastangas!“ 

Jis mato, kad parlamento kariuomenės vadai stengiasi 
vilkinti karą. Jis mato, kad beveik visa Šiaurė ir Vakarai — 
trys ketvirtadaliai šalies — karaliaus rankose, o parlamen- 
tas turi tik penkias Rytų asociacijos grafystes. Eseksas 
visai nebesikauna, grafas Mančesteris, aristokratas pres- 
biterionas, delsia kurti kariuomenę, parlamentas derasi su 
karaliumi. 

Kromvelis to negali pakęsti. Jis veikia. Iš ryto jį mato 
vienoje asociacijos grafystėje, vakare — kitoje. Jis skatina, 
įkalbinėja, grasina. „Nėra ko daugiau svarstyti! Ginkluo- 
kites ir eikite visi, kurie galite! Steikite būrius, telkite 
volontierius, kokius tik galite, ieškokite kuo daugiau ark- 
lių. Tuoj susisiekite su Norfolku, Sefolku ir Eseksu! Mal- 
dauju, negaiškite, būkite energingesni, uolesni. Priešą 
sustabdyti gali tik kavalerija. Veikite gyviau, dirbkite be 
poilsio, negailėkite jėgų, naudokite bet kokias priemones!“ 


' Grafas Niükaslis — karaliaus kariuomenės vyriausiasis vadas. 

Jis suzino: majoras generolas Kroufordas, grafo Man- 
česterio štabo viršininkas, pažemino ir išvijo iš savo pulko 
karininką tik už tai, kad jis buvo anabaptistas. Kroutor- 
dui siunčiamas ilgiausias laiškas. l 

„Jūs pasielgéte neteisingai, iSvares tokį atsidavusį ir 
gabu žmogų,— tikina Kromvelis.— Leiskite pasakyti, kad 
su jumis visai nesutinku. Negaliu įsivaizduoti, kaip ryž- 
tatės girtuoklius, keikūnus, turinčius kitokių ydų vertinti 
labiau už žmogų, kuris laikosi priesaikos, bijo nuodėmės. 
Argi tik dél to, kad jis anabaptistas? Ar jūs tuo jsitikines? 
Gerai, tegu būna taip. Tačiau, argi dėl to jis negali tar- 
nauti visuomenei? .. Sere, valstybė, rinkdamasi žmones 
tarnauti jai, neturi kreipti dėmesio į jų religines pažiūras; 
jei jie pasirengę ištikimai tarnauti, to ir užtenka... Ven- 
kite nedorai elgtis su žmonėmis, kurie kalti tik tuo, kad 
jų religiniai įsitikinimai ne tokie, kaip jūsų...“ 

Jis paskendęs karo reikaluose, be galo užsiėmęs, todėl 
antrojo sūnaus, Oliverio, mirtis nuo raupų parlamento 
kariuomenėje neišmušė jo ilgam iš vėžių — tai karo nuos- 
toliai. 1644 metų pradžioje Kromveliui suteikiamas gene- 
rolo leitenanto laipsnis. 


„Dvi galingos kariuomenės, kiekvienoje daugiau kaip 
po 20 tūkstančių kavaleristų ir pėstininkų, ruošėsi mūšiui, 
išskleidusios plevėsuojančias vėliavas ir Zvelgdamos viena 
kitai į veidus... Mūsų skiriamasis ženklas buvo baltas 
popierius ar nosinė prie skrybėlės, mūsų šūkis — „Dievas 
su mumis!“ Priešai buvo be kaspinų ir šerpių, jų šūkis — 
„Dievas ir karalius!“ 

Mūsų kariuomenė išsidėstė taip: generolo Leslio rai- 
tosios kariuomenės diduma kartu su generolo Ferfakso 
kavaleristais buvo dešiniajame sparne, grafo Mančesterio 
kavalerija su dalimi škotų — kairiajame. Pėstininkai išsi- 
dėstė centre“ ,— prisiminė tų įvykių liudytojas. 

Grafo Mančesterio kavalerijai vadovavo generolas lei- ` 
tenantas Kromvelis. Pilką, vėjuotą liepos 2 dieną už pen- 
kių mylių į pietus nuo Jorko, viržiais apaugusioje Mars- 
ton Mūro dykynėje susitiko dvi galingos kariuomenės: 
princo Ruperto pajėgos susijungė su Niūkaslio kariuome- 

ne ir stojo prieš parlamento pajėgas. Rojalistų buvo apie 
aštuoniolika tūkstančių, apskritagalvių — per dvidešimt 
du tūkstančius. Parlamento kareiviai nuo pat ryto nieko . 
nebuvo turėję burnoje; gurguolė su maistu kažkodėl ne- 
atvyko, ir, troškulio kamuojami, užvertę galvas, jie burna 
gaudė lietaus lašus. 

Saulė, kurią vis užstodavo slenkantys debesys, kartais 
imdavę dulksnoti, jau buvo arti laidos, kai trimitai pa- 
skelbė mūšio pradžią. Parlamento kariuomenės pusėje su- 
griaudė patrankos, ir kavalieriai, stovėję per muškietos 
šūvį, staiga išgirdo Žemus, niūrius garsus, nuo kurių per 
nugarą nuėjo pagaugai: du su puse tūkstančio kavaleristų 
kairiajame sparne uzgiedojo psalme. 

Kavaleristams pritarė pėstininkai, slėpęsi aukštuose, 
šlapiuose rugiuose. 

Princas Rupertas šypsodamasis atsigręžė į generolą 
Niūkaslį: 

— Siandien mūšio nebus. Jie giedos ir melsis. Eisiu 
vakarieniauti. Mes šiandien ir taip jau daug nužygiavome. 

Jis nušoko nuo žirgo ir nuėjo prie savo palapinės. 
Niūkaslis abejodamas palingavo galvą, bet nusekė paskui 
jį, sėdo į karietą ir įsakė uždegti pypkę. 

Dangus aptemo — artinosi audra. Lietus sustiprėjo, 
griaustinis perskėlė dangų virš besikankinančių kareivių. 
Buvo apie septinta valanda vakaro. 

Tą akimirką parlamento kariuomenės kairysis sparnas 
staiga pajudėjo, nugriaudėjo muškietų salvė, ir tamsi, 
glaudi, lyg nematytas siaubūnas, kavaleristų masė puolė 
žemyn nuo kalvos, vis grėsmingai giedodama. Kromvelis 
vedė savo karius į ataką. Tai buvo naujoviška, neregėta 
ataka: greita, paklūstanti kiekvienam vado mostui. Pava- 
džiai visą laiką buvo įtempti, balno kilpos parištos trum- 
pai: kavaleristai jojo glausta rikiuote, greita risčia, visai 
šalia vienas kito. 

Kavalieriai to nelaukė. Rupertas, palikęs nebaigtą val- 
gyti vakarienę, sušaukė kariuomenę ir veržliai pajudėjo 
pirmyn. Du priešai, du žymūs karo vadai — jaunas, šau- 
nus gražuolis ir neaukštas, keturiasdešimt penkerių metų, 
tiesmukas, vėjo nugairintu raudonu veidu Kromvelis — 

susitiko vienas prieš kita. Baisios durtynės trumpam su- 
maišė abi kavalerijos kariuomenes. Įnirtingas kardų skam- 
bėjimas, žirgų Zvengimas, sužeistųjų riksmai ir griaustinis 
virš galvų, danguje, kur siautėjo audra, rodė, jog šiame 
mūšyje dalyvavo ne tik žemės, bet ir dangaus jėgos. Ru- 
pertas buvo apstulbęs, įsiutęs: priešas pirmą kartą nepa- 
kriko, neišlakstė nuo jo smūgio, o tik atsitraukė truputėlį 
atgal tvarkingomis gretomis. 

Sūvio iš arti žybsnis Kromvelį trumpam apakino, ir 
jis pajuto esąs sužeistas į kaklą: karštas kraujas apšlakstė 
apykaklę. Argi tai galėjo jį sustabdyti? Jis neatsiminė, 
kas paskubomis perrišinėjo žaizdą,— jį degino mūšio įkarš- 
tis, ir štai jis jau vėl ant žirgo, jo kareiviai vieningu 
Suksfnu sveikina vadą. Glausta rikiuote, kelis prie kelio 
jie vėl puola Rupertą, ir — stebuklas! — garsioji princo 
kavalerija sudrebėjo. .. Ji traukiasi... Ji béga!.. 

Pergalė! 

Tačiau Kromvelis ne veltui taip pavydžiai, kruopščiai 
studijavo Ruperto taktiką. Dabar svarbiausia — nesusivi- 
lioti priešo persekiojimu, nepalikti mūšio lauko, o susi- 
telkti, apsižvalgyti: kaip vyksta mūšis kitose vietose, kam 
reikia padėti? 

O padėti reikia, labai reikia: dešinysis kavalerijos 
sparnas sutriuškintas, škotai su ašaromis meldžia apsau- 
goti nuo pražūties, centre pėstininkai vos laikosi nuo Niū- 
kaslio smūgių. Savi susimaišė su svetimais; įnirtingas 
mūšis pasiekė ribą, apstulbino visus. Kažkas virpa ir ver- 
kia, kažkas, stengdamasis pabėgti, klausia kelio į arti- 
miausią kaimą, kažkas guli ant žemės visai praradęs jėgas, 
ir nežinia, ar tai suZeistasis, ar žuvęs, ar tik mirtinai pa- 
vargęs, viskam abejingas žmogus. 

Dabar ir atsiliepė ilgos muštravimo valandos: kavale- 
rijos dalinys, paklusdamas vado rankos judesiui, puola 
vytis Rupertą, o kita, didesnioji dalis nelauktai iš šono 
kerta Niūkaslio kariuomenei, paliktai be kavalerijos prie- : 
dangos. 

Sis manevras lemia mūšio baigtį. Priešo pėstininkai 
sumišo ir nutraukė ataką. Kavaleristai meta ginklus ir 
vėliavas, bėga. 

Ilgas vasaros vakaras baigėsi. Audra praėjo. Temo. 
Apstulbinti pergalės, laimingi, pamiršę alkį, kareiviai su- 
sirinko, nusiėmė skrybėles, užgiedojo padėkos maldą. 

Nakvoti teko ten pat, lauke. Apie vienuoliktą valandą 
grafas Mančesteris vaikščiojo nuo laužo prie laužo ir atsi- 
prašinėjo, kad negali duoti jiems vakarienės. Jis žadėjo 
rytoj iš pat ryto parūpinti maisto. Kareiviai juokavo: „Su 
mumis dievas! Mes galime dar tris dienas nevalgyti, kad 
tik nugalėtume taip, kaip šiandien!“ 

Sklido kalbos, kad Rupertas, gelbėdamasis nuo perse- 
kiojimo, pasislėpė pupų lauke ir tupėjo ten, nedrįsdamas 
iškišti nosies. Per tris tūkstančius rojalistų buvo nukauta, 
pusantro tūkstančio pakliuvo į nelaisvę, paimta šimtas 
vėliavų, visa Ruperto artilerija, visos gurguolės ir gink- 
luotė. | 

Kitą rytą po lauką vaikščiojo moteris, ieškodama žu- 
vusio vyro. Ji sustojo prie grupės kareivių, kurie nuren- 
ginėjo Zuvusiuosius ir dalijosi jų daiktus. Jos vyras buvo 
kavalierius, ji laukė, kol kareiviai nueis, kad galėtų ap- 
žiūrėti lavonus. Kažkoks karininkas paklausė, ko ji nori. 

— Nestovėkite čia,— švelniai tarė jis.— Mes netrukus 
rinksime ir laidosime žuvusiuosius. Kai aptiksime jūsų 
vyrą, pranešime. 

Jis paėmė ją už parankės, nuvedė prie žirgo ir padėjo 
įsėsti į balną. Po to pakvietė kareivį ir įsakė palydėti mo- 
terį namo. Atsisveikindama ji paklausė: 

— Kuo jūs vardu? 

— Kromvelis, Oliveris Kromvelis, — atsakė jis. 

Jis buvo apsvaigęs nuo pergalės. 

Jam atrodė, kad nematyta, neregėta jėga veda jį pir- 
myn, veda vieninteliu teisingu, nuostabiu, iš aukščiau nu- 
rodytu keliu. Skotų vadas Leslis, ne metus kariavęs že- 
myne, pasakė, kad tokių kareivių dabar nėra visoje 
Europoje. Apie jo meną vadovauti kariuomenei imta kal- 
bėti visur. Pats Rupertas pavadino jį geležinšoniu, ne- 
trukus taip jį ėmė vadinti visa kariuomenė. 

Po keleto dienų pasidavė Jorkas. 

Karo tarybos posėdis užsitęsė. Atrodė, kad visi gene- 
rolai nepatenkinti vienas kitu, kiekvienas turi savo nuo- 
mone ir nenori nusileisti kitam. Visy nuotaika buvo tokia, 
kaip šaltas lapkričio vakaras. Grafas Mančesteris vedė 
posėdį atsainiu tonu, nepajėgdamas nuslėpti sumišimo ir 
baimės būti apkaltintas. Rudens kampanija, ne taip, kaip 
vasaros, sekėsi labai blogai. Volerio kariuomenė pietuose 
vos nebuvo visiškai sutriuškinta, Eseksas Vakaruose buvo 
visai išsekintas. 

Kromvelis sėdėjo įsitempęs, paraudusiu veidu. Anks- 
čiau jis siūlė padėti Eseksui; jis buvo pasirengęs tenai 
skriste skristi, bet susidūrė su šaltu „ne“. Grafas Mančes- 
teris, jo tiesioginis viršininkas, atrodė, tyčia vilkino karą, 
vengė kautynių kaip tik tada, kai parlamento kariuomenė 
turėjo aiškų pranašumą. Jis nepaisė jungtinės vadovybės 
įsakymų, elgėsi priešingai karo tarybos nuomonei, žodžiu, 
nenorėjo, kad nugalėtų parlamento kariuomenė. Kromve- 
liui atrodė, kad po Marston Mūro Mančesteris jo bijo ir 
sąmoningai gniaužia iniciatyvą. 

Dar tada, vasarą, įkvėptas pergalės, Kromvelis mėgino 
jį įtikinti. ,,Milorde,— kalbėjo jis,— ryžtingai stokite į 
mūsų pusę. Nekalbėkite, kad reikia būti saikingam sie- 
kiant taikos, kad reikia gailėtis Lordų rūmų, bijoti parla- 
mento nepritarimo. Kas mums darbo taika ir lordai? Rei- 
kalai tol nepajudės, kol jūsų nevadins tiesiog misteriu 
Montegiu. Jei jūs suartėsite su garbingais žmonėmis, ne- 
trukus vadovausite kariuomenei, kuri diktuos ir karaliui, 
ir parlamentui.“ Galbūt šios drąsios kalbos tada ir išgąs- 
dino lordą mirtinai. Po šio pokalbio jis tapo dar bailesnis, 
neryžtingesnis, neveiklesnis. 


Rezultatas buvo apgailėtinas: rugsėjo pradžioje Esekso 
pėstininkai sudėjo ginklus, o pats vyriausiasis vadas pa- 
bėgo laivu. O prieš kelias dienas prie Niūberio parlamento 
kariuomenė, nors ir turėdama beveik dvigubą persvarą, ` 
nesugebėjo pasiekti pergalės. Karalius užėmė Deningtono 
tvirtovę, kartu daug ginklų ir artilerijos. | 

Kromvelis jautė, kad įniršis virte verda. Jis prirems 
šį išsičiustijusį grafą prie sienos, privers kalbėti tiesiai! 

— Sere,— jo balsas uzkimo, antakiai dar labiau susi- 
raukė.— Jūs kalbėjote apie sunkumus. Taip, mūsų kareiviai 
serga, žirgai svyruoja dėl blogo pašaro. Tačiau ar jūs 
žinote, kad prancūzai pasirengę padėti karaliui ne tik 
pinigais ir ginklais? Ar jūs žinote, kad jų kariuomenė, daug 
tūkstančių kareivių, tuoj išsilaipins mūsų krante, kad ga: 
lėtų kautis karaliaus pusėje? Ar šiomis sąlygomis mes 
turėsime puolimą nutraukti? 

Generolai susižvalgė. Smūgis pasiekė tikslą. 

— Šie gandai neturi jokio pagrindo,— pabandė gintis 
Mančesteris. 

Generolai suuzé. Prancūzų kariuomenės išsilaipini- 
mas — dalykas rimtas. Kariuomenėje apie tai jau seniai 
sklido kalbos; pastaruoju metu gandai sustiprėjo. Karalių 
reikia sutriuškinti nedelsiant, kol jis negavo pagalbos iš 
žemyno. 

—" Kautynių, lemiamų kautynių, štai ko mums reikia!— 
prašneko visi kartu. 

Grafas Mančesteris išsitiesė. Neliko nė pėdsako apsi- 
mestinio vangumo. Jo akys sušvito, balsas suskambo: 

— Jūs sakote, sutriuškinti karalių! Gerai! Tačiau jei 
mes sutriuškinsime karalių devyniasdešimt devynis kartus, 
vis tiek jis bus karalius, kaip ir jo palikuonys, o mes — 
jo valdiniai. O jei jis sutriuškins mus nors kartą, visus 
mus pakars, o mūsų palikuonys taps vergais! 

— Milorde! — Kromvelis jau nurimo. Mančesteris pa- 
teko į spąstus, atsakyti jam visai lengva.— Milorde, jei 
taip manysime, kam iš viso reikėjo kelti ginklą? Vadinasi, 
mes iš viso neturime kovoti? Jei taip, susitaikykime su 
karaliumi, nors jo sąlygos ir labai žeminančios! 

Apie taiką, žinoma, negalėjo būti nė kalbos. Karas tę- 
sėsi. Tačiau vangi, baili Mančesterio taktika buvo panaši 
į nusikaltimą. 1644 metų lapkričio 15 dieną parlamento 
kariuomenė paliko Niüberna ir atsitraukė. Karolis kaip 
nugalėtojas įžengė į Oksforda. 

Tam reikėjo padaryti galą. Kromvelį piktino ne Man- 
česterio delsimas, tingumas, atsainumas, ne tai, kad jis 
nuolat, lyg tyčia, neišnaudodavo puikių galimybių pulti 
priešą, ne jo klaidos — kas kare neklysta. Ne, labiausiai 

ji siutino vis didéjantis jsitikinimas, kad visos Sios silp- 
nybés ir ydos yra ne kas kita, kaip nejveikiamas abejin- 
gumas. Prieš jį ginklo nėra. Mančesteris tiesiog nenorėjo 
veikti, ir, net jį privertus, vis tiek būtų tik veiklos regimybė, 
išsisukinėjimas, sąmoningas nenoras baigti darbą iki galo. 

Toks buvo ne tik Mančesteris. Atrodo, kad pražūtingu 
bailumu, nusikalstamu abejingumu užsikrėtusi parlamento 
dauguma. Jie, šie atsargūs piniguočiai, presbiterionai, 
norėjo taikos su karaliumi sau palankiomis sąlygomis. 
Jie jau pradėjo derybas. Tačiau su jų sąlygomis karalius 
niekada nesutiks, karas tęsis be galo, kariuomenė pamažu 
iškriks. Salj išvargins suirutė, o tikslas, didis tikslas, dėl 
kurio kilo kova, žus. 

Lapkričio pabaigoje Kromvelis palieka kariuomenę ir 
vyksta į Londoną. 

Lapkričio 25 dieną jis pakyla iš savo vietos Bendruo- 
menių rūmuose ir kalba. Su juo — teisumas ir jėga, su 
juo — pergalės, mūšiuose pralietas kraujas, su juo — jo 
kareiviai, kuriems nėra lygių Europoje. Tai suteikia jo 
kalbai svorio, pasitikėjimo, įtaigumo. Jis išvardija visas 
parlamento kariuomenės nesėkmes, visas gėdingas klaidas, 
visus pralaimėjimus. 

— Dėl visų nesėkmių ir su tuo susijusių padarinių 
labiausiai kaltas grafas Mančesteris! Viso to priežastis — 
ne kažkokios atsitiktinės aplinkybės, bet paprasčiausias 
neįžvalgumas, principinis jo šviesybės nenoras laimėti šį 
karą. Jis pats ne kartą pareiškė, kad jam šis karas nepa- 
tinka, kad jis labiau norėtų taikos su karaliumi. 

Mančesteris taip pat nelinkęs tylėti. Po trijų dienų jis 
kalba Lordų rūmuose. Jo pyktis išsiveržia kaltinimais 
Kromveliui: šis linkęs nepaklusti, gali sukelti maištą, 
pasiryžęs sunaikinti sostą ir aristokratiją. Kartą jis pa- 
sakęs Mančesteriui: „Mums nesiseks, kol jūsų neims va- 
dinti tiesiog misteriu Montegiu.“ Jis prieš presbiterionus 
ir škotus, pasiryžęs pakelti prieš juos ginklą. Jis sako, 
jog tikisi sulaukti dienos, kai Anglijoje nebus aristokratų. 
Jis grasino nušauti karalių, kaip kiekvieną priešą, jei tas 
jam pasipainios. Jis bandė dezertyruoti! Jis nuolaidžiauja 

sektantams, mistikams, vizikams, kurie taip pat nekenčia 
lordų tik todėl, kad jie lordai! 

Skandalas parlamente didėjo. Lordai, žinoma, palaikė 
Mančesterį. Bendruomenių rūmuose presbiterionai apdai- 
riai tylėjo, bet buvo aišku, už ką jie stoja. Kromvelį rėmė 
independentai. 

Kromvelis jautė tokį palankumą, taip buvo įsitikinęs 
teisumu, kad pamiršo atsargumą. Ne tik parlamente, bet 
ir už jo sienų, susitikinėdamas su artimaisiais, net ir su 
labai tolimais ar jam ne visai palankiais žmonėmis, jis 
atvirai piktinosi Mančesterio elgesiu, smerkė škotus ir ti- 
kino, kad ir be jų galima nugalėti, o jei jie išdrįs jam 
trukdyti, pats išvys juos iš Anglijos. Pagaliau tiek susier- 
zino, kad puolė karaliaus prerogatyvas, lordus, valstybės 
pamatus... 

Įtartinas presbiterionų atsargumas didėjo. Gruodžio 
pabaigoje Esekso namuose susirinko Holzas, Stepltonas, 
keletas škotų įgaliotinių. Buvo kalbama, kaip atsikratyti 
tokio pavojingo žmogaus, koks dabar yra Kromvelis. Ap- 
svarstė visus senus gerus būdus; nuodai, durklas, kaltini- 
mas valstybės išdavimu, atrodė, niekas netinka. Ilgai 
ginčijęsi, nutarė kreiptis į teisininkus. Vėlai vakare didin- 
gasis Eseksas paliepė pakviesti Vaitloką ir Meinardą, 
garsius mokslingumu, patirtimi ir respektabilumu; jais 
galima pasitikėti, jie, atrodo, reikalą supras. 

Maždaug po pusvalandžio Vaitlokas ir Meinardas, su- 
mišę ir išsigandę dėl tokio vėlyvo vizito, įėjo į kambarį. 
Iš žmonių, glaudžiai susėdusių aplink stalą, veidų, iš ypač 
įtemptos tylos ir keleto slapta mestų žvilgsnių jie tuojau 
suprato, kad iš jų pareikalaus dalyvauti sąmoksle. Jų at- 
siprašė. Kalbą pradėjo škotų kancleris lordas Loudenas. 
Po keleto nereikšmingų nuolankių žodžių jis ėmė dėstyti 
reikalo esmę. 

— Jūs žinote, ponai,— pasakė jis,— kad generolas lei- 
tenantas Kromvelis nėra mūsų draugas. Jis visaip kenkė 
mūsų kariuomenei, kai mes įžengėme į Angliją. Jis ne- 
gerbia jo šviesybės lordo generolo. Pagal mūsų Kovenantą 
kiekvienas, kuris yra dviejų karalysčių Rurstytojas, nedel- 
siant turi būti teisiamas. Pagal Škotijos įstatymus kursty- 

tojas yra tas, kuris sėja nesantaiką ir stengiasi sukelti pra- 
gaištingus neramumus. Taigi mes norime sužinoti, ar šio 
žodžio reikšmė pagal Anglijos įstatymus tokia pat ir ar, 
jūsų nuomone, leitenantas generolas Kromvelis vertas kur- 
stytojo vardo? Jei vertas, kaip su juo reikia pasielgti? 

Kokį sunkų klausimą jie uždavė! Ir Vaitlokas, ir Mei- 
nardas puikiai suprato, kaip svarbu, ką jie pasirinks. Krom- 
velis ar presbiterionai? Kromvelis ar karalius? Nauja ar 
sena? 

Tyla užsitęsė. Buvo atnešta daugiau žvakių, laikrodis 
išmušė pusiaunaktį. 

Pagaliau teisininkai susižvalgė. Vaitlokas pakėlė galvą. 
Jo praktiškas aiškus protas veikė kaip gerai suderinta ma- 
šina. 

— Kadangi niekas nepradeda kalbėti,— reikšmingai 
tarė jis, — reikšdamas ištikimybę jo šviesybei (nusilenkia 
Eseksui), išsakysiu savo nuomonę. Žodis kurstytojas pas 
mus turi tokią pat reikšmę kaip ir Skotijoje. Tačiau ar 
šio vardo nusipelnė generolas leitenantas Kromvelis, pa- 
aiškės tik tada, kai bus įrodyta, kad jis tikrai kalbėjo ar 
darė tai, ką galima vadinti nesantaikos tarp dviejų kara- 
lysčių ar neramumų tarp mūsų pačių kurstymu. Manau, 
kad nei jūs, milorde generole (dar kartą nusilenkia Esek- 
sui), nei jūs, milordai Skotijos komisarai, neišdrįsite pra- 
dėti bylos ir tuo labiau neiškelsite kaltinimo, nebūdami 
visai įsitikinę sėkme. Kromvelis — drąsus, išradingas, lan- 
kstaus proto žmogus. Jo įtaka žemiesiems rūmams didžiu- 
lė, daugelis lordų jj taip pat palaikys. Aš nežinau, o ir 
jūs nepateikėte nė vieno fakto, kuris Bendruomenių rū- 
mams įrodytų, kad Kromvelis tikrai kurstytojas. Todėl 
argi protinga jj tuo kaltinti? Man atrodo, iš pradžių rei- 
kia surinkti apie jį duomenis, o tada, jei laikysite reikalin- 
ga, pakviesite mus vėl. Mes pareikšime savo nuomonę, 
jūs nuspręsite taip, kaip jums atrodys geriau. 

Geriau pasakyti nebuvo galima. Čia buvo viskas: pa- 
garba vyriausiąjam vadui ir škotams, noras patarti, pro- 
tingas, atsargus įspėjimas ir tvirtas atsisakymas dalyvauti 
sąmoksle. Mes išnagrinėsime grynai teisinę pusę, o spręs- 
kite ir viską darykite patys. Meinardui teliko paaiškinti, 

kad jis sutinka su misteriu Vaitloku. Jis tik subtiliai pri- 
dūrė: Anglijos įstatymuose žodis kurstytojas aptinkamas 
retai ir gali sukelti nesusipratimų. 

Sąmokslininkų viltys žlugo. Veltui Holzas ir Stepltonas 
karščiavosi, įrodinėjo, kad Kromvelis Bendruomenių rū- 
muose visai neturi tokios įtakos, kokią visi jam skiria, 
kad jis turi daug slaptų ir atvirų priešų. Veltui jie tikino, 
kad noriai imsis viešo kaltinimo ir pateiks tokių faktų ir 
žodžių, kurie aiškiai atskleis jo piktus kėslus. 

Atsargūs škotai tylėjo: jie suprato, kad reikalas neiš- 
degė. Ginčai pamažu blėso. Antrą valandą ryto Vaitlokas 
su Meinardu iš karto lyg pagal komandą atsistojo ir at- 
sisveikino. Sąmokslas žlugo. 

Jo padarinys buvo tik vienas: kažkuris sąmokslo dalyvis 
(ar tik ne pats Vaitlokas?) pranešė apie jį Kromveliui. 
Po to šis tapo dar drąsesnis, dar energingesnis. 


Gruodžio 9 dieną jis vėl prašo žodžio parlamente. 
Triukšmas Bendruomenių rūmuose akimirksniu nutyla. 

— Arba dabar reikia kalbėti, arba visiems laikams 
nutilti, — iškilmingai taria jis.— Kalbama apie tautos iš- 
gelbėjimą nuo kraujo praliejimo ar, teisingiau sakant, nuo 
mirties. Jei karas užsitęs, šalis ims nekęsti mūsų ir paties 
parlamento... 

Jis viską gerai apsvarstė. Žodžiai patys liejosi, balsas 
gaudė, tvirtas įsitikinimas įkvėpė. Jis žinojo, ko reikia 
pergalei pasiekti. Ne apie vadovybės klaidas ir ne tik apie 
Mančesterį dabar kalba! Reikia pakeisti patį karo princi- 
pa, reikia reorganizuoti visą kariuomenę. 

— Ką apie mus sako priešai? — tesė jis.— Ką apie 
mus sako net tie žmonės, kurie, pradedant parlamento 
posėdį, buvo mūsų draugai? Jie sako, kad abiejų rūmų 
nariai užgrobė aukščiausias karines ir civilines pareigas, 
naudodamiesi ryšiais parlamente bei įtaka kariuomenėje, 
lieka valdžioje ir neleidžia greit baigti karo. Aš sakau 
jums tai tiesiai, tuo tarpu kiti kalba už jūsų nugaros. 

Stai kur jis suka! Jis nori parodyti, kad, puldamas 
Mančesterį, nesiekė sau prioriteto. Svarbiausia — daugeliui 
net kvapą užgniaužė! — jis ragina pakeisti visą kariuome- 

nės vadovybę! Eseksas, Mančesteris ir kiti į juos panašūs 
vadai buvo parlamento nariai. Kromvelis nori, kad jie 
patys atsisakytų vadovauti kariuomenei. 

— Jei kariuomenė, — Kromvelis ypač pabrėžė šią ira- 
zę,— nebus sutvarkyta kitaip, nebus kariaujama ryžtingiau, 
liaudis ilgiau nekęs ir privers jus sudaryti gėdingą taiką. 

Jam pavyko įkvėpti vienminčius independentus ir įti- 
kinti svyruojančius. Net daugelis presbiterionų jį palaikė. 
Henris Venas pareiškė esąs pasirengęs tuojau atsisakyti 
laivyno iždininko įgaliojimų, o Oliveris pasakė taip pat 
esąs pasirengęs atsisakyti vado pareigų kariuomenėje. Per 
keletą dienų viskas išsisprendė. 

Gruodžio 15 dieną Bendruomenių rūmai priėmė bilį 
dėl savanoriško atsisakymo. ,,Per šį karą,— buvo sakoma 
jame,— nė vienas abiejų rūmų narys neturi užimti ar 
vykdyti bet kokias vadovaujančias karines ar civilines 
pareigas.“ Tai buvo beveik didesnė pergalė negu prie 
Marston Mūro. Visa presbiterioniškoji kariuomenės vado- 
vybė, taip pat ir Eseksas su Mančesteriu per keturiasde- 
šimt dienų turėjo atsisakyti postų. Kromvelis pasiūlė vy- 
riausiuoju kariuomenės vadu paskirti kadrinį karininką, 
nuosaikų presbiterioną, energingą ir drąsų Toma Ferfaksa. 
Emęs vadovauti, jis iš parlamento pasitraukė. Jo padėjė- 
jais tapo dažniausiai jauni, be skambių titulų ir ilgos 
geneologijos žmonės: pamaldus Filipas Skiponas, nemažai 
kariavęs žemyne, trisdešimt penkerių metų skvairo sūnus 
Henris Airtonas, dvidešimt penkerių metų majoras gene- - 
rolas Džonas Lambertas, taip pat skvairo sūnus. 

Viena svarbi vieta kariuomenėje buvo neužimta — ka- 
valerijos vado, kartu vyriausiojo vado pavaduotojo vieta. 
Ką skirti į šį postą, kol kas nebuvo kalbama. 


1645 metų sausio mėnesį parlamentas priėmė nutarimą 
dėl reguliariosios parlamento kariuomenės — naujo tipo 
kariuomenės. Jai turi vadovauti vienas centras — karo ta- 
ryba, kareiviams ir karininkams mokama iš valstybės iždo. 
„Kariuomenę turi sudaryti šeši tūkstančiai kavaleristų, — 
buvo sakoma nutarime, — kurie turi būti suskirstyti į de- 
šimt pulkų... tūkstantis dragūnų, suskirstytų į dešimt 

kuopy... dvylika péstininky pulky po tukstantj du Simtus 
zmoniy... Kiekvienas pulkas turi büti suskirstytas j de- 
Simt kuopy... Kiekvienas kavaleristas gauna po du Silin- 
gus per dieną...“ Kariuomene buvo planuojama padidinti 
iki dvidešimt vieno su puse tūkstančio žmonių, trečdalį 
turėjo sudaryti kavalerija. 

Kromvelis iš tikrųjų tapo naujosios kariuomenės siela, 
kaimuose ir miestuose vėl buvo imami rekrūtai, kuopose 
vyko mokymai, pėstininkai gavo vienodus raudonus mun- 
durus. Jų vadais tapo paprasti amatininkai, joménai, krau- 
tuvininkai. Kromvelio kapitonai, kuriais kažkada piktinosi 
grafas Mančesteris, dabar tapo pulkininkais. Iš tikrųjų 
Europoje tokios kariuomenės nebuvo! 

Nebuvo pamiršti ir pamokslininkai: puritonų lektoriai, 
kurie taip mokėjo susieti dievo žodį su svarbiausiais šian- 
dienos uždaviniais, buvo skiriami į kiekvieną pulką. Jie 
neatsisakė nešioti ginklą — špaga, muškieta ir biblija jie 
veikdavo vienodai gerai. 

Statutas įvedė griežtą drausmę. „Kiekvienas, kuris pa- 
liks savo vėliavą ar pabėgs iš mūšio lauko, bus baudžia- 
mas mirtimi... Jei sargybinis ar patrulis bus aptiktas 
miegantis ar girtas... jis be pasigailėjimo bus baudžiamas 
mirtimi... Už vagystę ar plėšimą baudžiama mirtimi...“ 
Kaip šie principai skyrėsi nuo tada visur priimto karinio 
„garbės kodekso“! Vietos gyventojų plėšimas, vagystės, 
grobstymai buvo laikoma įprastu .ir net garbingu dalyku. 
Ypač pasižymėjo princo Ruperto galvažudžiai. Jie nesigai- 
lėjo nei bažnyčių, nei ligoninių, nei taikių gyventojų. 
Liaudis jį vadino princu Plėšiku. 

Nuo to laiko, kai parlamento kariuomenė tapo naujo 
tipo kariuomene, jos kareiviai pasikeitė. Tai jau nebebuvo 
paprasti jomenai ir mažaraščiai meistrai, prisirišę prie 
gimtųjų vietų ir nenorėję kariauti svetimoje graiystėje. 
Juos apėmė naujas įkvėpimas. Suvokimas, kad jie kaunasi 
už teisų reikalą, jų gretose drausmę palaikė geriau negu 
griežtas statutas, mokė geriau negu bet kokia mokykla. 

„Jiems nebebuvo būdingos ydos, — rašo amžininkas, — to- 
kios įprastos kariuomenės stovyklose. Nebebuvo vagysčių, 

siautéjimo, keiksmų, dievažijimosi, todėl vaikščioti po jų 
stovyklą buvo taip pat saugu, kaip po gerai sutvarkytą. 
miestą.“ 

Pamokslai, kurių jie klausėsi, tikino, kad dievas su 
patvirtindavo pergalės. Savarankiškas švento rašto skai- 
tymas ir svarstymas (kiekvienam buvo duotas psalmynas) 
davė peno protui, mokė reikšti nuomonę, ieškoti teisingumo 
ir gėrio. Jie tapo piliečiais. 


Birželio keturioliktosios rytas išaušo šaltas ir drėgnas. 
Buvo apie aštuonios valandos. Kromvelis stovėjo kalvos 
viršūnėje į šiaurę nuo Neisbio miestelio, esančio už devy- 
nių mylių nuo Nortamptono, pačioje Anglijos širdyje, ir 
atidžiai stebėjo priešo kariuomenę, kuri išskleidė tviskan- 
čią kautynių rikiuotę ant priešais esančios kalvos, tarp 
pradedančių žydėti prožirnių, erškėčių ir spygliuotų krū- 
mų. Kromvelio kareiviai, laikydami žirgus už pavadžių, 
išsirikiavo už jo, sudarydami dešinįjį parlamento pozici- 
jos sparną. Centre stovėjo generolo Skipono pėstininkai 
naujais raudonais mundurais. Septyni tūkstančiai prieš 
keturis tūkstančius. Kairiajame sparne, tiesiai prieš Ru- 
perto kavaleriją, buvo generolo Airtono, tik ką paskirto 
Kromvelio pavaduotoju, raiteliai. Net iš čia, iš toli, buvo 
matyti, kad rojalistų kavalerijos taip pat mažiau negu 
parlamento. Tiesa, krūmuose lengvai galima buvo paslėpti 
nemažą rezervą. 

Kromvelis tik vakar atvyko čia, į Ferfakso kariuomenę, 
ir iki šiol jo ausyse skambėjo vieningi sveikinimo šūksmai, 
kuriais sutiko jj kareiviai. Iki paskutinio momento jo pa- 
dėtis buvo neaiški: juk ,,Aktas dėl karinių įgaliojimų atsi- 
sakymo“, kurį pats pasiūlė parlamente, lietė visus. Tačiau 
jis neskubėjo: iš pradžių rūpėjo kariuomenės organizavi- 
mas, po to — smulkūs susidūrimai su kavalieriais. 

1645 metų vasarą padėtis vėl tapo grėsminga: rojalis-' 
tai traukė Londono link. Ir pačiam Kromveliui, ir visiems 
parlamente bei kariuomenėje buvo aišku: be jo nebus ga- 
lima apsieiti. Ferfaksas karo tarybos vardu pasiuntė par- 
lamentui prašymą: „Visuotinė karininkų ir kareivių pagarba 

ir meilé visoje kariuomenéje, geros savybés ir gabumai... 
didis rüpestingumas ir stropumas, drąsa ir ištikimybė, pa- 
rodyti tarnaujant parlamentui... taip pat dievo palaimini- 
mas, kuris visur jį lydi,—— visa tai mūsų prašymą dėl jo 
paskyrimo verčia laikyti mūsų pareiga jums ir liaudžiai...“ 
Prieš keturias dienas, išgąsdinti artėjančių rojalistų, lor- 
dai rūgščia mina patvirtino jo paskyrimą, nepaisydami 
priimto bilio. 

Jis apžvelgė savo kariuomenę. Vargšai nerangūs ka- 
reiviai buivolo odos koletais! Kaip gerai jis juos pažinojo, 
kaip mylėjo! 

Paprastų, beraščių valstiečių, kuriuos kavalieriai nie- 
kina, minia. Šiandien jie parodys, ką gali! Jo griežtą 
veidą nušvietė šypsena, širdis prisipildė linksmumo. Jis 
pažvelgė į dangų ir mintyse sukalbėjo trumpą padėkos 
maldą. Jis buvo įsitikinęs, kad dievas nubaus kavalierius. 

Devintą ryto iš anos pusės pasigirdo trimitas. Į jį 
nervingai, lyg to ir laukę, atsakė trimitai nuo parlamento 
kareivių užimtos kalvos. Pirmieji, kaip visada, puolė į 
mūšį nekantrūs Ruperto raiteliai. Kromvelis šoko į balną 
ir davė ženklą atakai. 

Jo geležinšoniai neapvylė. Pirmasis jų smūgis sugniuž- 
dė ir išblaškė karaliaus kairiojo sparno raitelius, nuginė 
juos nuo kalvos žemyn, į daubas, per dygliuotus krūmus. 
Ne, ne, tik nesusigundyti persekiojimu! Tik saujelei ka- 
reivių Kromvelis leido toliau vyti kavalierius, o didumą 
pasuko ir lyg didžiulį geležinį kūjį paleido į priešo pėsti- 
ninkus. 

Pėstininkai jau nebešaudė iš muškietų, o kovėsi vienas 
prieš vieną. Iš pradžių generolas Skiponas puolė sumaniai 
ir mikliai ir net išstūmė priešą iš pozicijų, bet paskui ne- 
žinia iš kur jj užgriuvo kavaleristų būriai, — jam teko 
trauktis. Apskritagalvių gretos pakriko, pats Skiponas bu- 
vo sužeistas, jo padėjėjas žuvo, dar truputį, ir raudonieji 
mundurai pasileis bėgti. Čia, kaip ir prie Marston Mūro, 
Kromvelis išgelbėjo padėtį. Jo geležinšoniai netikėtai ir 
vieningai smogė į priešo pėstininkų užnugarį, nubloškė 
juos žirgais, sukapojo kardais. Padrąsinti pėstininkai atsi- 
gavo, stipriau paspaudė — ir kavalieriai susvyravo. 

Ferfaksas, be šalmo, kurį kažkas numušė kardu, jsib- 
rovė į pagrindines karaliaus pėstininkų gretas, išblaškė 
susispietusius kovotojus, pats nudūrė vėliavnešį ir paėmė 
vėliavą. 

Tuo metu kairiajame sparne reikalai klostėsi visai blo- 
gai. Rupertas nubloškė Airtono būrius, pats generolas buvo 
ietimi sužeistas į koją ir į veidą, parlamento kavalerija 
išblaškyta. O kur pats Rupertas? Kaip visada jis susivi- 
liojo persekiojimu, nušuoliavo iki Neisbio ir ėmė plėši- 
kauti. Jis paliko mūšio lauką, ir tai jam brangiai kainavo: 
vieningų Skipono ir Kromvelio atakų spaudžiami, be prie- 
dangos likę pėstininkai sutriko ir pagaliau šoko bėgti, 
mesdami ginklus, braudamiesi per krūmus, prarasdami 
zmones. 

Pats Karolis, matydamas, kad jo kariuomenė neišven- 
giamai bus sutriuškinta, norėjo pulti į ataką: iš nevilties 
jis nujojo į priekį, kviesdamas į mūšį asmeninę gvardiją, 
tačiau kažkieno gelbstinti ranka sugriebė pavadį, apgręžė 
žirgą ir nuginė jį į vakarus, toliau nuo kulkų. Paskui jj 
nušuoliavo visa likusi kavalerija. Netrukus įsiutusiu iš- 
kamuotu žirgu juos pasivijo princas Rupertas. Jis į mūšio 
lauką grįžo tada, kai viskas jau buvo baigta, ir dabar pats 
gelbėjosi. 

Abi kalvos buvo nuklotos žmonių ir žirgų lavonų; 
kavalieriai netvarkingai bėgo iki Notingamo ir toliau. Jie 
paliko miestą, visą gurguolę. Mūšis baigėsi nepraėjus nė 
trims valandoms. Į parlamento kariuomenės rankas pateko 
apie penki tūkstančiai belaisvių, visa artilerija, ginkluotė, 
gurguolė. 

Artėjo vakaras. Kromvelis, dar nenumaldęs mūšio su- 
sijaudinimo, dar jausdamas jo įkvėpimą ir įkarštį, rašė 
parlamento spykeriui pranešimą: 

„Sere! Po trijų valandų atkaklaus permainingo mūšio. 
mes išblaškėme priešą, nukovéme ir paéméme į nelaisvę 
apie penkis tūkstančius žmonių, iš jų daug karininkų. Taip 
pat buvo paimta du šimtai vežimų, tai yra visa gurguolė 
ir visa artilerija. Mes persekiojome priešą nuo Harboro 
beveik iki pat Lesterio, kur pabėgo karalius. 

Sere, tai ne kas kita, kaip dievo ranka: jam vienam 
priklauso šlovė. Generolas Ferfaksas tarnavo jums ištikimai 
ir šauniai; geriausiai jį apibūdina tai, kad pergalę jis laiko 
dievo valia, ir veikiau mirs, negu sau priskirs visą šlovę. 
Garbingi kareiviai šiame mūšyje tarnavo jums ištikimai. 
Sere, tai ištikimi žmonės, ir aš dievo vardu jus maldauju: 
neapvilkite jų. Norėčiau, kad tas, kuris rizikuoja gyvybe 
dėl savo šalies laisvės, galėtų drąsiai patikėti dievui savo 
sąžinės laisvę, o jums — tą laisvę, dėl kurios jis kaunasi.“ 


Londonas džiūgavo. Abeji parlamento rūmai Sityje 
surengė prabangų pokylį, kuriam pasibaigus visi susirin- 
kusieji stovėdami sugiedojo psalmę. 

Kartu su gurguole į parlamento kariuomenės rankas 
pateko karaliaus kanceliarija, kurią paliko apsauga. Visas 
karaliaus susirašinėjimas, taip pat ir su Prancūzija — ne- 
įkainojami dokumentai, kuriuose karalius juodu ant balto 
reiškė pasirengimą ir norą priimti pagalbą iš užsienio 
pinigais, ginklais ir kariuomene, stoti prieš savo liaudį, — 
dabar tapo žinomi visiems. Iš pradžių juos garsiai pers- 
kaitė Bendruomenių rūmuose, po to Sityje, gausiai susi- 
rinkusiems miestiečiams. Kiekvienas norintis galėjo prieiti 
ir įsitikinti, kad jie tikri — paimti į rankas, pažiūrėti į 
braižą ir antspaudus. 

Miestą sujudino neregėtas pasipiktinimas. Pats karalius 
pasirodė esąs išdavikas! Vesdamas derybas su parlamentu, 
jis kartu išdavikiškai kvietė į pagalbą Lotaringijos her- 
cogg, prancūzus, danus, net airius. Jis kvietė juos jsiverz- 
ti į Angliją su ginklu rankose. Jis, pasirodo, taikos niekada 
ir nenorėjo; nė viena jo nuolaida nebuvo tikra, nė vieno 
pažado jis nesirengė tesėti. Jis pasikliovė tik jėga ir visada 
svajojo būti vienvaldis. 

Atrodo, karalius pralaimėjo visam laikui. Be reikalo 
vienas kitas balsas nepritarė „šeimos paslapčių“ pagarsi- 
nimui: parlamentas įsakė šiuos laiškus išspausdinti ir iš- 
platinti liaudžiai. Netrukus jie buvo išleisti kaip „Atviras 
karaliaus portfelis, arba kai kurie karaliaus ranka rašyti 
laiškai ir slapti raštai, kuriuos mūšio lauke prie Neisbio 
1645 metų birželio 14 dieną paėmė pergalingasis seras 

Tomas Ferfaksas, kurie atskleidzia daugelj valstybiniy pa- 
slapciy ir visai pateisina reikala, del kurio seras Tomas 
Ferfaksas kovėsi šią atmintiną dieną; su paaiškinimais.“ 

Vakaruose, kur pabėgo karalius, karas vyko trumpais 
susidūrimais, kuriuos paprastai laimėdavo Feriaksas ir 
Kromvelis. Per metus jie užėmė per penkiasdešimt roja- 
listų tvirtovių, tarp jų svarbų punktą Bristolį, kurį atkak- 
liai gynė Rupertas. 1646 metų birželio 24 dieną pasidavė 
Oksfordas — svarbiausia karaliaus buveinė. Karolis, nusi- 
skutęs barzdą ir nusikirpęs plaukus, - persirengęs tarno 
drabužiais, dviejų artimųjų lydimas, pabėgo. Neišdrįsęs 
įžengti į Londoną, jis pasuko į šiaurę ir pasidavė škotų 
malonei. Pilietinis karas baigėsi visiška parlamento, šlo- 
vingo ir galingo generolo Kromvelio pergale. 


Penktas skyrius 


ISDAVIKAS 


Brangusis Kromveli! Teatveria dievas tau akis ir širdį, 
kad pamatytum, į kokią pagundą tave pastūmėjo Bend- 
ruomenių rūmai, paskyrę tau du su puse tūkstančio svarų 
per metus. Tu — didis žmogus, Kromveli! Tačiau jei ir 
ateityje rūpinsies tik savimi, jei ir ateityje vilkinsi par- 
lamente mūsų peticijas, „mes visi, pavergtieji ir prispaus- 
tieji, labai pasikliovę tavimi, išsivadavimo sulauksime ne 
iš jūsų, šilkinių independenty. Sukaupk ryžtą, sušuk: 
„Jei lemta žūti — tebūnie!“ ir eik su mumis. Jei ne, aš 
apkaltinsiu tave niekinga apgavyste, tuo, kad tu atidavei 
mus į tironiškas rankas presbiterionų, nuo kurių, jei ne 
tu, Kromveli, mes būtume apsigynę patys. Tebūnie pra- 
keikta diena, kai jiems pavyko nupirkti tave už du su 


puse tūkstančio. 
Džonas Lilbernas 


Škotijoje reikalai blogi. Lyg jie būtų geresni Anglijoje! 
Čia gausu įvairių klikų, ir dar blogiau. 
Kromvelis 


1. AGITATORIAI 


Seniai jam taip nebuvo. Po neregėtų pergalių triumfo, 
lengvo, veržlaus paskutiniųjų metų polėkio, mūšių džiau- 
gsmo ir aiškios dievo malonės vėl apniko tamsybé, nusi- 
vylimas, liga. Vėl persekioja mirties baimė. 

Karas baigėsi. Po bet kokios įtampos, polėkio, pasiau- 
kojamo degimo neišvengiamai ateina laikas atsiteisti už 
didelius džiaugsmus. Dabar atėjo liūdna reakcijos ir pra- 
blaivėjimo valanda ne tik Kromveliui, bet ir visai tautai. 

1646 metų gruodžio mėnesį škotai perdavė Karolį An- 
glijos parlamentui už keturis šimtus tūkstančių svarų 
sterlingų. Po to škotų kariuomenė grįžo namo. Begėdiškai 
išduotą parlamentui, su didele pagarba, aidint patrankų 
salvėms ir varpams, karalių priėmė anglų komisarai ir 
įkurdino Holmbio pilyje, Anglijos šiaurėje. Jo šalininkai 
sudėjo ginklus, tai tiesa, tačiau jų buvo dar daug, labai 
daug, o svarbiausia, atrodo, pats parlamentas norėjo su 
juo susitarti. 

Karaliaus norai tuoj buvo vykdomi. Jo gyvenimas buvo 
kaip dera prabangus. Jam leido turėti didelę palydą, iš- 
klausydavo atsiklaupę. Pats Ferfaksas, nugalėtojas prie 
Neisbio, pabučiavo jam ranką. Presbiterionų dauguma 
Bendruomenių rūmuose dabar visiškai buvo jo pusėje. Po 
to, kai jie panaikino savo vasalinę priklausomybę nuo ka- 
raliaus ir įvedė presbiterionų bažnyčią, jie tapo pilnatei- 
siais šalies šeimininkais. Patys sau skirdavo pelningas 
tarnybas, begėdiškai turtėjo, nes jų nebevaržė sena feo- 
dalinė teisė. Be monarchijos apsieiti jie negalėjo: karaliaus 
sugrįžimas asocijavosi su tvarkos sugrįžimu. 


Kromvelis laikinai visiškai pasitraukė nuo valstybinių 
reikalų. 1646 metų vasarą jis buvo pasinėręs į šeimyninius 
rūpesčius. Už savo kovos draugo ir vienminčio Henrio 
Airtono ištekino vyresniąją dukterį Bridžetą, pamaldžią, 
nedrasig merginą. Trisdešimt dvejų metų Airtonas, su- 
brendęs vyras, drąsus karys, bus jai patikima atrama. 

Jo pajamos gerokai padidėjo: dar praėjusių metų ru- 
denį parlamentas jam paskyrė du su puse tūkstančio svarų 
per metus už „nenuilstamą ir ištikimą tarnybą“. Atėjo 
laikas iš Ylio į Londoną perkelti Elžbietą su jaunesniai- 
siais vaikais ir motina. Rudenį Kromvelis persikrausto; 
dabar jis įsikuria Druri Leine, tarp Sičio ir Vestminsterio, 
netoli tavernos „Raudonasis liūtas“. 

1647 metų sausio mėnesį jis suserga — kankina galvos 
skausmai; gydytojai apčiuopia auglį — didelį, gyvybei pa- 
vojingą pūlinį. Vėl apninka mintys apie mirtį. Jis įsitiki- 
nęs, kad liga neregimomis gijomis susijusi su dvasios 
kančiomis, o jos atsiranda dėl to, kad beviltiškai žlugo 
tas didžiulis bendras reikalas, dėl kurio buvo kariauta. 

Kromvelis nebuvo prieš monarchiją. Jis ir kiti indepen- 
dentai tik norėjo, kad būtų garantuotos iškovotos teisės ir 
laisvės, troško reformų. Reikia pakeisti parlamento rinkimų 
tvarką, kad vidutinieji skvairai, džentriai, sumanūs pirk- 
liai gautų daugiau vietų ir turėtų didesnę įtaką politikai. 
Reikia apginti nuo presbiterionų seniūnų kėsinimosi į 
sąžinės, žodžio, peticijų laisvę, apginti kiekvieno anglo 
teises, įrašytas dar į Didžiąją laisvių chartiją. Tokiomis 

sąlygomis ir jis, ir Venas, ir Hezlrigas sutiko grąžinti 
karalių į Vaitholą. Tačiau jų stovykloje skambėjo ir kito- 
kie, drąsesni, neramesni balsai. Jie sklido iš apačios, iš 
liaudies. Smulkūs amatininkai, prekybininkai, valstiečiai, 
kuriems karas buvo tikra nelaimė, reikalavo ryžtingų re- 
formų. Parlamento independentai jiems jau tapo grandais, 
šilkiniais ponais. 

Liaudies padėtis iš tikrųjų buvo sunki. Karas sukėlė 
suirutę, prekyba nutrūko, ryšiai tarp grafysčių sutriko. 
Besikaudamos priešo kariuomenės ištrypė pasėlius, suval- 
gė visą Žmonių maistą, sunaudojo gyvulių pašarus, atėmė 
arklius. Maistas pabrango, o amatininkų dirbinių nebuvo 
kur realizuoti. Karas baigėsi, bėdos — ne. Akcizais negai- 
lestingai buvo apdėti būtiniausi daiktai: mėsa, druska, 
alus, audiniai, anglis. Kariuomenė baisiai spaudė liaudies 
pečius, lordai begėdiškai šeimininkavo dvaruose, nuvary- 
dami nuo žemės ištisus kaimus ir aptverdami laukus savo 
avims, presbiterionų seniūnai lyg vyskupai reikalavo baž- 
nytinės dešimtinės. 

Liaudies nepasitenkinimas įgavo didžiulį mastą. Krom- 
velis jį patyrė per karą, kai kuokomis ginkluoti valstie- 
čiai užpuldavo ne tik jo, bet ir rojalistų būrius. Jis suvokė, 
kad tai tamsūs vargšai, visiškai nusivylę žmonės, ir ne- 
buvo jiems griežtas, nors, kai reikėdavo, ir gynėsi. 

Dabar paprasti žmonės siuntė parlamentui peticiją po 
peticijos. ,,Tikédami jūsų nuoširdumu,— rašė jie,— išrin- 
kome jus savo patikėtiniais ir gynėjais, patikėjome jums 
taiką, o jus mus apiplėšėte ir nuskurdinote; patikėjome 
jums savo laisvę, o jūs mus pavergėte ir padarėte bau- 
džiauninkais; patikėjome jums savo gyvybę, o jūs mus 
kasdien zudote ir kankinate. .." „Iš tiesų, — mąstė Kromve- 
lis, — Anglijos reikalai labai blogi, daugybė kliky plėšo 
šalį į gabalus, ir dievai žino, kuo visa tai baigsis...“ Jam 
atrodė, kad jau ištartas mirties nuosprendis tiek bendram 
reikalui, tiek asmeniniam gyvenimui. 


Po sunkios ligos Kromvelis sveiko lėtai. Tačiau dvasia 
jau prisipildė žvalumo. Dar drebančia ranka spausdamas 
plunksną, jis rašo Ferfaksui: „Aš didžiai įsitikinęs, kad 

mane aplankęs viešpats suteikė man savo tėvo jėgą. Aš 
pajutau savyje mirties nuosprendį, kad išmokčiau tikėti 
tuo, . kuris prikelia iš mirusiųjų, kad nereikėtų pasitikėti 
savo kunu.. 

Kartą vaikščiodamas po Vestminsterio sodus, žengda- 
mas lyg svetimomis, vatinėmis kojomis, jis sutiko Ledlo. 
Energingas, protingas trisdešimtmetis Edmundas Ledlo, 
pasižymėjęs mūšiuose parlamento pusėje ir praėjusiais 
metais išrinktas Bendruomenių rūmų nariu, Oliveriui pa- 
tiko. Kromvelis kažkodėl norėjo atsiverti — Ledlo mokėjo 
klausyti, įdėmiai žvelgti pašnekovui į veidą. Jis iš karto 
pastebėjo, kad Kromvelis prislėgtas, ir paklausė, kas yra. 

Jie pasuko į šoninę alėją, skubėti nebuvo kur, ir Krom- 
velis atvėrė jam slapčiausias mintis. Saunieji kryžiuočiai, 
dėl viešpaties dievo atlikę šlovingą žygį, dabar tapo go- 
džių šunų, besiriejančių dėl gabalo mėsos, ruja. Kaip 
paprasta ir gera buvo kariuomenėje! Kaip gera buvo tada, 
kai karas dar buvo neprasidėjęs ir parlamento nariai buvo 
vieningi!.. Jis prisiminė Edmundo tėvą, skvairą Henrį 
Ledlo, prisiminė beatodairiškai drąsias jo kalbas. 1642 
metų gegužės mėnesį spykeris padarė jam pastabą už 
tai, kad jis pasakė, jog karalius nevertas būti karalium. 

— Jei tavo tėvas dabar būtų gyvas, — kalbėjo Krom- 
velis,— jis priverstų juos išklausyti, ko jie verti. Gaila 
tų, kurie tarnauja tokiam parlamentui! Kad ir kaip išti- 
kimas tu jam būtum, bet jei koks siaurakaktis zmogeénas 
atsistos ir apjuodins tave, tu niekada nenusiplausi. Kitas 
reikalas kariuomenėje! Jei tu ištikimai tarnauji savo ge- 
nerolui, tu apsaugotas nuo bet kokio šmeižto, pavydo. 

Vargšė kariuomenė! Parlamente jos taip nekentė, lyg 
ji būtų visų karalystės nesklandumų priežastis. 

Jai buvo įsakyta nesiartinti prie sostinės per dvide- 
šimt penkias mylias. Kariuomenei įsiskolinta už daugelį 
savaičių — ne mažiau kaip trys šimtai tūkstančių svarų. 

Kareiviai buvo nepatenkinti. Jų murmėjimas stiprėjo, 
plėtėsi, įgavo grėsmingą mastą. Užgrūdinti mūšiuose, įgi- 
je politinio patyrimo, išmokę mąstyti, geležinšoniai tapo 
grėsminga jėga. Buvo kalbama, kad jie stoja prieš kara- 
lių ir bet kokią, išskyrus liaudies, valdžią. Karolį jie va- 

dino tiesiog tironu ir priešu. Jei jie atsuks ginklus prieš 
parlamentą, baisu net pagalvoti, kas ištiks šalį. 

Deputatai tai puikiai suprato. Ką daryti su kariuome- 
ne — svarstoma jau seniai. 1647 metų vasario 18 dieną 
nuspręsta: kariuomenę paleisti, palikti tik dešimt tūks- 
tančių pėstininkų ir šešis tūkstančius keturis šimtus įgu- 
los kavaleristų. 

Siy pajėgų vyriausiuoju vadu paskiriamas generolas 
Feriaksas; išskyrus jį, generolų kariuomenėje neturi būti 
iš viso. Iš paleistų kareivių renkama nauja dvylikos tūks- 
tančių kariuomenė, kuri siunčiama į Airiją. Visi karinin- 
kai turi pripažinti Kovenantą, tai yra prisidėti prie pres- 
biterionų bažnyčios. Parlamento nariais jie daugiau negali 
būti. 

Kaip mikliai viskas buvo padaryta! Vienu mostu visi 
generolai independentai — Kromvelis, Airtonas, Lamber- 
tas — iš kariuomenės buvo pašalinti. Kitas punktas — ki- 
tas smūgis: visi Kromvelio pulkininkai ir kapitonai, indepen- 
dentų sektų nariai: Okis, Praidas, Harisonas, Mortonas — ar 
maža jų! — taip pat buvo išmesti; ir aklam buvo aišku, 
kad jokio Kovenanto jie nepasirašys. O karininkams būti 
parlamente ar parlamento nariams kariuomenėje visai 
draudžiama. TriukSmingesni, drįstantys reikšti nepasiten- 
kinimą išsiunčiami į Airiją, toliau nuo Londono! 

Sumanyta buvo nuostabiai, tačiau į vieną dalyką ne- 
buvo atsižvelgta: į pačios kariuomenės norą ir valią. Tai 
buvo ne tokie kareiviai, kurie lyg avių banda nuolankiai 
paklustų bet kokiam įsakymui iš viršaus. Jie kovojo už 
šventą reikalą ir dabar turėjo teisę siekti to, kas jiems 
priklausė. Kai kovo 21 dieną parlamento komisarai atvyko 
į kariuomenę apsvarstyti demobilizacijos ir naujo šaukimo 
sąlygų, jiems buvo įteikta peticija. Ją pasirašė daugelis 
karininkų independentų, tarp jų Okis, Praidas, Airtonas. 
Jie reikalavo nedelsiant išmokėti atlyginimą, amnestuoti 
už karo metų nusikaltimus, aprūpinti kareivių našles ir 
našlaičius. Jie reikalavo neversti jų eiti kautis į Airiją. 

Sunku buvo Kromveliui tomis dienomis. Jis suvokė 
visą parlamento nutarimų niekšiškumą, piktavaiiSkumg ir 
sieloje jiems nepritarė. Jis suprato, kad kariuomenė — 

vienintelė jėga, galinti apginti tai, uz ką jie kovojo. Ta- 
čiau drausmė! Argi ne jis mokė kareivius besąlygiško 
paklusnumo? Argi ne pats negailestingai baudė visus, 
pasidavusius savivalei, ištižimui? Ir pagaliau svarbiausia 
ir baisiausia: jei kariuomenė sukils prieš parlamentą, kas 
atsitiks šaliai? Naujas karas? Ar ilgam? Kuo jis baigsis? 

Kovo 22 dieną Kromvelis atsistojo iš savo vietos Ben- 
druomenių rūmuose ir, suvokdamas savo, kaip pergalin- 
gojo vado ir kariuomenės dievaičio, žodžių reikšmę, pasakė: 

— Visagalio dievo, prieš kurį aš dabar stoviu, akivaiz- 
doje užtikrinu jus: kariuomenė išsiskirstys ir sudės ginklus 
prie jūsų durų, kai tik jūs įsakysite. 

Ranką jis laikė prie širdies, akyse blizgėjo ašaros; 
jis kalbėjo nuoširdžiai. Tuo akimirksniu jis buvo įsitikinęs, 
kad taip ir reikia: nuolankiai paklusti šiam įsakymui, kad 
būtų užkirstas kelias dar baisesniam chaosui, pasiprieši- 
nimui, galbūt kraujo praliejimui. Jo sielą spaudė akmuo. 
Ką jam veikti Anglijoje? Dalį jo kareivių ėmė į Airiją, 
jo pulką perdavė kitam vadui. Galbūt geriau visai išva- 
žiuoti? Vykti į Vokietiją padėti Frydrichui Pialciečiui, jau 
kelinti metai vedančiam protestantų kariuomenę prieš ka- 
talikus? Pats Frydrichas kvietė jį pagalbon... 

Tačiau įvykiai Anglijoje neleido atsipeikėti. Sužinoję 
apie nutarimą paleisti kariuomenę, kareiviai ir jaunesnieji 
karininkai pasidarė nebevaldomi. Iš jų atsirado agitato- 
rių — patys drąsiausi, nesutaikomi vedė paskui save visą 
masę. Kariuomenėje prasidėjo mitingai. „Paleiskite visus 
arba nė vieno!“ — kalbėjo oratoriai.— Į Airiją — visus ar- 
ba nė vieno!“ Iš kiekvieno pulko išrinko po du agitato- 
rius, kurie sudarė tarybą kareivių interesams ginti. 

Jie greit rado bendrą kalbą su Londono amatininkais, 
pameistriais, pamokslininkais. Dar 1645 metais Londone 
atsirado keletas pamiletistų, kurie ėmė rašyti apie liaudies 
laisves ir teises. Ypač išsiskyrė Džonas Lilbernas. Buvęs . 
amatininko pameistrys, po to karininkas kariuomenėje, tas 
pats Džonas Lilbernas, kurį 1638 metais pastatė prie gė- 
dos stulpo už puritonų nelegalių kūrinių platinimą; tai 
ji Kromvelis užtarė parlamente. Dabar pikti, beveik skan- 
dalingi Lilberno rašiniai buvo labai populiarūs. „Aš — 

anglas, gimęs laisvas";— sakydavo jis. Lilbernas įrodinėjo, 
kad aukščiausioji valdžia šalyje yra ne karalius, ne lordai, 
o Bendruomenių rūmai, kuriems teises suteikė liaudis. 
Liaudis yra aukščiausias suverenas šalyje ir turi teisę nu- 
versti netikusius valdovus. Parlamentas turi daryti ne 
tai, ką nori, o tai, kas naudinga liaudžiai. Visi žmonės 
iš prigimties lygūs, niekas nėra pranašesnis, niekas nėra 
viršesnis. ,,Laisvé,— rašė jis, — vienintelė brangenybė, ver- 
ta, kad žmonės nugalėtų bet kokius pavojus, siekdami 
išsaugoti ir apginti ją nuo tironijos ir priespaudos, kad 
ir iš kur ji grėstų.“ 

Lilbernui pritarė kiti: Overtonas, Volvinas, Vaildma- 
nas. Jie kreipdavosi į Bendruomenių rūmus ir diktuodavo 
savo valią. „Mes jus išrinkome parlamento nariais, — ra- 
šė jie,— kad išvaduotumėte liaudį iš bet kokios vergijos 
ir kad valstybėje viešpatautų taika ir laimė. Todėl mes 
jums suteikėme valdžią... Mes — jūsų šeimininkai, o jūs — 
mūsų patikėtiniai.“ Žinoma, jie vieningai neigė lordų tei- 
sę turėti valdžią — juk jų liaudis nerinko; aukštieji rūmai 
sudaromi pagal prigimtinę teisę. Kai kurie taip išdrąsėjo, 
kad reikalavo teisti Karolį ir panaikinti monarchiją. ,, Mes 
laukiame, — rašė Overtonas Bendruomenių rūmams,— kad 
jūs pirmiausia visiems atskleisite karaliaus Karolio ne- 
dorovingumą, be to, parodysite nepakeliamus sunkumus, 
nusikaltimus ir karaliaus valdžios savivalę... Mes taip 
pat laukiame, kad jūs paskelbsite karalių Karolį priešu ir 
nutarsite ateityje karaliaus valdžios neturėti...“ 

Kromveliui atrodė: jei šie žmonės susitelks su kariuo- 
mene, taikai ir tvarkai šalyje kils didelis pavojus. Agita- 
toriai kariuomenėje susisiekė su vakarų ir šiaurės dali- 
niais; jie pašalindavo iš pareigų ir suimdavo nepaklusnius 
karininkus, įteikinėjo skandalingas peticijas parlamentui, 
visą laiką kurstė kareivius. Jie-dėvėjo raudonus rankovių 
raiščius, ženklą, kad yra pasiryžę krauju ginti savo lais- 
ves. Ir ne tik savo, bet ir visos liaudies laisves. ,,Mes 
nesudėsime ginklų tol, — buvo rašoma vienoje peticijoje,— 
kol piliečių teisės ir laisvės nebus apgintos ir įtvirtintos.“ 
Gegužės mėnesį jie rašė generolui Ferfaksui: ,,Mes nuga- 
lėjome visus karo pavojus ir sunkumus, kad iškovotume 

liaudžiai ir patys sau gausybę laisvių... Tačiau didžiam 
mūsų širdžių nusivylimui ir liūdesiui matome, kad pries- 
pauda dabar tokia pat didelė kaip ir anksčiau“. 

Ar bereikia sakyti, kaip parlamento presbiterionus pik- 
tino šios kalbos ir veiksmai. Nuo balandžio 28 dienos 
kareiviams buvo uždrausta rašinėti peticijas. Trys karei- 
viai, kurie įteikė eilinę peticiją, buvo pakviesti prie per- 
tvaros. 

Jie atrodė ryžtingi ir teisūs. 

— Kur sukūrėte šį laišką? — paklausė jų spykeris. 

— Bendrame pulkų susirinkime. 

— Kas jį parašė? 

— Išrinktieji iš kiekvieno pulko. 

— O jūsų karininkai? Jie jam pritarė? 

— Apie jj žinojo tik nedaugelis. 

— Ar jūs žinote, kad tik rojalistai galėjo taip pasi- 
elgti? Ar jūs anksčiau nepriklausėte kavalieriams? 

— Į parlamento kariuomenę mes įstojome dar prieš 
Eidžhilį, nuo to laiko jos nebuvome palikę. 

— O ką reiškia ta vieta jūsų peticijoje, kur jūs kalbate 
apie kažkokius naujus tironus? 

— Mes esame tik savo pulkų deputatai. Jai parlamen- 
tas norės pateikti klausimus raštu, mes juos perduosime 
pulkams ir atnešime atsakymą. 

Kokie jie buvo protingi, kokie įžūlūs ir bebaimiai! Par- 
lamente kilo pragariškas triukšmas, pasigirdo grasinimai, 
keiksmai. Kromvelis pasilenkė prie Ledlo: 

— Sie žmonės nenurims tol, kol kariuomenė nepa- 
griebs jų už ausų ir neišmes lauk. 

Ledlo užjautė drąsuolius ir nieko neatsakė. 


Gegužės mėnesį Kromvelis kartu su generolais Airtonu, 
Skiponu, Flitvudu važiuoja į kariuomenę. Skubiai reikia 
susitarti, nes bus blogai. Pasitarimas vyksta senoje Saf- 
ran Voldeno miestelio bažnyčioje. Jam vadovauja Skiponas, 
šalia sėdi Kromvelis. Maištaujančių karininkų susirinko 
apie du šimtai. Balsai dažnai sustiprėja, pasigirsta riks- 
mai, visi susijaudinę. Skiponas visą laiką turi raminti 

pačius karščiausius — Lambertą, Volį, jis prašo: „Išklau- 
sykime pagaliau vieni kitus, ponai!“ 

Kariuomenės atstovai reikalauja sumokėti atlyginimus, 
išnagrinėti kovo mėnesį įteiktą peticiją, leisti skelbti savo 
atsišaukimus. Kol kas šie reikalavimai nėra pavojingi, 
tačiau jų tonas aštrus, nesutaikinamas. Kromvelis atsis- 
toja. Jis pažada reikalauti iš parlamento, kad už dvi sa- 
vaites pinigai būtų išmokėti. Tačiau karininkai turi atsi- 
minti, kad jie vadovauja kariuomenei ir rodo pavyzdį 
kareiviams. Jie turi atsiminti, kad kaip tik parlamentas 
suteikė jiems įgaliojimus, ir įtikinti kareivius visokeriopai 
palaikyti valdžią. „Jei valdžia žlugs,— sako jis,— iš to 
nieko neišeis, tik kils neramumų.“ Jis vis dar įsitikinęs, 
kad parlamentas, nors Bendruomenių rūmuose įsigalėjo 
presbiterionai, tebėra tikrasis tvarkos ir taikos saugoto- 
jas šalyje. Visomis jėgomis jj reikia „sutaikyti su kariuo- 
mene. 


Tačiau prestiberionai taikytis nenorėjo. Taikytis, vadi- 
nasi, daryti nuolaidas, o nusileisti kareivių reikalavimams, 
vadinasi, statyti į pavojų savo valdžią ir gerovę. Kariuo- 
menė jokiu būdu neleis jiems grąžinti Karolio, o jie 
dabar kaip tik to ir siekė. Sulaužę Kromvelio ir generolų 
pažadą, nepatenkinę nė vieno kareivių reikalavimo, pres- 
biterionai nusprendė nedelsiant, nuo birželio 1 dienos, 
pradėti paleidinėti kariuomenę dalimis, kad būtų išvengta 
maišto. 

Tai jau buvo išdavystė ir plėšimas. Eiliniame pamilete 
Overtonas pareiškė, kad kariuomenės paleidimas yra „sau- 
jelés apgavikų, išdavikų ir melagių darbas.", Gegužės 29 
dieną agitatoriai laiške Ferfaksui oficialiai atsisakė vyk- 
dyti įsakymą. Lilbernas pritarė kariuomenės nutarimui ir 
pavadino parlamento valdžią neteisinga ir tironiška. Bir- 
želio pirmąją vieno pulko kareiviai, pamatę karininkus, 
kurie turėjo įteikti įsakymą dėl paleidimo, ėmė šaukti: 
„Štai eina mūsų priešai!“ Jie čiupo ginklus, išlaužė amu- 
nicijos rūsius ir, palikę stovyklą, įsikūrė netolimame kai- 
me. Kariuomenė nutarė sušaukti visuotinį suvažiavimą 
Niūmarkete. 

Kaip turėjo elgtis karinė vadovybė? Ne tik Kromvelis, 
bet ir Airtonas, ir pats Ferfaksas, kiti įžvalgūs generolai 
turėjo pasirinkti: paklusti parlamentui ir nutraukti ryšius 
su įsiaudrinusia kariuomene, kuri juos nušluos — tai jau 
buvo aišku! — arba stoti į maištininkų pusę. Pasirinkti 
buvo nelengva. Kas žino, kokiu keliu jie būtų pasukę, jei 
nebūtų atėjusi žinia apie presbiterionų derybas su škotais. 
Kromvelis pasipiktinęs išgirdo, kad Londono milicija ruo- 
šiasi kovai su kariuomene, kad presbiterionai slapta ta- 
riasi su karaliumi; jis, karalius, turi stoti vadovauti jung- 
tinėms presbiterionų, rojalistų ir škotų pajėgoms ir susi- 
grąžinti sostą. 

Karalius staiga įgavo svarbią reikšmę. Tik prieš metus 
ir independentai, ir presbiterionai vieningai kovėsi su juo. 
O dabar, kaip pripažino Ferfaksas, jis tapo „auksiniu ka- 
muoliu“, mestu dviem partijoms. Kuri sugriebs šį kamuolį 
pirma? Kromvelis kartais pagalvodavo: jeigu Karolis su- 
tiktų suteikti liaudžiai sąžinės laisvę ir garantuotų jam, 
Kromveliui, saugumą, tada kariuomenė galėtų grąžinti 
ji į sostą ir visam laikui susidoroti su presbiterionais. .. 


Elžbieta kaip visada tylėjo, tačiau ją vis labiau apim- 
davo nuostaba ir nerimas. Nuo to laiko, kai jie persikėlė 
čia, į Londoną, ji neturėjo ramybės. Pas Oliverį į Druri 
Leiną nuolat ateidavo kažkokie žmonės, kurie užsisėdė- 
davo gerokai po vidurnakčio ir vis kažką karštai svars- 
tvdavo prislopinę balsus. Ji atnešdavo jiems, kaip visada, 
duonos, sviesto, truputį naminio alaus ir girdėdavo frazių 
nuotrupas: „Karalių vėl perduos škotams...“ „Jei jiems 
nesutrukdysime...“ „Jei kavalieriai ir presbiterionai susi- 
tars su škotais...“ „Kol mes turime kareivių...“ 

Kai kada ja apimdavo siaubas: Oliveris jpainiotas į 
kažkokį sąmokslą, tai sąmokslas prieš karalių. Paskui rū- 
pesčiai dėl vaikų, įprasti buitiniai reikalai išblaškydavo, 
ji truputį apsiramindavo. Oliveris, kaip visada, buvo jai 
švelnus, jo liga, kurios ji labiausiai bijojo, atsitraukė. 
Kai ji pakeldavo į jį išgąstingai maldaujančias akis, jis 
tardavo nesuprantamai, bet raminamai: 

— Nieko, nieko, palauksime... Viešpats ves mus... 

Uz miško besileidžianti saulė nuauksino keistais lip- 
diniais papuoStas pilies atbrailas, Zybteléjo pastoges lan- 
gelyje, roZine spalva nudaZé kaminus ant stogo. Karolis 
po vakarinio pasivaikščiojimo grįžo į kambarį. Tarnai ruo- 
šė vakarienę, sargyba budėjo kampiniuose bokšteliuose. 

Staiga iš už kalvos pasigirdo šaižus trimito garsas, 
ir šimtai kanopų sudrebino žemę. Sargybiniai susižvalgė. 
Jiems buvo įsakyta saugoti karalių, kuris nuo to laiko, 
kai škotai perdavė jį parlamentui, gyveno čia, šiaurėje, 
Holmbio pilyje. Su juo visą laiką buvo presbiterionų ko- 
misarai. Įgulai vadovavo pulkininkas Greivzas. 

Kanopų keliamas dundesys artėjo. Netrukus kelyje pa- 
sirodė priešakinis kavaleristų dalinys, kuris prijojo prie 
vartų. | 

— Kas ten? — paklausė iš bokšto. Niekas neatsakė. Iš 
vakaro rūko išnirdavo vis naujos kavaleristų gretos. 

— Ei, kas iš jūsų vyriausias? — atsargiai šūktelėjo iš 
bokšto. 

— Visi vyriausi! — Balsas nežadėjo nieko gero. 

Žmogus dulkinu kariuomenės korneto munduru pajo- 
įėjo pirmyn ir sušuko: 

— Mano vardas Džoisas, su manim penki šimtai dra- 
gūnų. Man įsakyta suimti pulkininką Greivzą. Atskleistas 
sąmokslas: karalių norėjo pagrobti ir nuvežti į Londoną. 
Aš skubiai turiu pamatyti jo didenybę. 

Bokšte suabejojo, pasišnabždėjo, paskui paklausė: 

— Kieno įsakymu jus pasiuntė? 

— Kariuomenės isakvmu! 

Kavaleristų vis daugėjo, jie susispietė prie vartų, ri- 
kiavosi palei sienas, supo pilį. Greit temo. 

Sužvango grandinės, sugirgždėjo ratas, nakčiai pakel- 
tas tiltas ėmė leistis. Džoiso vadovaujamas priešakinis bū- 
rys įjojo į kiemą. 

Kai Džoisas liepė pakviesti komendantą, pasirodė, kad 
šis dingęs. Laisviau pasijutę, sargybiniai apsupo atvykė- 
lius, norėdami sužinoti paskutines naujienas. Vienas kitas 
susitiko pažįstamų, pasigirdo sveikinimai. Parlamento ko- 
misarus paprašė į vidų, prie durų buvo pastatyta sargyba. 

Dzoisas ir dar keletas žmonių, laikydami paruoštus 
pistoletus, įėjo į namą ir išsigandusiems kamerdineriams 
įsakė palydėti juos pas jo didenybę. Ilgais koridoriais juos 
nuvedė į antrą aukštą, prie miegamojo. Pentinų žvangesį 
slopino minkšti kilimai, batai palikdavo dulkinus pėdsa- 
kus. 

Karaliui jau pranešė, kas atsitiko ir kad Greivzas pa- 
bėgo. Pusiau apsirengęs, jis atsikėlė iš patalo ir įsakė 
priimti kornetą. Šis jejo, kaip ir anksčiau, rankoje spaus- 
damas pistoletą. 

— Kieno įsakyti jūs braunatės pas mane naktį? — 
paklausė karalius.— Kieno įsakyti jūs reikalaujate, kad 
aš, teisėtas valdovas, klausyčiau jūsų įsakymų? 

Džoisas parodė savo pistoletą: 

— Kariuomenės įsakymu! 

Kareiviai šiaip taip jau sugulė ant kilimų ir šiaudinių 
čiužinių, rastų sandėlyje, o Džoisas vis dar buvo ant kojų. 
Jo ryžtingumas išgaravo. Karalių jis pagrobė, tai tiesa. 
O ką su juo toliau daryti? Tikslių nurodymų šiam atvejui 
jis neturėjo. 

Jis paėmė lapelį popieriaus, padažė sikišis ir pa- 
rašė: 

,Generolui Oliveriui Kromveliui. 

Jeigu jo nebūtų — serui Artūrui Hezlrigui ar generolui 
Flitvudui. 

Sere, mes pagrobéme karalių, Greivzas pabėgo... Pas- 
kubėkite atsakyti mums, duokite žinią, ką mums dabar 
daryti. Mes nutarėme neklausyti jokiy įsakymų, tik gene- 
rolo Ferfakso. Kol mes čia, vykdysime parlamento komi- 
sarų įsakymus, jei jie mums atrodys protingi. Maldauju, 
kaip galima greičiau apsvarstykite šį reikalą ir nuspres- 
kite, ką mums toliau daryti... Nei dieną, nei naktį mes 
neturésime ramybės, kol negausime žinios iš jūsų...“ 

Paryčiui visi jau buvo sukilę. Karolio veidas buvo 
blyškesnis kaip paprastai, kai jis, apsirengęs, tarp kitko, 
kaip ir visada, kruopščiai, išėjo į pilies prieangį. Kavale- 
ristai jau stovėjo prieš jj išsirikiavę lygiu karė, dvi ket- 
vertais arklių pakinkytos karietos buvo paruoštos kelionei. 

Kornetas Džoisas išėjo į priekį ir pagarbiai, bet oriai 
nusilenkė. Karolis vėl paklausė: 

— Misteri Džoisai! Pasakykite, kas davė jums įgalio- 
jimus įsiveržti pas mane ir išvežti mane iš Cia! 

— Kariuomenė, jūsų didenybe,— pakartojo Džoisas.— 
Kariuomenė, kuri nori įspėti priešus ir sutrukdyti jiems 
dar kartą pralieti kraują. 

— Tačiau kariuomenė nėra teisėta valdžia. Teisėta aš 
pripažįstu tik savo paveldimą valdžią, o po jos — parla- 
mento valdžią. Pasakykite, kur ir kokie jūsų įgaliojimai? 

Džoisas apžvelgė darnią kareivių karė ir plačiu mostu 
parodė į jj: 

— Stai mano įgaliojimai. 

Pašaipa iškreipė švelnias jausmingas Karolio lūpas. 

— Taip, prisipaZjstu,— atsakė jis,— man niekada ne- 
teko matyti įgaliojimų, parašytų tokiu ryžtingu braižu. 
Šie ponai puikiai apsiginklavę ir iš išvaizdos visi šaunuo- 
liai. Tačiau pažadėkite, kad su manimi bus elgiamasi pa- 
garbiai ir nebus iš manęs reikalaujama nieko, kas priešta- 
rautų mano sąžinei ar garbei. 

Jam buvo pažadėta, ir keistas lyg pagrobėjų, lyg są- 
mokslininkų, lyg teisėtų ir įgaliotų valdovų būrys pasuko 
į pietus, į Niūmarketą — pagrindinę kariuomenės vada- 
vietę. 


Rytojaus naktį kažkoks paslaptingas svečias apsilankė 
namo Druri Leine savininko miegamajame. Jų pokalbio 
turinys liko paslaptyje. Žinoma tik, kad tą naktį Kromvelis 
išgirdo labai svarbių žinių. Presbiterionai sąmokslą su- 
uodė. Kromveliui keliama byla. Kai tik rytą jis jeis į 
Bendruomenių rūmus, jj. suims ir pasodins į Tauerj. 

Laukimas baigėsi. Pasirinkimo, visada labai kamavu- 
sio Kromvelį, ačiū dievui, jau nebeliko. Išgąsdintos, bet 
tvirtai besilaikančios Elžbietos padedamas greit susirinkęs 
daiktus, auštant Kromvelis, lydimas tik vieno tarno, iš- 
vyksta iš Londono. Pusryčiauja Vere, Hartfordo grafys- 
tėje. Tą pačią dieną pasiekia kariuomenės pozicijas. 

Kariuomenė kunkuliavo. Kai tik Kromvelis išvydo su- 
jaudintus kareivių veidus, įkvėpė naujo džiaugsmingos 

laisvés ir pasitikéjimo savo jégomis oro, kuriuo kvépavo 
kariuomenė, jis iš karto suprato: dar truputį, ir ji taps 
visai nevaldoma. Jos veiksmus reikėjo nukreipti tikrąja, 
ramia vaga ir tvirta ranka vairuoti, nes bus vėlu. Pirmiau- 
sia jis pasiūlė sukurti Visuotinę kariuomenės tarybą. Kiek- 
viename pulke vis tiek jau veikia agitatorių tarybos, be- 
lieka jas suvienyti ir pavesti karininkams kontroliuoti. 
Visuotinę tarybą turi sudaryti vadai: pats Kromvelis, Air- 
tonas, Ferfaksas ir kiti generolai, karininkų — po du iš 
kiekvieno pulko, agitatorių — taip pat po du. Nutarimai 
bus priimami drauge; aišku kaip dieną, kad daugumą gaus 
karininkai ir vadovybė. Kartu kariuomenė bus suvienyta, 
o taryba taps solidžia parlamento atsvara. 

Šis pasiūlymas buvo sutiktas su džiaugsmu. Kariuome- 
nė iškilmingai pasižadėjo tol nesiskirstyti, kol jos reika- 
lavimai nebus patenkinti. 

Presbiterionai parlamente atsakė kontrsmūgiu: jie įkū- 
ré Saugumo komitetą, kuris ėmėsi performuoti Londono 
miliciją, ruošti ginkluotąsias pajėgas kovai su kariuomene. 
Zvalgai pranešė, kad Bendruomenių rūmai susisiekė su 
generolo Pointso Šiaurės armija, norėdami nukreipti ją 
prieš pagrindines kariuomenės jėgas. 

Tai sužinoję, kareiviai pareikalavo žygiuoti į Londoną 
ir susidoroti su išdavikais presbiterionais. Vienuolika žmo- 
nių, patys aršiausi, tie, kurie gegužės mėnesį reikalavo 
paleisti kariuomenę dalimis, buvo apkaltinti išdavyste ir 
naujo karo provokavimu. Birželio 23 dieną agitatoriai iš- 
leido „Naująją remonstraciją“ — tikrą ultimatumą parla- 
mentui, reikalaudami nebedidinti ginkluotųjų pajėgų. su- 
mokėti atlyginimus kareiviams ir baigti intrigas su 
karaliumi. Jei kariuomenei nebus užtikrinta, kad viskas, 
ko reikalaujama remonstracijoje, bus įvykdyta, ji imsis 
nepaprastų priemonių. 

Kareiviai nori traukti į Londoną. Kromvelis dar kartą 
perskaito peticiją, kurią jam liepos 16 dieną įteikė agi- 
tatoriai. „Ilgiau laukti nebegalime,— rašė jie.— Negalima 
leisti priešams sukaupti jėgas, vėl pradėti neramumus ir 
įvelti nelaimingąją karalystę į naują, dar kruvinesnį ka- 
rą... Kai kariuomenė toli nuo Londono, priešiška partija 

turi galimybę įžeidinėti ir veikti prieš mus... Kol kariuo- 
menė neužims sostinės, liaudies ir pačios kariuomenės 
labui nieko nebus padaryta...“ 

Jam vėl sunku. Eiti į Londoną savo noru? Įvykdyti dar 
vieną neteisėtą aktą, susidoroti su parlamentu? O gal 
geriau iš pradžių susitarti su karaliumi, tuo labiau kad 
jis kariuomenės rankose, ir teisėto valdovo vadovauja- 
miems patraukti prieš presbiterionus? 

Jie keletą kartų jau kalbėjosi su Karoliu, ir reikia pa- 
sakyti, šie pokalbiai padarė gerą įspūdį. Kromvelis karalių 
iš arti matė pirmą kartą. Tai buvo Cilderlyje, kur Karolis 
sutiko priimti Ferfaksa ir kitus generolus. Gražus, puikiai 
apsirengęs nedidelio ūgio Žmogus, gerai iššukuotomis 
garbanomis, šaltokai didinga veido išraiška sėdėjo puoš- 
niame kambaryje. Kai generolai įėjo, ir jis ištiesė jiems 
pabučiuoti ranką, Ferfaksas žengė į priekį, pasilenkė, at- 
sargiai paėmė ranką, pabučiavo. Kromvelis ir Airtonas 
tylėdami nulenkė galvas, tačiau rankos nebučiavo. 

Karalius buvo mandagus ir malonus. Jis sutiko va- 
žiuoti kartu su kariuomene, kuri lėtai slinko Londono link. 
Tačiau konkrečiai tartis atsisakė. Jis vis dar jautėsi esąs 
tautos vadas, teisėtas jos likimo tvarkytojas. Svarbiausia 
jam buvo apginti karūnos interesus. 

— Sere,— sušuko Airtonas,— jūs norite būti parlamen- 
to ir kariuomenės teisėjas! Tačiau jūs klystate, kariuome- 
nė bus jūsų didenybės ir parlamento teisėja. 

Karolis mandagiai ir šaltai šypsojosi. Kariuomenės, 
karininkų argumentai jam neturėjo reikšmės. 

Tada į talką buvo pasikviesta tarpininkų. Iš Prancū- 
zijos grįžo karalienės favoritas seras Džonas Berklis; jo 
dėka derybos pajudėjo. Kromvelis užsidegė: jis staiga 
patikėjo sėkme. Pusbrolis Sent Džonas net papriekaišta- 
vo, kad jis per daug karštai griebėsi „karaliaus bylos“. 
Iš tikrųjų per liepos ketvirtosios pokalbį abi pusės jau 
atrodė visai patenkintos. Kromvelis surengė Karolio pa- 
simatymą su jaunesniaisiais vaikais ir susigraudinęs žiū- 
rėjo, kaip šis garbus tėvas žaidžia su mažyliais, koks jis 
jiems švelnus ir rūpestingas. „Taip, tai pats garbingiau- 
sias ir doriausias Žmogus savo trijose karalystėse“,— su- 

šnibždėjo jis Berkliui, Sluostydamasis ištryškusias ašaras. 
Berklis neseniai pasakojo, jog jos didenybė Henrietė Ma- 
rija nori, kad karalius sutiktų su kariuomenės reikalavi- 
mais, kiek tik jam leidžia sąžinė ir garbė. Kromvelis 
karštai atsakė, kad kariuomenė tik ir nori būti paklusni 
jam, kaip savo teisėtam valdovui. 

— Nė vienas Zmogus,— pasakė jis,— negalės ramiai 
gyventi ir naudotis savo nuosavybe, kol karaliui nebus 
grąžintos teisės. 

Jis iš tikrųjų taip manė. Jį gąsdino nauji vėjai kariuo- 
menėje, kai kurių maištininkų norai įgyvendinti liaudies 
valdymą be karaliaus ir lordų, nepaisant per amžius eg- 
zistuojančių pilietinių ir religinių įstatymų, nepaisant pa- 
čios tautos dvasios. Kiek amžių šalyje egzistavo monar- 
chija! Ir staiga vienu ypu ją sunaikinti? 


Tačiau kariuomenė manė kitaip. Liepos 16-ąją, tą die- 
ną, kai Kromveliui buvo įteikta kareivių peticija, Ridinge 
susirinko karo taryba. Agitatoriai puolė. Labai įniršęs 
Seksbis šaukė, kad žygiuoti į Londoną būtina, nes pres- 
biterionai paims valdžią, ir viskas žlugs. Išvyti vienuolika 
išdavikų iš parlamento! Išvaduoti iš kalėjimo Džoną Lil- 
berną ir kitus kovotojus už laisvę! Agitatorių išvada buvo 
tokia: „Mes nieko nepasieksime, kol nežygiuosime į Lon- 
doną.“ 

Kromvelis ir Airtonas prieštaravo. Kareivių stichijos 
siautėjimas juos baugino. Zygiuoti į Londoną reikia, bet 
ne taip, ne aklo įniršio pagautiems griaunant ir triuški- 
nant visas kliūtis. Jų žygis turi būti protingas, teisėtas. 
Kromvelis vis kalbėjo, įrodinėjo: 

— Tai, kas pasiekta sutartimi, bus tvirta ir ilgaam- 
žiška, tai bus galima perduoti ainiams. Taip mes išveng- 
sime rimtų kaltinimų, kad jėga pasiekėme parlamento 
nuolaidų, o tai didelė deme... 

Jis kalbėjo, kad parlamentą reikia reformuoti, išvalyti 
nuo išdavikų ir panaudoti liaudies labui. Tai būtų protin- 
ga, garbinga ir teisinga. 

— Tikrai, tikrai, — jis jau buvo beprarandas savitvar- 
dą,— tai, ką jūs užgrobsite jėga, man neturi jokios reikš- 

més. Aš nežinau, kokią jėgą čia reikia panaudoti. Mūsų 
jėga — iškovoti gerovę visai karalystei be prievartos. .. 

Jam pritarė Airtonas. Jo guvus, aštrus protas dabar 
labai tiko. Reikia kalbėti ne apie žygį į Londoną ir ne apie 
tai, kieno rankose atsidurs valdžia. Reikia pagalvoti, ką 
su savo valdžia darys kariuomenė, jeigu ją gaus. Kokias 
liaudies laisves ir teises ji įves? 

Jis pasiūlė parašyti manifestą, lyg ir konstituciją, ku- 
rioje būtų išdėstyti naujos valstybinės tvarkos pagrindi- 
niai principai. Tai buvo labai vykęs žingsnis; jau pirma 
valanda nakties, žygio į Londoną klausimą nutarta atidėti 
iki tol, kol bus paruoštas manifestas. 

Kromvelis, Lambertas, Airtonas „Kariuomenės manifes- 
ta“ emé sudarinéti jau rytojaus dieng. Dabartinis parla- 
mentas paleidziamas. Naujas parlamentas renkasi karta per 
dvejus metus. Rinkimai vyksta taip, ,,kad kiekviena gra- 
fyste turéty proporcingai tiek parlamento nariy, kiek ji 
moka mokesčių ir atlieka kitokių karalystės prievolių, kad 
Bendruomenių rūmai taptų, kiek galima, teisingiau sudary- 
ta visos karalystės atstovybe.“ Nuskurdusių miestelių teisė 
siųsti deputatus į parlamentą atimama, kad gautų dau- 
giau vietų naujieji žmonės. Kas iš viso nemoka mokesčių, 
tai yra neturi nuosavybės, rinkimuose nedalyvauja. 

Monarchija ir Lordų rūmai lieka. „Kai aukščiau išvar- 
dyti pasiūlymai užtikrinti ir įtvirtinti teises, laisves, taiką 
ir karalystės saugumą bus įgyvendinti, — buvo rašoma ke- 
turioliktame punkte,— jo didenybė karalius, karalienė ir jų 
karališkieji palikuonys vėl atgaus saugumą, garbę ir lais- 
ve...“ Tačiau milicijos ir ginkluotųjų pajėgų valdymas de- 
šimčiai metų atiduodamas į parlamento rankas. Vyskupai 
ir kiti bažnyčios pareigūnai netenka bet kokios prievarti- 
nės valdžios; niekas neturi versti kitų melstis iš „Bendrųjų 
maldų knygos“, pasirašyti Kovenantą, laikytis vienokios 
ar kitokios pamaldų formos. 

Naujiesiems žmonėms — apsukriems  vidutiniesiems 
džentriams, pirkliams, skvairams, troškusiems nuosaikių re- 
formų, patiko šie punktai: dėl peticijų, kurios „turi būti 
greit išnagrinėjamos ir atitinkamai patenkinamas“; dėl 
mokesčių panaikinimo būtiniausiems daiktams; dėl mono- 

poliy ir prekybos suvarZymo panaikinimo; del teisminiy 
įstatymų reformos, kad „teismo procesai nebūtų tokie var- 
ginantys ir brangiai kainuojantys, kaip dabar...“ Kariuo- 
menei turėjo patikti reikalavimas sumokėti visą įsiskolintą 
atlyginimą. Pagaliau buvo siūloma paskelbti visuotinę am- 
nestiją, atleisti visiems už žiaurumą, kraujo praliejimą per 
pilietinį karą. 

Liepos 23 dieną „Kariuomenės manifestas“ buvo neofi- 
cialiai pateiktas karaliui. Jis žadėjo jį greit išnagrinėti, 
tačiau nauji įvykiai, grėsmingi ir neramūs, viską pakeitė. 
Londone presbiterionai į pagalbą pasišaukia minią. Marga 
masė — rojalistų sūneliai, naivūs jaunikliai, šeimininkų 
įkalbėti mokiniai, gatvės valkatos, visada linkę peštis,— 
įsiveržia į Vestminsterį, reikalaudami išvaryti indepen- 
dentus iš parlamento. Spykeris Lentalas, grafas Mančeste- 
ris ir šešiasdešimt deputatų independentų pabėgo, baimin- 
damiesi dėl savo gyvybės, ir atvyko į kariuomenės stovyklą. 
Vienuolika presbiterionų, pašalintų pareikalavus karei- 
viams, grįžo į savo vietas; parlamentas ėmė skubiai reor- 
ganizuoti miliciją ir rinkti kavaleriją sostinei ginti. Neval- 
doma minia slankiojo gatvėmis, reikalaudama grąžinti 
karalių. 

Ši naujiena Karolį atgaivino. Pati liaudis pakilo jo 
ginti! Padrąsintas škotų paramos — šiomis dienomis pas 
jį atvyko galingo klano vadovas grafas Loderdeilas su slap- 
ta Škotijos parlamento misija, — Karolis nusprendė atmesti 
kariuomenės pasiūlymus. Tegu tie storžieviai supranta, 
kad pateikti ultimatumą suverenui — nedera! 

Liepos 28 dieną jis metė Airtonui į veidą „Kariuomenės 
manifestą“, išliedamas visą valdovo pyktį. 

— Jūs be manęs negalėsite to padaryti! — šaukė jis,— 
jūs viską sužlugdysite, jei aš jūsų nepalaikysiu! 

Jis dar ilgai šaukė, kaltino, grasino. Veltui Berklis pa- 
šnabždom stengėsi jį nuraminti, priminė, kad karaliui ši- 
taip nedera elgtis. Kariuomenės komisarai išėjo įraudę, 
pažeminti, pikti. Pulkininkas Reinsboras, nauja kylanti 
žvaigždė kariuomenės taryboje, greit išplatino naujieną, 
kad Karolį įpykdė kariuomenės pasiūlymai. 

Klausimas buvo iSsprestas. Kariuomenei dabar vadova- 
vo ne karalius, o parlamento spykeris Lentalas, paragines 
ja gintis. Ferfaksas, Kromvelio pritariamas, įsakė žygiuoti. 
Naktį į rugpjūčio 4-3j3 Reinsboro vadovaujami keletas pul- 
kų, nė karto neiššovę, užėmė Sautvorką. 

Rugpjūčio 6 dienos rytą kariuomenė su lauro šakelėmis 
triumiuodama žygiavo gatvėmis Vestminsterio link. Krom- 
velis jojo kavalerijos priešakyje. Prie Haidparko laukė 
meras ir oldermenai. Pamatę Ferfaksa, žengė keletą zing- 
snių į priekį, pagarbiai pasveikino jį ir nuolankiai prašė 
atleisti už buvusias riaušes. Miesto vardu norėjo įteikti 
jam didelę auksinę taurę, bet generolas buvo nedėmesin- 
gas, taurę priimti atsisakė ir prajojo pro šalį. Kavalerija, 
pėstininkai ir artilerija žygiavo paskui jį idealiai tvarkin- 
gai. Nei gyventojams, nei valdžiai nebuvo padaryta nė 
menkiausios žalos, niekas nebuvo įžeistas net žodžiu. Ir 
po daugelio dienų londoniečiai sužavėti kalbėjo apie pui- 
kia kareivių savitvardą ir drausmę. Parlamento nutarimu 
Sitis kariuomenės reikmėms davė šimto tūkstančių svarų 
sterlingų paskolą. Jos aršiausi priešai parlamente išsis- 
lapstė. 


2. „LIAUDIES SUTARTIS“ 


Prabangūs užmiesčio rūmai Hempton Korte, pastatyti 
dar Henriko VIII laikais, su deramu iškilmingumu -priémé 
savo šeimininką. Sujudo tarnai, pasklido keptos elnienos 
kvapas, atvyko išsipuošę dvariškiai. Kiekvieną dieną minia 
lankytojų veržėsi pareikšti karaliui lojalumą, pagarbą. Zir- 
gininkai nespėjo nuvedinėti puošnių karietų nuo prieangio. 
Atvyko ir buvę didikai, ir užsienio pasiuntiniai. Iš tikrųjų 
ankstyvą 1647 metų rudenį rūmai Hempton Korte atrodė 
ne mažiau įspūdingai negu iki karo Vaithole. 

- Tačiau kas tai? Ką, pagarbiai nusilenkdami, praleidžia 
į priekį tituluoti rojalistai? Kam jie lenkiasi, iki pat grindų 
nuleisdami baltus skrybėlių pliumažus? Ką draugiškai pri- 
ima Karolis, su kuo ilgai ir maloniai kalbasi savo aparta- 
mentuose? Apsirengę tamsiais kariškais kostiumais su bal- 

tomis drobés apykaklémis, su skrybélémis be plunksnu, 
kaukšėdami batais per priėmimo sales eina Kromvelis ir 
Airtonas. O tarp damų, tarp markiziy ir grafieniy, išsi- 
puošusių paryžietiškais atlaso tualetais, einant jo dideny- 
bei, kukliai nusilenkia mėlynakė Elžbieta Kromvel su duk- 
terimis: nedrąsia ir pamaldžia Bridžeta Airton, jukia ir 
gražia Bete Kleipol. Karaliaus patarėjas Ešbernemas įvedė 
jas į aukštąją visuomenę ir pristatė karaliui. Ešbernemas 
ir Kromvelis dabar dažnai susitikinėja ir ilgai kalbasi. 

Pikti liežuviai tvirtina, ir kas žino, kiek čia tiesos, kad 
netrukus Kromvelis taps grafu, galbūt net grafu Eseksu, 
jo sūnus — Velso princo pažu, o žentas Airtonas — Airijos 
lordu valdytoju. Ką visa tai reiškia? 

Nuo to laiko, kai kariuomenė užėmė Londoną, Kromve- 
lis tapo jos svarbiausiu politiniu vadu. Tylenis Ferfaksas 
vengė bet kokios veiklos, atrodė prislėgtas ir liūdnas. Įvy- 
kių eiga jam kėlė nerimą. Kromvelis, priešingai, veikė 
energingai ir pasitikėdamas. Kai parlamentas vilkino at- 
šaukti be spykerio priimtus nutarimus, jį apėmė pyktis. 

— Šie žmonės niekada nieko nepadarys, jei kariuomenė 
jų neištrauks už ausų,— pasakė jis Ledlo. 
= Rugpjūčio 20 dieną jo įsakymu kavaleristų pulkas išsi- 
dėstė Haidparke, visai netoli Vestminsterio, o pats leite- 
nantas generolas, prie parlamento durų palikęs įspūdingą 
eskorta, nuėjo. į posėdžių salę. Reikalingas nutarimas buvo 
priimtas. Po to daugelis presbiterionų visai nebesirodė par- 
lamente.. 

— Dabar viskam vadovauja kariuomenė, — pareiškė 
vienas i$ jų.— Parlamentas tapo nuliu. Jis tik pasako 
„amen“, kai karo taryba priima nutarimus. Kariuomenė 
tapo trečiuoju karalystės luomu... 

Kromvelis dabar galėjo diktuoti savo valią ir kariuo- 
menei, ir parlamentui. Jis savo rankose laikė šturvalą lai- 
vo, ant kurio borto buvo parašyta: „Anglijos likimas“. 
Tačiau ar negana laivui blaškytis audringa maištų ir ne- 
teisėtumo jūra? Ar ne laikas plaukti į uostą, išmesti inka- 
rą, pradėti taikų gyvenimą? Taikos ir saugumo karalystei 
siekia Kromvelis. Todėl jis ir važinėja pas karalių, norė- 
damas pagaliau tvirtai susitarti. Karalius, atrodo, jau nu- 


121 


sileidzia: jis jau sutinka priimti ,,Kariuomenés manifesta“, 
neseniai taip piktai atmesta. 

Taciau sumanymui trukdo Skotijos pasiuntiniai: jie vél 
griebiasi intrigy. Siems fanatikams svarbiausia, kad kara- 
lius priimtų Kovenantą ir sutiktų, jog bažnyčia būtų pres- 
biterioniška. Jiems atvykus, Karolis tampa šaltesnis, nesu- 
kalbamesnis. Tačiau keisčiausia, kad dabar švelniai įtikinė- 
ja, nusileidžia Kromvelis — kariuomenės vadas. Jis reika- 
lauja tęsti derybas: tegu karalius sutinka trumpam perduoti 
milicijos kontrolę parlamentui ir garantuoja tikėjimo lais- 
vę, o tada vėl bus vienvaldis šalies valdovas. 


Tačiau kariuomenė nepatenkinta: Kromvelis, šaunus 
karys, jų Kromvelis nusileidžia klastingam Karoliui! Jis 
išdavė bendrą reikalą, susimokė su presbiterionais! Agi- 
tatoriai sujudo. Susivieniję su Londono amatininkais, ku- 
riems iš Tauerio vadovavo Džonas Lilbernas, jie dabar 
sudarė naują, atskirą partiją. Šią partiją vadino levele- 
riais arba lygintojais. Leveleriai manė, kad visi žmonės: 
ir paprastas valstietis, ir lordas, net pats karalius yra ly- 
gūs dievui ir įstatymui; visi turi teisę rinkti valdžios orga- 
nus, dalyvauti leidžiant įstatymus, būti teisiami sau lygių 
teismo. Sužinojęs, kad aukštieji karininkai veda derybas 
su karaliumi, Lilbernas iš kalėjimo parašė kareiviams: ,,Ne- 
pasitikékite vyriausiojo štabo karininkais, nes jie yra par- 
sidavėliai, Anglijos liaudies tikrų ir teisėtų laisvių priešai; 
jie tapo didžiūnais ir galvoja tik apie save...” 

Pasipiktinimas didėjo; iš Londono priemiesčių persiris- 
davo į kariuomenę, dabar išsidėsčiusią Patnio priemiestyje, 
arčiau karaliaus rezidencijos, o iš kariuomenės plūsdavo 
atgal į Londoną. Kažkoks anonimas pamilete „Laisvosios 
Anglijos liaudies atsišaukimas į kareivius“ klausė: ,,Ko- 
dėl aukštieji karininkai tokie malonūs su Ešbernemu ir 
kitais svarbiausiais karaliaus patarėjais? Kodėl jie leidžia 
šalia jo būti neteisėtai dvasininkijai? Kodėl jie prieš jį 
klaupiasi, bučiuoja jam rankas ir stengiasi įgyti jo palan- 
kumą? O kokia gėda! Koks nusikaltimas dievui! Nejaugi 
galima taip elgtis su žmogumi, kuris nuo galvos iki kojų 
aptaškytas brangiausių mūsų draugų ir kareivių krauju?“ 

Tikri ir tariami geradéjai atneSdavo Siuos pamfletus 
Kromveliui, ir jis, vis labiau nepatenkintas ir sunerimes, 
skaitė jam skirtus žodžius: ,,Brangusis Kromveli! Teatve- 
ria dievas tau akis ir širdį! .. Tu — didis žmogus... Su- 
kaupk ryžtą, sušuk: „Jei lemta žūti — tebūnie!“ ir eik su 
mumis. Jei ne, aš apkaltinsiu tave niekinga apgavyste. ..“ 
Tai pašėlęs Lilbernas šaukia iš Tauerio kazematų. O štai 
ką rašo Vaildmanas, kreipdamasis į kareivius liaudies var- 
du: „Jei Kromvelis dabar neatgailaus ir nepakeis ketinimų, 
tegu žino, kad jūs mylėjote ir gerbėte teisingą, nuoširdų 
ir drąsų Kromvelį, kuris mylėjo savo šalį ir liaudies laisvę 
labiau už gyvenimą ir neapkentė Kruvinojo karaliaus; ta- 
čiau, jei Kromvelis toks nebus, jis praras mūsų palanku- 
mą...“ 

Atrodė, kad leveleriai ruošėsi ryžtingiems veiksmams. 
Jie perrinko kariuomenės agitatorių tarybas ir ėmė posė- 
džiauti atskirai nuo Visuotinės tarybos. Jie vis glaudžiau 
vienijosi su civiliais leveleriais Londone ir kitur. Jie, atro- 
do, sudarė savo konstituciją. 


Kamera buvo drėgna ir šalta. Oras priplėkęs, dvokė 
pelėsiais. Kromvelis sėdėjo ant vienintelės išklibusios kė- 
dės ir smerkiančiai žvelgė į Lilberną, kuris staiga atsis- 
todavo ir susijaudinęs vaikščiodavo iš kampo į kampą 
drėgnomis akmeninėmis grindimis ar atsisėsdavo ant šiau- 
dinio lovos čiužinio. Tą dieną, rugsėjo 6-aja, Kromvelis 
Taueryje turėjo ir kitų reikalų — norėjo patikrinti, kokios 
ten ginklų atsargos, pasikalbėti su komendantu, tačiau 
reikalas, atvedęs į Lilberno kamerą, buvo bene svarbiau- 
sias. Jis atėjo prašyti šio užsispyrusio ir bebaimio, penkio- 
lika mėnesių kalėjime iškankinto žmogaus liautis įnirtingai 
koneveikti parlamentą. 

— Štai matote,— kalbėjo Kromvelis,— netrukus išmuš 
susitaikymo valanda, ir viskas susitvarkys. 

Tačiau įkalbinėjimai nepadėjo. Liautis koneveikti par- 
lamentą? Tegu jį, Lilberną, pirma teisia atviras teismas, 
tagu pateikia kaltinimą! Jis čia sėdi daugiau kaip metai, 
ir niekas nesirengia nagrinėti jo bylos! Lilbernas įsikarš- 
čiavo, akys įsižiebė nesutramdoma ugnimi. O Overtonas? 

Jj irgi laiko kaléjime nuo 1646 metu, o teismas dar kaZin 
kada bus. Ir parlamentas, ir generolai išdavė liaudies rei- 
kalą, jie dabar galvoja tik apie save ir pasiruošę šunuo- 
degiauti tariamam valdovui, kuris nuo kojų iki galvos 
aptaškytas savo tautos krauju. 

— Tačiau mūsų padėtis,— gynėsi Kromvelis,— dabar 
geresnė negu prieš karą. Tada mes visi vienodai kentėme 
priespaudą ir tironiją. Dabar priešingai, jei parlamentas 
kada ir iškrypsta iš tiesos ir teisingumo kelio, tai dažniau- 
siai būna atsitiktinumas ar karti būtinybė. 

Jis kalbėjo ir pats jautė, kokie neįtikinami jo žodžiai. 
Lilbernas, kurį kažkada gynė nuo lordų ir vyskupų teismų 
savivalės, varstė jį jdémiu nepatikliu žvilgsniu, kuriame 
Kromvelis matė priešiškumą ir savo teisumo suvokimą. 
Jam norėjosi į šį išvargusį veidą sviesti stulbinančius, ne- 
nuginčijamus žodžius, o išeidavo tik apgailėtinas murmė- 
jimas: 

— Reformos jau ruošiamos... Išmintingi žmonės turi 
būti kantris... Kalbama apie jų gerovę... 

Kromvelis matė, kad Lilbernas nenori būti išmintingas 
ir kantrus. Jis puolė, jis reikalavo teismo ir teisingumo — 
nešališko teisingumo ne tik sau, bet ir visiems žmonėms. 

— Tik šitaip mes pasieksime gerovę,— kalbėjo jis. 

Susitarti su tokiu žmogumi buvo sunku. 

O leveleriai vis puolė. Spalio 18 dieną generolui Fer- 
faksui penkių kariuomenės pulkų agitatorių vardu buvo 
įteiktas naujas „Kariuomenės manifestas“. Jo autorius, kaip 
visi kalbėjo, buvo leveleris Džonas Vaildmanas, dar jau- 
nas, bet jau garsus kaip talentingas oratorius ir publicistas. 
Jis lyg papunkčiui atsakė į Kromvelio ir Airtono sudarytą 
manifesta. 

Dabartinj parlamenta reikia nedelsiant iSvalyti nuo ro- 
jalistų ir ne vėliau kaip po metų paleisti visai, buvo sakoma 
naujajame manifeste. Naujas parlamentas šaukiamas kas 
dveji metai; jį renka ne tik mokesčių mokėtojai, bet ir visi 
laisvieji anglai, kuriems sukako dvidešimt vieneri metai. 
Niekas negali paleisti parlamento, jei jis pats nesutinka. 

Independentai siülé iSsaugoti monarchija ir palikti ka- 
raliui veto teise. Leveleriai skelbé, kad ,,karaliaus teisés — 
niekis, įstatymas aukščiau visko“. „Reikia atminti,— buvo 
rašoma leveleriy manifeste,— kad bet kokią valdžią sutei- 
kia liaudis, tik ji laisvai renka atstovus, o tai yra teisingos 
vyriausybės pamatas.“ Todėl natūralu, kad parlamentą turi 
sudaryti vieni rūmai. 

Šalyje įvedama rašytinė konstitucija — privaloma vi- 
siems valdovams, visiems piliečiams be išimties. „Turi 
būti panaikintos visos išlygos, kad įstatymas kai kam ne- 
taikomas.“ Specialus komitetas iš naujo apsvarsto visus 
dabar galiojančius įstatymus. „Įstatymų skaičius turi būti 
sumažintas, kad visi įstatymai tilptų į vieną tomą. Įstaty- 
mai turi būti parašyti anglų kalba, kad kiekvienas anglas 
juos galėtų suprasti.“ 

Levelerių manifestas lietė ne tik politiką. Jame buvo 
ir ekonominių reikalavimų, naudingų vidutiniesiems pirk- 
liams, amatininkams, valstiečiams. 

„Visi patentai, raštai ir privilegijos, trukdančios įgy- 
vendinti liaudies teises, turi būti panaikinta... Turi būti 
panaikinti visi monopoliai... akcizas alui, drabužiams ir 
kitoms prekėms... Teisingai paskirstyti mokesčius tarp 
liaudies ir turtuolių, apdėti dideliais mokesčiais Sičio ban- 
kininkus. Reikia imti mokesčius iš tų, kurie turi nemažą 
nuosavybę ir visai nenukentėjo per karą... Būtina grąžinti 
anksčiau aptvertas žemes, kad ir kam jos dabar priklau- 
S0...“ 


Tai kariuomenė diktavo savo valią. Ne veltui manifesto 
pratarmėje nedviprasmiškai pareikšta, kad kariuomenė 
griebėsi ginklo, nes supranta kovojanti už teisingas liau- 
dies teises ir laisves. Kariuomenė — ne sambūris samdinių, 
priverstų tarnauti despotiškai valdžiai. 


Kromvelis su tokiais dokumentais nenorėjo turėti nieko 
bendro. Nors ir labai mylėjo savo kariuomenę, nors ir di- 
deles viltis su ja siejo, ne jos reikalas kištis į valstybinės 
tvarkos pamatus, savo valia kreivoti grakštų vyriausybės 
rūmą. Spalio 20 dieną jis pasako kalbą, palaikydamas tei- 
séta monarchinę valdžią. Jis, generolas Ferfaksas ir kiti 

aukštieji karininkai šioms maištingų pulkų užmačioms ne- 
pritaria, tvirtai pareiškė Kromvelis parlamentui. Nuo pat 
karo pradžios jų tikslas buvo ne kas kita, kaip ištikimai 
tarnauti karaliui. Apie Karolį jis kalbėjo su didžiausia pa- 
garba ir baigdamas kvietė kuo greičiau grąžinti jį, karalių, 
prie valdžios vairo. Kromvelis vis dar tikėjo, kad grąžinti 
teisėtą valdžią nuosaikiomis ir taikiomis sąlygomis įmano- 
ma. l 


Taip nusiteikęs spalio 29-osios rytą jis įėjo į šventos 
Marijos bažnyčią Patnyje — nedidelę parapijos bažnyčią 
ant Temzės kranto. Jos gotikiniai skliautai kilo aukštyn, 
kur tirštėjo sutemos. Ant altoriaus pakylos stovėjo ilgas 
stalas, prie jo sėdėjo karininkai — generolas Airtonas, pul- 
kininkas Reinsboras, kiti. Ferfakso nebuvo — dar iš vakaro 
jis pasakė sergąs. Buvo čia ir eilinių kareivių — kariuome- 
nės tarybos nariai, agitatorių — Seksbis, Alenas, Lokjeras 
ir civilių levelerių — Vaildmanas ir Petis, pamokslininkų. 
Su didžiule špaga prie šono, apsikarstęs ginklais, sėdėjo 
žymusis Hju Pitersas. Stropus dvidešimt ketverių metų 
sekretorius Viljamas Klarkas jau išdėliojo savo popierius 
ir pasirengė rašyti. 

Jie susirinko čia apsvarstyti būsimosios Anglijos vals- 
tybinės santvarkos pagrindų. Kromvelis tikėjosi pagaliau 
susitarti. Tegu leveleriai iškloja viską, ko jie nori,— jis 
ir Airtonas sugebės jiems atsakyti. 

Suskambo bokšto laikrodis — aštunta valanda ryto. 
Kromvelis atsisėdo į pirmininko kėdę. Jis apžvelgė susirin- 
kusiuosius ir staiga suprato, kad pokalbis bus nelengvas. 
Tai galima buvo justi iš dėmesingos tylos, susikaupusių 
veidų, atkaklių žvilgsnių. Jie susirinko kalbėti apie svar- 
biausią dalyką, ir kiekvienas savo principus gins iki galo. 

— Ponai,— pradėjo Kromvelis.— Šis susirinkimas su- 
šauktas aptarti visuomeninių klausimų. Tiems, kurie turi 
ką pasakyti, leidžiama laisvai kalbėti. 

Beregint pašoko Seksbis. Jis seniai ruošėsi pulti ir da- 
bar kirto negailestingai: 

— Mūsų nelaimių priežastis, kad mes norėjome paten- 
kinti visus, o sukėlėme tik pyktį. Mes stengėmės įtikti ka- 

raliui, bet pasirodė, kad jam galima įtikti tik visiems per- 
pjovus gerklę. Mes stengėmės palaikyti parlamentą, o jis 
pasirodė esąs supuvęs ir pakrikęs. O leitenantui generolui 
Kromveliui ir generolui komisarui Airtonui pasakysiu tik 
viena: pasitikėjimas jumis ir jūsų reputacija kariuomenėje 
labai pašlijo. Ir tik dėl jūsų pažiūros į karalių ir į parla- 
mento valdžią... Norėčiau, kad jūs apsvarstytumėte pasiū- 
lymus, kurie jums pateikti. Jei sugebate suvokti protingus 
argumentus, susivienysite su mumis, kad palengvėtų šalies 
padėtis ir aprimtų mūsų draugų kareivių dvasia... 

Kromvelis pajuto, kaip išsitempė, pasiruošė atsakoma- 
jam smūgiui Airtonas. Jis tikrai duos jiems garo! 

— Aš matau, kad agitatoriai,— ryžtingai ir piktai pra- 
dėjo Airtonas,— tvirtai nusprendė laikyti save partija ar 
nepaprasta taryba, kuri skiriasi nuo Visuotinės kariuome- 
nės tarybos... Jie tikriausiai labiau tikisi kitų pritarimo, 
o patys nelabai linkę tartis, daryti tam tikrų nuolaidų... 


Tuoj po Airtono prakalbo Kromvelis: 


— Aš visada veikiau ne savo valia, bet susitaręs bend- 
rai ir kariuomenės tarybos įgaliotas. O už savo veiklą par- 
lamente atsiskaityti kariuomenei neprivalau... 

Ko! Reinsboras ir Airtonas ginčijosi, Oliveris prisiminė 
dokumentą, kurį jam padavė šiandien rytą,— „Liaudies 
sutartį“. Jame pakartoti pagrindiniai levelerių manifesto 
reikalavimai, ir, nors tiesiai pasakyta nebuvo, „Liaudies 
sutartis“ iš esmės siekė sunaikinti ir monarchiją, ir Lordų 
rūmus — šalies santvarkos pagrindus. Kai ėilinis oratorius 
nutilo, Kromvelis atsistojo vėl: 

— Tie pasiūlymai, kuriuos jūs mums dabar pateikėte, 
mums nauji... Mes neturėjome jokios galimybės juos iš- 
nagrinėti, nes pirmą kartą matome... Tačiau aišku, kad 
jūsų dokumente siūloma labai pakeisti mūsų šalies vals- 
tybines santvarkos esmę. Protingi ir dievobaimingi žmo- 
nės turi išnagrinėti, kokie bus šių permainų padariniai. 
Kaip jas įgyvendinti? Ar žmonių protas ir jausmai pasiruo- 
$e šiuos pasiūlymus suprasti ir įgyvendinti? Ar pajėgs 
įveikti visas kliūtis, kurios iškils mūsų kelyje? O mūsų 
įsipareigojimai? Juk kariuomenė skelbė deklaracijas, iš 

dalies jsipareigodama ir karaliui, ir parlamentui. Ar mes 
turime jas vykdyti, ar ne? 

— Įsipareigojimai! — sako Vaildmanas, „Kariuomenės 
manifesto“ autorius, „Liaudies sutarties“ sudarytojas.— Jūs 
siūlote prisiminti savo įsipareigojimus... Tačiau pirmiausia 
nuspręskime, ar tas įsipareigojimas garbingas ir teisingas. 
Jei jis neteisingas, mes neprivalome jo vykdyti, nors jis 
būtų patvirtintas priesaika. Dar daugiau, atsisakyti jo ir 
jausti pasibjaurėjimą jam tada bus garbės reikalas! 

— Ne, aš negaliu su tuo sutikti, — vėl prašneko Airto- 
nas.— Isipareigojimas vykdomas tik tada, kai jis teisingas? 
Na žinote, tokie principai iš viso griauna valstybę, žmonės 
su tokiais principais nepaisys jokių įstatymų, jei, jų nuo- 
mone, šie įstatymai nelabai palankūs. | 

Ginčai dar kurį laiką tęsėsi. Kromvelis atkakliai ieškojo: 
išeities: kaip baigti šį kivirčą, kaip pagaliau pradėti šneką 
taikos ir proto dvasia? Pulkininkas Hofė pasiūlė kartu pa- 
simelsti. 

— Mes nieko nenutarsime,— pasakė jis,— kol visi kartu 
nesikreipsime į dievą ir nepaprašysime jo padėti. 

Kromvelis pajuto pusbroliui dėkingumą. Bendra malda 
apramins aistras, nukreips dvasią į tai, kas prakilnu ir 
amžina, apšvies protą. Jis mielai pritarė-šiai idėjai. Aist- 
ros iš tikrųjų trumpam aprimo. Visi sutiko, kad tokiame 
darbe būtinai reikia prašyti dievo pagalbos. Pamaldas pa- 
skyrė kitą dieną aštuntą valandą ryto. 

Tačiau sutramdyti kai kurių kurstytojų aistras buvo 
labai nelengva. Jie lyg tyčia ieško progos susikibti, su- 
pykdyti kitus. Kromvelis būgštaudamas stebi Vaildmana, 
kuris vėl kviečia apsvarstyti „Liaudies sutartį“. Jį palaiko 
agitatoriai, ir ginčas vėl įsiplieskia. Airtonas puola. 

— Aš nenoriu,— grėsmingai tarė jis,— dėtis prie tu, 
kurie trokšta panaikinti arba parlamentą, arba karalių. 

Kromvelis vėl įtikinėja, kad respublika ne kas kita, 
kaip tautos žlugimas. Jis yra prieš respubliką: 

— Ar Anglija netaps panaši į Šveicariją, kur vienas 
kantonas stoja prieš kitą? Aš klausiu jūsų, kas imsis to- 
kios atsakomybės? Juk tai visiškai nuskurdins tautą, nors 
mes sakome: „Tai dėl tavo laisvės, tavo labui, tavo gero- 

vei.“ Iš viso ar taip jau labai reikia dabar svarstyti šią 
„Liaudies sutartį“? Ją įgyvendinti bus gana sunku. 

— Ne, ją reikia svarstyti kaip tik dabar! — pulkininkas 
Reinsboras ne pirmą kartą drįsta ginčytis su savo vadu.— 
— Taip, — sako jis,— mes suprantame, kad šią konstituciją 
įgyvendinti gana sunku. Tačiau tai nereiškia, kad neturime 
stengtis ją įgyvendinti. Jeigu būtume bijoje sunkumy,— 
Reinsboras žiūri tiesiai į Kromvelj,— nežinau, ar kada 
būtume iSdrjse pažvelgti priešui į veidą. Jei jūs įsitikinę, 
kad reikalas teisus, manau, turite jį įgyvendinti. 

Kromvelis atkakliai palenkia galvą, jo akys pasrūva 
krauju: 

— Dievo padedamas,— tyliai taria jis,— aš nebijau 
nieko. 

Ginčas trumpam nurimsta, bet po to dar labiau įsiplies- 
kia. Kažkoks džentelmenas iš Bediordšyro (Kromvelis jį 
mato pirmą kartą) dėsto mintį, kad Anglijos liaudis iš 
viso nelinkusi į monarchinę santvarką. Kokia drąsa! 

— Man atrodo,— sako šis niekuo neišsiskiriantis džen- 
telmenas,— jei jūs paliksite vyriausybę tokią, kokia ji yra 
dabar, ir grąžinsite karalių, šaliai tai bus pavojingiau 
negu valdymo permainos. Tie, kurie gina monarchijos ne- 
pajudinamumą, išduoda liaudies teises. 

To jau per daug. Airtonas nesusivaldo, puola agitato- 
rius gausybe kaltinimų. Jie kėsinasi į kariuomenės vienybę. 
Jie nori sugriauti valstybę. Jo tonas per daug aštrus — 
Kromvelis mato, kokie pasipiktinę agitatoriai. Taip jie 
nesusitars! Jis prašo“ žodžio. Žinoma, sako jis, agitatoriai 
turi teisę pateikti pasiūlymų. Tačiau karaliaus valdžios 
panaikinimas — per staigus šuolis. Anglai jau įprato prie 
valstybės valdymo tam tikros tvarkos. Jis nesutinka sui 
tais, kurie mano, kad vyriausioji valdžia priklauso tik: 
liaudžiai. 

— O dėl ko mes kovojome? — vėl pašoko Reinsboras.— . 
Aš klausiu, argi mes nekovojome prieš karalių, už par- 
lamenta? .. Pilietinis karas — štai jums netikusių įsipa- 
reigojimų nevykdymo pavyzdys. Tai protingas pavyzdys. 
O karalius... Aš, galima sakyti, esu prieš karalių. Aš 
prieš jį ir prieš bet kokią valdžią, kuri kenks liaudžiai. 


9. Kromvelis 129 


Jau vakaras. Žvakės apgargėjo, žvakigaliai rūksta, se- 
noje bažnyčioje drėgna ir tvanku. Laikas skirstytis. Baig- 
damas posėdį, Kromvelis primena,-kad kitą rytą konsti- 
tucija bus svarstoma toliau. 


Vienuolikta valanda ryto. Iš vakaro skelbtos pamaldos 
baigėsi. Laikas pradėti tai, dėl ko jie visi čia susirinko. 
Kromvelis suteikia žodį sekretoriui. Klarkas atsistoja ir 
pradeda skaityti levelerių pateiktą „Liaudies sutartį“ — 
"naujos konstitucijos projektą. 

Ko gi jie nori? Kromvelis dar kartą peržvelgia doku- 
mento tekstą. Kartojama beveik visa, kas jau išdėstyta 
„Kariuomenės manifeste“. Parlamentas paleidžiamas arti- 
miausiais metais, o vietoj jo sudaromas vienų rūmų parla- 
mentas, kurį išrenka visi laisvi vyriškos giminės anglai, 
sulaukę dvidešimt vienerių metų. Šio parlamento valdžia 
žemesnė tik už vyriausiojo šalies suvereno, tai yra už 
liaudies, kuri jį išrinko, valdžią. 

Naujasis parlamentas turi teisę neatsiklausęs jokių kitų 
asmenų ar asmens (užuomina į karalių ir į lordus tokia 
aiški, kad visi iš karto ją supranta ir susižvalgo) leisti 
ir atšaukti įstatymus, skirti ir atleisti pareigūnus, skelbti 
karą ir sudaryti taikos sutartis, užmegzti santykius su 
užsienio valstybėmis... Žodžiu, daryti viską, ko aukščiau- 
siasis suverenas — liaudis-— nedaro pats. 

Liaudis turi teisę pati pasirinkti religinių apeigų atli- 
kimo ir dievo garbinimo būdą, tai-yra ji turi sąžinės lais- 
ve. Liaudis negali būti verčiama atlikti karinę tarnybą. 
Liaudis negali būti patraukta atsakomybėn už tai, ką pa- 
sakė ar padarė per praėjusį karą. 

Įstatvmai turi būti visiems vienodi, privalomi kiekviė- 
nam, nei žemės, nei nuosavybės teisės, dovanojimo raštai, 
titulai, kilmė, nei pareigos neleidžia daryti išimčių. 

— Visa, kas pasakyta,— Klarkas jau skaitė pabaiga, — 
ines skelbiame mūsų prigimtine teise, kurią mes nutarėme 
visomis jėgomis ginti nuo bet kokių pasikėsinimų. Mus 
tai daryti įpareigoja ne tik mūsų protėvių kraujas, kuris 
dažnai liedavosi veltui, siekiant laisvės, bet ir kartu mūsų 
pačių patyrimas. Nors mes ilgai laukėme ir brangiai sumo- 

kėjome už galimybę paskelbti šiuos aiškius valstybės val- 
dymo principus, mes vis dar, norėdami įtvirtinti taiką ir 
laisvę, turime priklausyti nuo vieno žmogaus, kuris siekia 
laikyti mus sukaustytus vergijos grandinėmis, kuris už- 
traukė ant mūsų žiaurų karą. 

Kromvelis susiraukė (vėl užuomina į karalių!). Pakilo 
Airtonas. 

— „Liaudies sutartyje“ pasakyta, kad kiekvienas mūsų 
šalies gyventojas turi būti lygus su kitais ir turėti lygia- 
teisį balsą renkant atstovus. Jei tai tiesa, norėčiau paprieš- 
tarauti. 

Pašoko Maksimilianas Petis, agitatorius: 

— Visiškai teisingai! Mes manome, kad visi piliečiai, 
iš kurių neatimta pilietybės teisė, turi naudotis Anglijoje 
lygia balso teise! 

— Pats neturtingiausias Anglijos zmogus,— kalba 
Reinsboras,— neprivalo paklusti vyriausybei, jei jos pats 
nerinko! 

Airtonas reikšmingai žvelgia į Kromvelj ir, kai tik 
Reinsboras nutyla, vé] atsistoja. Dalykas rimtas: paliesti 
patys visuomeninės santvarkos pamatai. 

— Aš manau, kad tas, kuris neturi nuolatinio tvirto 
intereso, neturi nuosavybės, negali dalyvauti valdant kara- 
lystę ir renkant įstatymų leidėjus. Kad žmogus gautų 
teisę disponuoti kitų žmonių žemėmis ar kilnojamu turtu 
tik todėl, jog gimė Anglijoje... Kaip jūs norite, nematau 
tam pagrindo. Žmonės, renkantys įstatymų leidėjus, turi 
suvokti šalies interesus, tai yra turi turėti nuosavvbe. Tai 
kiekvienos konstitucijos pamatas, ir jei jūs ji atmesite, nuci- 
site bet kokios nuosavybės panaikinimo keliu. .. 

Kromvelis sutinka: tai, ką žentas sako, paprasta ir su- 
prantama. Žmogus, valdantis žemę, turintis pajamų iš 
parduotuvės ar manufaktūros, turi teisę rinkti parlamenta, 
o vargšas nuo pat gimimo šios teisės neturi. Tačiau kai. 
kas manė kitaip. 

— Dievas,— dėsto Reinsboras,— nedavė lordui teisės 
rinkti dvidešimt atstovų, džentelmenui — tik du, o varg- 
šui — nė vieno. Nieko panašaus nėra gamtoje... Tai žmo- 
gus sumanė tokį įstatymą, jį reikia pakeisti. 


Taciau tai pasikésinimas j nuosavybe! 

— Kuo remdamiesi,— karščiuojasi Airtonas,— jūs rei- 
kalaujate, kad visi žmonės turėtų rinkimų teisę? Remda- 
miesi prigimtine teise? Jei taip manote, turite neigti ir 
nuosavybę. Juk ta.pati prigimtinė teisė, kuria jūs remia- 
tės, leidžia žmogui naudotis viskuo, kas yra greta — mais- 
tu, vandeniu, drabužiais, žeme, bet kokiu daiktu. 

— Ne,— dabar ginasi, traukiasi Reinsboras.— Aš né ne- 
manau griauti nuosavybę. Ją nustatė dievas, įsakydamas 
„nevok“. Bet kodėl jūs norite įtikinti, kad mes giname 
anarchiją? 

— „Liaudies sutartyje“ anarchija neaptariama,— pra- 
kalba Petis.— Tiesa, iš jos galima suprasti, kad mes esame 
prieš karaliaus ir lordų valdžią. Tiesa irtai, kad būčiau pa- 
tenkintas, jei viešpats panorėtų sunaikinti karalių, lordus ir 
nuosavybę. Manau, mes sulauksime to laiko, kai karaliaus 
ir lordų valdžia bus panaikinta, o kol bus panaikinta nuo- 
savybė — kažin. O rinkimai, man atrodo, visi sutiksite, 
turi būti labiau visa apimantvs ir lygūs; tai kaip tik ir 
padės išsaugoti nuosavybę. 

Atrodo, ginčai nesibaigs. Rinkimų teisės klausimas pa- 
sirodė taip pat neišsprendžiamas, kaip ir monarchijos liki- 
mo klausimas, kuris glaudžiai susijęs su nuosavybės teise. 
Kaip visada, kai paliečiami materialiniai interesai, vėl kilo 
visuotinis įniršis. 

— Mūsų karalystėje penktadalis žmonių neturi nuosa- 
vybes! — šaukė pulkininkas Ričas.— Ir visiems jiems su- 
teikti teisę rinkti įstatymų leidėjus? Jie išrinks tokius, 
kokie vyra patys, ir visai panaikins nuosavybę! 

— Visos vyriausybės sudaromos pagal laisvą liaudies 
sutarti. — prieštaravo Vaildmanas.— Niekas neprivalo klau- 
syti vvriausybės, jei pats jos nerinko! 

Pašoko Seksbis. Jo veidas liepsnojo, akys degė, plaukai 
buvo pasišiaušę. 

— Mes kariavome,— jis kalbėjo vis labiau karščiuo- 
damasis ir šaukdamas,— rizikavome gyvybe, kad būtų at- 
kurtos mūsų prigimtinės teisės. O iš samprotavimų, ku- 
riuos čia girdime, išeitų, kad tokių teisių iš viso nėra! 
Mes, kareiviai, šalyje neturime beveik jokios nuosavybės, 

bet turime prigimtines teises. O dabar iSeina, kad nuosa- 
vybes neturintis zmogus neturi ir teisiy. Stebiuosi, kaip 
mus galejo taip apgauti! 

Jis atsigręžė į Kromvelį ir ėmė šaukti, lyg kreipdamasis 

— O jums štai ką pasakysiu: aš savo prigimtinės tei- 
sės nusprendžiau niekam neatiduoti, girdite! Kad ir kas 
būtų, kad ir ką apie tai manytų, aš jos niekam neatiduosiu! 

Reikalai visai pakrypo į blogąją pusę. Pulkininkas 
Reinsboras, kurio protu Kromvelis sieloje visada pasiklio- 
vė, taip pat nebesivaldė. Kai Seksbis baigė, pradėjo jis: 

— Matau, kad mes negausime jokių teisių, kol nesu- 
naikinsime nuosavybės... Iš tikrųjų dėl ko kareivis visą 
laiką kovojo? Išeitų, jis kovojo dėl to, kad pavergtų save, 
kad iškovotų valdžią turtingiesiems, nuosavybę turintiems 
žmonėms? Kad paverstų save amžinu vergu? 

Sie kandūs klausimai, atrodo, taip pat buvo skirti Krom- 
veliui. Jis atsistojo, balsas suskambo tvirtai, bet ramina- 
mai: 

— Prisipažįstu, kad iš visų čia pasakytų kalbų labiau- 
siai man nepatiko misterio Seksbio kalba — ji labai aist- 
ringa. Nenorėčiau, kad mes čia to vengtume. Mes susirin- 
kome, kad susitartume karalystės saugumo labui. Negaiš- 
kime laiko tuštiems ginčams, o paieškokime išeities. 

Jis apžvelgė sėdinčiuosius. Jo klausėsi tylomis, labai 
įdėmiai. Jis tęsė: 

— Visi sutinka, kad rinkimų įstatymą reikia pakeisti, 
patobulinti. Tačiau kaip tai padaryti? Jei mes visi čia gin- 
čysimės, tai užsitęs iki begalybės, mes nieko nenuspręsime. 
Geriau perduoti šį reikalą taikinamajai komisijai, ji pa- 
rengs projektą. 

Rytojaus dieną posėdžiavo taikinamoji komisija, kuri 
po ilgų ginčų priėmė nutarimus, daugiau mažiau paten- 
kinančius visus. Parlamentas paleidžiamas kitų metų rug- 
sėjo mėnesį. Ateityje parlamentas rinksis ne ilgiau kaip 
dvejiems metams ir nebus paleistas, jei pats nesutiks. Tarp 
sesijų šalį valdys Valstybės taryba, be kurios sutikimo 
karalius negalės sušaukti nepaprastojo parlamento. Sa- 
vaime suprantama, karalius ir Lordų rūmai lieka. Inde- 

pendentai nugaléjo ir rinkimy teisés klausimu: nors atitin- 
kamame nutarimo punkte ir buvo kalbama apie rinkimy 
išplėtimą, lygybę ir laisvę, vis tiek visuotinė rinkimų teisė 
nebuvo paskelbta. 


Kromveliui atlėgo širdis. Sutaikinamieji punktai buvo 
priimti jam reikalaujant. Žinoma, jie artimesni indepen- 
dentų manifestui negu levelerių „Liaudies sutarčiai“ ir 
galejo būti priimtinas pagrindas deryboms su Karoliu. 

Lapkričio pirmąją vėl prasidėjo kariuomenės tarybos po- 
sėdžiai. Iš karto tapo aišku, kad susitaikyti vilčių nedaug. 
Per šį laiką kariuomenėje pasklido gandai apie karaliaus de- 
rybas su škotais. Net buvo kalbama, kad jis ruošiasi pabėgti, 
kad jam pasiūlyta pagalba, jis tik turi sutikti, kad būtų 
įvesta presbiterionų bažnyčia. Kariuomenėje prasidėjo su- 
eigos. Pasigirdo balsų, kad Karolio negalima laikvti Hemp- 
ton Korte, kur jis turi per daug laisvės. Lapkričio pirmąja 
sargyba jo apartamentuose buvo sustiprinta, daugelis fa- 
voritų buvo paprašyti apleisti rūmus. Skotijos įgaliotiniai 
pareiškė protestą. Prasidėjo neaiškus ir pavojingas metas, 
visur — kariuomenėje ir parlamente, Sityje ir kaime — bu- 
vo jaučiamas didžiulis sambrūzdis. Kažkas turėjo įvykti. 

Vos tik Kromvelis pradėjo posėdį, kai iš karto užgriuvo 
gausybė reikalavimų. Visi jie lietė karalių ir lordus; iš 
jų būtina atimti veto teisę. Atrodė, kad patys aršiausi gin- 
čininkai pasiruošę pakelti kardus. Kariuomenė nebeklausė, 
pasidarė nebevaldoma! 

— Veto teisės klausimas, — pasakė Kromvelis,— parla- 
mento reikalas. O aš dabar kalbésiu apie kariuomenę. 
Gauta keletas jos deklaracijų. Vyriausiojo vado įsakymai 
del susirinkimų pažeidinėjami. Drausmę, karinę drausmę — 
štai ką kariuomenė užmiršo. Manau, kad joks asmuo, jokia 
grupė kariuomenėje neturi teisės šaukti kuopos ar pulko 
susirinkimo ir negali atleisti kariuomenės nuo vyriausiojo 
vado įsakymų vykdymo. Toks kelias kariuomenei pražū- 
tingas.— Kromvelis prašneko garsiau: — Jūs suprantate, 
kad mes papjausime patys save, jei nepaisysime karo 
taisyklių, todėl siūlau visiems pasitempti! Kariuomenė turi 
rūpintis savo reikalais, parlamentas — savo, kitaip jis iš 

viso bus ne parlamentas. Todėl leiskime jam pačiam spres- 
ti, kokią valdymo forma įvesti Anglijos karalystėje. 

Na ir prasidėjo! Kromvelis vėl pajuto, kad į jį žvelgia 
su neapykanta, kaip į išdaviką. Jis ir pats suprato, kad 
bandymas perduoti bylą į presbiterioniškojo parlamento 
rankas — nevykęs, tiek jau kartų šis susirinkimas juos 
apvylė! Leveleriai nenorėjo nusileisti. Visi — Vaildmanas, 
Reinsboras, Petis, Seksbis — lyg nuo grandinės nutrūko. 
Lordai negali būti įstatymų leidėjai! Karalius negali tu- 
rėti jokių teisiy!.. | 

Dienas keité naktys, nuoseklaus svarstymo jau neliko 
né žymės, posėdžiai tapo košmaru — vis tie patys kaltini- 
mai, argumentai, nurodymai. 

Kromvelis įkalbinėjo, taikė, grasino ir vėl įkalbinėjo. 
Po vienos bene ilgiausios ir labiausiai pavykusios kalbos 
staiga atsistojo niekam nepažįstamas kapitonas Bišopas 
ir pareiškė: 

— Mes visi čia stengiamės apsaugoti patį Kruvinąjį 
ir tuos tironijos pamatus, nors pats viešpats danguje pa- 
rodė į juos tokiais lemtingais ženklais. Aš įsitikinęs — tai 
atves mus į pražūtį. 

Pašoko nudžiugęs Vaildmanas. Zinoma, šitam Bišopui 
jis karštai pritarė. 

— Argi protinga ir teisinga, — sklandžiai, kaip patyręs 
oratorius, ir atkakliai paklaušė jis,— bausti mirtimi tuos, 
kurie, vykdydami įsakvmus, kariavo, ir kalbėti apie gai- 
lestingumą tam, kuris buvo svarbiausias šio spektaklio 
autorius, didžiausias įkvėpėjas? Ne aš vienas manau, kad 
karalius ar lordai nesuderinama su liaudies saugumu... 

Štai kur jie suko... Sustabdyti juos buvo neįmanoma. 
Lapkričio 4 dieną jie pareiškė, kad rinkimų teisę turi gauti 
visi piliečiai, išskyrus tarnus ir asmenis, gyvenančius iš 
išmaldos. Lapkričio 5 dieną (Kromvelio tą dieną nebuvo) 
jie pateikė nutarimą, kad kariuomenė nebenori daugiau 
tartis su karaliumi. Laikraščiuose buvo rašoma: ,,Kromve- 
lis ir leveleriai nesutaikinami, kaip ugnis ir vanduo. Vienų 
tikslas — liaudies valdžia, kitų — oligarchija.“ 

Viso to jau buvo per daug! Lapkričio 8 dieną Kromvelis 
agitatoriams ir karininkams įsakė nedelsiant grįžti į pul- 

kus, vykdyti savo tiesiogines pareigas. Tarybos posėdžiai 
nutrūko. „Liaudies sutartis“ buvo perduota komitetui, kurį 
sudarė tik karininkai. Kariuomenės taryba liovėsi egzis- 
tuoti. 


Ko] karininkai ir agitatoriai, independentai ir leveleriai 
ginčijosi, barėsi, kaltino vieni kitus, netoli šventos Mari- 
jos bažnyčios dėjosi nesuprantami dalykai, tiesiogiai susi- 
je su debatais. Karolis, būdamas lyg ir valdovas, lyg ir 
belaisvis Hempton Korte, nė nemanė pasiduoti, tyliai lau- 
kti, kol kariuomenė nulems j0 likimą. Jis, kaip kadaise 
Marija Stiuart, ir suimtas buvo kupinas energijos; ir čia 
nuolat buvo rezgamas intrigų ir sąmokslų tinklas. 

Sioje istorijoje viskas neaišku ir kažin ar kada pavyks 
išaiškinti iki galo. O faktai tokie. Rugpjūčio mėnesį toli- 
mas Kromvelio giminaitis, vedęs jo pusbrolio Hampdeno 
dukterį, pulkininkas Robertas Hemondas pasiprašė atsar- 
gon, motyvuodamas tuo, kad „kariuomenė, kaip atrodo, 
nusprendė sulaužyti savo pažadus dėl karaliaus, o jis Zo- 
džio laužyti nenori.“ Hemondas buvo karaliaus kapeliono 
sūnėnas. Rugpjūčio 31 dieną jis buvo paskirtas Vaito sa- 
los — ramios vietelės Pietų Anglijos pakrantėje — komen- 
dantu. Rugsėjo 4—12 dienomis Vaito saloje apsilankė 
Oliveris Kromvelis. Jo vizito tikslas nežinomas. Jis ilgai 
kalbėjosi su Hemondu, vėliau nuolatos susirašinėjo. 

Lapkričio 11 dieną karininkų taryboje majoras Tomas 
Harisonas, sektantas ir mistikas, perpindamas savo kalbą 
"Senojo testamento citatomis, atvirai užsipuolė karalių, 
pavadino jį Kruvinuoju ir pareikalavo patraukti jj į teismą 
už nusikaltimus savo tautai. Tą pačią dieną Kromvelis 
Hempton Korto komendantui, savo pusbroliui Voliui parašė 
raštelį: 

„Brangusis pusbroli Voli! Sklinda kalbos apie pasikė- 
sinimą į jo didenybe. Maldauju jūsų — pasirupinkite su- 
stiprinti apsaugą, kad nebūtų leista įvykti tokiam siaubin- 
gam dalykui.“ 

Volis nedelsdamas parodė laiškelį karaliui — ne tam, 
kaip pats aiškino, kad jį išgąsdintų, bet kad įtikintų, jog 
karininkai jam palankūs. 

Lapkričio 11-osios naktį Karolis prieš sargybos pamai- 
ną niekieno nepastebėtas išėjo pro užpakalinius rūmų sodo 
vartelius. Miške, sutartoje vietoje, jo laukė Ešbernemas 
ir Berklis su gerais žirgais. Po kelių valandų jis jau buvo 
toli nuo Londono. Apsimūturiavęs veidą šerpe, kad nepa- 
žintų, jis jojo į pietus, prie jūros. 

Pulkininkui Voliui Karolis paliko laišką, kuriame rašė, 
kad pabėgo ne dėl Kromvelio laiško, o dėl pasibjaurėtinos 
belaisvio padėties. Jis taip pat prašė deramai pasirūpinti 
rūmais, jo mėgstamais paveikslais ir apstatymu. Tai buvo 
panašu į pasityčiojimą. 

Apie karaliaus pabėgimą Kromvelis sužinojo tą pačią 
naktį. Jo pranešimas parlamento spykeriui datuotas taip: 
Hempton Kortas, 12 valanda nakties. 

Po dviejų dienų raiteliai pasiekė Pietų Anglijos pak- 
rantę. Ešbernemas ir Berklis viską papasakojo Vaito salos 
komendantui Robertui Hemondui, tikėdamiesi, kad šis juos 
parems. Jie prašė paslėpti Karolį Kerisbruko pilyje ar gau- 
ti jam laivą ir perkelti į žemyną. Hemondas, mirtinai iš- 
blyškęs, suvirpėjo visu kūnu ir sušuko: 

— O džentelmenai, jus mane pražudėte! 

Po to, truputį atsigavęs, tvirtai pareiškė, kad turi kara- 
lių suimti. Ištikimybė parlamentui (ar Kromvelio baimė?) 
nugalėjo asmenines simpatijas. Karalius tapo Kerisbruko 
pilies belaisviu, į Londoną nuskriejo pasiuntinys su pra- 
nešimu apie įvykį. 

Po kelių dienų Kromvelis Bendruomenių rūmuose pra- 
nešė, kad karalius atvyko į Vaito salą ir yra patikimose 
rankose. Jis kalbėjo, koks garbingas ir ištikimas žmogus 
pasirodė esąs Hemondas, kaip uoliai jis saugo karalių. Jo 
linksmumas kai kuriuos įžvalgius žmones privertė susi- 
mąstyti: „Ar tik ne todėl jis džiaugiasi, kad karalius pa- 
teko kaip tik ten, kur jam, Kromveliui, reikėjo?“ 

Iš tiesų Vaito saloje karalius buvo toli ir nuo leveleriy, 
kurie, ko gero, būtų griebęsi įgyvendinti savo grasinimus, 
ir nuo škotų, norėjusių jį pagrobti. Jis buvo Kromvelio 
giminaičio rankose, ir Kromvelis turėjo tarti lemiamą žodį. 
Taip bent manė daugelis amžininkų. 

Kromvelis ir pats suprato, kad lemiama Zodj turi tarti 
jis. Lapkričio 15 dieną netoli Vero miestelio Hartiordšyre 
buvo paskirta septynių pulkų apžiūra. Dar Patnyje buvo 
nutarta, kad kariuomenės apžiūra vyks dalimis — taip len- 
gviau susitarti su kareiviais. 

Pulkai jau patyrė apie Karolio pabėgimą, tačiau, kur 
jis yra, dar niekas nežinojo. Į visus uostus ir prieplaukas 
buvo išsiuntinėta specialūs draudimai — nuo Anglijos kran- 
tų neleidžiama išplaukti nė vienam laivui. Tam, kas pa- 
slėps karalių ir nepraneš parlamentui, grėsė mirties baus- 
mé ir turto konfiskavimas. 

Neramumai kariuomenėje netrukus galėjo virsti maištu. 
Iš rankų į rankas buvo perdavinėjami levelerių pamfletai. 
Vaildmanas rašė, kad Kromvelis ir Airtonas išdavė liaudį 
ir gina jos priešų interesus. Lilbernas ragino: ,,Siekite, kad 
dabartinis parlamentas būtų išvalytas! .. Reikalaukite, kad 
būtų išmokėti atlyginimai! Reikalaukite, kad būtų panai- 
kinta bažnytinė dešimtinė, monopoliai, priimta „Liaudies 
sutartis“. Svarbiausia — nepasitikėkite generolais, nes jie 
susimokę su parlamentu!.. ,,Kromveliui pranešinėjo, kad 
daugelis levelerių nusistatę ne tiek prieš karalių, kiek prieš 
jį, Kromvelį. O parlamente buvo kalbama, kad Henris 
Martenas pasirengęs būti antruoju Feltonu: kaip tas durk- 
lu nudūrė Bakingamą, taip dabar Martenas trokšta savo 
durklą apšlakstyti nugalėtojo prie Neisbio krauju. 


Kromvelis ir Ferfaksas jojo šalia vienas kito, nesikal- 
"bėdami, sunerimę įsiklausydami į triukšmą, sklindantį iš 
toli, iš tos pusės, į kurią jiedu traukė. Užjoję ant kalvos 
ir priešais išvydę kariuomenės pilną lauką, jie iš karto 
pastebėjo, kad kareivių daugiau negu tikėjosi — vietoj sep- 
tynių atvyko devyni pulkai. Be leidimo atvyko Harisono 
ir Roberto Lilberno — Džono brolio pulkai. Jie atvyko ne- 
paklusę vyriausiojo vado įsakymui, o tai jau reiškė maištą. 
Ant daugelio skrybėlių kažkas baltavo: tai buvo lapeliai 
su „Liaudies sutarties“ tekstu ir šūkiu: „Laisvę Anglijai! 
Teises kareiviams!“ 

Kažkoks raitelis atsiskyrė nuo kariuomenės ir nušuo- 
liavo generolams skersai kelio. Kromvelis pažino Reins- 

bora. Jo povyza nepriklausoma ir ryztinga, ant skrybélés 
baltavo lapelis, rankoje „Liaudies sutartis“. Kromvelis da- 
vė adjutantui ženklą, tas iššoko prieš raitelį, stumtelėjo 
jj žirgu, išplėšė raštą, prie vadovybės prijoti neleido. Pul- 
kai suužė. 

Ferfaksas, pažvelgęs į Kromvelį, paragino žirgą. Kartu 
jie prijojo prie pirmojo pulko. Ferfaksas ramiu viršininko 
tonu pasakė keletą žodžių. Jis ragino kareivius nemaiš- 
tauti, pasirašyti priesaiką vadovybei ir karo tarybai. Vis- 
kas baigėsi taikiai: kareiviai vieningai sušuko ,,Valio!“, 
per gretas pradėjo eiti priesaikos tekstas. 

Antras, trečias, ketvirtas pulkai taip pat pakluso ne- 
murmedami. Į Harisono pulką kreipėsi Kromvelis. Pakėlęs 
balsą, jis perrėkė pasigirdusius maištingus šūksmus; tru- 
putj patriukšmavę, kareiviai pakluso. Balti lapeliai nuo 
skrybėlių dingo. 

Artėdamas prie Roberto Lilberno pulko, Kromvelis pa- 
juto tokį priešiškumą, kad jo širdį akimirksniu užplūdo 
įniršis. Gana įkalbinėti! Kai jis užkimusiu balsu išrėkė 
įsakymą nusiimti lapelius nuo skrybėlių ir išsiskirstyti, 
niekas nė nepajudėjo. Jis iš arti pamatė neapykanta dvel- 
kiančius kareivių veidus, niūrų ryžtą pasiekti savo, nepa- 
klusti. Tai buvo jo kareiviai, jo kariuomenė! 

Jis išsitraukė špagą. Jei jūs nenorite paklusti, aš jus 
priversiu! Negailestingai paspaustas pentinais, žirgas atsi- 
stojo piestu. Kareivių žirgai išsigandę šūstelėjo į šalį, gre- 
tos pakriko. Kažkas pargriuvo. Kromvelis prarado nuovoką. 
Jo špaga švilpdama čaižė orą, o kita ranka plėšė, draskė, 
glamžė baltus lapelius. Kažkam jis sudavė per veidą, 
kažkam numušė skrybėlę. 

— Griebkite kurstytojus! Riškite juos! — šaukė jis.— 
Aš jiems parodysiu maištauti. 

Atsipeikėję adjutantai puolė į pagalbą, nuginklavo ke- 
turiolika žmonių. Tada rankos pačios kėlė skrybėles, ap- 
nuogino galvas, lapeliai ėmė nykti. Gal kareiviai savo 
maišto susigėdo, o gal bijojo beprotiško savo vado pykčio. 

Čia pat buvo surengtas karo lauko teismas. Drausmės 
klausimais Kromvelis buvo negailestingas. Ketvertą nutei- 

sė mirties bausme, tačiau baugiai išblyškęs Ferfaksas, 
kai kurių karininkų malonės prašantys ženklai Kromvel} 
suminkštino. Jis jau ėmė atlėgti. Nusprendė sušaudyti vie- 
ną — kuriam lems burtai. Ketvertas kareivių, jau be mun- 
durų ir skrybėlių, ištiesė rankas į šiaudelius. Trumpiausią, 
lemiamą ištraukė eilinis Ričardas Arnoldas. 

Tankiai sutratėjo būgnai, nuaidėjo salvė, ir jaunas ka- 
reivis nugriuvo tampomas konvulsijų, srūdamas krauju. 
Kromvelis su Ferfaksu, adjutantai, maištingi kareiviai, 
suimtieji ir tas trejetas, kuriems likimo buvo lemta išvengti 
sušaudymo, tylėdami žvelgė į ant žemės besiraitantį kru- 
viną kūną. 

Būgnų tratėjimas nutilo. Kromvelis ir Ferfaksas pasuko 
žirgus, išsirikiavę kareiviai, stengdamiesi nežiūrėti į tuos, 
kurie tūpčiojo prie sušaudytojo, pajudėjo iš lauko. 

Kitų pulkų apžiūros po kelių dienų praėjo ramiai. 

Parlamentas, išklausęs Kromvelio ataskaitą apie įvy- 
kius Vere, pareiškė jam padėką. Tik Edmundas Ledlo bal- 
savo prieš. i 


SeStas skyrius 


KARALIAUS ZUDIKAS 


...Sis Karolis Stiuartas buvo ir tebėra minėtų kruvinų 
karų įkvėpėjas, autorius ir tęsėjas; jis kaltas dėl visą 
išdavysčių, žmogžudysčių, plėšikavimų, gaisrų, mūsų tau- 
tos nuostolių ir vargų, sukeltų, sumanytų ir padarytų 
per minėtus karus. 

Iš kaltinamojo akto 


Mes nuvertėme tironą taip, kad būsimųjų amžių krikš- 
čionys minės tai su pagarba, o tironai — su pasibaisėjimu. 


Kromvelis 


1. PRAGAISTINGAS KARAS 


Kelias dar buvo drėgnas po balandžio lietaus, žirgai 
bėgo zvaliai, gaudydami kvapny pavasario orą. Šiaudiniai 
Londono priemiesčių stogai liko toli. Sunkiai ginkluotos 
kavalerijos žirgų kanopų bildesys negalėjo nustelbti džiau- 
gsmingo paukščių čiulbesio. Buvo 1648 metų gegužė. Ryški 
saulė, žydinčios žemės Zavesys, sodri giraičių žaluma teikė 
širdžiai džiaugsmo ir vilties. Tačiau didesnį džiaugsmą 
teikė šis greitas judėjimas į tikslą, kuris buvo suprantamas 
ir artimas visiems — pradedant generolu ir baigiant nau- 
joku pėstininku. Kariuomenė turi sutriuškinti rojalistus, 
kurie sukėlė maištą Pietų Velse, ir nubausti išdavikus, 
perbegusius į ju puse. Prasidėjo antrasis pilietinis karas. 

Leitenantui generolui Oliveriui Kromveliui, jau kelintą 
kartą vedančiam savo kariuomenę prieš karaliaus šalinin- 
kus — kavalierius, tai buvo naujas didis rūpestis, bet ir 
išsigelbėjimas. Dvejus metus buvo taika. Tačiau kokia tai 
buvo taika! Per paskutinius mėnesius jis jautėsi lyg pju- 
domas lokys. Jo nekentė ir jtarinéjo visi, puldinėjo lyg 
šunų ruja iš visų pusių, stengdamiesi jkasti. , 

Rojalistai visaip kraipė karčius jo žodžius, pasakytus 
prieš karalių Vestminsteryje, kaltino, kad jis pats nori tap- 
ti karaliumi, — šis kaltinimas labai dažnai buvo kartojamas 

vėliau! Kandüs eilėraštukai, paskviliai, jo karikatūros jau 
seniai buvo platinamos Londone. 


Ateis karalius, tačiau koks? 

Kas gali tapti juo? 

O, mūsų mielasis Oliveris, drąsusis stiprusis Oliveris, 
Galantiškas ir praSmatnus... 


Toliau, žinoma, buvo kažkas apie jo nosį. Jų pasigai- 
lėtinas sąmojis vis sukosi apie įspūdingiausią jo veido 
dalį — nieko naujesnio jie nepajėgė sumoti. Gerai, jis jau 
ne kartą uždrožė jiems per nosį mūšio lauke, dabar taip 
pat jų nesigailės. Su kavalieriais buvo lengviausia: jie 
buvo tikri priešai, kovoti su jais reikėjo kardu, mirtinai. 

Su parlamentu buvo sudėtingiau. Į garbinguju presbi- 
terionų, sėdinčių Vestminsteryje, gretas nejsiverSi su špa- 
ga, kirsdamas į kairę ir į dešinę. Čia teko sakyti ilgiau- 
sias kalbas, šauktis dievo, net ašaras lieti. Ir vis tiek jie 
jo nekentė. Presbiterionai, šie klastingi godišiai, drebantys 
dėl savo kapitalų, jau seniai troško susitarti su karaliumi 
ir grąžinti jj į sostą, o jų buvo dauguma. Jiems nusibodo 
vadinamoji suirutė... Sausio 3 dieną, kai buvo svarstomas 
karaliaus atsisakymas priimti labai saikingus parlamento 
pasiūlymus, jie buvo pasirengę atsisakyti visų taip sunkiai 
pasiektų iškovojimų — kad tik pavyktų susitarti. Kaip tada 
pasipiktino garbingieji independentai, savivalės priešinin- 
kai! Teisti karalių už valstybinius nusikaltimus! — Štai 
kokie griežti žodžiai, pirmą kartą pasakyti garsiai, pasi- 
girdo parlamente. Kažkas įsikarščiavęs pasiūlė visai nu- 
versti valdovą. 

Airtonas, anksčiau studijavęs teisę, tvirtai pareiškė: jei 
karalius atsisako remti savo tautą, tauta gali atsisakyti 
jo klausyti. Kromvelis klausė, klausė, pagaliau atsistojo 
pats. Nesileisdamas į kraštutinumus, jis mėgino įtikinti 
juos nutraukti derybas su klastingu ir niekingu valdovu. 

Karalius yra protingas ir gabus, tačiau jis dviveidis, 
suktas žmogus, juo pasitikėti negalima. Tikindamas mus, 
kad yra už taiką, slapta tariasi su škotais, norėdamas. 
įtraukti liaudį į naujo karo pavojų. Atėjo metas, kai par- 
lamentas turi pats valdyti valstybę... 

Kromvelio kalba turejo atgarsj; parlamentas nutaré 
nutraukti santykius su karaliumi. „Jokių derybų“ — taip 
buvo pavadintas šis bilis. Jame buvo išvardyti karaliaus 
nusikaltimai: jis pažeidė parlamento teises, įžiėbė karą 
prieš savo tautą, atsisakė taikių pasiūlymų. Todėl bilio 
pažeidimas bus laikomas valstybės išdavimu. Tačiau par- 
lamentui ryžto užteko neilgai. Karolis vis dar buvo dievo 
pateptasis, deputatai slapta jo bijojo, net ir tada, kai jam 
priešindavosi. 

Pavasarį presbiterionus vėl apėmė ištikimų valdinių 
jausmas. Visai neseniai, balandžio 28-ąją, jie nutarė, kad 
„Anglijos valdymo pamatas“, tai yra monarchinė konsti- 
tucija, neturi būti keičiamas, atšaukė savo pačių priimtą 
bilį ir nusprendė vėl atnaujinti derybas su „jo didenybe“. 

Labiausiai jie bijojo kariuomenės ir stengėsi kenkti jai, 
kaip tik galėjo. Gegužės 2 dieną pasirodė įsakas „Dėl erezijų 
ir dievo niekinimo nuslopinimo“, kuriame buvo sakoma, kad 
mirties bausmės nusipelno kiekvienas, kuris neigia moky- 
mą apie trejybę, dieviškąją ‘Kristaus prigimtį, dieviškąją 
šventojo rašto kilmę, prisikėlimą ir paskutinįjį teismą. Jie 
puikiai žinojo — kariuomenėje labai paplitę įvairios sektos, 
erezija, norėjo, kad ji pajustų parlamento galią. Maža to. 
Presbiterionai ieškojo būdų visai paleisti kariuomenę — 
respublikos vilčių tvirtovę. Iš pradžių atkakliai buvo atsi- 
sakinėjama mokėti jai atlyginimą. Net jam, leitenantui 
generolui ir garsiam geležinšonių vadui (nors formaliai 
vvriausiasis vadas vis dar buvo Ferfaksas), dienos atlygi- 
nimas buvo sumažintas nuo keturių iki trijų svarų. Tada 
Kromvelis „bendram labui“ paaukojo penkis tūkstančius 
svarų ir atsisakė už Airiją skirtų pinigų. Priešingai negu 
presbiterionai, pinigams jis buvo abejingas. Tačiau slap- 
tieji informatoriai vis pranešdavo, kad presbiterionai par- 
lamente tik ir laukia palankios akimirkos apkaltinti jj vals- 
tybės išdavimu, visiems laikams atimti visas pareigas ir 
pakirsti įtaką kariuomenei. Tada Kromvelis ir sužinojo 
apie rengiamą kėsinimąsi į jo gyvybę. 

Parlamento presbiterionus ir Sičio piniguočius galima 
suprasti: rojalistai puolė iš visų pusių. Vaito saloje jie 

sušaukė ginkluotą minig.ir jėga mėgino išvaduoti karalių. 
Kovo 27 dieną, per Karolio karūnavimo metines, Londono 
gatvėse jie atvirai gėrė į jo sveikatą. Vertė praeivius, ap- 
sirengusius kukliais puritonų drabužiais, daryti tą patį. 
Kažkoks mėsininkas grasino išmėsinėti karaliaus saugoto- 
ja Hemondą kaip jautį. Balandžio 9 dieną Londono pras- 
tuomenė, apsiginklavusi muškietomis, ietimis, kuokomis, 
užplūdo gatves aplink Vaithola ir šaukė: „Tegyvuoja ka- 
ralius Karolis!“, „Dievas ir karalius!“ Mat jiems, kad nebū- 
tų pažeistas parlamento įsakas, viešpaties dieną neleido 
gerti ir gainioti kamuolio! Teko prieš juos pasiųsti garsiąją 
kovinę kavaleriją, nors ji tinkama svarbesniam reikalui. 
Airtonas, Kromvelio žentas ir ištikimas bendražygis, pats 
nukovė jų vadą ir išvaikė minią. Tačiau jie kėlė galvas 
visoje šalyje — ateidavo žinių apie maištus Viltšyre, apie 
tai, kad Kente žaidimas su kamuoliu virto skandalu su 
rojalistų šūkiais, apie antrojo karaliaus sūnaus, jaunojo 
Jorko hercogo, pabėgimą, Noričo užgrobimą, vienijimąsi 
apie hercogą Ormondą Airijoje... 

Tačiau Kromveliui labiausiai kėlė nerimą kariuomenė. 
Jo kūrinys, jo pasididžiavimas taip pat, rodos, pasirengęs 
maištauti prieš savo vadą. Nesantaiką kurstė leveleriai — 
lygintojai, kaip jie buvo vadinami. Negana, kad jie reika- 
lavo teisti karalių ir palikti tik Bendruomenių rūmus (kur 
tai girdétal), jie nenorėjo paklusti karininkams. Jį patį, 
Kromvelį, praėjusį rudenį jie apkaltino išdavyste už mė- 
ginimą susitarti su karaliumi. 

Kromvelis dar kartą mėgino susitaikyti, į savo namus 
Kingsstryte pakvietė pietų žymiausius parlamento karinin- 
kus ir independentų vadus. Elžbietai tada teko gerokai 
paplušėti. Šeimininkė ji buvo nuostabi — pietūs praėjo 
puikiai. Kai pirmasis alkis buvo numalšintas, vėl imta 
kalbėti apie valdymo formą. Ledlo, Venas, Hatčinsonas, 
Hezlrigas atvirai pareiškė, kad jie yra prieš monarchiją, 
kad karalių reikia patraukti atsakomybėn už pralietą krau- 
ją, ir reikalavo, kad jis, Kromvelis, būtų atviras. 

Prieš monarchiją! Ar jie supranta, ką kalba! Kromvelis 
nuo vaikystės žinojo, kad monarchinė santvarka — geriau- 
sia pasaulio tvarka. Kaip danguje vienas valdovas — vieš- 

pats, taip ir žemėje, valstybėje turi valdyti vienas kara- 
lius — dievo pateptasis. 

Jis išsisukinėja, ginčijasi ir pagaliau, priremtas prie 
sienos, staiga nutraukia pokalbį: griebęs pagalvę, sviedžia 
į Ledlo ir išbėga ant laiptų. Ledlo meta pagalvę jam iš 
paskos, ir Kromvelis bemaž nusirita žemyn. Teoretikas jis 
niekada nebuvo, todėl abstrakčios respublikonų schemos, 
jų žodžiai apie laisvę, lygybę, prigimtinę teisę jo nežavė- 
jo, priešingai, vertė suklusti. O juos siutino jo neryžtin- 
gumas. | 

Kai jau, atrodo, viskas atsigręžė prieš jį ir vėl teks 
ieškoti paskutinės išeities (išvaikyti parlamentą ir perduoti 
valdžią kariuomenei? staiga susirgti? pabėgti į žemyną?), 
iš karto trijose vietose prasidėjo pilietinis karas — Krom- 
velis buvo išgelbėtas. 


Balandžio mėnesį atėjo žinia, kad Pietų Velse sukilo 
pulkininko Logarno būriai. Maištininkai iškėlė karaliaus 
vėliavą ir nužygiavo prie Pembroko pilies susijungti su 
Pojerio pulku. Pojeris, frondininkas ir girtuoklis, dar va- 
sario mėnesį atsisakė tarnauti parlamentui, kol jam ir jo 
įgulai nebus išmokėtas atlyginimas. Netrukus maištas apė- 
mė visą Pembrokšyrą. 

To dar buvo maža. Gegužės 2 dieną Londone sužinota, 
kad prieš penketą dienų hercogo Hamiltono vadovaujami 
škotai atvedė savo kariuomenę prie sienos; seras Marma- 
diukas Longdeilas, vienas iš anglų rojalistų vadovų, už- 
grobė Berviką, po to Karlailį. Vartai pulti Angliją iš šiau- 
rės buvo atverti. 

Kromvelis žinojo apie slaptas škotų derybas su kara- 
liumi, Kerisbruko pilies Vaito saloje belaisviu. Ne veltui 
jis gyvai susirašinėjo su savo pusbroliu Hemondu. Gruo- 
džio mėnesį škotų lordai sudarė su Karoliu sutartį, kurios 
tekstą, suvynioję į šviną, užkasė sode. Karalius sutiko 
Anglijoje trejiems metams įvesti presbiterionų bažnyčią, 
pažadėjo škotams daugybę nuolaidų, o šie už tai ginklu 
grąžins jam sostą. Balandžio mėnesį škotai parengė naują 
sąmokslą, kaip pagrobti karalių. Dabar, balandžio 26-ąją, 
jie atsiuntė parlamentui ultimatumą: reikalavo visoje An- 

glijoje būtinai įvesti Kovenanta, presbiterionų bažnyčią 
paskelbti valstybine, uždrausti visas puritonų religijos 
sroves, paleisti „sektantų“ kariuomenę ir atnaujinti gar- 
bingas derybas su karaliumi. Drąsesnius reikalavimus 
sunku buvo sugalvoti. | 

Tačiau parlamento dauguma buvo be galo baili. Kur 
dingo pirmųjų revoliucijos metų kovinga dvasia! Jie iš 
karto paklusniai atsakė: taip, jie sutinka, kad Angliją val- 
dytų karalius, Lordų ir Bendruomenių rūmai. Jie sutinka 
remti Kovenantą, susivienyti su škotais, kad galėtų pa- 
teikti karaliui — jau kelintą kartą! — senus reikalavimus. 

To jau buvo per daug. Balandžio pabaigoje Kromvelis 
išvyko iš Londono į kariuomenės vadavietę Vindzore. Po 
daugelio susitikimų ir privačių pokalbių buvo sušauktas 
karininkų susirinkimas, jame dalyvavo vadai, independen- 
tai, levelerių agitatoriai, kraštutiniausių priemonių šali- 
ninkai. Trys dienos prabėgo meldžiantis, atgailaujant ir 
vedant politinius debatus. Karalius ir jo pasekėjai vėl kelia 
ginklą prieš parlamento kariuomenę! Susirinkusiųjų akyse 
tai buvo siaubingas nusikaltimas. 

Gegužės pirmąją vieningai nutarta: „Karolis Stiuar- 
tas, Kruvinasis, turi būti patrauktas atsakomybėn už pra- 
lieta kraują ir už didžiausius nusikaltimus dievui ir liau- 
džiai. Gegužės 5 dieną kariuomenės taryba nutarė: „nei 
šis karalius, nei jo palikuonys niekada nebus Anglijos ka- 
raliai.“ 


Štai jau kelios dienos Kromvelis joja į vakarus, į lau- 
kinį Velsą, kurio žemes jam neseniai dovanojo Bendruo- 
menių rūmai. Pakeliui jis sužinojo, kad centrinėse graiys- 
tėse, visada tvirtai ėjusiose už parlamentą, įsižiebė dar 
vienas neramumų židinys. Gegužės 4 dieną Esekso gyven- 
tojai pareikalavo atnaujinti derybas su karaliumi ir pa- 
leisti kariuomenę. Gegužės 16 dieną septyni ar aštuoni 
šimtai žmonių iš Serio grafystės atėjo į Londoną; jie nori 
grąžinti karalių į Vaitholą ir perduoti jam visą valdžią. 
Parlamento sargyba nenorėjo jų leisti, per muštynes žuvo 
keletas žmonių. Grįžusieji pradėjo sukilimą, užėmė Send- 
vičą, Doverį, Ročesterį. Be to, prie Kento krantų sukilo 

laivynas. Maišto slopinti į pietų ir rytų grafystes išvyko 
pats vyriausiasis vadas Ferfaksas, į šiaurę pasiuntė gaby 
dvidešimt devynerių metų generolą Lambertą. Tai buvo 
neramios žinios. 

Ir vis dėlto Kromvelis buvo puikiai nusiteikęs. Neseniai, 
balandžio 25 dieną, sukako keturiasdešimt devyneri metai, 
bet jis buvo kupinas jėgų, Zvalus ir džiaugėsi būsimu su- 
sitikimu su priešu. Jis lengvai užšokdavo ant žirgo, kres- 
nas kūnas puikiai laikėsi balne. Sendamas jis darėsi vis 
panašesnis į motiną: putnūs skruostai, gili raukšlė pa- 
smakrėje, veidas — platus, negražus, bet protingas. Tačiau 
priešingai negu motinos portretuose, jo veidas buvo griež- 
tas, labai griežtas, Žvilgsnis — slegiantis, o tarp antakių — 
dvi neišsilyginančios raukšlės, įsirėžusios nuo rūpesčių ir 
didžių, uolių apmąstymų. 

Kromvelis vėl jautė — jam skiriama didi misija. Jis su- 
vokė parlamento stovyklos pranašumus: vienybė kovoje su 
klastinguoju Karoliu, tas pats tikėjimas, savo reikalo teisu- 
mo suvokimas, pagaliau nacionalinė vienybė. Prieš jį ėjo iš- 
sklaidytos ir tarp savęs besivaidijančios jėgos. Airijos ka- 
talikai, Velso anglikonai, Skotijos presbiterionai, Anglijos 
rojalistai, nekentę ir įtarinėję vienas kitą. 


Gegužės 8-osios rytą, neprijojus poros mylių iki Glos- 
terio, Kromvelis sustabdė kariuomenę, norėdamas padaryti 
apžiūrą. Apie šeši su puse tūkstančio žmonių — kavalerija 
ir pėstininkai — išsirikiavo prieš jį plačioje lygumoje. Išti- 
kimiausi, mūšiuose išbandyti karininkai, jo mokiniai ir 
draugai: Praidas, Iveris, Okis, Hortonas stovėjo gretomis. 
Ryto saulė atsispindėjo nuo muškietų vamzdžių, lengvų 
pėstijos šarvų, dragūnų šalmų. Jie — jo kareiviai — buvo 
puikiai apginkluoti. Trūko tik sunkiosios apgulos artileri- 
jos, gurguolė turėjo atvykti vėliau. 

Kromvelis paspaudė pentinais žirgą ir prijojo prie prie- 
šakinio būrio. 

— Kareiviai! — sušuko jis ir su malonumu pastebėjo, 
kaip staiga pritilo ir išsilygino gretos.— Aš daug kartų 
rizikavau gyvybe kartu su jumis, ir jūs kartu su manimi. 
Mes kovėmės su bendru mūsų šalies priešu ir su daug 

stipresnėmis pajėgomis negu dabar. Todėl pasitelkime visą 
ryžtą ir kaukimės taip drąsiai ir ištikimai, kaip visada 
kovėmės! Kartu nugalėsime ar kartu mirsime! 

Aukštyn išlėkė šalmai, nuaidėjo vieningas „Valio!“ 
Marston Mūro ir Neisbio veteranai, jo geležinšoniai, gar- 
siais šauksmais reiškė ištikimybę. Mūšio lauke jie nedve- 
jodami aukosis, kausis greta savo vado. Jis lyg gailė- 
damasis prisiminė Verą, būgnų tratėjimą, paskutiniąsias 
krauju paplüdusio Arnoldo konvulsijas. .. 


Pembruko apgula užsitęsė. Sena pilis, pastatyta dar 
normandų užkariavimų laikais, iš tiesų buvo neįveikiama 
tvirtovė. Ji stovėjo ant siauro iškyšulio, giliai išsišovusio 
į jūrą. Per potvynius vanduo teliuskuodavo prie pat jos 
sienų, iškilusių per 75 pėdas. Nuo sausumos ja skyrė gilus 
griovys. Sienų plotis buvo apie 20 pėdų, o svarbiausia — 
pilyje buvo pakankamai gėlo vandens: klintyse, ant kurių 
ji buvo pastatyta, buvo urvas, o jo gilumoje — šaltinis. Be 
to, vanduo vamzdžiu tekėjo iš miesto. Pilį gynė trys šimtai 
buvusių parlamento kareivių su senuoju ciniku Pojeriu 
ir majoru generolu Logarnu priešakyje. Jie žinojo: jei pi- 
lis neatsilaikys, jiems, renegatams, pasigailėjimo nebus. 
Jėgų jiems teikė pašėlęs ryžtas ir viltis, kad iš jūros ateis 
pagalba. 

Apgula nenumatytai užsitęsė, ir žvalūs Kromvelio pra- 
nešimai, kupini tikėjimo, kad pilis greit kris, deja, tebuvo 
tušti žodžiai. Jo karių padėtis buvo daugiau negu prasta. 
Trūko būtiniausių dalykų: gurguolė su sunkiosiomis pat- 
rankomis įstrigo kažkur pakeliui, o mažo kalibro lengvo- 
sios patrankos pajėgė sugriauti keletą malūnų ir padegti 
porą namų. Sienos buvo neįveikiamos. Apgulos kopėčios 
pasirodė nenaudingos: jos buvo per trumpos, ryžtis štur- 
muoti su jomis sunku. 

Kromvelio kareiviams buvo riesta. Kalbama, kad ap- 
gultieji jau skerdžia savo žirgus, bet ir apgulusiesiems 
buvo ne ką geriau. Anie bent gyveno namuose, po stogu, 
o šiems teko antrą mėnesį būti žygio stovykloje, nuo daž- 
nų liūčių permirkusiose palapinėse. Su maistu dar blogiau. 
Kraštas varganas, o paskutiniai nederliaus metai visai jį 

nualino. Gyventojai atnešdavo tik duonos, bet prašė už ja 
labai brangiai. O iš kur gauti pinigų, jei atlyginimas iš 
Londono vėl vėlavo? Aplinkui kildavo maištai, buvo kal- 
bama apie kažkokius sąmokslus. .. 


Liepos 4 dieną pagaliau atplaukė laivai su ilgai laukta 
sunkiąja artilerija, apgula pasidarė lengvesnė. Patrankos 
šaudė į vieną vietą, nuo duslių smūgių drebėjo ir slydo 
iš po kojų žemė, tamsi dėmė sienoje vis plėtėsi. Pilis buvo 
pasmerkta. Tuo metu pas Kromvelį atvyko kažkoks žmo- 
gus, pasivadinęs Edmundsu. Jis žinąs, kur yra vamzdis, 
kuriuo gėlas vanduo teka į tvirtovę. Vamzdis buvo užda- 
rytas, o liepos 10 dieną Kromvelis pasiuntė nusilpusios. 
įgulos vadui ultimatumą. „Be reikalo negrasindamas,— 
rašė jis,— turiu jums pasakyti, jei mano pasiūlymas bus 
atmestas, dėl to nelaimė ir pražūtis užgrius vargšus ka- 
reivius ir jūsų žmones, aš žinosiu, iš ko pareikalauti už 
kraują, kuris bus pralietas...“ 

Rytojaus dieną pilis pasidavė parlamento karių ma- 
lonei. 


Koks oras! Matyt, dangus galutinai supyko ant varg- 
Ses Anglijos ir siuntė liūtis po šalčių, vėjus po Salty rūkų. 
Vasara vis dar neprasidėjo, nors jau buvo liepa. Tokiu 
oru, per purvą ir darganą Kromvelis su savo kareiviais 
žygiavo į šiaurę. Dabar didžiausias pavojus slinko iš ten. 
Dar birželio pirmąją į rojalistų rankas pateko Pontefrak- 
tas — svarbus strateginis punktas su gerai įtvirtinta pili- 
mi. Nortamptonšyre ir Linkolnšyre kilo maištai. Tačiau 
didžiausias smūgis smogtas liepos 8 dieną; hercogas Hamil- 
tonas su 20 tūkstančių škotų kariuomene peržengė sieną. 
Tai buvo užsienio intervencija. 


Lambertas, nors ir būdamas gabus, su keturiais tūkstan- 
čiais kareivių priešintis negalėjo, todėl“ lėtai traukėsi į 
pietus, laukdamas pastiprinimų. Kromvelis skubėjo į pa- 
galbą. Negalima leisti, kad didis reikalas, dėl kurio taip 
atkakliai buvo kovota šešetą metų, žlugtų nuo škotų smu- 
gių. Juk jei jie nugalės, karalius, be abejo, bus grąžintas 
į sostą, o anglų tauta pavergta. 


149. 


Kromvelis pasiuntė kavaleriją pirmyn, o pats traukė 
su pėstininkais. Už jo nugaros, minkydami purvą, žygiavo 
trvs tūkstančiai žmonių — alkani, ilgos apgulos išsekinti, 
nepailsėję. Blogiausia buvo su apavu: beveik visų batai 
susidėvėjo, kojinės suplyšo. ,,Mano vargšai nukamuoti ka- 
reiviai,— rašė Kromvelis pranešime,— atėjo iki Glosterio. 
Ilgam žygiui į šiaurę jiems labai reikia apavo ir kojinių.“ 
Atlyginimo vis nebuvo. Pikti rojalistų lapeliai tvirtino, kad 
jo pėstininkai įstrigo balose prie Monmūto ir sukilo, — rei- 
kalauja pinigų. „Be pinigų jie, kaip ir jų karininkai, jau 
nebe gelezinSoniai,— šmaikštavo rojalistai.— Jie visai ne- 
nori eiti į šiaurę, o ir garbiojo Nolo nosis žvelgia į rytus, 
į Vestminsterį.“ 

Tai buvo melagingi gandai. Kromvelio kareiviai, alkani, 
suplyšusiais mundurais, stokodami būtiniausių dalykų, ėjo 
pirmyn, šventai tikėdami savo žygio teisumu. Jie suvokė, 
kad nuo jų priklauso Anglijos, revoliucijos likimas. O ir 
pats Kromvelis suprato, kad trūks pliš turi laimėti mūšį 
arba žūti. 

Rugpjūčio 11 dieną prie Lydso jo kariuomenė susijungė 
su Lamberto kariuomene. Kromvelis paskaičiavo, kad dabar 
turi 9 tūkstančius žmonių, o škotai su Monro vadovaujama 
airių kariuomene ir anglų rojalistais — 24 tūkstančius. Jis, 
žinoma, perdėjo — tokio didelio skirtumo nebuvo. Be to, 
škotų kariuomenės nebuvo galima lyginti su geležinšoniais. 
Dauguma škotų buvo naujokai, nemokėjo naudotis ietimi 
ar išsilaikyti balne. Apginkluoti jie buvo prastai, trūko ark- 
lių. Tiekimas buvo nekoks, kareiviai apipléSinéjo: gyvento- 
jus, o Kromvelis to niekada neleisdavo. Generolai pykosi, 
jų vyriausiasis vadas — senos Hamiltonų giminės sūnus — 
visai nemokėjo vadovauti kariuomenei. 


Kol Kromvelis skubėjo į šiaurę kautis su Anglijos 
nepriklausomybės priešais, presbiterionai parlamente vis 
rezgė piktavališkas intrigas. Kovos pergalių įkvėptas, per- 
galingos kariuomenės priešakyje Kromvelis jiems atrodė 
pavojingesnis už karalių. Sumanyta jį sunaikinti. Rugp- 
jūčio 2 dieną kažkoks Hantingdonas, paties Kromvelio pul- 
ko majoras, atvyko į parlamentą ir apkaltino leitenantą 

generolą valstybės išdavimu. Dalykas buvo rimtas: Krom- 
velis, buvo sakoma skunde, privačiai vedė derybas su ka- 
raliumi, neva norėdamas taikos; iš tikrųjų jis ruošėsi nu- 
žudyti jo didenybę ir visą karaliaus šeimą, nuversti par- 
lamentą ir tapti vienvaldžiu valdovu. 

Si piktą šmeižtą lordai sutiko labai palankiai. Bendruo- 
menių rūmuose kai kas net-norėjo duoti jam eigą. Tačiau 
štai kur nelaimė: pagal paprotį skundą turėjo garsiai per- 
skaityti vienas iš parlamento narių, tik tada galima pra- 
dėti jį svarstyti. Tačiau Bendruomenių rūmuose tokio drą- 
suolio neatsirado. Niekas negalėjo, nedrįso viešai apkaltinti 
Kromvelio. Didis karys atrodė pavojingas net per atstumą. 
Viešai Vestminsteryje skundas taip ir nebuvo išklausytas. 
Tačiau Hantingdonui buvo leista jj išspausdinti; šmeiž- 
tas greit paplito. 

Rytojaus dieną parlamentas ryžosi dar vienam žygiui. 
Toli gražu nejautę meilės leveleriams, presbiterionų va- 
dovai parodė jiems netikėtą malonę. Rugpjūčio 3-iaja jie 
paleido iš kalėjimo Kromvelio kaltintoją, levelerių vadą 
Džoną Lilberną, kurio aštrų liežuvį ir drąsią plunksną pa- 
žinojo visa Anglija. Tai jis prieš metus nepabijojo apkal- 
tinti Kromvelį išdavyste. Dabar jie tikėjosi, kad Lilbernas 
atnaujins išpuolius. 

Tačiau jie apsiriko. Doras Lilbernas nepanoro besti sa- 
vo priešui peilio į nugarą. Priešingai, presbiterionų nuos- 
tabai, jis tiesiai pasakė, kad palaiko leitenantą generolą. 
Jis parašė Kromveliui laišką: „Aš neatsisakau nei ankstes- 
nių principų, dėl kurių rizikavau gyvybe, nei jūsų, jei jus 
būsite toks, koks turite būti... Galėčiau atsiteisti, tačiau 
taip žemai nepuoliau, ypač kai sužinojau, kad jums dabar 
sunku, todėl sakau: jei pakelsiu prieš jus ranką, tai tik 
tada, kai jūs būsite išgarsėjęs ir išklysite iš tiesos ir tet- 
singumo kelio. Tačiau kol jūs tvirtai ir nepriekaištingai šiuo 
keliu einate, aš — jūsų iki paskutinio kraujo lašo.“ 


Tik staiga užklupęs priešą, Kromvelis galėjo tikėtis 
pergalės. Reikėjo rinktis: eiti pietine Riblio pakrante ir 
užpulti Hamiltoną iš pietų, atkirtus kelią į Londoną ir pri- 
vertus pasukti atgal, į Škotiją, arba eiti iš šiaurės ir ne- 

leisti priešui atsitraukti į tėvynę. Antrasis kelias buvo la- 
biau rizikingas: nesėkmės atveju kelias į Londoną škotams 
liktų atviras. Tačiau jei laimėtų — visiškai sutriuškintų 
škotų kariuomenę, kuri buvo apsupta priešiškai nusiteiku- 
sių gyventojų. Kromvelis pasirinko antrąjį. 

Tirštas rūkas tvyrojo virš lygumos, smulkus lietus lais- 
tė aptvertus laukus, kai rugpjūčio 17-osios rytą jis įsakė 
(išvakarėse jie siautė po apylinkes, ieškodami grobio), vis 
dar nieko nejausdami, ramiai miegojo. Staigi geležinšo- 
nių ataka užklupo netikėtai. Apie keturias valandas tęsėsi 
durtynės baisiame purvyne tarp aptvarų. Dūmų kamuoliai, 
sumišę su rūku, apgaubė lygumą. Ore švilpė kulkos ir 
lengvieji sviediniai. 

Kromvelis pasuko žirgą į pavojingiausią vietą. Siaurą, 
slidų keliuką tarp dviejų aukštų pintų tvorų, užlietą skys- 
tu purvu, buvo užėmę kavalieriai. Keliukas vedė į Presto- 
na — jį reikėjo atsiimti. „Generolas prijojo prie mūsų,— 
prisiminė mūšio dalyvis, — ir įsakė pulti; pusė mūsų žmonių 
dar nespėjo ateiti, todėl mes paprašėme palaukti. Jis metė 
tik vieną žodį „Pirmyn!“ — ir mes, perlėkę per balą, puo- 
lėme į griovį. Priešai šoko bėgti — tai buvo naujokų būrys. 
Jie šaudė, bet vis pro šalį; tai mūsiškius taip padrąsino, 
kad ryžomės atakuoti dar kartą. Majoras įsakė man ir 
dar keliems kareiviams joti prie kito aptvaro; mes pasie- 
kėme jo kraštą, čia dauguma priešų metė ginklus ir ėmė 
bėgti. Mums atiteko visas miškas iečių ir daugybė vėliavų.“ 

Tuo laiku Prestone Hamiltonas su savo kariuomene 
ruošėsi keltis per Riblį. Staiga pasirodžiusi parlamento 
kariuomenė atkirto škotus nuo Monro kavalerijos, kuri 
skubiai traukė į šiaurę. Sumišę, panikos apimti plaukte 
ir per tiltą jie brovėsi per patvinusią, kunkuliuojančią 
upę. Hamiltonas su špaga rankoje stengėsi bėgančią ka- 
riuomenę sustabdyti. Jis ragino „dar kartą susikauti už 
karalių Karolį“, tačiau veltui. Vienas iš paskutiniųjų per- 
plaukęs drumzliną srovę, Hamiltonas suprato, kad pralai- 
mėjo. 

Prestonas buvo paimtas. „Tik naktis,— rašė tą vakarą 
Kromvelis,— sutrukdė mums sutriuškinti priešo kariuome- 

ne." Pergalė buvo visiška — „priešas neteko beveik visos 
amunicijos ir apie 4 tūkstančių ginklų, taigi dauguma pės- 
tininkų beginkliai.“ Kareiviai buvo labai pavargę — rytą 
sukilo anksti, labai alkani. Daugelis nerado pastogės nak- 
čiai, užmigo tiesiog žolėje, po atviru dangumi. Lijo be 
paliovos. 

Kitą rytą, dalį kariuomenės palikęs Prinstone, Kromve- 
lis puolė vytis priešų, kurie traukėsi į pietus. Lietus, atro- 
dė, niekada nesibaigs, o abi kariuomenės sparčiai žygiavo 
per purvą ir balas. „Aš niekada nejojau tokiu keliu“,— vė- 
liau prisipažins Kromvelis. Midltonas, iš pietų skubėjęs pa- 
dėti škotams, apsilenkė su jais ir susidūrė su Kromvelio 
kavalerijos būriu. Rojalistai vėl buvo nublokšti. 

Prie Vigano truputį išsigiedrijo, pašviesėjo ir Hamilto- 
nas įsakė žygiuoti naktį, tikėdamasis pereiti Mersiją prie 
Voringtono ir susijungti su rojalistais, kurie vis dar lai- 
kėsi Šiaurės Velse. Tačiau Kromvelis juos vijosi. Rugpjū- 
čio 19-3ja jis pasivijo priešą uz trijų mylių nuo Voringtono. 
„Kai atėjo visa kariuomenė, mes sugebėjome primesti jiems 
mus{,— pranešė jis parlamentui.— Jie įsitvirtino tarpeklyje, 
keletą valandų atkakliai gynėsi. Atakos sekė viena kitą, 
daug kartų buvo prasidėję durtynės. Atrodė, kad mūsų 
kariuomenė vienu momentu sutriko, bet, ačiū dievui, susi- 
telkėme ir išmušėme priešus iš užimtų pozicijų. Apie tūks- 
tantis jų žuvo, o du tūkstančiai paimti į nelaisve. Mes 
persekiojome juos iri miesto, kur buvo pastatyta stipri 
barikada. Kai mes prie jos priėjome, man įteikė leitenanto 
generolo Beilio kapituliacijos aktą; aš sutikau. Mes paė- 
méme visą jų amuniciją, apie keturis tūkstančius komp- 
lektų ginklų ir tiek pat belaisvių. Taigi pėstininkų jie ne- 
beturi." 

Hamiltonas su triju tukstanciy kavalerija pabégo ] 
CeSyra; Kromvelis jo nepersekiojo. Jis pats ir jo kareiviai 
buvo per daug išvargę. „Jei būčiau turéjes penkis šimtus 
nenuvarytų žirgų ir tiek pat gerų pėstininkų,— prisipažino 
jis — būčiau juos sunaikinęs, bet mes taip buvome nusi- 
kamave, kad vos galėjome paskui juos sekti.“ Per devy- 
nias dienas kaudamasis jis įveikė 140 mylių. Uždavinį jis 
įvykdė: škotų įsiveržimas buvo likviduotas. 

Mūšis prie Prestono antrojo pilietinio karo baigčiai 
reikšmingas tiek pat, kaip mūšis prie Neisbio per pirmąjį. 
Rojalistų viltys žlugo. Jų kariuomenės nebeliko. Netrukus, 
gavęs pranešimą apie Kromvelio pergales, pasidavė Kol- 
česteris. ,,Puritony brolijoje,— sarkastiškai buvo rašoma 
rojalistų lapelyje, — girdėti tik triumfas ir džiaugsmas, dai- 
nos ir linksmybė jų sėkmės garbei; jiems padėjo pirmiau- 
sia velnias, o paskui — Nolo Kromvelio nosis.“ 

Tačiau nei velnias, tuo labiau nosis čia niekuo dėti: 
priešą nugalėjo didis karvedžio Kromvelio menas, gebė- 
jimas pasinaudoti momentu, suduoti greitus smūgius, iš- 
laikyti kariuomenės vienybę ir drausmę. Jo kareiviai bet 
kokiomis aplinkybėmis buvo didžiai kovingi, paklusnūs 
ir atsidavę vadui. O jis visada tėviškai rūpinosi kareiviais 
ir jų poreikiais, nepalikdavo sužeistųjų, padėdavo žuvusių- 
jų šeimoms. = 

Priešą įveikė liaudies kariuomenė, vis dar tikėjusi, kad 
jos kova ne betikslė, kad revoliucija nugalės ir įsiviešpa- 
taus teisingumas. 


Parlamente presbiterionai žinią apie kariuomenės per- 
galę sutiko visai be džiaugsmo. Stiprėjanti Kromvelio 
kariuomenės jėga kurstė pačius blogiausius jų būgštavi- 
mus. Valdžiai, taikiam. gyvenimui, pilnoms piniginėms, 
viskam, ko taip troško Bendruomenių rūmuose posėdžiau- 
jantys džentelmenai ir respektabilūs Sičio verteivos, iškilo 
grėsmė. Rytojaus dieną, kai tik buvo gauta žinia apie 
mūšį prie Prestono, parlamentas ėmėsi žygių, kad būtų 
atnaujintos derybos su karaliumi. Dar po dviejų dienų buvo 
sudarytas derybų komitetas. Nenorėdami, kad presbiterio- 
nai viską paimtų į savo rankas, kai kurie independentai 
pasistengė patekti į šį komitetą. Tai buvo Henris Venas 
jaunesnysis, mistikas ir Don Kichotas, nepalenkiamasis Ve- 
nas, Kromvelio draugas, apie kurį buvo kalbama, kad par- 
lamente jis reiškia tą patį, ką Kromvelis už jo sienų. 
Komitetas turėjo vykti pas karalių, į Vaito salą. 

Liaudies pasipiktinimui nebuvo ribų. Vėl derybos su 
šiuo kruvinu nusikaltėliu! Vienas po kito pasirodydavo 
pamiletai, kuriuose per kraštus liejosi nepasitenkinimas. 

Parlamentas su karaliumi ginčijosi dėl to, kieno verge 
turi būti liaudis, rašė leveleriai. Jie vėl nori susitarti, o 
visą neišspręstų sunkumų naštą ant savo pečių neš tie, 
kurie „dirba fermose, amatininkauja ir gauna skatikus.“ 

Rugsėjo 11 dieną leveleriai įteikė parlamentui peticiją, 
kurią pasirašė keli tūkstančiai žmonių. Buvo kalbama, kad 
jos autorius — parlamento narys, frondininkas ir aštrialie- 
žuvis, įsitikinęs respublikonas Henris Martenas. Peticijoje 
buvo reikalaujama demokratinių reformų — įstatymo ly- 
gybės, asmenybės laisvės, nuosavybės neliečiamumo; buvo 
pasisakoma už monopolių, akcizų, bažnytinės dešimtinės 
panaikinimą. Tačiau svarbiausia — peticijoje buvo reika- 
laujama nutraukti visus santykius su karaliumi ir teisti 
jj. Tas, kuris ją sukūrė, drįso siūlyti Bendruomenių rūmams 
pasiskelbti vyriausiąja šalies valdžia! 


Kromvelis vėl traukė į šiaurę. Pasiuntęs Lambertą su 
dviem tūkstančiais kavaleristų paskui Hamiltoną, jis pa- 
suko atgal, norėdamas atkirsti kelią Monro vadovauja- 
miems airių-anglų rojalistams, pabėgusiems iš Prestono. Jis 
baiminosi, kad ši šešių tūkstančių kariuomenė gali užpulti 
Prestoną — ten rojalistų belaisvių susikaupė daugiau ne- 
gu įgulos kareivių. Tačiau Monro nė nemanė nenugalimųjų 
pulti; jis pasislėpė Škotijos kalnuose. Hamiltonas, Long- 
deilas, Midltonas su apgailėtinais šalininkų likučiais ne- 
trukus buvo sumušti ir paimti į nelaisvę. 

Skotijos sieną Kromvelis priėjo rugsėjo 12 dieną. Jis 
įkurdino kareivius ir ėmėsi neatidėliotinų reikalų. Būtina 
buvo pradėti derybas su škotais, priversti pasiduoti Bervi- 
ką ir Karlailį, parūpinti kariuomenei maisto, aprangos, 
atlyginimo. Be šių, prisidėjo dar vienas rūpestis: sužinota, 
kad kai kurie kareiviai plėšikauja, nors vadas gana griež- 
tai už tai smerkė škotus. To jis negalėjo pakęsti — įsakė 
suimti kaltuosius, grąžinti prisiplėštą turtą savininkams; 
visas pulkas, kuriame tai atsitiko, buvo pasiųstas į užnu- 
garį, j Nortamberlenda. Į visus kariuomenės dalinius nu- 
skrieja piktas įspėjimas: 

„Jei kuris mano karininkas ar kareivis reikalaus iš 
gyventojų pinigų, grobs arklius, turta ar maistą, nedorai 

elgsis su žmonėmis, jį teis karo teismas, kaltasis bus nu- 
baustas mirti.“ 

Jo žvilgsnis nukrypo į Skotiją. Priešais už upės plvtėjo 
tuščia, rūškana šalis su miškingais kalnais, ant kurių 
stūksojo nejveikiamos niūrios pilys, su veržliomis upėmis 
ir ramiais, brūzgynuose pasislėpusiais ežerais. Šia šalimi 
niekada nebuvo galima pasitikėti: galingi galvažudžių kla- 
nai buvo pasirengę sukilti prieš bet kokią valdžią; jų sa- 
junga čia susidarydavo, čia vėl iširdavo; jie visą laiką 
pykosi tarpusavyje, bet visada, pamiršę vakarykščius ki- 
virčus, galėjo susivienyti prieš amžinąjį priešą — Angliją. 
Dar neseniai čia valdė aukštuomenės partija — Hamilto- 
nų, Lanarkų, Lauderdeilų partija, troškusi susitarti su ka- 
raliumi už nedideles nuolaidas. Tai jie siuntė pasiuntinius 
pas Karolį į Vaito salą, tai jie gruodžio mėnesį pasirašė 
slaptus susitarimus. Tačiau nugalėjęs Hamiltoną mūšio 
lauke, Kromvelis sudavė triuškinantį smūgį šiai partijai 
ir šalies viduje. Pakėlė galvą mirtini Hamiltonų ir aukš- 
tuomenės priešai — presbiterionų bažnyčios partija, fana- 
tiškų, puslaukinių vakarų kalvinistų, vigamorų (iš čia vė- 
liau kilo vigų pavadinimas) partija. Jiems vadovavo 
Arčibaldas Kempbelas, markizas Argailas, kaip ir Kromve- 
lis — įspūdinga figūra. Savo išsišakojusio klano vadas, 
fanatiskas škotų Kalvino — Džono Nokso — pasekėjas, pa- 
sipütes ir Zvairas, jis pasipriešino Karolio I norui įvesti 
Škotijoje anglikonų bažnyčią ir dar 1638 metais pateko į 
nemalonę. 1643 metais jis sudarė sąjungą su Anglijos par- 
lamentu, po metų vadovavo škotų kariuomenei, įsibrovu- 
siai į Angliją. Jo šūkis buvo nepriklausomybė bet kokia 
kaina — Škotijos ir bažnyčios nepriklausomybė. Jis sukilo 
prieš 1647 metų sutartį su karaliumi, jį nugalėjo Montro- 
uzas ir Hamiltonas, po to jis pasislėpė savo kalnų val- 
dose. 

Dabar atėjo jo triumfo valanda. Ištikimi vakarų kla- 
nai sukilo su ginklu rankose, vos tik sužinojo, kad Hamil- 
tonas pralaimėjo. Per keletą dienų jie užėmė Edinburgą, 
nuvertė priešiškos partijos šalininkus, išvaikė parlamentą, 
sušaukė naują ir dabar, sutramdę šalį, žvelgė į Kromvelį, 
laukė, ką jis darys. 

Kromvelis turéjo pasinaudoti labai palankiomis aplinky- 
bemis. Gana kariauti, su Skotija reikia susitaikyti ir su- 
daryti sąjungą — dievas Zino, kas jo laukė Londone. Tegu 
škotai nusiramina ir rūpinasi savo vidaus reikalais — jis 
nemano jiems trukdyti, kad tik jie jam netrukdytų. Tačiau 
dabar, kai jis stiprus, ne pro šalį jiems parodyti ir savo 
galią. 

Rugsėjo 21 dieną jis įsakė forsuoti Tvydą. Su lordais, 
bažnyčios atstovais Kromvelio pasitikti jojo markizas Ar- 
gailas. Du dideli žmonės, labai skirtingo temperamento ir 
religinių įsitikinimų, vedė derybas. Kromvelis pareikalavo, 
kad pasiduotų anglų tvirtovės — Bervikas ir Karlailis, kad 
škotai atsisakytų priimti pabėgėlius rojalistus. Argailui 
tai buvo priimtina; tvirtovių komendantams buvo pasiųsti 
įsakymai sudėti ginklus. Spalio 4 dieną Kromvelis buvo 
iškilmingai pakviestas į Edinburgą. 

Jį priėmė kaip draugiškos šalies vadovą. Puikus, seno- 
viškas namas, kuriame jį apgyvendino, šaunūs pokyliai, 
liaupsinančios kalbos — visa tai rodė, kad naujoji Skoti- 
jos valdžia nori tvirtos taikos su revoliucine Anglija. Dva- 
sininkija jam pareiškė padėką ir pavadino Škotijos gynėju 
iš dievo malonės. Bažnyčios atstovai ir luomų komitetas 
kalbėjo apie brolišką meilę Anglijos liaudžiai. Kromvelis 
buvo. patenkintas. Tačiau jis pareikalavo, kad iš valstybi- 
nių postų būtų pašalinti visi susitarimo priešininkai. Ši 
sąlyga buvo palankiai priimta. Rojalistų kariuomenės li- 
kučiai Skotijoje pasidavė patys. Škotijos maištas baigėsi. 

Kromvelis su Argailu dažnai matydavosi ir ilgai kalbė- 
davosi. Dėl ko jie tardavosi? Vėliau rojalistai tvirtino, 
kad buvo kalbama apie monarchijos nuvertimą. Jie norėjo, 
sakė Klarendonas, „visą laiką laikyti karalių kalėjime, o 
patvs valdyti abi karalystes.“ Po restauravimo šiais gan- 
dais patikėta, Argailas buvo nubaustas mirtimi už tai, kad 
prisidėjo nužudant karalių. Tačiau Kromvelis tada kažin 
ar galvojo apie karaliaus nuvertimą; jam per daug rūpėjo 
karas. 

— Ką jūs manote apie monarchinį valdymą? — paklau- 
sė kartą škotai. 

— Aš uz monarchinj valdyma,— nė nemirkteléjes at- 
sakė Kromvelis,— ir kad valdytų šis karalius ir jo palikuo- 
nys. 

— O kokios jūs nuomonės dėl religinio pakantumo? 

— Aš esu prieš pakantumą. 

— O ką jūs manote apie bažnytinį valdymą? 

Sis klausimas buvo labai keblus. Kromvelis atsakė, 
kad turi pagalvoti. Jis ir taip jau sumelavo, pasakęs esąs 
prieš pakantumą. Pasakysi fanatikams presbiterionams, 
kad tu— uz laisvą, independentišką bažnyčią, nutrauksi 
šiaip gana palankų, nors ir atsargų pokalbį. 

Išeidami iš salės, kurioje vyko pasitarimas, du škotai 
mirktelėjo vienas kitam. 

— Labai džiugu,— tyliai pasakė misteris Diksonas,— 
iš šio žmogaus lūpų girdėti tokias kalbas. 

— O jūs iš tikrųjų juo tikite? — dar tyliau atsiliepė 
misteris Bleiras.— Jei jūs pažintumėte jį taip, kaip aš, 
netikėtumėte nė vienu jo žodžiu. Jis pašėlęs apsimetėlis 
ir didelis melagis. 

Škotai, žinoma, Kromveliu nepasitikėjo. Jų ramumas, 
palankumas, noras susivienyti — visa tai tik iki pirmos 
progos. Jei tik kas ne taip — saugokis, Nenugalimasis! Ta- 
vo vakarykščiai draugai pasirodys esą aršiausi priešai. 

Tačiau kol kas jis tenkinosi tuo, kas yra. O monarchi- 
jos likimo jis dar rimtai nesvarstė. Dar neatėjo laikas, 
svarbu buvo pasakyti tai, ką reikia pasakyti šiems žmonėms 
dabar. Svarbiausia — jis norėjo taikos ir gerų santykių 
tarp anglų independentų ir škotų presbiterionų. ,,AS iš vi- 
sos širdies geidziu,— rašė jis vėliau, — meldžiu dievą, sva- 
joju sulaukti tos dienos, kada vienybė ir geri santykiai 
įsigalės tarp visų dievo tautų — škotų, anglų, judėjų, pa- 
gonių, presbiterionų, anabaptistų, visų... Ar reikėjo būti 
su jais mandagiam ir meiliam, kad būtų galima reikalus 
tvarkyti atvirai, be išankstinio nusistatymo? Ar reikėjo 
klausti jų, ką jie turi prieš mus, ir sąžiningai jiems atsa- 
kyti? Tai mes padarėme — bet ne daugiau; mums atrodo — 
tai daug garbingesnė pergalė negu kad mes būtume paė- 
me ir apiplėše Edinburgą ir jėga būtume nukariavę visą 
šalį nuo Tvydo iki Orknio salų...“ 

2. SMURTAS PRIES PARLAMENTA 


Pontefrakto, paskutiniosios kavalieriy tvirtovés Angli- 
jos zemeje, apgula jau seniai virto nerimta karine operaci- 
ja. Apgulai vadovavo Henris Colmlis, Jorkšyro bajoras, 
labai išdidus, bet visai neturintis organizacinių gabumų. 
Jis atsisakė pulkininko Reinsboro, kurį pasiuntė Ferfak- 
sas, pagalbos ir lėtai, vangiai apgulai vadovavo pats. Iš 
esmės pilis užblokuota nebuvo: kai norėdavo, rojalistai 
laisvai išeidavo, apylinkėse vogdavo valstiečių gyvulius 
bei grūdus. Keletą kartų jie atakavo, ir gana sėkmingai. 
Kartais jie, priešingai, broliaudavosi su parlamento ka- 
reiviais, ir tada kavalieriai ir apskritagalviai leisdavo tau- 
rę ratu. 

Spalio pradžioje jie sužinojo, kad prie pilies priartėjo 
iš Skotijos grįžęs Kromvelis. Blokada pastebimai sustip- 
rėjo. Seši šimtai penkiasdešimt pilies gynėjų suprato esą 
pasmerkti, juos apėmė beviltiška, patrakusi drąsa. Jie su- 
manė rizikingą išsišokimą: pagrobti su savo būriu Don- 
kastervje sustojus; pulkininką Reinsborą ir iškeisti jj į 
Notingame sugautą Longdeilą. 

Ankstyvą spalio 29-osios rytą keletas rojalistų, apsi- 
rengusių parlamento kavaleristų uniformomis, išjojo iš 
Ponteirakto ir netrukus buvo Donkasteryje. Sargybiniams 
prie namo, kuriame gyveno Reinsboras, nė į galvą neatėjo, 
kad tai priešai. Kol jie pasakojo, kas naujo Londone, dviese 
užkopė į Reinsboro kambarį. Pulkininkas dar miegojo. Jį 
pažadino ir pasakė, kad Kromvelio įsakymu atėjo jo su- 
imti. Reinsboras apsirengė ir apstulbęs išėjo į gatvę. Jį 
tuoj nuvedė prie už kampo stovinčių žirgų. Supratęs, kas 
čia dedasi, ir matydamas, kad sargyba nelabai didelė, jis 
ištrūko ir pasileido bėgti. Jį pasivijo keli žmonės ir subadė 
durklais. Kol jo gvardijos kareiviai susigaudė, rojalistai 
šoko ant žirgų ir paspruko. 

Žinia apie vieno iš tvirčiausių revoliucijos kovotojų 
žvėrišką nužudymą, vos už kelių žingsnių nuo jo stovyk- 
los, Kromvelio širdį pripildė nerimo ir liūdesio. Taip, jis 
nesutiko su aštriomis Reinsboro išvadomis Patnyje, jį 
šokiravo tiesmukiškumas ir kategoriškumas, kai Reinsboras 

reikalavo sulyginti turtingųjų ir vargingųjų karalystės 
gyventojų teises. Tačiau dabar jis pajuto, kad neteko pa- 
tikimo draugo, drąsaus bendražygio, atkaklaus presbite- 
rionų, rojalistų, paties karaliaus priešo... Sis nuzudy- 
mas — ne kas kita kaip susidorojimas su vienu iš karaliaus 
teismo šalininkų. 


Tačiau „Londone apie jokį teismą niekas negalvojo. 
Priešingai, buvo dar kartą mėginta susitarti. Rugsėjo 18 
dieną Niuporto miestelyje, Vaito saloje, prasidėjo derybos 
su karaliumi. 

Nebesaugomas ir, kaip anksčiau, apsuptas pulko didžiū- 
nų, pamokslininkų, advokatų, kapelionų, kamerherių, lio- 
kajų, pažų (parlamentas vėl leido jiems tarnauti savo 
ponui), iš Kerisbruko pilies karalius persikėlė į privatų 
namą Niūporte. Į šį miestelį suvažiavo daugybė jo šali- 
ninkų, slaptų ir tikrų padėjėjų. Netrukus jie taip užplūdo 
Niūportą, kad parlamento komisarai tris dienas negalėjo 
rasti padoraus kambario. 

Į karalių kreipiamasi nepaprastai pagarbiai. Jam siū- 
lomos labai švelnios sąlygos: atšaukti visas deklaracijas 
prieš parlamentą, trejiems metams šalyje įvesti presbite- 
rionų bažnyčią, dvidešimt metų milicijai turi vadovauti 
parlamentas. 

Karalius, sėdėjęs ant paaukštinimo po baldakimu, ap- 
suptas paslaugių patarėjų, laviravo. Jam reikėjo kuo il- 
giau užtęsti derybas, apgauti sargybinių budrumą — kaip 
tik tuomet itin tikėtasi pagalbos iš užsienio. Trisdešimties 
metų karas Europoje baigėsi, todėl galima buvo laukti 
paramos ir iš Prancūzijos, ir iš Ispanijos. Iš Airijos atei- 
davo viltis žadinančių žinių nuo Ormondo. Karolis, visai 
nelaikydamas savęs klastingu, tik visomis jėgomis steng- 
damasis išgelbėti tai, kas, kaip pats manė, yra jo teisėtas 
turtas, rašė Ormondui: „Nors jūs ir išgirsite, kad ši su- 
tartis jau beveik sudaryta, netikėkite, bet uoliai eikite 
keliu, kurį pasirinkote; šį mano įsakymą slapta perduokite 
visiems savo draugams.“ Nė vienos sutarties su valdiniais, 
nors ji ir būtų patvirtinta jo paties karališkuoju žodžiu, 
jis, kaip ir jo žymioji senelė, nelaikė sau privaloma. Jis 

Oliveriui Kromveliui dveji metai (spėjama) 
Elžbieta Kromvel — Oliverio motina 
Hantingdono pradinė mokykla 

Karikatūra, vaizduojanti Tomą Birdą 


Oliverio žmona Elžbieta Kromvel 
Kromvelio namas Ilyje 

Hercogas Bakingamas 

Karalienė Henrietė Marija 

Džonas Lilbernas 


Oliveris Kromvelis — Anglijos protektorius 


iskilmingai pazadéjo parlamentui nesistengti pabégti visas 
keturiasdešimt dienų, skirtų deryboms, o pats vienam slap- 
tam šalininkui rašė: 

„Būsiu jums atviras, visos svarbios nuolaidos, kurias 
padariau dėl bažnyčios, kariuomenės ir Airijos, turi tik 
vieną tikslą — padėti man pabėgti. Neturėdamas tokios 
vilties, niekada nebūčiau nusileidęs.“ 

Tačiau kaip tik šis Karolio dviveidiškumas, melagin- 
gumas, begalinis vilkinimas, o labiausiai susitaikėliška 
presbiterionų pozicija sukėlė naują audringą revoliucijos 
šalininkų pasipiktinimą. Daugelyje grafysčių įvyko triukš- 
mingi susirinkimai levelerių reikalavimams palaikyti. Res- 
publikonai parlamente prašneko visu balsu. Net turtingas 
pirklys Denis Bondas garsiai pareiškė: „Netrukus išauš 
diena, kai mes galėsime pakarti patį didžiausią lordą, jei 
jis bus to nusipelnęs, ir neatsiklausime nė jo perų.“ 

Vėl kilo neramumai kariuomenėje. Airtono, Flitvudo 
ir kitų žymių karininkų pulkai įteikė peticijas, kad būtų 
nutrauktos derybos ir surengtas karaliaus teismas. Bruz- 
dėjo ir Pontefrakto apgulos kareiviai. 

Prie Pontefrakto buvo neramu. Kareiviai piktai šnai- 
ravo į neįveikiamą ir niūrią pilį, iškilusią virš nuobodžios 
lygumos. Jie vėl neturėjo pinigų — iš Londono neatsiuntė 
atlyginimo. Parlamento duoti batai seniai suplyšo, mun- 
durai apspuro. Apsistoti aplinkinių gyventojų namuose 
leitenantas generolas neleido. Jis rūpinosi valstiečiais, ku- 
rie ir šiaip labai nukentėjo nuo kavalierių. O kyštelėti 
nosį į rūsį ar tvartą — nė nemanyk; visi gerai prisiminė 
negailestingą įsakymą dėl marodieriavimo. Teko gyventi 
stovykloje po atviru dangumi ir keikti šaltą darganą ru- 
denį. O paslaptinga pilis, menanti dar kruvinuosius Ričar- 
do II laikus, nepasidavė — nepadėjo nei apgulos artilerija, 
nei požeminės galerijos. 

Kareiviai godžiai gaudė kiekvieną žinutę iš Londono, 
skaitė ir perdavinėjo iš rankų į rankas levelerių pamile- 
tus. Žinoma, kareiviai visa siela buvo su tais, kurie rei- 
kalavo teisti svarbiausius nusikaltėlius. Tai jie, pasipūtę 
didžiūnai ir karaliaus padlaižiai, privertė kariuomenę alkti, 

šalti ir lieti kraują, tai jie išdavė anglus škotams. Ką ir 
kalbėti! Dėl visko kaltas pats karalius! Nebūtų jo — ne- 
būtų ir karo. Teisti jį! Mintis apie kruvinojo nusikaltėlio 
Karolio Stiuarto teismą jau niekam nebeatrodė neįtikėtina. 
Lapkričio 10 dieną Siaurės kariuomenės pulkų atstovai 
pritarė Pietų kariuomenės peticijoms. 

Kromvelis paniuro. Raukšlės tarp antakių, ir šiaip nie- 
kada neišsilygindavę, dar pagilėjo. Visada, kai tekdavo 
spręsti svarbų reikalą, jis uzsisklesdavo savyje, keletą die- 
nų tylėdavo. Ne pro šalį būtų parodyti tiems, Niūporte, 
kurie visa siela troško susitarti su karaliumi, kad kariuo- 
menė tam nepritars. Tik kaip tai padaryti? Kaip neramiais 
laikais patikėti savo mintis žygūnui, nors jis ir trigubai 
patikimas žmogus? 

Ankstyvą lapkričio 6-osios rytą Kromvelis įsakė paduoti 
popieriaus ir plunksną. Žentas Airtonas jam visada rašy- 
davo naktį, dėl to Kromvelis dažnai švelniai priekaištauda- 
vo savo numylėtiniui: kai rašai apie reikalą, galva turi 
būti šviesi. Geriausia parašyti pusbroliui Hemondui — tam 
pačiam, kuris vadovauja sargybai Vaito saloje, o parla- 
mento komisarų vardu nevadinti. Tegu Venas bus „brolis 
Hironas“ — šią linksmą pravardę jis žino, Pairpointas — 
„brangusis draugas“. Karaliaus visai nereikia minėti. 

„Mielas Robinai,— vedžiojo ranka,— baiminuosi, kad 
tik mūsų draugai nenudegty pirštų, kaip nelabai seniai 
atsitiko draugams, kuriems širdį iki šiol maudžia... Kaip 
lengva niršti ant žmonių, vadinamų leveleriais, ir pulti į 
kitą kraštutinumą, įsivėlus į nelemtą sumanymą...“ 

Reikia pasakyti, kad jie nesutiktų įvesti vyskupų val- 
džią. Tai reikštų vėl bažnytinius teismus, persekiojimą, 
griežtą pamaldų vienodumą... Kariuomenė pradės mais- . 
tauti. Plunksna vėl suskrebėjo. ,,Pasakyk broliui Hironui, 
kad mums nereikia nei vyskupų, nei presbiterionų... Lo- 
giška tikėtis, kad jam (ar supras, kad karaliui?) lengviau 
bus būti tironu tada, kai šalyje viešpataus tvarka, kuri 
jam patinka, negu tada, kai bus tvarka, kurios jis neken- 
čia.“ 

Kaip dabar užsiminti apie kariuomenės nuotaikas? 
„Brangus Robinai, pasakyk broliui Hironui, kad mūsų są- 

žinė rami, mes esame nekalti ir dieviškai paprasti, mes 
neišsisukinėjame ir neapgaudinėjame, pats viešpats mus 
palaimino; aš tikiuosi, kad šis jausmas apsaugos jų šir- 
dis ir rankas nuo to, kam dievas taip aiškiai prieštarauja...“ 
Tai vėl apie karalių, jie gali nesuprasti. Tegu žino, kad 
kariuomenė beveik pasirengusi daugumą parlamento pa- 
vadinti piktadariais, išvaikyti jj ir sušaukti naują. ,,Pasvar- 
styk, kas gali iš to išeiti, ir tegu kiti pasvarsto.“ 

Ko gero, dar pamanys, kad jis jiems diktuoja. Kaip 
jis gali jiems diktuoti! Kaip jis gali savo valia kreipti 
įvykius! Ranka vėl brėžė: ,Robinai, būk doras. Klausyk 
dievo, jis pakels tavo dvasią ir padarys tave neįveikiamą 
tiesos gynėją. Aš menkas padaras, pats menkiausias pa- 
saulyje, bet tikiu dievu ir visa siela trokštu mylėti jo tau- 
Liu 

Tvirtovės apgula, kasdieniniai rūpesčiai, kaip išmaitinti 
kareivius ir palaikyti drausmę,— dabar ne tai buvo svar- 
biausia. Svarbiausi įvykiai dėjosi Londone. Lapkričio vi- 
duryje kariuomenę prie Pontefrakto sujudino dar vienas 
įvykis: sužinota, kad Sent Olbense karininkai (galbūt pats 
Airtonas?) surašė didelę remonstraciją, reikalaudami teis- 
ti karalių. Jie išvardijo visus Karolio Stiuarto nusikalti- 
mus — karą, kraujo praliejimą, išdavikišką sąjungą su 
Skotais, įsipareigojimų nevykdymą, neteisėtus suėmimus 
ir nekaltų žmonių laikymą kalėjimuose, mėginimą visą 
valdžią padaryti absoliutinę. 

Kai kurie remonstracijos punktai buvo paimti iš levele- 
rių programos. Liaudis yra aukščiausioji šalies valdžia; 
ateityje karalių turi rinkti liaudies atstovai; dabartinį par- 
lamentą reikia paleisti ir paskirti naujo, teisingiau suda- 
ryto parlamento rinkimus; jei šios reformos nebus įvykdy- 
tos, kariuomenė pati gelbės tėvynę. O „didžiausias visų 
mūsų vargų ir kančių kaltininkas, karalius,— rašė kari- - 
ninkai, — netrukus turi būti teisiamas už išdavystę ir pada- 
rytą blogį.“ 

Visus sukrėtė baisi remonstracijos autorių drąsa. Svar- 
biausi punktai netrukus buvo perspausdinti atskirais lape- 
liais, brošiūromis ir akimirksniu išplatinti po šalį. Kareiviai 

ir jaunesnieji karininkai buvo sužavėti. Atsargesnieji lin- 
gavo galvas: toks dokumentas iš tiesų galėjo nuversti 
valdovą. Sklido gandai, kad karininkai levelerių balsu 
prašneko neatsitiktinai. Londono tavernoje „Žirgo galva“ 
susitiko garsiausi independentai — Airtonas, Hju Pitersas, 
Harisonas — su Lilbernu ir kitais levelerių partijos vadei- 
vomis. Jie nusprendė, kad karaliui reikia nukirsti galvą, o 
parlamentą gerai išvalyti arba visai paleisti. 

Paskui sužinota, kad lapkričio 20-aja minia karininkų, 
vadovaujamų pulkininko Iverio, pasirodė Bendruomenių 
rūmuose ir įteikė remonstraciją. Kokia audra kilo, kai buvo 
skaitomi šie raštai! Independentai pašoko, garsiai reikala- 
vo, kad parlamentas pareikštų padėką remonstracijos su- 
darytojams. Presbiterionai taip pat garsiai ją peikė ir siūlė 
kol kas nereaguoti. Jiems tai pavyko, svarstymas buvo 
atidėtas. Tačiau Londone neramumai sustiprėjo, o kariuo- 
menėje pasigirdo balsų: „Į Londoną! Užimsime Londoną 
ir įvesime savo tvarką!“ 


Kromvelis jautė, kad įvykiai bręsta neišvengiamai. Ka- 
riuomenės nesustabdysi, ir jis apsisprendė. Lapkričio 20 
dieną jis rašo Ferfaksui: ,,Sere, pulkų rašte daug tiesos 
apie mūsų nelaimingos karalystės kančias ir vargus, jau- 
čiamas didelis noras pamatyti teisingą kaltininkų teismą; 
turiu prisipažinti, sielos gilumoje aš su tuo sutinku.“ 

Atėjo Hemondo laiškas. Vargšas Robinas! Jis. prašėsi 
į atsargą. Jis ilgiau nebegalėjo kęsti dvilypumo — ištiki- 
mybės parlamentui ir kariuomenės vadams. Be to, jis, kaip 
ir kiekvienas džentelmenas, jautė įgimtą pagarbą karaliui. 
sekti, įtarinėti... Vargšas Robinas! Kaip jam paaiškinti, 
kad dabar vyksta nematyti neregėti dalykai. Vyksta di- 
džiulis perversmas tautos sieloje, sprendžiamas jos likimas. 

Ir vėl Kromvelis rašo Hemondui, rašo visą dieną, pa- 
miršęs valgį, nepriimdamas pasiuntinių. Sunkios mintys 
apie savo misiją šiame pasaulyje, apie likimo valią, mintys 
apie teisingumą ir įstatymą, liaudį, kurią viešpats veda 
nepramintais keliais, — viską jis patikėjo popieriui, nebe- 
pajėgdamas slėpti daugiau nieko. 

,Brangus Robinai! 

Tu nori žinoti, ką aš dabar jaučiu. Galiu tau pasakyti: 
aš vis toks pat, kokį tu pažinojai anksčiau; mano kūnas 
nuodėmingas, ir mirtingas, bet nepaisydamas negalių, aš 
laukiu iš mūsų viešpaties Jėzaus Kristaus išganymo. .. 

Aš matau, tu svyruoji, tačiau nevadink naštos, kurią 
tu neši, liūdna ir sunkia. Jei dangiškasis tėvas ją tau už- 
dėjo, jis žinojo, ką darė. Jis bando mūsų tikėjimą ir kant- 
rybe, kad galėtų vesti mus į tobulybg." 

Nejučia nuo dieviškosios išminties jis perėjo prie poli- 
tikos: „Valdžią ir galybę suteikia dievas, bet viena ar kita 
jos forma — žmogaus rankų kūrinys; nuo žmonių ir pri- 
klauso didesnis ar mažesnis jų apribojimas. Todėl aš ne- 
manau, kad valdžia gali daryti viską, kas jai patinka, ir 
kad jos visada reikia klausyti; visi sutinka, kad buna 
atvejų, kai pasipriešinimas valdžiai yra teisėtas.“ 

Kromvelis pirmą kartą tai pareiškia labai aiškiai; dabar 
jis samprotauja kaip leveleris. Nesugriaunama logika įį 
vedė toliau. ,,Pasamprotauk pats šiais klausimais,— tese 
jis.— Pirma, gal nereikia pripažinti, kad teiginys „liaudies 
gerovė — aukščiau visko“ yra geras teiginys? Antra, ar 
mes nerizikuojame (jei susitarsime su karaliumi) netekti 
visų mūsų pergalės vaisių ir grįžti prie ankstesniųjų, jet 
ne blogesnių, sąlygų ir tvarkos? Trečia, gal kariuomenė 
yra ta teisėta valdžia, kurią dievas pasitelkė kovai su ka- 
raliumi?“ 

Stai kas! Kariuomenė — vienintelė teisėta valdžia ša- 
lyje. Jis iš naujo suvokė tai, ką neaiškiai jautė 1647 metų 
pavasarį. Ne parlamentas, kuris seniai save diskreditavo, 
krypdamas į kompromisą su senąja tvarka, ir, žinoma, ne 
karalius — didžiausias nusikaltėlis, pradėjęs pragaištingą 
karą. Kariuomenė, pergalingoji kariuomenė, kuri išblaškė 
rojalistų kariauną ir dabar vieningai reikalavo atpildo, 
teisingumo, ryžtingai sutriuškinti monarchiją. 

Atsilaikyti prieš šį judėjimą neįmanoma. Vienintelė 
išeitis — jam vadovauti, susidėti su maištininkais, nes jy 
pusėje jėga. O sąžinė? Pats to nepastebėdamas, Kromvelis 
klausė jau ne Hemondo, bet savo sąžinės: „Ką tu manai 
apie apvaizdą, daugelio žmonių širdis pastūmėjusią į šį 

kelią — ypač šioje vargšėje kariuomenėje, kurioje didysis 
dievas panoro apsireikšti? ..“ Jis vis įtikinėjo save, kreip- 
damasis į} Hemonda, kad dievas — šios kariuomenės, šios 
„saujelės žmonių“, kuriai teko tokios puikios pergalės, pu- 
sėje. Todėl jos reikalavimai teisingi — tai dievas ją ap- 
švietė. 

Nereikia bijoti tų, kurie vadinami leveleriais ir jų 
„griaunančiojo susitarimo“, į savo pusę patraukusio net 
daugelį gerų žmonių. Dabar jų eilė tarti žodį. Karalius 
pralaimėjo. Ko gero galima tikėtis iš žmogaus, prieš kurį 
yra dievas?.. 

Trumpa lapkričio diena baigėsi: seniai laikas uždegti 
žvakes ir imtis reikalų — ir taip jau labai ilgai kariuomenė 
buvo be vado. „Robinai, aš baigiu. Sakykime atvirai, argi 
mes manome, kad galų gale visi šie dideli darbai, kokių 
negalėjo įsivaizduoti daugelis kartų, baigsis gerų žmonių 
suniekinimu ir piktadarių sėkme? Ar tu sielos gilumoje 
manai, kad tokia viešpaties malonė? O gal manai, kad 
taip stengiamasi išmokyti savo tautą tikėti juo ir laukti 
geresnių laikų? .. Tebūnie tavo patarėjas viešpats.“ 


Kromvelis apsisprendė. Nuo šiol jis su tais, kurie troš- 
ko nutraukti santykius su karaliumi. O kas bus paskui? 
Nejaugi bus liaudies valdžia, kurios norėjo leveleriai ir 
kuri jam, kaip ir Airtonui, kaip ir visiems panašių pažiūrų 
žmonėms, visada atrodė neleistina anarchija? O gal kaip 
tik jį, Oliverį Kromvelį, viešpats pasirinko aukščiausiajai 
tarnybai? Iš tiesų, jei karaliui bus įvykdyta mirties bausmė, 
o jo palikuonys nuo valdžios nušalinti, kas bus jo vietoje? 


... Ateis karalius, tačiau koks? 
Kas karalium tapti gali?.. 


Iki Hemondo laiškas nueiti nespėjo. Parlamentas gavo 
Karolio atsakymą. Kai kur jis nusileido, tačiau nesutiko, 
kad ir laikinai, panaikinti vyskupų valdžią ir anglikonų 
bažnyčią. „Ką žmogus laimės,— su liūdna pompastika 
pareiškė karalius,— jei jis gaus visą pasaulį, bet neteks 
sielos?“ Tuo derybos Niūporte baigėsi. O lapkričio 25 die- 

na Hemondui Ferfakso vardu buvo jsakyta grazinti jgalio- 
jimus. Lapkričio 30-osios vakare, pliaupiant lietui, Vaito 
saloje išsilaipino kariuomenė, karalius buvo suimtas. 
Gruodžio pirmąją be didesnės pagarbos iš Niūporto jis 
buvo perkeltas į niūrią ir drėgną Hersto pilį Anglijos pie- 
tuose. Jokios svitos — nei tarnų, nei pažų — nieko, tik du 
kamerdinieriai, kuriuos jam buvo leista pasiimti. Kamba- 
rys, kuriame jį apgyvendino, buvo toks tamsus, kad net 
dieną tekdavo deginti deglus. Karalius tapo visiškai at- 
skirtas nuo išorinio pasaulio. Jo sargybinis dabar buvo ne 
minkštaširdis Hemondas, o nešnekus griežtas Iveris, Krom- 
velio pulkininkas, buvęs patarnautojas. Gyvenimo sąlygos 
nekėlė abejonių: karalius atsidūrė kalėjime. . 


Dabar parlamentas buvo vienintelė rimta kliūtis, truk- 
danti teisti karalių. Parlamentas nė nemanė trauktis. Jo 
neapykanta kariuomenei vis didėjo. Lapkričio 22 dieną 
Bendruomenių rūmai nutarė paleisti dalį kariuomenės. Ka- 
rininkų kantrybė baigėsi. Vindzore pradėta ruoštis užimti 
Londoną ir išvalyti parlamentą. 

Patyręs šią žinią, Lilbernas nušuoliavo į Vindzorą, tie- 
siai pas Airtoną. Kol nepriimta nauja konstitucija, negali- 
ma duoti laisvės karininkams, nes jie užgrobs valdžią ir 
apie liaudies laisves bus užmiršta. Lilbernas jau buvo pa- 
sirengęs sukelti Londono levelerius prieš karininkus. Air“ 
tonas nekantraudamas ir pasipiktinęs klausėsi karštos šio 
amžinai nenustygstančio žmogaus kalbos. Jis jau buvo 
bepratrūkstąš, kai įsimaišė malonusis Harisonas, pasiūlęs 
sukurti naują „Liaudies sutartį“; tegu to imasi kariuome- 
nės, parlamento ir levelerių atstovai. Lilbernas pritilo, pa- 
rama leveleriams buvo garantuota. 

Bendruomenių rūmai, lyg norėdami paspartinti savo 
katastrofą, 125 balsais prieš 58 kariuomenės remonstraciją 
atmetė. Nesutvardomas presbiterionų vadas Viljamas Pri- 
nas, ausų netekęs dar Žvaigždžių rūmų laikais, pasiūlė 
paskelbti kareivius maištininkais ir įsakyti, kad jie pasi- 
trauktų per pagarbų atstumą nuo Londono. Tačiau tai jau 
buvo paskutinės pasmerktųjų Bendruomenių rūmų konvul- 

sijos. Lapkričio 30 dieną išspausdintoje kariuomenės ta- 
rybos deklaracijoje buvo sakoma, kad Bendruomenių rūmų 
daugumą dabar sudaro išdavikai; liaudies labui parlamen- 
tas turi būti išvalytas. 

Gruodžio antrąją kariuomenė iškilmingai ir niūriai įžen- 
gė į Londoną. Ferfaksas su vadovybe užėmė karaliaus rū- 
mus — Vaitholą, kareiviai, lietui merkiant, įsikūrė Haid- 
parke. 


Kromvelis vis dar buvo prie Pontefrakto, bet įvykiai 
atkakliai ragino būti Londone. Laiške Ferfaksui jis vylėsi 
netrukus susitikti, žadėdamas lapkričio 28-ą3ją išvykti. Ta- 
čiau neišvyko; tą dieną Feriaksas pasiuntė jam skubų 
kvietimą, prašydamas „kaip įmanoma greičiau“ prie jo 
prisidėti. Kurjeris šią žinią galėjo nulakdinti per 48 va- 
landas, vis dėlto Oliveris išvažiavo ne anksčiau kaip gruo- 
džio pirmąją — kariuomenės žygio į Londoną ir Karolio 
perkėlimo į Hersto pilį dieną. Nors vyriausiojo vado įsa- 
kymas buvo nedviprasmiškas, nors Vindzore jo laukė jau 
gruodžio antrąją, į Londoną jis išvažiavo tik gruodžio 6 
dienos vakare, kai svarbiausias aktas jau buvo įvykdytas. 
Šį delsimą galima paaiškinti tik vienaip: jis sąmoningai 
nenorėjo prisidėti prie parlamento valymo. 

Kromvelis pats buvo parlamento narys. Iki šiol jis 
gerbė konstituciją, kuria rėmėsi valstybės valdžia, kuri 
saugojo parlamento narių neliečiamybę. Smurtas prieš par- 
lamenta — jo valymas ar išvaikymas ginklu — kėlė pasi- 
bjaurėjimą ir net baugino. Išvaikiusi parlamentą, kariuo- 
menė gali tapti nebevaldoma. O kas tada? Jei bus jgyven- 
dinta, kad ir apkarpyta, „Liaudies sutartis“, jis ne tik bus 
pašalintas kaip kariuomenės vadas, bet iškils grėsmė ir 
visai jo klasei — vidutiniesiems savininkams, gyvenusiems 
nelabai prabangiai, bet ir likimo nenuskriaustiems. Kartą 
panaudojusi smurtą parlamento atžvilgiu, sukilusi liaudis 
galėjo įvesti savo tvarką, o tada prasidėtų anarchija, ku- 
rios jis taip bijojo. Tačiau sukliudyti įvykiams jis jau 
nebegalėjo. Todėl geriausia pačiam likti šešėlyje — tegu 
visa klostosi savaime. 

Per Sias penkias Saltas dienas, kol Kromvelis nesku- 
bėdamas keliavo iš Pontefrakto į Londoną, kariuomenės 
ir parlamento koniliktas ne tik pasiekė apogėjų, bet ir 
išsisprendė. Sužinoję, kad Karolis perkeltas į Hersto pilį, 
parlamento presbiterionai gruodžio 4 dieną priėmė rezo- 
liuciją, kurioje buvo sakoma, kad karalius „perkeltas be 
parlamento žinios ir sutikimo“. Po to imta svarstyti susi- 
tarimo su karaliumi sąlygas. Posėdis tesėsi visą dieną ir 
naktį. Vėl keletą valandų kalbėjo Prinas; jo veidas su 
randu — budelio darbas — buvo baisus. Rytą 140 balsų 
prieš 104 nuspręsta: karaliaus atsakymai patenkina ir yra 
pakankamas pagrindas susitarti. 

Tą pačią dieną jungtinis independentų ir levelerių komi- 
tetas baigė naują „Liaudies sutarties“ variantą. Gruodžio 
5 dieną karininkų pasitarime, į kurį tiesiai iš naktinio 
posėdžio atėjo parlamento independentai, presbiterionų li- 
kimas buvo nulemtas. 

Dar neišaušo vėjuotas šaltas rytas, o Londono gyven- 
tojus jau pabudino tūkstantinės kariuomenės, iš visų pusių 
traukusios prie Vestminsterio, tvirti žingsniai. Iki septintos 
valandos visus kelius prie parlamento pastato užėmė ka- 
reiviai. 

Prie Bendruomenių rūmų durų atsistojo pulkininkas 
Praidas su sąrašu rankoje. Kalbama, kad jis buvęs vežė- 
jas ar aludaris, po to iškilęs kaip Kromvelio bendražygis 
dviejuose pilietiniuose karuose — pasižymėjo prie Neisbio 
ir Prestono. Dabar tai buvo žinomas kariuomenės radikalų 
veikėjas. Už jo nugaros, kaip visada šypsodamasis, stovėjo 
lordas Grėjus. Kai kuris parlamento narys prieidavo prie 
durų, Grėjus pasakydavo jo pavardę, o Praidas patikrinda- 
vo sąrašą. Vieni buvo įleidžiami į posėdžių salę, kitiems 
Praidas tardavo: „Jūs nejeisite“ ir užstodavo duris. Šitaip 
sulaikytų vis daugėjo ir daugėjo, kilo triukšmas. ,,Savo 
valia aš nežengsiu atgal nė žingsnio!“ — sušuko Prinas, 
kurio taip pat neįleido į salę. Keletas karininkų, kareiviams 
garsiai juokiantis, nustūmė parlamento veteraną nuo laip- 
tų. 

Kartu su kitais riaušininkais jį įgrūdo į gretimą kam- 
barį. Ten prisirinko apie keturiasdešimt žmonių. Po pu- 

siaudienio atėjo Hju-Pitersas su špaga prie šono ir ėmė 
visus suraSineti. 

— Kuo remdamiesi,— apspito jj deputatai,— jüs sue- 
méte mus ir laikote uzdarytus? Kuo remdamiesi jus mums 
neleidziate uzimti savo viety parlamente? 

Pamokslininkas, kaip ir prieš dvejus metus kornetas 
Dzoisas, parodė į prie Sono kabančią ilgą Spaga. 

— Remdamiesi štai šiuo daikteliu,— pasakė jis ir išėjo. 

Po to kareiviai išvedė juos iš Vestminsterio; likusią 
dieną ir naktį jiems teko praleisti šaltame netoliese esan- 
čios ,,Pragaro" tavernos rūsyje. 

Veltui Bendruomenių rūmai, kuriuose liko dar daug 
presbiterionų, protestavo, kreipėsi į Feriaksą ir kariuome- 
nės tarybą, reikalavo grąžinti suimtuosius. Rytojaus dieną 
parlamento valymas tęsėsi. Iš viso buvo pašalinta 143 
žmonės. 

Tai buvo žymusis Praido atliktas valymas, kai iš par- 
lamento buvo pašalinti revoliucijai priešinęsi presbiterio- 
nai. Nuo šiol pagal sąrašą Ilgajame parlamente liko apie 
aštuoniasdešimt narių — visi jie buvo independentai, pasi- 
sakę už feodalinės tvarkos panaikinimą ir karaliaus teismą. 
Kažkodėl Lordų rūmai, į kuriuos paskutiniuoju metu susi- 
rinkdavo ne daugiau kaip dešimt žmonių, liko nepaliesti. 
Į juos tiesiog nebekreipė dėmesio. 

Gruodžio 6 dienos vakare, kai valymas buvo beveik 
pasibaigęs, į Londoną įvažiavo Oliveris Kromvelis. Paty- 
ręs, kas dedasi parlamente, jis pasakė: 

— Aš nieko nežinojau, bet kadangi tai įvyko, džiau- 
giuosi ir stengsiuos šį reikalą palaikyti. 

Galbūt jis iš tikrųjų džiaugėsi, kad parlamentas išva- 
lytas, bet ne išvaikytas. Jis nuvyko tiesiai į Vaitholą — 
kariuomenės vadovybės būstinę ir apsistojo karaliaus apar- 
tamentuose. 

Rytojaus dieną Kromvelis užėmė savo vietą Bendruo- 
menių rūmų ir karininkų tarybos posėdžiuose. Susirinko 
juokingai mažai parlamento narių (Ilgajame parlamente 
kadaise buvo per penkis šimtus žmonių!). Posėdis prasi- 
dėjo sardonišku Henrio Marteno sąmojum. Kadangi kara- 

liui, pasakė jis, paruoštas Tofetas, logiška, kad jo draugai 
(turima galvoje tavernos rūsyje uždaryti presbiterionai) 
nusiųsti į pragarą. O Kromveliui už jo nuopelnus reikia 
padėkoti. Juokdariško oratoriaus tono niekas nepalaikė; 
pasiūlymui įvertinti Kromvelio nuopelnus visai rimtai pri- 
tarė neseniai iš Niūporto grįžęs Henris Venas. Kromveliui 
iškilmingai buvo pareikšta padėka. 

Dabar kliūčių teisti karalių nebeliko. Kaip iš gausybės 
rago pasipylusios įvairių grafysčių, kariuomenės pulkų, 
Londono piliečių peticijos reikalavo nubausti kraujo pra- 
liejimo dviejuose karuose kaltininkus. „Teisingumo, teisin- 
gumo!“ — Sis šūkis garsiai aidėjo visoje šalyje. Dabar 
svarbiausia buvo parengti kaltinimą ir organizuoti patį 
teismą. 

Kromvelis kaip ir anksčiau stengėsi laikytis šešėlyje. 
Per parlamento posėdžius jis tylėjo. O parlamentas, į kurį 
dabar ateidavo tik apie penkiasdešimt žmonių, dauguma, 
kaip ir' Kromvelis, karininkai, priiminėjo svarbius nutari- 
mus: antrąjį gruodžio dešimtadienį jis vėl išleido bilj, 
pasisakantį prieš bet kokias derybas, anuliavo visus Niū- 
porte priimtus nutarimus, balsavo už presbiterionų, prita- 
rusių Škotijos kariuomenės kvietimui į Angliją, suėmimą. 

Gruodžio 15 dieną, dalyvaujant Kromveliui, buvo nutar- 
ta perkelti karalių į Vindzoro pilį. Sj labai svarbų darbą 
pavedė pulkininkui Harisonui, buvusiam mėsininko sūnui 
ir advokato klerkui, o dabar didžiai ištikimam karininkui, 
nepaprastai atsidavusiam politikos ir religijos reikalui. 


Du šimtai raitelių, išskyrus du — karalių ir jo tarną 
Herbertą,— buvo iki dantų ginkluoti; jie sparčiai traukė į 
šiaurę. Iš Hersto pilies būrys išvyko gruodžio 19 dieną. 
Visada greitas princas Rupertas šį kartą pavėlavo; kai jis 
atplaukė su savo judriu laivynu, norėdamas užpulti pilį 
iš jūros ir pagrobti karalių, nieko neberado. Belaisvis 
karalius jojo per Pietų Angliją; miesteliuose, kur raiteliai 
pietaudavo ir ilsėdavosi, susirinkdavo minios bajorų ir pa- 
prastų Žmonių: vieni — šiaip paspoksoti, kiti — išreikšti 
užuojautą ar pyktį, o treti — pasigydyti. Naivūs valstiečiai 
iki šiol tikėjo, kad dievo pateptojo rankos prisilietimas 

gydo ligas, ir nešė jam skrofulioze sergančius vaikus, vedė 
šlubus ir sužalotus. Sargyba vijo juos šalin. 

Pusiaukeléje prie šio“ prisijungė naujas būrys. Jam 
vadovavo stotingas, gražus ir puikiai apsiginklavęs kari- 
ninkas su buivolo odos koletu, aksomine berete ir skaisčiai 
raudona juosta, apvyniota apie liekną taliją. Tai buvo 
pulkininkas Harisonas. Karolis labai įdėmiai, net baimin- 
gai žvelgė į jį — per derybas Niüporte jam pranešė, kad 
kaip tik Harisonas kėsinasi jį nužudyti. Tai jis kažkada 
pirmas pavadino karalių Kruvinuoju. Atviras, taurus pul- 
kininko veidas karaliui patiko. Jis nutaikė progą ir krei- 
pėsi į savo sargybinj. 

— Girdėjau,— tarė Karolis, — kad jus esate samoksli- 
ninkas ir geidžiate nužudyti mane. 

— Nesibaiminkite,— mandagiai atsakė  Harisonas.— 
Parlamento nariai gana garbingi ir teisingi, jie nesigriebs 
tokių šlykščių priemonių. Jei jie nutars, kaip su jumis 
pasielgti, tai nuosprendį paskelbs atvirai, teisme, viso pa- 
saulio akivaizdoje. 

Sie žodžiai Karolį truputį nuramino, nors jis nejsivaiz- 
davo, kad jį, Anglijos karalių, galėtų teisti, kad jo val- 
diniai, jo tarnai galėtų viešai kažkuo kaltinti... Jie neiš- 
drjs! 

Perkelimas j linksma ir prabangig Vindzoro pilj kara- 
liaus širdį pripildė vilties. Jis manė, kad papūtė nauji 
vėjai ir kad ruošiamasi naujoms deryboms. Todėl nė nesi- 
ryžo bėgti, be to, tai būtų buvę nelengva. Jo pakalikų, 
slapta sekusių kavalkadą, sąmokslo esmė buvo tokia: ne- 
toli lordo Niūbergo dvaro, kurio arklidėje stovėjo greičiau- 
sias Anglijos ristūnas, karaliaus žirgas turėjo apšlubti. 
Tada karaliui pasiūlomas šis ristūnas, su kuriuo jis lengvai 
pabėgtų. Tačiau atvykus į dvarą, pasirodė, kad ristūnas 
išvakarėse užsigavo koją — sąmokslas žlugo. Tiesą sakant, 
karalius nelabai nuliūdo, jis laukė, ką pasiūlys Londonas. 

Gruodžio 23 dieną būrys atvyko į Vindzoro pilį, kara- 
lius buvo įkurdintas su "dviguba sargyba. Komendantui 
buvo įsakyta pilį ir Karolio Stiuarto apartamentus saugoti 
dieną ir naktį, labai sumažinti karaliaus tarnų skaičių, 
vieną karininką paskirti būti su karaliumi visą parą. Pasi- 

vaikščioti buvo leista tik pilies terasoje, pasimatymai už- 
drausti. Iš miesto buvo vejami visi piktavaliai, įtariami 
simpatijomis rojalistams, dykinėtojai ir valkatos, kurie ga- 
lėjo sukelti neramumų ir padėti karaliui pabėgti. 


Londonas buvo panašus į karo stovyklą prieš lemiamas 
kautynes. Vyresnieji karininkai dieną posėdžiaudavo Ben- 
druomenių rūmuose, o naktį — kariuomenės taryboje, kuri 
buvo perkelta į Vaitholą. Buvusi puiki karaliaus pilis su 
gausybe užjūrio kilimų, brangių paveikslų, dailių pran- 
cūziškų baldų dabar tapo lyg kareivinėmis, lyg valstybine 
įstaiga. Čia, į grėsmingų įvykių centrą, iš savo namų per- 
sikėlė parlamento nariai karininkai: Harisonas, Flytvudas, 
Hatčinsonas, Airtonas, Ingoldsbis, Ledlo. Miegodavo jie su 
pertrūkiais, dažniausiai dieną, puikiose karaliaus lovose su 
baldakimais. Į pilį rinkdavosi karo taryba, čia ateidavo 
leveleriai pasitarti su karininkais dėl „Liaudies sutarties“. 

Tačiau jokių esminių nutarimų nepriimta. Veltui agi- 
tatoriai vis ragino leisti liaudžiai valdyti valstybę. Tarybos 
daugumą sudarė šilkiniai independentai, jų kalbos skam- 
bėjo garsiau, vieningiau, jie lyg rūku apgaubdavo aiškius 
lygintojų reikalavimus, iš kurių likdavo tik tušti žodžiai. 
Pagaliau klausimas buvo perduotas parlamentui ir atidė- 
tas, nes artėjo karaliaus teismas. i 

Liaudis nerimo. Pamokslininky kalbos darėsi vis grės- 
mingesnės. „Vargas tau, žeme, — sakė jie,— kai tavo kara- 
lius — vaikas.“ 


Kromveliui atėjo labai sunkios dienos. Jis suvokė, kad 
Karolio Stiuarto lemties valanda išmušė — būsimasis ka- 
raliaus teismas buvo labai rimtas dalykas. Tačiau kartu 
jis ieškojo argumentų, kad liaudžiai, istorijai, savo sąži- 
nei pateisintų tai, kas turėjo įvykti. Keletą kartų jis slapta 
aplankė kalėjime uždarytą lordą Hamiltoną — tą patį, kuris 
nelabai seniai ėjo prieš jį škotų kariuomenės priešakyje. 
Kromvelis, kaip buvo kalbama, stengėsi sužinoti, kas kvie- 
tė Hamiltoną su kariuomene žygiuoti į Angliją. Galbūt 
dėl šio sunkiausio šaliai nusikaltimo kaltas pats karalius? 
Gal jo artimiausi patarėjai — lordai rojalistai? Tada kalti- 

nimas būtų gana svarus. Tačiau Hamiltonas buvo nepa- 
lenkiamas. Net mirties akivaizdoje jis atsisakė išduoti są- 
jungininkus. 

Gruodžio 18 dieną Kromvelis slapta tarėsi su kai ku- 
riais parlamento ir kariuomenės lyderiais, o rytojaus dieną 
priėmė juos Vaithole, gulėdamas karaliaus lovoje. Jis vis“ 
dar dvejojo. Kai būdavo kalbama apie karaliaus teismą, 
Kromvelis reikalaudavo iš pradžių teisti svarbiausius nusi- 
kaltėlius — lordus Noričą, Kepelą ir kitus, sukėlusius ant- 
rąjį pilietinį karą. Vienas kavalierius gruodžio 21 dieną 
rašė: ,,Leveleriu smulkmė labiausiai trokšta karaliaus mir- 
ties, bet — labai keista — Kromvelis nuo jų pasitraukė, nes 
jo ir jų planai nesuderinami kaip ugnis ir vanduo. Jie puo- 
selėjo mintį apie gryną demokratiją, o jis — apie oligar- 
chiją; pasirodo, jų klaikią remonstraciją ir siekį atimti ka- 
raliui gyvybę jis palaiko tik todėl, kad priverstų levelerius 
atskleisti visus savo pražūtingus principus ir ketinimus, 
nes tada jie taps dar labiau atstumiantys ir pasibjaurėtini 
ir bus lengviau nuslopinami... Net ir teismo pradžios die- 
na, sausio 8-aja, ne vienas kuždėjo: „Kromvelis ir kai kurie 
karininkai nori išgelbėti karaliaus gyvybę! Jei tiktai būtų 
galima tai padaryti nepakenkiant reikalui, dėl kurio jie 
kovojo! . ." 

Iki kazkurios akimirkos jis is tikruju nesiryZo. Gruo- 
džio 25 dieną jis siūlė palikti karalių gyvą, jei Sis priims 
pasiūlytas sąlygas. Kromvelis suprato: jei įvyks teismas 
ir karalius bus pasmerktas mirti, susidarys pavojingiau- 
sias precedentas — nuo šiol nė vienas valdovas negalės 
būti ramus dėl savo valdžios ir gyvybės. Kromvelis laukė 
iki paskutinio momento, bet jį puolė, reikalavo ryžtis. Kas 
labiausiai stengėsi? Kariuomenės skatinami karininkai? 
Parlamento respublikonai — Hernis Martenas ar Ledlo? 
Tai iki šiol neaišku. Tačiau spaudimas buvo stiprus (Krom- 
velis dar ne kartą tai pajus), ir jis apsisprendė. Rytojaus 
dieną Bendruomenių rūmuose jis jau kalbėjo: ,Jei man 
anksčiau būtų pasiūlę nuversti karalių ir jo palikuonis, aš 
būčiau tokį laikęs didžiausiu išdaviku ir maištininku. Ta- 
čiau dievas pasirinko mus, ir man nieko kito nelieka, kaip 
paklusti dievo valiai, nors aš dar negaliu jums pasakyti 

savo nuomones Siuo klausimu.“ Jis vel kreipesi j dieva, 
kuris lemia nenumaldoma jvykiu raidg. Uz tokias kalbas 
priešai (iš kairės ir iš dešinės) vėliau apkaltino jj veid- 
mainiškumu. Tačiau tai buvo ne veidmainiškumas, o išmin- 
tinga politinė pozicija. Imtis atsakomybę už tokį negirdėtą 
dalyką — suvereno, dievo pateptojo teismą! Tam jis ryžtis 
negalėjo. Su motinos pienu perimti įsitikinimai neleido 
jam tapti karaliaus žudiku. 

Kitas dalykas, jei pats dievas lėmė netikusiam karaliui 
mirti. Tada nuolankiam dievo tarnui nelieka nieko kito, tik 
paklusti. Tačiau dievo valia turi būti nedviprasmiškai aiš- 
ki: teismas ir egzekucija turi vykti atvirai, visos liaudies 
akivaizdoje, laikantis įstatymu numatytos procedūros. 


O liaudies valia (ar tik ne ją Kromvelis sutapatino 
su dievo valia?) be išlygų ragino surengti teismą ir egze- 
kuciją. Gruodžio 23 dieną Bendruomenių rūmai nutarė 
sudaryti komitetą, kuris karalių patrauktų teismo atsako- 
mybėn. Dievo pateptasis, suverenas iš dievo malonės tu- 
rėjo stoti į atvirą teismą už savo nusikaltimus. Tai buvo 
negirdėtas atvejis. Tik kartą pasaulio istorijoje monarchi- 
jai buvo suduotas toks triuškinantis smūgis — tam pačiam 
medžiui, dievo prakeiktam Stiuartų medžiui. Prieš šešias- 
dešimt metų Anglijos perų ir karalienės teismas nagrinėjo 
paklydusios avelės — Marijos Stiuart bylą. Tačiau ja teisė 
sesuo, taip pat karalienė, teisė už sanguliavimą, už dalyva- 
vimą nužudant vyrą ir kėsinimąsi į jos valdžią. Dabar kitas 
reikalas. 

Valdiniai, zemasis luomas, nekilmingieji vasalai ruo- 
šėsi teisti savo suvereną — tėvą ir valdovą. Nusikaltimas 
taip pat buvo kitoks: karalių kaltino ne dėl kokio nuopuo- 
lio ar žmogžudystės, o už kovą su savo tauta, masinį 
kraujo praliejimą, karo prieš valdinius sukėlimą. 

Tačiau kas drįs teisti karalių? Kas davė tokią teisę?“ 
Kokie kaltinimai gali būti pateikti? Kokia bus bausmė ir 
kokia valdžia ją įvykdys? Net patiems drąsiausiems ir nuo- 
sekliausiems revoliucionieriams į šiuos klausimus sunku 
buvo atsakyti. 

O teismo diena vis artinosi. Atpildo reikalaujančių ir 
pasmerkimo kupinų peticijų kasdien vis daugėjo. Pagaliau 
Bendruomenių rūmai 1649 metų sausio pirmąją nutarė: 
„Karolis Stiuartas... iškėlė sau uždavinį visai sunaikinti 
senus ir pagrindinius šios tautos įstatymus ir vietoj jų 
įvesti savavališką ir tironišką valdymą, todėl prieš parla- 
mentą ir tautą jis pradėjo baisų karą, kuris nualino šalį, 
ištuštino iždą, nutraukė naudingus darbus, prekybą ir atė- 
mė gyvybę tūkstančiams žmonių... Karalius turi atsakyti 
nepaprastajame teisme, susidedančiame iš 150 narių; teis- 
mui pirmininkauja du vyriausieji teisėjai, kuriuos paskirs 
šis parlamentas.“ Buvo paskelbtas Aukščiausiojo teismo 
narių sąrašas: jam turėjo vadovauti vyriausieji karalystės 
teisėjai Sent Džonas, Rolas ir Vildas. 

Daugelis Aukščiausiojo teismo narių — parlamentui iš- 
tikimų perų, Bendruomenių rūmų narių, turtingų skvairų — 
staiga rado neatidėliotinų reikalų tolimuose dvaruose. Kan- 
didatai į teisėjus nesulaikomai bėgo iš Londono. Išvažiavo 
teisininkai Vaitlokas, Sendenas, Vildringtonas, nors jų ka- 
riuomenės tarybai labiausiai reikėjo kaltinamajam aktui 
ir teismo procedūrai parengti. Išvyko ir vyriausieji teisėjai 
Rolas, Sent Džonas, Vildas. Daugelis staiga susirgo. Jie 
bijojo ir karaliaus, kurį turėjo teisti, ir liaudies, spyrusios 
veikti ryžtingai. 

Tiems, kurie vedė revoliuciją pirmyn, iškilo dar viena 
kliūtis. Kad Bendruomenių rūmų nutarimas taptų įstatymu, 
reikėjo lordų pritarimo. Lordai nepanoro jo duoti. Grafas 
Mančesteris pareiškė, kad tik karalius turi teisę sušaukti 
ar paleisti parlamentą, todėl absurdiška kaltinti jį neišti- 
kimybe parlamentui. Grafas Nortamberlandas pridūrė: dar 
nežinia, kas pirmas pradėjo pilietinį karą — karalius ar 
parlamentas. Lordas Dembis sušuko: geriau tegu jį suplėšo 
į gabalus, bet jis nedalyvaus šioje negarbingoje byloje. 
Lordų rūmai — dvylika žmonių — sausio antrąją vienbal- 
siai atmetė ordonansą dėl karaliaus teismo ir atidėjo po- 
sėdį savaitei. 

Atsakydami į tai, Bendruomenių rūmai sausio 4 dieną 
priėmė tris reikšmingus nutarimus: 

1. Tauta, kuriai vadovauja dievas, yra bet kokios tei- 
singos valdžios pamatas; 

2. Anglijos Bendruomenių rūmai, būdami liaudies iš- 
rinkti ir jai atstovaujantys, turi aukščiausiąją valstybės 
valdžią; 

3. Tai, ką Bendruomenių rūmai paskėlbs įstatymu, turi 
įstatymo galią, nors nei karalius, nei lordai su tuo nesu- 
tinka. 

Taigi sena, amžius egzistavusi valstybės santvarka bu- 
vo sugriauta, liaudis paskelbta bet kokios valdžios pamatu. 
Iš esmės šis aktas skelbė Angliją respublika. 

Įvykiai plėtojosi gana sparčiai. Karalienei nebuvo leis- 
ta pasimatyti su vyru. Iš karaliaus buvo atimta dauguma 
svitos: dvariškių, pažų, liokajų. Rūmų etiketo nebebuvo 
laikomasi: pietus karaliui paduodavo neuždengtuose in- 
duose, prieš paduodant niekas neberagaudavo patiekalų, 
niekas prieš jį nebepriklaupdavo. 

Aukščiausiojo teismo narių skaičius buvo sumažintas 
iki 135 žmonių, o kvorumą sudarė — nuostabus dalykas!— 
tik dvidešimt narių. Teismo organizatoriai suprato, kad 
jiems bus sunku rasti savanorių tokiam darbui. Pirmas į 
teisėjų sąrašą buvo įrašytas Ferfaksas, antras — Kromvelis, 
trečias — Airtonas. 

Tačiau ir dabar teismo nariai bėgo iš Londono. Išvyk- 
davo ir respublikonai. Kai kurie, kaip Džonas Lilbernas, 
nusivylė aukštųjų karininkų demokratiškumu, kitiems, kaip 
Henriui Venui, kėlė pasibjaurėjimą Praido smurtas prieš 
parlamentą. Jie ne be pagrindo bijojo, kad įsigalės karinė 
diktatūra. 

Parlamentas ir kariuomenės taryba gaudavo ne tik pe- 
ticijų, reikalaujančių teisti karalių, bet ir protestų; kara- 
liaus teismui mėgino sutrukdyti Prancūzijos pasiuntinys, 
Škotijos atstovas, presbiterionų pamokslininkai, rojalistų 
pamiletistai. Londoną audrino prieštaringi gandai, prana- 
šystės, būgštavimai. Tik revoliucinės kariuomenės karei- 
viai, apgyvendinti sostinėje, nepasidavė panikai — jie buvo 
įsitikinę savo teisumu. 

3. AUKSCIAUSIASIS. TEISMAS 


Sausio 8 dieną 14 valandą Aukščiausiasis teismas susi- 
rinko Tapybos salėje. Karaliaus teismas jau nebebuvo ia- 
natikų grasinimas: tai, kas buvo neįtikėtina, tapo realybe. 

Sena Vestminsterio rūmų salė — buvęs Henriko III 
Plantageneto miegamasis, Camera Depicta, prabangiai iš- 
tapytas, vaizduojantis scenas iš biblijos ir šventųjų gyve- 
nimo. Spalvų auksas ir purpuras seniai nubluko, skulptūros 
tarpulangiuose apsilupinėjo, tačiau Tapybos salė, kaip ir 
anksčiau, buvo viena iš įstabiausių Vestminsteryje. 1558 
metų rudenį Elžbieta kaip tik joje įkurdino teisėjus, kalti- 
nusius Mariją Stiuart dėl vyro nužudymo ir smerktinų 
ryšių. Kaip tik čia Škotijos karalienei buvo paskelbtas 
nuosprendis — kalta. 

Dabar freskas dengė puošnūs prancūziški gobelenai, 
vaizduojantys Heraklio žygius — Karolio Stiuarto nuosa- 
vybė. Čia vėl turėjo būti paskelbtas nuosprendis karaliui. 

Didžiulis židinys apšvietė salę, žvakių liepsna kande- 
liabruose virpėjo, tyliai įeidavo ir išeidavo klerkai. Tą die- 
ng penkiasdešimt trys žmonės išdrįso teisti karalių. Sie 
žmonės — Bendruomenių rūmų nariai ir kariuomenės ka- 
rininkai. Tarp jų Kromvelio pulkininkai — Volis, Okis, 
Praidas, Harisonas, Hjusonas, Iveris, Hortonas, Hofe. Ve- 
liau jų skaičius įvairuos, bet niekada nebus daugiau kaip 
šešiasdešimt septyni. ,,Ko: iš tokio teismo galima laukti?“ — 
niekinamai šnypštė rojalistai. Presbiterionai traukė pečiais. 
Pulkininkas Praidas — buvęs vežikas, Iveris ir Hortonas — 
tarnai, Harisonas — klerkas. Pirmininku buvo išrinktas tei- 
sėjas iš Česterio Džonas Bredšou, iki šiol niekuo nepasi- 
žymėjęs žmogus. Jam davė prašmatnią raudoną mantiją 
ir aukštą skrybėlę, į kurią atsargus teisėjas įsidėjo plieni- 
nes. plokšteles. 

Apie sausio 8—20 dienomis Tapybos salėje vykusį teis- 
mą niekas nieko nežinojo. Dėl ko tarėsi teisėjai, taip pat 
liko paslaptis. Sausio 9 dieną teismo išrinktas advokatas, 
aidint trimitams, perskaitė Vestminsterhole, vėliau Čipsai- 
de ir Senojoje biržoje kreipimąsi, raginantį Karolio Stiu- 
arto kaltės liudytojus atvykti į Tapybos salę ir duoti pa- 

rodymus. Taip pat buvo paskelbta, kad atviri posėdžiai 
vyks Vestminsterhole — didžiausioje karalystės visuomeni- 
nėje salėje. 


Tomis dienomis Kromvelis buvo užsiėmęs. Reikėjo daly- 
vauti trijų organų — kariuomenės tarybos, parlamento ir 
Aukščiausiojo teismo — darbe. Tačiau kitos išeities nebuvo. 
Jis taip ryžtingai, susikaupęs ir tvirtai rengė teismą, kaip 
planuodavo didelį mūšį. Jis tarėsi su Sičio presbiterionais, 
stengdamasis jeigu ne patraukti juos į savo pusę, tai nors 
neutralizuoti. Jis reikalavo, kad procesas būtų viešas — 
liaudis turi matyti, kad salėje įgyvendinamas teisingumas, 
o ne sąmokslas. Kažkuris Bendruomenių rūmų narys pa- 
siūlė panaikinti Lordų rūmus. 

— Ar išprotėjote? — puolė jį Kromvelis, neslėpdamas 
pykčio.— Norite nuteikti prieš mus perus kaip tik dabar, 
kai mums reikia glaudžiausios sąjungos?! 

Be to, Sidnėjus, pasipūtęs grafo sūnelis, pareiškė: ka- 
raliaus negali teisti joks teismas; jei karalius bus nuteistas 
ir pasmerktas, liaudies pasipiktinimas nuSluos ir teisėjus, 
ir pačią vaidžią nuo žemės. 

— Niekas nė nekrustelės! — vėl įsiplieskė Kromvelis.— 
Sakau jums, mes nukirsime jam galvą kartu su karūna! 

Jis turėjo pagrindo taip sakyti. Peticijų, reikalaujančių 
teismo ir mirties bausmės, srautas nemažėjo. Tarptautinė 
padėtis buvo labai palanki. Prancūzija, svarbiausia kara- 
liaus sąjungininkė, pati buvo suskaldyta ir plėšoma fron- 
dos. Karalienė regentė su mažamečiu karaliumi jau pabe- 
go iš Paryžiaus, Luvras ištuštėjo, Henrietė Marija netu- 
rėjo kuo remtis. Olandija delsė, laukė ir labai šaltai 
reagavo į atkaklius Velso princo prašymus: jai nebuvo pras- 
mės veltis į svetimą ginčą. Princo Ruperto laivynas buvo 
per mažas, kad galėtų bandyti išvaduoti karalių, uždarytą 
septyniais užraktais. 

Dabar visiems atrodė, kad kaip tik jis, Kromvelis, vis- 
ką sprendžia. Jis — vienintelis galingas karaliaus antipo- 
das. Respublikonai ir leveleriai žvelgė į jį su viltimi, roja- 
listai — su neapykanta ir baime. Net užsienio valstybės 
tylėdamos nulenkė prieš jį galvas. Atėjo raštas iš Olandi- 

jos generaliniy valstijy dél naujy pasiuntiniy; adresuotas 
ne karaliui, ne parlamentui, ne kariuomenés tarybai, o 
asmeniškai jam, Oliveriui Kromveliui. 

Per daug žmonių, per daug reikalų! O jis jautė poreikį 
susikaupti. Kaip šią naštą pakelti? Kaip ištverti? 

Tą dieną jis užsidarė namie. Budinčiam karininkui (da- 
bar pas jį visada budėdavo karininkas) įsakė nieko neleisti 
ir nesakyti, kur jis yra. 

Į duris pasibeldė. Ir namie nėra ramybės! Kas drįso? 

— Aš įsakiau manęs netrukdyti! — jis ėmė barti kari- 
ninką, bet užsikirto: šalia karininko stovėjo pulkininkas 
Džonas Kromvelis, jo pusbrolis, su skrybėle rankoje. Kaip 
jis čia atsidūrė? Juk jis buvo Olandijoje, su rojalistais. .. 
Kromvelis šaltai nusilenkė. 

— Generole,— žemai lenkdamasis ir spausdamas prie 
krūtinės skrybėlę, tarė pusbrolis,— norėčiau tarti jums ke- 
letą žodžių be liudytojų. Labai svarbus reikalas. 

Kromvelis pasitraukė į šalį, praleisdamas jį į kabinetą. 

— Generole,— tarė Džonas Kromvelis,— būsiu atviras. 
Nežinau, ar jūs sutiksite su manim. ..— Jis prislopino bal- 
są, žengė artyn: — Tai, kas netrukus turi atsitikti su kara- 
liumi,— didžiausia niekšybė! Užsienyje (aš tiesiai iš ten) 
tai kelia pasibjaurėjimą. 

Kromvelis nusisuko, žengtelėjo į šalį, lyg norėdamas 
padidinti atstumą tarp saves ir praSytojo. Štai kas! Tai 
dar vienas Stiuarto užtarėjas! Jį atsiuntė iš už sąsiaurio, 
ir vėl pas jį! 

— Generole! — duslus giminaičio balsas skambėjo vis 
atkakliau.— Aš niekada neįsivaizdavau, kad jūs galite im- 
tis tokio darbo. Juk jūs visada, aš pats girdėjau, tikinote, 
kad nenorite jam blogo. Jūs sakėte... 

— Pulkininke! — griežtai nutraukė Kromvelis.— Nerei- 
kia. Tai ne-mano valia, tai kariuomenės valia. Taip, kaž- 
kada aš sakiau... bet laikai keičiasi. Dievas nusprendė 
kitaip. Aš pasninkauju ir meldžiuosi už karalių! Tačiau 
trauktis mes negalime. 

Pulkininkas, vis dar spausdamas prie krūtinės skrybėlę, 
staiga pribėgo prie durų ir užtrenkė jas. Priéjes visai arti, 
karštai sušnibždėjo Kromveliui į ausį: 

— Mano pusbroli, brangusis pusbroli, dabar ne laikas 
veltui aušinti burną, supraskite! Pažvelkite! — Jis apvertė 
skrybėlę ir ėmė plėšti pamušalą.— Stai... Žiūrėkite! 

Tai, ką jis išskleidė prieš Kromvelį ir virpančiomis 
rankomis prikišo prie pat jo nosies, buvo tuščias popie- 
riaus lapas. 

— Kas tai? 

— Žiūrėkite gi! Ar pažinote šį parašą apačioje? Taip, 
tai — karaliaus parašas, taip visada pasirašinėdavo jo di- 
denybė. Ar pažįstate šį parašą? 

Drebantis pirštas parodė Velso princo vardą. 

— O šį antspaudą matote? Tai Anglijos valstybės ant- 
spaudas! Dabar spręskite.— Iš susijaudinimo pulkininko 
balsas užkimo: — Spręskite! Jūs galite šiame lape parašyti, 
kokiomis sąlygomis sutinkate išsaugoti karaliaus gyvybę. 
Suprantate, kokiomis! Nuo jūsų dabar priklauso viskas. 
Jūs galite padaryti laimingą save, visus savo vaikus! Ką 
ten vaikus?! Visus palikuonis per amžių amžius, visus ar- 
timuosius! Tačiau jei atsisakysite — saugokitės! Kažkada 
jūsų protėvis kuklią Viljamso pavardę pakeitė garbingu 
Kromvelio vardu, žiūrėkite, kad jūsų nepriverstų dar kartą 
pakeisti pavardę. Jei tai atsitiks (jūs suprantate, ką turiu 
galvoje), ant jūsų ir ant jūsų palikuonių kris tokia ne- 
garbė, kurios niekas nenuplaus! Spręskite! 

Kromvelis apstulbęs tylėjo. Prieš pusvalandį viskas 
buvo aišku, jis jau buvo pasirengęs įvykdyti dievo valią. 
O štai dabar — spreskite! Ar ilgai dar, vieSpatie! .. 

— Pusbroli,— pasakė jis švelniai. — Dabar palikite ma- 
ne. Aš turiu pasvarstyti. Eikite į viešbutį ir laukite iki 
vakaro. Negulkite, kol negausite atsakymo. Aš turiu pa- 
svarstyti ir susikaupti. 

Buvo beveik pirma valanda nakties, kai Džonas Krom- 
velis, vis dar žingsniavęs po viešbučio kambarį, pagaliau 
išgirdo -beldimą į duris. Prieš jį stovėjo nepažįstamas ka- 
rininkas. | 

— Galite eiti miegoti, pulkininke,— pasakė jis.— Mie- 
gokite ramiai — atsakymo nebus. Karininkų taryba pasitarė 
su dievu ir nusprendė, kad karalius turi mirti. 

Iki teismo liko kelios dienos. Tapybos salėje buvo svars- 
tomos paskutinės proceso detalės. Buvo nutarta perkelti 
Karolį į Roberto Kotono namą; šis buvo prisišliejęs prie 
Vestminsterio pastato, sodą juosė Temzė. Sausio 19 dieną 
su stipria sargyba karalių atvežė į Londoną, paskui barža 
atplukdė į Kotono namus. Kromvelis pro Tapybos salės 
langą matė, kaip karalius eina per sodą tarp dviejų gretų 
muškietininkų. Karolio veidas buvo pilkas, ištįsusios gar- 
banos liūdnai karojo. Ir vis dėlto tai buvo karalius! Krom- 
velis išbalo. 

— Ponai! — pasakė jis, atsigręžęs į teisėjus.— Jis eina, 
jis eina čia, ir mes dabar turime įvykdyti šį didį darbą, į 
kurį žvelgia visa šalis. Mes turime tuojau nuspręsti, ką 
atsakysime karaliui, kai jis pasirodys prieš mus, nes pir- 
mas jo klausimas bus toks: kieno valia ir pagal kokius 
įgaliojimus mes jį teisiame? 

Visi tylėjo. Po to smarkusis Martenas atsakė: 

— Bendruomenių rūmų ir parlamento, visos Anglijos 
doros liaudies vardu! 

Sausio 20 dieną, šeštadienį, apie 14 valandą karaliaus 
teismas prasidėjo. Sešiasdešimt septyni teisėjai sekė paskui 
sargybinius su alebardomis, iškilmingai užkopė ant paky- 
los, kuri jiems buvo paruošta Vestminsterhole, ir atsisėdo 
ant raudona gelumbe aptrauktų kėdžių. Bredšou atsisėdo 
viduryje ant tamsiai raudono aksomo kėdės. Kromvelis, 
kaip buvo įpratęs, įsitaisė vienoje iš paskutinių eilių. Jis 
gerai matė kilimu apklotą stalą, ant kurio buvo padėti 
aukščiausios valdžios simboliai — kalavijas ir skeptras. 
Prieš pirmininką, nugara į salę, stovėjo skaisčiai raudonu 
aksomu aptraukta kėdė teisiamajam. 

Pakylą nuo salės skyrė dvi medinės pertvaros, tarp 
kurių atsistojo ginkluoti kareiviai. Virš pakylos iš abiejų 
pusių buvo įrengtos galerijos žymiems ponams ir ponioms. 

Plačios Vestminsterholo durys atsivėrė, ir į vidų suplū- 
do publika. Buvo leista įeiti visiems, nepaisant lyties, am- 
ziaus, turto. Marga, tiršta, neįprastai tyli minia per keletą 
minučių pripildė salę. Galerijose įsitaisė garbingi mies- 
tiečiai, ponios, užsienio pasiuntiniai. Daugelis buvo su 
kaukėmis. 

Iškilmingoje tyloje, jsivyravusioje virš tūkstančių gal- 
vu, pasigirdo sunkūs žingsniai ir ginklų zvangejimas: ant 
pakylos užkopė dvidešimt sargybinių, paskui, karininkų 
lydimas, pasirodė karalius. Labai tiesus, nors nedidelio 
ugio, bet gana didingos laikysenos. Juodi nuo galvos iki 
kojų drabužiai, juoda skrybėlė, kurios nenusiėmė išvydęs 
teisėjus, parodydamas savo panieką. Apžvelgęs juos griez- 
tu žvilgsniu, Karolis atsisėdo taip ir nenusiėmęs skrybėlės. 
Paskui kilstelėjo, apžvelgė apmirusią salę ir vėl atsisėdo. 
Veide sustingo niekinanti šypsena. 

Prasidėjo patikrinimas. Pirmas buvo ištartas Bredšou 
vardas, paskui — Ferfakso. Tačiau — neįtikėtinas dalykas! — 
generolo salėje nebuvo. 

— Jis per daug protingas, kad čia ateitų, — sušuko 
iš galerijos ponia su kauke. Tai buvo ledi Ferfaks. 

Atsistojo teismo pirmininkas Bredšou. 

— Karoli Stiuartai, Anglijos karaliau,— tarė jis.— Ang- 
lijos Bendruomenių rūmai, parlamentas, remdamiesi tei- 
singumu, valdžia, kurią jiems patikėjo liaudis, įsteigė šį 
Aukščiausiąjį teismą, prieš kurį jūs stojote. Išklausykite 
jums pateiktą kaltinimą. 

Generalinis prokuroras Džonas Kukas pradėjo skaityti 
kaltinamąjį aktą. 

.— Palaukite! — Karolis norėjo jį nutraukti. Jis ištiesė 
lazdelę ir palietė Kuko petį sidabriniu bumbulu. Kukas 
staiga atsigręžė, sunkus bumbulas nukrito ir nusirito me- 
dinėmis pakylos grindimis. Niekas nekrustelėjo. Karolis 
palaukė, pats pasilenkė ir pakėlė bumbulą. Šį pažeminimą 
stebėjo visi. „Blogas Ženklas“, — pasigirdo šnabždesys sa- 
lėje. 

Kukas skaitė toliau. Valdovas turėjo ribotą valdžią, bu- 
vo sakoma akte, ir privalėjo valdyti šalį pagal jos įstaty- 
mus. Tačiau, užsibrėžęs klastingą tikslą — įgyti tironišką 
valdžią, jis panaikino liaudies teises ir privilegijas, pikta- 
vališkai sukėlė prieš jg kruviną karą. Jis stengėsi pasinau- 
doti net svetimšalių pagalba. „Visa tai buvo daroma turint 
vieną tikslą — apginti savo interesus, savivalę, savo ir 
karališkosios giminės prerogatyvas, nepaisant liaudies in- 
teresų, visuotinės teisės, laisvės, teisingumo ir taikos.“ 

Liaudis buvo minima daugelį kartų. Tačiau uz nugludinty, 
įprastų frazių apie laisvę, teisingumą, taiką buvo jaučia- 
ma kas kita: kai kurie negalėjo Karoliui atleisti, kad jis 
per daug atvirai, nesigėdindamas niekino suinteresuotumą 
turėti pinigų, ignoravo turtingosios klasės nuosavybės tei- 
ses. Todėl Karolis buvo kaltinamas „už visas išdavystes, 
žudynes, prievartą, gaisrus, plėšikavimą, nuostolius... ku- 
rie buvo padaryti tautai per tuos karus“, ir „kaip tironas, 
išdavikas ir žudikas, atviras ir negailestingas Anglijos prie- 
šas“ liaudies vardu traukiamas atsakomybėn. 

Skaitant paskutiniuosius žodžius, Karolis garsiai nusi- 
juokė, o iš galerijos pasigirdo tas pats balsas: 

— Melas! Nė pusė, nė ketvirtadalis Anglijos liaudies 
su tuo nesutiks! Oliveris Kromvelis — niekšas ir išdavikas! 

— Saukite į ją! — nuaidėjo sargybos viršininko koman- 
da. 

Tačiau šūviai nesugriaudėjo: aplinkiniai suskubo išvesti 
ledi Ferfaks iš salės. 

Kai salė aprimo, prašneko karalius. 

— Norėčiau žinoti,— aiškiai, beveik nemikčiodamas ta- 
rė jis,— kieno valia aš čia pakviestas? Dar neseniai aš 
vedžiau derybas Vaito saloje su abejais parlamento rūmais, 
ir manimi tikėjo. Mes beveik išsprendėme visas taikos sąly- 
gas. Norėčiau žinoti, kieno valia — turiu omenyje teisėtą, 
ne plėšikų ir vagių valdžią,— prievarta esu atvežtas čia? 

Bredšou atsakė: 

— Anglijos liaudies, kuri išrinko jus karaliumi, valdžia 
ir valia. 

— Aš jos nepripažįstu, sere,— iškilmingai pareiškė Ka- 
rolis. Ne veltui jis buvo Jokūbo I sūnus, o anas tvirtai 
tikėjo, jog karaliui valdžią suteikė pats dievas. Sią tėvo 
traktatuose pagrįstą ir išplėtotą teoriją Karolis Stiuartas 
žinojo taip pat gerai, kaip sekmadienio sumos žodžius.— 
Anglija niekada nebuvo šalis, kurioje valdovai renkami, — 
tesė jis.— Paveldima monarchija ji buvo paskutiniuosius 
tūkstantį metų... Dievo žodžiu, šventuoju raštu ar kara- 
lystės konstitucija įrodykite, kad jūsų teismas įstatymiš- 
kas, ir aš atsakysiu. 

Prieš aštuoniasdešimt metų didžioji karalienė Elžbieta, 
gindama savo mylimosios sesers suverenitetą, Skotijos 
lordams pasakė beveik tą patį. 

Dabar karalius Karolis I, tvirtas, ramus, griežtai laikėsi 
tų pačių pozicijų. 

— Atminkite,— pasakė jis,— aš — jūsų karalius, /eisė- 
tas karalius. Įgaliojimus, paveldėtus pagal įstatymą, man 
įteikė pats dievas. Aš jų neišduosiu atsakinėdamas naujai 
neteisėtai valdžiai. 

Bredšou suprato, kad neapsižiūrėjo: nereikėjo duoti ka- 
raliui į rankas šito kozirio. Iš tiesų dar niekada iki šios 
akimirkos nė pagal jokius monarchinės valstybės įstaty- 
mus liaudis neteisė savo karaliaus, joks teismas pagal 
šiuos įstatymus negalėjo būti teisėtas. Kilo reikalas sukurti 
naujus, visai kitokius įstatymus —priešingu atveju karalius, 
nepripažindamas liaudies teismo, pasirodys esąs teisus. O 
tęsti procesą buvo labai svarbu: tik taip galima buvo pa- 
rodyti liaudžiai, jog viskas teisėta. 

Tačiau per šiuos aštuoniasdešimt metų anglai juridiš- 
kai gerokai išpruso, ir valdiniai nė nemanė trauktis, kaip 
atsitraukė Skotijos lordai, Elžbietos vykusiai sugėdinti. 

— Sere, jūs paklausėte, ir jums buvo atsakyta. Dabar 
teismas laukia jūsų tikslaus atsakymo,— tarė Bredšou.— 
Jūsų galbūt nepatenkina mūsų įgaliojimai, bet mes žinome, 
kad juos suteikė dievas ir Anglijos liaudis. 

Tačiau karalius laikėsi savo. Kuo čia dėta kažkieno 
valia? Egzistuoja visiems laikams nustatyta tvarka. 
Zmogus neturi teisės jos keisti. Ginčai galėjo užsitęsti, bet 
čia pakėlė balsą kareiviai. „Teisingumo, teisingumo!“ — 
ėmė jie šaukti. Posėdis buvo atidėtas iki pirmadienio. 

Bredšou neapdairumo paakintas, kitame teismo posėdy- 
je, sausio 22 dieną, Karolis pasirengė pulti. Iš pat pradžių 
jis buvo įspėtas, kad tylėjimas bus laikomas prisipažinimu, 
todėl dabar ėmė kalbėti. Karolis įrodinėjo ir pats tuo tikė- 
jo, kad gina liaudies teises. | 

— Jeigu būtų kalbama tik apie mane,— sakė jis,— aš 
apsiribočiau pirmąją dieną padarytu pareiškimu dėl šio 
teismo neteisétumo... Tačiau reikalas liečia ne tik mane, 
kalbama apie Anglijos liaudies laisves ir teises. 

Bredšou įtemptai klausėsi, stengdamasis atremti kara- 
liaus samprotavimus. 

— Sere,— pagaliau paprieštaravo jis,— mes neleisime 
jums neigti Aukščiausiojo teismo valdžios: jis posėdžiauja 
žemutinių rūmų, kuriems jūs esąte atsakingas, valia. 

— Ne, aš tai neigiu,— tvirtino karalius.— Nurodykite 
man nors vieną precedentą — argi Anglijoje kas panašaus 
kada vyko? | 

Jis buvo teisus. Tokių precedentų nebuvo. Viskas, kas 
dabar vyko Vestminsterhole, vyko pirmą kartą. Patys val- 
diniai viešai teisė savo karalių už valstybės išdavimą. 

Tačiau Bredšou šį kartą nesutriko. 

— Koks jūs didis liaudies teisių ir laisvių gynėjas, 
tegu sprendžia visa Anglija ir visas pasaulis, — pasakė 
. jis. — Žmogaus ketinimus apibūdina darbai, o jūsų ketini- 
mai visoje šalyje paliko kruvinus pėdsakus. 

„Teisingumo, teisingumo!“ — vėl ėmė šaukti kareiviai. 
Posėdis baigėsi be rezultatų. 

Trečią dieną, sausio 23-iąją, viskas pasikartojo. Karo- 
lis nepripažino teismo, neatsakinėjo į klausimus. Tą dieną 
Bendruomenių rūmai priėmė nutarimą, kad nuo šiol jie 
veiks kaip Anglijos parlamento valdžia; karaliaus valdžia 
buvo galutinai atmesta. 

Sausio 24—25 dienomis Vestminsteryje posėdžiai ne- 
vyko: teismas liudytojus klausinėjo Tapybos salėje. Vieni 
papasakojo, kaip, pradėdamas karą su parlamentu, karalius 
Notingame kėlė savo vėliavą, kiti matė šarvais apsitaisiusj 
karalių mūšio lauke, besikaunantį su savo valdiniais, treti 
buvo girdėję, kaip karalius įsakė nesigailėti belaisvių. .. 
Karolis buvo pripažintas „tironu, išdaviku ir žudiku, tikru 
Anglijos valstybės priešu“. Sausio 26 dienos rytą šešias- 
dešimt du teismo nariai Tapybos salėje nusprendė, kad 
karalius pasmerkiamas mirti nukertant galvą. 


Šeštadienį, sausio 27 dieną, Vestminsterholas vėl buvo 
pilnas žmonių. Karalių įvedė aidint šūksmams: ,,Teisin- 
gumo, teisingumo!“ ir ,,Mirtis, mirtis!“ 

Šį kartą karalius, kaip ir anksčiau nenusiimdamas skry- 
bėlės, į savo kėdę nesėdo, o kreipėsi į Bredšou: 


186 


— Sere, leiskite man tarti tik vieng Zodj. Tikiuosi, 
nebus pagrindo mane nutraukti, prašau tik vieno žodžio! 

— Sere, jus išklausys, kai ateis laikas,— buvo atsaky- 
ta.— Iš pradžių išklausykite teismą. 


— Aš noriu, kad būčiau išklausytas,— reikalavo kara- 
lius.— Aš kalbėsiu apie tai, ką ruošiasi pasakyti teismas. 
Skubotą nuosprendį pakeisti nelengva. 

— Jus išklausys prieš paskelbiant nuosprendį. Ponai, — 
Bredšou kreipėsi į salę.— Kaltinamasis jau keletą kartų 
buvo čia, teisme, kad atsakytų už surikius, visai šaliai 
žinomus nusikaltimus. Tačiau jis atkakliai nenorėjo prisi- 
pažinti esąs kaltas. Nuosprendis jam jau paskelbtas, bet 
mes sutinkame jam duoti Žodį, jei jis neabejos šiuo teismu. 

Visi nutilo. 

— Aš noriu,— iškilmingai pasakė karalius,— kad mane 
išklausytų visi lordai ir Bendruomenių rūmai. Aš noriu 
duoti jiems pasiūlymą, kuris daug svarbesnis taikos kara- 
lystėje ir mano valdinių laisvės labui negu mano paties 
išgelbėjimui. 


Salė suūžė. Kokį pasiūlymą? Ką karalius sumanė? Gal- 
būt jis nori atsisakyti sosto savo sūnaus labui? O gal pa- 
siūlys naujos, radikalesnės taikos sąlygas? O gal tai eilinė 
gudrybė? 

Nuovokūs teisėjai suprato, kad karaliaus prašymas ne- 
tiesiogiai neigia jų kompetenciją. Tačiau kai kurie sudve- 
jojo. Iš galinių eilių pasigirdo garsus šnabždesys: 

— Ar mūsų širdys akmeninės? Žmonės mes ar ne? — 
Tai pulkininko Daunso žodžiai. Jį ėmė tildyti, bet jis pra- 
šneko garsiau: — Tegu aš už tai užmokėsiu gyvybe, bet 
leiskite man pasakyti! 

Kromvelis, sėdėjęs prieš jį, staiga atsigręžė. Jo akys 
sužaibavo. 

— Ar jūs išprotėjote? — šiurkščiai paklausė jis.— Ką 
jūs darote, pulkininke? Ar negalite sėdėti ramiai? 

— Ne, negaliu! — Daunsas pašoko.— Milordai! Klau- 
sykite savo sąžinės, neatmeskite suimtojo prašymo! Aš 
prašau teismą eiti pasitarti! 

Salėje kilo triukšmas. Teisėjai neryztingai atsistojo ir 
išėjo į gretimą kambarį. 

— Kodėl sutrukdėte posėdį? — Kromvelis buvo labai 
įpykęs.— Jūs nesuprantate, kad turite reikalą su pačiu 
žiauriausiu, klastingiausiu žmogumi! Nereikia gailėtis, ne- 
reikia pataikauti jo užsispyrimui! Negalima tikėti nė vienu 
jo zodziu!.. Prisipažinkite, gal jūs norite išgelbėti savo 
senąjį poną? 

Daunsas atsakinėjo įžūliai, jis tikrai nenorėjo suprasti, 
kad šios dienos įvykiai — rimtas dalykas. Kromvelio kant- 
rybė trūko. 

— Gana! — pasakė jis.— Nebeklausykime šio nerimto 
žmogaus. Geriau grįžkime į salę ir atlikime savo pareigą. 

Kromvelio autoritetas buvo neginčijamas, ir teisėjai 
užėmė savo vietas. Bredšou atmetė karaliaus reikalavimą 
ir, nesuteikes jam žodžio, pasakė didelę kalbą, kupiną 
teisinių terminų, nuorodų į bibliją ir Eduardo II, Ričar- 
do II, Marijos Stiuart laikų įvykius. 

— Sutartis,— kalbėjo Bredšou,— sudaryta tarp kara- 
liaus ir jo liaudies, įpareigoja abi puses; suvereno parei- 
ga — ginti savo liaudį, liaudies pareiga — būti ištikimai 
suverenui. Jeigu karalius pažeidė priesaiką ir savo įsipa- 
reigojimus, jis sunaikino suverenitetą... Mums teko didi 
teisingumo misija. Jeigu mes net zutume vykdydami ją, 
dievo padedami, jos neatsisakysime. 

Karolis pašokdavo, norėdavo atsakyti, protestuoti. Vė- 
lu! Nuosprendis buvo ištartas: 

— Karolis Stiuartas, kaip tironas, išdavikas, žudikas. 
ir tikras valstybės priešas, baudžiamas mirties bausme nu- 
kertant galvą. 

Pritardami nuosprendžiui, teismo nariai atsistojo. Ka- 
rolis pašoko. 

— Ar jūs suteiksite man žodį, sere? — kreipėsi jis į 
Bredšou. 

— Sere, jūs negalite būti išklausytas, — atsakė šis. 

— Negaliu, sere? 

— Jums leidus, ne, sere. Sargyba! Išveskite suimtąjį. 

— Atsiprašau! Aš negaliu tarti žodžio po nuosprendžio 
paskelbimo? Jums leidus, sere, aš galiu kalbėti paskelbus 
bet kokį nuosprendį. .. 

Karolis nerado žodžių, mikčiojo, mirtinai išbalo. Ka- 
reiviai apsupo jį ir ėmė tempti iš salės. Jo ausyse aidėjo: 
„Teisingumo! Mirtis! Teisingumo! ..“ 


Taigi nuosprendis buvo suformuluotas ir paskelbtas 
liaudžiai. Dabar reikėjo surinkti teisėjų parašus. Vėl kilo 
sunkumų: daugelis bijojo įrašyti savo pavardę karaliaus 
mirties nuosprendyje. Viena — tylint atsistoti su visais 
salėje, reiškiant pritarimą nuosprendžiui, visai kita — pa- 
čiam jį pasirašyti. Prieš karaliaus nubaudimą mirties baus- 
me atvirai stojo Olandijos generalinės valstijos, Škotijos 
Argailo vyriausybė, karalius Liudvikas XIV. Parlamentas, 
kariuomenės taryba, teismas, Kromvelis, Ferfaksas gau- 
davo daugybę prašymų pakeisti nuosprendį; kasdien pasi- 
rodydavo protestuojančių pamiletų. Kalbama, kad net lor- 
das Ferfaksas mėgino suminkštinti teisėjus: esą jei nuo- 
sprendis bus įvykdytas, gali kilti naujas pilietinis karas. 

Kromvelio karininkų ryžto niekas negalėjo pakeisti, 
pulkininkai Volis, Okas, Hatčinsonas, Hotė, Praidas, Hari- 
sonas, Iveris, Hortonas pirmieji pasirašė nuosprendį. Ne- 
delsė ir parlamento respublikonai: Ledlo, Martenas, lordas 
Grėjas. Tačiau daugelį teko įkalbinėti, net versti. Jie nie- 
kaip nesiryžo savo parašu patvirtinti, jog pritaria nuo- 
sprendžiui, ir visaip stengėsi išsisukti. Kromveliui teko 
iniciatyvą imti į savo rankas. 

Sausio 27 dieną, šeštadienį, atėjęs į Bendruomenių rū- 
mus, ėmė įtikinėti visus teismo narius pasirašyti nuospren- 
dj. Tą pačią dieną jis reikalavo, kad nuosprendį pasirašytų 
visi teisėjai. Kromvelis buvo labai susijaudinęs: garsiai 
kalbėjo, juokavo, nors tie pokštai, panašūs į Sventvagyste: 
ar beprotybę, visus stebino. Nedaugelis suprato, koks jis 
įsitempęs iš visų jėgų. Nuosprendį Kromvelis pasirašė 
trečias ir kažkodėl ištepliojo rašalu Marteno veidą; šis 
atsimokėjo tuo pačiu. Ištepliotu veidu, karštligiškai bliz- 
gančiomis akimis, triukšmingas, atkaklus Kromvelis vaikš- 

čiojo nuo vieno prie kito, prašydamas, grasindamas, tyčio- 
damasis. 

„Pirmadienį parašai buvo renkami Bendruomenių rū- 
muose. Vienas iš deputatų, nebuvęs teismo posėdžiuose, 
žvilgtelėjo į salę ir norėjo nepastebėtas dingti. 

— Ne! — sušuko Kromvelis.— Visi, kurie čia įėjo, turi 
pasirašyti, aš noriu, kad jie tuojau pasirašytų! 

Pamatęs pulkininką Ingoldsbį, kuris irgi nebuvo teis- 
me, Kromvelis pribėgo prie jo, sugriebė už rankos, atitem- 
pė prie stalo, ant kurio buvo padėtas nuosprendis, ir, įsp- 
raudes tarp pirštų plunksną, garsiai juokdamasis, vedžiojo 
jo ranką: „Ričardas Ingoldsbis“. : 

— Nors jus visą laiką nuo manes slapstetes,— kalbėjo 
jis,— dabar jūs, kaip ir visi mes, turite pasirašyti šį raš- 
t3!.. 

Taip buvo surinkti 59 paraSai. Kaip po to buvo lengva 
padaryti Kromvelj svarbiausiu jvykio kaltininku, vieninte- 
liu karaliaus Zudiku! Nedaug kas suprato, kad jo tempe- 
ramentu, autoritetu ir nenugalima energija pasinaudojo 
daug galingesnės jėgos. Jis pats nebuvo kurstytojas, tik 
vykdė kitų valią. 


Aikštėje prieš Vaitholą sukaukšėjo plaktukai: buvo sta- 
toma pakyla mirties bausmei vykdyti. Ja, kdip ir patį eša- 
fotą, apdengė juoda gelumbe. Teismo procesą reikėjo už- 
baigti viešai įvykdant bausmę. Labai sunku buvo rasti 
budelį — net jie nenorėjo imtis tokios negirdėtos misijos. 

Ankstyvą sausio 30 dienos rytą į Vaitholo kambarį, 
kuriame po bemiegės nakties lovose dar gulėjo Airtonas 
ir Harisonas, įėjo Kromvelis ir keli karininkai. 

— Reikia parašyti įsakymą budeliui,— pasakė jie. 

— Pulkininke,— kreipėsi Kromvelis j Hanksą.— Jūs 
turite tai padaryti — toks teismo nuosprendis. 

Hanksas atsisakinėjo, nors žinojo, kad generolas ne- 
kenčia, kai prieštaraujama. Visi užgniaužė kvapą. Krom- 
velis tylėdamas pažvelgė į jį, žengė prie mažo staliuko su 
rašymo priemonėmis, stovėjusio prie durų, paėmė lapą 
popieriaus ir ėmė rašyti. Baigęs padavė plunksną karinin- 
kui Hekeriui. 

— Pasirašykite jūs, pulkininke. Nepasikliaukime tokiu 
uzsispyrusiu ir nepatikimu vyru. 

Hekeris paėmė plunksną, pasilenkė ir, netares nė žodžio, 
pasirašė. 


O tuo metu į aikštę prieš Vaitholą jau rinkosi minios. 
Vis daugėjo žmonių balkonuose, stogai braškėjo nuo žiū- 
rovų. Miklesni korėsi į medžius. Pasigirdo kanopų bilde- 
sys, ir rinktiniai geležinšonių būriai glaudžiai apsupo pa- 
kylą, išsirikiavo palei rūmų sienas. 

14 valandą Karolis, juodai apsirengęs, tiesiai pro Ban- 
ketų salės langą, lydimas vyskupo Džeksono ir kelių kari- 
ninkų, užlipo ant pakylos. Ten jau laukė budelis ir jo 
padėjėjas, apsirengę jūrininko drabužiais. Jie buvo su pe- 
rukais, veidus slėpė kaukės ir prilipintos barzdos. Kara- 
lius pastebėjo, kad ešafotas labai žemas — norėdamas ant 
jo padėti galvą, turės labai žemai lenktis. „Taip reikia, 
sere“,— atsakė budelis. Nepatogu buvo karaliui aiškinti, 
kad taip padaryta tyčia. Budeliui bus lengviau dirbti, jei 
auka priešinsis. Tais pačiais sumetimais prie ešafoto buvo 
įtaisyti geležiniai kabliai. 

Diena buvo šalta. Karolis, žvilgčiodamas į lapelį popie- 
riaus, pasakė trumpą kalbą. Jis kalbėjo apie savo nekaltu- 
mą. Parlamentą apkaltino dėl karo kurstymo, kariuome- 
ne — dėl to, kad ėmėsi šiurkščios jėgos. Sau jis priekaiš- 
tavo tik def to, kad leido nubausti mirtimi grafą Straforda. 
Jis pareiškė, kad yra už liaudies laisvę, bet „ne valdinių 
reikalas dalyvauti valstybės valdyme“. Karalius liko sau 
ištikimas, kalbėjo kaip maloningas valdovas, mokydamas 
valdinius, lyg neprotingus ir piktus vaikus. Karalius tvir- 
tai žinojo: valdžia jam suteikta iš aukštybių ir ne jo kaltė, 
kad ją taip žiauriai atima. 

Šis įsitikinimas suteikė jėgų išsaugoti karališkąjį oru- 
mą ir paskutinę, mirties valandą. Karolis buvo antras po 
Marijos Stiuart vainikuotasis karalius, priverstas nulenkti 
galvą ant eSafoto. 

Šaltas vėjas skriejo gūsiais, degino karaliaus akis. Jo 
žodžių negirdėjo pritilusi minia — liaudis, kuri tyliai prita- 
re tam, kas vyko. ,,AS mirštu, — kalbėjo Karolis, — už laisvę, 

aš kenčiu už liaudį...“ Jo žodžius išgirdo tik sargyba. 
Anglijos karaliumi niekas nebetikėjo. 

Baigęs kalbą, Karolis, vyskupo padedamas, susikišo il- 
gus pražilusius plaukus po kepurėle, nusivilko apsiaustą, 
atsiklaupė, padėjo galvą ant ešafoto ir, sukalbėjęs trumpą 
maldelę, ištiesė į priekį rankas, parodydamas, kad mirti 
pasiruošęs. Budelis vienu kirvio smūgiu nukirto galvą. 
Budelio padėjėjas sugriebė ją ir aukštai iškėlė. 

— Stai išdaviko galva! — pasakė jis. 

Lyg dejavimas, lyg atodūsis nuskriejo virš minios. Ke- 
letas žmonių puolė prie pakylos, norėdami karaliaus krau- 
ju suvilgyti skareles. Kavaleristai ėmė stumti minią nuo 
ešaloto. Netrukus aikštė ištuštėjo. 


Mirties bausmės vykdymo metu Kromvelio aikštėje ne- 
buvo. Kartu su keliais artimais karininkais jis, kaip kal- 
bama, meldėsi. 

Karaliaus kūną šarvojo Banketų salėje — iškilmingoje 
salėje, regėjusioje daug puikių ir linksmų puotų. Naktį 
lordas Sautamptonas su draugu sėdėjo prie karsto didžiai 
susimąstęs. Antrą valandą ryto ant vidaus laiptų pasigirdo 
lėti, sunkūs žingsniai. Kažkas lipo į Banketų salę. Durys 
atsivėrė. Įslinko nuo galvos iki kojų į apsiaustą įsisupęs 
žmogus. Jis priėjo prie karsto ir ilgai prie jo stovėjo zvelg- 
damas mirusiajam į veidą, palingavo galvą ir atsidusęs 
sušnibždėjo: „Žiauri būtinybė!“ Lordas Sautamptonas pa- 
šiurpo: jis pažino Kromvelį. Pastovėjęs dar truputį, Zmo- 
gus taip pat lėtai, sunkiai išėjo. 

Vėliau Kromvelis pripažindavo, kad mirties bausmė 
įvykdyta pagrįstai, ir niekada neapgailestaudavo. Jis iš- 
didžiai pareikšdavo, kad tai buvo padaryta ne iš už kampo, 
ne patylomis, o viešai, teismo nuosprendžiu, visos liaudies 
akivaizdoje. Karaliaus mirties bausmę jis laikė ,,svarbiau- 
siu karo laimėjimu“, „didžio teisingumo svarbiausiam ka- 
ro kurstytojui įkūnijimu“. 

Taip mąstė ir jo artimiausi bendražygiai, kuriems ka- 
raliaus mirties bausmė buvo „didžio teisingumo“ išraiška. 
Pirmasis istorijoje liaudies atpildo aktas buvo svarbus 
buržuazinės revoliucijos laimėjimas, aukščiausia jos vadų, 

pirmiausia Kromvelio, revoliucingumo pakopa. Treciojo 
luomo zmones jveike monarchijg ir aristokratija. Jie tvir- 
tai tikėjo, kad karaliaus mirties bausmė buvo būtina poli- 
tinei ir religinei laisvei pasiekti. 

Karaliaus mirties bausmė kartą ir visiems laikams iš- 
sklaidė mitą apie valdovo neliečiamumą, jo dieviškumą. 
Didysis precedentas buvo sukurtas — jei jo nebūtų buvę, 
nebūtų nukirstos galvos Liudvikui XVI, Marijai Antuane- 
tei; jei jo nebūtų, respublikos idealai nebūtų uzvalde tau- 
tų sąmonės. Sena, amžius gyvavusi hierarchinė santvarka 
sutriuškinta — atėjo nauji laikai, prasidėjo nauja istorija. 

Minėtus įvykius lydėjo labai drąsūs ir revoliucingi ak- 
tai. Sausio 30 dieną Bendruomenių rūmai nutarė laikyti 
valstybės išdaviku kiekvieną, kuris ims skelbti sosto įpėdi- 
niu bet kurį iš Karolio Stiuarto giminės. Atrodo galingas 
prakeikimas kybojo virš Stiuartų, ir dabar atėjo laikas 
jam išsipildyti. Vasario 6 dieną buvo panaikinti Lordų 
rūmai, o vasario 7 dieną paskelbtas žymusis bilis: 

„Gyvenimas įrodė, ir Bendruomenių rūmai skelbia, kad 
karaliaus titulas šioje žemėje nenaudingas, slegiantis, ke- 
lia pavojų liaudies laisvei, saugumui ir gerovei, todėl nuo 
šiol jis panaikinamas.“ 

Tai reiškė, jog paskelbiama respublika. Naujame vals- 
tybės antspaude vietoj karaliaus profilio buvo pavaizduo- 
tas kryžius ir arfa — heraldiniai Anglijos ir Airijos simbo- 
liai —ir parašyta: „Pirmieji iš dievo malonės atkurtos 
laisvės metai.“ 


13. Kromvelis 


Septintas skyrius 


RESPUBLIKONAS 


Kur tas pėris, laisvė, apie kurią tiek daug buvo kalba- 
ma ir už kurią taip brangiai sumokėta! 
Lilbernas 


Aš sakau jums, sere, nėra kito būdo sutvarkyti šiuos 
žmones, kaip sutriuškinti juos, priešingu atveju jie su- 
triuškins jus ir ant jūsų galvos ir pečių suvers atsako- 
mybe uz pralietą kraują ir išeikvotus karalystės turtus. 
Jie pavers niekais visa, ką jūs sukūrėte per daugelį 
metų, per nepriteklius ir kančias, ir pasieks, kad viso 
pasaulio protingų žmonių akyse jūs tapsite niekinga 
silpnų, bailiu žmonių karta, kurią sunaikins ir palaus 
niekinga ir žema žmonių giminė, nes ji tokia yra. Todėl 
aš vėl jums kartoju, sere: jūs turite juos sutriuškinti. 


Kromvelis 


Anglijoje karaliaus nebebuvo. Nebebuvo ir Lordy rūmų. 
Juos panaikino kovo 17 dienos aktu, kaip nereikalingus ir 
pavojingus. Aukščiausiąja šalies valdžia tapo Bendruome- 
nių rūmai, jvvkde svarbų darbą. Tauta žengė nauju, neži- 
nomu keliu. Nebebuvo Slaptosios tarybos, Žvaigždžių rū: 
mų, Karališkosios globos teismo, nebebuvo karaliaus pre- 
rogatyvos ir veto teisės. 

Atėjo laikas leisti savo įstatymus. Liaudžiai reikėjo 
naujos konstitucijos; reikėjo nustatyti valdžios sudėtį ir 
įgaliojimus, peržiūrėti įstatymus. Kovo 19 dieną Bendruo- 
menių rūmai priėmė oficialy aktą dėl monarchijos panai- 
kinimo. 

Gegužės 19 dieną Anglija iškilmingai buvo paskelbta 
respublika, laisva valstybe. Nuo šiol ją valdys parlamen- 
tas — liaudies atstovai. Taip pat buvo pareikšta: ,,Respub- 
likoje teisėtumas vykdomas taip, kaip dera. Galingieji 
negali engti silpnųjų, vargšai turi tenkintis mažu. Sąžinės, 
asmens ir turto laisvė suteikiama visiems Žmonėms.“ 

Dar vasario mėnesį buvo nutarta įkurti Valstybės ta- 
rybą — aukščiausią vykdomosios valdžios organą, pavaldų 

Bendruomeniy rümams. Ji turéjo spresti uZsiehio politikos 
klausimus, vadovauti kariuomenei, laivynui, Airijos reika- 
lams, tvarkyti delinkventu — pabégusiy arba nuteisty Ka- 
rolio Stiuarto šalininkų — turtą. Karališkasis teismas buvo 
pakeistas Aukščiausiuoju teismu. 

Tai buvo drąsūs revoliuciniai aktai, atrodė, kad jie 
Angliją iš tikrųjų gali paversti teisinga demokratine res- 
publika. Tačiau viena — paskelbti aukštus principus, o vi- 
sai kita — juos įgyvendinti. Bendruomenių rūmus sudaro 
liaudies atstovai, „Anglijos laisvės saugotojai“, kaip buvo 
sakoma dokumentuose. Visi manė, visi vaizdavo esa liau- 
dies atstovai — teisėjai, karininkai, parlamentas. Jie pa- 
skelbė karaliui nuosprendį liaudies vardu, bet ir karalius 
vaizdavo esąs liaudies teisių gynėjas, jis manė, kad liau- 
dis apgauta. Taip, liaudis kovojo su nekenčiamu karaliaus 
absoliutizmu; didžiulės londoniečių minios reikalavo mir- 
ties bausmės Strafordui; liaudis — paprasti valstiečiai ir 
amatininkai — ėmė į rankas ginklą ir kovėsi su kavalie- 
riais, gynusiais karaliaus prerogatyvą. Tačiau kas dabar 
atėjo į valdžią? Kas pasinaudojo liaudies judėjimu, liau- 
dies pergalės vaisiais? Iš tikrųjų buvo grupelė — penkias- 
dešimt ar šešiasdešimt — žmonių, kurie liko Bendruomenių 
rūmuose, kurie nepabėgo, neatsimetė, išvengė iStremties, 
triuškinančio, Praido valia įvykusio, valymo. Valstybės 
tarybą sudarė tie patys žmonės: generolai ir karininkai 
(tarp jų Kromvelis, Ferfaksas, Skiponas, Ledlo, Hezlrigas), 
žymūs teisėjai ir teisininkai — Bredšou, Vaitlokas, Sent 
Džonas. Pagal sąrašą taryboje buvo keturiasdešimt vienas 
žmogus; iš jų trisdešimt vienas kartu buvo parlamento 
narys. Tai Henris Venas, Henris Martenas... Iš aktvvių 
revoliucijos veikėjų į ją nepateko tik Airtonas ir Hariso- 
nas — jie dar prieš valymą reikalavo, kad parlamentas 
būtų nedelsiant paleistas. Valstybės tarybos sekretoriumi 
buvo paskirtas didysis poetas Džonas Miltonas. 


Kromvelis dabar buvo tikras šalies šeimininkas. Jis 
pats tai jautė, mate, kad ir kiti tvliai pripažista jo virše- 
nybę, su baime ir pagarba lenkiasi pergalingajam kara- 
liaus žudikui. Pirmąjį mėnesį jis buvo Valstybės tarybos 

pirmininkas, vėliau šioms pareigoms buvo paskirtas Dzo- 
nas Bredšou, teisęs karalių. 

Kromvelis tomis dienomis rūpinosi sūnaus Ričardo, nai- 
vaus, mielo kaimo bernelio santuoka. Koks nepanašus 
jis į prakilnų, talentingą, anksti mirusį pirmagimį Robertą! 
Kaip skyrėsi ir nuo atkaklaus kareivio Oliverio, 1644 me- 
tais mirusio nuo raupų! Ričardas nebuvo apdovanotas nei 
dvasiniais, nei kariniais, nei kitokiais gabumais. Labiausiai 
jis mėgo žirgus ir medžioklę, galėjo ištisas dienas baidyti 
paukščius pelkėse. Jis buvo švelnaus, nuolaidaus būdo, 
polinkio į mokslą ir į darbą neturėjo. Tačiau šis silpnas, 
menkas padaras dabar tapo vyriausiuoju sūnumi, vadinasi, 
paveldėtoju. Juo ypač reikėjo rūpintis. 

Jau vasario pirmąją, praėjus kelioms dienoms nuo ka- 
raliaus mirties bausmės, Kromvelis per tarpininką krei- 
pėsi į būsimąjį giminaitį, nuotakos tėvą finansininką Ri- 
čardą Merą, aptarė turto klausimus, kontrakto sąlygas. 
Jam ypač svarbu, kad nuotaka Dorotė Mer būtų gera 
Ričardo atrama, jis viliasi jos teigiamomis savybėmis, 
santurumu, tvirtumu ir dorumu. Santuoka buvo jforminta 
balandžio mėnesį. Dorotė pateisino uošvio viltis — ji buvo 
graži ir protinga. Kuo ilgiau Kromvelis žiūrėdavo į ją, 
tuo labiau ji jam patikdavo, ir nuoširdžiai prie jos prisi- 
riso. O Ričardą Merą prašė ypač stebėti, kad jaunasis 
žentas skaitytų daugiau istorijos ir geografijos knygų — 
galbūt jis taps rimtesnis ir pasiruoš būsimam — kas ži- 
no? — dideliam darbui. 

Pačiam Ričardui tėvas rašė: „Tu galbūt manai, kad 
nereikia mokyti taves mylėti žmoną. Tegu dievas tave to 
išmoko, nes šiaip viskas apkars. Nors santuoka nėra nu- 
statytas sakramentas, vis dėlto joje svarbu nesuteptas guo- 
lis ir meilė.“ Jis pats visą gyvenimą stengėsi mylėti savo 
žmoną Elžbietą ir manė, kad kaip tik tokia meilė — ne 
tariamas akimirkos susižavėjimas, bet sąmoningos kasdie- 
nės pastangos, iškentėtos pastangos mylėti, atleisti, gai- 
lėtis ir vesti pirmvn, į dievą yra vienintelis tvirtos san- 
duokos pamatas. 

Politinio horizonto debesys vėl sutirštėjo. Nematytas 
anglų izulumas — vieša mirties bausmė dievo patepta- 

jam — sukėlė monarchinés Europos siaubą ir pasipiktini- 
mą. Diplomatiniai santykiai su naująja respublika buvo 
nutraukti. Karaliaus žudikų respublikai Prancūzija, Ispa- 
nija, Austrija pareiškė oficialų protestą. Net Olandija — 
protestantų respublika — elgėsi įžūliai — ji priglaudė Velso: 
princą. Nuolat ateidavo žinių, kad rengiama Prancūzijos 
ar Ispanijos intervencija. Velso princas Skotijoje buvo 
Anglijoje neįveikiama tvirtovė vis dar buvo Ponteirak- 
tas — paskutinis kavalierių ramstis. Šiaurės ir vakarų gra- 
[ystése rojalistai kėlė riaušes, Ekseteryje kažkokie žmonės 
visų akyse suplėšė draudimo skelbti bet ką karaliumi aktą. 

Buvo išspausdintas įžūlus anoniminis pamfletas ,,Ka- 
raliaus veidas“, parašytas tarsi paties kankinio — kara- 
liaus. Pamiletas taip ryškiai vaizdavo žuvusio valdovo 
nuolankų dievobaiminguma ir gausybę kitų dorybių, kad 
per trumpą laiką — vienerius metus — buvo išleistas ketu- 
riasdešimt septynis kartus. Į pamfleta atsakė pats Džonas: 
Miltonas, bet griežtas ir aistringas genijus nepajėgė nu- 
slopinti respublikos priešų šnypštimo. 

Tačiau didžiausią pavojų dabar kėlė Airija. Artimiau- 
sia kaimynė dabar tapo klastingų rojalistų lizdu. Vasario 
mėnesį grafas Ormondas sudarė taikos sutartį su Airijos 
katalikais ir rengė kariuomenę išsilaipinti Anglijoje. Čia 
su savo laivyno likučiais atplaukė princas Rupertas, čia 
viskam vadovauti buvo pakviestas ir būsimasis karalius 
Karolis II. Airija dabar buvo geriausias placdarmas inter- 
vencijai organizuoti, respublikos priešiškų jėgų susibūrimo 
vieta. 

Reikėjo skubiai siųsti kariuomenę į Airiją. Tačiau kai 
tik Kromvelis ir jo šalininkai apie tai prakalbo, iškilo 
tos pačios problemos, kurios 1647 metais vos nesukėlė 
katastrofos. 

Norint surinkti kariuomenę žygiui į Airiją, reikia ņa- 
leisti, performuoti senąją kariuomenę. O kaip tai padaryti, 
bent iš dalies padengti parduodant buvusio karaliaus pa- 
veikslus, baldus, biblioteką, brangenvbes. Tiesa, nauja Val- 
stybės taryba netrukus suvokė, kad kur kas patogiau ir 

maloniau visa turta perkelti j savo apartamentus. O pini- 
gu vis reikėjo. Iš kur jų imti, jei Sitis labai nepalankiai, 
galima sakyti, net priešiškai sutiko karaliaus mirtį ir res- 
publikos paskelbimą? Jei liaudis taip prispausta rinkliavų 
ir akcizų, kad tuoj gali kilti nepasitenkinimas? 


Liaudies nepasitenkinimas — štai dar kas baugino. Ka- 
ras nusmukdė amatus ir prekybą, daug tūkstančių žmonių 
nuskurdo. Nebuvo darbo, minios apiplyšusių elgetų slan- 
Kiojo keliais. Treji iš eilės nederliaus metai nualino žem- 
dirbystę, duona brango, gyvuliai dvėsė. Kaip sunkus jun- 
gas liaudį spaudė keturiasdešimttūkstantinė kariuomenė. 
Mokesčiai didėjo, teberenkama bažnytinė dešimtinė, nors 
paskelbta sąžinės laisvė. Nuo karo pradžios nuolat kilo 
mėsos, druskos, žvakių, audinių, anglių kainos. 

Žmonės badavo. Balandžio 30 dieną Vaitlokas dieno- 
raštyje rašė: „Iš Lankašyro pranešama apie didelį duonos 
stygių, dėl to daug šeimų mirė badu... Iš Niūkaslio pra- 
nešama, kad Kamberlende ir Vestmorlende daugelis miršta 
dideliuose keliuose, nes neužtenka duonos; kai kurie pa- 
lieka namus ir su žmonomis, vaikais eina. kitur, tikėda- 
miesi pagalbos, bet niekur jos negauna...“ Į parlamentą 
plaukė gausybė peticijų — vargšai skundėsi dėl kainų ir 
mokesčių didėjimo, dėl labai mažo atlyginimo už darbą, 
dėl šalčio, dėl kuro stokos. 

„Parlamento nariai ir kareiviai! — meldė jie.— Vargas 
nepripažįsta įstatymų... Moterys greičiau jus sunaikins, 
negu leis žūti vaisiui savo įsčiose, o badas nebijo kardų 
ir patrankų... Paklausykite, kaip prie durų vaikai šaukia: 
„Duonos, duonos! ..“ Maldaujame: ,,Pasigailékite paverg- 
tos ir išnaudojamos liaudies!“ 

Liaudis? Kromvelio supratimu, liaudis buvo pamaldūs 
puritonai, turtingi savininkai, nuomotojai, amatininkai — 
visi, kurie sąžiningu darbu ir turtu palaiko valstybę. Liau- 
dis buvo jo kariuomenė. O visų šitų padugnių — elgetų 
ir valkatų, nuskurdusių koterių ir miesto varguomenės — 
Kromvelis liaudimi nelaikė. Mąstydamas apie tautos ge- 
rovę, Kromvelis jų arba visai nepaisė, arba bijojo. Sektan- 
tai, kuriuos anksčiau noriai ėmė į savo kariuomenę, dabar 

kėlė nerimą; jis nė piršto nepajudindavo, kai sužinodavo, 
kad juos persekioja, vaiko, sodina į kalėjimus. Jis nepa- 
judindavo piršto, kad atsakytų į jų peticijas, vykdytų 
reikalavimus. Suteikti jiems rinkimų teises, kaip visiems? 
Negali būti nė kalbos! Levelerių „Liaudies sutartis“, par- 
lamentui įteikta dar sausio mėnesį, buvo įkišta į stalčių 
ir pamiršta. 

Tačiau patys leveleriai sudėti ginklų nesirenge. Dabar 
jie prašneko garsiai, liaudies vardu. Jos laisvės pagrobtos, 
o jai pačiai stengiamasi užkimšti burną, kad nekeltų triukš- 
mo. Kariuomenė tretiruojama: netrukus po Karolio Stiuarto 
mirties bausmės, vasario antrąją, Bendruomenių rūmams 
karininkai pasiūlė išleisti įstatymą, grasinantį kartuvėmis 
kiekvienam, kuris kelia neramumus kariuomenėje. Kareivių 
mitingai buvo uždrausti, o peticijos galėjo būti įteikiamos 
tik per karininkus. 

Vasario 26 dieną parlamentas gavo Londono ir Saut- 
vorko miestiečių peticiją. Jos autorius buvo vis tas pats 
nenuorama Lilbernas. 

Independentų respublika, vietoj senų, po karaliaus mir- 
ties sudaužytų, nukalė liaudžiai naujas grandines. Liaudis 
tapo menkysta, nors pataikūniškai tikinama, kad ji yra 
vienintelis teisingos valdžios pamatas. Iš tikrųjų visa val- 
džia šalyje perduota Valstybės tarybai, o jos nariai „turės 
didžiules galimybes tapti absoliutais ir niekam už nieką 
neatsakys“. Todėl reikia paleisti parlamentą ir iš karto 
sušaukti naują, pilną, plačiai atstovaujamą. ,,Aktas dėl 
atsisakymo“, išleistas dar 1645 metais, dabar jau visų 
pamirštas, turi būti vykdomas. Didieji intrigantai, užgrobę 
garbingas vietas kariuomenėje ir parlamente, puoselėja 
planus pavergti respubliką. Ar jie galų gale netaps ,,ab- 
soliučiais valdovais, parlamento ir liaudies ponais ir šei- 
mininkais?“ 

Liaudžiai leveleriai aiškino: ,Jüs laukiate laisvės ir 
palengvejimo iš ty, kurie jus išnaudoja, nes kas yra jūsų 
engėjai, jei ne aukštuomenė ir džentriai, kas išnaudojamas, 
jei ne jomėnas, nuomotojas, amatininkas ir darbininkas? 
Dabar pasvarstykite:- ar tik ne pavergėjus jūs išrinkote 
savo išvaduotojais?“ 

Respublika buvo tik ka jkurta, o leveleriai skatino liau- 
di į naują kovą. ,Sukilkite visii— rašė jie,— į kovą uz 
išsivadavimą, stokite prieš tuos, kurie apvylė jūsų pasiti- 
kėjimą ir kasdien siekia jus pavergti... Jei dabar šios 
galimybės neišnaudosite, gerai žinokite, kad ant savo 
sprando dedate jungą, kuris sugriaus gyvenimą, pasiglemš 
teises, jūsų pačių ir jūsų palikuonių turtą.“ Kovo pirmąją 
aštuonetas kareivių padavė peticiją karininkų tarybai, rei- 
kalaudami leisti kareivių mitingus, laisvai teikti peticijas, 
paleisti Valstybės tarybą ir tribunolą. Peticijoje buvo smer- 
kiama karininkijos valdžia, užsimenama, kad kariuomenė 
nenori tarnauti „kai kurių garbėtroškų siekiams“. 

Kromvelis įsiuto. Jie drįsta maištauti po tokios sunkios 
pergalės! Jie drįsta pulti vadus, reikalauti, kad šie būtų 
pašalinti! Kovo pradžioje Bendruomenių rūmuose susi- 
ginčijęs su Henriu Martenu dėl šios maištininkų levelerių 
gaujos (anas, žinoma, ją gynė), Kromvelis neištvėrė ir 
išsitraukė durklą. Aštuonetas peticiją įteikusių kareivių 
buvo atiduoti karo lauko teismui. Penketą nepanorusių 
nusileisti pripažino kaltais kariuomenės ir Valstybės tary- 
bos šmeižimu, ketinimu sukelti maištą. Kovo 6 dieną prieš 
išrikiuotus pulkus juos pervedė raitus, pasodintus veidu 
į arklio uodegą, virš jų galvos sulaužė kardus ir išvarė 
iš kariuomenės. | 

Tačiau Londone miestiečių minios juos pasitiko iškil- 
mingai, jų gailėjosi. Nugalėtieji tapo nugalėtojais, gėda — 
triumiu. Po dviejų savaičių visa istorija apie penketą ka- 
reivių buvo papasakota aštriame pamflete „Lapių medžiok- 
lė nuo Niūmarketo ir Trip! Hito iki Vaitholo, su penkiais 
mažais skalikais (anksčiau buvusiais kariuomenėje), arba 
Apgavikų grandų kaukės nuplėštos (taigi dabar galite 
juos pažinti)“. Pažinti lapes tikrai buvo lengva. Kromve- 
lis, Airtonas, Ferfaksas — štai šios klastingos lapės, jos 
siekia užgrobti valdžią ir pavergti liaudį. „Ar būta kada 
tokių melagių, išdavikų ir priesaikos laužytojų, kaip šie 
žmonės? .. Jų maldos, pasninkai, pamokslai, daugybė šven- 
tojo rašto citatų, dievo ir Kristaus vardas, nuolat skam- 
bantis jų lupose!.. Tik pradedate ką kalbėti su Kromve- 
liu, jis prispaudžia rankas prie krūtinės, pakelia akis į 

dangų ir šaukiasi dievo. -Kromvelis lies ašaras, dejuos ir 
gailėsis, net siųsdamas jus į mirtį... Dabar visam pasau- 
liui aišku, kad karininkų siekiai visai kitokie negu karei- 
vių; tarp jų toks pat skirtumas, kaip tarp Kristaus ir Belia- 
lo, šviesos ir tamsos. .. Iki šiol mus valdė karalius, lordai 
ir Bendruomenių rūmai, dabar — generolas, karo lauko 
teismas ir Bendruomenių rūmai. Mes jūsų klausiame, kas 
pasikeitė?“ 


Kromvelis siekė tvarkos, šalies gerovės, kaip ją supra- 
to, stengėsi išsaugoti teisingumą ir revoliucijos iškovoji- 
mus. Tačiau jos plėtoti nenorėjo, bijojo, nors ginti tai, 
kas iškovota, stojo be abejonių. Kovo 15 dieną Kromvelis 
buvo paskirtas Airijos kariuomenės vyriausiuoju vadu. Jam 
siūlė kariuomenės tarybos vadovo postą. 

Ką jis turėjo daryti? Iš visų pusių, rojalistai ir levele- 
riai, kaltino jį, kad siekia asmeninės valdžios, nori tapti 
nauju karaliumi. Jis galėtų atsisakyti pareigų, galėtų ne- 
važiuoti į Airiją. Tačiau ar be jo bus pasiekta pergalė? 
Ar be jo parlamento stovykla nesubyrės, ar nesusipeš 
partijos? 

Reikėjo duoti atsakymą, todėl kovo 23 dieną Kromvelis 
atvyko į karininkų tarybą. Jam, Anglijos skvairui, į Airi- 
ją zvelgusiam kaip į grobį, kaip į savo ir panašių į jį 
praturtėjimo šaltinį, airiai buvo pasigailėjimo neverti bar- 
barai. Jis prisiminė 1640 metų maištą, prisiminė katalikų 
sąmokslus, nuolatinius airių ir rojalistų ryšius. 

— Jei mes nesistengsime apginti Airijoje savo intere- 
sų,— kalbėjo Kromvelis,— zlugsime, o airiai netrukus ga- 
lės Anglijoje išlaipinti savo kariuomenę. 

Jo kalboje suskambo dar viena mintis: reikia rūpintis 
kareiviais. Parlamentas ir vadai kareiviams labai skolingi. 
Airijos užkariavimas galės iš dalies kompensuoti tuos var- - 
gus ir kančias, tuos nuostolius, kuriuos jie patyrė. Jiems 
reikia užmokėti, juos reikia gerai ekipiruoti, apginkluoti, 
aprengti, ir tada „eime, jei dievas su mumis...“ 

Kalba turėjo poveikį. Buvo nutarta prašyti Sičio 120 
tūkstančių svarų paskolos; ekspedicijai į Airiją aprūpinti 
buvo nutarta parduoti bažnyčios ir karaliaus žemes. 

Kovo 24-aja, rytojaus dieng po Kromvelio kalbos, buvo 
paskelbtas dar vienas levelerių pamfletas —,,Antroji nau- 
juju Anglijos grandiniy dalis, arba Liudnas pasakojimas 
apie netvirta ir pavojingą respublikos padėtį, skirtas aukš- 
čiausiajai Anglijos valdžiai — liaudies atstovams“. Vėl tie 
patys kaltinimai: „neteisingumas, godumas ir garbės troš- 
kimas tų, kuriuos liaudis išrinko savo atstovais...“ ,,Sie 
žmonės, kurie anksčiau vaizdavo kovoją už laisvę, už vi- 
suomenės laimę, pasirodė galį greit išsigimti, perėmė 
šiurkščiausią senųjų tironų praktiką ir principus...“ ,,Klas- 
tingai, išdavikiškai elgiamasi kariuomenės, parlamento ir 
valstybės atžvilgiu...“ Pamilete buvo grasinama: tie, ku- 
rie užgrobė valdžią respublikoje, „bus nusviesti nuo uzur- 
puotos didybės aukštumų“, nes „jie jau neteko liaudies 
pasitikėjimo ir dabar laikosi tik per jėgą“. 

Naujasis pamiletas sukėlė pagrįstą vyriausybės pasi- 
piktinimą. Jis buvo pavadintas „skandalinga, melaginga, 


rą“. Autorius ir leidėjus apkaltino išdavyste. Kovo 29 dieną 
jo kūrėjai — Lilbernas, Volvinas ir dar trys žmonės — buvo 
pakviesti į Valstybės tarybą. 

Lilberno paklausė, ar jis prisidėjo, kad būtų išleistas 
skandalingas pamfletas. Atsakyti į šį klausimą, vadinasi, 
atsisakyti žodžio laisvės. Nieko neatsakęs, Lilbernas vėl 
ėmė kaltinti grandus. Žvelgdamas Kromveliui tiesiai į akis, 
nors klausinėjo pirmininkas Bredšou, Lilbernas pareiškė, 
kad Valstybės tarybos valdžią laiko neteisėta ir negalio- 
jančia. Tai jie patys save padarė Anglijos valdytojais — 
prieš liaudies valią, už uždarų durų. Valstybės taryba, 
kurioje tiek daug parlamento narių, negali turėti teismo 
galios: įstatymų leidėjai negali būti teisėjai, nes kas tada 
apgins nuo nedorų teisėjų? 

Lilbernas dar daug kalbėjo, skubėdamas, painiodama- 
sis, bijodamas, kad tuoj nutildys. Ir nutildė: Bredšou liepė 
išvesti jį į kitą kambarį ir pakviesti Volviną. Po to — ki- 
tus. Paskui suimtieji ilgai sėdėjo kartu, klausydamiesi pro 
uždaras duris sklindančių žodžių, kurie čia išryškėdavo, 
čia neaiškiai gausdavo; kartais girdėdavosi atskiri Suks- 
mai. Valstybės tarybos nariai ginčijosi, aistros įkaito, gau- 

desys stiprėjo. Staiga stiprus kumštis trenkė į stalą, ir 
visus perrėkė garsus Kromvelio balsas: 

— Aš jums sakau, sere, nėra kito būdo susidoroti su 
šiais žmonėmis, tik sutriuškinti juos! Arba jie jus sutriuš- 
kins!.. Visa atsakomybė už pralietą kraują kris ant jūsų 
galvos! 

Suimtieji įsitempė. Visai šalia, už sienos, siautėjo, 
griaudėjo šis galingas žmogus, kurį jie kažkada laikė drau- 
gu, o dabar pavadino išdaviku ir nekentė už tai, kad jis 
išdavė bendrą reikalą. Ir jis jų nekentė. Kumštis dar ke- 
letą kartų smogė į stalą: 

— Kartoju, sere: jūs turite juos sutriuškinti! 

Viskas nurimo. Leveleriai suprato, kad namo šį vakarą 
nesugrįš. Iš tikrųjų naktį juos visus nuvežė į Tauerį. 

Po kelių dienų Kromvelis sutiko perimti vadovavimą 
Airijos kariuomenei, kovo 30 dieną jo paskyrimui pritarė 
Bendruomenių rūmai. l 

Tačiau Kromvelis jautė nerimą. Jis stengėsi pateisinti 
savo poelgius ir balandžio pirmąją nutarė pasakyti Vait- 
hole viešą kalbą. Valandą prieš tai vienas pats pasimeldęs, 
Kromvelis tvirtais žingsniais užlipo į sakyklą. Jo akys 
buvo nukreiptos į dangy, rankos sudėtos ant krūtinės, 
galva palenkta. „Dieve, — kalbėjo jis — nuimk nuo manes 
šios- valdžios naštą, nes ji per daug sunki mano pe- 
čiams. ..“ | 

Lilberno ir jo draugų leveleriy suėmimas sukėlė naujų 
neramumų. Prie Vestminsterio ūžė minios peticininkų. Ko- 
vo 30 dieną parlamentui įteiktą peticiją pasirašė trisde- 
šimt tūkstančių žmonių. Balandžio mėnesį įvyko neregėta 
demonstracija: ėmė maištauti Londono moterys. Pamal- 
džios šeimininkės, žmonos ir motinos išėjo į gatves reika- 
lauti liaudies teisių garantijos ir paleisti suimtuosius — 
Lilberną, Volviną, Prinsą, Overtoną. Susirinko keletas tūks- 
tančių moterų. Dragūnai, saugoję parlamento duris, nepik- 
tai gynėsi nuo jų įniršio buožėmis. 

Pagaliau dvidešimt atstovių buvo įleista vidun. Jas 
pasitiko deputatas. Kaip dera tikram vyrui, jis pasakė: 

— Peticijos — ne moterų reikalas. Geriau eikite namo 
puodų plauti. 

Viena iš jų žengė į priekį. 

— Jei kas puodų dar turi,— pasakė ji,— tai nebėra ką 
j} juos dėti. 

Priėjo kitas deputatas: 

— Negirdėta, kad moterys parlamentui įteikinėtų pe- 
ticijas. l 

— Negirdeta? — Dar viena, drąsesnė, mostelejo ranka 
prieš pat jo nosj.— Sere, tai, kas nejprasta, nėra neteisėta. 
Juk jūs nukirtote karaliui galvą — tai taip pat negirdėta. 
Tačiau, manau, jūs tai pateisinate. 

Kromvelis išėjo j lauką. Triukšmas, keiksmai sustip- 
rėjo. Visai šalia jis pamatė įsiutusį veidą, susitarSiusius 
plaukus po nusmauktu kyku, neapykanta degančias akis. 

— Kodėl jūs nenorite priimti mūsų peticijos? Kai jums 
reikėjo mūsų pinigų, kraujo, jūs mūsų klausėtės! Jūs 
manote, kad mes nieko nebeturime, bet šis tas dar liko, 
tik ne jums! 

Kromvelis jautėsi priblokštas. Čia neišsitrauksi špagos, 
nepulsi minios su kumščiais. Negi jis, karys, kovos su 
moterimis? 

— Ko jūs norite? — paklausė. 

Kažkieno kibios rankos sugriebė jo apsiaustą. 

— Ko mes norime? Tų teisių ir laisvių, kurias jūs 
žadėjote! Jūs mums atsakysite! Mes susidorosime su jumis, 
jei jūs nors pirštu paliesite suimtuosius! Jūs turite juos 
paleisti! 

Veltui jis kalbėjo, kad jie suimti pagal įstatymus, kad 
yra atitinkamas parlamento nutarimas, kad juos teis vie- 
šai ir teisingai. Jos neklausė. 

— Sere,— šaukė ta pati jsiutusi furija,— jei jūs atim- 
site jiems gyvybę, mes nenurimsime, kol neatimsime gyvy- 
bės tiems, kurie tai padarė! Sere! Mes atimsime gyvybę 
ir jums, jei jūs juos nuzudysite! .. 


Kromveliui, visai vyriausybei pasirinkimo nebuvo: šiuos 
žmones tikrai reikėjo sutriuškinti, kad ir kas būtų. Nes 
jų drąsa kartu su visa liaudimi nušluos naująją santvar- 
ką, valdžią, valstybę. Su jais reikia kovoti jų pačių ginklu: 
leisti pamiletus, kaltinti, demaskuoti. Pamfletai netrukus 

pasirodé. Juose buvo sakoma, kad leveleriai — bedieviai, 
netiki sielos nemirtingumu, o šventąjį raštą laiko prasi- 
manymu. „Jie nori, kad niekas jokio daikto negalėtų pa- 
vadinti savu; jų žodžiais tariant, bet kokia žmogaus val- 
džia žemėje — tironija, jų nuomone, privati nuosavybė — 
velnio darbas... Jie kiršina darbininką prieš šeimininką, 
nuomotoją prieš žemės savininką, pirkėją prieš pardavėją, 
skolininką prieš paskolos davėją, vargšą prieš turtingą...“ 

Leveleriai taip pat neliko skolingi; į šiuos kaltinimus 
iš kalėjimo jie atsakė manifestu. „Apie mus skleidžiami 
neįtikinamiausi gandai, — rašė jie.— Tarytum mes norime 
sulyginti visų Žmonių turtą, panaikinti luomus ir titulus, 
tarytum nepripažįstame jokio valdymo, o siekiame tik vi- 
suotinės anarchijos...“ Norėdami sutriuškinti šį šmeižtą, 
leveleriai pareiškė: „Mes niekada nesistengėme sulyginti 
žmonių turto; didžiausias mūsų siekimas yra tokia res- 
publika, kai kiekvienas savo nuosavybę naudoja savo inte- 
resams tenkinti... Mūsų tikslas — patobulinti vyriausybę, 
o ne sugriauti ją, ir nors tironija labai blogas dalykas, 
tačiau iš dviejų kraštutinumų anarchija — pats blogiau- 
sias...“ : 

Gegužės pirmąją iš Tauerio išeina naujas „Liaudies 
sutarties“ variantas — leveleriai kovoja toliau. Pulkuose 
sustiprėja agitacija, jie protestuoja prieš siuntimą į Airi- 
ja, atsisako išvykti iš Londono, kol jų reikalavimai nebus 
patenkinti. Balandžio pabaigoje sukyla Volio dragūnų pul- 
kas. 


Kareivinėse Bišopgeitstryte buvo triukšminga. Balan- 
džio 23 dieną generolas Ferfaksas pasirašė įsakymą išvesti 
pulką iš Londono, tačiau karininkai iki šiol neįstengė jsa- 
kymo įvykdyti. Kareiviai atvirai atsisakė paklusti, elgėsi 
įžūliai. Buvo pranešta Ferfaksui. Balandžio 24 dieną atėjo 
antras įsakymas, bet jis taip pat rezultatų nedavė. Tris- - 
dešimt ginkluotų kareivių išsiveržė iš kareivinių, įsibrovė 
į toje pačioje gatvėje esantį „Bulo“ viešbutį ir jėga, gra- 
sindami ginklais, pagrobė savo eskadronų vėliavas. Ry- 
tojaus dieną maištas tęsėsi. Kareiviai vis dar buvo kareivi- 
nėse, bet neklausė karininkų įsakymų — drausmė pašlijo. 

Kareiviai dél kazko tarési, kartais iSeidavo j gatve, kur 
jau susirinko nemaža minia, užmezgė su ja kažkokius 
ryšius, kai kurie kareiviai jau sakė jai kalbas. 

Balandžio 25 dieną pasklido gandas, kad atvyksta 
Kromvelis ir Ferfaksas. Buvo suimta keletas kareivių. Ry- 
tojaus dieną penkiolika Volio pulko kareivių atsidūrė karo 
teisme. Vienuolika buvo pripažinti kaltais, šeši nuteisti 
mirties bausme. 

Vėl mirties bausmės, sušaudymai. Ar ne per daug niūri 
pradžia? Vienas kraujo praliejimas sukelia kitą. „Žemė 
ant jos pralietą kraują nusivalys tik jį praliejusiojo krau- 
ju...“ Kromvelis pasiekė, kad penketo nuteistųjų būtų pa- 
sigailėta. 

Mirties bausmė teko tik Robertui Lokjeriui. Jam buvo 
dvidešimt treji, o kariauti jis pradėjo šešiolikos metų. Drą- 
sus, atviras vaikinas, geras draugas, jį visi mylėjo. Kai 
tik leveleriai kariuomenėje iškėlė savo vėliavą, jis iš karto 
beatodairiškai prie jų prisidėjo, visa siela palaikė ,,Liau- 
dies sutartį“, karštai ginčijosi Patnyje su grandais. Vere 
jis buvo su tais, kurie prie skrybėlių prisisegė lapelius 
su konstitucijos tekstu. Dabar jis turėjo mirti kaip svar- 
biausias maištininkas. Tauerio kaliniai pasiuntė Ferfaksui 
laišką. Jie rašė, kad karo teismas ir mirties bausmė taikos 
metu — neteisėtas aktas. Tai tikra žmogžudystė. Taip Ai- 
rijoje elgėsi Strafordas, o juk visi prisimena, kuo tai jam 
baigėsi. Labiausiai jis buvo kaltinamas už tai, kad taikos 
metu teisė karo teisme ir baudė mirties bausme. Dėl to 
jis ir neteko galvos, tegu tai prisimena dabartiniai Angli- 
jos valdytojai. Kad tik jų neištiktų toks pat likimas. 

Tačiau šis laiškas Lokjerio neišgelbėjo. Balandžio 27 
dieną Londone, Liudgeithole, prie švento Petro bažnyčios 
šventoriaus įvyko vieša egzekucija. Pulkas buvo išrikiuo- 
tas „kovos rikiuote, muškietų vamzdžiai nutaikyti į priekį. 
Kai nutilo būgnų dundesys, pasmerktajam buvo leista tarti 
keletą žodžių. Jis pakėlė galvą: 

— Draugai! Draugai kareiviai! Su manimi susidoroja 
todėl, kad aš gyniau Anglijos liaudį, jūsų privilegijas ir 
laisves, jūs iš tikrųjų turėtumėte prisidėti prie tų, kurie 
dėl jūsų kovoja. Aš suprantu, karininkai jums įsako šauti 

į mane... Jūs negalite trokšti mirties to, kuris jums norėjo 
tik gero. 

Gretos vos pastebimai sujudo. Kalbantysis tai paste- 
bėjo. 

— O, ne, tegu mano mirtis jūsų negąsdina, priešingai, 
tegu ji padrąsina jus, nes dar nė vienas žmogus nemirė 
toks ramus, kaip aš. 

Pasigirdo būgnų dundesys, po to komanda, salvė — ir 
viskas buvo baigta. 

Balandžio 29 dieną Londono gatvėmis žygiavo gedu- 
linga eisena. Laidotuvės buvo neįprastos — paskui karstą 
ėjo daug tūkstančių žmonių, o iš šoninių gatvių plūdo 
vis naujos ir naujos minios. Žmonės ėjo po penkis šešis 
gretoje, šešetas trimitininkų nenutildami grojo kareivišką 
gedulingą maršą. Rozmarino žiedai dengė karstą, kaip 
raudoni lašai krito ant grindinio, tiesiai po kojomis žirgo, 
kurį vedė paskui šeimininko karstą, apdengtą juoda gūnia. 
Daugelis prie skrybėlių buvo prisisegę ne tik juodus, bet 
ir mėlynai žalius jūros bangos — levelerių spalvos — kas- 
pinus. Ilga, keletą kvartalų nusitęsusi eisena žygiavo į 
naująsias Vestminsterio kapines. Visi tylėjo. Išskyrus pra- 
tisus trimitų garsus, — nei kalbų, nei atodūsių, nei verksmo. 
Tartum pasisėmę vyriškos ištvermės, stiprybės ir rūstybės, 
daugelis šimtų moterų, slinkusių eisenos gale, taip pat 
liūdnai tylėjo. 

Prie kapinių laukė dar keletas tūkstančių žmonių, dar 
daug tūkstančių buvo pasirengę prie jų prisidėti. Lokjerio 
sušaudymas neišgąsdino, neišsklaidė nepatenkintuju gre- 
tų, priešingai, juos suvienijo, širdis pripildė neapykantos 
ir ryžto kovoti. Kromvelis apsiriko tikėdamasis, kad viena 
mirties bausmė sutriuškins judėjimą. ,,Daugelis šias laido- 
tuves laikė antausiu parlamentui ir kariuomenei“, — įrašė 
dienoraštyje Vaitlokas. Judėjimas plėtėsi. 


Dabar didžiausias Kromvelio rūpestis buvo leveleriai. 
Tai jie, lygintojai, griovėjai, maištininkai, kėlė didžiausią 
grėsmę publikai iš kairės pirmaisiais mėnesiais. Už juos 
stojo kariuomenė — štai kas pavojingiausia. Todėl būtinai 
reikėjo su jais susidoroti. Tačiau šiomis dienomis privertė 

suklusti nauji judėjimai. Jie irgi buvo pavojingi respubli- 
kai iš kairės, tiesa, iš pirmo žvilgsnio — mažiau. . Vasario 
mėnesį peticiją įteikė Noridžo gyventojai, vadinę save 
Penktosios monarchijos žmonėmis. Jie tikėjo, kad keturias 
didžiausias karalystes — Asiriją-Babiloniją, Persiją, Grai- 
kiją ir Romą, kurios dar ir dabar gyvuoja, pakeis Penktoji 
karalystė — Jėzaus Kristaus imperija, kuri tūkstantmečiui 
sukurs Žemėje gėrį, teisingumą, laimę. Karaliaus mirtis 
jų viltis sustiprino. „Viešpats Jėzus Kristus ateis, — rašė 
jie.— Ruoškitės! Vykite nedorus ganytojus, panaikinkite 
bažnytinę dešimtinę!“ 

Balandžio mėnesį Valstybės tarybai buvo pranešta, kad 
grupė — trisdešimt ar keturiasdešimt — žmonių, vadinan- 
čių save tikraisiais leveleriais, netoli Vindzoro, Kophemo 
parapijoje, ant švento Jurgio kalvos ėmė kasti niekieno 
žemę — visuomeninę dykynę — ir sėti turnepsa, pupas, 
morkas. Jie siūlė visiems norintiems prisidėti, žadėjo ne- 
mokamą maistą, gėrimą ir drabužius. Galbūt jie ketino 
nugriauti aptvarus ir arti toliau, brautis į svetimas valdas. 
„Nuogąstaujama,— buvo sakoma pranešime,— kad jie kaz- - 
ką sumojo..." 

Pas juos ateidavo vietos gyventojai, dairydavosi, klau- 
sinėdavo. Kasėjų ketinimai atrodė taikūs, bet jų kalbos — 
ne. Iš jų atsakymų smalsuoliams aiškėdavo, kad netrukus 
visi žmonės eis į laukus, kalvas ir dykynes, dirbs žemę ir 
patys apsirūpins maistu. Išeitų, kad netrukus Žemėje ne- 
bebus nei turtingųjų, nei vargšų, nei darbininkų, nei ponų, 
kad visi dirbs ir niekas neturės nuosavybės — viskas bus 
bendra. | 

Suzinota, kad šie kasėjai — digeriai — jau išleido ke- 
letą pamiletų. Žymiausias jų kūrėjas buvo Džerardas Vins- 
tanlis, Lankašyro pirklio sūnus, žmogus raštingas, bet nu- 
skurdes. Kartą jis išgirdo mistinj balsą: ,,Drauge dirbkite, 
drauge valgykite duoną, paskelbkite tai visam pasauliui.“ 
Nuo to laiko jis kvietė gyventi drauge, neskirstyti žemės 
ir daiktų į „mano“ ir „tavo“, nepirkti ir nepardavinėti, o 
drauge dirbti ir drauge naudotis savo rankų darbo vai- 
siais. „AŠ tvirtinu, — rašė jis,— jog žemė sukurta tam, kad 
būtų visų joje gyvenančių žmonių nuosavybė, o jei taip, 

tai niekas neturi būti kito ponas, žemė sukurta tam, kad 
visa žmonių giminė laisvai joje gyventų.“ 

Panašiai buvo kalbama ir kituose pamiletuose. Vienas 
iš jų vadinosi „Šviesa, nušvitusi Bakingamšyre, arba Bet 
kokios vergijos visame pasaulyje svarbiausios priežastys“. 
Svarbiausias viso pikto žemėje šaltinis, tvirtino jie, privati 
nuosavybė. Visi žmonės buvo sukurti lygūs ir laisvi ir 
bendrai naudojosi visomis gamtos gėrybėmis. Tačiau gob- 
šumas ir valdžios troškimas privertė užgrobti žemes, todėl 
žemė, medžiai, žvėrys ir paukščiai pateko į nedaugelio 
gobšuolių rankas, o visi kiti buvo nuskriausti ir tapo jų ver- 
gais. 

„Pavergtos Anglijos liaudies deklaracijoje“, kurią tarp 
kitko pasirašė ir Vinstanlis, sakoma: ,,Mes pareiškiame 
jums, tariami lordai ir valstybės ponai, kad teisingumo 
viešpats apšvietė mūsų širdis, jog suprastume: žemė ne- 
buvo sukurta specialiai jums, kad jūs būtumėte jos ponai, 
o mes jūsų vergai, tarnai ir elgetos, ji sukurta kaip visų 
bendras turtas... Mūsų širdys ima išsivaduoti nuo vergiš- 
kos tokių žmonių, kaip jūs, baimės... Mes įgavome ryžto 
kasti ir dirbti bendruomenių žemes ir dykvietes visoje Ang- 
lijoje. ..“ 

Tačiau apsiriktų tas, kuris manytų, jog digeriai nori 
jėga atsakyti į jėgą. Ne, šis kelias, kaip rodo istorija, į 
gera neveda. Kiek jau amžių žmonės išpažįsta krikščionių 
tikėjimą, o elgtis evangelijos dvasia iki šiol nemoka, ne- 
nori. Mes neatiminėsime jūsų valdų jėga, tikino lordus 
digeriai. Mes dirbsime tik bendruomenių, niekieno laukus. 
Mūsų pavyzdys įkvėps jus, atvers jums akis, ir jūs, lordai, 
eisite dirbti kartu su mumis. 


Gavusi šias Žinias, Valstybės taryba tuoj įsakė nusiųsti 
į Kophemą kavalerijos būrį ir išvaikyti riaušininkus. Visa 
siela ir kūnu grandai pajuto, kad šis neteisėtas maištingų 
žmonių sambūris gali sukelti labai toli siekiančių ir pavo- 
jingų padarinių. Jie sugriaus taiką ir ramybę, kad baisu 
net pamanyti. „Imkitės priemoniu,— buvo jsakvta,— kad 
į Kophemą būtų pasiųsti keli raitelių būriai, kurie iSvaiky- 
tų tokius sambūrius ir neleistų jiems burtis ateityje, kad 

nepatenkinta partija tokiy zmoniy priedangoje negalety 
tam tikroje vietoje susirinkti ir padaryti valstybei dar dau- 
giau žalos.“ 

Balandžio 19 dieną prie švento Jurgio kalvos prijojo 
du kavalerijos eskadronai. Vaiskiame pavasario ore taikiai 
dunksėjo kauptukai, trisdešimt ar keturiasdešimt žmonių, 
čiulbant vieversiams, kapstėsi plačiame lauke. Sis senas 
kaip pasaulis palaimingas vaizdas nekėlė jokio pavojaus. 
Eskadrono vadas patraukė pečiais: kodėl jam liepė išvai- 
kyti pasigailėtiną niekam blogo nedarančių žemkasių sau- 
jelę? 

Jis pasikalbėjo su grupės vadovais — Vinstanliu ir Eve- 
rardu, buvusiu kareiviu — ir galutinai įsitikino, kad kasė- 
jų ketinimai labai taikūs, kad jie nė nemano ginklu gin- 
tis. Eskadrono vadas įsakė kasėjams išsiskirstyti, o Vins- 
tanliui ir Everardui vykti į Londoną pas generolą Ferfaksg 
ir paaiškinti savo elgesį. Sie sutiko ir netrukus išsirengė. 

Tačiau Londone prasidėjo nemalonumai. Kai vyriau- 
siasis kariuomenės vadas generolas Ferfaksas balandžio 
20 dieną susitiko su šiais žmonėmis, jie nenukėlė prieš jį 
skrybėlių. Generolas, nieko nesuprasdamas, apžvelgė savo 
palydą. 

— Kodėl jūs nenusiimate skrybėlių prieš jo prakilny- 
bę? — griežtai kreipėsi į driskius adjutantas. 

— Todėl, kad jis — toks pat dievo sūnus, kaip ir mes. 

Paklausti, ko jie nori ir kodėl kasa žemę, digeriai atsa- 
kė, kad jie, kaip ir visi vargingi Anglijos žmonės, turi 
teisę dirbti niekieno žemę ir naudotis savo triūso. vaisiais. 

Jiems buvo leista grįžti namo. Jie vėl ėmėsi savo. 
Valdžia laikinai paliko juos ramybėje, ir vėl ant švento 
Jurgio kalvos, taip pat ant kitų senosios Anglijos kalvų 
suknibždėjo nauji svajotojai ir idealistai. 

Balandžio 26 dieną išėjo Vinstanlio pamiletas „Tikrųjų 
levelerių vėliava, arba Žmonijos sūnums siūloma visuo- 
menés tvarka“. „O tu, Anglijos valdžia,— rašė Vinstan- 
lis,— nors tu ir zadéjai padaryti liaudį laisvą, tačiau, bū- 
dama savimyla, taip kėlei šį klausimą, kad jstümei mus 
į dar didesnę vergiją... Tą pačią liaudį, kuriai žadėjai 
laisvę, spaudžia teismai, taikos teisėjai ir komitetai, ją 

sodina į kalėjimus... Lendlordai keliami į teisėjus, val-- 
dytojus ir valstybės valdininkus... Žmonės, pretenduojan- 
tys kardu ginti liaudies saugumą, gaudami didelius atlv- 
ginimus, naudodamiesi kariuomenės postoviais ir kitais. 
grobio gavimo būdais, sukaupia daug pinigų, perka žemes 
ir tampa lendlordais.“ Pamilete buvo kalbama apie pra- 
keiktą aptvėrimų vergiją, mokesčių naštą, apie tai, kad 
liaudį spaudžia mokesčių rinkėjai, dešimtinės valdytojai, 
ponai, teisėjai... Vinstanlis pranašavo, kad netrukus ,,vi- 
sas bendruomenių žemes ir dykynes Anglijoje ir visame 
pasaulyje teisėtai paims neturintys nuosavybės žmonės.“ 

Valdžia kurį laiką paliko digerius ramybėje, nes bren- 
do kiti, grėsmingesni įvykiai — karas Airijoje, maištai ka- 
riuomenėje... Tačiau nesnaudė digerių kaimynai — kles- 
tintys, turtingi friholderiai ir jomėnai. Sie stambūs šeimi- 
ninkai gyveno ir norėjo gyventi vien savo rūpesčiais: jie 
spaudė pinigą, kaupė turtą ir, žinoma, nė su niekuo ne- 
norėjo juo dalytis. Kophemo kasėjai jiems buvo tikri prie- 
šai: mat anie buvo ne tokie kaip visi, ignoravo, net neigė 
šio pasaulio interesus. Apie kasėjus būrėsi smalsuolių mi- 
nios. Atmosfera pamažu kaito, kildavo ginčų. Stambūs. 
savininkai skundėsi dvaro valdytojams ir lordams, nes šių 
taikių, tvirtos dvasios maištininkų negalėjo pakęsti. Patys. 
nekantriausi garbingieji žmonės ėmėsi žygių: naktimis 
kažkas nugriaudavo digerių lūšnas, ištrypdavo pasėlius, 
gadindavo inventorių. Vietos valdžia, provincijoje visada 
ribotesnė ir žiauresnė, kasėjus gaudė, mušė, sodino į ka- 
lėjimus, baudė. 

Tačiau jie vėl eidavo į lauką — jau ne tik ant švento: 
Jurgio kalvos, bet ir Nortamptone, Kente, kitose grafvs- 
tėse. Sis taikus, iš pažiūros nieko vertas, nekaltas judėji- 
mas independentų respublikai buvo, ko gero, dar pavo-- 
jingesnis negu atviras kariuomenės nepaklusnumas. 


Buvo panašu, kad naujas, jau trečias pilietinis karas 
vis dėlto prasidės. Šalis nerimo, ginklai sudėti nebuvo, 
aistros neatvėso. Neapykanta dabar siautė ne tarp leve- 
lerių ir parlamento šalininkų, o paties parlamento, kariuo- 
menės viduje. 

Maištavo kareiviai. Sen ten buvo kalbama apie atvirą 
nepaklusnumą, maištingus poelgius, protestą. Lokjerio su- 
šaudymas nieko nenuramino, priešingai, kovą tik sustipri- 
no. Žinoma, šiam nepasitenkmimui vadovavo leveleriai. 
Gegužės pirmąją Tauerio kaliniai — Lilbernas, Overtonas, 
Volvinas, Prinsas — išleido dar vieną „Liaudies sutarties“ 
redakciją, reikalaudami visuotinės rinkimų teisės pagrindu 
nedelsiant sušaukti naują parlamentą. 

Gegužės 6 dieną sukilo Solsberio karinės dalys — ka- 
rininkai buvo nušalinti, įsakymo traukti į Airiją nutarta 
nevykdyti. „Mes klausiame visų protingų Zmoniy,— pa- 
reiškė jie,— ar teisinga, ar teisėta siųsti mus į kitą šalį, 
kai mes dar nepadarėme nieko gero namie?“ 

Prie jų prisijungė Airtono pulkas; sukilusieji susirinko 
į mitingą netoli Solsberio ir gegužės 11 dieną parašė dek- 
laraciją. „Mes nusprendėme dėti visas pastangas,— rašė 
jie,— kad, dievo padedami, tikrai sutvarkytume ir išva- 
duotume šalį iš tironijos valdžios... Tegu visas pasaulis 
žino, kad mes nusprendėme šią vilties netekusig šalį su- 
tvarkyti taip, kaip siūlo „Liaudies sutartis“, kurią 1649 
metų gegužės | dieną parašė pulkininkas Džonas Lilber- 
nas, taip pat Viljamas Volvinas, Tomas Prinsas ir Ričar- 
das Overtonas; mes nutarėme siekti, kad įsigalėtų taika... 
Tegu visa laisva Anglijos liaudis ir visas pasaulis žino, 
kad mes pasirengę geriau mirti už laisvę negu vergauti. 
Mes susirinkome ir susivienijome, nes esame anglai, kad 
su kardu rankoje išsivaduotume patys ir iSvaduotume tė- 
vynę iš vergijos ir priespaudos...“ 

Antrasis sukilimo židinys atsirado Benberyje netoli 
‘Oksfordo. Jam vadovavo Viljamas Tompsonas, energingas 
ir protingas karininkas. Kareiviams jis iš karto pareiškė — 
norint laimėti, reikia susivienyti su kitais sukilėliais. 

Kaip šį nepasitenkinimą nuslopinti, kaip nuraminti? 
Kaip patenkinti kareivius nesukeliant pavojaus valstybės 
pamatams? Jei Londone kiltų levelerių maištas, valdžia 
ėmėsi priemonių: ginkluotas keturių šimtų Žmonių būrys 
užėmė Tauerį, kad sustiprintų ir garantuotų kalinių ir 
tvirtovės apsaugą. Lilberną ir jo draugus buvo uždrausta 
lankyti net žmonai, vaikams, tarnams. Generolui majorui 

Skiponui buvo jsakyta sostinés pajegas laikyti kovineje 
parengtyje. 

Geguzes 9 diena Kromvelis pasaké kalba per kariniy 
dalinių, įsikūrusių Haidparke, apžiūrą. Iš pradžių kalbėjo 
švelniai. Jis viską supranta: kareiviai tikrai labai vargsta. 
Eilinis pėstininkas gauna trisdešimt kartų mažiau negu 
generolas ir daug mažiau negu karininkas. Tačiau ir šio 
menko užmokesčio pėstininkas nemato — įsiskolinta už ke- 
lis mėnesius. Dabar juos varo į Airiją, nors nedavė nieko, 
ko jie reikalavo namie. Taigi visi norintieji gali iš kariuo- 
menės išeiti, gali išeiti laisvai, jiems bus išmokėti visi 
pinigai. Siandien, gegužės devintąją, parlamentas pasira- 
šė aktą parduoti karaliaus ir jo šeimos narių dvarus ir 
išmokėti atlyginimus. Be to, dešimt tūkstančių svarų ster- 
lingų, skirtų laivynui, atiduoti kariuomenės reikalams. 

Tai buvo dar ne viskas. Kromvelis žinojo, ko iš jo ti- 
kimasi, todėl kalbėjo apgalvotai, svariai. Rengiamas ak- 
tas dėl parlamento paleidimo ir dėl naujo liaudžiai atsto- 
vaujamo parlamento rinkimų; jis bus paskelbtas, kai tik 
bus galima tai padaryti. Tikėkite parlamentu, tikėkite savo 
šauniaisiais generolais — jie neleis, kad jūsų priešas džiū- 
gautų. 

Kareivių nuotaika vis dėlto nepasikeitė. Kromvelis ma- 
tė susiraukusius veidus, nepatiklias akis, pašaipą. Kažkas 
iš galinių gretų net bandė prieštarauti, bet karininkai jį 
greit nutildė. Apžvelgdamas gretas, Kromvelis staiga visai 
arti ant keleto skrybėlių pastebėjo mėlynai žalius kaspi- 
nus. Vėl leveleriai! Įsiūtis užvirė krūtinėje, jis vėl, kaip 
Vere, paspaudė pentinais žirgą, stumdamas gretas, su- 
griebė nekenčiamą skudurą ir staigiu rankos mostu įį 
nuplėšė. 

— Įsakau pulkui tuojau žygiuoti! — sušuko jis, išlie- 
damas visą susikaupusį pyktį. 

Po kelių dienų jis ir Ferfaksas jau šuoliavo į pietva- 
karius: sukilimas prie Solsberio esančiuose daliniuose įga- 
vo tokį mastą, kad tik reguliari kariuomenė galėjo jį nu- 
slopinti. Už Kromvelio nugaros jojo rinktinės geležinšonių 
jėgos -— keturi tūkstančiai kavaleristų. Dabar jie traukė 

„kautis su savo kraujo broliais — tos pačios kariuomenės 
kareiviais, leveleriais ir respublikonais. 

Iš buvusio levelerio majoro Vaito, pasiųsto tartis su 
„sukilėliais, Kromvelis sužinojo, kad pagrindinės Tomp- 
sono jėgos, vengdamos kitų parlamento pajėgų persekio- 
jimo, iš Benberio žygiuoja į Solsberį, norėdamos susi- 
jungti su sukilėliais. Kromveliui vėl atgijo medžiotojo 
azartas, karvedžio meistriškumas, mūšio ir pergalės troš- 
kimas. Jis įsakė žygiuoti greitu, labai greitu, neįtikėtinu 
maršu. Šeštadienį, gegužės 4-aja, jie žaibiškai įveikė ke- 
turiasdešimt penkias mylias ir apie pusiaunaktį visiškoje 
tamsoje pasiekė Bertordą. 

Ilgo žygio išvarginti riaušininkai miegojo, išsiskirstę 
po miestelio namus, palėpes, arklides. Nubalnoti žirgai 
snaudė. | 

To tik reikėjo. Baisia, viską šluojančia lavina Kromve- 
lio raiteliai puolė miestelį, trypdami daržus, braudamiesi 
į arklides, šaudydami į langus. Atsibudę sukilėliai, iš kar- 
to nieko nesuvokdami, ėmė atsišaudyti. Kautynės darėsi 
vis karštesnės, vis dažniau per langus, iš už kampų, iš 
tvartų aidėjo muškietų šūviai. Jėgos buvo per daug ne- 
lygios. Paryčiui kautynės baigėsi, apie keturi šimtai pus- 
nuogių belaisvių buvo uždaryti miestelio bažnyčioje. Buvo 
paimta beveik devyni šimtai žirgų ir dvylika vėliavų. Zu- 
vo tik keli žmonės, o daugeliui, tarp jų ir kapitonui Tomp- 
sonui, nakties priedangoje pavyko pabėgti ir pasislėpti 
miške. | 

Ryta įvyko karo lauko teismo posėdis. Keturi žmonės — 
pabėgusiojo kapitono brolis Tompsonas, kapralai Danas, 
Čerčas ir Perkinsas — buvo nuteisti sušaudyti. Danas ėmė 
gailėtis, net rašė pamiletą apie maištininkus, todėl pasku- 
tinę akimirką jo pasigailėjo. Trejetą sušaudė šventoriuje, 
jie drąsiai pasitiko mirtį. Pas likusius bažnyčioje po ke- 
leto dienų užėjo Kromvelis. Jis pasakė: ,,Be abejonės, jūs 
nusipelnėte mirties bausmės, bet aš atleidžiu. Gera tar- 
nyba turėsite išpirkti kaltę ir būti naudingi respublikai.“ 
„Juos iSformavo į įvairius pulkus. 

Kapitonas Tompsonas su dviem eskadronais pasirodė 
Nortamptono grafystėje. Pas jį plaukė šimtai sukilėlių, 

bet parlamento kavalerijos büriai netrukus pasivijo juos 
netoli Velingboro ir sumušė. Sunkiai sužeistas Tompso- 
nas, matydamas, kad viskas žlugo, nušuoliavo link miško, 
krūmuose jį užpuolė apie dvidešimt kavaleristų. Kova 
truko neilgai. Tiesa, du iš jų nukovė. Jį apsupo. Netrukus 
beviltiškos pastangos likti gyvam, išsigelbėti, atmušti ne- 
gailestingus smūgius liovėsi. Didvyriška mirtis mūšyje 
garbingesnė už gėdingą mirties bausmę. 

Kromvelis vėl — jau kelintą kartą! — grįžo į Londoną 
kaip nugalėtojas. Ir šį kartą miesto dėkingumas ir dziu- 
gavimas buvo beribis. Argi tik Londonas džiūgavo ir dė- 
kojo išgelbėtojui nuo riaušių, maištininkų, norėjusių su- 
lyginti teises ir, gink dieve, žmonių turtą! Oksforde, buvu- 
sioje rojalistų citadelėje, jį su Ferfaksu pasitiko neregėtomis 
iškilmėmis ir dovanomis. Iškilmingame universiteto susi- 
rinkime juos apsiautė raudonomis teisės garbės daktarų 
mantijomis. Pulkininkus ir kapitonus apdalijo magistrų, 
bakalaurų laipsniais. 

Specialiu nutarimu parlamentas nuoširdžiai padėkojo 
Kromveliui, Ferfaksui ir karininkams už parlamento ir 
tautos išgelbėjimą nuo grėsusios nelaimės. Keletą dienų 
bažnyčiose buvo laikomos padėkos mišios, pamokslininkai 
kartojo iškilmingus pergalingų psalmių žodžius. 

O Sitis! Visai neseniai jo garbingi vadeivos nekentė 
Kromvelio kaip karaliaus žudiko, kaltino jį valdžios už- 
grobimu. Dabar jie šypsojosi Kromveliui — tautos išgel- 
bėtojui. Kromvelis — riaušių nugalėtojas. Birželio septin- 
tąją jis buvo pakviestas į prabangų pokylį pergalingųjų 
generolų garbei. 

Sėdėdamas karietoje, pakeliui į pokylį, jis mąstė, kad 
dėl visos šios netvarkos, naujo pilietinio karo, sušaudymų 
kaltas Lilbernas. Tai jis savo pamiletais žadina maištin- 
gas nuotaikas, tai jis vėl kursto kareivius maištauti. Juo- | 
kinga kalbėti, kad neramumai liausis, kol gyvas šis žmogus, 
kol jis nesutramdytas, nesunaikintas. Neseniai, svarsty da- 
mas šiuos klausimus su vienu tarybos nariu, Kromvelis 
vėl nesusivaldė, trenkė kumščiu į stalą ir sušuko: „Vienas 
iš mūsų turi žūti: arba Lilbernas, arba aš!“ Gegužės 14 
dieną parlamentas priėmė aktą, kurį Kromvelis sutiko su 

pasitenkinimu. Pagal šį aktą kiekvienas, kuris skatina 
maištą kariuomenėje, laikomas išdaviku. 

Karieta lėtai riedėjo miesto gatvėmis, minios žioplių, 
kaip visada, spoksojo į kavalkadą, bet jų veiduose Krom- 
velis regėjo grasinimą, o tarp sveikinimo šūksmų ausis 
pagaudavo ir kitokių balsų — atkaklių, protestuojančių, pik- 
tų. Staiga pasigirdo traškėjimas, girgždesys, karieta pa- 
krypo, jis, skaudžiai į kažką užsigavęs smilkinį, nugriuvo 
į kampą. Žirgai neramiai sužvengė, palyda sustojo, gau- 
desys aplink sustiprėjo. Karietos durys užsikirto, karei- 
viai laužė jas iš lauko. Pagaliau jam padėjo išsiropšti. 
Drebėdamas, išbalęs vežėjas aiškino, kad kažkas ištraukė 
kaištį ir priekinis ratas nusmuko. 

Pokylis pavyko puikiai. Stalai didelėje salėje, priklau- 
sančioje prieskonių prekybininkams, lūžo nuo įvairiausių 
valgių, rinktinių vynų, sidabrinių indų. Spykeris Lenta- 
las, Valstybės tarybos ir parlamento nariai, generolai, 
aukštieji karininkai, oldermenai ir žymiausi Sičio piniguo- 
čiai — visi buvo čia. Aidėjo karo trimitai ir būgnai, vynas 
liejosi upeliais, kalbos buvo viena už kitą iškilmingesnės, 
be galo liaupsinančios. Levelerių judėjimui buvo iškeltos 
puošnios pakasynos, ir kuo liūdniau buvo širdyje Kromve- 
lio, sutriuškinusio buvusius draugus, tuo puošnesnė ir 
puikesnė jam atrodė šventė, brangesnės dovanos, įteiktos 
jam ir Ferfaksui: didelės auksinės taurės, lėkštės, grafi- 
nai, padėklai. Valdovai džiūgavo ir gėrėjosi, o liaudis, 
kurios padedami jie iškovojo pergalę prieš karalių, buvo 
nuskriausta, pavergta, kaip ir anksčiau beteisė. 


Astuntas skyrius 


UZKARIAUTOJAS 


Tauta, pavergusi kitą tautą, kala grandines sau. 
Karlas Marksas 


Aš labiau norėčiau, kad mane nugalėtų kavalieriai, 
o ne škotai; geriau būti sutriuskintain škotų, o ne airių. 


Kremvelis 
1. AIRIJA 


Dabar, kai pavojus taikai respublikoje buvo sunaikin- 
tas, kai leveleriai pajuto jo kardo jėgą, Kromvelis savo 
energiją galėjo skirti tam, kas jau seniai nedavė ramybės: 
žygiui į Airiją. Dar kovo mėnesį jis buvo paskirtas Airijos 
kariuomenės vyriausiuoju vadu ir Airijos generolu leite- 
nantu. Bendruomenių rūmai nešykštavo: už abejas parei- 
gas Kromvelis per metus gaudavo apie trylika tūkstančių 
svarų; materialiniai sunkumai baigėsi visiems laikams. 

Airiją turėjo nukariauti dvylika tūkstančių žmonių. Tai, 
kam kareiviai taip karštai priešinosi dar 1647 metų pa- 
vasarį, tai, kas sukėlė 1649 metų gegužės sukilimą, dabar 
turėjo įvykti. Kad ir kas būtų, juos reikėjo vesti į Airiją: 
tik taip buvo galima sumažinti nepasitenkinimą, nuslopin- 
ti kareivių širdyje degusį entuziazmą ir pasukti jį kita 
linkme. Kaip ir tada, grėsmingą 1647 metų pavasarį, kai 
Kromvelis jau galėjo valdyti kariuomenę, jai vadovauti 
ir vesti ją paskui save, dabar jam teko žygiuoti į Airiją, 
savo genijumi vėl pelnyti kariuomenės nuolankumą. 

Tačiau toks žygis turi turėti tvirtą atramą. Gana, pra- 
ėjo laikai, kai kareiviai beveik basi, alkani ir vargani, nužy- 
giuodavo šimtus mylių, paklusdami vienam dideliam tikslui: 
nugalėti kavalierius, iškovoti laisvę ir teisingumą. „Laisvė 
ir teisingumas. ..“ Dabar šios sąvokos buvo labai neaiškios, 
neapibrėžtos. Karalius negyvas, tad kuo dabar įkvėpti ka- 
riuomenę? Atėjo laikas pasirūpinti pelnu: taip ramiau ir 

tikriau. Airijos Žygis turi vykti su šūkiu ,,Turtekime!" Tai 
sena ir patikima priemonė. 

Puiki mintis! Kareiviams mažai moka? Sulaiko atly- 
ginimą? Tegu jie eina į Airiją, ją užkariauja ir vietoj 
pinigų kiek tik nori veltui gauna Airijos žemės. Tegu jie 
airius išpjauna nors ir visus iki vieno, kolonizuoja turtin- 
gą, derlingą salą Anglijos šlovės, savo ir savo šeimos 
labui. Tai, ką Kromvelis griežčiausiai draudė Anglijoje — 
plėšikavimą ir marodieriavimą,— Airijoje buvo leidžiama 
ir skatinama. Tiesa, Airijos žemėmis buvo galima atsi- 
skaityti ir Sityje. Dar 1642 metų vasario mėnesį, tik prasi- 
dėjus sukilimui, Anglijos parlamentas nutarė konfiskuoti 
du su puse milijono akrų gerų Airijos žemių, kad būtų 
padengta paskola maištui nuslopinti. Tarp suteikusių šią 
paskolą buvo įrašyta kukli, mažai kam žinoma skvairo 
Oliverio Kromvelio, įnešusio penkis šimtus svarų savo 
santaupų, pavardė. Atėjo laikas šiuos pinigus atsiimti. 
Trumpai tariant, Airijos ekspedicija visiems žadėjo daug 
naudos; apie ką dar, jei ne apie naudą, reikėjo galvoti 
dabar, kai laisvė ir teisingumas iškovoti? 

Buvo dar viena priežastis išsiųsti Kromvelį į Airiją. 
Galimas dalykas, daugelis parlamento narių, kurie taip 
reikalavo, kad jis imtų vadovauti kariuomenei, slapta ti- 
kėjosi pašalinti iš Londono galingąjį varžovą, potencialų 
diktatorių. Jei jis Airijoje įstrigs — tuo geriau; parlamen- 
tas galės veikti be jo ir kariuomenės kontrolės. Kas žino, 
galbūt tuomet Anglijoje valdžią paims visai kiti žmonės. .. 

Be to, rojalistų pavojus Airijoje labai padidėjo. Po 
karaliaus mirties ši šalis virto visų rojalistų traukos cent- 
ru. Kad Airija visiškai atsiskiria nuo Anglijos, buvo pa- 
skelbta dar 1643 metų rugsėjo mėnesį. Anglijos rojalis- 
tams vadovavo Karolio I emisaras grafas Ormondas. 1649 
metų pradžioje, kai buvo teisiamas karalius, jis veikliai 
ruošė kariuomenę išsilaipinti Anglijoje. Jis pasirašė su- 
tartį su sukilimui Airijoje vadovavusia Visuotine susivie- 
nijusių katalikų asociacija; drauge jie energingai stūmė 
parlamento kariuomenę iš vienos tvirtovės į kitą. Kartu 
su jais veikė Olsterio katalikų klanų vadas Ovenas O' Nei- 
las, kuris nekentė visų anglų, kaip savo šalies pavergėjų. 

Jam padėjo popiežiaus nuncijus. Ten, Olsteryje, buvo daug 
škotų presbiterionų, visi iki vieno — katalikų priešai, bet 
jie nekentė ir Anglijos karaliaus žudikų — independentu, 
skelbiančių religinį pakantumą. 

Laikinai visos šios jėgos susitelkė prieš Anglijos res- 
publiką. Jas siejo neapykanta — galingas, bet trumpalai- 
kis vienybės įrankis. Airijoje neapykanta visus trumpam 
sutelkė ir sukūrė jėgą, galinčią stoti į žūtbūtinę kovą. Po 
karaliaus Karolio mirties Karolis, Velso princas, buvo pa- 
skelbtas teisėtu valdovu — Karoliu II. Sausio pabaigoje iš 
Olandijos atplaukė rojalistų laivyno likučiai — aštuoni ka- 
ro laivai, kuriems vadovavo princas Rupertas. Parlamento 
kariuomenės gretos nyko, jas spaudė iš visų pusių. Jų 
rankose liko tik Dublinas, Londonderis ir Dendalkas; de- 
vynios dešimtosios šalies teritorijos atiteko rojalistams. 

Šiai šaliai, šiai parlamento ir kariuomenės neapken- 
čiančiai salai, Kromvelis turėjo smogti tokį triuškinantį, 
tokį galingą smūgį, kad ji iš karto būtų paklupdyta, su- 
naikinta; karas turėjo būti trumpas ir pergalingas. Dar 
kovo mėnesį jis pareikalavo, kad kariuomenė būtų kaip 
dera aprūpinta. Jis jau neprašė, kaip pilietinio karo pra- 
džioje, o ramiai reikalavo ekspedicijai pinigų ir jų be di- 
delio vargo gavo. Balandžio mėnesį Sitis duoda 120 tūks- 
tančių svarų paskolą; liepos mėnesį dar viena paskola — 
šį kartą 150 tūkstančių. Nugalėtų rojalistų — delinkventų 
— žemės pardavimo komitetui pasiūlyta greičiau rinkti pi- 
nigus ir daugumą skirti Airijos ekspedicijai. 

Kareiviams reikia pasigerinti ir suteikti vilties: jiems 
išmokamas visas atlyginimas. Elgetos kareiviai staiga 
tampa turtuoliais: jie gauna krūvas pinigų — skolą už 
daugelį tarnybos mėnesių. Dar daugiau, jiems siūlo di- 
džiausius turtus, veltui dalijamos geros žemės Airijoje. 
Kas tokiems pasiūlymams atsispirs, nenorės pagaliau gauti . 
geros žemės, būti turtingas! Pagunda didelė, kariuomenės 
nuotaika kvla, nedaug kas klauso sutriuškintų levelerių. 
Tegu jie kalba, kad Anglijos ir Airijos tautos turi susi- 
vienyti prieš naujuosius lendlordus. Tegu Volvinas įtiki- 
nėja, kad laisvės siekiančių airių kova tokia pat, kaip ir 

anglų, trokštančių išsivaduoti iš priespaudos ir tironijos. 
Tegu jie kartoja kariuomenės šventą priesaiką, duotą 1647 
metų birželio 5 dieną,— nesiskirstyti, kol nebus užtikrin- 
tos anglų laisvės, tegu šaukia, kad žygis į Airiją — šios 
priesaikos laužymas. Pinigėlius kareiviai gavo, ir siela 
aprimo, o ateityje laukia greitas pergalingas žygis ir tur- 
tas, sotus, ramus gyvenimas derlingose Airijos žemėse. 
Tegyvuoja generolas leitenantas Kromvelis! 

Liepos 11 dieną atsisveikinimo ceremonija. Vaithole 
susirinko karininkai, Sičio atstovai, parlamento nariai. 
Trys pastoriai iškilmingai prašo viešpatį palaiminti šlo- 
vingąjį žygį. Kalba Hofe, Harisonas. Ir Kromvelis pasako 
kalbą, gausiai cituodamas Senąjį testamentą: jie turi pa- 
demonstruoti didžią ekspedicijos prasmę, dievišką jos es- 
mę. Tik penktą valandą vakaro visi išeina iš rūmų, kad 
pagaliau pajudėtų į kelią. 

Kromvelis lėtai, sunkiai žengia prie prabangios ka- 
rietos. Baigėsi varginantys žygiai ant žirgo, dabar jis. 
važiuos patogiai, net prabangiai. Karieta pakinkyta še- 
šiomis Sirmomis flandry veislės kumelėmis. Virš jos ple- 
vėsuoja balta vėliava — taikių ketinimų ženklas. Ši eks- 
pedicija iš pat pradžių pasižymi veidmainingumu. Paskui 
vado karietą išsirikiuoja daugybė kitų — jomis važiuoja 
aukštieji karininkai; pirmojoje sėdi Kromvelio žentas Air- 
tonas, kurį Kromvelis pasiėmė pavaduotoju. Asmeninėje 
vyriausiojo kariuomenės vado gvardijoje — aštuoniasde- 
šimt karininkų; daugelis iš jų buvo pulkininkai. Parla- 
mento nariai irgi lipa į karietas, jie palydės Kromvelį iki 
Brentiordo. 

Pergalingai nuaidi trimitai, karietų virtinė pajuda. Sau- 
gokitės, grafe Ormondai! Jūs kausitės su drasiausiais ka- 
riais; nugalėti juos — didelė garbė; bet ir būti nugalė- 
tam — taip pat nemaža garbė. Jūs sakote: ,,Cezaris arba 
niekas!“, o jie: „Respublika arba nieko!“ Taip buvo rašoma 
laikraštyje. Kromvelis, visada abejingas prabangai. šį 
kartą tokia puikia kelionės pradžia buvo labai patenkin- 
tas: tai ne jis, » Anglijos respublika eina į mūšį su prie- 
šais. Tegu visi mato, kaip jis, menkas jos tarnas, kurį 

Ormondas ir jo sebrai vadina Jonu Leidenieciu'*, eina 
atlikti didžių darby, o jo šlovė — naujosios Anglijos šlovė. 


Bristolyje Kromvelis buvo priverstas užtrukti. Karei- 
viams jis pažadėjo, kad nežengs nė žingsnio, kol neatves 
visos kariuomenės mantos, kol iki paskutinio penio visiems 
kareiviams nebus sumokėtas atlyginimas, ir pažado laikėsi 
tvirtai. Laukdamas, kol atvyks artilerija, bus atvežta ava- 
lynė, parako statinaitės, maistas, o svarbiausia — šimtas 
tūkstančių svarų grynais, kuriuos parlamentas buvo paža- 
déjes, jis priiminėjo interesantus, lankė Velso uostus. Pas 
jį atvyko Elžbieta su vyresniuoju sūnumi Ričardu atsis- 
veikinti ir palinkėti laimingos kloties. Jo nuolatinis rū- 
pestis — Ričardas — dabar jam priminė Dorotę — marčią, 
kuriai Kromvelis buvo labai atlaidus, kurią vadino dukte- 
rimi. Ričardui Merui, jos tėvui, Kromvelis tada rašė: ,,La- 
„bai džiugu girdėti, kad pas jus viskas gerai ir kad mūsų 
vaikai ruošiasi pailsėti ir pavalgyti vyšnių; mano dukte- 
riai tai atleistina, tikiuosi, tam ji turi pateisinamą prie- 
žasiį. Užtikrinu jus, sere, kad linkiu jai gera, ir manau, 
kad ji tai žino. Prašau perduoti jai, kad ji man dažnai 
rašytų, aš noriu žinoti, kaip gyvena visa jūsų Šeima... 
Pavedu jums savo sūnų ir tikiuosi, kad jūs būsite geras 
vadovas... Noriu, kad jis taptų rimtesnis, to dabar labai 
reikia...“ 

Tačiau šeimos reikalai Kromvelį domino neilgai. Ruoš- 
damasis žygiui, netrukus jis išvyksta į Milford Heiveną, 
i Pembruko, kurį prieš metus taip ilgai laikė apsiautęs, 
uostą. Čia jį aplankė netikėtas svečias. Petingas, neaukš- 
tas, niuraus, paslaptingo veido, mažakalbis pulkininkas 
Džordžas Monkas. Nuo 1647 metų, parlamento paskirtas, 
jis buvo Olsterio provincijos valdytojas. Praeityje jis buvo 
nusikaltęs — pilietiniame kare kovėsi už karalių ir pateko 
i nelaisvę; tiesa, vėliau kaltę išpirko, ištikimai tarnavo 
parlamentui. 

Dabar Monkas atvyko išsiaiškinti. Jo padėtis Airijoje 
nuo metų pradžios siaubinga. Iš visų pusių apsuptas 

13 Jonas Leidenietis (1509—1538) — Nyderlandų anabaptistų va- 
das, maištininkas, lvgintojas, Miūnsterio komunos vadovas. 

priešų, jis savo nuožiūra su O' Neilu — airių popiežinin- 
ku — turėjo sudaryti trims mėnesiams paliaubas. Iš pra- 
džių jis tai slėpė — ir teisingai darė, nes pamaldiesiems 
puritonams bet koks susitarimas su airiu, kataliku, zmo- 
gumi, kuris po šarvais slėpė domininkonų vienuolio ap- 
darą,— baisus nusikaltimas. Balandžio mėnesį Monkas, 
lordo Inčikvino būrių spaudžiamas, su kariuomenės liku- 
čiais atsitraukė į Dendalko tvirtovę ir pasislėpė. Atsargos 
baigėsi, kareiviai reiškė nepasitenkinimą dėl atlyginimo 
nemokėjimo, ir Monkas, nematydamas kitos išeities, pagal 
paliaubų sąlygas, paprašė O’ Neila pagalbos. Pasiteisinęs, 
kad truksta parako, O’ Neilas padėti atsisakė ir atsitraukė 
į Derį. Veltui Monkas maldavo Dublino įgulos vadą Džon- 
są padėti: jį taip pat buvo užblokavęs priešas. Alkani, 
nuskurę Monko kareiviai atsisakė kautis, ir jis buvo pri- 
verstas atiduoti Dendalką Ormondo kariuomenei. 

Pokalbis buvo sunkus. Parlamentas pasmerkė Monką, 
kad jis išdrįso sudaryti sąjungą su pabaisa popiežininku. 
Jei bent sąjunga būtų buvusi sėkminga! .. Dabar gi viskas 
„baigėsi nesėkme, tvirtovė pasidavė, todėl buvo nutarta 
nusikaltusį karininką atleisti. 

Kromvelis suprato, kad pasielgti kitaip Monkas nega- 
lėjo. Niūraus pulkininko pasakojimas, net jo iškalbingas 
tylėjimas bylojo, kad padėtis Airijoje labai sudėtinga. Kaip 
ginklo brolis, Kromvelis Monko kaltinti negalėjo. Tačiau 
kareiviai jam nerūpėjo. Kaip tik Žinia apie sąjungą su 
O’ Neilu sukėlė masinį dezertyravimą kariuomenėje, kuri 
jau buvo paruošta siųsti į Airiją. Kromvelis Monkui pa- 
sakė, kad jis už savo poelgius turi atsakyti, ir drąsus 
pulkininkas sutiko. Kromvelis gerai įsidėmėjo jį — dorą, 
protingą, pasirengusį atsakyti. Monkas dar jam ištikimai 
pasitarnaus — tuo Kromvelis neabejojo. 

* Airija, kuri buvo taip arti Anglijos, kad nuo Pembruko 
pilies bokštų giedrą dieną galima buvo įžiūrėti jos kran- 
tus, vis labiau Kromveliui kėlė rūpestį. Pasiųsti ten rink- 
tinius kariuomenės dalinius, iki dantų juos apginkluoti, 
aprūpinti pinigais, maistu, drabužiais, vaistais — to buvo 
maža. Būtų gerai dar ir suskaldyti Airijos jėgas iš vidaus, 

pasinaudoti ju nesutarimais, slapta rasti tarp jy iSdaviky 
ir persivilioti kurj pas save. Dabar Kromvelis kovoja ne 
tik kardu. Įgijęs didžiulį kovos patyrimą, jis žino — yra 
ir stipresnių priemonių negu atviras mūšis. 

Dar Londone Kromveliui pavyko sudaryti slaptą sa- 
jungą su lordu Broghilu, kuris persimetinėjo čia į parla- 
mento, čia į karaliaus kariuomenę. Dabar, kaip buvo pra- 
nešta Kromveliui, jis traukė pas Karolį II, kad gautų 
naujų įgaliojimų kautis Airijoje jo pusėje. Tada Krom- 
velis pats atvyko pas nepaZjstama bajora ir apstulbino jj, 
tiesiai pasakęs, kad jo ketinimus Valstybės taryba žino ir 
jau pasirašytas įsakymas uždaryti jį į Tauerj. Sis viską 
prisipažino ir paprašė patarti, ką daryti. Kromvelis kil- 
niaširdiškai pasiūlė jam generolo postą Airijos ekspedici- 
joje. Jis bus atleistas nuo visų priesaikų ir jpareigojimy, 
jei tik duos garbės žodį žudyti kare tik airius. Truputį 
pasvyravęs, Broghilas sutiko ir tuojau buvo pasiųstas į 
Bristolį. Dabar Kromvelis su juo nesiskyrė: jis pamatė, 
kad tai ne tik sumanus ir protingas patarėjas, bet ir arti- 
mas, ištikimas draugas. 

Stebėdamas, kaip keliasi kariuomenė, kaip į laivus krau- 
nama ginkluotė ir maistas, iki kaklo pasinėręs į būsimojo 
Zvgio rūpesčius, Kromvelis sužinojo, kad Lilbernas užsi- 
puolė jj su naujais kaltinimais. Naujas pamiletas buvo 
pavadintas taip: „Oliverio Kromvelio ir jo žento Henrio 
Airtono kaltinimas valstybės išdavimu“. Beprotis! Jis 
šaukia tokiu metu, šaukia, kad Kromvelis ruošiasi paimti 
vyriausiąją valdžią šalyje. Valstybės taryba pati pasiru- 
pino apginti vyriausiąjį kariuomenės vadą — rugpjūčio 
20 dieną Lilbernas vėl buvo suimtas ir pasodintas į Tauerį. 

Staiga atėjo džiugi žinia. Pirmieji Kromvelio pasiųsti 
laivai dar nespėjo įplaukti į Dublino uostą, o ekspedicija 
jau patyrė sėkmę. Nusivylusi, ilgos apgulos išvarginta 
tvirtovės įgula, sužinojusi apie atvykusią paspirtį, atsiga- 
vo, ir rugpjūčio antrąją, gubernatoriaus Mitčelo Džonso ` 
vadovaujama, prie Ratmainso kaimelio, kur buvo pagrin- 
dines graio Ormondo pajėgos — apie 19 tūkstančių Zmo- 
nių, surengė sėkmingą ataką. Priešas buvo užkluptas 
netikėtai, staigus gausių parlamento būrių (Džonsas tu- 

rėjo 4 tūkstančius pėstininkų ir 1200 kavaleristų) smūgis 
nubloškė jį, sukėlė sąmyšį. Žuvo apie 4 tūkstančius žmo- 
nių, du su puse tūkstančio pateko į nelaisvę; į Džonso 
rankas pateko visa rojalistų artilerija ir gurguolė. 

Patyręs tokį triuškinantį pralaimėjimą, Ormondas bu- 
vo priverstas trauktis. Dabar kelias į Dubliną laisvas, ir 
rugpjūčio 13 dieną Oliveris Kromvelis užkopė laivo ,,Sven- 
tas Jonas“ trapu, kad pirmą kartą nuplauktų nuo Angli- 
jos krantų užkariauti svetimo krašto. 

„Šventas Jonas“ plaukė 35 laivų flotilės priešakyje. 
Airtonas su 77 laivais turėjo išplaukti po dviejų dient. 
18 pulkininko Hortono vadovaujamų laivų dar rengėsi į 
kelią. Iš viso į žygį traukė daugiau kaip dešimt tukstan- 
čių Žmonių su amunicija, produktais ir artilerija — visa 
armada plaukė užkariauti Žaliosios salos. 

Iš pradžių vėjas buvo palankus, ir Kromvelis nuėjo į 
kajutę: reikėjo parašyti laiškus. Jis vėl rašo Ričardui Me- 
rui, vadindamas jį brangiuoju broliu, ir prašo meistis už 
jb paveda rūpintis vyriausiuoju sūnumi. ,,Nepagailékite 
jam patarimų... Norėčiau, kad jis daugiau galvoty ir dirb- 
ty; po truputį skaitytų istoriją, mokytysi matematikos ir 
kosmograjijos: šie mokslai naudingi, nes rodo, kaip pa- 
saulyje viską valdo dievo valia. Tai geriau, negu tingi- 
niauti ar mėgautis pasaulio malonumais. To reikia ir 
visuomeninei vetklai, kuriai Zmogus gimsta.. . 

Supimas stiprėjo, atrodė, kad kyla audra.- Kajuté sit- 
bavo į visas puses, akyse aptemo, lipnus prakaitas išpylė 
kaktą. Rašyti Kromvelis nebegalėjo: jam pasidarė. bloga. 
Visą likusią žygio dalį jis išgulėjo lovoje, sirgo iūros 
liga. 


Į Dubliną eskadra atvyko tik rugpjūčio 15 dieną. Nuo 
tvirtovės sienų, sveikindamos parlamento laivyną, sugriau- 
dė patrankos, ir Kromvelis, dar išbalęs ir nusilpęs, bet 
labai laimingas, kad plaukiojimas baigėsi, atsistojo ant 
tvirtos Airijos žemės. Jis nuoširdžiai tikėjo, kad iki 1641 
metų sukilimo Airijoje buvo taika ir ramybė. Jis tikriausiai 
nežinojo, kaip nežmoniškai žiauriai Airijos gyventojai 
kankinosi valdant karalienei Elžbietai. Jis tikriausiai pa- 

miršo, kokiomis priemonėmis Strafordas iš šios šalies 
spaudė karaliui mokesčius. Jam atrodė, jog iki sukilimo 
Airijoje viskas buvo gera ir tik žiauri ir barbariška šios 
šalies liaudis kalta, kad ją vėl tenka užkariauti. 

Keletą dienų buvo tvarkomi reikalai, sutinkami ir ap- 
gyvendinami atvykstantieji, ilsimasi. Tuo tarpu iš patiki- 
mų šaltinių sužinota, kad Karolis Stiuartas, besivadinan- 
tis Karoliu II, norėjo plaukti į Airiją, bet, patyręs, kad 
ten išsilaipino Kromvelis, sustojo Džersio saloje, netoli 
Bretanės. Tolesni jo planai priklausė nuo to, kaip plėto- 
sis įvykiai Airijoje. Naujasis parlamento laivyno admi- 
rolas Bleikas tuo metu pasirodė Airijos jūroje su įspūdin- 
ga flotile ir užblokavo princo Ruperto laivyną Kinseilio 
uoste Airijos pietuose. 

Užkariautojo ir — sakysime atvirai — baudėjo padėtis 
įpareigojo būti griežtam, laikytis įstatymų ir būti nešališ- 
kam. Rugpjūčio 24 dieną Kromvelis išleidžia deklaraciją, 
skirtą savo kariuomenės karininkams ir tos salos, kurią 
turėjo užkariauti, gyventojams. Tiesa, jo kreipimasis la- 
biau skirtas Airijos liaudžiai: ji buvo tikinama, kad gro- 
bikų ketinimai kuo geriausi. ,,/spėju,— buvo sakoma dekla- 
racijoje,— ir įpareigoju visus karininkus, kareivius ir kitus 
asmenis, kuriems aš vadovauju, nedaryti jokios skriaudos 
ir nenaudoti prievartos kaimo gyventojams ir kitiems žmo- 
nėms, jei jie aktyviai su ginklu rankoje nestoja prieš mus 
ar netarnauja priešui; taip pat neliesti tokių žmonių turto 
be specialaus įsakymo.“ 

Visiems gyventojams, kurie teiks maistą atvykusiai ka- 
riuomenei, garantuoti, kad „jie nebus varžomi ar škriau- 
džiami, o galės laisvai prekiauti ir už savo produktus bei 
prekes gaus grynus pinigus.“ Kitiems gyventojams buvo 
žadama: jei jie bus „ramūs ir taikūs“ ir mokės visus Ang- 
lijos kariuomenės išlaikymo mokesčius, „jie galės netruk- 
domai ir laisvai gyventi savo namuose su šeimomis ir 
turtu.“ | 

Taip buvo apibüdinta uZkariautoju politika. I$ pradziy 
ji buvo nepavojinga. Tolesni jvykiai parodys, kaip Sie pa- 
zadai buvo vykdomi. 

XVII amZiuje Anglijos keliai buvo blogi, o Airijos — vi- 
sai niekam tikę. Net vasarą brautis per stačius kalnus, liu- 
lančias pelkes, išsiliejusias upes buvo sunku. Anglijos kli- 
matas drėgnas ir nesveikas — tai rodo ir 1648 metų vasa- 
ra, o Airijos — daug blogesnis. Drėgna būdavo visada, 
drėgmė persmelkdavo namus, drabužius, apavą, šerkšnu 
aptraukdavo pabūklų vamzdžius, žemė siūbuodavo. Dar 
Dubline Kromvelis pasijuto blogai — vis dėlto balandžio 
mėnesį jam sukako penkiasdešimt. O dabar, kai jie patrau- 
kė į šiaurę, prie Drochedos tvirtovės, kur pasislėpė sutriuš- 
kinto Ormondo būriai, tapo aišku, kad žygis bus sunkus, 
beveik neįveikiamas jam ir visai kariuomenei. Pelkių, per 
kurias žygiavo kareiviai, puvėsių tvaikas maišėsi su sunkiu 
prakaito ir šlapių drabužių kvapu. Dieną žygiuoti buvo 
karšta, drėgmė skverbėsi į plaučius, sukeldama gergždžian- 
tį kosulį. Jau prasidėjo rugsėjis, temdavo anksti, naktys 
būdavo ilgos ir šaltos, šlapi drabužiai nespėdavo prie 
laužų išdžiūti. Pasirodė pirmieji grėsmingi epidemijų po- 
žymiai: kai ką jau suėmė karštligė, ištino kaklo liaukos, 
iššoko labai skausmingi karbunkulai. 

Rugsėjo trečiąją, nužygiavę trisdešimt mylių, priėjo 
Drochedą ir per muškietos šūvį nuo tvirtovės sienų ėmė 
statyti įtvirtinimus. Jūra buvo atplukdytos patrankos, jas 
nukreipė į miestą. 

Drocheda tikriausiai buvo stipriausia Airijos tvirtovė. 
Apie ją buvo sakoma: ,,Sturmuoti Drocheda tas pats, kaip 
šturmuoti pragarą.“ Upė skyrė ją į dvi dalis: šiaurės ir 
pietų; ši buvo įtvirtinta senovinėmis ne mažiau kaip dvy- 
likos pėdų aukščio storomis sienomis. Pietrytiniame jos 
kampe stovėjo šventos Marijos bažnyčia, iš jos buvo pa- 
togu stebėti priešo judėjimą ir atsišaudyti. Į svarbiausią — 
šiaurinę — miesto dalį buvo galima patekti tik užėmus 
Mil Maunto citadelę, esančią ant aukštos kalvos, sutvir- 
tintos pylimais ir užtvaromis. 

Įgulai vadovavo seras Artūras Estonas, niūrus ir tvir- 
tas veteranas Katalikas. Jis kariavo su turkais Lenkijos 
lygumose, kovėsi Gustavo Adolfo gretose, gynė Karolio I 
siekius prie Edžhilio ir Ridingo, tarnavo Oksfordo komen- 
dantu. Mūšiuose jis buvo sužeistas, ir dabar viena jo koja 

buvo mediné. Beveik visi Drochedos gynéjai buvo airiai 
ir kaip Estonas — katalikai. Tvirtovė galėjo išsilaikyti ne 
mažiau kaip mėnesį, kol pulkininkas Badas ir majoras Li- 
ga, kaip niūriai juokavo Ormondas, neprivers jos pasi- 
duoti. 

Anglai apgulai ruošėsi kruopščiai — šešias dienas. Žval- 
gai pranešė, kad tvirtovėje yra apie trys tūkstančiai gink- 
luotų gynėjų, bet visai nėra artilerijos. Kromvelis turėjo 
daugiau kaip dešimt tūkstančių žmonių ir keletą stambių 
baterijų. Drochedą vis tiek reikėjo paimti: ji buvo raktas 
į Siaurės Airiją. Jei parlamento kariuomenė, kaip prieš 
metus atsitiko Džonsono pajėgoms, bus atblokšta, Airijos 
įveikti nepavyks. | 

Rugsėjo 10 dieną pasiruošimas buvo baigtas, ir aštuntą 
valandą ryto Kromvelis pasiuntė Estonui trumpą laišką, 
reikalaudamas pasiduoti. ,,Sere,— rašė jis,— nenorėdamas 
pralieti kraujo, manau, jog teisinga reikalauti, kad tvir- 
lové būtų atiduota mums. Jeigu jus atsisakysite, manes 
kaltinti negalėsite. Laukiu jūsų atsakymo. Jūsų tarnas 
O. Kromvelis.“ 

Kaip ir reikėjo tikėtis, Estonas atsisakė pasiduoti. Bal- 
tą vėliavą prie savo būstinės Kromvelis liepė pakeisti rau- 
dona ir įsakė šturmuoti. 

Sugriaudė sunkiosios baterijos, žemė sudrebėjo, parako 
dūmai drėgname ore ėmė leistis žemyn. Dviejose vietose 
senos Drochedos sienos įskilo. Visą dieną griaudėjo ka- 
nonada, griaudėjo tik iš vienos pusės — Estonas neturėjo 
kuo atsakyti. Daugiau kaip du šimtai salvių pagaliau dvie- 
jose vietose pramušė penkių pėdų storio sienas. Šventos 
Marijos bažnyčios varpinė susiūbavo ir nugriuvo. 

Rytą kanonada tęsėsi. Kromveliui atrodė, kad šaudoma 
lėtai, vangiai. Tik po pusiaudienio plyšys prie nugriautos 
varpinės praplatėjo, bet pro jį galėjo veržtis tik pėstinin- 
kai, o ne kavalerija. Vis labiau karščiuodamasis, penktą 
valandą vakaro Kromvelis įsakė atakuoti. Trys pėstininkų 
būriai nubėgo prie pramuštos skylės, bet nuo smarkios 
gynėjų ugnies beregint retėjo jų gretos, žemę nuklojo 
žuvusiųjų kūnai. Pirmoji ataka visai nepavyko. Airiai at- 
sakinėjo tankia ugnimi nuo sienų, iš šaudymo angų, iš 

už varpinės griuvėsių. Jy pėstininkai ir kavalerija susi- 
rinko prie skylių, ir puolantieji negalėjo prasimušti. Daug 
puolančiųjų žuvo. Teko trauktis, tikintis, kad mūšis gal 
bus atidėtas iki rytojaus. Tačiau Kromvelis, nesėkmės dar 
labiau suerzintas, vėl įsakė atakuoti. Vėl pėstininkai, ne- 
paisydami aukų, pasileido prie kampinio bokšto, ir vėl 
jų pastangos buvo bevaisės: apgultieji atkakliai gynėsi. 
Pulkininkas Kaslas, kartu su kitais dviem karininkais va- 
dovavęs atakai, žuvo, respublikonų gretos pakriko, karei- 
viai bėgo kaip zuikiai, greziodamiesi, griūdami, slėpdamie- 
si už kupstų ir krūmokšnių. 

Gėda, negarbė! Tai jo nenugalimoji kariuomenė bė- 
ga — nuo ko? — nuo airių, kurių šaunusis anglas net žmo- 
nėmis nelaikė. Gėda ir pyktis privertė Kromvelį šokti į 
balną: jis pats ves į ataką! Jis parodys, kaip reikia kautis. 
„Paskui mane!..“ 

Trečioji ataka buvo sėkminga. Gynėjai nuo skylės nu- 
stumti, kaudamiesi jie traukėsi prie Mil Maunto citadelės, 
kai kurie jau prašo pasigailėti, siauru tiltu bėga į šiaurinę 
miesto dalį. Vartai atidaryti, geležinšoniai ant kovos žir- 
gų kaip lavina įgriuvo į tvirtovę, kaukšėdami žirgų kano- 
pomis į senus grindinio akmenis. 

Estonas su savo žmonėmis įsitvirtino Mil Maunte, ir 
Kromvelis veda ten savo kavaleriją. „Nieko nesigailėti!“ — 
įsako jis, apimtas įsiūčio.— Siame mūšyje niekas nieko 
nesigaili. Dešimtys jo kareivių, karininkų žūva, ir pašėlęs 
pyktis atima jam protą. „Akis už akį, dantis už dantį!“ — 
senas šventojo rašto šūkis tegu pateisina viską. 

Saujelę Estono žmonių Kromvelio įsakymu išžudo,; 
Estonui perskelia galvą jo paties medine koja. Mil Maun- 
tas paimtas. 

„Kromvelis dar labiau siautėja: jis įsako sukapoti kar- 
dais visus, kurie bus rasti mieste su ginklu rankose — mū- 
šis virto kruvinomis zudynemis. Anglų kareiviai persekioja 
Drochedos gynėjus siauromis gatvėmis, prisiveja ant tilto, 
ir štai jie jau šiaurinėje miesto dalyje. Jie apsupo švento 
Petro bažnyčią ir gatvės mūšyje užkapojo daugiau kaip 
tūkstantį žmonių. Varpinėje pasislėpė apie šimtas airių, 
kiti įsitvirtino bokšteliuose prie sienos. Pasiūlius pasiduoti, 

tie, kurie gelbstisi varpinéje, atsisako; tada Kromvelis 
įsiuto — varpinę padegti. Iš bažnyčios tempia suolus, su- 
verčia į krūvą, paskubomis neša glėbius šiaudų, ir štai 
ugnis jau laižo šventas sienas, senus medinius balkius, 
jie įsidega, negailestinga ugnis šauna į vakaro dangų. 
Kažkas bando šokti pro langus — į juos šaudo; nušokusius 
subado kardais. 

Sutemus mūšis baigėsi; anglai neteko tik šešiasdešimt 
keturių žmonių. Tačiau žudynės tęsėsi rytojaus dieną. Tuos, 
kurie pasislėpė bokštuose, stipriai saugomus, naktį paliko 
ramybėje. 

Rytą iš bokštų pasigirdo keletas šūvių: du ar trys ang- 
lų kareiviai žuvo. Kromvelis įsakė visiems bokštuose esan- 
tiems karininkams sutriuškinti galvas, kiekvieną dešimtą 
kareivį nušauti, o kitus pasiųsti vergauti į Barbadą. 

Lyg dar nepasisotinę krauju, keletą dienų Kromvelio 
kareiviai lakstė po miestą, ieškodami pasislėpusių priešų. 
Radę — nužudydavo. Buvo naikinami ne tik tie, kurie 
ginklu gynė tvirtovę. Sužvėrėję užkariautojai nesigailėjo 
ir beginklių: nei moterys, nei vaikai, nei vienuoliai neiš- 
vengė jų negailestingo pykčio. 

Po kelių dienų, jau grįžęs į Dubliną, Kromvelis nusiuri- 
tė spykeriui Lentalui smulkų pranešimą apie Drochedos 
paėmimą. Jo akyse vėl praplaukė baisūs šturmo, žudynių, 
kraujo vaizdai; vėl iškilo gyvas laužas apie švento Petro 
bažnyčios varpinę, jis prisiminė degančiųjų šauksmus ir 
svylančios mėsos kvapą. Jis stengėsi teisingai ir nešališkai 
visa tai aprašyti, tačiau neįstengė, tarp sausos kariškos 
ataskaitos eilučių buvo jaučiama ir kažkas kita. Mėginimas 
pasiteisinti? Įrodyti, kad taip ir reikia? Nuslopinti sąžinės 
priekaištus? 

„Tiesą sakant,— rašė jis,— įsikarščiaves aš uždrau- 
džiau kareiviams gailėtis tų, kurie bus sučiupti mieste su 
ginklu rankose; manau, kad tą naktį jie kardais užkapojo 
apie du tūkstančius žmonių... Aš įsitikinęs, kad dievas 
teisingai nubaudė šiuos barbarus ir niekšus, susitepušius 
rankas nekalto kraujo upėse; tai padės išvengti kraujo 
praliejimo ateityje, todėl tokie veiksmai, kurie kitu atveju 
sukeltų tik sąžinės priekaištus ir apgailestavimq, pagrįsti. 


229 


Sios jgulos karininkai ir kareiviai buvo kariuomenés pa- 
žiba, jie labai tikėjosi, kad mūsų atakos mus prazudys. . ." 

Ir vėl išryškėjo noras pasiteisinti, šį kartą už tai, kas 
įvyko, suversti atsakomybę dievui. 

„Dabar leiskite papasakoti, kaip visa atsitiko. Kai ku- 
rių mūsiškių širdys degė įsitikinimu, kad didelius darbus 
reikia daryti ne valdžia ar jėga, o dievo valia. Argi ne- 
aišku? Tai, kas vertė mūsų žmones taip drąsiai šturmuoti, 
buvo dievo valia, kuri įkvėpė drąsą mūsų Žmonėms ir 
atėmė jg iš priešų, todėl mes ir patyrėme sėkmę. Todėl 
dievui, tik jam vienam, tenka visa šlovė...“ 

Jį erzino dvi nesėkmingos atakos, suerzino žmonių 
mirtys; nesigailėti priešų jis įsakė ,,jsikarSciaves...“ Ta- 
čiau argi pyktis pateisina žiaurumą? Jis viską nušvietė 
taip, tarytum pjautynes Drochedoje — kerštas už anglų 
kraują, pralietą per 1641 metų sukilimą. Argi jis pats 
nesuprato, kad dėl šių seniai įvykdytų žmogžudysčių kalta 
ne Drochedos įgula? Jis manė, kad nelaimingoje tvirto- 
vėje pralietas kraujas neleis lietis kraujui vėliau; tačiau 
negi jis pats, turintis daugybės kautynių patirtį, net patį 
karalių atvedęs ant ešafoto, nežinojo didžio ir baisaus 
įstatymo: pralietas kraujas sukelia naują kraujo pralieji- 
mą, „žemė ant jos pralietą kraują nusivalys tik jį pralie- 
jusiojo krauju...“ | 

Teliko viską suversti dievo valiai — ji vedė kareivius, 
ji valdė paties Kromvelio ranką, ji atsako už kalnus lavo- 
nų... Tokią mintį galėjo įdiegti ne krikščionių, o Senojo 
testamento dvasia, mūšių ir keršto dvasia. Si dvasia ir 
patį Kromvelį, ir jo kareivius, kažkada įkvėptus šviesių 
gėrio ir pakantumo idealų, dabar padarė negailestingus. 


Iš pradžių atrodė, kad gąsdinantis Drochedos pavyz- 
dys duos naudos: anglams pasidavė Dendalkas, Primas ir 
keletas nedidelių tvirtovių. Kromvelio būriai netrukus nu- 
kariavo visą šalies šiaurę. „Sunku įsivaizduoti,— rašė Or- 
mondas Karoliui II,— kokį siaubą mūsų žmonėms sukėlė 
ši sėkmė ir maištininkų (t. v. anglų) jėga... Jie labai 
sukrėsti, aš sunkiai galiu juos priversti ką nors daryti net 
savo saugumui.“ 

Truputj pabuves Dubline, kur atvyko Elzbieta, Kromve- 
lis dabar turėjo traukti į pietus, į Veksforda. Buvo lietin- 
gas, niūrus rugsėjis. Oras vis blogėjo: nuo pajūrio pūtė 
žvarbus vėjas. Veksforda priėjo spalio pirmąją, įkūrė prie 
jo sienų stovyklą ir ėmė vesti derybas, kad DONE pasi- 
drégnais drabužiais, Salo, plito ligos. Visi svajojo greičiau 
paimti Veksforda — svarbų, arčiausiai Anglijos esantį uos- 
tą, seną piratų centrą. Visi tikėjosi jame įsikurti žiemai, 
išsidžiovinti drabužius, pailsėti. 

Derybos užsitęsė: tvirtovės karininkai, kaip ir visur 
Airijoje, nebebuvo vieningi. Įgulos komendantas čia sutik- 
davo atiduoti tvirtovę priimtinomis sąlygomis, čia, gavęs 
pastiprinimų iš Ormondo, atsisakydavo, vilkindavo, svy- 
ruodavo. Kromvelio kareiviams laukti nusibodo, jie įpyko. 
Tada ir atsitiko tai, ką Kromvelis vėliau pavadino „ne- 
laukta likimo malone“: iš tvirtovės atvyko išdavikas. 

Spalio 11 dieną įniršusi parlamento kariuomenė — sep- 
tyni tūkstančiai pėstininkų ir du tūkstančiai kavaleristų 
įgijo galimybę be varginančios apgulos ar daug kraujo 
reikalaujančio šturmo įsiveržti į tvirtovę. 

Kai netikėtai užklupti Veksfordo gynėjai pamatė, kad 
juos išdavė, kad į pilį plūsta anglų kareiviai, jie sumišo 
ir nuo tvirtovės sienų puolė žemyn, į miesto centrą. Tuo 
metu prasidėjo šturmas. Prie neginamų sienų išdygo ko- 
pėčios, sužvėrėję anglai skubiai ropštėsi aukštyn, per ke- 
letą minučių užėmė išorinius įtvirtinimus. Tačiau mieste 
buvo ir daugiau įtvirtinimų, barikadų, tad, atsigavę nuo 
netikėtumo, airiai ėmė atkakliai priešintis. 

„Mūsų kariuomenė,— rašė Kromvelis spykeriui,— juos 
sutriuškino, paskui sukapojo visus, kuriuos sutiko. Dvi 
priešų pilnos valtys bandė nuplaukti, bet nuskendo, žuvo 
apie trys šimtai žmonių. Manau, kad priešas iš viso neteko 
apie du tūkstančius žmonių; taip pat manau, kad ne dau- 
giau kaip dvidešimt mūsiškių žuvo nuo operacijos pra- 
džios iki pabaigos.“ 

Keista, tokie drausmingi, tokie kilniaširdžiai namuose, 
čia, Airijoje, Kromvelio kareiviai lyg nuo grandinės nu- 
trūko, ėmė plėšikauti. Kromvelis to lyg ir neleido, bet nuo- 

laidžiavo, nebaudė. Į taikius namus įsiverždavo sužvėrėję 
galvažudžiai, dar taip neseniai vadinęsi naujo pavyzdžio 
kariuomene: jie plėšė nuo lovų antklodes, iš rūsių tempė 
vyną ir kumpius, o jei kuris gyventojas — moteris, senis, 
vaikas — išdrįsdavo protestuoti — negailestingai persmeig- 
davo špaga ir dar tyčiodavosi, nusiaubtą, išniekintą namą 
padegdavo. 

Jei po kojų pasipindavo kunigas ar vienuolis, suknežin- 
davo galvą. Daug jų pasislėpė bažnyčiose, bet ir jie neiš- 
vengė visų kitų likimo. Kai kurie išeidavo prieš kareivius 
su kryžiumi rankose ir prašydavo neatimti gyvybės, bet 
kryžių išplėšdavo iš rankų; romumo, atpirkimo simbolis 
tapdavo žudymo įrankiu. 

Kromvelis tik rankomis skėsčiojo. Jis norėjo išsaugoti 
miestą, pasilikti čia žiemai, bet miestas buvo sugriautas. 
Jj sugriovė jo paties kareiviai. Kas beliko daryti? „Taigi, 
labai liūdna,— rašė jis Lentalui praėjus dviem dienom 
po mūšio,— mes šiam miestui norėjome gera, tikėjomės jj 
panaudoti mūsų ir mūsų kariuomenės poreikiams, o ne viską 
sugriauti, tačiau dievas nusprendė kitaip. Parodes netikėtą 
likimo malonę, teisingą pyktį, jis nukreipė į miestą savo 
keršto kalaviją ir padarė jj grobiu kareivių, kurie daugelį 
privertė krauju išpirkti žiaurumus, kuriuos kentėjo varg- 
šai protestantai.“ Čia, kaip ir Drochedoje, visą kaltę teliko 
suversti dievui ir nuo sąžinės priekaištų vangiai gintis tuo, 
kad kažkada, kažkur, kažkas buvo žiaurus. ` 

Mieste nebeliko ne tik gynėjų, bet ir gyventojų. Paties 
Kromvelio prisipažinimu, mieste liko gyvas tik vienas iš 
dvidešimties gyventojų. Daugelis gynėjų pabėgo iš miesto 
ir Zuvo uz jo sienų. Veksfordas tapo anglų nuosavybe. 
Kromvelis į jj jau žvelgė šeimininko akimis, kaip į savo 
turtą, ir svajojo: ,,Gerai būtų, jei dori žmonės (jis, žinoma, 
turėjo omenyje anglus) ateitų, imtų dirbti žemę ir gyventų 
čia, kur tiek daug gerų namų, kitų patalpų ir laukų, gerai 
būtų, jei jus galėtumėte juos paskatinti; čia klestėtų ama- 
tai ir prekyba, būtų puikios galimybės žvejoti silkes, plė- 
toti žuvininkystė...“ 

Truputį vėliau, jau sausio mėnesį, atsakydamas į Airijos 
katalikų dvasininkijos paskelbtą grobikams „Šventąjį ka- 

ra“, atsiliepdamas j jy Sukj vienytis, sutelkti visas nacio- 
nalines jegas, Kromvelis iSleidzia deklaracija, deSimtj 
puslapių smulkiu šriftu. „Jūs norite sąjungos? — rašo jis.— 
Iš dievo malonės mes nebijome jokios sąjungos. Jūsų są- 
junga — mirtis ir pragaras... Jus vadinate anglus priešais. 
Anglus! Prisiminkite jūs, veidmainiai, juk Airija kažkada 
buvo suvienyta su Anglija. Anglai turėjo ten žemių, pa- 
veldėtų iš tėvų, kurie sąžiningai pirko jas už savo pini- 
gus... Jie taikiai ir pamaldžiai gyveno su jumis... Jūs 
šią sąjungą išardėte! Jūs nežinia kodėl žvėriškai, barba- 
riškai, nepaisydami nei lyties, nei amžiaus, išžudėte ang- 
lus... Ar aš neteisus? Ar gali dievas būti už jus? Aš 
įsitikinęs — negali.“ 

Stai, pasirodo, kas atsakingas už anglų kariuomenės 
žiaurumus — patys airiai. Ne tik Kromvelis, bet ir parla- 
mento nariai ten, Londone, visi karininkai ir Sičio finan- 
sininkai — visi, kurie organizavo žygį, šitaip labai įžūliai, 
melagingai aiškino tikruosius jo tikslus. O airius maištauti 
skatino, jų nuomone, katalikų dvasininkai. Tai jie audrino 
liaudį, jie, pažeisdami įstatymus, išleistus dar karalienės 
Elžbietos laikais, laikė savo velniškas mišias. „Mes atėjo- 
me čia,— tęsia Kromvelis, — pareikalauti ataskaitos už ne- 
kaltai pralietą kraują... Mes atėjome nuversti neteisėtų 
maištininkų valdžios... Mes čia atėjome (dievo padedami) 
palaikyti ir įtvirtinti angliškosios laisvės šaunumą ir šlovę, 
nes tam turime neabejotiną teise...“ 

O pakantumas? Išgirtasis independenty religinis pakan- 
tumas, dėl kurio sulaužyta tiek iečių, tiek kraujo pralieta 
pačioje Anglijoje? Jis pamirštas? Ne visai. „Jūs primenate 
sąžinės laisve. Aš niekada nesikišu į sąžinės reikalus. Bet 
jei jūs manote, kad sąžinės laisvė yra laikyti mišias, ma- 
nau, tokiu atveju geriausia kalbėti tiesiai, todėl žinokite: 
kol Anglijoje valdžia parlamento rankose, to nebus leista.“ * 


Įsikurti žiemai Veksforde neteko, Kromvelis patraukė 
toliau, nukariauti salos vakarų ir šiaurės. Kai kurios tvir- 
tovės jam pasiduodavo be mūšio, kitos atkakliai priešinosi, 
jas tekdavo šturmuoti. Lapkričio mėnesį su savo kariuo- 


233 


mene jis apgulė Votėrfordą, įtvirtintą uostą Suro upės 
žiotyse. 

Čia jj ištiko didelė nesėkmė: gyventojai atkakliai gynė- 
si, miesto niekaip nepavyko paimti. Be to, užkariautojus 
apniko ligos. Šaltos pašvinkusios pelkės buvo maliarijos 
priežastis. Purvas, žygio stovyklų netvarka sukėlė dizen- 
teriją. „Kažin ar vienas iš keturiasdesimties mano Rarinin- 
kų neserga, mes tiek daug gerų žmonių netekome, kad 
mūsų širdys prisipildė liudesio",— rašė Kromvelis lapkri- 
čio 14 dieną. Mirė antrojo pilietinio karo kovos draugas 
pulkininkas Hortonas, žuvo daug karininkų ir kareivių. 

Pats Kromvelis jau seniai blogai jautėsi. Svelniai prie- 
kaištaudamas mylimai Dorotei už tai, kad nesilaiko duo- 
tojo žodžio rašyti dažnai (,,Diko laiškų aš ir nelaukiu, nes 
žinau, kad jis tingi“), jos tėvui jis prisipažino, kad svei- 
kata pašlijusi. Kaip tik čia, pūvančiose Airijos pelkėse, 
jis ėmė sirgti varginančia liga, kuri vėliau iki gyvenimo 
pabaigos atsiliepdavo staigiais pragariško šalčio priepuo- 
liais, drebuliu, nuo kurio tirtėdavo žandikauliai, tavalio- 
davo nepaklusnios rankos, pakildavo tokia temperatūra, 
kad jis prarasdavo sąmonę, pildavo prakaitas, būdavo silp- 
na, apimdavo apatija. 

Lapkričio mėnesį prie visų negandų prisidėjo buboni- 
nis maras, lyg dalgiu guldęs kareivius. Tačiau Kromvelis 
nedavė poilsio nei sau, nei žmonėms — jis žinojo, kad 
kiekvieną akimirką kažkas gali atsitikti namie, ten, kur 
krypo jo mintys. Tada čia teks viską mesti ir lėkti į Lon- 
doną. Todėl reikia, kol jis čia, spėti padaryti kuo daugiau, 
įtvirtinti pergales, išvalyti svarbiausius punktus nuo maiš- 
tininkų. 

Tačiau Voterfordas pasiduoti nenorėjo. Prasitąsęs su 
juo du mėnesius ir jausdamas, kad yra per silpnas pulti, 
Kromvelis nutraukė apgulą ir įsikūrė žiemai. Buvo galima 
ir pailsėti: visa rytinė ir pietrytinė Airijos pakrantė nuo 
Londonderio šiaurėje iki Klyro kyšulio pietuose (išskyrus 
Voterforda) buvo jo rankose. Spalio mėnesį mirė O' Neilas, 
Airijos kariuomenė liko be vado. Lapkričio mėnesį Korko 
įgula sukėlė maištą ir prisijungė prie parlamento kariuo- 

menés; jo pavyzdžiu pasekė dar kelios nedidelės tvirto- 
ves. 

Gruodžio mėnesį maras palaužė Mitčelą Džonsą — pa- 
tyrusį ir narsų karį. , Nepajegiu pasakyti, ko Anglija nete- 
ko,— sielvartavo Kromvelis.— Aš įsitikinęs, kad netekau 
“kilnaus bičiulio ir darbo draugo. Taigi mūsų kompanija 
gene 


1650 metų sausio mėnesį Kromvelio spėjimai pasitvir- 
tino: pasklido gandas, kad jis reikalingas Anglijoje ir ne- 
trukus bus atšauktas. Reikėjo spėti užkariauti Mensterio 
provinciją, todėl sausio 29 dieną Kromvelis palieka žiemos 
buveinę ir vėl žygiuoja su išvargusia kariuomene. Keletą 
mažų tvirtovių jis paima lengvai. Tačiau iki visos šalies 
užkariavimo dar toli. Reikia įsiskverbti į jos gilumą, atsi- 
plėšti nuo siauros pakrantės juostelės, o tai sunkiausia. 
Airijos centras ir vakarai, šie laukiniai nepereinami rajo- 
nai, kai kur kalnuoti, kai kur pelkėti, išraižyti vandeningų 
upių ir ežerų, buvo ideali vieta partizaninei kovai, užpuo- 
limams iš už kampo, netikėtoms diversijoms. Be abejonės, 
toks karas dar labiau užkariautojus išsekins. Tiesa, jis 
jau prasidėjo. Kuo giliau Kromvelis skverbėsi į žalių kal- 
vų šalį, tuo labiau jo kariuomenė jautė gyventojų pasi- 
priešinimą. Drochedos liepsna uždegė jų neapykantą, da- 
bar nuo jos nebuvo išsigelbėjimo. Kalnų ir lygumų klanai, 
senovės keltų šūkių įkvėpti, kilo į kovą. Valstiečiai gynė 
kiekvieną žemės pėdą. Anglijos kareiviai žudė moteris ir 
vaikus — dabar moterys ir vaikai kilo į kovą su pavergė- 
jais. Visi jie tapo toriais — plėšikais, nukreipusiais savo 
pyktį į anglus. 

Kromvelis pakeitė taktiką. Dabar jis jau draudė plėši- 
kauti, gailėjosi gyventojų, palikdavo gyvas pasidavusias 
įgulas. Jis atleido net katalikų dvasininkijai. Lordams 
Ormondui ir Inčikvinui, priešo kariuomenės vadams, jis. 
leido palikti Airiją ir išplaukti į žemyną (į bet kurią šalį, 
išskyrus Angliją, Velsą ir Skotiją). Tačiau kova stiprėjo. 
Kilkenio valdytojas, kai Kromvelis pareikalavo atiduoti 
tvirtovę, atsakė, kad geriau žus su visa įgula, bet nepasi- 
duos. 

Teko griebtis gudrybių. Kovo mėnesį buvo apgulę ne- 
didelę Haurano tvirtovę Leinsteryje. Komendantas pasi- 
duoti nesutiko. Kromvelis ėmė šaudyti iš patrankų, ir po 
dviejų triuškinančios kanonados dienų komendantas tam 
tikromis sąlygomis tvirtovę sutiko atiduoti. Jam buvo pa- 
siūlyta pasiduoti nugalėtojo malonei nepasirašius sutar- 
ties. Tvirtovė kapituliavo, o rytojaus dieną visi jos kari- 
ninkai buvo sušaudyti, katalikų dvasininkas pakartas. 

Už visa tai airiai keršijo kaip galėdami. Klonmelio 
tvirtovės, kurią anglai buvo apgulę balandžio-gegužės mė- 
nesiais, gynėjai prie pat tvirtovės sienų pagal ugnies 
liniją iškasė gilius griovius, už jų sukrovė didžiules ba- 
rikadas iš akmenų, o ant jų pastatė patrankas. Čia, kaip 
ir daug kur kitur, atsirado išdavikas. Kažkoks Fenelas, 
kurį Kromvelis papirko už penkis šimtus svarų, vidurnaktį 
turėjo anglų kareiviams atidaryti vartus. Tačiau sąmoks- 
las buvo atskleistas, apie penki šimtai Kromvelio kareivių, 
kurie vidurnaktį, kaip buvo susitarta, įėjo į tvirtovę, visi 
iki vieno buvo papjauti. Gegužės 17 dieną išorinėje sie- 
noje buvo pramušta pakankamai didelė spraga, ir Krom- 
velis įsakė atakuoti. Tačiau, kai anglų pėstininkai, giedo- 
dami psalmes, prasiveržė vidun, už barikadų paslėptos 
patrankos atidengė į juos baisią ugnį, daugiau kaip du 
tūkstančiai jų žuvo siaurame koridoriuje tarp sienos ir 
barikados. Kromvelis, sėdėdamas ant žirgo, veltui laukė 
prie pagrindinių vartų. Jie neatsivėrė. Supratęs, kas atsi- 
tiko, jis labai įpyko, įsakė vėl šturmuoti, šį kartą kavaleri- 
jai. Ir vėl šimtai kareivių Žuvo, o tvirtovė vis dar laikėsi. 
Teko atsitraukti. Iš ryto pas apgulėjus atėjo miesto meras 
ir pasiūlė atiduoti tvirtovę. Kromvelis pareikalavo visų 
ginklų ir amunicijos ir pažadėjo pasigailėti taikių gyven- 
tojų, saugoti jų teises ir turtą nuo grobimo. 

Sąlygos buvo pasirašytos, ir apie pusiaudienj jis jZen- 
gė į miestą. Tačiau miestas buvo tuščias: naktį visa įgula 
ir dauguma gyventojų paliko Klonmelį. Airiai Kromvelį 
apgavo. 

Tačiau galvoti apie kerštą jau buvo vėlu. Balandžio 
9 dieną Valstybės taryba įsakė Kromveliui grįžti į Angli- 
ją. Jo laukė nauji mūšiai: šį kartą šiaurėje, Skotijoje. Iš 

Bristolio buvo pasiųstas jo pasiimti laivas „Prezidentas“; 
gegužės 26 dieną užkariautojas paliko Žaliosios salos kran- 
tus, tolesnį žygį patikėjęs Airtonui. Praėjo devyni su puse 
mėnesio kruvino Airijos užkariavimo. 

Tačiau Airijos kalnuose ir miškuose, laukuose ir mies- 
tuose dar ilgai liesis kraujas; dar ilgai prie Airijos tvir- 
tovių sienų griaudės anglų patrankos ir griaus, griaus 
šias sienas šimtai žemę drebinančių smūgių. Ilgai dar 
degs savitarpio neapykantos ugnimi airių ir anglų, protes- 
tantų ir katalikų, grobikų ir sukilėlių širdys. Airtonui šis 
karas kainuos gyvybę: tramdydamas laisvę mylinčią tautą, 
įveikdamas badą ir epidemijas savo kariuomenėje, jis mirs 
nuo maro, taip ir nesugrįžęs namo, pas žmoną Bridžetą, 
Kromvelio dukterį. Tik po dvejų ilgų metų šalis bus pa- 
vergta, kris paskutinė tvirtovė, ir naujasis leitenantas ge- 
nerolas Čarlzas Flytvudas, pakeitęs Airtoną ne tik Airijoje, 
bet ir Bridžetos širdyje, švęs pergalę. 

Airiams šis. karas ilgiems amžiams atneš vergovę, pri- 
klausomybę nuo Anglijos. Šalis virto griuvėsiais. Trečda- 
lis jos gyventojų žuvo, tūkstančiai paliko ją, ieškodami 
laimės žemyne ar už vandenyno. Tūkstančiai buvo par- 
duoti į vergiją. Salies ekonomikos vystymasis ilgam su- 
stojo, politiškai ji tapo neteisė. Pagal „Airijos sutvarkymo 
aktą“, kurį Ilgasis parlamentas priėmė 1652 metais, visi, 
kurie kovojo su anglais, neteko žemių, turto, buvo išvyti 
iš šalies arba perkeliami į neturtingus salos rajonus vaka- 
ruose. Daugelis miestų ir provincijų buvo „išvalyti“ nuo 
airių. 

O Anglija? Atrodytų, ji laimėjo: užkariautos teritorijos 
atiteko anglams. Spekuliantai ėmė supirkinėti smulkius, 
kareiviams išdalytus sklypus, ir netrukus Airija tapo 
stambių lendlordy veisykla, jų baze. Tačiau lendlordai 
respublikos idealų negalėjo branginti. Todėl po kiek laiko,- 
kai grėsmingas Kromvelio vardas jų jau nebevaržė ir nebe- 
gasdino, jie su džiaugsmu sveikino „teisėtą“ Stiuartų gi- 
minės valdovą, buvusį Velso princą Karolį II. O kur buvo 
vienintelė jėga, galinti tam pasipriešinti, — šlovingoji ne- 
nugalimoji kariuomenė, atvedusi į ešaiotą Karolį I ir įkū- 

rusi Anglijoje respublika,— kur buvo ji? Anglijoje jos jau 
nebebuvo. Dabar paskui pergalinga uzkariautoja Kromvel} 
ėjo plėšikų kariuomenė, pasirengusi plėšikauti, žudyti, prie- 
vartauti, kad galėtų pasipelnyti, gautų didelius atlygini- 
mus, žemių, turto. Airijoje Kromvelio kareiviai išsigimė. 
Airija tapo ir respublikos kapu. ,,Kromvelio laikų Anglijos 
respublika iš esmės subyrėjo atsimušusi į Airiją“, — rašė 
Karlas Marksas po dviejų šimtų metų. 


2. SKOTIJA 


Ir vėl aidėjo sužavėtų sveikintojų šūksmai, ir vėl Krom- 
velis, kaip nugalėtojas jodamas per jį šveikinančią minią, 
jautėsi esąs viešpaties teismo įrankis, laimingas jo malo- 
nių ir dovanų savininkas. Bristolyje, Anglijos žemėje, kur 
jis išlipo iš laivo nebuvęs devynis mėnesius, visas miestas 
susirinko prieplaukoje jo sutikti. Nuo skambių šūksmų 
„Vivat!“, atrodė, linksmiau plazdėjo vėliavos, ryškiau 
blizgėjo šarvai, garsiau šaudė patrankos. Vindzore jj suti- 
ko Ferfaksas su aukštaisiais karininkais, parlamento na- 
riais. Londone, Haidparke, laukė meras ir oldermenai, pa- 
radui išrikiuota milicija. Ir čia griaudė patrankų saliutas. 

Jam buvo skirti Sent Džeimso rūmai; visą kelią jį svei- 
kino džiūgaujantys piliečiai. 

— Kokia minia susirinko pasižiūrėti jūsų prakilnybės 
triumfo,— išgirdo jis už nugaros kažkieno pataikaujant} 
šnabždesį. Jis turėjo jumoro jausmą ir atsakė: 

— Kai mane kars, žmonių dar daugiau susirinks. 

Tačiau toks sutikimas tėvynėje jj vis dėlto džiugino. Zi- 
nomas poetas Endrius Marvelas Kromvelio garbei sukūrė 
iškilmingą ode: 


Koks geras jis, koks jis teisingas, 
Aukščiausiai tiesai pavydus! 
Komandą duoda ne jis pats: 
Respublika jį veda. 

Tik tas tegali vadovauti, 

Kas sugeba tvardytis pats.. 

Vyriausybės laikraštis ,,Politikos Merkurijus“ žavėjosi 
jo puikia sėkme Airijoje, „kuri prie gausybės jo pergalių 
Anglijoje viso pasaulio mintyse apvainikavo jį kaip vieną 
protingiausių ir geriausių iš visų dabar esančių gyvų ir 
buvusių vadų.“ | 

Tačiau namuose teko būti neilgai. Jo laukė naujas 
didelis darbas — naujas sunkus žygis. Todėl jį pirma laiko 
ir atšaukė iš Airijos. Dabar pavojus vėl grėsė iš šiaurės. 
Niūrūs Škotijos presbiterionai, dėl kurių, tiesą sakant, ir 
prasidėjo visi neramumai Anglijoje, su Karolio Stiuarto 
mirtimi nesusitaikė. Jie pasipiktinę nusigręžė nuo respub- 
likos — ir Argailas, su kuriuo Kromveliui pavyko susitarti 
1648 metais, ir mirtimi nubausto Hemilteno partija — visi 
dabar buvo rojalistai. Kai tik Edinburgą pasiekė žinia, 
kad valdovo galva nusirito nuo pečių, tuoj pat, 1649 metų 
vasario 5 dieną, jo sūnus ir įpėdinis Karolis buvo paskelb- 
tas karaliumi — ne tik Škotijos, bet ir Anglijos bei Airijos 
karaliumi. Škotų įgaliotiniai Londone, dar kartą pareiškę 
nepasitenkinimą, išplaukė į Olandiją tartis su naujuoju 
karaliumi. Jam pasiūlė pirmiausia pripažinti Kovenantą, 
o presbiterionybę padaryti Anglijos, Škotijos ir Airijos 
valstybine religija. 

Jaunasis princas, kaip ir tėvas, mokėjo meluoti, išsisu- 
kinėti ir laužyti priesaiką, bet nebuvo toks religingas ir ne- 
turėjo tokios savigarbos. Kol buvo galima tikėtis sėkmės 
katalikiškoje Airijoje, jis suko škotams galvas, nesakyda- 
mas nei taip, nei ne, o kai žiaurus Kromvelio kalavijas 
jo viltis sudaužė, jis nutarė pasikliauti Škotija. 1650 metų 
gegužės pirmąją Olandijos mieste Bredoje, kur jis grįžo 
iš Džersio salos, buvo pasirašytas susitarimas: Karolis pri- 
ima Kovenantą ir įsipareigoja visose trijose karalystėse 
įvesti presbiterionų bažnyčią, suteikia Škotijai tam tikrą 
savivaldą ir atsisako palaikyti santykius su buvusiais są- 
jungininkais — grafu Ormondu ir markizu Montrouzu. Bir- : 
želio 10 dieną jis išplaukė į Skotija. Anglijai kilo grėsmė 
iš šiaurės. 

Respublikos vyriausybė buvo priversta veikti greitai 
ir ryžtingai. Generolui Ferfaksui, kaip ir anksčiau, pasiūlė 
būti naujos ekspedicijos vyriausiuoju vadu, o Kromve- 

liui— jo pavaduotoju. -Tačiau Feriaksas staiga atsisakė. 
Tikriausiai paveiktas teismo ir egzekucijos, o gal įkalbėtas 
žmonos ir vienminčių presbiterionų; šiaip ar taip, jo išti- 
kimybė susvyravo. 

Kromveliui tai sukėlė rūpesčių. Už visų gerbiamo ge- 
nerolo nugaros jis įprato sumaniai vadovauti kariuome- 
nei, nominaliai būti antruoju žmogumi kariuomenėje, o iš 
tikrųjų — jos svarbiausiuoju vadu, nes taip patogiau. Kar- 
tu su Lambertu, Harisonu, Sent Džonu ir Vaitloku jis 
pabandė Ferfaksa įkalbėti. Sis buvo mandagus, pagarbus, 
įtikinėjo, kad yra ištikimas parlamentui ir karininkams, 
bet griežtai atsisakė vadovauti žygiui į Škotiją. Įsiverži- 
mas į Škotiją? Jam atrodė, kad tam nėra pakankamo pa- 
grindo. 

— Su Škotija mes susieti Nacionaline lyga ir Kove- 
nantu,— pasakė jis.— Nepaisyti jo ir be svarbios priežas- 
ties brautis pas juos ir pradėti su jais karą — aš to nega- 
liu pateisinti nei dievui, nei žmonėms. 

— Sutinku, milorde,— įtikinėjo Kromvelis, — jei nebūtų 
preteksto įsiveržti, mes to nedarytume. Tačiau, milorde, 
juk jie, kaip jūsų prakilnybė gerai Žino, įsiveržė pas mus, 
kai Kovenantas buvo pasirašytas, nepaisydami jo sąlygų. 
O dabar yra pagrindo įtarti, kad ruošiamas naujas įsi- 
veržimas kartu su jų karaliumi, su kuriuo jie sudarė są- 
jungą... Jie jau renka kariuomenę ir pinigus. Atrodo, kad 
karas su jais neišvengiamas: todėl geriau, jei pradėsime 
mes. : 

Ferfaksas nenusileido: jis sake, kad Hamiltonas jau 
nubaustas, kad naujasis Skotijos parlamentas šio akto 
nepripažino, kad patikimų žinių apie įsiveržimą nėra. 
Kromvelis maldavo pagalvoti apie kariuomenę, pataikavo, 
priminė generolo nuopelnus,. nurodė pavojus, kuriuos jo 
atsisakymas atneš respublikai. Viskas veltui. 

— Aš atsakau tik savo sąžinei,— pasakė Ferfaksas.— 
Aš neprivalau daryti tai, dėl ko abejoju. 

Komisarai išėjo nieko nepešę, o visų Anglijos respub- 
likos ginkluotųjų pajėgų vadu buvo paskirtas Kromvelis. 
Kartu su juo, kaip pulkų vadai, į Škotiją turėjo vykti mū- 
šiuose išbandytas generolas Lambertas, Robertas Lilber- 

nas, Dzono brolis, ir Carlzas Flytvudas, jaunesnysis dzen- 
telmeno žemvaldžio sūnus, gabus karys, kuris 1647 metais 
prijautė agitatoriams ir, kaip kalbama, buvo glaudžiai su- 
sijęs su kariuomenės sektantais. Į vieną vakuojančią vie- 
ią Kromvelis pakvietė iš tarnybos atleistą pulkininką 
Džordžą Monką. 

Prieš išvykdamas Kromvelis spėjo sutvarkyti kelis svar- 
bius reikalus: pasiekė, kad į Airiją būtų paskirtas buvęs 
draugas, o dabar beveik priešas Edmundas Ledlo. Tikras 
respublikonas, jis negalėjo atleisti Kromveliui derybų su 
karaliumi 1648 metų rudenį; demokratas ir humanistas — 
smerkė jį už Ričardo Arnoldo sušaudymą ir levelerių ju- 
dėjimo nuslopinima. Kromvelis atvirai su juo pasikalbėjo, 
paaiškino, kad kitaip pasielgti negalėjo ir pažadėjo ateityje 
pritarti reformoms, ypač teisės reformai. Jis prašė Ledlo 
sutikti su paskyrimu į Airiją — tokių dorų, blaivaus proto, 
sumanių žmonių ten ir reikia. Ledlo nusileido, sutiko — ir 
netrukus šis pavojingas opozicionierius buvo toli nuo Lon- 
dono. Ten pat, į Airiją, Kromvelis išsiuntė ir buvusį agi- 
tatorių Seksbj. 

Paskutinį vakarą prieš kelionę Kromvelis vakarieniavo 
su Lilbernu. Po garsaus teismo, kuriame jis puikiai apsi- 
gynė praėjusių metų rudenį, Lilbernas truputį pritilo; jis 
jau nebevadino Kromvelio išdaviku, nebekėlė respublikonų 
valdžiai daugybės reikalavimų, tačiau vis dar buvo pavo- 
jingas. Pokalbis praėjo taikiai. Atsisveikindami apsikabino, 
ir Kromvelis iškilmingai pasakė: | 

— Visą galią ir įtaką, kurią šiame pasaulyje turiu, 
skirsiu tam, kad Anglija galėtų naudotis realiais visų ka- 
riuomenės pažadų ir deklaracijų vaisiais. 

Lilberno širdyje įsižiebė viltis: jam atrodė, kad iš Sko- 
tijos grįžęs Kromvelis atkurs nuolat atnaujinamo parla- 
mento valdžią, tokio parlamento, kurį pagal visuotinę ir 
lygią rinkimų teisę išrinks visa liaudis. Vėliau jis šiuos 
žodžius cituos pamilete. 


1650 metų liepos 22 dieną Kromvelis su savo kariuo- 
mene priėjo Škotijos sieną. Jis dar kartą kankindamasis 
turėjo įveikti nesvetingą kalnuotą šalį, iškęsti visus už- 

kariautojo sunkumus ir nepriteklius. Kromvelis zinojo, kad 
Karolis Stiuartas jau čia. Škotai jį labai saugojo, senų 
artimųjų neprileido, bet vien tai, kad jis čia, kėlė didelę 
grėsmę Anglijos respublikai. Sig grėsmę reikėjo sunaikin- 
ti — kuo greičiau, tuo geriau. Sirdies gilumoje Kromvelis 
tikėjosi, kad karas bus neilgas ir pergalingas. Jis turėjo 
per dešimt tūkstančių pėstininkų ir penkis su puse tūks- 
tančio kavaleristų — apmokytą, gerai ginkluotą, patyrusią 
kariuomenę. Skoty buvo 26 tūkstančiai, bet Oliveris ne- 
pamiršo Prestono ir svajojo baigti kampaniją iki šalčių. 
Pora mūšių — ir visa šalis bus prie jo kojų. 

Skotams jis nejautė tokios neapykantos, kaip airiams. 
Skotai — kalvinistai; jie tiki į tą patį dievą, tik klysta. 
Škotijos uolų ir gilių miškingų skardžių nejdirbsi, jų kaip 
Žaliosios salos, nepadarysi Anglijos kolonija. Todėl vietos 
gyventojų nereikia naikinti ar iškeldinti į tolimus rajonus: 
jiems reikia pademonstruoti savo kardo jėgą, o paskui 
sudaryti taikos sutartį. 


„Didžiai gerbiamam serui Artūrui Hezlrigui. 
Skubiai, skubiai. 


Brangus sere, mūsų padėtis labai bloga. Priešas uztve- 
rė mums kelią į Koperspato perėją, kurią mes tik per ste- 
buklą galime įveikti. Priešas užėmė visas aplinkines kal- 
vas, ir mes nežinome, kaip iš čia išeiti; tai labai sunkiai 
įmanoma padaryti, o būnant čia, kasdien žūva mūsų žmo- 
nės, kurie labai serga. | 

Suprantu, kad jūs dabar mums padėti negalite, tačiau 
vis dėlto, kad ir kas mums atsitiktų, surinkite visas jėgas, 
kokias tik pavyks, ir kuo galite padėkite iš pietų. Tai liečia 
visus gerus žmones. Jei jūsų kariuomenė galėtų smogti 
iš už Koperspato, mums labai padėtų. Visi turi stengtis 
bendram labui. Nors padėtis bloga, mūsų dvasia (garbė 
dievui) tvirta. Tikra tiesa, labiausiai mes pasikliaujame 
dievu, kuris mums jau suteikė tiek malohiy. 

Surinkite visas jėgas, kokias tik galite. Kreipkitės į 
draugus pietuose, paprašykite padėti. Praneškite Henriui 
Venui, kad aš rašau. Nenorėčiau, kad tai žinotų visi, nes 

tada pavojus tik padidės. Jus pats žinote, ką reikia daryti. 
Parašykite. 
Lieku jūsų tarnas 
O. Kromvelis 
1650 metų rugsėjo 2 diena 


Skotijos kampanija pasirodė sunkesnė, negu jis manė. 
Gudrūs presbiterionai vadovauti kariuomenei paskyrė Dei- 
vidą Leslį — tą patį Leslį, kuris kažkada kartu su Krom- 
veliu kovėsi prie Marston Mūro. Tada jie buvo bendražy- 
giai, draugai, beveik bičiuliai. Jie tardavosi, planuodavo, 
žinojo savo kariuomenių taktiką, teigiamas ir neigiamas 
puses. Dabar Leslis buvo priešas ir, tiesą sakant, sumanus, 
gabus priešas. Jis suprato, kad Kromvelis trokšta lemiamo 
mūšio. Todėl tokio mūšio vengė. Iš pat pradžių, kai tik 
Kromvelis perėjo Tvydą, Leslis, atrodo, viliojo jį į šalies 
gilumą, alindamas kariuomenę, viliodamas silpnais smu- 
giais iš flango, o savo kariuomenės prieš jj nestate, dide- 
lių kautynių vengė. 

Liepos pabaigoje Kromvelis priėjo Edinburgą. Miestas 
buvo gerai įtvirtintas ir iš sausumos, ir iš jūros — škotai 
tuo iš anksto pasirūpino; prie jo sienų stovėjo galinga 
trisdešimties tūkstančių kariuomenė. Kromvelis iš pradžių 
norėjo čia įkurti stovyklą, kad galėtų kautis atvirame lau- 
ke, bet Leslis kautis nenorėjo. Dvi dienas“ lietui lyjant iš- 
stovėjęs galingo priešo akivaizdoje, Kromvelis savo pa- 
vargusius, peršlapusius, alkanus kareivius nuo Edinburgo 
atitraukė. Traukiamasi buvo greitai, Lamberto pulkas už- 
truko, ir škotai netikėtai smogė jam į užnugarį. Lambertas 
buvo sužeistas, jo žmonės pakriko ir būtų buvę sumušti, 
jei Kromvelis nebūtų į pagalbą pasiuntęs savo pulko. 

Nespėjo atsitraukti, kaudamiesi užimti nedidelę tvir- 
tovę, pailsėti — škotai vėl užpuolė stovyklą, vėl per kru- . 
viną susirėmimą žuvo daug anglų. 

Taip praėjo rugpjūtis. Lemiamo mūšio vis nebuvo. ,,Nera 
jokios galimybės,— rašė tuo metu Flytvudas,— iššaukti 
juos į mūšį. Čia tiek tarpeklių, jie tokie dideli, nespėjame 
mes jeiti, škotai išeina per kitą pusę.“ „Jie tikisi, — skundė- 

si Kromvelis BredSou,— Rad mes išmirsime badu; atrodo, 
taip ir bus, jei mūsų laiku neaprūpins.“ i 

AtSiauri Skotijos gamta gąsdino šalčiais, ankstyvomis 
nakties šalnomis, netikėtomis liutimis. Kalnai buvo sunkiai 
jveikiami, lygumos bevaisės. Kaimuose, į kuriuos jzeng- 
davo Kromvelis su savo kariuomene, gyventojų beveik 
nebuvo: vyrai buvo pašaukti j didžiulę Argailo kariuomenę, 
o moterys ir vaikai išsibėgiodavo, kai anglai priartėdavo. 
Juos jau pasiekė gandai apie Drocheda ir Veksforda, o tam- 
sūs škotų pamokslininkai dar labiau gąsdino žmones, tvir- 
tindami, kad visus vyrus anglai nužudo, berniukams nuo 
šešerių iki šešiolikos metų nukerta dešiniąsias rankas, mo- 
terims išdegina krūtis. Veltui Kromvelis vieną po kitos 
leido maloningas ir draugiškas deklaracijas, gyventojams 
žadėjo taiką, gerbti jų teises, saugoti turtą; veltui tikino, 
kad atėjo ne kraujo lieti, kad Skotijos liaudis, jis žino, 
ne taip, kaip airiai, labai pamaldi ir dievobaiminga, tik 
apgauta; veltui griežčiausi jsakymai draudė anglų karei- 
viams plėšikauti ir skriausti gyventojus. Visur Kromvelis 
sutikdavo tik keletą išsigandusių varganų senių ir vaiku- 
čių, iSsislapsciusiy pakampėse. Svarbiausia — šalis buvo 
skurdi, ir Kromvelis savo kariuomenei negalėjo gauti mais- 
to. Todėl jis stengėsi nenutolti nuo jūros kranto, kur lai- 
vais kartais atveždavo produktų. Tačiau ir jų nepakako, o 
laukdami, kol vėl atveš, kareiviai slapčia naršė daržus, 
valgė žalias daržoves; visi susirgo dizenterija. Rugsėjo 
mėnesį iš 16 tūkstančių liko ne daugiau kaip vienuolika. 
Su šia išvargusia, purvina, alkana kariuomene Kromvelis 
pasitraukė prie Denbaro. 

Čia, prie Denbaro, jis pateko į tą beviltišką padėtį, 
apie kurią rašė Hezlrigui. Jo kariuomenė iš tikrųjų buvo 
spąstuose. Atsitraukdamas jis žinojo, kad Leslis su 22 
tūkstančių kariuomene seka iš paskos; Leslis nuolat erzi- 
no nedidelėmis atakomis iš sparnų. Škotai pasirodydavo 
netikėtai — jie iššokdavo iš už kelio vingio, iš gilios miš- 
kingos griovos; nuo stačių miškingų kalnų kaip lavina 
puldavo vos kiūtinančius kareivius. Jie puldavo priešą ir 
naktį, šviečiant mėnuliui, tekdavo melsti dievą, kad būtų 
debesuota, lytų lietus, kad būtų galima pasislėpti nuo šių 

dažnų, staigių, nervus dirginančių smūgių. O kai priėjo 
Denbarą, Leslis juos apsupo ir užėmė vienintelę siaurą 
kalnų perėją, vedančią į Angliją,— tą patį Koperspatą, ku- 
rį dešimt žmonių lengviau galėjo ginti, negu šimtas pulti. 

Ką reikėjo daryti? Už Kromvelio nugaros šniokštė at- 
šiauri jūra; buvo galima iššaukti laivyną, šiaip taip išsi- 
laikyti, kol jis atplauks, po to sulipti į laivus ir negarbin- 
gai palikti nesvetingą šalį. Tačiau ar galėjo taip pasielgti 
nenugalimasis Kromvelis? Ar galėjo jis pripažinti, kad 
pralaimėjo, išeiti iš nenukariautos Škotijos, sukelti pavojų 
Anglijos respublikai? Jis žinojo, kad jaunasis Karolis Stiu- 
artas jau pasirašė atgailos deklaraciją, kurios iš jo labai 
reikalavo Škotijos valdžia; joje jis pripažino tėvo klaidas 
ir apverkė jas, smerkė motinos stabmeldišką religiją, gai- 
lėjosi dėl santykių su Airija ir pakartojo ankstesnius pa- 
žadus. Jo sąjunga su škotais galutinai sutvirtinta; jei ang- 
lų kariuomenė išeis nieko nepešusi, kelias į Londoną bus 
atviras; paties karaliaus vadovaujama lavina užgrius 
respubliką ir nuSluos ja. Ne, Kromvelis nenusileis. Kaip 
senovės didvyris, jis geriau žus mūšio lauke, bet savo 
noru jo nepaliks. 


Rugsėjo antrosios rytą Kromvelis su Lambertu, nors 
oras. buvo labai audringas, nujojo prie miško — atsigauti 
ir pasikalbėti. Pilni priešų atšiaurūs miškingi kalnai ply- 
tėjo prieš juos. Kromvelis pakėlė žiūroną, prisidėjo prie 
akies ir pažvelgė į kalnus... Stebuklas! Daugiatūkstan- 
tinė Leslio kariuomenė nebesėdėjo, kaip anksčiau, pasis- 
lėpusi tarpekliuose; ne, ji judėjo, ji leidosi į lygumą. Štai 
greitai joja kavalerijos pulkai. Iš kairiojo sparno jie perei- 
na į dešinįjį, jie jau pasiekė kalvos vidurį ir vis ritasi 
žemyn, prie jūros, lyg ketindami iš tos pusės anglus ap- 
supti. Truputį lėčiau, labai sutelktai žygiuoja pėstinin- 
kai — vis žemyn ir žemyn. Nėra abejonės, Leslio kariuo- 
menė pagaliau iš kalnų leidosi į lygumą. 

— Žiūrėkite! — Kromvelis ištiesė žiūroną Lambertui. — 
Žiūrėkite greičiau; viešpats juos atiduoda į mūsų rankas! 
Jie eina žemyn, pas mus! 

Lambertas įsižiūrėjo: visa didžiulė Leslio kariuomenė 
leidosi žemyn, į lygumą priešais Denbarą. Bus mūšis. 


Kas privertė Leslį atsisakyti atsargios taktikos? Gal- 
būt jis buvo tikras, kad laimės: priešas labai silpnas, jėgos 
per daug nelygios? Tačiau kur kas didesnė pergalė būtų 
buvusi, jei Kromvelis, sergantis, pažemintas, nugalėtas, 
būtų priverstas pasitraukti be mūšio. Kas žino, jei Leslis 
būtų tvirtai laikęsis, galbūt jam ir būtų pavykę palaužti 
galingą priešą. Tačiau Leslis ne viską sprendė vienas. 
Škotijos vyriausybė buvo nepatenkinta jo išsisukinėjimų 
taktika, ji norėjo tikros ir greitos pergalės. Iš Edinburgo 
atsiųsti pamokslininkai kasdien šaukė jo kareivius į kovą. 
Jie viešai kaltino Leslį dėl per didelio nuolaidumo, ir jis 
pasidavė. Jo kareiviams taip pat buvo sunku plynuose 
atšiauriuose kalnuose, taip pat trūko pašaro ir maisto. 
Jis išgirdo, kad anglai jau krauna į laivus patrankas — 
ko gero, tikrai paspruks. ,,Rytoj,— pasakė jis tą dieną 
karininkams, — anglų kariuomenė, gyva ar negyva, bus 
mūsų.“ 

Žinia apie priešo judėjimą žaibu apskriejo anglų sto- 
vyklą. Skubiai susirinko karo taryba. Nuspręsta — nenai- 
sant nieko, rytoj auštant škotus atakuoti, nes tik staigi, 
netikėta ataka gali išgelbėti. 

Kromvelis pastebėjo, kad pagrindinės škotų kavaleri- 
jos jėgos koncentruojamos dešiniajame sparne. Kairysis 
veikti negali: jis suspaustas tarp kalno ir siauro upelio, 
almančio gilios griovos dugne. Reikia apsimesti, kad pa- 
grindinės jėgos eina prieš kairįjį sparną, o. iš tikrųjų ga- 
lingiausią smūgį nukreipti į dešinįjį. Jei šis neišlaikys, 
pėstininkai liks be priedangos, o trauktis jiems nėra kur: 
už jų statūs miškingi kalnai. 

Vėtra ūžavo, iki žemės lenkė medžius, jūroje šėlo aud- 
ra, bet anglų stovykloje apie poilsį, priedangą niekas ne- 
galvojo. Visą naktį tyliai, bet atkakliai žvgiavo kariuome- 
nė, visą naktį, nesumerkdami akių, kareiviai ruošėsi 
būsimam, galbūt paskutiniam jų gyvenime mūšiui. Krom- 
velis nenusėdo nuo žirgo: jis jau kelintą kartą apjojo 

kariuomene, nurodinejo, drgsino, tikslino. Jis nekantrau- 
damas laukė mūšio, karštligiška viltis įsižiebė jo širdyje. 

Nuo škotų juos skyrė siauras kalnų upokšnis, kurį buvo 
galima perbristi tik vienoje vietoje: ten ir derėjo pradėti 
ataką. 

1650 metų rugsėjo trečios dienos rytas, apie šeštą va- 
landą. Saulė dar nepakilo aukščiau kalvų. Skotų stovykla 
nurimo: ilgo žygio išvarginti kareiviai tiesiog ant Žemės 
sugulė pailsėti, karininkai iškriko po aplinkinius namukus. 
Tą akimirką, kai, atrodė, viskas apmirė ir net vėjas, prisi- 
šėlęs per naktį, aprimo, iš anglų pusės pasigirdo pirmo- 
sios patrankų salvės, o netrukus kanonada susiliejo į vien- 
tisą gaudesj. Tariama ataka kairiajame sparne apgavo 
škotus; tuo pat metu dešiniajame sparne, greit perėjusi 
upokšnį, smogė Lamberto kavalerija. 

Tačiau jėgos vis dėlto buvo nelygios. Skotai greit susi- 
zgribo, šoko ant žirgų ir pasitiko Lambertą su visa savo 
kavalerija; Lambertas sutriko. Jo pulkai išsklido, lėtai 
traukėsi atgal, prie upokšnio. Į kovą puolė anglų pėsti- 
ninkai — jiems vadovavo Monkas. Sugniužo ir pėstinin- 
kai — jiems iš pradžių nepavyko atremti priešo. Durtynės 
buvo baisios. 

Akimirka buvo kritiška. Dabar į mūšį reikia mesti vi- 
sas jėgas. Karštligiškai susijaudinęs Kromvelis apžvelgė 
savo veteranus, išsitraukė špagą ir įbedė pentinus į ne- 
nustygstančio. žirgo šonus. Rinktinis geležinšonių rezervas 
puolė pirmyn, beregint perlėkė upokšnį, kaip plieno pleiš- 
tas įsirėžė į besikaunančiųjų gretas. Nuo netikėtos paspir- 
ties Lamberto raiteliai pajuto dešimteriopą jėgą, kardai 
suskambo dar labiau, ir škotai ėmė trauktis. Jų kavaleri- 
jos gretos vis labiau rietėsi atgal, prie kalno, sudaryda- 
mos statų kampą su pėstininkais, atidengdamos jų sparną. 
Dabar čia, į pėstininkus, Kromvelis nukreipė geležinšonių 
smūgį. Ir Monkas jau pergrupavo, surikiavo gretas, jis vėl - 
atakuoja, priešas palūžta, krinta, pakrikai traukiasi kalno 
link. 

Tą akimirką rūkas išsisklaidė, suspindo saulė virš jūros 
ir nušvietė kalvas, sublizgo ant šalmų. Kromvelis sustab- 
dė žirgą, apsižvalgė. Daugiatūkstantinė škotų minia, kaip 

avių banda, blaškėsi po priekalnes, o anglai iš visų pusių 
juos kapojo kardais, badė ietimis, spaudė. 

Mūšis netruko nė trijų valandų. Apie trys tūkstančiai 
škotų žuvo; apie dešimt tūkstančių metė ginklus ir buvo 
paimti j nelaisvę. Anglai, kurie nežinia kaip nuostolių 
beveik nepatyrė — Kromvelis suskaičiavo, kad žuvo tik 
dvidešimt Žmonių, — apsvaigę puolė vytis tuos, kurie ban- 
dė pabėgti pasroviui, į Hedingtoną. Kromvelis leido jiems 
persekioti priešą, o pats liko mūšio lauke — su pėstinin- 
kais ir gurguole. Jo akys žėrėjo, lūpos šypsojosi, jis buvo 
lyg apgirtęs. Buvo aišku, kad pasiekta visiška pergalė, 
galbūt pati didžiausia jo gyvenime. Jo protas negalėjo 
įvertinti šios pergalės masto. Tai iš tikrųjų buvo stebuklas. 

Rytojaus dieną jis rašė žmonai: 


„Mano brangiausioji! Neturiu laiko tau viską smulkiai 
aprašyti. | 

Daugelyje laiškų tu rašai, kad aš turiu skirti daugiau 
dėmesio tau ir tavo vaikams, ir aš galiu dėl to tau paprie- 
kaištauti. Jei aš tavęs dabar nemyliu dar daugiau negu 
anksčiau, manau, kad nelabai nusikalstu. Tai tiesa. Tu 
man brangesnė už viską pasaulyje, ir to užtenka. 

Viešpats mums parodė beribe malonę. Kas gali įver- 
tinti jo didybę? Aš vėl atgavau tikėjimą. Mano siela ste- 
buklingai atgijo, nors aš ir įtikinėju tave, jog senstu ir 
jaučiu, kaip senatvės negalios paslapčia užvaldo mane. O, 
kad taip ir mano nuodėmių sumažėtų! Melskis už mane. 
Mūsų paskutinės sėkmės smulkmenas tau praneš Haris 
Venas ar Dž. Pikeringas. Su meile visiems brangiems bi- 
čiuliams 

Tavo Oliveris Kromvelis.“ 


Rugsėjo 5 dieną, dar neatvėsęs, Kromvelis įsakė Zy- 
giuoti. Rugsėjo 7 dieną jis jau buvo Edinburge. Miestas 
pasidavė beveik be mūšio, į jo rankas pateko ir Edinburgo 
uostas; tik sena pilis dar laikėsi kelis mėnesius. Sutriuš- 
kintas, netekęs daug žmonių, Leslis su kariuomenės liku- 
čiais — keturiais ar penkiais tūkstančiais — atsitraukė į 
Sterlingą, į šiaurės rytus. Ten jis įsitvirtino tarp pelkių ir 


248 


upių. Karalius Karolis ir Škotijos vyriausybė persikėlė į 
šiaurę, į Pertą. 

Politinė situacija Škotijoje po Denbaro mūšio labai 
pasikeitė. Vigų, kraštutinių presibiterionų, kuriems vado- 
vavo Argailas, pozicijos labai pašlijo. Jie dar turėjo dau- 
gumą parlamente ir bažnytinėje asamblėjoje, bet nuosai- 
kieji nužudytojo hercogo Hamiltono partijos šalininkai 
ėmė kelti galvas. Jie užmezgė ryšius su Karoliu, tikėda- 
miesi su juo įveikti priešus. Grafas Lanarkas, dabar jau 
hercogas Hamiltonas, ir Loderdeilas vėl tapo artimi kara- 
liui, kuris dar gerai atsiminė patirtą pažeminimą, kai buvo 
priverstas pasirašyti atgailos deklaraciją. Rojalistų pozi- 
cijos sustiprėjo. Tada Argailas pasiūlė jaunajam karaliui 
vesti savo dukterį. Į Prancūziją pas karalienę buvo pa- 
siųstas zygunas gauti patarimo. 

Tuo tarpu Kromvelis žygiavo į priekį. Edinburge jis 
gavo pastiprinimų, maisto produktų ir dabar žygiavo į 
Sterlingą. Leslis taip pat truputį atsigavo po pralaimėji- 
mo. Sterlingas iš šiaurės buvo laisvas, ir ten plaukė visi, 
kas dar kartą norėjo susikauti su užkariautojais. Leslio 
kariuomenė netrukdoma gaudavo maisto, ginklų ir galėjo 
sėkmingai atremti priešą, kuris vėl nutolo nuo savo atra- 
minės bazės ir, kaip anksčiau, ėmė jausti materialinių 
sunkumų. Oras buvo bjaurus: lijo šalti lietūs, keliai vi- 
sai pabjuro. Mažos tvirtovės atkakliai priešinosi. 

Sterlingą priėjo rugsėjo 18 dieną ir iš karto pasiuntė 
žygūną su pasiūlymu pasiduoti. Leslis žygūno nepriėmė 
ir pareikalavo, kad Kromvelis paleistų iš nelaisvės kelis 
škotų karininkus už išpirką. Šis atsakė trumpai ir susier- 
zinęs: 

„Mes ne tam čia atėjome, kad prekiautume žmonėmis 
arba ieškotume naudos sau, o gindami Anglijos respubli- 
kos interesus.“ 

Jis jau norėjo įsakyti pradėti šturmą, bet paskutinę 
akimirką persigalvojo. Miestas buvo gerai įtvirtintas; per 
neįtikėtiną purvą nepavyko arčiau pritempti artilerijos; bu- 
vo gaila žmonių. Jis sušaukė karo tarybą. Buvo nuspręsta 
prie Sterlingo negaišti; geriau, kol neprasidėjo žiema, iš- 
valyti nuo priešo pietines Škotijos žemes. 

Ruduo prabėgo užkariaujant pietuose ir vakaruose 
esančius miestelius ir tvirtoves, o tai gerokai išvargino 
ir kariuomenę, ir patį Kromvelj. Spalio mėnesį jo kariuo- 
menė įžengė į Glazgą, prieš kalėdas visa žemutinė Skotija 
tapo jam pavaldi — ir rytinė dalis, kur pagaliau krito 
Edinburgo pilis, ir vakarinė. Galirna buvo sostinėje žie- 
moti, pailsėti, pasigydyti žaizdas, pagalvoti apie ateitį. 

Škotų stovykloje įvyko didelių permainų. Išsigandę 
Kromvelio pergalių, kraštutiniai presbiterionai, nuosaikieji 
rojalistai ir atviri kavalieriai susitaikė. Prieš rojalistus 
nukreipti įstatymai buvo panaikinti — užteko formaliai at- 
sisakyti ankstesnių paklydimų, ir jie vėl galėjo būti pri- 
imami karaliaus rūmuose, įeiti į vyriausybę, tarnauti ka- 
riuomenėje. Sausio pirmąją Skone, netoli Perto, Karolis 
II buvo iškilmingai karūnuotas. Po senos, pilnos žmonių 
bažnyčios skliautais skambėjo karūnavimo priesaikos Zo- 
džiai. Presbiterioniškas pamokslas buvo griežtas ir aist- 
ringas. Karalius pažadėjo viską, ko iš jo buvo reikalau- 
jama, visiškai pripažino Kovenantą ir dabar turėjo vykti 
į Aberdyną, iškelti ten savo vėliavą ir surinkti kariuome- 
nę — ne mažiau kaip dvidešimt tūkstančių žmonių. 

Į Edinburgą pas Kromvelį beveik tuo pačiu laiku at- 
vyko žinomas graveris Tomas Saimonas, turėjęs padaryti 
portreto eskizus. Parlamentas nutarė nukalti medalį jo 
pergalės prie Denbaro garbei. | 

Rudens kampanija parodė, kad Leslis laikosi ir laiky- 
sis ankstesnės taktikos. Lemiamo mūšio jis vengs, alins 
priešą mažais susidūrimais. Sausio pabaigoje Kromvelis 
vėl atakavo škotus ir užėmė dar keletą tvirtovių. Grjz- 
damas į Edinburgą iš žygio, krintant krušai ir sningant, 
jis labai sušalo, o rytojaus dieną jį paguldė baisi karšt- 
ligė. Tai buvo Airijos klimato sukelta liga, prieš metus 
jį jau purtė šaltis, degino karštis. Sį kartą sugriebė dar 
labiau: Kromvelis karščiavo, klfedéjo, atrode, kad jau vra 
prie mirties. Tačiau liga staiga atsitraukė. Kromvelis dar 
nežinojo, kad tai „trijų dienų karštligė“, klastinga liga, 
galinti pasikartoti daugelį kartų, negailestingai alinti au- 
ką. 

Vasario 11 diena jis visai gerai jautési ir jau eme 
tvarkyti reikalus. Prie darbo ir negandy jprates kareivis 
nemokėjo ir negalėjo gulėti lovoje. Tačiau prasidėjo ant- 
ras stiprus priepuolis — jis atkrito. 18 dieną Kromvelis 
vėl ant kojų, sakosi visai išgijęs. Tačiau bjaurioji karšt- 
ligė grįžo, ir tik 23 dieną jis vėl galėjo rašyti laiškus, 
įsakinėti, aptarinėti su karininkais naujų Žygių planus. 
25 dieną net norėjo vykti į uostą, prie jūros, pažiūrėti, kaip 
statomi nauji įtvirtinimai, tačiau buvo priverstas grįžti: liga 
vėl, lyg klastingas ir stiprus priešas, išmušė jį iš balno, 
paguldė į lovą, šį kartą jau dešimčiai dienų. 

Kromvelis buvo ne iš tų, kurie lengvai pasiduoda. Vos 
tik pasijutęs geriau, vėl imdavosi reikalų, pamiršdavo po- 
ilsį, gydytojo nurodymus, atsargumą. Tačiau pagerėjimo 
tarpai vis trumpėjo. Kovo 11 dieną jis vėl buvo silpnas, 
gydytojas uždraudė duoti jam laiškus. | 

Londone jo liga sukėlė daug nerimo; kad vyriausiasis 
vadas negali vadovauti ir šiaip buvo pavojinga, o čia dar 
kampanija per ilgai užtruko. Valstybės taryba pasiuntė 
į Edinburgą zygung — pareikšti užuojautos ir pažiūrėti, 
kaip sekasi. Generolas su karininkais pietavo valgomaja- 
me; jo kariuomenė buvo pasirengusi kautis. Žygūną su 
šiomis naujienomis tuojau pasiuntė atgal ir įdavė Krom- 
velio laišką Bredšou: 

„Milorde, didžiai dėkoju už jūsų didį rūpinimąsi ir 
švelnų dėmesį man, šito nevertam... Jūsų darbams esu 
per menkas: aš — niekinga būtybė — dar neseniai buvau 
panašus į skeletą; ir dabar dar esu niekam tikęs tarnas. .. 
Maniau, kad šio priepuolio neištversiu, tačiau viešpačiui 
atrodė kitaip...“ 

Zygunui Kromvelis pasakė, kad jo sveikata gera, kaip 
niekada. Jis iš tikrųjų pasveiko ir jau vėl ėmė gilintis į 
visus reikalus ir svarstyti naujos kampanijos planus. Ba- 
landžio 7—8 dienomis važinėjo karieta ir priiminėjo inte- 
resantus. Atrodė, kad pavasaris padėjo įveikti ligą. 

Štai jis jau vėl ant žirgo, dalyvauja susidūrimuose, 
lekia į Glazgą slopinti rojalistų maišto, apgula niūrias 
škotų tvirtoves. Tačiau pavasario oras apgaulingas. Ge- 
gužės 16 dieną Kromvelis vėl jaučia mirtinai šąlant kojas 

ir rankas, pačią Sirdj;-jj paguldo į lovą, apkloja, girdo 
šiltu vynu; jis sušyla, akys sausai žiba, temperatura vis 
kyla — ligonis beveik be sąmonės. Per tris dienas jį iš- 
tinka penki priepuoliai. 

Bijomasi, kad jis jau neatsikels. 

Londone labai sunerimę, Kromveliui pasiunčiami du jo 
gydytojai; jie vyksta paties lordo Ferfakso karieta. Ben- 
druomenių rūmai nutaria: ,,Kadangi lordas generolas ser- 
ga, o šalies, kurioje jis yra, klimatas atšiaurus, siekiant 
apsaugoti jo sveikatą, jam siūloma išvažiuoti į bet kurią 
Anglijos vietą, kur, dievo padedamas ir atkakliai gydomas, 
jis pasitaisytų, atgautų jėgas ir galėtų grįžti į kariuomenę; 
jam suteikiama teisė savo nuožiūra paskirti laikiną vadą.“ 

Tačiau kai gydytojai atvyko, Kromveliui jau buvo ge- 
riau. Tvirtas kūnas ir, kaip jis pats tikėjo, dvasia nugalėjo. 
Birželio mėnesį jis ėmė ruoštis naujai karinei operacijai. 


Tai buvo labai svarbu. Atėjo nerimą keliančių žinių 
apie rojalistų maištus Anglijoje. Gruodžio mėnesį prasidė- 
jo sukilimas Norfolke; kovo mėnesį buvo atskleistas didelis 
sąmokslas Lankašyre — jo dalyviai tikėjosi škotų pagal- 
bos; birželio mėnesį sukilo Velso kavalieriai. Škotijos kam- 
paniją reikėjo baigti trūks pliš — baigti geru, pergalingu 
smūgiu, kad būtų išaukštinta respublika, kad visi priešai 
pamatytų, ko ji verta. 

Tačiau kaip tai padaryti? Kaip smogti triuškinantį 
smūgį Lesliui, kuris tuo laiku jau turėjo pakankamai ka- 
riuomenės ir vėl troško kautis — jis nepamiršo sėkmingos 
praėjusių metų taktikos. Iš šiaurės jis laisvai gaudavo 
pastiprinimų ir maisto. Kaip pribaigti kavalierius, kai su 
Karolio vėliavomis į Pertą plaukė vis naujos ir naujos 
jėgos, kurioms pats karalius norėjo vadovauti. Nenugalė- 
tuose šiaurės kalnuose žvangino ginklus karingi klanai; 
tik žiūrėk, pradės prieš anglus partizaninį karą. Dar viena 
žiema Škotijoje — ir respublika nebeturės kariuomenės, gal 
liks ir be vyriausiojo vado. 

Kromvelis ryžtasi. Jo galvoje gimsta neregėtai įžūlus 
planas: apeiti rojalistus iš šiaurės, perkirsti gyvybės kelią, 
kad iš kalnų nebepasiektų ginklų, žmonių, maisto. Užblo- 

kavus iš šiaurės, pažiūrėti, ar jie norės kautis. Tačiau tada 
jiems liks vienas kelias — į pietus, į Angliją, į Londoną. 

Ar ne per daug drąsu? Karalius turi 20 tūkstančių 
žmonių, jis tik ir svajoja, kad karas vyktų tėvynėje, kad 
būtų karūnuotas Anglijos, o ne Škotijos karūna. Jei jis 
įžengs į Angliją, visi rojalistai subėgs po jo vėliavomis, 
susirinks visos tamsiosios jėgos ir užpuls neginamą sos- 
tinę. Ką jūs tada darysite, lorde generole Kromveli? 

Planas rizikingas, bet vienintelis. Kromvelj vėl krečia 
karštligė: ne ligos, o veiklos. Iš valstybės tarybos jis rei- 
kalauja ginklų, balnų, maisto ir svarbiausia — žmonių, 
ne samdinių, ne abejingų uždarbiautojų ar jėga nuo plūgo 
atplėštų rekrūtų, o savanorių — tų, kurie žino uz ką ko- 
voja. 

Liepos mėnesį jis pasiunčia Lambertą apeiti Sterlingą 
iš šiaurės; truputį vėliau iš Edinburgo pajuda visa kariuo- 
menė jam padėti. Rojalistų ryšiai su kalnuotąja Škotija 
nutraukti, tuoj kyla sunkumų dėl maisto. Jie spąstuose. 
Jiems lieka trys keliai: eiti prieš Kromvelį ir leistis su- 
triuškinamiems atvirose kautynėse; likti vietoje ir lėtai 
mirti badu; traukti į Angliją. Kiekvienam atvejui Kromve- 
lis pasiruošęs. Jis jau užėmė pagrindines tvirtoves šiaurėje 
ir rugpjūčio pirmąją pasiekė Pertą, iš kurio laiku išvyko 
karalius ir dvariškiai su visa kariuomene ir įgula. 

Tą dieną, pasiuntęs į miestą parlamentarus su pasiū- 
lymu pasiduoti, Kromvelis sužinojo, kad jungtinė Škotijos 
rojalistų kariuomenė su pačiu Karoliu priešakyje, vado- 
vaujama Deivido Leslio, patraukė iš Sterlingo ir pasuko 
į pietus, į Angliją. Drąsus, bet rizikingas jo planas ėmė 
pildytis. 

Jis tuojau pasiuntė įsakymą Harisonui į Edinburgą 
„Sekti priešo judėjimą ir stengtis jj sulėtinti“. Rytojaus 
dieną Pertas pasidavė. Kromvelis paliko ten įgulą, įsakė 
Monkui su 5 tūkstančiais žmonių apgulti ir paimti Sterlin- ` 
ga, o pats rinktinės kavalerijos priešakyje nuskubėjo į 
pietus, paskui priešą. 

Prasidėjo pats nuostabiausias, fantastiškai greitas, pui- 
kiai organizuotas Kromvelio kariuomenės maršas — toks, 
kuris, biografo teigimu, iki šiol žavi karo istorikus. Kara- 

lius ir Leslis su 20 tūkstančių žmonių skubėjo senu Hamil- 
tono keliu: per Karlailį, Vyganą ir Voringtoną, per šiaurės 
vakarų grafystes. Ten vyravo stiprios rojalistiškos nuo- 
taikos, ir karalius tikėjosi, kad prie jo prisidės minios 
ginkluotų pasekėjų. Kromvelis pasiuntė Harisoną paskui 
kairįjį priešo sparną, Lambertą — paskui škotų kariuome- 
nės užnugarį, o pats žygiavo labiau į rytus, norėdamas 
papildyti jėgas Jorkšyre. Jo pėstininkai įveikdavo po dvi- 
dešimt mylių per dieną. Visi jie turėjo susijungti dar 
nepriėję Londono, aplenkti karalių ir uždaryti jam pri- 
eigas į sostinę. 

Karaliaus planai neišsipildė. Rojalistai Anglijoje buvo 
labai silpni, sutriuškinti, didesnio sukilimo sukelti nega- 
lėjo. Grafas Derbis su tūkstančiu žmonių norėjo pasiekti 
karalių, bet pakeliui jį sumušė Robertas Lilbernas. Atski- 
ri, menkai ginkluoti būriai — štai ir visas papildymas, kurį 
jis pakeliui gavo. Ant kulnų jam lipo Lamberto ir Hariso- 
no kavalerija, puldinėdama užnugarį, — Kromvelis taip pat 
mokėsi iš priešo. O respublikonai Karoliui visur atkakliai 
priešinosi. Rinkosi ir ginklavosi milicija, liaudies kariuo- 
menė. Karalius, vedęs paskui save Škotijos kariuomenę, 
karalius, norėjęs užgrobti sostą, pasinaudodamas svetim- 
šalių įsiveržimu, buvo visų priešas. Nacionalinis išdidu- 
mas ir neapykanta vėl uždegė anglų širdis, jie buvo pasi- 
ryžę vėl kautis už respubliką, nors ji ir netobula, nors ji 
` ir apvylė jų lūkesčius. Dabar jau ir lordas Ferfaksas pri- 
pažino, kad Anglija užpulta. Jorke jis pats surinko didelį 
ginkluotą būrį ir pasiuntė jį Kromveliui. 

Londoną apėmė didis nerimas. Parlamentas ir Sitis 
vėl suabejojo Kromveliu: ar tik jis nesusimokė su kara- 
lium? Tiesa, jo laiškai ramino, teikė vilties: jis viską Zino, 
viską mato ir imasi priemonių, tikisi greit pasivyti priešą 
ir prašo visas jėgas, kurias tik galima surinkti sostinėje, 
pasiųsti jo pasitikti. 

Imasi darbo guvūs ir drąsūs respublikonai: Venas, Sko- 
tas, Martenas. Jie ruošia kariuomenę, ginkluoja miliciją, 
renka savanorius. Parlamentas išleidžia lapelį, kuriame 
Karolis Stiuartas ir jo pasekėjai kaltinami valstybės išda- 
vimu; visiems, kurie jiems padeda, gresia mirties bausmė. 

Generolas Flytvudas su naujomis jégomis skuba pasitikti 
rojalistų. 

Paskutinėmis rugpjūčio dienomis, kai Karolis įsikūrė 
Vusteryje ir, kaip ir tėvas, iškėlė ten karaliaus vėliavą, 
kviesdamas ištikimus valdinius į kovą su maištingais 
vasalais, visos respublikonų jėgos — Kromvelio, Lamber- 
to, Harisono ir Flytvudo kariai — susibūrė į vieną gele- 
žinį kumštį, kad pagaliau sutriuškintų ir škotus, ir Karolį, 
ir visus anglų rojalistus. Toks operacijų tikslumas suža- 
vétam biografui atrodo „puikus net telegrafo laikais, o jy 
sėkmė rodo nepaprastą paties Kromvelio ir jo artimiausio 
padėjėjo Lamberto karinį talentą... Trys korpusai, išėję 
iš skirtingų vietų, būdami toli vienas nuo kito, susitiko 
kaip tik ten, kur reikėjo.“ Parlamento kariuomenėje buvo 
per 30 tūkstančių kareivių ir karininkų — dvigubai daugiau 
negu nesėkmės apstulbintų, pavargusių škotų. 

Kromvelis savo kariuomenę perskyrė į dvi dalis: viena, 
vadovaujama Flytvudo ir Lamberto, perėjo Severną ir 
užtvėrė karaliui kelią į Velsą; kita, didesnioji, vadovau- 
įama Kromvelio, atsistojo kelyje į Londoną. 

1651 metų rugsėjo 3 dienos rytas — lygiai prieš metus 
buvo pasiekta didi pergalė prie Denbaro. Sj kartą dangus 
buvo giedras, oras grynas, o saulė švietė taip aiškiai, kaip 
tik ji gali šviesti giedrą, nedebesuotą rudens dieną. Iš 
pat ryto kareiviai statė tiltus per platų vandeningą Sever- 
ną ir jo vakarų intaką Timą. Saulė jau buvo aukštai pa- 
kilusi, kai viskas buvo paruošta ir Flytvudo pulkai, perėję 
nauju tiltu per Timą, smogė škotų stovyklai iš pietų. Jiems 
į pagalbą nuskubėjo Kromvelis, su geležinšoniais persi- 
kėlęs per Severną. Jis pats vedė savo kareivius. Savęs 
jis netausojo: pasirodydavo pavojingiausiose mūšio vietose 
ir, išsitraukęs špagą, pirmas puldavo priešą. Tokio baisaus 
spaudimo apstulbinti škotai ėmė trauktis, atkakliai prie- 
šindamiesi, atsišaudydami iš už užtvarų. Anglai paskui 
savo vadą juos vis stipriau spaudė ir netrukus nuvijo į 
Vusterio pakraštį, kur buvo dar vienas tiltas per Sever- 
ną — jis vedė prie miesto vartų. Po pusiaudienio Karolis, 
pats panoręs būti vyriausiuoju vadu, užlipo katedros var- 
pinės laipteliais ir pamatė, kad škotų kariuomenė bėga 

į miestą, o ją persekioja priešas. Tą akimirką varpinė 
sudrebėjo: iš rytų smogė sunkioji apgulos artilerija. Greit 
nusileidęs žemyn, Karolis įsakė atvesti žirgą ir, iš ne- 
kantrumo drebėdamas, nušuoliavo prie rytinių vartų, norė- 
damas pats vadovauti išpuoliui. Su juo buvo kavalerijos 
eskadronas ir geriausi pėstininkai. 

Karalius buvo jaunas, jo gyslose tekėjo karštas pran- 
cūzų kraujas; jis prisiminė šaunias Ruperto atakas. Stai- 
gus jo kavalerijos smūgis truputį sukrėtė be vado likusią 
parlamento kariuomenę kairiajame krante. Durtynės buvo 
įnirtingos kaip niekada. Skambėjo kardai, poškėjo ietys, 
švysčiojo muškietų buožės. Parlamento naujokai ir nepri- 
tyrę milicijos būriai ėmė trauktis, mesti ginklus. Tačiau 
jų vadas buvo ne toks, kuris bent vieną mūšio plotelį pa- 
liktų be priežiūros. Kai škotų pasipriešinimas dešiniajame 
krante buvo palaužtas, Kromvelis, surinkęs geležinšonius 
į kumštį, grįžo prie perkėlos, staiga forsavo tiltą ir, kai 
atrodė, kad jo kariuomenė tuoj ims bėgti, išniro su per- 
galingu šūkiu lūpose, lyg pats karo dievas, padrąsino ir 
nuvedė paskui save karius toks ramus ir smagus, pasiti- 
kintis, kaip tik jis mokėjo. 

Karaliaus būriai atsitraukė; karalius neteko žirgo ir 
pėsčias bėga į miestą; jo pėstininkai nešaudo, nes trūksta 
parako; vadai — Hamiltonas ir Duglas — mirtinai sužeisti. 
O Kromvelis vis puola. Štai jis paėmė priešo patrankas ir 
atgręžė jas į miestą; štai jis jau prie miesto sienų, kur 
skubiai atsitraukė kavalieriai; štai jis reikalauja, kad for- 
to komendantas nedelsdamas pasiduotų. Jam atsako pat- 
rankų šūviais. ,,Sturmas!“ — įsako jis, ir fortas paimtas, 
įgulos kareiviai krinta vienas po kito, neišlaikę baisių 
durtynių. 

Parlamento kariuomenė kaudamasi įsiveržia į miestą, 
šaudydama ir mojuodama kardais. Gatvės pilnos sužeis- 
tujų ir Žuvusiųjų, apvirtusių vežimų, paliktų patrankų, 
bet mūšis tęsiasi. Rojalistai bėga; per vakarinius vartus 
jau įsiveržė respublikonų pulkai. Karolis supranta savo 
gėdą: jo kareiviai tuzinais pasiduoda į nelaisvę. Jis užšoka 
ant svetimo žirgo ir beviltiškai šaukia saviškiams: 

— Geriau Saukite j mane, nenoriu likti gyvas! Nenoriu 
matyti Sios lemtingos dienos pabaigos! 

Tačiau patetiški šūksmai nepadės, o ir ne laikas šūkauti. 
Reikia gelbėti gyvybę, kad ir kas būtų, reikia išvengti 
nelaisvės. Pusšimtis rojalistų apsupa karalių ir, atkakliai 
gindamiesi, traukiasi prie šiaurinių miesto vartų, kur ke- 
lias dar laisvas. Pagaliau mūšio garsai, degantis, krauju 
užlietas miestas nutolsta. Karolis su grupele žmonių joja 
į šiaurę ir staiga pasiveja tris tūkstančius škotų raitelių, 
kuriems vadovauja Deividas Leslis. Buvęs vyriausiasis 
vadas pabėgo mistiškai išsigandęs Kromvelio kardo, nė 
-nestojęs į mūšį. Karolis niekuo nebepasikliauja: kad išsi- 
gelbėtų, reikia rūpintis pačiam. Jis persirengia valstiečio 
drabužiais ir traukia į pietus, į Bristolį, vengdamas dide- 
lių kelių, aplenkdamas miestus, jodamas naktimis. Tik po 
kelių mėnesių klajonių jis laimingai pasiekia Prancūzijos 
krantus. | 

Žiaurios durtynės ankštuose Vusterio kvartaluose pa- 
mažu rimsta. Artilerija, išilgai gatvių guldžiusi škotus 
tiesiog kuopomis, šaudo vis rečiau ir rečiau. Sen ten dar 
pasigirsta durtynių garsai, bet jie vis tylesni. Kromvelis 
laimėjo dar vieną puikią pergalę. Škotų kariuomenė beveik 
visiškai sunaikinta. Žuvo apie trys tūkstančiai žmonių; 
devyni tūkstančiai paimti į nelaisvę. Tie, kuriems pavyko 
išsigelbėti per šiaurinius vartus, po kelių dienų susidurs 
su iš visų pusių į Vusterį skubančiais milicijos būriais ir 
taip pat žus ar bus paimti į nelaisvę. Bus pagauti visi 
vadai — Leslis, Hamiltonas, Loderdeilas, grafas Derbis. 
Rojalistų kariuomenė žlugo. 

Tai buvo paskutinis Kromvelio mūšis, paskutinė jo 
pergalė mūšio lauke. 

Sis mūšis visam pasauliui parodė, kad Kromvelis — 
tikrai didis karvedys, puikus organizatorius, strategas ir 
taktikas. E 


17. Kromvelis 


Devintas skyrius 


REFORMATORIUS 


Kromveliui, jo karininkams ir kariuomenei buvo jteikta 
nemaža peticijų iš įvairių grafysčių, kuriose su padėka 
pripažįstami dideli jo nuopelnai ir vardijami nepakeliami 
sunkumai, slegiantys šalį. Kad šie sunkumai būtų pa- 
šalinti, jie prašo generolą . Kromvelj, jo karininkus ir 
kariuomenę padėti ištaisyti šias blogybes. 


Iš Vaitloko atsiminimų 


Dabar, kai buvęs karalius negyvas, o jo sūnus sutriuš- 
kintas, reikia deramai sutvarkyti „palstybės reikalus. 


Kromvelis 
1. ILGOJO PARLAMENTO LIEKANA 


Rugsėjo trečioji, du kartus apvainikuota didžiomis per- 
galėmis, tapo Anglijos respublikos nacionaline švente. 
Parlamentas nusprendė ateityje laikyti ją Padėkos diena; 
dirbti tą dieną buvo draudžiama. 

Kromvelio pergalės išaukštino Angliją viso pasaulio 
akyse. Kai 1649 metų vasarą jis išvyko iš Anglijos, atrodė, 
kad visos valstybės nusiteikusios priešiškai. Dabar, po 
dvejų metų, kai jis triumfuodamas grįžo į Londoną, buvo 
aišku, kad Anglija jau užėmė derančią vietą tarp Europos 
valstybių: daugelis norėjo su ja draugauti, kitos prisibijojo. 
Su Karoliu jau niekas nebesiejo rimtų vilčių — jo padėtis 
įvairių valdovų rūmuose iš tikrųjų buvo apgailėtina. 

Keista, bet pirmoji respubliką pripažino katalikų Ispa- 
nija — sena, tradicinė Anglijos priešininkė. Jos pavyzdžiu 
netrukus pasekė Vokietijos imperatorius ir kunigaikščiai, 
Venecija, Genuja, Šveicarijos kantonai, Danijos ir Portu- 
galijos karaliai, Svedijos karalienė Kristina ir pagaliau, 
po dvejų metų — pati Frondos purtoma Prancūzija. Tik 
Rusijos caras Aleksejus nepanoro pripažinti karaliaus Zu- 
dikų respublikos: jis nutraukė su Anglija visus santykius 
ir iš savo valstybės išvarė visus anglų pirklius. 

Po Airijos ir Skotijos, kuriose 1651 mety pabaigoje 
pasipriešinimas galutinai buvo palaužtas, Anglijos respub- 
likai pakluso ir užjūrio kolonijos — Naujoji Anglija, Niū- 
faundlendas, Virdžinija, Merilendas. 

Respublikos viduje rojalistų maišto pavojus buvo iš- 
rautas su šaknimis. Nusilpo, beveik visai nurimo ir levele- 
rių judėjimas, kurį nustelbė karo rūpesčiai ir patriotinis 
pakilimas. Atrodė, kad dabar atėjo derliaus rinkimo me- 
tas — taikaus ir laimingo gyvenimo naujoje, išvalytoje ir 
atnaujintoje šalyje metas. Tačiau, kaip rašė poetas, 
»....Vis dėlto dar daug ką reikia užkariauti: juk taikos 
metais būna savų pergalių ne menkesnių už karą...“ 

Šalis buvo nualinta. Prekyba ir amatai nusmukę, kaip 
ir žemdirbystė. Zemės savininkai, gavę visišką laisvę, be- 
gėdiškai plėšė valstiečius, Sie nuskursdavo, netekdavo 
menkų rėžių ir duonos kąsnio. Vietoj senų patriarchalinių 
lordų, kurie pabėgo į karaliaus kariuomenę ar į užsienį, 
atsirado nauji ponai, dar ciniškesni, dar savanaudiSkesni; 
su dar didesne energija jie aptvėrinėjo laukus, varė vals- 
tiečius iš senų gyvenviečių, ir šie papildydavo didžiulę 
valkatų, kurių buvo pilni Anglijos keliai ir miesteliai, ar- 
miją. Bedarbių buvo tiek, kad respublikai iškilo rimta 
problema: kaip juos išmaitinti, išvengti jų nepasitenkinimo. 
Kalėjimai lūžo nuo neišsigalinčių skolininkų. Įstatymų 
niekas nesilaikė arba begėdžiai teisininkai juos panaudo- 
davo piktam ir pasakiškai lobo iš nelaimingų nuskurdusių 
žmonių. Mokesčiai labai padidėjo — beveik 50 tūkstančių 
kariuomenei reikėjo atlyginti už tarnybą, ja maitinti. Baž- 
nyčioje iš viso jokios tvarkos nebuvo. Tikrai šioje šalyje 
dar daug ką reikėjo užkariauti. .. 

Rugsėjo trečioji Kromveliui taip pat tapo ypatinga 
diena. Visą likusį gyvenimą jis šventai ją gerbė ir minė- 
davo. Vėliau, jau po jo mirties, priešai sukūrė legendą, 
kad tą dieną, prieš Vusterio mūšį, miške pas jį atvyko“ 
kažkoks paslaptingas ponas su pergamento ritinėliu ran- 
koje. Jis pažadėjo Kromveliui septynerius metus pildyti 
visus jo norus, kad paskui visai užvaldytų jo sielą ir kūną. 
Kromvelis krauju pasirašė sutartį su velniu, žinoma, tai 
buvo ne-kas kitas, o jis, ir, velniško įkvėpimo pagautas, 

puolė į mūšį. Stai kaip galima paaiškinti jo puikią per- 
galę. Šioje istorijoje tikra tik tai, kad Kromvelis mirs 
lygiai po septynerių metų, tą pačią dieną — rugsėjo tre- 
c14)4. 

Pergalé prie Vusterio ne tik apvainikavo Kromvelj kaip 
nenugalimą vadą, ne tik sutvirtino jo įsitikinimą, kad jis 
teisus, bet ir išvadavo jo sielą nuo ilgamečio rūpesčio, 
baimės dėl respublikos likimo, nepasitikėjimo savo pašau- 
kimu. Dabar buvo galima pailsėti, net paišdykauti — šalin 
liūdesį. Jis buvo tėvynėje: jos mieli laukai ir tarpumiškės 
glostė akis. Jis vyko namo, pas mylimą žmoną, pas vaikus. 
Jis kvėpavo tėvynės oru. Pakeliui į Londoną jam padova- 
nojo medžioklinių sakalų, kuriuos labai mėgo, ir jis, viską 
pamiršęs, vienai dienelei atsidavė jaunystės aistrai — me- 
džioklei. 

Londone jj vėl pasitiko su triumfu ir patrankų šūviais. 
Parlamentas padovanojo jam dar ir karaliaus vasaros re- 
zidenciją — puikųjį Hempton Kortą su dideliu parku, ku- 
riame buvo daugybė elnių, pridėjo dar keturis tūkstančius 
svarų per metus. Vos tik sugrįžo, ėmė lankytis užsienio 
valstybių pasiuntiniai; peticijos, aplenkiant parlamentą, 
būdavo jteikiamos jam. Oficialiame sveikinime Bendruo- 
meniy rūmai jam rašė: „Dabar, kai su dievo palaiminimu, 
atsiųstu jums ir kariuomenei, priešas visai sunaikintas ir 
padėtis Anglijoje, taip pat ir Škotijoje, tokia, kad jūsų 
prakilnybei nebūtina tęsti kampaniją, parlamentas nori, 
kad jūs visai pasveiktumėte ir sustiprėtumėte ilsėdamasis 
ir džiaugdamasis, kiek tik laikysite reikalinga, ir kad pa- 
sirinktumėte vietą netoli Londono, kad svarbiuose parla- 
mento posėdžiuose respublikai visiškai įtvirtinti galėtume 
matyti jus ir pasinaudoti jūsų patarimais.“ 

Dabar Kromvelis buvo svarbiausias žmogus Anglijoje. 
Pamokslininkas Hju Pitersas, stebėjęs jo triumfą, net pa- 
sakė: „Šis žmogus taps Anglijos karaliumi.“ Tik kažin ar 
Oliveris dabar apie tai galvojo. Reiškiamą pagarbą jis 
priimdavo labai santūriai; kalbėdavo tik apie savo kareivių 
narsumą ir gabumus — ir niekada apie save. Jis kaip ir 
anksčiau gyveno nepretenzingai, nors dabar jo rezidencija 
buvo Vaithole; ten grupė pastatų buvo vadinama Kokpitu. 

Užsienio valstybių pasiuntiniai labai stebėjosi spartietišku 
jo buto apstatymu ir gyvenimo būdu. Jis dabar apie save 
negalvojo — džiaugėsi taika ir sveikata. Praėjo laikai, kai 
reikėjo kautis, lieti kraują, rizikuoti. Dabar reikėjo apsi- 
žvalgyti ir pagaliau imti tvarkyti valstybės reikalus — vis- 
ką galutinai sutvarkyti, nes to taip laukė liaudis. 

Kromvelis jau seniai jautė, kad reikia sutvarkyti tautos 
vidaus gyvenimą,— dar nuo nelaimingojo karaliaus mir- 
ties. Ši mintis nedavė ramybės nei Airijoje, nei rūsčios 
šalies šiaurėje mūšių laukuose. 1649 metų rugpjūčio mė- 
nesį jis pasirašė karininkų tarybos parlamentui įteiktą 
peticiją, kurioje buvo sakoma: „Visi anksčiau išleisti bau- 
džiamieji įstatymai, taip pat pastaruoju metu išleisti įsakai, 
pagal kuriuos daug dievobaimingų žmonių buvo perse- 
kiojama, turi būti panaikinti... Kaip galima greičiau rei- 
kia apsvarstyti klausimą dėl gausybės nereikalingų ir la- 
bai painių įstatymų, kurie sukelia daug nepatogumų, nes 
yra naudingi tik kai kuriems žmonėms, o visuomenei 
kenkia...“ Po metų, išvykdamas į šiaurę, jis sakė Ledlo, 
kad visas jėgas norėtų skirti esminei bažnyčios ir teisės 
reformai. Tačiau teisininkai priešinasi. Kai tik pradedama 
kalbėti apie teisės reformą, jie šaukia, kad tai kėsinimasis 
į nuosavybę. „Teisė, kokia ji yra dabar,— atvirai prisipa- 
žino Kromvelis, — atitinka tik teisininkų interesus, turtin- 
guosius skatina išnaudoti vargšus.“ 

O po Denbaro, dar neatvėsęs nuo stebuklingai pasiek- 
tos išvargusios kariuomenės pergalės, spykeriui jis rašė: 
„Per jus viešpats nuveikė kare didelius darbus; didelių 
darbų laukia žmonės iš jūsų ir taikos metu. Aukokitės, bet 
išsaugokite ir sustiprinkite savo valdžią, kad galėtumėte 
sutramdyti išdidžiuosius ir įžūliuosius, kurie kėsinasi į 
Anglijos rimtį; palengvinkite išnaudojamųjų kančias, įsi- 
klausykite į vargšų kalinių dejones; pasirūpinkite, kad 
nė vienas luomas nepiktnaudžiautų. . Respublikai netinka, 
kai dėl nedaugelio praturtėjimo skursta daugelis.“ 


Su tokiais ketinimais Kromvelis grįžo į Angliją. Saliai 
buvo iškilę trys pagrindiniai uždaviniai. Pirmas — teisės 
reforma, kuri jo ir amžininkų akyse reiškė ne tik pakeisti 

įstatymų leidimą, bet ir padaryti socialines permainas. 
Žiaurūs karai šalyje sukėlė chaosą: reikėjo sutvarkyti lend- 
lordo ir nuomininko, skolininko ir kreditoriaus, darbininko 
ir samdytojo santykius. Nebuvo panaikinta sunkiausia fe- 
odalinė nuostata — žemės nuomos teisė; valstiečiai dirb- 
davo lordo žemę kaip baudžiauninkai; jie netapo savo 
žemės savininkais, negavo teisių ir į bendruomenių plotus. 

Antras uždavinys — bažnyčios reikalų sutvarkymas; 
išdraskytos, be paveikslų ir gražmenų, išdaužytais vitra- 
žais ir sugadintais vargonais jos buvo tuščios; kartais 
kareiviai jose įsirengdavo kareivines, kartais arklides ar 
kalėjimus. Anglikonų dvasininkai išsilakstė; veltui presbi- 
teriai bandė surinkti ir ganyti dievo aveles; jų klausė tik 
klestintys pirkliai ir finansininkai. Liaudyje buvo daugybė 
įvairiausių, keistų, tiesiog fantastiškų sektų. Keliais iš 
miesto į miestą, iš vienos turgaus aikštės į kitą klajojo, 
sukviesdami minias, valkataujantys pamokslininkai. 

Visų jų nuomonė buvo vienoda: jie reikalavo panaikinti 
bažnytinę dešimtinę. Taigi bažnytinis, religinis reikalavi- 
mas tapo socialinis. Bažnyčia, kaip vieninga organizacija, 
jau seniai nebeegzistavo, daugiausia jos turto pateko į 
pasauliečių savininkų, tų pačių apsukriy džentelmenų, nau- 
jųjų žemės savininkų, rankas; o visi gyventojai, nuo apa- 
čios iki viršaus, kažkodėl turėjo mokėti nuo senų laikų 
tebegaliojantį, nepakeliamą mokestį. Kromvelis jau seniai 
manė, kad jį reikia panaikinti. 

Trečias aktualus uždavinys — paleisti dabartinį parla- 
mentą ir paskirti rinkimus į naują, geriau atstovaujamą, 
gausesnį. Iš tikrųjų tie šešiasdešimt žmonių, kurie dabar 
posėdžiavo Vestminsteryje, kėlė nuostabą. Saujelė žmonių. 
likusių po pabėgimų, valymų, išdavysčių, karų, jau seniai 
niekam neatstovavo, tik patys sau. Anksčiau Bendruome- 
nių rūmuose buvo apie 500 žmonių — tik tokį susirinkimą 
galima vadinti parlamentu, tik jis gali garbingai valdyti, 
leisti teisingus įstatymus. 

Kuo akyliau Kromvelis žvelgė į kažkada revoliucingai 
nusiteikusius independentus, tuo labiau stebėjosi, kur din- 
go Veno, Hezlrigo, Marteno karštas idealizmas? Kur jų 
nepaperkamas teisingumo troškimas, jų rūpinimasis liau- 

dies gerove, teisétumu ir laisve? Dabar jie tuo nebesiru- 
pino. Kaip ir kariuomenė, jie išsigimė ir dabar garbino 
visai kitus dievus. Juos apėmė gobšumas, nesulaikomas 
turto troškimas; jie praturtėjo iš Airijos; jie griebė patys 
ir dalijo vienas kitam žemes, miškus, anglių kasyklas, iš 
rojalistų atimtas brangenybes, pelningas pareigas, šiltas 
vieteles, monopolius. Dabar svarbiausias jų uždavinys bu- 
vo sustiprinti savo valdžią, pagausinti turtą. Jų įstatymai 
kaip tik siekė „nuskurdinti daugelį, kad galėtų turtėti ne- 
daugelis“. 

Beveik pusė jų buvo teisininkai. Apie kokią teisės re- 
forma išnaudojamųjų naudai galima kalbėti? Daugelis jų 
buvo buvusių bažnytinių žemių savininkai ir gaudavo de- 
šimtinę. Argi jie galėjo panaikinti dešimtinę? Visi žemes 
valdė kaip lendlordai. Argi jie galėjo panaikinti žemės 
nuomos teisę? Visi jie drebėjo dėl savo valdžios, dėl savo 
pelningų pareigų ir turtų. Argi jie galėjo įvykdyti demo- 
kratines reformas? Argi jie galėjo atsisakyti įgaliojimų 
ir paskirti naujo parlamento rinkimus? 

Todėl nei dešimtinė, nei žemės nuomos teisė nebuvo 
panaikinta; teisės reforma nebuvo vykdoma, nors, vaiz- 
duodami, kad kažkas daroma, posėdžiavo įvairūs komitetai; 
mokesčiai nemažėjo, žodžio, spaudos, tikėjimo laisvės ne- 
buvo atkurtos. Vietoj to buvo leidžiami įsakai, draudžian- 
tys gaidžių peštynes, lokių medžioklę su šunimis, žirgų 
lenktynes, kad nesusirinktų žmonių ir, gink dieve, nekiltų 
riaušės. Už santuokos neištikimybę buvo skiriama mirties 
bausmė; už prostituciją baudžiama rimbais, išdeginama 
kakta, uždaroma į pataisos namus; pakartotinai už pros- 
tituciją buvo skiriama mirties bausmė. Girtuokliavimas 
buvo laikomas kriminaliniu nusikaltimu. 

Užsienio politika taip pat buvo savanaudiška, grobi- 
kiška, daroma viskas, kad tvirtėtų naujosios klasės. Pir-. 
miausia susidurta su Olandija — rimtu konkurentu jūrų 
platybėse. Jos prekybinis laivynas buvo gausesnis ir tur- 
tingesnis už Anglijos, ji šeimininkavo jūrose ir turėjo 
daugybę kolonijų. Ji įveždavo savo laivais prekes į Angliją 
iš viso pasaulio ir nemažai pelnėsi. 

Vestminsterio valdovai pasiülé Olandijai gynybos ir 
puolimo sąjungą, neva sutelkiančią protestantų jėgas prieš 
popiežiaus grėsmę, o iš tikrųjų tam, kad prarytų Olandijos 
„prekybą ir pasinaudotų jos kolonijomis. Tačiau Olandija 
nepanoro tapti menka Britanijos provincija ir sąjungą at- 
metė. Tada parlamentas 1651 metų spalio mėnesį išleido 
žymųjį „Navigacijos aktą“, pagal kurį visos prekės į Ang- 
liją gali būti įvežamos tik Anglijos ar laivais tų šalių, kur 
jos pagamintos. Taigi Olandijos prekyba, kuri vertėsi per- 
veždama svetur pagamintas prekes, buvo sužlugdyta. O 
Anglija ėmė karštligiškai kurti laivyną, ruošdamasi karui dėl 
viešpatavimo jūrose. 

Kromveliui visa tai nepatiko. Kai pirmasis apsvaigimas 
nuo pergalių praėjo, kai jis pagyveno Londone, apsižiū- 
rėjo, pamatė, kad viskas daroma ne taip, kaip norėtų. 
Tiesą sakant, jo mintys ir norai dėl būsimo valstybės 
sutvarkymo visai skyrėsi nuo Bendruomenių rūmų, kuriuos 
liaudis jau seniai vadino tik „Rump“ — Ilgojo parlamento 
liekana,— narių siekių. Jis puoselėjo idėją suvienyti visas 
protestantų valstybes, kurias valdytų Anglija, o jie sava- 
naudiškais sumetimais ruošė karą su protestantiškąja 
Olandija ir koketavo su katalikiškąja Ispanija. Jis buvo 
pažadėjęs ir norėjo reformuoti teisę, o jie tuo suinteresuoti 
nebuvo. Jis būtų norėjęs panaikinti bažnytinę dešimtinę, 
o jie jokiu būdu nenorėjo sutikti. Jis sektantų nebijojo, 
savo kariuomenėje jiems nuolaidžiavo. ,,AS geriau sutik- 
čiau,— sakė jis,— kad pas mus būtų įvestas mahometonų 
tikėjimas, negu leisčiau, kad nors vienas dievo vaikas 
kęstų priespaudą“; paskutiniu laiku jis ypač suartėjo su 
chiliazmo šalininku Harisonu, o parlamento nariai liau- 
dies sektų bijojo ir persekiojo jas. Kromvelis savanaudis 
nebuvo, bet turtą vertino ir sunkiai dirbo, kad turėtų dau- 
giau; tačiau jis lengvai atsisakė pelningų Airijos lordo 
leitenanto pareigų — to, ką jau turėjo, užteko; vėliau vi- 
suomenės reikalams atiduos ir jam dovanotus karaliaus 
rūmus; o jie, parlamento vadeivos, nesirinkdami ir nejaus- 
dami saiko, griebė ir griebė sau postus ir žemes, rūmus 
ir monopolius; nesikratė nė kyšių. Kromvelis mylėjo ir 
vertino kariuomenę, savo kūdikį ir jėgą, o jie jos nekentė. 

Pagaliau jis reikalavo, kad jie patys iSsiskirstyty, o tam 
jie niekaip nesiryZo. 

Sis paskutinysis punktas ir tapo svarbiausia kliūtimi. 
Vis dėlto Kromvelio, kurio jie dabar dar labiau prisibijojo, 
autoritetas nugalėjo: parlamento paleidimo data buvo pa- 
skirta 1654 metų lapkričio trečioji. Turėjo praeiti ilgi treji 
metai, kol jie neteks valdžios. Argi neteks? Ar tik jie neke- 
tina jau dabar taip sutvarkyti rinkimus, kad užsitikrintų 
naujajame parlamente vietas iki gyvos galvos ir vado- 
vaujančius vaidmenis? 


Teko nedelsiant rimtai išnagrinėti valstybės sutvarkymo 
reikalus. Gruodžio 10 dieną Kromvelis spykerio Lentalo 
namuose sušaukė pasitarimą. Buvo pakviesti Bendruome- 
nių rūmų nariai ir vadovaujantys karininkai — nemažai 
žmonių. Kol kas Kromvelis tik norėjo sužinoti, ką jie mano, 
ir galbūt išsiaiškinti, kokia pažiūra teisingesnė ir tvir- 
tesnė. Kai visi susėdo ir nurimo triukšmas, Kromvelis 
pasakė: 

— Ponai, dabar, kai buvęs karalius miręs, o jo sūnus 
sutriuškintas, turime deramai sutvarkyti valstybės reika- 
lus. Mes turime šį klausimą apsvarstyti ir pagalvoti, kaip 
ir ką daryti. 

Visi tylėjo. Klausimas buvo toks svarbus, kad niekas 
nenorėjo kalbėti nesvarstydamas. 

Atsistojo apdairusis Vaitlokas, gerai išmanantis teisė- 
tvarkos vingrybes: 

— Aš drįstu paklausti, kokiu pagrindu siūloma įgy- 
vendinti naują valdymo būdą? Tai yra, ar bus visiška 
respublika, ar liks kas iš monarchijos? 

Tai jaudino visus. Prieš svarstant detales, reikėjo iš- 
siaiškinti pagrindinį valstybės sutvarkymo principą. Krom- 
velis pritariamai linktelėjo: 

— Milordo klausimas teisingas. Iš tikrųjų mes turime | 
apsvarstyti, kas geriau: įkurti respubliką ar dalinę mo- 
narchiją? O jei tai bus monarchija, tai kas ją valdys? 

Klausimas, kaip sakoma, buvo iškeltas visu griežtumu. 
Prasidėjo diskusija. Vienas po kito stojasi teisininkai — 
Vidringtonas, Vaitlokas. Sent Džonas. Visų nuomone, vis 

delto Anglijoje turi büti monarchiné valdymo forma. Tei- 
singiausia, matyt, bus atiduoti valdžią vienam mirusiojo 
karaliaus sūnui, bet ne vyriausiajam, ne princui Karoliui, . 
susitepusiam per paskutinįjį karą. Ne, geriau valdžią ati- 
duoti pačiam jauniausiam — paaugliui princui Glosteriui. 
Teisėtumas nukentės, o valdymas liks tose pačiose ranko- 
se — nepilnamečiui karaliui reikės regentų ir patarėjų. 
Spykeris Lentalas garsiai pasakė tai, ką turėjo galvoje visi: 

— Gali kilti rimtų riaušių, jei atsisakvsime monarchi- 
nės valdžios. 

Atsistojo milžinas Desbaras, kurį inteligentiški teisi- 
ninkai truputį niekino už kareivišką šiurkštumą ir ties- 
mukiškumą. Dabar jis kažką pasakys prieš. Taip ir buvo: 
per teisininkų galvas kreipdamasis į savo uošvį Kromve- 
lj, jis bosu sako: 

— Prašau jus, milorde, paaiškinti, kodėl Anglija nega- 
li būti valdoma kaip respublika? Juk kitose šalyse taip 
yra? 

Nedelsdamas atsiliepia Vaitlokas. Jis nenori pyktis. Jis 
tik nori šiam soldafonui paaiškinti: 

— Anglijos įstatymai labai glaudžiai susiję su monar- 
chiniu valdymu, o įvedus parlamentą be monarchizmo, 
reikėtų labai pakeisti įstatymų leidimą ir teisėtvarką. Per 
trumpą laiką mes to nespėsime padaryti; be to, negalima 
numatyti, kokių nepatogumų ši permaina sukeltų. 

Ginčas įsiplieskia dar labiau. Dabar jau aišku: kari- 
ninkai nori respublikos, teisininkai — parlamento nariai — 
dalinės monarchijos. Karaliumi geriausia padaryti maža- 
metį Glosterį, blogiausiu atveju — antrąjį karaliaus sūnų 
Jokūbą Jorką ar net Karolį, paskyrus jam šiek tiek laiko 
„pasitaisyti“. Kromvelis tikslą pasiekė: jis išsiaiškino nuo- 
mones ir nuotaikas tų, kurie dabar lemia Anglijos likimą. 
Galima ir baigti. Jis sunkiai atsistoja ir paskelbia išvadas: 

— Manau, kad patogiausia būtų valdymo forma su 
tam tikrais monarchijos bruožais. Jei, žinoma, ji sugebės 
apsaugoti ir ginti mūsų — anglų, krikščionių — laisves. 


Parlamento narių poziciją Kromvelis išsiaiškino. Bet 
kaip priversti juos veikti, įgyvendinti būtinas reformas? 

Neramumai šalyje stiprėjo. Rytojaus dieną jis gavo kelių 
grafysčių gyventojų peticiją: buvo reikalaujama panaikinti 
bažnytinę dešimtinę ir reformuoti teisę. Jų šauksmai skam- 
bėjo ausyse: „Mes negalime išmaitinti šeimos; vaikus 
turime atiduoti kaip vergus priespaudon klierikų ir dešim- 
tinės valdytojų, kurie žiauriai mus kamuoja...“ Peticija 
buvo adresuota jam, vyriausiajam vadui, ir jo kariuome- 
nės karininkams. Žmonės jau nebetikėjo, kad parlamentas 
gali įgyvendinti kokias retormas. .. 

Kromvelis suprato, kokia atsakomybė jam tenka. Liau- 
dis į jį žvelgė ne tik kaip į karį nugalėtoją ir išvaduoto- 
ja— su juo buvo siejamos platesnės, didingesnės viltys. 
Jis, tik jis, turi sukurti teisingą valstybės valdymą, pa- 
naikinti išnaudojimą, įgyvendinti reformas. Net leveleriai 
vėl juo patikėjo. Net Vinstanlis, elgetų kasėjų vadas, pa- 
skyrė jam visuomenės pertvarkymo projektą — „Laisvės 
įstatymą“. Kromvelis vėl turi spręsti (kaip sunku tai pa- 
daryti!), su kuo eiti: su buvusiais bendražygiais, dabar 
Ilgojo parlamento liekana, su kariuomenės karininkais ar 
su liaudimi, kuri kasdien primena, jog tiki ir viliasi juo? 

Kromvelis vis dar manė, jog Bendruomenių rūmų na- 
rius, kurie prieš trejus metus padarė didį darbą, bus 
galima šiaip ar taip paskatinti veikti toliau, kad nelaimin- 
gujy aimanos visoje šalyje nutiltų. Tačiau kalbėtis su 
vilkintojais parlamente buvo sunku. Kai tik būdavo pra- 
dedama kalbėti apie teisės reformą, jie šaukė, kad kiek- 
viena priemonė sugriaus nuosavybę. Pavyko įkurti nepar- 
lamentinį komitetą, kuris nagrinėjo įstatymų leidimą, bet 
ir jo darbas judėjo sunkiai. Darbas dėl bažnyčios sutvar- 
kymo, tai yra dėl dešimtinės panaikinimo, apsiribojo tik 
projektais. Su pagirtinu uolumu parlamentas darė viena — 
konfiskuodavo rojalistų žemes, nes jo nariai buvo asme- 
niškai suinteresuoti, ir darbas virte virė. Kartą Kromvelis 
pastebėjo, kad iš žmonių turtą atima lyg iš avių bandos, 
iš keturiasdešimt žmonių per dieną, nesistengdami net 
nurodyti atėmimo priežasčių. 

Su slaptu liūdesiu teko pripažinti, kad parlamentas 
visai išsigimė — išsigimė į oligarchinę kliką, kuri niekaip 
nenori atsisakyti valdžios. 

Kazkas bütinai turéjo jvykti. Plito jvairiausi gandai, 
pranašystės, neaiškūs grasinimai. Astrologai paskelbė, kad 
1652 metų kovo mėnesį, „juodąjį pirmadienį“, įvyks Sau- 
lės užtemimas. Sutemos žemę apgaubs vidurdienį, švie- 
sulį uždengs juodas diskas, danguje įsižiebs žvaigždės. 
Štai! Chiliazmo šalininkai tą dieną laukė antrojo nužen- 
gimo, miestiečiai drebėjo iš baimės. Kai kurie stengėsi iš 
anksto palikti Londoną, kad išvengtų kosminės katastro- 
fos siaubo. Valstybės taryba buvo priversta išleisti lapelį, 
kuriame paaiškino, kad Saulės užtemimai — natūralūs 
reiškiniai, gyventojams nėra ko bijoti. 

Gegužės mėnesį prasidėjo karas su Olandija. Admiro- 
las Bleikas — nauja žvaigždė Anglijos laivyno vadų pleja- 
doje — užgrobė šešiolika Olandijos laivų su vertingomis 
prekėmis. Šalis vėl turėjo įtempti jėgas, kurti laivyną, di- 
dinti mokesčius, tačiau ne gynybai nuo bendro priešo, o 
grobimui, nedaugelio turtėjimui. 

Kromvelis šiam karui nepritarė. Atvirai nesipriešino: 
parlamento reikalas spręsti, kokios politikos laikytis, bet 
kova su broliais protestantais dėl turto jis bodėjosi. Pasa- 
kojama, kad olandams, prašiusiems taikos derybų, jis pa- 
sakė: ,, Man šis karas nepatinka, o jūsų krikščioniški ragi- 
nimai verti pagyrimo. Aš padarysiu viską, ką galėsiu, kad 
būtų pasiekta taika.“ 

Vasarą pasirodė pirmieji kariuomenės nepasitenkinimo 
požymiai. Karininkai ir kareiviai vėl, kaip 1647 metais, 
ėmė rinktis kartu, svarstyti įvairius politikos reikalus. 
Tai jau savaime buvo pavojinga pranašystė. Rugpjūčio 
13 dieną parlamentui buvo įteikta karininkų peticija. Joje 
buvo dar kartą išvardytos reformos, kurias parlamentas 
turėjo įvykdyti: panaikinti dešimtinę, sutvarkyti įstatymų 
leidimą, pašalinti iš valstybinių postų „nedorus, susikom- 
promitavusius ir pasileidusius žmones“, sutvarkyti akcizą 
ir mokesčius, išmokėti valstybės skolas, „pirmiausia ne- 
turtingiems žmonėms“. Joje buvo ir tokie punktai: ,,6. 
Turi būti pateiktos ataskaitos apie panaudotas. valstybės 
lėšas ir išmokėtos nepriemokos kareiviams... 8. Valstybės 
pajamos turi patekti į vieną iždą; iždo valdytojus turi 
skirti parlamentas, o pajamos ir išlaidos turi būti skel- 

biamos kas puse mety. 9. Reikia paskirti komiteta, kuris 
išnagrinėtų klausimą dėl nereikalingų pareigų ir atlygi- 
nimų.“ Parlamentas beveik tiesiai buvo kaltinamas iždo 
vagyste! 

Reikalavimo, kad parlamentas pats išsiskirstytų — to 
Kromvelis ypač siekė! — peticijoje nebuvo. Buvo tik atsar- 
giai užsimenama apie naują teisingai atstovaujamą susi- 
rinkimą: „Reikia numatyti, kokių savybių turi turėti žmo- 
nės, kurie posėdžiaus vėlesniuose parlamentuose.“ 

Peticiją pasirašė žymiausi karininkai. Kromvelio pa- 
vardės ten nebuvo, bet buvo pavardės visų jo šalininkų — 
pusbrolio Volio, Okio ir, žinoma, Lamberto, kuris, kaip 
kalbama, buvo kariuomenės opozicijos vadas. Buvo taip 
pat kalbama, kad, prieš įteikiant peticiją, Kromvelis kelis 
kartus tarėsi su karininkais. | 

Spalio mėnesį Kromvelis dar kartą pabandė sutaikyti 
parlamentą ir karininkus, bet nesėkmingai. Parlamento 
teisininkai, kaip rašė Ledlo, „buvo suinteresuoti savo ran- 
kose laikyti visos tautos gyvenimą, laisvę ir turtą.“ 


e Lapkričio mėnesį retai pasitaikanti giedrą vakarą lor- 
das — valstybės antspaudo saugotojas — vaikštinėjo šven- 
to Jokūbo parke, mąstydamas apie įvairius dalykus, kai 
staiga jį kažkas pašaukė. Priešais stovėjo Kromvelis. Su 
jam nebūdingų mandagumu, kuris Vaitloką iš karto pri- 
vertė suklusti, lordas leitenantas pasiūlė pasivaikščioti 
kartu. Pokalbis prasidėjo abipusiais mandagumo pareiški- 
mais. Vaitlokui visą laiką atrodė, kad Kromvelis stengėsi 
pasakyti jam ką malonaus, įsiteikti, palenkti savo pusėn. 
Matyt, pokalbis bus rimtas. Štai pagaliau atskleista ir jo 
esmė. Kromvelis ėmė kalbėti apie parlamentą. 

Vaitlokas stengėsi nepraleisti nė vieno žodžio: tai, ką 
visagalis Kromvelis pasakys šiandien, rytoj gali tapti 
įvykiu, istoriniu įvykiu. Štai jis sako, kad negalima dėl 
"tuščių ginčų viskuo rizikuoti. Gudrus Vaitlokas supranta, 
kad kalbama apie parlamentą, bet atsako nekaltai: 

— Taip, dabar svarbiausia — rimtis kariuomenėje. 

—. Jūs teisus, — sutinka Kromvelis, — kariuomenė parla- 
mento ima nekęsti. Norėčiau, kad tam nebūtų pamato. 


269 


Vaitlokas nutyli, o- Kromvelis plétoja mintj. Jis kalbe- 
jo apie i$ visur gaunamus skundus dél parlamento, apie 
vilkinimus ir neveikluma, nenorą perduoti valdžią geriau 
atstovaujamam parlamentui, skandalingą daugelio depu- 
tatų gyvenimą, iždo vagystes. .. 

— Tačiau parlamento padėtis sunki, — bando gintis 
Vaitlokas, bet tik dar labiau Kromvelį pakursto. Šis pra- 
šneko garsiau. 

— Vilties, kad jie įves valstybėje tvarką, nėra... 

Taigi, kaip Vaitlokas suprato, parlamentą reikia paša- 
linti visiškai ar bent priversti veikti. 

— Tačiau mes patys šį parlamentą pripažinome tei- 
sėta valdžia,— tęsė jis ginčą.— Kaip po to jį pašalinti ar 
sutramdyti? Rasti būdą bus sunku, labai sunku. 

— O jeigu...— Kromvelis kalbėjo labai sunkiai, lvg 
keltų klausimą ne Vaitlokui, bet sau.— O ką, jei koks 
žmogus... apsiims tai padaryti — sutiks tapti karaliumi? 

— Ne,— karštai pasipriešino Vaitlokas,— manau, kad 
šie vaistai bus dar blogiau negu pati liga. 

Kromvelis atsargiai spyrėsi. Jis kalbėjo, koks parankus 
šis sprendimas: juk prie monarchijos Anglija jpratusi, ji 
kelia pagarbą, ją lengviau juridiškai įteisinti... 

— Tačiau tai atstums visus mūsų draugus, kurie tiki 
respublika,— pasipiktino Vaitlokas,— visos derybos dėl ša- 
lies valdymo baigsis klausimu: Kromvelis ar Stiuartas. 
Gal geriau iš karto pradėti derybas su Karoliu II? 

Kromvelis nutilo. Lyg nuo drėgno lapkričio vėjo, lyg 
nuo aštrių pašnekovo žodžių jis paraudo. Netrukus jie 
šaltai atsisveikino ir išsiskyrė. Po šio pokalbio Vaitlokui 
atrodė, kad Kromvelis jo vengia ir nebeatsiveria. 


Iš tiesų jeigu kas sutiktų tapti karaliumi? Galbūt Sa- 
lj geriau sutvarkyti kažkokia monarchijos regimybe? 


aR Ateis karalius, tačiau koks? 
Kas tapti karaliumi galės? .. 


Saipünai rojalistai įtarė, kad Kromvelis dar 1648 metais 
norėjo užsidėti karūną. Dabar įtarė ir Vaitlokas, o gal ir 
daugelis kitų. Per daug didelė jo valdžia kariuomenėje, 

per daug didelis autoritetas Salyje. Venecijos pasiuntinys 
tomis dienomis sakė, kad tik Kromvelio išradingumas ir 
įtaka gali užkirsti kelią neramumams Anglijoje. Likimas 
vėl jam suteikė teisę rinktis. Su kuo? Kokiai jėgai vado- 
vauti? „Dvi frakcijos mane skatina veikti, — skundėsi jis, — 
bet, kai aš imu apie tai galvoti, man plaukai šiaušiasi.“ 

Tačiau ar jis rimtai norėjo tapti karaliumi? Kas Zino. 
Neabejotina, jis jautė, kad parlamentą būtinai reikia pa- 
leisti, nes kėlė per didelį kariuomenės ir liaudies nepasi- 
tenkinimą. Kas bus toliau — parodys laikas. | 


1653 metų pradžia nieko naujo neatnešė. Parlamentas, 
kaip ir anksčiau, tuščiažodžiavo, kariuomenė vis reikalavo 
jį paleisti. Sausio mėnesį buvo įkurtas komitetas, kuris 
turėjo pasiūlyti ir išdėstyti kariuomenės reikalavimus. Kaip 
ir anksčiau, buvo reikalaujama nuolat keisti parlamentą, 
reformuoti teise, panaikinti dešimtinę, laikytis religinio 
pakantumo. Komitetas trečiadieniais rinkdavosi Sent Džeim- 
so rumuose; jis išsiuntinėjo Airijos ir Skotijos kariuome- 
nės daliniams cirkuliarus, ragindamas kareivius jį palai- 
kyti; jis nuolat siuntė parlamentui peticijas. Daugelis ka- 
rininkų buvo pasiruošę nedelsdami jėga paleisti parlamentą. 
Ypač karingai nusiteikę buvo Lambertas ir Harisonas. 

Vasario pabaigoje Bleikas pasiekė naują puikią pergalę 
prieš Olandijos laivyną, ir parlamentas pasijuto tvirčiau. 
Pavasarį pagaliau imta svarstyti rinkimų į naują parla- 
mentą tvarką. Tačiau kokia tai buvo tvarka! Iš tiesų di- 
desnį įžūlumą buvo sunku įsivaizduoti. Naujame rinkimų 
teisės projekte buvo sakoma, kad visi dabartinio parlamen- 
to nariai neperrenkami: jie automatiškai įsilieja į naujojo 
ir visų vėlesniųjų parlamentų sudėtį. Teisė spręsti, kas į 
naująjį parlamentą išrinktas „teisėtai“, o kas — „neteisė- 
tai“, vėl atitenka jiems, liūdnai pagarsėjusio parlamento 
nariams. Tai reiškė, kad jų oligarchinė valdžia įtvirtinama 
visam laikui. Projektui du kartus pritarė Bendruomenių 
rūmai; dar vienas kartas — ir jis taps įstatymu. | 

Balandžio 19 dieną pas Kromvelį susirinko karininkai. 
Buvo pakviesti ir parlamento lyderiai — Vaitlokas, Sent 
Džonas, Venas, Hezlrigas. Kromvelis vis dar tikėjosi susi- 

tarti taikiai. Negalima leisti, kad parlamentas virsty ne- 
kintama oligarchija; tačiau negalima skatinti ir karininkų 
panaudoti prieš parlamentą jėgą. 

Kromvelio planas buvo paprastas: tegu Bendruomenių 
rūmų nariai pažada atidėti rinkimų įstatymo svarstymą, 
tegu jie perduoda valdžią laikinajai vyriausybei — garbin- 
giems ir autoritetingiems žmonėms, kurie yra žinomi. kaip 
respublikos gynėjai ir kovotojai už liaudies gerovę,— o 
patys nedelsdami išsiskirsto. Parlamento nariai prieštara- 
vo. Hezlrigas įniršęs puolė šį projektą. Vaitlokas pavadino 
jį nesąžiningų ir prieštaraujančiu valstybinei išminčiai. 
Bet karininkai reikalavo, ir parlamento lyderiai susvyravo. 
Pirmasis su projektu sutiko Sent Džonas, po to pasidavė 
Venas. | 

Venas dabar buvo Kromvelio priešininkų stovykloje — 
tai buvo ypač skaudu. Karštas respublikonas, nepaperka- 
mas kovotojas, kažkada buvęs draugas, patikimas padė- 
jéjas, vienmintis, dabar jis su savo generolu kalbėjo šal- 
tai ir priešiškai. Tai jis, kaip tik jis, buvo įžūlaus bilio 
autorius! Valdžia, įrodinėjo jis, turi būti rankose tų žmo- 
nių, kurie, rizikuodami gyvybe ir garbe, kovojo su kara- 
liaus savivale 1647 ir 1648 metais, kurie savo rankomis 
įkūrė respubliką ir išsaugojo jg per visus neramius metus. 
Kromvelis žinojo: Venas — ištikimas respublikonas ir jo- 
kiu būdu nesutiks, kad būtų įkurta kažkas panašaus į 
monarchinę vyriausybę. Jis siekė draugystės su Ispanija, 
nemėgo kariuomenės ir stengėsi priešpastatyti jai stiprų 
laivyną. Jis sergėjosi tokių žmonių, kaip Harisonas, ir 
numatė karinės diktatūros įvedimo galimybę. 

Pasitarimas užtruko gerokai po vidurnakčio, ginčai 
virė. Kai Vaitlokas ir dar keli žmonės, nebepajėgdami 
grumtis su nuovargiu, nepastebimai išsmuko iš kambario 
ir patraukė namo, buvo pasiektas šioks toks susitarimas. 
Venas pasidavė. Jis ir jo draugai pažadėjo atidėti rinkimų 
bilio svarstymą, o rytojaus dieną po pietų susitikti su 
karininkais ir toliau vesti derybas. Kromveliui įsižiebė 
viltis. ,,Mes visi tuo pasitenkinome,— sakė jis véliau,— 
susitarėme ir ėmėme tikėtis, kad rytoj visų malonumui 
šį klausimą išspręsime.“ 

Rytą, vos tik Kromvelis spėjo papusryčiauti, pas jj 
atėjo Vaitlokas, dar keletas parlamento narių ir karininkų. 
Tęsėsi vakarykštis pokalbis. Visi, atrodo, sutiko, kad par- 
lamentas paskirtų keturiasdešimt žmonių, kurie valdytų 
šalį; apie pusę turi sudaryti parlamento nariai, kitą pu- 
sę — karininkai; tada parlamentas nedelsiant paleidžia- 
mas. Ėmė sudarinėti sąrašus — kas turėtų jeiti į vyriausy- 
be. 

Tuo laiku jau prasidéjo eilinis parlamento posédis. Jo 
nariai atsisveikino ir iSskubéjo,j Vestminsterj. Visi buvo 
įsitikinę, kad šį rytą Bendruomenių rūmuose nieko reikš- 
mingo nejvyks; Kromvelis buvo ramus. Tačiau po pusva- 
landžio pas jį atbėgo susijaudinęs Ingoldsbis ir uždusęs, 
pamiršęs nusiimti skrybėlę, pranešė stulbinančią naujieną: 
susirinko visas parlamentas, apie šimtas žmonių; jie ‘pra- 
dėjo svarstyti tą patį rinkimų įstatymo bilį, kurį vakar 
žadėjo atidėti. 

Kromvelis apstulbęs: jis nenori tikėti. Taip niekingai 
sulaužyti vakar šiame kambaryje duotą žodį! Jie negalėjo 
taip pasielgti. 

Tačiau įbėga kitas žygūnas. Ir jis uždusęs, skubėdamas 
patvirtino neįtikėtiną dalyką: parlamentas nuo pat ryto 
svarsto įstatymo projektą, kuris visiems laikams turi įtvir- 
tinti jo valdžią. Viso to kurstytojas Hezlrigas, jis įtikinėja 
nedelsiant priimti bilį ir išsiskirstyti iki lapkričio, kad 
niekas nepareikalautų naujojo įstatymo atšaukti. 

— Negali būti, — šnabžda Kromvelis,— negaliu patikė- 
ti, kad tokio rango Žmonės galėjo taip pasielgti... 

Tačiau jau ir trečias Zygunas atbėga iš parlamento. Ką 
jis pasakys? Stai ką: deputatai Hezlrigą visiškai palaiko. 
Vyriausiuoju vadu vietoj Kromvelio nutarta paskirti Fer- 
faksą. Netrukus už naująjį bilį bus balsuojama. 

Argi dabar laikas svarstyti, kaip elgtis? Ne, vėlu! Rei- 
kia veikti nedelsiant. Kromvelis dabar nė negali šalta- 
kraujiškai svarstyti. Jis lyg ima akti: iš nuoskaudos, įnir- 
šio, kartėlio. Stai jie, buvę draugai ir bendražygiai! Šitaip 
apvilti jo pasitikėjimą, taip pasityčioti iš jo taikingumo! 

Tačiau įniršis verda viduje. Kromvelis neleidžia jam 
prasiveržti, nešaukia lyg išprotėjusi moteris. Greit, keliais 

žodžiais įsako iškviesti būrį muškietininkų; tegu jie seka 
paskui. O pats, kaip buvo apsirengęs, juoda namie dėvima 
eilute ir pilkomis vilnonėmis kojinėmis, lyg paprastas mies- 
tietis, nuskubėjo į parlamentą. 

...Debatai labai gyvi, ir ne visi deputatai iš karto 
pastebi, kad į salę plačiais žingsniais įėjo Kromvelis ir, 
kaip įprasta, atsisėdo ant vieno iš paskutiniųjų suolų. Muš- 
kietininkai pagal jo įsakymą liko už durų. 

Ketvirtį valandos Kromvelis tylėjo ir klausėsi. Kitame 
salės gale jis pastebėjo Harisoną ir galvos kryptelėjimu 
pasikvietė pas save. Kai šis atėjo, Kromvelis tyliai pasakė: 

— Išmušė valanda; aš turiu tai padaryti. 

Aiškinti nereikėjo: Harisonas iš karto viską suprato. 

— Dalykas rimtas,— pasakė jis.— Ir pavojingas. Prieš 
pradėdamas, gerai pagalvokite, sere. 

— Jūs teisus,— atsakė Kromvelis ir dar pusvalandį 
pasėdėjo tylėdamas, susiraukęs, klausydamasis kitų. Jo 
antakiai buvo suraukti, smilkiniuose tankiai pulsavo krau- 
jas. 

Spykėris sudavė plaktuku į stalą: turėjo būti balsuo- 
jama už bilį. 

— Dabar jau laikas,— pasakė Kromvelis daugiau sau 
negu Harisonui; atsistojo, nusiėmė skrybėlę. 

Visų žvilgsniai akimirksniu nukrypo į jį, salė staiga 
neįtikėtinai nutilo. Jo dar nematomas, bet baisus susijau- 
dinimas persimetė kitiems. Staiga tapo tvanku, kaip prieš 
baisią audrą, kai viskas apmiršta iš baimės. 

Jo kalbos pradžia buvo rami, bet kupina karčių, 
griežtų priekaištų. 

— Savo veiklos pradžioje,— kalbėjo jis,— Ilgasis par- 
lamentas atliko didelius darbus; dirbo bendram labui, rū- 
pinosi liaudimi. Jūs, — jis apžvelgė deputatus, lyg pirmą 
kartą visus pamatęs,— jūs turėjote tęsti šį garbingą dar- 
bą. O ką jūs nuveikėte? 

Jis žengė į priekį — tarp suolų tapo ankšta — ir išėjo 
į salės vidurį. Vėl ėmė žvelgti į veidus ir nustebo, lyg 
pirmą kartą juos matytų. Sotūs, apdribę, nebejauni, ydu 
ir aistrų paženklinti, neramiomis akimis,— tai buvo veidai 
visai ne tų žmonių, kurie prieš trvlika metų, degdami 

teisingumo troškimu, pradėjo milžinišką kovą su galingu 
monarchijos milžinu. Ne veidus, o kaukes — gudrias, plėš- 
rias, piktas — matė jis prieš save, ir pyktis, kurį iki tol 
slopino, pagaliau prasiveržė kaip baisus uraganas. 

Jis šaukė, kad bendram labui jie nieko nepajėgia nu- 
veikti, kad ištikimi kenksmingiems siaurakakčių presbite- 
rionų ir gudrių teisininkų, kurie palaiko tironiją, princi- 
pams, rūpinasi tik vienu — įamžinti savo valdžią, tyčia 
nevykdo pažadų, tikri parsidavėliai, taip, taip — parsidavė- 
liai, dėl pinigų ir naudos pasiryžę viskam. 

Įniršis smaugė: jis beveik išprotėjo, beveik apako. Prieš 
jį lyg balkšvos dėmės plaukė pabalę, riebaus prakaito 
lašeliais išmušti veidai ir dar labiau kurstė neapykantą. 
Norėdamas juos pažeminti, labiau įžeisti, jis užsidėjo 
skrybėlę ir vėl šaukė, vaikščiodamas po salę, trypė kojo- 
mis ir badė pirštais šiuos bjaurius veidus. Jis išvardijo 
jų nuodėmėles, apie kurias buvo girdėjęs: vienas — gir- 
tuoklis, kitas — išeikvotojas, trečias — paleistuvis. .. 

— Jūs neverti,— šaukė jis,— būti parlamento nariais! 
Jūs ir taip per ilgai posėdžiavote! . . 

Kažkas atsistojo ir drebančiu balsu pradėjo: 

— Mes pirmą kartą girdime tokias parlamentui ne- 
derančias kalbas... Dar bjauriau, kad taip kalba parla- 
mento tarnas, kuriuo mes visi taip pasitikėjome. .. 

Tai buvo paskutinis lašas. Pasitikėjome! Jie pasitikėjo! 
O kaip jie pasielgė su jo pasitikėjimu? Jis neleido baigti 
ir, nebežinodamas ką daro, dar garsiau sušuko: 

— Gana! Aš nutrauksiu jūsų plepalus! Jūs — ne par- 
lamentas. Sakau jums — ne parlamentas! Aš nutrauksiu 
jūsų posėdžius! — Jis atsigręžė į Harisona.— Kvieskite! 

Durys atsivėrė, ir trisdešimt muškietininkų, žvangė- 
dami ginklais, įėjo į salę ir išsirikiavo dviem gretomis, 
laukdami įsakymų. Kromvelis parodė į spykerį: 

— Lauk jj!.. 

Lentalas bandė priešintis. Tada, vykdydamas įsakymą, 
Harisonas griebė jį už mantijos ir nutempė nuo kėdės. 

Pagaliau Venas atgavo žadą. 

— Tai negarbinga! — sušuko jis iš vietos.— Tai prieš- 
tarauja dorovei ir garbei! 

Oliveris staigiai atsigręžė. O, Venas! Kimus balsas pri- 
sipildė kartėlio: 

— Ach, sere Henri Venai, sere Henri Venai!.. Dieve, 
saugok mane nuo sero Henrio Veno! 

Tuo tarpu salėje viskas susimaišė. Kažkuris parlamento 
narys pašoko, kažkas ėmė brautis durų link. Muškietinin- 
kai vaikščiojo tarpusuoliais ir palengvėle stūmė besispy- 
riojančius. 

Kromvelis priėjo prie stalo salės viduryje, ant kurio 
buvo padėtas skeptras — parlamento valdžios simbolis, 
ranka jį palietė. 

— Ką mums šu šiuo žaisliuku daryti? — pasakė jis, ir 
jo lupose pasirodė paSaipa.— Paimkite jj. | 

Kareiviai skeptrą išnešė. Deputatai, lyg išgąsdinta 
kvaila banda, būriu slinko durų link. Kromvelis vėl atsi- 
gręžė į juos. Jo neapykanta dar neatlėgo, bet gėdą dėl sa- 
vo pykčio jau pajuto, o nuo to buvo dar liūdniau. 

— Jūs, jūs privertėte mane tai padaryti! — vos neverk- 
damas sušuko jis. — Aš dieną ir naktį meldžiau dievą, 
kad jis geriau pasiųstų man mirtį negu tokį darbą! 

Kromvelis pastebėjo Marteną ir sviedė jam į veidą, 
kad jis — senas ištvirkėlis, ir tai buvo tiesa; kitą pavadino 
pasileidėliu, trečią — vagimi, ketvirtą — girtuokliu. Net 
Vaitloką apkaltino nedorumu, o Venui pavymui šūktelėjo: 

— Kaliausė! | 

Jis išplėšė iš klerko rankų nelemtąjį bilį, ir niekas 
nebematė, kur tas bilis dingo. 

Viskas buvo baigta: salė ištuštėjo. Duris užrakino, ir 
Kromvelis skaudama galva ir tuščia širdimi nuėjo namo, 
į Vaitholą, kur jo laukė karininkai. Šalyje parlamento 
nebeliko. 

Tos dienos vakare jis pareiškė Valstybės tarybai, kad 
nuo šiol jos įgaliojimai baigiasi. Bredšou bandė gintis, 
įspėti, bet veltui. Jis pats ir jo bendražygiai — Hezlrigas, 
Lavas, Skotas — matė, kad tai beviltiška. Valstybės tary- 
bos taip pat nebeliko. 

Žinia apie parlamento išvaikymą akimirksniu apskriejo 
šalį. Kai kurie deputatai laukė liaudies pasipiktinimo, bet 
liaudis tylėjo. Jau seniai niekas nebetikėjo įžūlia apgavikų 

ir gobšuolių saujele, įsitaisiusia parlamente. Gatvėse skam- 
bėjo dainelė su tokiu priedainiu: „Tuziną parlamentarų 
galima nupirkti už penį.“ Žinią, kad šie niekšai išvaikyti, 
visi sutiko su džiaugsmu. Kromvelis vėl — dienos didvyris, 
engiamųjų gynėjas ir ponas karys, gimęs šaunioms per- 
galėms skinti. 


2. VALDZIOJE ISRINKTIEJI 


Kadangi, paleidus paskutinįjį parlamentą, reikia užtik- 
rinti taiką, respublikos saugumą ir tinkamą jos valdymą, 
aš, informaves savo karininkų tarybą, paskyriau įvairius 
žmones, didžiai dievobaimingus, atsidavusius ir dorus, ku- 
riems teks spresti labai svarbius uždavinius ir pateisinti 
didį pasitikėjimą... Būdamas įsitikinęs, kad jūs mylite 
dievą, esate drąsūs ir ištikimi jam ir visai gerajai mūsų 
respublikos liaudžiai, aš, Oliveris Kromvelis, visų šios 
respublikos kariuomenių ir ginkluotųjų pajėgų vyriausiasis 
vadas, kviečiu ir jpareigoju jus atvykti į tarybos salę, 
Vestminsterio Sityje, į Vaitholg, artimiausią mėnesį — 
liepos 4 dieną... To jūs neturite vengti. 

Duota 1653 metų birželio 6 dieng su mano parašu ir 
antspaudu. 


Oliveris Kromvelis 


Tokius kvietimus Anglijoje gavo 128 žmonės, Airijo- 
je — šeši, Skotijoje — penki. Nurodytą dieną jie atvyko į 
Vestminsterį, ėmė valdyti respubliką ir vadintis parlamen- 
tu. Tam juos įgaliojo, kaip matyti iš kvietimo, asmeniškai 
Oliveris Kromvelis. 

Išvaikęs Ilgojo parlamento likučius, Kromvelis tapo 
vienvaldžiu Anglijos valdovu. Todėl dabar pats turėjo 
rūpintis valstybės valdžia. | 

Begėdiško parlamento išvaikymas sukėlė šalyje visuo- 
tinį pasitenkinimą. ,,Net šuo nesulojo, jau nekalbant apie 
bet kokį murmėjimą“,— vėliau prisiminė Kromvelis. Gy- 
venimas šalyje tekėjo sava vaga: Sityje gyvai prekiavo 
krautuvininkai, veikė teismai ir municipalitetas, pamoks- 

lininkai i$ sakykly ragino liaudj atgailauti. UZsienio vals- 
tybių pasiuntiniams buvo pareikšta, kad Anglijos respub- 
lika jų valstybėms draugiška. 

Į Kromvelį žvelgiama su baime ir susižavėjimu. Ar- 
šiausi priešai — rojalistai ir presbiterionai — pajuto jam 
pagarbą ir šnabždėjo vienas kitam, kad dabar Karolis 
Stiuartas ves Kromvelio, kuris taps hercogu ir Airijos 
vicekaraliumi, dukterį. Ne, prieštaravo kiti, jis pats užsi- 
dės karūną, nes jau susitarta su karininkais. 

Jo priešai iš kairės — leveleriai — taip pat atsigavo. 
Tremtinys Džonas Lilbernas, dar neseniai svaidęs žaibus 
prieš tironą, atsiuntė jam iš Olandijos vilčių ir susizave- 
jimo kupiną laišką. Ilgojo parlamento išvaikymas, rašė 
jis, padės išvaduoti Angliją. Sis įvykis laisvajam Džonui 
pasirodė esąs tokia gera permaina, kad jis, nepaisydamas 
teismo nuosprendžio, sėdo į laivą ir išplaukė į atgimusią, 
laisvą tėvynę. 

Tik Sičio valdžia pareiškė protestą ir pareikalavo grą- 
žinti parlamentą, nors niekas jo negirdėjo. 

Tačiau Kromvelis vienvaldžio diktatoriaus padėtimi 
nesidžiaugė. Priešingai, jam atrodė, kad šios naštos ne- 
pakels. Valdžia šalyje turi būti teisėta. Jis jautė, kad kaip 
galima greičiau reikia įgaliojimus perduoti autoritetingam 
organui. 

Kokiam? Buvo aišku, kad rengti visuotinius rinkimus 
negalima: jei parlamentas bus sušauktas remiantis sena, 
karaliaus konstitucija, kuri numato didelį turto cenzą ir 
nevienodai sudaromas apygardas, į valdžią, ko gero, vėl 
ateis presbiterionai ir užsimaskavę rojalistai, tada visa, 
kas per ilgą kovą buvo pasiekta, žus; jei būtų remiamasi 
levelerių „Liaudies sutartimi“, valdžią gautų maištininkai 
lygintojai — šalyje kiltų riaušės ir anarchija. 

Ne, valdyti Angliją turi pamaldūs, nuosaikūs, ištikimi 
dievui ir respublikai žmonės. Juk ir iš buvusio parlamento 
buvo reikalaujama, kad perduotų valdžią „žmonėms žino- 
miems, dievobaimingiems, doriems.“ 

Ilgai taresis su artimiausiais žmonėmis, Kromvelis iš- 
siaiškino, kad karininkų vadas Lambertas valstybės prie- 
šakyje nori matyti nedidelę, dešimties ar dvylikos asmenų 

taryba; pagrindinis vaidmuo joje turi priklausyti karinin- 
kams. Si taryba parašo konstituciją ir paskiria naujo par- 
lamento rinkimus. Harisonas, sektantų vadas, svajojo apie 
didelę, 70 žmonių, išminčių tarybą, panašią į Judėjos Si- 
nedrioną. 

Kromvelis dvejojo, jo padėtis buvo labai komplikuota. 
Dabar svarbiausią buvo ne su kuo eiti, kam vadovauti, 
ką nugalėti savo pergalinguoju kardu, o pasirinkti naują 
politinę šalies santvarką, sukurti įstatymišką ir teisingą 
valdžią. Kaip pasiryžti? Kokį kelią pasirinkti? Ko klausyti? 

Kromvelis tikriausiai niekad taip uoliai nesimeldė. Pa- 
galiau sprendimas išryškėjo: jis pritarė Harisono nuomo- 
nei. Naujas valdymo organas buvo sudarytas taip: Krom- 
velis ir karininkų taryba pareikalavo, kad kiekvienos gra- 
fystes independentų kongregacijos pateiktų tinkamiausių 
žmonių sąrašus; iš jų buvo atrinkti 139 žmonės; po to 
Kromvelis, suvokdamas atsakomybės dydį ir svarbą, iš- 
siuntinėjo paties pasirašytą kvietimą liepos 4 dieną atvykti 
į Vestminsterį ir vykdyti aukščiausiosios valdžios funkcijas. 


Skirtą dieną didžiojoje tarybos salėje Vaithole susirinko 
naujojo įstatymų leidimo susirinkimo nariai. Jie susėdo 
prie didelio ilgo stalo. Salėje susirinko karininkai. Krom- 
velis jéjo plačiais, tvirtais kareivio žingsniais ir sustojo 
viduryje, prie lango. Jo masyvus veidas degė įkvėpimu, 
akys buvo nukreiptos aukštyn. Salė nurimo. Kromvelis 
mintyse pašaukė į pagalbą dievą ir ėmė kalbėti. | 

Jis teisingai, karštai pasakojo jiems, kodėl buvo išvai- 
kytas parlamentas; apie liaudies nepasitenkinimą šiuo ne- 
tikusiu susirinkimu ir apie paskutiniąją neišvengiamą prie- 
vartą, kurios buvo griebtasi respublikai išgelbėti. Gėda 
dėl ano nesusivaldymo vis dar degino. Jis kalbėjo: 

— Visai atvirai, kaip dievui, galiu pasakyti: mintis, 
kad teks panaudoti prievartą, mums atrodė blogesnė ne- 
gu bet koks mūšis, kuriame mes kada dalyvavome. 

Iš tikrųjų kariuomenė, kuriai liaudis patikėjo saugoti 
savo teises, šį žiaurų aktą atliko, bet kariuomenė dabar 
įteikia jiems, dievo išrinktiesiems, visą valdžią, kad jie 
naudotų ją liaudies labui. Karininkų taryba dabar savo 

įgaliojimus atsiima: ji nebeposėdžiaus, kai tik bus įsakyta. 
Jis pabrėžė, kad šis susirinkimas nepaprastas. Todėl jie 
turi vadovautis savo pašaukimu ir būti „protingi, dori, 
taikūs, geri, paslaugūs, darbštūs, nešališki“. 

— Mes turime būti gailestingi,— kartojo jis,— pakan- 
tūs visiems. Mylėti visus, atleisti visiems, visais rūpintis, 
visus palaikyti... Jei jūsų valdinys, pats neturtingiausias, 
nuodėmingiausias krikščionis, norės taikiai ir ramiai gy- 
venti, sakau, jei kas norės gyventi dievobaimingai ir tai- 
kiai, tegu tas bus globojamas. 

Si nerišli, kupina susižavėjimo ir nuorodų į pranašus 
ir apaštalus kalba tęsėsi keletą valandų. 

Atsisveikindamas Kromvelis pranešė, kad susirinkimas 
veiks iki 1654 metų lapkričio mėnesio; prieš tris mėnesius 
iki paleidimo jis turės išrinkti tuos, kurie perims jo val- 
džią ateinančius dvylika mėnesių. Susirinkimas Kromvelį, 
Lambertą, Desbarą ir dar du žmones pakvietė būti jo na- 
riais. 

Sie žmonės ne veltui apokalipsinę Kromvelio kalbą 
sutiko labai susižavėję: jie patys buvo kupini mistinių nuo- 
taikų. Tai buvo Londono ir grafysčių religinių bendruome- 
nių nariai — daugiausia krautuvininkai, neturtingi skvairai, 
prekybininkai. 

Tarp jų buvo Kromvelio giminaičių ir artimųjų: sūnus 
Henris, Diko uošvis Ričardas Meras, velionio Henrio Airto- 
no brolis Džonas; buvo ir bendražygių karininkų — pulki- 
ninkas Monkas, lordas Broghilas: Buvo pakviesti Venas ir 
Ferfaksas, bet posėdžiauti jie atsisakė. | 

Aktyviausias naujosios valdžios narys vėliau pasirodė 
esąs kažkoks Preizgodas Berbonas, odininkas ir anabaptis- 
tų pamokslininkas. Jau pats vardas — Preizgodas, reiškęs 
„garbė dievui“, rodo, kad jis kilęs iš sektantų. Berbonas 
buvo tokia ryški figūra, kad visą parlamentą netrukus 
imta vadinti berboniškuoju. 

Daugelis buvo nusiteikę labai nuosaikiai; tačiau buvo 
ir fanatikų, pasirengusių nedelsiant pulti į naująjį Arma- 
gedoną ir įvesti Anglijoje Mozės kodeksą vietoj Romos 
teise pagrįsto įstatymų leidimo. 

Naujoji asamblėja darbą pradėjo liepos 12 dieną, pasi- 

skelbdama parlamentu. Sie iSrinktieji buvo pasiruoSe veik- 
ti, skelbė įsitikinimą, kad virš šalies „aušta laisvės aušra“. 

Jie iš tikrųjų ruošėsi nuveikti didžiulį darbą ir ėmėsi 
jo su naiviu uolumu paprastų žmonių, nesusipažinusių su 
jurisprudencija, niekad neabejojančių, einančių tiesiai į 
tikslą. „Teisės reforma,— aiškino jiems Kromvelis, — labai 
sujaudinusi protus, laukia savo eilės.“ Pirmiausia jie ir 
ėmėsi teisės reformos. Per kelias dienas paskyrė komitetą, 
kuris turėjo sutraukti į vieną nedidelį, kišeninės knygelės 
dydžio, kodeksą visą daugybę supainiotų Anglijos įstatymų. 
Kanclerio teismą, egzistavusį amžius (bylų vilkinimas ir ne- 
įtikėtinos teisinės suktybės tapo patarle), staiga buvo nutar- 
ta visai panaikinti. Jie taip pat panaikinė bažnytinę san- 
tuoką ir įvedė civilinę; įvedė metrikacijos aktų registra- 
vimą; pasiūlė neteisti kišenvagių ir arkliavagių, jei jie 
nusikalto pirmą kartą; uždraudė moterų deginimą. 

Buvo siūloma visai neįtikėtinų projektų: nesodinti į 
kalėjimą tikrai, ne tariamai, subankrutavusių. Valstybinius 
mokesčius reikia paskirstyti iš naujo, atsižvelgiant į gy- 
ventojų pajamas. Iždas tuščias — tegu didelius atlyginimus 
gaunantys karininkai metus tarnauja veltui. 

Kromveliui tokia politika ėmė atrodyti pernelyg pasiti- 
kinti savimi ir neprotinga. Pasirodė, kad Angliją valdo ne 
išrinktieji, o kvailiai, kurie netrukus ėmė kelti jam daugiau 
rūpesčių negu niekšai iš išvaikyto parlamento. Ką jie dar 
sumanys! | | 

Tikrai ju reformatoriSkas įkarštis jam atrodė vis įžū- 
lesnis. Stai jie jau panaikino atsipirkimo sistemą renkant 
mokesčius; štai jie svarsto, kaip atlyginti nuostolius ne- 
turtingiesiems, kuriuos jie patyrė dėl aptvėrimų; štai jie 
nori visai panaikinti akcizus... 

Blogiausia, kad berboniškojo parlamento nariai taip pat 
drąsiai ėmėsi bažnyčios reformų. Jie panaikino patronato 
teisę, tai yra lendlordų teisę kelti kandidatus į bažnytines 
tarnybas. Vadinasi, bažnyčia tapo savininkų nebekontro- 
liuojama. O paskui buvo imtasi dešimtinės. Tai, ko taip 
atkakliai iš Ilgojo parlamento prašė gausybė peticijų, ne- 
trukus turėjo būti išspręsta. „Tegu kunigus išlaiko tie, 
kuriems jų reikia“ .— pareiškė išrinktieji. Kadangi daugu- 

ma deSimtinés jau seniai peréjo j stambiy skvairy ir nau- 
jųjų lendlordy (pats Kromvelis iš dešimtinės gaudavo ne- 
mažai pajamų) rankas, visa turtingųjų Anglija susirūpino. 
Atrodo, naujasis parlamentas kėsinasi į nuosavybę! Pres- 
biterionai ir independentai rado bendrą kalbą: jie kartu 
piktinasi radikalumu naujųjų įstatymų leidėjų, kurie ir 
parlamentu vadintis negali; ne liaudis juos išrinko, jie 
paskirti iš viršaus. Ypač niršo karininkai. Kas norės visus 
metus tarnauti veltui? 


Dabar Kromvelis baisiai rausdavo, prisiminęs savo su- 
sižavėjimo kupiną kalbą, pasakytą atidarant parlamentą. 
Tai buvo kvailystė, neatleistinas silpnumas — sieti dideles 
viltis su naivokais savimylomis. Vietoj nuosaikių ir pro- 
tingų reformų, kurios šalyje būtų atkūrę taiką ir ramybę, 
jie, kaip Kromveliui atrodė, norėjo visai panaikinti įstaty- 
mus ir nuosavybę. 

Liepos viduryje į Londoną iš tremties be leidimo grįžo 
didžiausias maištininkas — Lilbernas. Jis buvo suimtas ir 
turėjo būti teisiamas. Į parlamentą plūstelėjo jį ginančių 
peticijų srautas. Teismo metu minios apgulė prisiekusiuo- 
sius; Kromveliui teko laikyti parengtus tris pulkus, kad 
būtų išvengta netikėtumų. Rugpjūčio 20 dieną, salei gar- 
siai sveikinant (net jéjima saugoję kareiviai pūtė trimitus 
ir mušė būgnus iš džiaugsmo), Lilbernas buvo išteisintas. 
Atrodė, kad grįžta agitatorių ir levelerių laikai. Liaudis 
džiūgavo: ,,Lendlordy rentą ir dešimtines reikia. iš karto 
panaikinti...“ Kromvelis suprato, kad padarė baisią, ne- 
pataisomą klaidą. Ir po ketverių metų jis gėdydamasis 
prisimins „savo silpnumą ir kvailumą“. „Iš tikrųjų, — 
pasakys jis,— tai buvo padaryta iš naivumo. Tada atrodė, 
kad užgrūdinti, nuosaikūs, mūšiuose sutvirtėję žmonės 
šiam darbui tinka ir sugebės pasiekti jiems iškeltą tikslą. 
Mes visi tada taip manėme, ir aš, gaila, taip pat. Štai 
kokie žmonės buvo atrinkti, štai kam buvo leista veikti. 
Apmaudu, bet pasirodė, kad mūsų nuoširdus ir nekaltas 
sumanymas skyrėsi nuo rezultato.“ Išrinktieji elgėsi taip, 
kad išeidavo: jei žmogus turi dvylika karvių, o jo kaimy- 
nas — nė vienos, tai turtingesnis turi savo turtu pasidalyti. 


282 


„Kas gi ir ką tada būtų galėjęs laikyti savo nuosavybe, 
jei jie būtų tai padarę?“ 

Kromvelis tai pasakys vėliau, o dabar, 1653 metų ru- 
denį, didžiai susimąstęs, nugrimzdęs į juodą melancholi- 
ja, rašė žentui Flytvudui, Bridžetos vyrui, į Airiją: „Iš 
tikrųjų niekada anksčiau man taip labai nereikėjo mano 
draugų krikščionių pagalbos!“ Supratęs, kokios beprasmiš- 
kos pastangos, jis norėjo nuo visko pasitraukti, pasitraukti 
į dykumą. „O, jei turėčiau sparnus, kaip balandis“,— ap- 
gailestavo jis. 

Kromvelį buvo apnikę ir daugiau abejonių. Gal jo ke- 
tinimas perduoti aukščiausiąją valdžią šiems žmonėms 
buvo tik silpnumo apraiška, noras išvengti atsakomybės, 
kurią jam paskyrė dievas? Gal tai buvo, kaip jis pats 
sakė, „labai nuodėmingas noras nusimesti valdžią, kurią 
labai aiškiai, tiesiai dievas atidavė į jo rankas? .. Nusi- 
mesti nelaukiant, kol kilnūs mūsų kovos tikslai bus pa- 
siekti ir įtvirtinti?“ 

Tačiau abejonės — viena, o atviri veiksmai — kita. 
Kromvelis visada ilgai dvejodavo prieš pradėdamas veikti. 
Dabar, lapkričio pabaigoje, kai pas jį karininkų vardu 
atėjo Lambertas su projektu išvaikyti parlamentą ir jam, 
Kromveliui, uždėti karūną, jis dvejojo. Lambertas pasakė 
jam,. kad, kol jis šalies valdymo nepaims į savo rankas, 
nesklandumai tęsis, vėl prasidės riaušės, bus pralietas ' 
kraujas... Bet Kromvelis atkakliai atsisakinėjo. Kaip pri- 
imti karaliaus titulą po teisėto valdovo mirties ir respub- 
likos paskelbimo? Kaip išvaikyti pamaldžių pamokslininkų 
susirinkimą, kai jam tvirtai pažadėta rami veikla iki kitų 
metų pabaigos? Galbūt jie apsigalvos ir elgsis protingiau? 

Tačiau „šventieji“ (jie taip pat „kvailiai“) trauktis 
nesirengė. Gruodžio dešimtą, šeštadienį, dviejų balsų per- 
svara jie nusprendė atnaujinti klausimą dėl dešimtinės 
panaikinimo. Reikėjo veikti skubiai, nes jie viska apvers 
aukštyn kojomis. 

Lambertas sutiko viską padaryti pats. Gruodžio vie- 
nuoliktą, sekmadienį, jis sušaukė nuosaikiųjų parlamento 
narių ir žymiausių karininkų pasitarimą. Jis ypač akcen- 
tavo: jeigu parlamentas posėdžiaus dar nors vieną dieną, 

„visų garbingų Žmonių“ nuosavybei iškils grėsmė. Toks 
klausimo traktavimas susirinkusiuosius įtikino. Po to, kai 
jie išsiskirstė, Lambertas visą dieną susitikinėjo su įvai- 
riais žmonėmis, tarėsi, įkalbinėjo dvejojančius. Vakare 
galiausiai buvo susitarta, o svarbiausia spykeris Rouzas, 
pamaldus Itono rektorius, užtikrino Lambertą, kad jį pa- 
laikys. Buvo nutarta Kromveliui kol kas nieko nesakyti. 

Rytojaus dieną, pirmadienį, berboniškojo parlamento 
nuosaikieji nariai į posėdžių salę susirinko labai anksti — 
gerokai prieš ateinant radikalams. Vos tik pradėjus po- 
sėdį, spykeris suteikė žodį Carlzui Volsliui, buvusiam ro- 
jalistui, kuris pateikė daugybę kaltinimų parlamentui. 
Bandymas panaikinti dešimtinę, pasakė jis, pasikėsinimas 
į nuosavybę. SeSiasdeSimt ar septyniasdešimt dalyvavusių- 
jų pritariamai linkčiojo. Paskui žodžio paprašė pulkininkas 
Saidenhemas. Jis pareiškė, kad, nemokėdami atlyginimo, 
Kromvelio išrinktieji nori sunaikinti kariuomenę, taip pat 
įstatymus, bažnyčią ir nuosavybę. ,,Angly įstatymus ir tei- 
ses, — pasakė jis,— jie nori pakeisti kodeksu, sudarytu pa- 
gal Mozės įstatymą.“ Dalyvaujantieji pritarė. Skubiai, kol 
neatvyko fanatikai sektantai, buvo priimtas nutarimas: 
„Tolesni šios sudėties parlamento posėdžiai neduos nau- 
dos respublikai, todėl lordui generolui Kromveliui reikia 
perduoti tuos įgaliojimus, kuriuos parlamento nariai iš jo 
gavo.“ | 

Spykeris atsistojo, įsakė advokatui paimti į rankas par- 
lamento valdžios simbolį — krivulę ir iškilmingai nuėjo 
durų link. Advokatas su krivule žengė pirmas, paskui spy- 
kerį ėjo klerkas, už jo — 50 ar 60 deputatų. Tokia tvarka 
jie pasiekė Vaitholą, nuėjo pas Kromvelį ir atidavė jam 
krivulę bei raštą, kuriuo atsisakė valdžios jo naudai. 

Kai radikalai anabaptistai, chiliazmo šalininkai ir kitų 
liaudies sektų nariai atėjo į parlamentą, viskas jau buvo 
baigta. Berboniškasis, arba Mažasis, parlamentas nebeeg- 
zistavo. Jie atsisėdo į savo vietas ir sėdėjo tol, kol į salę 
įėjo būrys muškietininkų. 

— Ką jūs čia veikiate? — paklausė būrio vadas pulki- 
ninkas. 

— Ieškome dievo,— nužemintai atsakė „šventieji“. 

— Tai eikite į kitą vieta,— SiurkStokai įsakė pulkinin- 
kas.— Kiek man žinoma, viešpats čia nebuvojo paskuti- 
niuosius dvylika metų. .. 


Po keturių dienų, 1653 metų gruodžio 16 dieną, pirmą 
valandą dienos iš Vaitholo pajudėjo iškilminga kolona. 
Karininkai paradiniais mundurais, teisėjai su mantijomis, 
valdininkai, Sičio lordas meras ir oldermenai aksominiais 
durtiniais su savo titulo ženklais tarp dviejų gretų karei- 
vių žygiavo į Vestminsterį. Didžiojoje kanclerio teismo 
salėje ant gražaus kilimo stovėjo raudonu aksomu ap- 
trauktas sostas. Kolona labai didingai įžengė į salę, su- 
stojo ir prasiskyrė, nurimo: sunkiu kareivio žingsniu per 
puošnų kilimą į vidurį, prie raudonojo sosto, nuėjo aukš- 
čiausiasis Anglijos valdytojas. Jis buvo apsirengęs papras- 
tu juodu kostiumu ir juodu surdutu. Tik skrybėlė, kurios 
jis per visą ceremoniją nenusiėmė, buvo apjuosta plačiu 
auksiniu kaspinu. Jo negražus, protingas penkiasdešimt 
ketverių metų žmogaus veidas buvo rimtas, antakiai su- 
raukti. Nauja didi misija sunkia našta gulė ant jo pečių. 

Jis atsistojo šalia sosto. Į priekį išėjo generolas Lam- 
bertas su ritiniu rankoje. Susirinkusiyjy vardu jis prašė 
Kromvelį priimti Anglijos, „Škotijos ir Airijos lordo pro- 
tektoriaus titulą ir pareigas. Buvo perskaityta nauja rašy- 
tinė konstitucija. 

Pagal ją Kromvelis iki gyvos galvos gavo trijų susi- 
jungusiy respublikų lordo protektoriaus (globėjo) postą. 
Šis postas buvo nepaveldimas. Protektorius gavo įstatymų 
leidimo valdžią kartu su 400 žmonių parlamentu, kuris 
turėjo būti renkamas kas treji metai; sesija turėjo tęstis 
ne trumpiau kaip penkis mėnesius. Į parlamentą rinkti 
galėjo tik žmonės, turintys ne mažiau kaip 200 svarų ster- 
lingų — žemės ar kilnojamo — turto. Šis cenzas buvo daug 
didesnis net negu valdant Stiuartams. Protektoratas rė- 
mėsi tik vidutiniaisiais ir stambiaisiais savininkais. Iš ki- 
tos pusės, rinkiminės apygardos buvo perskirstytos miestų 
ir vidutiniųjų gyventojų sluoksnių naudai — įvyko tai, ko 
reikalavo Ilgasis parlamentas savo veiklos pradžioje, ,,Ka- 
riuomenės manifestas“ ir levelerių „Liaudies sutartis“. 


28a 


Vykdomoji valdzia protektoriui buvo suteikiama kartu 
su iki gyvos galvos skiriama penkiolikos zmoniy Valsty- 
bės taryba, kurios narius pasiūlė karininkų taryba ir tuo- 
jau perskaitė sąrašą. | tarybą buvo pasiūlyti Kromvelio 
giminaičiai — generolas Desbaras, Ričardas Meras, pulki- 
ninkai — Saidhemas ir Montegiu, net keli senų aristokra- 
tiškų giminių, tiesa, labai lojalių, atstovai. Si taryba, Ži- 
noma, bus paklusni Kromveliui. Nei parlamentas, nei 
taryba neturi teisės keisti valstybės valdymo tormos, api- 
brėžtos šioje konstitucijoje. 

Buvo akivaizdu, kad ir parlamentas, ir taryba tik di- 
džiulės piramidės akmenys, o jos viršūnėje atsidūrė jis, 
Oliveris Kromvelis, kilęs iš kuklios Hantingdono skvairo 
šeimos. „Bet kokie įsakai, — skaitė Lambertas,— šaukimai 
j teismą, įgaliojimai, patentai; dovanojimai ir kiti potvar- 
kiai, kuriuos iki šiol leido... parlamentas, dabar turi būti 
leidžiami lordo protektoriaus vardu.. Ateityje jis skirs vi- 
sus atsakingus asmenis, suteiks garbės vardus visų trijų an- 
ksčiau išvardytų tautų žmonėms... Jam suteikta pasigailėji- 
mo teisė ir teisė visuomenės reikalams konfiskuoti turtą... 
Jis turi vadovauti milicijai, sausumos ir jūrų kariuome- 
nei... Jis turi vadovauti visiems reikalams, kuriais sie- 
kiama stiprinti draugiškus santykius su užsienio valsty- 
bių karaliais, valdytojais ir valstybėmis, taip pat, daugu- 
mai tarybos narių pritarus, turi teisę skelbti karą ir suda- 
ryti taikos sutartis... Be jo pritarimo įstatymai negali 
būti keičiami, negali būti skiriami nauji mokesčiai...“ 

Šiam šiurkštokam paraudusiu, vėjų nugairintu veidu, 
masyvia pasmakre vyrui, šiam pūslėtomis rankomis karei- 
viui buvo suteikiama aukščiausioji valdžia, panaši į kara- 
liaus valdžią. Aukščiausios valdžios jis pasiekė per savo 
protą ir būdą, valią, karinį talentą. 

Ar jis troško šios valdžios? Ar jis siekė jos, kaip di- 
džiausio tikslo, be atodairos viską šluodamas iš kelio, ar, 
priešingai, klastingai, paslapčia šalindamas nuo kelio pasi- 
taikančias kliūtis? Kažin? Tikriausiai jis valdžią priėmė 
kaip neišvengiamą ir garbingą, bet sunkią naštą, kurią 
jam uždėjo ne žmonės, vergiškai žvelgiantys į akis, o 
pats dievas. Prieš priimdamas garbingą titulą, jis su aša- 

romis kalbejo, kad geriau paimty piemens lazda negu pro- 
tektoriaus krivule, nes pasaulietiška didybė svetima jo 
sielai. Tačiau jis matė, kad priimti Sia naštą būtinai rei- 
kia, kad tauta būtų apsaugota nuo suirutės, netvarkos, 
vidaus ir užsienio priešų, kurie vėl buvo pasiruošę atimti 
labai sunkiai iškovotas laisves. „Šventųjų“ valdymas buvo 
paskutinis ir galbūt pats karčiausias jo nusivylimas de- 
mokratijos galimybėmis. ,,Kitiems nieko negalima patikėti, 
teks viską daryti pačiam“ ,— štai ką jis jautė tą dieną, kai 
viešai sutiko priimti naujų, aukštų pareigų simbolius. 

Lambertas baigė skaityti. Oliveriui, stovinčiam su skry- 
bėle (kaip derėjo pagal ritualą), atnešė valstybės ants- 
paudą, paskui pasodino į sostą. Po to priėjo lordas meras 
ir nusilenkęs įteikė jam valstybės kardą ir karūnavimo 
skrybėlę — senus simbolius, kuriuos anksčiau per karūna- 
vimą įteikdavo karaliui. Kromvelis mandagiai juos paėmė 
ir grąžino merui. Po to jis pasirašė priesaikos tekstą. Iš- 
kilmės baigėsi. Prie jo virtine plaukė žmonės, nusiėmę 
skrybėles — sveikino, lankstėsi, pataikavo, norėjo priminti 
save. Kai jų ilga eilė baigėsi, Kromvelis atsistojo ir šios 
margos, puošnios, keliaklupsčiaujančios dvariškių minios 
priešakyje grįžo į Vaitholą, į Banketų salę. Lordas meras 
vienplaukis iš paskos nešė valstybės kardą. Kareiviai jį ly- 
dėjo sveikinimo šūksmais. 

Kol iškilmės Banketų salėje tęsėsi, heroldai Sityje, Palas- 
jarde, kitose Londono aikštėse garsiai skelbė žmonių mi- 
nioms apie naujo valdovo paskyrimą. Ketvirtą valandą 
dienos tris kartus iššovė patrankos — tai buvo paskutinis 
didžios dienos akordas. 


Į aukščiausiąją valdžią Kromvelis atėjo pavargęs, be- 
veik senas. Jis dar tikėjo nepaprasta savo misija, kurią 
jam skyrė dievas, bet „dievo liaudimi“ visai nebetikėjo. 
Dabar jo uždavinys — palaikyti tvarką, žiūrėti, kad anglai 
neperpjautų vieni kitiems gerklės. Jis dabar ne parlamen- 
to vadas, revoliucionierius, kovotojas už teisybę, kariuo- 
menės, zygiuojancios į laisvę ir šlovę, vadas, Konstitucijos 
kūrėjas. Jis, paties žodžiais tariant. dabar viso labo tik 
konsteblis — tvarkos saugotojas. 

DeSimtas skyrius 


LORDAS PROTEKTORIUS 


Šitaip ir be didesnių pastangų Sis nepaprastas žmo- 
gus, niekieno nepalaikomas ir prieš visų kilmingų ir 
solidžių žmonių norą atsisėdo į trijų valstybių sostą; 
nesivadindamas karaliumi, turėjo daugiau valdžios, negu 
jos kada turėjo koks karalius. 

Klarendonas 


Niekas taip aukštai neiškyla, kaip tas, kuris nežino, 
kur jis eina. 
Kromvelis 


1. KONSTEBLIS 


Aukšta kakta virš tankių antakių, protingos šaltos 
akys, suspaustos lūpos, veidas valingas, kupinas tramdo- 
mos energijos — ir vis dėlto jis bejausmis. Tokio žmogaus 
nesupykdysi, nepriversi gailėtis, nesukelsi atvirumo. Jo 
vardas — Džonas Terlo, jam trisdešimt aštuoneri metai. 
Nuo tam tikro laiko jis turi didžiulės, nors nejzvalgioms 
akims ir nepastebimos, įtakos Oliveriui Kromveliui. 

Nepaprastus jo, kaip valstybės vyro, gabumus prieš 
dešimtį metų pastebėjo Kromvelio giminaitis ir draugas 
Sent Džonas. Jo vadovaujamas Terlo išstudijavo teisę ir 
1645 metais ėmė tarnauti parlamento sekretoriumi, Jis nie- 
kad nedraugavo su rėksniais — respublikonais, leveleriais, 
demokratais. Jis nereikalavo teisių ir laisvių liaudžiai. Jis 
nedalyvavo karaliaus teisme ir nepriklausė jokiai partijai. 

1651 metais su Sent Džonu jis vyko į Olandiją, o kitais 
metais buvo paskirtas Valstybės tarybos sekretoriumi, ga- 
vo solidų atlyginimą ir butą Vaithole. Čia jo nuostabūs 
gabumai visiškai atsiskleidė. Jis pasirodė esąs ne tik ne- 
paprastai uolus ir protingas valdininkas, bet ir puikus 
žmonių psichologijos žinovas. Jis kiekvienam galėjo pritai- 
kyti raktą, išsiaiškinti uždariausias, slapčiausias asmens 
paslaptis, ir netrukus jo rankose ėmė kauptis nejkaino- 
jama medžiaga — dosjė kiekvieno, kuris pasipindavo jo 


288 


Oliveris Kromvelis 


Anglijos respublikos didysis antspaudas 


Medalis pergales prie Denbaro garbei 

Oliveris Kromvelis — protektorius 


« Carlzas Flytvudas 

Paminklas Kromveliui Vestminsteryje 


kelyje. Jis mokėjo didžiadvasiškai perimti svetimus laiš- 
kus, sužinoti ketinimus, įsiskverbti pro uždarytas duris. Ta- 
čiau Kromveliui, be abejonės, buvo nepaprastai atsidavęs. 

Netrukus po to, kai buvo įkurtas protektoratas, jis ga- 
vo dar vienas pareigas — tapo užsienio reikalų klerku ir 
parodė didelius, beveik neįtikėtinus gabumus. Savo juos- 
toje, kaip pasakė vienas amžininkas, jis nešiojosi visų Eu- 
ropos valdovų paslaptis. Jo agentų buvo visur — kai ku- 
riais labai pasitikėjo tremtyje gyvenantis Karolis Stiuar- 
tas. Jis domėjosi kiekvienu sąmokslu Briuselyje ar Hagoje; 
nepasitaikė, kad jis nežinotų apie derybas, kurios Paryžiuje 
ar Madride vykdavo už uždarų durų. Niekas nepasislėp- 
davo nuo jo budrių akių. Rojalistų sumanymas atimti gy- 
vybę lordui protektoriui, ispanų laivyno, vežusio sidabrą, 
judėjimas, riaušės, kurias saujelė kvakerių sukėlė provin- 
cijos miestelio aikštėje, — viską jo akys matė, viską jo au- 
sys girdėjo. 

Sis žmogus tapo naujojo režimo simboliu. Valstybės 
sekretorius, slaptosios policijos šefas ir slaptosios zvalgy- 
bos tarnybos vadovas, — argi ne jis buvo tas velnias, kuris 
dabar ištikimai tarnavo Oliveriui Kromveliui? Ar ne už 
šią ištikimybę ir šias paslaugas Kromvelis turėjo užmokėti 
savo siela? Siaip ar taip, jo abejotinai veiklai Kromvelis 
skyrė didžiulę sumą — 70 tūkstančių svarų kasmet. 

1653 metų gruodžio 23 dieną Terlo rašė Vaitlokui, 
kuris dabar buvo Anglijos pasiuntinys Švedijos karalienės 
Kristinos rūmuose: „Įvykusius pasikeitimus visi sutiko pa- 
lankiai, ypač teisininkai, puritonų dvasininkai ir pirkliai, 
kuriems, kaip jie patys suprato, paskutiniojo parlamento 
ketinimai kėlė didelį pavojų.“ Kuo jau kuo, o Terlo šiuo 
atžvilgiu galima tikėti — jis buvo puikiai informuotas. 

Taigi protektorato režimą su pasitenkinimu priėmė ir 
kariuomenė, ir teisininkai, ir pirkliai, ir skvairai, ir puri- 
tonų klierikai. Pagaliau įsigalėjo stabilus valdymas, su- 
koncentruotas geležinėje Kromvelio rankoje. Šalis turėjo 
rašytinę konstituciją, teisėtumui niekas negrėsė, kariuo- 
menė nuraminta, prieš maištininkus imtasi deramų prie- 
monių. Stai kada turtingajai Anglijai pagaliau atėjo lai- 
kas mėgautis taika ir gerove. 

Vaithole buvo daugybė rūpesčių: iš spartietiškos ka- 
riuomenės vado rezidencijos reikėjo padaryti tikrus jo 
didenybės rūmus, naujojo valdovo šlovės ir didybės būstą. 
Jo rūmus reikėjo apstatyti labai puošniai, jei jau jis tapo 
teisėtu šalies valdovu, nes užsienio valstybių pasiuntiniai 
prieš jj stovi nusiėmę skrybėles, o Prancūzijos karalius 
Liudvikas XIV vadina jj broliu, nes nukaltas naujas didy- 
sis valstybės antspaudas su jo portretu. Taip manė arti- 
mieji žmonės, taip manė Elžbieta, ir Kromvelis sutiko. 

Elžbieta dabar tapo jos didenybe ledi Kromvel arba 
protektoriene, kaip paprastai ją šalyje vadindavo. 1654 
metų balandžio mėnesį ji su šeima persikėlė į pagrindinį 
Vaitholo pastatą ir ėmė tvarkyti apartamentus: valgomuo- 
sius, miegamuosius, svetaines ir iškilmingų priėmimų sa- 
les. Apleistuose kambariuose plušo dvariškiai, kambarinės, 
stiuardai, grumai, pažai, freilinos. Iš sandėlių buvo su- 
nešti prancūziški baldai, vazos, statulėlės, kažkada džiu- 
ginę karalių, sukabinti brangūs gobelenai, šilko užuolai- 
dos. Ant stalų atsirado sidabro ir porceliano indų, ant 
sienų — puikių paveikslų. Arklidėse trypė puikūs, išpuo- 
selėti žirgai, karietinėse, žvilgėdami paauksuotais šonais, 
stovėjo puikūs ekipažai, aptraukti aksomu ir papuošti gra- 
žiais kutais. Spintos lūžo nuo paradinių, vakarinių, pietų, 
rytinių tualetų. 

Su senais daiktais į Vaitholą pamažu grįžo ir seni 
rūmų etiketo papročiai. Užsienio valstybių pasiuntinius 
dabar priiminėjo su tokiomis pat iškilmėmis, kaip ir Stiu- 
arty rümuose; valgius padavinėjo visiškai taip pat, kaip 
seniau; net nusilenkinėti ėmė senu papročiu: su pritūpi- 
mais ir keistais rankų judesiais. Šalis mėgdžiojo valdovus: 
1654 metų pavasarį pastabus Džonas Evelinas truputį nu- 
stebęs dienoraštyje rašė, kad londonietės vėl dažosi. 

Lordo protektoriaus poilsiui ir kaimiškoms pramogoms 
už dvylikos mylių nuo Londono buvo skirti nuostabūs 
rūmai — Hempton Kortas. Kažkada Kromvelis šių rūmų 
atsisakė, laikydamas juos nereikalinga prabanga, nesude- 
rinama su griežtu kario gyvenimu; dabar jis kiekvieną 
penktadienį ten vykdavo ir grįždavo tik pirmadienį. Svari, 
miesto atliekomis neužteršta Temzė, bemaž natūralus par- 

kas, kuriame buvo gausybė žvėrių medžioklei, grynas kai- 
mo oras — viskas čia jam teikė poilsį. Vakarais jis klau- 
sydavosi muzikos: Hempton Korte buvo pastatyti vargonai, 
atvykdavo dainininkų ir muzikantų. | 

Oliveris pamėgo ir jaunų, gražių moterų draugiją. Ne, 
jis niekada nejzeide Elžbietos nederamais ryšiais, to jam 
nebūtų leidusi sąžinė. Tačiau švelnūs tėviški santykiai su 
puikaus salono šeimininke Elžbieta Meri, grafiene Daizart, 
labiau žinoma Besės vardu, ar su gražuole generolo žmo- 
na Frense Lambert, ar marčia Dorote jam teikė didelį 
pasitenkinimą. Jis net nepaisė, kad Besė popiežininkė ir 
turėjo ryšių su rojalistais. 

Tapęs protektoriumi, Kromvelis iš viso pasidarė pa- 
kantesnis rojalistams. Kas tai? Artėjanti senatvė su jos 
natūraliu konservatyvizmu? O galbūt paklusnumas dės- 
ningai įvykių eigai, grįžimas atgal? O gal protinga poli- 
tika valstybės veikėjo, kurio uždavinys dabar — visaip 
stiprinti šalies vienybę, vienyti, o ne 'skaldyti, taikyti, o 
ne kiršinti, gailėtis, o ne bausti? Kad ir kas tai būtų, sie- 
kimas vienytis ir konservatyvizmas — pirmųjų jo valdymo 
mėnesių skiriamasis bruožas. Dabar jo artimieji buvo gar- 
sių giminių atstovai — grafo Mančesterio sūnėnas Eduar- 
das Montegiu (jis buvo paskirtas laivyno admirolu), buvęs 
rojalistas lordas Broghilas; lordas Fokonbergas, vėliau ta- 
pes dukters Merės vyru, grafo Voriko vaikaitis Robertas 
Ričas,— už jo Kromvelis išleis kitą dukterį, Frense. 

Su šiais Žmonėmis, su taryba, taip pat sudaryta iš la- 
bai nuosaikių ir nelabai galingų žmonių, Kromvelis ėmė 
valdyti Angliją. Jis pasirūpino, kad būtų panaikinti klai- 
kūs Mažojo parlamento nutarimai — pirmiausia teisės re- 
formos. Kanclerio teismo reorganizavimo reikalai buvo 
perduoti trims patikimiems diplomuotiems teisininkams. 
Mirties bausmė buvo panaikinta už visus nusikaltimus, 
išskyrus žmogžudystę ir valstybės išdavimą; sutvarkytas 
advokatų atlyginimas — buvo draudžiama tyčia vilkinti 
teismo procedūrą ir rašyti sunkiai suprantamus raštus, 
kad būtų gaunamas didesnis atlyginimas. 

Religijos reikaluose Kromvelis parodė didelį pakantu- 
mą, bet ne visišką anarchiją; jis manė, kad šalyje turi būti 

valstybinė bažnyčia ir kad visos kongregacijos būtinai pri- 
pažintų dieviškąją Jėzaus Kristaus kilmę. Dešimtinė — ne 
pats geriausias dvasininkijos išlaikymo būdas, bet, kol neiš- 
rasta nieko geresnio, tegu ją renka ir ateityje. Bažnyčių pa- 
mokslininkai, norėdami gauti vietą, dabar turėjo pateikti tri- 
ju gerbiamų žmonių pasirašytą pamaldumo liudijimą. Sek- 
tantai buvo persekiojami tik už aiškiai antivyriausybinius 
veiksmus, katalikų labai nespaudė. 

Specialiu įsaku buvo paskelbta, kad trys karalystės — 
Anglija, Škotija ir Airija — lordo protektoriaus valdžioje 
sudaro vieną politinę visumą. Respublikų parlamentai bu- 
vo likviduoti; dabar kiekviena respublika į jungtinį Angli- 
jos parlamentą siuntė po 30 atstovų. Muitai buvo panai- 
kinti, visur buvo įvedama Anglijos teisė, teismų sistema, 
rinkliavos, mokesčiai. Pagal dar Mažojo parlamento pri- 
imtą aktą Airijos gyventojai buvo tremiami iš labiausiai 
išvystytų, derlingiausių sričių į atšiaurias šalies šiaurės 
vakarų grafystes; atsiradusias laisvas žemes gavo Angli- 
jos kareiviai ir pirkliai. Skotijos valdytoju buvo paskirtas 
lordas Broghilas. Dvylikos tūkstančių sutelktai ir paklus- 
niai Anglijos kariuomenei (ji dar suvaidins savo vaidmenį 
Anglijos istorijoje!) vadovavo pulkininkas Džordžas Mon- 
kas. 

Svarbių įvykių buvo užsienio politikoje. 1654 metų ba- 
landžio mėnesį pagaliau buvo pasirašyta“ taikos sutartis 
su Olandija. Karas buvo naudingas Anglijai: Jungtinių 
provincijų respublika pripažino „Navigacijos aktą“ ir su- 
tiko anglų pirkliams atlyginti nuostolius. Pagal slaptą 
sutarties punktą Oraniečiai, artimi Stiuartams, nuo šalies 
valdymo turėjo būti nušalinti. Kromvelis, kuriam karas su 
tikėjimo broliais nepatiko, buvo patenkintas. Per dokumen- 
tų pasikeitimo iškilmes jis perdavė Olandijos pasiuntiniui 
psalmės tekstą ir, rodydamas jj, pasakė: 

— Mes keitėmės daugeliu raštų, tačiau, manau, kad 
šis — pats geriausias. 

Jis seniai puoselėjo idėją suvienyti Anglijos globa vi- 
sas Europos protestantiškas valstybes, dabar šią svajonę 
ėmė įgyvendinti. 

Pasirašius taikos sutartį su Olandija, po kelių dienų 
Vaitlokui pavyko sudaryti naudingą prekybos sutartį su 
Švedija. Karalienė Kristina protektoriaus pasiuntinį priė- 
mė labai palankiai. „Jūsų generolas,— pasakė ji Vaitlo- 
kui, — atliko tokius didžius darbus, kaip joks kitas žmogus 
pasaulyje, net princas Kondė jam neprilygsta.“ Ji palygi- 
no Kromvelį su savo protėviu Gustavu Vaza, kurio kraujas 
irgi nebuvo karališkas; jis iškilo tik per savo šaunumą, 
sumušė danus, išvadavo gimtąją šalį ir galų gale buvo 
išrinktas karaliumi. ,,Pamatysite,— pasakė karalienė,— jis 
taip pat taps karaliumi.“ Kromveliui ji nusiuntė savo port- 
retą. Elžbieta, ledi Kromvel, ilgai į jį žiūrėjo, po to su- 
šnabždėjo: „Jei aš mirsiu, ji taps jo žmona...“ 

Po sutarties su Švedija, rugsėjo mėnesį, buvo pasira- 
šyta sutartis su Danija. Pagal šias sutartis Anglijai, ly- 
giomis teisėmis su Olandija, atsivėrė kelias į Baltijos jūrą. 
Abi šalys garantavo, kad išvytam Karoliui Stiuartui ne- 
padės. 

Kromvelis svajojo apie didesnius dalykus. Anglų tauta 
visų protestantiškų valstybių priešakyje turi nugalėti vi- 
są pasaulį: priversti paklusti Europą ir už vandenyno, 
tolimojoje Vest Indijoje, Siaurės Amerikoje, primesti savo 
tvirtą valią. „Jei aš būčiau toks jaunas, kaip jūs, — kalbėjo 
jis Lambertui,— be abejonės, prieš mirtį pasibelsčiau į Ro- 
mos vartus.“ Jo pastangomis vasarą buvo sudaryta su- 
tartis su Portugalija — taip pat labai naudinga; Anglija 
dabar netrukdoma galėjo prekiauti su portugalų koloni- 
jomis Azijoje, Afrikoje ir Amerikoje. Vyko taikos derybos 
su Ispanija ir Prancūzija. Nenuilstantis ir patyręs admiro- 
las Bleikas su judriu laivynu vagojo Lamanšą. Jam pavyko 
beveik visiškai išnaikinti piratus; dabar reikėjo eiti to- 
liau — į Ispanijos vandenis Viduržemio jūroje. 

Protektorato pradžia iš tiesų pasižymėjo taika, sėkme, 
viltimis. Net sąmokslai rojalistų, kurie ieškojo būdų nu- 
žudyti protektorių ir ruošė valstybinį perversmą, iš pradžių 
neatrodė pavojingi. Džonas Terlo greit išnarpliodavo intri- 
gų voratinklį; asmeninė protektoriaus gvardija — keletas 
šimtų ištikimų šaunuolių — dieną ir naktį jį saugojo. Metų 
pradžioje buvo išleistas ordonansas, pagal kurį sąmokslas 

prieš protektoriy ir jo vyriausybę, net valdžios smerkimas 
buvo laikomas valstybės išdavimu. 


Taigi viskas buvo ramu, turtuolių Anglija mėgavosi tai- 
ka ir gerove. 

Tačiau rašytinė Anglijos konstitucija tam ir buvo para- 
šyta, kad būtų vykdoma. Pagal ją reikėjo sušaukti parla- 
mentą. 

Liaudies atstovavimas, net kai rinkimų cenzas 200 sva- 
rų sterlingų, — dalykas rimtas. Žinoma, į parlamentą pateko 
garbingi, geri Žmonės — stambūs ir vidutiniai skvairai, 
pirkliai, finansininkai, lendlordai. Tačiau iš anksto pasaky- 
ti, kaip jie elgsis, ko iš protektoriaus pareikalaus, kaip 
pažiūrės į konstituciją, buvo neįmanoma. Kartu su kari- 
ninkais ir Kromveliui ištikimais žmonėmis į parlamentą 
pateko nemaža jo slaptų priešų konservatorių presbiterio- 
nų. Buvo išrinkti ir kai kurie Ilgojo parlamento respubli- 
konai — Bredšou, Hezlrigas, Lentalas, Skiponas. Iš jų ga- 
lima buvo laukti opozicijos. 

Parlamentas darbą pradėjo rugsėjo trečią — Kromve- 
liui atmintiną dieną. Prieš ketverius metus tą dieną pate- 
kėjo žėrinti Denbaro saulė, kitais metais — didžioji pergalė 
prie Vusterio. oa ue aukščiausiasis palaimins ir šį — nau- 
ja darba? 

Rugsejo 3 dieng Gesunder Tapybos salėje Kromve- 
lis pasveikino išrinktus deputatus, o rytojaus dieną, nau- 
jųjų dvariškių apsuptas, nuvyko į parlamentą pasakyti 
kalbos. Jis važiavo didele atvira karieta, kartu su Lam- 
bertu ir sūnumi Henriu; karietą lydėjo puošniai apsirengę 
pažai ir liokajai, aplink ant puikių žirgų šauniai jojo solidi 
leibgvardija. Paskui karietą žygiavo von tarybos 
nariai, karininkai ir dZentelmenai. 

Po pamokslo, kuris priminé, jog bütina paklusti dievo 
duotai valdžiai, prabilo Kromvelis... Jis kalbėjo ilgiau 
kaip tris valandas, ir iš pradžių atrodė, kad jo frazės 
nerišlios, nelabai suprantamos, perpintos posakių iš bib- 
lijos, tarpais labai aistringos, smerkiančios save. Negali- 
ma sakyti, kad jis buvo oratorius: jo kalba buvo šiurkšti, 
netaisyklinga, trūkčiojanti, kartais net švebeldžiuodavo. 

Taciau jis visada mokéjo patraukti klausytojus. AmZinin- 
kas rašė: ,Kromvelio kalba parlamente būdavo vyriškai 
graži... Posakiai aštrūs, nuomonė ryžtinga, teiginiai sva- 
rūs ir kategoriški; kad būtų įtikinamiau ir klausytojai ge- 
riau suvoktų, visada gausiai cituodavo šventąjį raštą. Jis 
kalbėdavo aistringai, kartu labai šaltakraujiškai, protin- 
gai, sumaniai, tad laisvai galėjo valdyti parlamentą ir 
jam vadovauti...“ 

Dabar jis kalbėjo taip pat — beveik taip pat, bet kaip 
skyrėsi lordo protektoriaus kalba nuo kalbos generolo, ku- 
ris prieš metus „šventus ir dievobaimingus žmones“ pa- 
kvietė valdyti Angliją! Kur dingo karštas entuziazmas, 
tikėjimas, viltis, kad netrukus ateis didelių ir gerų per- 
mainų laikai? Dabar atsirado aiškūs politiniai nurodymai, 
blaivus, realus požiūris, nuosaikumas. Jis gerai pažinojo 
klausytojus, į kuriuos kreipėsi; tai buvo ne fanatikai ar 
mistikai, o politikai ir verteivos, norėję pagausinti savo 
turtą. Atsižvelgdamas į jų siekius, jis kvietė būti draus- 
mingiems, protingiems, tvarkingiems. Tautos tikslas, kal- 
bėjo jis, dabar ne griauti, o stiprinti, jos tikslas — taika 
ir klestėjimas, naudinga draugystė su kaimyninėmis vals- 
tybėmis, viešpatavimas jūrose. „Visa tai aš jums sakau ne 
todėl, — baigė jis,— kad norėčiau būti ąukštesnis, o kaip 
žmogus, kuris kartu su jumis nusprendė tarnauti didiems 
tikslams. . ." 

Prasidejo debatai. Prasidéjo visai ne taip, kaip Krom- 
velis tikėjosi ir norėjo. Jie prasidėjo — gėda ir pažemini- 
mas! — aukštų konstitucinių lordo protektoriaus įgalioji- 
mų svarstymu ir smerkimu. Respublikonai, daug metų 
kovoję su vienvaldžiu valdovu, negalėjo susitaikyti su 
ypatinga protektoriaus valdžia. Nepaisydami konstituci- 
jos, jie pradėjo svarstyti protektoriaus bei parlamento 
tarpusavio santykius. Vietoj frazės: „Trijų tautų valdymas 
yra vieno asmens ir parlamento rankose“ jie pasiūlė kitą 
formuluotę: valdžia sukoncentruota „parlamento ir vieno 
asmens, kuriam suteikiami tokie įgaliojimai, kokius par- 
lamentas laikys esant reikalinga, rankose.“ Taigi pasikar- 
tojo sena istorija — parlamentas norėjo būti aukščiau už 
vienvaldį valdytoją. 

Kromvelis nedvejojo. Siuos pavojingus ketinimus rei- 
kia sunaikinti iS Sakny, kad vel nepasikartoty Ilgojo par- 
lamento, riaušių, karų, klaidų istorija... Rugsėjo 12 dienos 
rytą atėję deputatai rūmų duris rado užrakintas. Įėjimą 
saugoję kareiviai pranešė, kad protektorius jų laukia Tapy- 
bos salėje. Ten, sėdėdamas aksomo soste po baldakimu, 
Kromvelis pasakė kalbą — šį kartą aiškią, griežtą, kate- 
gorišką. Tai buvo netikėtas, galingas smūgis, panašus į 
jo kavalerijos smūgį mūšio lauke. Jis priminė, kad valdžią 
jam suteikė dievas ir Anglijos liaudis; jis niekada nesiekė 
šios vietos, tačiau dabar jam pavesta valdyti šalį ir jis 
neleis keisti priimtos konstitucijos. ,SavavaliSkai atmesti 
šį dievo nustatytą ir Žmonių priimtą valdymą,— pasakė 
jis, — ne dėl savo, o dėl šalies ir palikuonių gerovės aš 
niekada neleisiu, tegu mane įmeta į kapą ir negarbingai 
palaidoja.“ Jis pareikalavo, kad, prieš tęsdami posėdžius, 
visi deputatai duotų respublikai ir asmeniškai jam ištiki- 
mybės priesaiką ir pažadėtų nebandyti keisti konstitucijos. 

Tai buvo blogas požymis. Dabar Kromvelis su parla- 
mentu elgėsi panašiai kaip Karolis. Ne veltui buvo kalba- 
ma, kad neseniai Vaithole ėmė rodytis grėsmingas vai- 
duoklis su kruvinu rėžiu ant kaklo — nužudytojo valdovo 
vaiduoklis. Pasipiktinę respublikonai atsisakė paklusti. 
Apie šimtas žmonių iš parlamento išėjo. Tarp jų — Bred- 
šou, Hezlrigas, Vaildmanas. Tai buvo panašu į valymą. 

Kiti pasirašė priesaiką ir tese posėdžius. Tačiau debatų 
dvasia buvo pavojinga. Parlamentarai savavališkai išleis- 
davo ordonansus prieš erezijas ir pažeisdavo konstitucijos 
nuostatą dėl religinio pakantumo; balsuodavo už protekto- 
riaus rinkimą (buvo kalbama, jog Kromvelis tikisi, kad jo 
pareigas padarys paveldimas); kaip ir Ilgasis parlamentas, 
patvirtino aktą, pagal kurį be parlamento sutikimo gyven- 
tojai negali būti apdedami mokesčiais, ir pasiekė, kad pro- 
tektorius materialiai būtų priklausomas nuo deputatų. 


Rugsėjo pabaigoje atsitiko įvykis, vos nekainavęs 
Kromveliui gyvybės. Oldenburgo hercogas padovanojo jam 
šešetą Fryslando žirgų, ir Oliveris nusprendė Haidparke 
pats juos išbandyti. Karštus, nepravažinėtus žirgus jis 

valdė pats, sėdėdamas ant pasostes ir ragindamas rimbu. 
Ekipaže sėdėjo Terlo. Jie lėkė vis greičiau. Kromvelis 
įsismagino — žirgai buvo puikūs! — tačiau ar pakinktai 
buvo nepritaikyti, ar jo ranka nebebuvo tokia stipri ir mik- 
li, bet žirgai ėmė nešti. Oliveris neprisiminė, kaip jį nu- 
traukė nuo pasostės, visa jėga trenkė į grąžulą, o paskui 
ėmė tempti žeme už kojų, nes jos įsipainiojo tarp vadžių. 
Neatskiriamas jo palydovas, budrusis Terlo tuojau iššoko 
iš vežimo, pargriuvo, pistoletas jo kišenėje netyčia iššovė 
ir vos nesužeidė protektoriaus. 

Kai Kromvelį pagaliau pakėlė, jis buvo labai sudau- 
žytas, drabužiai suplėšyti, veidas kruvinai nudraskytas. 
Eiti jis nepajėgė: smarkiai buvo užgauta koja. Keletą sa- 
vaičių jis buvo priverstas sėdėti namie. Sis įvykis parodė, 
kaip jis turi saugotis: juk jis, lyg šią pasiutusią šešiukę, 
valdė visą šalį, ir nebuvo galima leisti, kad numestų nuo 
pasostės, nes viskas žūtų. 

Lapkričio pradžioje sunkiai susirgo motina — senoji 
Elžbieta Kromvel. Ji buvo apie devyniasdešimt metų, bet 
aiškaus proto, labai tikinti savo sūnumi ir be galo mylinti 
ij. Jau gyvendama Vaithole, jau būdama visų gerbiama 
protektoriaus motina, išgirdusi muškietos šūvį, visada su- 
drebėdavo — jai atrodė, kad šaudoma į jos sūnų. Jis atsi- 
mokėjo švelniu prieraišumu, rūpinimusi ir atvirumu. Ne- 
pasitaikė, kad, eidamas miegoti, neužsuktų pas ja ir 
nepalinkėtų labos nakties. Jo žmona — praktiška, gera ir. 
naivi moteris — buvo paskendusi namų rūpesčiuose, užsi- 
ėmusi vaikų auklėjimu. O motina nuo senų Hantingdono 
dienų ir iki pat mirties buvo jo draugė, patikėtinė, dvasios 
stiprintoja. Beribė meilė teikė jai išminties, ir Oliveris 
dažnai, jau būdamas nebejaunas žmogus, šalies valdyto- 
jas, klausydavo jos patarimų. 

Lapkričio 19 dieną senoji Elžbieta mirė, ir paskutiniai - 
palaiminimo žodžiai buvo skirti sūnui. Jis labai liūdėjo, 
jautėsi našlaitis. Laidotuvės buvo labai iškilmingos, ne- 
paisant puritoniškos paniekos prabangai, kurią mirusioji 
visada jautė. Ją palaidojo Vestminsterio abatijoje, Ang- 
lijos karalių kriptoje. 

Parlamentas Oliverj vis labiau erzino. Dabar deputa- 
tai pradėjo svarstyti ginkluotųjų pajėgų klausimą. Jie no- 
réjo milicijos kontrolę paimti į savo rankas, o kariuomenę 
sumažinti nuo 57 iki 30 tūkstančių. Jie atsisakė patvir- 
tinti mokesčius, kurie turėjo būti kareivių atlyginimas. 
Sausio mėnesį jie pareikalavo sumažinti rinkimų cenzą — 
keturiasdešimt šilingų metinio pelno. Be to, lapkričio mė- 
nesį kai kurie su leveleriais susiję pulkininkai parašė peti- 
ciją, kurioje reikalavo susiaurinti protektoriaus valdžią 
ir, remiantis „Liaudies sutartimi“, sušaukti „pilną ir lais- 
vą parlamentą“. Sklido kalbos, kad peticijos autorius buvo 
Lilberno draugas Vaildmanas. 


Kromveliui vėl pasivaideno anarchijos vaiduoklis. Savo 
uždavinio — būti jam atrama tvarkai palaikyti — ir šis 
parlamentas neįvykdė. 

Vengdamas nereikalingų kalbų, Oliveris sulaukė kons- 
titucijoje nustatyto laiko — praėjo penki parlamento posė- 
džių mėnesiai. Tiesa, truputį pagudravo: kadangi nebuvo 
pasakyta, apie kokius mėnesius — kalendorinius ar Mėnu- 
lio — kalbama, jis suskaičiavo penkis Mėnulio mėnesius 
(jie trumpesni) ir lygiai po 140 dienų, sausio 22 dieną, 
atvyko į parlamentą, ketindamas nutraukti posėdžius.. 

Jis buvo labai susierzinęs, pasakė kalbą — šį kartą 1a- 
bai nedraugišką ir piktą, apkaltino parlamentą, kad vis 
nuolaidžiauja leveleriams ir kavalieriams, kurie nori vėl 
įstumti šalį į kraujo praliejimą. 

Kromvelis piktinosi parlamento mėginimu pajungti ka- 
riuomenę — tai veda į tironiją ir anarchiją. Dabar jis ne- 
betikėjo jokiu parlamentu. Liaudimi nebetikėjo seniai. Liko 
tikėti tik savimi. Labai sunkia širdimi, bet visiškai tikėda- 
mas savo nesutriuškinamu teisumu, šiems žmonėms, kurie 
dar kartą taip žiauriai jį apvylė, jis sakė: „Tegu niekas 
nemano, kad, imdamas atsakomybės naštą, protektorius 
galvoja tik, kaip išaukštinti save ir savo šeimą, tegu ne- 
plepa apie laisvę... Kokią teisę jie turi kalbėti apie laisvę, 
kai taikių gyventojų gyvybė ir nuosavybė atsidūrė pavo- 
juje?..“ Akyse spindėjo ašaros, kai nutilusiam susirinki- 
mui jis tarė paskutiniuosius žodžius: 

„Laikau savo pareiga jums pasakyti, kad šių tautų 
labui, visos liaudies labui, jūs neturite čia daugiau sėdėti. 
Todėl aš pareiškiu, kad šį parlamentą paleidžiu.“ 


Kas jis dabar? Diktatorius, vienvaldis diktatorius. Kai 
kurie karininkai bandė jį vadinti imperatorium. Dabar visą 
Anglijos respubliką atstojo jo galinga ir vieniša tigūra, 
priversta, kaip pats su liūdesiu mąstė, valdyti vienvaldiš- 
kai. Todėl natūralu, kad ši tigūra dabar buvo svarbiausias, 
gerai matomas taikinys priešams — iš. dešinės, kairės, iš 
užsienio, iš visai arti... 

Sąmokslų prieš jį daugėjo. Dar 1654 metų vasarą du 
rojalistai su Karolio Stiuarto žinia laukė jo pakeliui į 
Hempton Kortą, norėdami nužudyti. Tik Terlo budrumas 
tada Kromvelį išgelbėjo: jis pasiūlė į užmiesčio rūmus 
vykti ne karieta, o plaukti laivu, upe; sąmokslininkai buvo 
suimti. Dabar, kovo mėnesį, kavalieriai bandė įžiebti su- 
kilimą iš karto keliose grafystėse. Tačiau patį pirmąjį jų 
antpuolį istoriniame Marston Mūro lauke išsklaidė vietos 
milicija. Vadeivas paėmė į nelaisvę. ir netrukus pardavė 
į vergiją, į Barbado plantacijas. 

Buvo imtasi priemonių ir prieš grėsmę iš kairės. Hari- 
sonas buvo atleistas ir uždarytas į Kerisbruko pilį Vaito 
saloje —į tą pačią pilį, kur kažkada kankinosi karalius 
Karolis. Vaildmaną išvarė iš parlamento, o vasario 10 
dieną suėmė, kai šis kūrė pamtletą apie „tironą Oliverį 
Kromvelį“; Robertą Overtoną sučiupo Škotijoje ir uždarė 
į kalėjimą. Ne veltui šią šalį Kromvelis patikėjo ištikimam 
kariui Monkui. 

Tačiau Oliveriui vis atrodė, kad jo vyriausybė pavojuje. 
Parlamentas sumažino kariuomenei atlyginimus; ten bren- 
do nepasitenkinimas. Užsienio politikai, policijai, rū- 
mams — viskam reikėjo pinigų; teko, kaip ir nuverstos di- 
nastijos karaliams, sugriežtinti akcizą, prašyti kredito i$ 
tinansininkų, net protektoriaus vardu imti paskolą... Visa 
tai kėlė nepasitenkinimą, kalbas, žvairakiavimą. Liaudyje 
plito sektos. Salia „Penktosios monarchijos žmonių“ — 
sikerių, ranterių, anabaptistų — atsirado dar ir kvakeriai, 
kurie ieškojo mistinės vienybės su Kristumi ir vis paistė 

apie „vidinę šviesą“, kuri gali nušvisti kiekvienam, jei 
tik atsisakys visų šio pasaulio pagundų ir atvers širdį die- 
vui. Jie sakė, kad visi žmonės lygūs, valdžios atstovams 
sakydavo „tu“, nenusiimdavo prieš juos skrybėlės, atsi- 
sakydavo prisiekti. Vėl, kaip ir prieš revoliuciją, iš miesto 
į miestą, iš kaimo į kaimą klaidžiojo pamokslininkai, su- 
kviesdami minias žmonių, kalbėdami neaiškiais Senojo 
testamento įvaizdžiais, kaltindami, ragindami eiti paskui 
juos... 

Atsirado ir kitų pavojingų simptomų, primenančių iki- 
revoliucinius laikus. Geras Kromvelio pažįstamas, pirklys 
Džordžas Konis staiga atsisakė mokėti muitą, kurio par- 
lamentas nebuvo patvirtinęs; vyriausiasis teisėjas Rolas 
pasiprašė atleidžiamas, nes negalėjo ir nenorėjo pripažinti 
tokių mokesčių. Teisininkai Vaitlokas ir Vidringtonas dėl 
tos pačios priežasties atsisakė būti Didžiojo antspaudo 
saugotojais. 

Kromvelis tikriausiai jau seniai, nuo to laiko, kai taip 
kvailai pasikliove išrinktaisiais, nebetikėjo, kad galt“ša- 
lyje ką pakeisti, įvesti naują tvarką, atnešti liaudžiai 
naudos. Ne, dabar jis ne tiek tikėjosi daryti gera, kiek 
norėjo užkirsti kelią piktam ir iš visų pusių grėsusioms 
nelaimėms. Jis buvo pasirengęs tarnauti liaudžiai jei ne 
kaip karalius, tai kaip konsteblis, tvarką saugantis polici- 
ninkas. Tačiau kaip vienas žmogus gali saugoti tvarką 
tokioje didelėje parapijoje kaip visa Anglija kartu su Ško- 
tija ir Airija? Kromvelis nusprendžia padalyti Angliją ir 
Velsą į vienuolika apygardų ir paskirti ten miniatiūrinius 
protektorius — majorus generolus. Šie žmonės, kaip ir vy- 
riausiasis konsteblis, turi atsakyti už viską: miliciją ir 
mokesčius, religiją ir dorovę, teisėjus ir teisiamuosius. Kaip 
buvo. sakoma protektoriaus instrukcijoje, jie privalėjo: 

— Slopinti maištus ir sukilimus; 

— imtis priemonių didelių kelių apsaugai nuo plėšikų 
ir grobikų; 

— griežtai sekti elgesį žmonių, kurie nepatenkinti vy- 
riausybe, ir stebėti, kad jie nesirinktų, uždrausti žirgų 
lenktynes, gaidžių peštynes, lokių pjudynes, visokius ne- 

teisėtus susirinkimus, nes kartais užtenka tik dingsties ir 
kyla maištai; 

— imantis priemonių geriau aprūpinti vargšus ir vyk- 
dant atitinkamus įstatymus, išaiškinti niekur nedirbančius, 
kad būtų galima priverstinai juos įdarbinti ar ištremti; 

— kovoti su paleistuviais, kartu su taikos teisėjais ir 
dvasininkais imtis priemonių prieš girtuokliavimą, burno- 
jima prieš dievą ir pan., įspėjant nerangius taikos teisė- 
jus, kad jie bus atleisti... 

Majorams generolams, kad jie galėtų vykdyti tokią 
valdžią, buvo pavedama vadovauti vietos milicijai; be to, 
jie turėjo reguliarių raitelių būrius. Jie gavo teisę savo 
apygardoje rinkti nepaprastąjį mokestį, kurį sudarė 10 
procentų visų rojalistų pajamų. Jie privalėjo vaikyti visus 
liaudies susibūrimus — tokius pasilinksminimus kaip lokių 
pjudymas ar gaidžių peštynės, išgėrimas tavernoje ar sek- 
tantų maldos susirinkimas. Kiekvienas namo savininkas 
turėjo pasirašyti, kad jo namiškiai ir tarnai elgsis tinka- 
mai. Kiekvienas atvykėlis, ypač iš užjūrio, turėjo prisi- 
statyti majorui generolui; jam buvo skiriama griežta po- 
licijos priežiūra. Be majoro generolo leidimo negalėjo 
būti atidaryta nė viena taverna ar parduotuvė; jis turėjo 
pastebėti visus šventų dienų pažeidimus, visus sektantų 
mitingus. 

Majorais generolais Kromvelis paskyrė ištikimus pilie- 
tinio karo bendražygius, tikrai vertus, aukšto rango žmo- 
nes. Tarp jų buvo giminaičiai, gabūs karininkai Desboras, 
Volis, Hofė, Flytvudas, taip pat Lambertas, kuriam buvo 
pavestos šiaurinės grafystės; tačiau buvo ir bukagalvių, 
ribotų valdininkų, kurie provincijose įvedė smulkmenišką 
ir Ziauria tironiją. Priežiūra tapo priekabi, o šnipinėjimas, 
tarpusavio sekimas, niekingos paskalos virto įprastu dalyku; 
skiriant bausmes, viešpatavo savivalė. Buvo uždaromos 
tavernos, lošimo namai, viešbučiai. Nebevyko gaidžių peš- 
tynės, skalikų ir žirgų lenktynės. Buvusi linksmoji Anglija 
tapo panaši į Kalvino laikų Ženevą — niūrią, mažakalbę, 
jtarumo ir prisiskaitėliškumo dvasios persunktą šalj. Kalė- 
jimai buvo perpildyti. 

Šią politiką formavo ir palaikė protektoriaus rūmai. 
Sąžinės, spaudos laisvės, kurias paskelbė konstitucija, tapo 
tuščiu garsu. Speciali komisija patikrino visus kandidatus 
į parapijų pamokslininkus. Laikyti privačius, namų pa- 
mokslininkus, kaip kažkada darė jaunas ir pamaldus Oli- 
veris Kromvelis, dabar buvo draudžiama. Nė vienas pa- 
šalintas pamokslininkas negalėjo tapti net namų mokytoju. 
Buvo įvesta griežta cenzūra, kuriai anksčiau taip karštai 
priešinosi Džonas Miltonas. Sis rimtas darbas — visos 
spausdintos produkcijos patikrinimas — buvo pavestas pa- 
čiam valstybės sekretoriui Džonui Terlo, todėl galima ne- 
abejoti: nė vienas kenksmingas ir protektoriaus valdžiai 
pavojingas kūrinys Anglijoje išspausdintas nebus. Visi 
spaustuvių savininkai buvo įrašyti į policijos įskaitą. Buvo 
uždaryti visi laikraščiai, išskyrus du vyriausybinius — 
„Politikos Merkurijų“ ir „Visuomenės žinias“. 

Visos šios priemonės nepasitenkinimą trumpam nuslo- 
pino, Anglijoje įsigalėjo niūrūs laikai — priverstinės bai- 
mės laikai. Tačiau priespauda negalėjo atvesti šalies į 
suklestėjimą. Ji kainavo (tikrąja šio žodžio prasme) dar 
brangiau negu ankstesnė laisvė. Majorų generolų režimas, 
daugiašakės policijos išlaikymas brangiai atsiėjo. Vyriau- 
sybės finansų deficitas didėjo katastrofiškai. Protektorato 
ekonominė politika buvo tokia pat reakcinga, kaip ir jo 
policinė sistema. 

1656 metų ordonansu feodalinis „riterių mokestis“ 
buvo panaikinamas, bet tik skvairams. Jie buvo atleisti 
nuo vasalinės priklausomybės, o žemės tapo visiška jų 
nuosavybe. Tačiau tai lietė tik skvairus žemvaldžius. Vals- 
tiečiai vis dar vilko sunkų žeminančių prievolių ir mokes- 
čių jungą — šis „laisvės aktas“ jų nelietė. Bažnytinė de- 
šimtinė — nuosavybės teisių simbolis — liko nepaliesta. 
Atgimė atpirkimai, pramonės ir prekybos monopoliai. Ap- 
tvėrimai, dėl kurių labai kentėjo kaimo varguomenė, ne 
tik tęsėsi toliau, bet ir buvo skatinami. Pats protektorius, 
matyt, pamiršęs kovą su pelkių sausintojais Ylyje, tapo 
sausinimo komisijos, kuriai vadovavo grafas Bedfordas, 
nariu ir vėliau gavo du šimtus akrų nusausintos -žemės. 

Prieš septynerius metus, tomis nepamirštamomis jtemp- 
tomis dienomis, kai Anglija artėjo prie neišvengiamos ir 
baisios pražūties, kai kūrėsi Aukščiausiasis teismas ir buvo 
sprendžiamas nelemtojo valdovo likimas, karininkų taryba: 
gavo nuostabų dokumentą. Tai buvo peticija judėjų bend- 
ruomenés, kuri pusiau legaliai (judėjai iš Anglijos oficia- 
liai buvo išvaryti 1290 metais) egzistavo Londone. Jūs 
gerbiate mūsų knygas, buvo sakoma šiame rašte, jūs ci- 
tuojate mūsų pranašus. Tai kodėl jūs persekiojate mus? 
Liaukitės persekioję, atidarykite sinagogas, leiskite mums 
laisvai prekiauti jūsų šalyje. Už tai mes švento Povilo 
katedrai paaukosime 500 tūkstančių svarų sterlingų. 

Pagunda buvo didelė. Bendradarbiavimas su judėjų 
pirkliais žadėjo didelę materialinę naudą. Tam mažai kas 
galėjo atsispirti, sandėriu susidomėjo patys aukštieji kari- 
ninkai. Paslaugūs teisininkai senuosiuose statutuose suieš- 
kojo atitinkamą pažymą. Pasirodė, kad Eduardas I nu- 
sprendė iš Anglijos išvaryti ne visus judėjus, o tik judėjų 
tikėjimo palūkininkus. Žinoma, kad XIII amžiuje žymiausi 
Europos teologai, nuodugniai išnagrinėję klausimą, vie- 
ningai nusprendė, kad imti procentus už skolinamus pi- 
nigus — ne tokia jau didelė nuodėmė krikščioniui, kaip 
buvo manoma ankstyvaisiais viduramžiais. Tačiau ne iš 
darbo gaunamos krikščionių palūkininkų pajamos neturėjo 
viršyti šešių procentų — tai buvo griežta riba. Jei krikš- 
čionis paskolos davėjas reikalaudavo daugiau, jį buvo 
galima atiduoti bažnytiniam teismui. Tačiau judėjų tikė- 
jimo palūkininkai bažnytiniam teismui pavaldūs nebuvo, 
taigi galėjo imti (ir ėmė!) daug didesnius procentus (ka- 
ralius nesėkmingai bandė nustatyti nors 43 procentų ribą). 
Suprantama, palūkininkai krikščionys nuskursdavo, o ju- 
dėjai karaliaus, stambių lendlordų, smulkių ir stambių 
riterių, pirklių ir valstiečių sąskaita turtėjo. Tai ir sukėlė. 
visuotinę neapykantą. Kai kuriems įtakingiems Sičio pirk- 
liams reikalaujant, Eduardas I, kaip ir kiti karaliai, daug 
kartų naudojęsis judėjų palūkininkų paslaugomis, išleido 
nutarimą, kad iš Anglijos ištremiami visi palūkininkai ju- 
dėjai. 

Dabar, revoliucijos metais, panaikinus karaliaus ir vys- 
kupų valdžią, bylos dėl palūkanų procento buvo perduo- 
tos civiliniams teismams. Todėl dabar palūkininkų judėjų 
grįžimas į Angliją nebuvo anglams toks pavojingas, kaip 
anksčiau: jų teisės ir galimybės buvo sulygintos. Atsaky- 
dami į peticiją, Hju Pitersas ir Henris Martenas iš judėjų 
atstovų pareikalavo 700 tūkstančių svarų, o parlamente 
pareiškė, kad senovės aktas dėl judėjų persekiojimo turi 
būti panaikintas. Tačiau parlamentas tada svarstė kitus, 
svarbesnius, reikalus, ir peticija užsimiršo. 

Ir štai dabar, 1655 metų rugsėjo mėnesį, Amsterdamo 
judėjų bendruomenės vadas, mokslininkas teologas Mana- 
sija ben Izraelis su trimis rabinais atvyko pas Kromvelį 
prašyti, kad judėjų grįžimo į Angliją byla būtų sėkmingai 
baigta. | 

Kromvelis iš esmės buvo didelio pakantumo šalininkas 
ir paprastai palankiai žiūrėdavo į kitų tautų atstovus. Tie- 
sa, judėjai neigė dieviškąją Kristaus kilmę, ir iš pradžių 
Kromvelis žvelgė į juos nepatikliai. Tačiau Terlo, kuris 
su Manasija ben Izraeliu buvo susitikęs ir turėjo reikalų 
dar 1651 metais, kelionės į Amsterdamą metu, įtikino pro- 
tektorių, kad sąjunga su šia tauta duos nemažą politinę 
ir ekonominę naudą. Be to, Valstybės sekretorius Ispanijos 
zvdus, nelegaliai gyvenančius Anglijoje, seniai naudojo 
kaip informatorius ir šnipus, mokėjusius mikliai sužinoti 
visas Europos valstybių paslaptis, visas rūmų intrigas ir 
sąmokslus. Todėl protektorius sutiko priimti judėjų pa- 
siuntinį: gal draugystė su juo padidins Britanijos šlovę. 

Gruodžio 4 dieną Kromvelis Valstybės taryboje pasakė 
kalbą, kurioje įrodinėjo, kad 1290 metų įstatymas dėl ju- 
dėjų ištrėmimo iš Anglijos — karaliaus prerogatyvos ak- 
tas, todėl galima ir reikia jį panaikinti. 

Tačiau daugelis prieštaravo. Tada Kromvelis debatus 
nutraukė ir bylos svarstymą atidėjo. Jokio nutarimo šiuo 
klausimu paskelbta nebuvo, tačiau nuo to laiko judėjai 
Anglijoje pasijuto laisviau. Iš Amsterdamo į Londoną jie 
perkėlė savo kontoras ir ėmė aktyviai dalyvauti Britanijos 
prekyboje. Į protektorių jie žvelgė su viltimi ir tikėjo, kad 
jis juos globos. Tačiau tik po aštuonerių metų, kai Krom- 

velis jau buvo miręs, o šalį valdė karalius Karolis II Stiu- 
artas, jiems pagaliau buvo oficialiai leista laisvai gyventi 
Anglijoje. 


1654 metų vasarą, sudarius naudingą taiką su Olan- 
dija, Valstybės taryboje Oliveris Kromvelis pareiškė, kad 
dabar reikia pagalvoti apie karą su Ispanija. Anglija turi 
puikų laivyną, jį reikia panaudoti, „nes dievas nenori, kad 
mes sėdėtume sudėję rankas; turime apsvarstyti, ką ga- 
lime nuveikti pasaulyje, taip pat ir namuose.“ Kromvelio 
tikėjimas nebuvo pasyvus ir atkaklus, kaip kokių kvake- 
rių. Ne, jo protestantizmas buvo karingas, užkariautojiš- 
kas. Pirmoji anglų pareiga, kaip buvo matyti iš jo kalbų, 
pasirūpinti protestantizmo įtvirtinimu, o šioje srityje svar- 
biausias priešas buvo Ispanija. 

Lambertas prieštaravo: 

— Tačiau mes turime gausybę rūpesčių namie; tolimi 
ir pavojingi žygiai pakenks protestantizmui. Be to, jie 
per daug kainuoja. 

— Paruošti laivus ekspedicijai, — atsakė Kromvelis,— 
kainuos tik truputį brangiau negu jy išlaikymas uostuose. 
O tokios ekspedicijos bus labai naudingos: Ispanijos val- 
dos Naujajame pasaulyje turtingos — mes galėsime jas 
užgrobti. O Ispanijos sidabrą vežiojantis laivynas? Jis 
taip pat gali patekti į mūsų rankas. 

Lambertas dvejojo. Karas padidins mokesčius, kažin 
ar tolimų kolonijų užkariavimas duos naudos. Kur rasti 
žmonių tokiems žygiams ir žemėms užkariauti už vande- 
nyno? Be to, nutrūks pelninga prekyba su Ispanija. 

— Kodėl? — paklausė Kromvelis.— Visai nebūtina nu- 
traukti santykių su Ispanija Europoje, jei kariauji su jos 
kolonijomis Amerikoje. Prisiminkime šlovingus karalienės 
Elžbietos darbus. 

— Tačiau tai labai brangiai kainuos,— nepasidavė. 
Lambertas.— Ištuštės iždas. 

— Verta pabandyti.— Kromvelio drąsa buvo panaši į 
Elžbietos admirolų Reilio ir Dreiko šlovingą drasa.— Še- 
šetas greitaeigių fregatų, išvagoję Meksikos įlanką, atveš 
grobio. 

— O olandai! Jie uzgrobs prekyba su Ispanija, Anglija 
jos neteks. Jie pralobs ir pareikalaus revanšo. 

— Deus providebit,— atsakė Oliveris lotyniškai.— Vis- 
kas dievo valioje. 

Kromvelio užsienio politika buvo keista. Jis abstrakčiai 
svajojo apie protestantų kryžiaus žygį prieš visus katali- 
kus, bet dalykiškai apskaičiuodavo, kokią realią naudą 
patirs jo tauta, jo klasė, siekė valdyti pasaulį. Lambertui 
užsiminė, kad būtina, ,,pasibelsti į Romos vartus“; jis sakė: 
„Jei būčiau dešimčia metų jaunesnis, Europoje nebūtų 
karaliaus, kurio nepriversčiau drebėti.“ Tačiau pelnas, ma- 
terialinė nauda, atrodo, buvo svarbiausia. Naujoji Anglija, 
nukirtusi galvą savo karaliui, išlaisvinusi pirklius ir su- 
manius skvairus iš feodalinės priklausomybės, reikalavo 
išeiti į pasaulinę areną, siekdama plėtoti prekybą, įmones, 
troško grobti kolonijas ir viešpatauti jūroje. Jos tikslas 
buvo pirmauti pasaulyje — kariniu, politiniu, prekybos at- 
žvilgiu. Visu savo didžiu talentu Kromvelis padėjo siekti 
šių tikslų. 

Pirmasis jo uždavinys buvo sudaryti protestantiškųjų 
šalių — Anglijos, Olandijos, Svedijos ir Danijos — tvirtą 
sąjungą. Sioje sąjungoje Anglijai turėjo priklausyti vado- 
vaujantis vaidmuo, ji turėjo nukreipti sąjungą prieš Romą 
ir katalikiškas valstybes. Taika su Olandija, derybos su 
Danija ir Švedija Anglijos pirkliams užtikrino laisvą jéji- 
mą į Baltijos jūrą. 

Tačiau Olandija taip ir liko priešininkė. Tada Kromve- 
lis jai ciniškai pasiūlė pasidalyti pasaulį; Europoje ir Afri- 
koje jų prekybos galimybės bus lygios, Rytai — Olandijos 
prekybos sritis, o Vest Indija ir Amerika atitenka Angli- 
jai. „Abi šalys suinteresuotos plėsti prekybą ir navigaci- 
ja,— pasakė jis.— Pasaulio užteks abiem. Jei abi tautos. 
galėtų gerai suprasti viena kitos interesus, jų šalys būtų 
pasaulio lobynai.“ Tačiau visuotinė protestantiškųjų šalių 
sąjunga buvo utopija. Jai trūko svarbiausio — ekonomi- 
nio pagrindo, todėl ji braškėte braškėjo. Olandija reiškė 
nepasitenkinimą Anglijos ekspansionistiniais siekiais, Šve- 
dijos ir Danijos nesantaika netrukus peraugo į karą. 

Antras uždavinys buvo užmegzti santykius su Prancū- 
zija ir Ispanija, kurios kariavo tarpusavyje. Abiejų šalių 
diplomatai prasiskverbdavo pas Kromvelį ir stengdavosi 
užsitikrinti jo paramą. Jis pasirinko Prancūziją, nes Ispa- 
niją laikė „dėsningu Anglijos priešu“, be to, sąjunga su 
Prancūzija buvo naudingesnė politiškai ir ekonomiškai. 
Kromvelis vis dar bandė padėti prancūzų hugenotams. 
Be to, Karolis Stiuartas, kurio motina buvo prancūzė, 
siekė, kad Mazarinis padėtų įsiveržti į Angliją, šiuos ke- 
tinimus reikėjo neutralizuoti. Pagaliau, tik užsitikrinus 
Prancūzijos paramą, buvo galima visą Anglijos laivyno 
galią nukreipti į Ispanijos kolonijas, kurios anglų užka- 
riautojams turėjo duoti gausaus grobio, derlingų žemių, 
auksingų upių ir sidabro kasyklų. 

1655 metų lapkričio pradžioje buvo pasirašyta sutartis 
sü Prancūzija. Joje buvo skelbiama taika, draugystė ir 
sąjunga; abi šalys žadėjo nepadėti kitos pusės priešams 
ir maištininkams. Vadinasi, Prancūzija atsisako padėti 
rojalistams, Anglija — hugenotams. Buvo leista į Prancū- 
ziją laisvai įvežti angliškus vilnonius ir šilkinius audi- 
nius, o į Angliją — prancūziškus audinius ir vyną. Sutar- 
tyje buvo ir slaptų punktų: Prancūzija įsipareigojo be 
Anglijos sutikimo nesudaryti taikos su Ispanija. 

Beveik tuo pačiu metu prasidėjo karas su Ispanija. 
Bleikas beveik metus naršė Viduržemio jūrą, paskui pa- 
traukė prie Gibraltaro ir ėmė medžioti Ispanijos sidabrą 
vežiojantį laivyną. Kitas admirolas, Penas, nuplaukė į Is- 
panijos valdas Vest Indijoje ir netrukus užgrobė Jamaiką. 
Ispanija už tai sulaikė Anglijos laivus ir prekes, tuo metu 
buvusias jos uostuose, atšaukė iš Londono savo pasiuntinį 
ir pagaliau paskelbė karą. 

Karas Anglijai neatnešė greitos ir šaunios sėkmės. 
Bleikui vis nesisekė užgrobti sidabrą vežiojančio laivyno. 
1656 metų rugsėjo mėnesį kitam kapitonui, Ričardui Stei- 
neriui, pavyko: jis paskandino kelis dviejų milijonų svarų 
vertės laivus ir paėmė galeoną, kuris vežė 600 svarų si- 
dabro. Vertingą krovinį per Angliją vežė 38 vežimai — 
visai liaudžiai reikėjo parodyti pergalės vaisius. Po septy- 
nių mėnesių Bleikas paskandino Ispanijos laivyną prie 

Tenerifės salos: buvo sutriuškintas Santa Kruso uostas, 
sudeginta ir nuskandinta šešiolika galeonų ir penki kiti 
laivai. Iš jų paimtą vertingą krovinį pasiuntė į Angliją. 
Šia pergale baigėsi admirolo Bleiko karjera: 1657 metais, 
grįždamas į tėvynę, jau netoli jos krantų jis mirė. 

Karas su Ispanija kartu vyko ir sausumoje, Flandrijoje, 
kur anglai siuntė kariuomenę ir ginklus padėti Prancuzi- 
jai. Kromvelis svajojo, kad sėkmės atveju Anglijai perduo- 
tų Diunkerką, kuris būtų geras placdarmas Europoje. 

Kromvelio užsienio politikos planai stebina fantastiš- 
ku užmoju. Pirmą kartą istorijoje jis sukūrė kažką pana- 
šaus į pasaulinę strategiją. Jis planavo suvienyti protes- 
tantiškas valstybes prieš katalikus, kontroliuoti Vidurže- 
mio jūrą ir Atlantą, išplėsti Britanijos valdas Vest Indijoje 
ir Rytų Europoje — Lenkijoje ir net Rusijoje, vedė derybas 
su turkais. Tarptautinis Anglijos prestižas jo valdymo 
metais labai išaugo, iš trečiaeilės užkampio šalies Anglija 
tapo pirmaujančia Europos valstybe. „Jo didybė namuo- 
se,— rašė Kromvelio priešas Klarendonas,— tik šešėlis tos 
šlovės, kuri jį gaubė užsienyje. Sunku pasakyti, kas jo 
labiau bijojo — Prancūzija, Ispanija ar Nyderlandai... 
Kadangi visos šios valstybės jam pataikaudamos aukojo 
savo garbę ir interesus, nesipriešino, kad ir ko iš jų buvo 
reikalaujama.“ ` 

Tačiau namie rezultatai buvo visai kitokie. Ilgi karai 
ištuštino iždą; 1655 metais valstybės skola padidėjo iki 
781 tūkstančio svarų. Šalį spaudė mokesčiai, Sitis nebe- 
davė paskolų. Pirkliai buvo nepatenkinti, kad nutrūko pel- 
ninga prekyba su Ispanija. Kariuomenė nebegavo atlygi- 
nimų ir garsiai murmėjo. 

Taigi brendo reikalas sušaukti parlamentą. Tik jis ga- 
lėjo išgelbėti iždą — patvirtinti naujus mokesčius. 


2. „NUOLANKIAUSIOJI PETICIJA“ 

— Aš nesiruošiu kaip kai kurie gražbyliauti. Mūsų pa- 
reiga — kalbėti apie reikalą; pats dievas to iš mūsų rei- 
kalauja. 

Siais žodžiais rugsėjo 17 dieną Kromvelis pradėjo 
naujojo parlamento posėdžius. Jis: kalbėjo ilgai, daugiau 
kaip dvi valandas. Dabar svarbiausias jo išpuolių taikinys 
buvo Ispanija — užsienio priešas. Ji visiškai atsidavė šė- 
tonui popiežiui ir jam tarnauja. Ji daro anglams didžiulę 
žalą Vest Indijoje. Ji padeda anglų rojalistams. Su ja 
reikia toliau energingai ir kovingai kautis, todėl protekto- 
rius prašė parlamento patvirtinti naujus mokesčius. 

Jis taip pat gynė majorus generolus, kuriais daugelis 
buvo nepatenkinti. Argi ne teisinga, klausė jis, kad jie, 
majorai generolai, privertė rojalistus mokėti už atkūrimą 
tvarkos, kurią šie sugriovė? Argi naujieji ramybės sau- 
gotojai dieną ir naktį nenaikina blogio, netramdo respub- 
likonų, begėdiškai draugaujančių su kavalieriais, argi jie 
nejtvirtina tikrosios religijos? 

Jis kalbėjo apie jaunimą, kurį reikia gerai ir protingai 
auklėti, doroviškai tobulinti. Jis kvietė mylėti ir būti gai- 
lestingiems. 

— Mūsų laisvė ir gerovė priklauso, aš įsitikinęs, nuo 
dorovės. Pasmerkite tuos, kurie linkę nusidėti, ir dievas 
jus palaimins. Jūs būsite tautos palaima, savo darbu ge- 
riau užgydysite mūsų žaizdas, nes ji palies sielą ir dvasią, 
pačią žmonių esmę. Žmogus yra dvasia. Jei žmogaus dva- 
sia nekalta, jis vertas žmogaus vardo, jei ne, aš nematau 
skirtumo tarp jo ir gyvulio. 

Ilga kalba pagaliau baigėsi, keturi šimtai deputatų 
išraudusiais veidais atsistojo iš savo vietų Tarybos salėje 
ir iškilmingai nuėjo į posėdžių salę. Tačiau ten jų laukė 
netikėtumas: prie durų, stovėjo sargyba ir keletas klerkų. 
Vienas pagal sąrašą tikrino jeinanéius į salę ir išdavinėjo 
vardinius pažymėjimus su Valstybės tarybos antspaudu. 
Tie, kurių sąraše nebuvo, pažymėjimų negavo ir į salę 
jeiti negalėjo. Tokių buvo daugiau kaip. šimtas. Kromve- 
lis ir karininkai prieš parlamento posėdį pasinaudojo savo ` 
teise, įrašyta konstitucijoje, — tikrinti deputatų įgaliojimus. 
Šis savotiškas valymas iš parlamento pašalino respubli- 
konus, buvusius Ilgojo parlamento narius, žmones, susiju- 
sius su leveleriais ir sektantais, kitus įtartinus asmenis, 
kurie buvo išrinkti ignoruojant majorų nuomonę. 

Pašalintieji nariai priešinosi. Jie parašė remonstraciją, 
kurioje kaltino tirono valdžią (jų posakiai buvo nuostabiai 
panašūs į protestus prieš karaliaus valdžią iki revoliuci- 
jos), pareiškė, kad dabar protektorius ir kariuomenė daro 
spaudimą parlamentui, todėl jis negali vadintis liaudies 
atstovybe. Parlamentas šių išpuolių nepaisė. Nuosaikūs 
ir padorūs deputatai, kuriuos į/eido į parlamentą, nenorė- 
jo sunkinti sau gyvenimo. PaSalintiesiems jie patarė kreip- 
tis į Valstybės tarybą. O patys ėmė svarstyti einamuosius; 
reikalus. 

Iš pradžių jie išleido labai lojaly nutarimą: atėmė iš 
Stiuartų teisę pretenduoti į Anglijos sostą, valstybės iš- 
davimu pavadino bet kokį kėsinimąsi į protektorių ir jo 
vyriausybę, patvirtino mokesčius karui su Ispanija. Spalio 
mėnesį Viljamas Dzefsonas geležinšonių pulkininkas, pa- 
siūlė pataisyti konstituciją: padaryti protektoriaus parei- 
gas paveldimas ir prašyti Kromvelio, kad jis paskirtų įpė- 
_dinj. Protektorius jau nebejaunas, dažnai sirguliuoja, kar- 
tais pastebimai dreba rankos. Kas bus jo įpėdinis, jau dabar 
buvo svarstoma parlamento kuluaruose. 

Tačiau Kromvelis atsisakė. Jį prašė sutikti artimas 
draugas lordas Broghilas; Desboras, priešingai, atkalbinė- 
jo. Pats Kromvelis juokėsi, stuktelėjo Dzefsonui į petį: 

— Eik tu, beproti! 

Tačiau priekabus Ledlo pastebėjo: netrukus Džeisonas 
gavo pelningą vietą kariuomenėje, o jo sūnui buvo. paves- 
ta vadovauti pėstininkų būriui. Buvo kalbama, kad vis 
dėlto bręsta kažkokios permainos. 


Tuo tarpu parlamentas ėmėsi kitos — nemalonios ir 
skandalingos — bylos. Neseniai Anglijoje pasirodė naujas 
mesijas, kurį tamsūs fanatikai laikė vos ne tikruoju Jė- 
zumi Kristumi. Tai buvo Džeimsas Neiloras. Parlamento 
kariuomenės gretose jis kovėsi prie Denbaro, paskui atsi- 
vertė į „vidinės šviesos draugų“ tikėjimą ir tapo kvakeriu. 
Išvaizda jis tikrai buvo panašus į Kristų: nedidelė tamsiai 
rusva barzdelė, pailgas asketiškas veidas, ant pečių už- 
kritę plaukai. Jis ėjo iš miesto į miestą ir romumu ar pa- 

mokslininko talentu taip uzburdavo klausytojus, kad pas- 
kui jj sekiojo minios ir garbino kaip mokytojq. Viena mo- 
teris net tvirtino, kad jis prikėlė ja iš mirusiųjų. 

Jį pasodino į kalėjimą, o kai išleido, garbintojai su- 
rengė neregėtą, šventvagišką dalyką. Kai Neiloras atvyko 
į Bristolį, jie suvaidino Kristaus įžengimą į Jeruzalę kan- 
«inimy ir nukryžiavimo išvakarėse. Asiliuko gauti nepa- 
vyko, tad naujasis mesijas jojo mulu. Sužavėtos minios 
bėgo prieš jį, barstydamos kelią gėlėmis ir šakelėmis. 
„Hosana! Hosana!“ — šaukė žmonės. | 

Neilorą suėmė ir atvežė į Londoną. Kadangi byla buvo 
labai sudėtinga, nuspręsta nagrinėti ją parlamente, nors 
pagal konstituciją parlamentas teisminės valdžios netu- 
rėjo — anksčiau ją turėjo tik lordai. 

Neiloras buvo apkaltintas šventvagyste, apsišaukėliš- 
kumu, gundymu. Debatai tęsėsi keletą dienų; tik 14 balsų 
persvara jis išvengė mirties bausmės. Padorūs deputatai 
ypač piktinosi, kad Neiloras, kaip ir visi kvakeriai, prieš 
aukštąjį susirinkimą atsisakė nusiimti skrybėlę, nusilenkti 
spykeriui ir prisiekti. Jį pasmerkė dvi valandas stovėti 
prie gėdos stulpo Vestminsteryje, po to visu keliu nuo 
Vestminsterio iki Senosios biržos plakti rimbais, o ten 
jis vėl dvi valandas turėjo stovėti prie gėdos stulpo; buvo 
nuspręsta išdeginti jam kaktą, perdurti liežuvį įkaitinta 
geležimi. Tačiau ir tuo pikta puritonų fantazija neapsiri- 
bojo. Po ekzekucijos, buvo sakoma nutarime, Neilorą nu- 
siųsti į Bristolį, per visą miestą vežti nuogą, turgaus 
aikštėje išplakti rimbu ir uždaryti į kalėjimą, be teisės 
skaityti, rašyti ir matytis su giminėmis. 

Štai koks buvo šio parlamento gailestingumas ir reli- 
ginis pakantumas! Kromvelis barbarišku nuosprendžiu 
pasipiktino. Įpykęs jis galėjo būti žiaurus (prisiminkime 
Drochedą), bet šalto žvėriškumo nekentė. Gruodžio 25 
dieną jis spykeriui rašė: „Sužinojau, kokį nuosprendį jūs 
neseniai paskelbėte kažkokiam Džeimsui Neilorui. Nors 
mes ir vengiame palaikyti žmones, mąstančius ir besiel- 
giančius taip, kaip jis, vis dėlto mums patikėta ginti šių 
tautų liaudies interesus. Nežinodami, ką tokie procesai 
(organizuojami be mūsų žinios) dar gali sukelti, mes no- 

rime, kad parlamentas praneštų, kas ir kodėl skatino taip 
elgtis.“ | 

Parlamentas neatsakė. Pedantiškai tiksliai nuosprendis 
buvo įvykdytas. Kromvelis pasijuto bejėgis. Viena, ką jis 
galėjo padaryti — truputį palengvinti nukankinto kalinio 
padėtį kalėjime, jau po egzekucijos. Ne, tokia konstitucija 
jam netiko. Parlamentas vėl stengėsi pagrobti visą val- 
džią, o protektorius negalėjo įsikišti, negalėjo net pasi- 
gailėti. Tarp jo ir parlamento reikia tarpininko. Galbūt 
sukurti kažką panašaus į Lordų rūmus? 

Praėjus keletui dienų po Neiloro teismo, parlamente 
iškilo klausimas dėl majorų generolų. Prieš kalėdas Des- 
boras pasiūlė pratęsti jų įgaliojimus ir jų išlaikymui palikti - 
tuos 10 procentų visų rojalistų pagamų. Jis tikėjosi, kad 
prie šventinio pudingo skubantys deputatai greit, nesvars- 
tydami, bilį patvirtins. Tačiau apsiriko. Vienas po kito 
deputatai pasisakė prieš nepopuliarų režimą. Kam skirs- 
tyti tautą į karines apygardas, panašias į Sveicarijos kan- 
tonus? Kam spausti iš liaudies mokesčius engėjų valdžiai 
išlaikyti? Debatai tęsėsi ir sausio mėnesį. Kromvelio žen- 
tas, jo mylimos Betės vyras Džonas Kleipolas karštai smer- 
„kė karinę-policinę valdžią. Jam pritarė lordas Broghilas 
ir protektoriaus giminaitis pulkininkas Henris Kromvelis, 
senojo sero Oliverio vaikaitis. Jiems prieštaravo patys 
majorai generolai — Desboras, Batleris. 

Netikėtai Kromvelis opoziciją palaikė. Henriui Krom- 
veliui jis dovanojo savo mantiją ir pirštines. 1657 metų 
sausio 28 dieną bilis dėl majorų generolų 124 balsais prieš 
88 buvo atmestas. Kromvelis buvo priverstas pripažinti, 
kad karinio-policinio režimo įvedimas Anglijoje buvo klai- 
da. 


Permainos brendo iš tikrųjų. Jas galima buvo justi iš 
parlamento ir liaudies nuotaikų. „Atėjo pabaiga! — šūkavo 
aikštėse „Penktosios monarchijos Zmonés".— Viešpats Jė- 
zus atjos ant raudo žirgo kautis su bedieviu išsigimėliu, 
su Žalčiu, sėdinčiu Anglijos soste.“ Iš spaudos išėjo ano- 
niminis pamfletas ,,Nuzudymas — ne nuodėmė“. Buvo kal- 
bama, kad jj parašė buvęs leveleris Seksbis. Pamilete 

buvo jrodinéjama, kad liaudies labui nužudyti tironą — 
šventas ir doras darbas, o Oliveris Kromvelis tiesiai buvo 
vadinamas tironu. 

Sausio mėnesį Terlo parlamentui pranešė, kad atskleis- 
tas sąmokslas prieš protektorių. Kažkoks Mailsas Sinder- 
kombas, buvęs kareivis, laukė Kromvelio pakeliui iš Vait- 
holo į Hempton Kortą, kaip prieš trejus metus Karolio 
Stiuarto pasiųsti du rojalistai. Kalbama, kad Seksbio pa- 
mokytas, jis išsinuomojo namelį, kuris stovėjo prie siauro, 
pabjurusio kelio, ir prie užtaisytos patrankos laukė. Pro- 
tektorius vėl išsigelbėjo pasirinkęs vandens kelią. Sinder- 
kombas buvo sučiuptas ir nuteistas; jis mirė kalėjime baus- 
mės išvakarėse, nusinuodijęs arseniku. Buvo atskleisti 
sąmokslai nužudyti protektorių, kai šis vaikščios po Haid- 
parką. O Vaitholo rūsiuose buvo rasta parako statinai- 
čių — Anglijos valdovo būstą kažkas bandė padegti. 

Anglijos likimą dabar galėjo lemti atsitiktinumas — 
taip manė daugelis. Jei protektorius apie sąmokslą laiku 
nesužinotų, visaregis Terlo pražiūrėtų — vienintelis zmo- 
gus, kuris turi valdžią ir daro tvarką, žus, o šalį vėl apims. 
anarchija ir plėšikavimai. Gal vis dėlto keistą, karine dik- 
tatūra atsiduodantį protektoriaus titulą pakeisti labiau 
pažįstamu, įprastu ir didingu karaliaus titulu? 

Taip mąstė dauguma, ypač tie, kurie norėjo įtvirtinti 
iškovojimus, teises, žemes, lengvatas, kurie bijojo kara- 
liaus Karolio Stiuarto restauracijos iš vienos pusės ir liau- 
dies masių stichijos — iš kitos. Sveikindamas protektorių 
laimingai išvengus pavojaus, turtingas gelumbės pirklys 
Džonas Ešas, visiems girdint, parlamente pasakė: ,,Nore- 
čiau dar pridurti, kas, mano nuomone, galėtų apsaugoti 
protektorių ir mus pačius ir sugriauti mūsų priešų kės- 
lus,— jo prakilnybė turėtų imti valdyti pagal senovės kons- 
tituciją. Tai palaidotų mūsų priešų viltis įvykdyti pervers- 
mą.“ 

Vasario 23 dieną pirklys Kristoferis Pekas, Sičio ats- 
tovas ir buvęs Londono lordas meras, parlamente perskaitė 
dokumentą ,,Nuolankiausioji peticija“. Buvo siūloma su- 
daryti tokią Anglijos vyriausybę: karalius (Oliveris Krom- 
velis), Lordų ir Bendruomenių rūmai, tai yra grįžti prie 

senos, ikirevoliucinés valdymo formos. Tad dél ko kariau- 
ta?! Parlamentas sugaude, pasigirdo protesty, Pekas buvo 
iššauktas prie pertvaros. Tačiau girdėjosi ir kitokių balsų. 
Valstybės sekretorius Terlo atsargiai pasiūlymą palaikė. 
Už jį pasisakė teisininkai, Vaitlokas, lordas Broghilas, ad- 
mirolas Montegiu — Kromvelio artimieji. Aistros nurimo, 
ir po kiek laiko deputatai, lyg niekur nieko, vėl ėmė svars- 
tyti įstatymo projektą. 

Kitaip reagavo karininkai ir majorai generolai. Vasa- 
rio 27 dieną, praėjus keturioms dienoms po Peko kalbos, 
jų deputacija atėjo pas Kromvelį. Ypač niršo Lambertas. 
Galbūt šis karjeristas svajojo užimti protektoriaus Krom- 
velio vietą. Siaip ar taip, jie karštai stojo prieš karaliaus 
titulą, sakė, kad tai sukels kariuomenės protestą, atneš 
nelaimę šaliai ir pačiam Kromveliui, pagaliau restauruos 
Stiuartus. Lambertui pritarė Desbaras ir Flytvudas, Sai- 
denhemas ir Skiponas, majorai generolai ir aukštieji kari- 
ninkai. Iš viso daugiau kaip šimtas. 

Protektorius jų klausėsi vis labiau susierzinęs ir pa- 
galiau prašneko taip šiurkščiai ir tiesiai, kaip paprastai 
kalbėdavo su kareiviais. Jie nepatenkinti? Atėjo su naujais 
reikalavimais? Jam pačiam karaliaus titulo nereikia, pa- 
sakė jis, tai žaisliukas, blizgutis, plunksna prie skrybėlės. 
Tačiau ar ne jie pirmieji prakalbo apie šį titulą? Argi ne 
Lambertas dar 1653 metais, prieš priimant naują konsti- 
tuciją, siūlė jam tapti karaliumi? O dabar jie nepaten- 
kinti? 

Jie visada nepatenkinti. Kromvelis jautė, kaip jo bal- 
sas stiprėja, perauga į šauksmą, bet sustoti nebegalėjo. 
Tai jie, karininkai, viskuo kalti! Jis visada klausydavo jų 
pageidavimų, net tada, kai jautė, kad jie netikę. Visi kons- 
titucijos pakeitimai — jų darbas. Jie privertė paleisti Ilgąjį 
parlamentą, paskui pareikalavo, kad jis priimtų tą neto- 
bulą konstituciją, ir taptų diktatorium; jie privertė paleisti 
parlamentą už tai, kad stengėsi pataisyti padėtį; sumanė 
majorų generolų režimą, o kai jis buvo įvestas, jiems vėl 
prireikė parlamento. Jis viską vykdė. 

— Jūs galéjote spirti man į užpakalį ir stumdyti mane, 
kur tik norėjote! — griaudėjo Kromvelis.— O paskutinis 

parlamentas! Jüs privertete mane suSaukti atstovus, o kai 
jie buvo išrinkti, vienus išmetėte, o kitus paskyréte ten, 
kur patiko! Reikalavote, kad aš viskam pritarčiau, ir tam, 
kas gera, ir tam, kas bloga! Gana. Toliau taip tęstis ne- 
gali. Aš niekada jums nesigerinau ir nesigerinsiu! Aš turiu 
gerą priebėgą. Jei parlamentas pateikia gerus pasiūlymus, 
aš turiu juos ginti ir ginsiu. Jie garbingi žmonės ir dirba 
gerai. Nežinau, kuo dar jūs galite juos apkaltinti, išskyrus 
tai, kad jie mane labai myli! 

Jis pasiūlė deputacijai išsirinkti šešis ar septynis Zmo- 
nes; su jais jis dar pasikalbės. O dabar — labanakt. 

Karininkai sumišę išsiskirstė į namus. Parlamentas 
toliau svarstė ,,Nuolankiausiaja peticiją“. 


Kromvelj apniko sunkios abejonės. Peko pasiūlymas jj 
pradžiugino ir išgąsdino. Taip, mintis, kad reikia prisiimti 
senovės karaliaus titulą, sunkų ir didingą, jam kildavo 
seniai, kartais mintyse matuodavosi karūną — pats, Elžbie- 
ta, vaikai, Anglija... Tačiau niekada neatrodė, kad kara- 
liaus titulas taip arti. 

Jis įdėmiai nagrinėjo naujosios konstitucijos straips- 
nius. Buvo aišku, kad aukštos pareigos ir garbė jam buvo 
duota ne veltui; dalį diktatoriaus valdžios jis turėjo per- 
leisti parlamentui. Tiesa, jis pats galėjo skirti įpėdinį; jis 
pats rinkosi lordus — aukštųjų rūmų narius, ir šie, 50 ar 
70 žmonių, tarnautų jam, kol jis gyvas. Tačiau deputatų 
įgaliojimai buvo suteikti tik žemųjų rūmų nariams. Iš 
posėdžių salės jie galėjo būti pašalinti tik per teismą ir 
jei tam pritars visi deputatai. Tik žemieji rūmai tvirtino 
mokesčius, valstybės biudžetą, kontroliavo miliciją ir visas 
ginkluotąsias pajėgas. Valstybės taryba, kuri, kaip seniau, 
buvo vadinama Slaptąja taryba, neteko daugumos įgalio- 
jimų. 

Ir vis dėlto Kromveliui ši konstitucija patiko. Vyriau- ` 
sybę ji vedė senu, tradiciniu, per amžius išmėgintu keliu: 
karalius, lordai, Bendruomenių rūmai. Konstitucija jo val- 
džią padarė ne išskirtinę, o teisėtą, stabilią. Konstitucija 
kėlė jo prestižą užsienio valstybių akyse. Todėl, kai kovo 
25 dieną 123 balsais prieš 62 parlamentas patvirtino 

„Nuolankiausiąją peticiją“, taip pat ir labiausiai ginčytiną 
pirmą paragraią — „kad jūsų didenybė malonėtų priimti 
karaliaus vardą, didybę, titulą ir padėtį“, — jis buvo paten- 
kintas. Kovo 31 dieną Vaitholo Banketų salėje jam iškil- 
mingai buvo įteikta ,,Nuolankiausioji peticija“ ir jis dera- 
mai atsakė, kad naujoji konstitucija uždeda tokią naštą, 
kokia dar niekada neslėgė nė vieno žmogaus pečių. Jis 
turi pagalvoti, nuodugniai ją išnagrinėti. Jis jau senas, 
galbūt jo dienos suskaičiuotos. Geriau jis būtų negimęs, 
negu dabar suklystų. Jis pasakė, kad reikia laiko pasvars- 
tyti — „paklausti dievo patarimo ir savo širdies balso.“ 


Svarstymas buvo nelengvas. Jį iš visų pusių spaudė, 
įtikinėjo, plėšė į gabalus. Broghilas šnabždėjo: „Anglų tei- 
sė nenumato jokio protektoriaus, tauta atsidavusi monar- 
chijai — sutikite.“ Gudrus kaip lapė Terlo samprotavo: 
„Svarbiausia ne titulas, o teisė ir liaudies pritarimas. Žmo- 
nės žino, kas yra karalius ir kas yra liaudis. Bet koks kitas 
titulas — laikinas dalykas, jei kas atsitiks — vėl bus mė- 
ginama jį keisti.“ O karininkai buvo prieš. Lambertas 
labai intrigavo, o Flytvudas, kai parlamentas patvirtino 
„Nuolankiausiąją peticiją“, apsiverkė. Liaudis nerimavo. 
Kvakeris Džordžas Foksas pranašavo, kad tie, kurie Krom- 
veliui uždės karūną, atims jam gyvybę. Chiliazmo pranašė 
kvailuose eilėraščiuose, kurie sklido po Londoną, pareiškė: 
„Dievo dvasia ir žvilgsnis stoja prieš Kromvelį ir jo ka- 
rung...” 

Balandzio 3 diena jis paklausé, ar galima priimti pe- 
ticiją atmetus punktą dėl karūnos. Ne, atsakė parlamentas, 
peticija nedaloma: reikia arba viską priimti, arba viską 
atmesti. Tada jis atsisakė: „Jūs privertėte mane atsakyti 
kategoriškai, jūs neleidote man rinktis. .. Tokios atsakomy- 
bės, tokios naštos priimti negaliu...“ 

Lamberto šalininkai džiūgavo. Karaliaus titulo šali- 
ninkai vis dar įkalbinėjo. Parlamentas reikalavo. Tai buvo 
nepakeliama. Balandžio pabaigoje Kromvelis susirgo ir 
eilinę deputaciją sutiko pusiau apsirengęs, kaklą apmu- 
turiavęs juodu šaliu. Jis vis dar nedavė atsakymo, nuotai- 
ka kaitaliojosi: čia būdavo labai niūrus, čia staiga nepap- 

rastai pralinksmedavo ir, pamirSes didybe, juokaudavo su 
draugais — Terlo ir Broghilu, kartu kurdavo juokingus ei- 
lėraščius, rūkydavo pypkę, paskui vel surimtėdavo. Užsie- 
nio valstybių pasiuntiniai negalėjo nieko suprasti. 

Pagaliau jis apsisprendė. Karaliaus titulas — vaikų 
žaisliukas. Tegu liaudis, jei nori, žaidžia juo. Jis sutiks 
priimti visą konstituciją, kuri jam atrodė protinga. Ge- 
gužės 6 dieną keliems artimiesiems jis pasakė apsispren- 
dęs. Jis norėjo paskelbti sprendimą kitą dieną ir vienuo- 
liktą valandą ryto paskyrė pas save parlamento atstovams 
pasimatymą. Tą dieną jis turėjo tapti Jo didenybe Olive- 
riu Pirmuoju. 

Gegužės 6 dieną, kaip buvo įpratęs, išėjo pasivaikščioti 
į švento Jokūbo parką. Pirmiausia jis ten išvydo Lambertą, 
Flytvudą, Desborą. Iš jų išvaizdos suprato, kad susitiko 
neatsitiktinai. Visi trys tiesiai pareiškė, kad nepakęs, jei 
jis priims karaliaus titulą. Jie prieš jį nemaištaus, bet 
tuoj atsisakys savo postų. Tegu jis daugiau jų paramos 
nebesitiki. l 

Ta patį vakarą Desboras protektoriaus sprendimą pa- 
sakė nutrūktgalviui pulkininkui Praidui, kuris kartą jau 
parodė šaunumą — susidorojo su Ilguoju parlamentu. 

— Ne, to jis nepadarys,— pareiškė Praidas. 

.— Kodėl? Kaip tu jam sutrukdysi? 

— Parašyk peticiją, ir aš sutrukdysiu. 

Rytojaus dieną, gegužės septintąją, parlamento atsto- 
vams buvo pareikšta, kad protektorius jų laukia ne vie- 
nuoliktą ryto, bet po pietų, vakare. Skirtu laiku jie atvyko 
į Vaitholą, bet protektoriaus nebuvo. Jie išlaukė beveik 
dvi valandas, pagaliau durys atsivėrė, ir pasirodė Kromve- 
lis — apsirengęs medžioklės kostiumu, apsiavęs ilgaau- 
lius. Lyg nepastebėjęs deputatų, jis pasuko durų link, 
pažiūrėti arklidéje naujos arabų veislės kumelės. Parla-: 
mento atstovas nedrąsiai kreipėsi į jj: 

— Jūsų didenybe, mes laukiame čia jau labai seniai, 
kada gi jūs malonėsite atsakyti? | 

Rytoj, gegužės 8-ąją, buvo jiems atsakyta, jų laukia- 
ma Tarybos salėje. 

Gegužės 8 dieną, vos pradėjus posėdį, Praidas pateikė 
parlamentui peticiją, kurioje buvo protestuojama prieš 
protektoriui siūlomą karaliaus titulą ir prašoma nereika- 
lauti, kad jis būtų priimtas. Su juo prie parlamento pert- 
varos atsistojo 27 peticiją pasirašę karininkai. Flytvudo 
pasiūlymu peticijos svarstymas buvo atidėtas, parlamento 
komitetas susirinko į Tapybos salę. 

Protektorius pas juos atėjo griežtas, ramus, pasitempęs. 
Buvo nuspręsta galutinai. Jis pasakė: 

— Misteri spykeri, pripažįstu, kad šis reikalas parla- 
mentui suteikė daug rūpesčių, atėmė labai daug laiko. 
Labai gailiuosi. Ir man jis suteikė daug rūpesčių... De- 
rėdamasis su jūsų komitetu, mąstydamas sau vienas, aš 
nebuvau tikras, kad tai, ko jūs atkakliai reikalavote — 
priimti karaliaus titulą,— būtina. Naujojoje konstitucijoje 
daug puikių nuostatų — visos geros, išskyrus vieną — ka- 
raliaus titulą. Nebūčiau teisingas žmogus, jei jums nepa- 
sakyčiau, kad nenoriu jo priimti, užsidėti šią naštą. Aš 
geriau nei bet kuris kitas suprantu, kokie rūpesčiai ir sun- 
kumai užgrius žmogų, kuriam pareikštas toks didis pasi- 
tikėjimas. Trumpai tariant, aš šio valdymo būdo su kara- 
liaus titulu priimti negaliu. Toks mano atsakymas į šį 
didį ir sunkų klausimą. .. 


Gegužės 19 dieną parlamente ,,Nuolankiausioji peticija“ 
vėl buvo svarstoma. Deputatams nepavyko atgaivinti ka- 
raliaus titulo, bet juk dėl kitų punktų protektorius nieko 
nesakė. O kaip tik šie, parlamento teises išplečiantys punk- 
tai buvo labai svarbūs. Šiuo atžvilgiu deputatai laimėjo: 
gegužės 25 dieną, kai vėl buvo pateikta ,,Nuolankiausioji 
peticija“, išbraukus tik pirmąjį punktą — dėl karaliaus 
titulo priemimo,— Kromvelis sutiko. Netrukus generolas 
Lambertas buvo pašalintas iš visų atsakingų postų ir iš- 
vyko į savo dvarą, kur ėmėsi sodininkystės. 

Birželio 26 dieną Vestminsterhole — toje pačioje di- 
džiulėje salėje, kur prieš aštuonerius su puse metų teisė 
ir pasmerkė mirti karalių Karolį I, vyko iškilminga pro- 
tektoriaus paskyrimo pareigoms pagal naująją konstituciją 
ceremonija. Tiesą sakant, tai buvo karūnavimas — trūko 

tik karūnos, kad ši procedūra būtų pavadinta kaip derėtų. 
Ant paaukštinimo po puošniu baldakimu stovėjo Škotijos 
karūnavimo sostas, specialiai atvežtas iš Vestminsterio 
abatijos. Pakyla buvo papuošta rožiniu Genujos atlasu su 
auksiniais kutais. 

Ant stalo prieš sostą buvo padėta puošniai, su įspau- 
dimais įrišta biblija, valstybės kardas, auksinis skeptras. 
Iš šonų stovėjo spykerio, parlamento narių, teisėjų, older- 
menų, užsienio valstybių pasiuntinių krėslai. 

Antrą valandą dienos Oliveris Kromvelis, puošnios 
eisenos lydimas, įžengė į perpildytą salę. Spykeris, kaip 
dera tokia proga, pasveikino jį, apgaubė pečius purpurine, 
šermuonėlio kailiais apsiūta, aksomo mantija, prisegė kar- 
dą ir padavė skeptrą. Sugaudė trimitai, už langų sudrios- 
kėjo patrankos, liaudis ėmė šaukti: „Dieve, saugok lordą 
protektorių!“ 


Kai Kromvelis galutinai nusprendė atsisakyti valdovo 
karūnos ir įveikė abejones, jis pralinksmėjo kaip berniūk- 
štis, atsikratė negalios ir ligų. Jam net atrodė, kad prie- 
šininkus apkvailino. Jo rankose buvo valdžia, kurios galė- 
jo pavydėti bet kuris karalius. Viską, išskyrus vaikų žais- 
liuką — aukso karūną ant galvos,— jis turėjo. Parlamentas 
buvo paleistas atostogauti iki sausio mėnesio. Oliveris 
juokėsi, pokštavo su Elžbieta ir dukterimis, kurias užsie- 
nio valstybių pasiuntiniai vadino princesėmis. 

Tačiau džiaugsmas greit užgeso. Reikėjo laivą vairuoti 
toliau. Kur? Zinoma, taikos ir klestėjimo linkme. Tačiau 
kur ši laiminga sala yra? O kapitonas, stovintis prie vairo, 
jau nebejaunas; jį vėl apninka negalios. Jo karališkas 
parašas — Oliveris P. (protektorius) rodo, kad rankos pa- 
stebimai virpa; artimieji jaudinasi dėl jo negalavimų. Jis 
ima kurti Lordų rūmus, bet čia laukia nemaži sunkumai. 
Naujųjų rūmų, kuriuos kol kas nedrąsiai vadina „kitais. 
rūmais“, nariai turi būti solidūs, turtingi žmonės, įtakingi, 
lojalūs protektoriui, mokėti sugyventi su Zemutiniais rū- 
mais. Tokių žmonių rasti nelengva. Terlo teisus:,čia kaip 
per vedybas, jei pasirinksi netikusią žmoną, paskui gailė- 
sies, bet jau bus vėlu. Visą vasarą ir rudenį Oliveris su- 

darinėjo sąrašus. Į naujųjų lordų sąrašus jis įrašo savo 
sūnus — Ričardą ir Henrį, tris žentus, du dieverius; be 
to, įrašo septynis perus — senos giminės atstovus, žinoma, 
ištikimus -draugus, bendražygius — pulkininkus ir genero- 
lus. Iš viso šešiasdešimt tris žmones. 

Tačiau, kai sąrašas jau buvo patvirtintas ir kvietimai 
išsiuntinėti, pasirodė, kad toli gražu ne visi trokšta būti 
šio, iki gyvos galvos sudaromo, o ne paveldimo, margo 
parlamento nariai. Perai atsisako sėdėti ant vieno suolo 
su buvusiu batsiuviu Hiūsonu ir buvusiu vežiku Praidu. 
Iš viso atsiliepia tik 42 žmonės, į pirmąjį posėdį atvyksta 
trisdešimt septyni. 

Tačiau didžiausi sunkumai kyla sausio 20 dieną, pra- 
dėjus naują parlamento sesiją. Bendruomenių rūmų sudė- 
tis truputį pasikeitė. Dalis vietų buvo tuščios — kai kurie 
dabar sėdėjo Lordų rūmuose, bet į posėdį atvyko pašalinti 
iš ankstesniosios sesijos. Jiems niekas netrukdė, ir Ben- 
druomenių rūmuose vėl savo vietose sėdėjo karšti, gerai 
išmanantys politinę kovą respublikonai: Hezlrigas, Skotas, 
Robinzonas. Jie pasiruošė opozicijai. 

Į sesiją Kromvelis atvyko paauksuota karieta. Zirgai 
buvo apdengti brangiomis aksomo gūniomis: sausis buvo 
šaltas. Protektorius jautėsi nekaip, jo kalba parlamente 
buvo trumpa. Jis kvietė atidžiai klausančius deputatus 
gyventi taikiai. 

Sunki nuojauta, kuri naktimis gniauždavo širdį, pasi- 
tvirtino. Kai tik debatai prasidėjo, tuoj kilo nesutarimų, 
ir dar kokių! Hezlrigo ir Skoto vadovaujama respublikonų 
opozicija perėjo į puolimą. Ilgajame parlamente jie tiek 
kovojo, kad Lordų rūmai būtų panaikinti, o štai Vestmins- 
teryje vėl pasirodė lordai. „Blogiausiu atveju vadinkime 
ne Lordy, bet kitais rūmais. Jei mes juos vadinsime lor- 
dais, jie pareikalaus tokios valdžios, kurią aukštieji rūmai 
turėjo karaliaus laikais!“ — karščiavosi respublikonai. Bu- 
vo pateikiama ir suktesnių argumentų: naujieji lordai ne- 
atstovauja Žemės savininkams. Jie neturtingi, valdo tik 
dvyliktąją dalį tautai priklausančių žemių, o anksčiau 
turėjo du trečdalius. 

Po penkių dienų Kromvelis vėl pasakė kalbą. Negalima 
buvo leisti, kad kiltų koniliktas. Jo kalboje pasigirdo niū- 
riy, grasinančių gaidy. Neprotingiems deputatams jis pri- 
minė iš užsienio gresiantį pavojų. Rojalistai, ispanų pa- 
dedami, planuoja įsiveržimą, šalyje daugėja sąmokslų. 
Kiekviena sekta taikosi užgrobti valdžią. Angliją gali iš- 
gelbėti tik vienybė, susitelkimas, budrumas. Pykdamiesi 
tarpusavyje, pasakė jis, parlamento nariai padeda Skoti- 
jos karaliui, jei Karolį Stiuartą galima taip vadinti. „Jei 
jūs vėl pasuksite kraujo ir karo keliu,— įspėjo Kromve- 
lis, — tauta visai išseks ir žus.“ 

Tačiau jų sustabdyti jau buvo neįmanoma. Ginčai ir 
išpuoliai tęsėsi, stiprėjo, nesutarimai didėjo. Pajutę par- 
lamento respublikonų paramą, pakėlė galvas sektantai — 
„Penktosios monarchijos žmonės“. Jie parašė peticiją, ku- 
rioje reikalavo atkurti Ilgąjį parlamentą — vienintelius 
rūmus su neribotais įgaliojimais, kuris negalėtų kontro- 
liuoti tik kariuomenės, vyriausiuoju vadu paskirti lordą 
Ferfaksa. 

Pavojus buvo rimtas. Kromvelis, kuriam apie peticija 
pranešė Terlo, įsakė suimti mieste keletą riaušininkų ir 
kai kur pakeitė sargybą. 

Vasario 4 dieną, niekam nieko nesakęs, Oliveris vienas 
išėjo pro šonines Vaitholo duris ir pasuko prie upės. Jis 
norėjo išsinuomoti valtį. Tačiau ledas buvo labai storas, 
žiema gili, ir jis grįžo į Vaitholo kiemą, pasišaukė pirmą 
pasitaikiusią karietą. Pasiėmęs tik penkis ar šešis gvardie- 
čius, įsakė važiuoti į Vestminsterį. Ten nuėjo į savo kam- 
barį ir liepė atnešti taurę elio ir gabaliuką paskrudintos 
duonos. Pasistiprinęs atsistojo. Kaip tik tą akimirką Flyt- 
vudas ir keli naujieji lordai įėjo į kambarį. 

— Ka jūs ruošiatės daryti, jūsų aukStybe? — paklausė 
Finesas. 

— Paleisti šį parlamentą. 

Flytvudas griebė jį už rankos. 

— Maldauju: apgalvokite gerai šį žingsnį! Jo padari- 
niai labai... 

Kromvelis ištraukė ranką: 


— Pienburni! AS paleisiu parlamenta gyvojo dievo va- 
lia! 

Jis jsaké lordams ir Bendruomeniy rümams susirinkti 
į vieną vietą ir, kai jie pasiruošė klausytis, pasakė aist- 
ringą ir nerišlią kalbą, paskutiniąją savo gyvenime. Vėl, 
kaip ir prieš penkerius metus, kai buvo išvaikytas Ilgasis 
parlamentas, jis įsiutęs šaukė ir trypė kojomis. 

— Jūs privertėte mane sudaryti antruosius rūmus, — 
šaukė jis,— ir aš juos garbingai sudariau, taip, sudariau! 
Aš atrinkau žmones, kurie buvo pasiruošę jums padėti, 
kad ir ką jūs darytumėte, spausti jums rankas ir kalbėti, 
kad jie vertina ne titulus, ne lordų vardus, nei viena, nei 
kita, o rūpinasi tik krikščionių ir anglų interesais. Tai 
jūsų luomo žmonės, jie myli tą patį, ka ir jūs, jei jūs iš 
tiesų mylite Angliją ir religiją... 

Jį vėl ištiko nesėkmė. Pasirodė, kad šis parlamentas — 
tokia pat tuščia ir savimi pasitikinti sueiga, kaip ir Ilga- 
sis parlamentas. Kromvelis karščiavosi, niršo, piktai kalti- 
no kurstytojus. 

— Jūs ne tik susiskaldėte, bet suskaldėte ir tautą, kuri 
per šias penkiolika ar šešiolika dienų sutriko labiau negu 
bet kada anksčiau! Tai atsitiko todėl, kad kai kurie vėl 
nori įvykdyti perversmą! Kai kurie nori viskam vadovauti! 
Jie net kariuomenę mėgina jtrauktil.. 

Jis užkimo, užsikosėjo. Reikia baigti su jais vienu smū- 
giu — kitos išeities nėra. Baisiausius žodžius jis patausojo 
pabaigai: 

— Toks elgesys yra ne kas kita, o lošimas Škotijos 
karaliaus naudai... Aš žinau, kai ką iš jūsų užverbavo 
žmonės, veikiantys Karolio Stiuarto nurodymu. Jūs sten- 
gėtės sukelti sukilimą jo naudai... Gana! Aš šį parlamen- 
tą paleidžiu! 


Anglija, atrodo, aprimo. Visi nulenkė galvas prieš vi- 
sagalį diktatorių, visų lūpos sustingo, rankos nusviro. 
Tiesa, dėl to, ne be Terlo pagalbos, teko imtis kai kurių 
nepaprastų priemonių. Vasario šeštą, rytojaus dieną, kai 
buvo paleistas parlamentas, visi Londono apygardos ka- 
rininkai buvo pakviesti pas protektorių, kuris juos atitin- 

kamai įspėjo. Buvo suimta keletas kareivių, taip pat 
„Penktosios monarchijos žmonių“. 

Terlo pavyko atskleisti naują rojalistų sąmokslą, kurį 
rengė pogrindinė organizacija „Užantspauduotas mazgas“. 
Su ja buvo susijęs anglikonų dvasininkas daktaras Hjutas 
ir Henris Stingsbis, Jorkšyro skvairas. Protektoriaus nu- 
rodymu, nagrinėti jų bylą buvo įkurtas naujas teismo orga- 
nas, pavadintas reikšmingu Aukščiausiuoju teismu. Prieš de- 
vynerius metus panašus teismas pasmerkė mirti karalių 
Karolį I. Dabar turėjo būti pasmerkti mirti pagautieji 
rojalistai, ir jokios kardinolo Mazarinio, Kromvelio žento 
lordo Fokonbergo ir net labai mylimos dukters Betės Klei- 
pol, visada užstodavusios nelaiminguosius, pastangos ne- 
padėjo: nusikaltėliai buvo nubausti mirtimi. Žinoma! Sting- 
sbis buvo kaltinamas, kad svarbų uostą Halį norėjo per- 
duoti Karoliui II ir ispanams. Už tokį nusikaltimą 
pasigailėjimo būti negali. 

Taigi Anglija buvo nuraminta. Protektorius galėjo gė- 
rėtis nesutepta savo šlovės didybe. Jo rūmai spindesiu 
užtemdė daugelio Europos valdovų rūmus. Rūmai, kaip 
ir jų šeimininkas, darėsi vis konservatyvesni, vis labiau 
linko į praeities — absoliutinės monarchijos laikų — ma- 
das. Jo didenybės dukterys dėvėjo prabangius tualetus, 
važinėjo paauksuotomis karietomis. 1657 metų lapkričio 
mėnesį viena po kitos įvyko dvejos vestuvės: Frensė Krom- 
vel ištekėjo už Roberto Ričo, grafo Voriko vaikaičio; Merė 
Kromvel — už lordo Fokonbergo. Abu džentelmenai buvo 
senos geros giminės palikuonys ir neslėpė simpatijų mo- 
narchijai. Frensės vestuvės buvo prabangios, triukšmin- 
gos, svečiai per naktį šoko, labai piktindami tuos, kurie 
vis dar laikėsi puritonų papročių. Iš tiesų, protektoriaus 
rūmai grįžo prie senos monarchinės tvarkos! Tačiau Me- 
rės vestuvės vyko beveik slapta: kalbama, kad jaunikis 
ir jaunoji panoro tuoktis pagal senus anglikonų papročius. 
Ir dar buvo kalbama, kad juos tuokė tas pats daktaras 
Hjutas, kuriam po pusės metų Taiberne nukirto galvą už 
dalyvavimą rojalistų sąmoksle. 

Pats protektorius, kaip derėjo, laikėsi oriai, nors išdi- 
dus nebuvo. Jis mėgo šeimyninius vakarus, linksmus pokš- 

tus, nekaltus žaidimus: Ypač gėrėjosi muzika: Hempton 
Korte ir Vaithole per iškilmingus priėmimus skambėdavo 
vargonai ir smuikai, o šeimos ratelyje dažnai grodavo 
patys, ir Oliveris kartu su visais dainuodavo senovines 
dainas ir italų motetus. 

Rojalistai užsienyje ir užsienio valstybių pasiuntiniai 
pagarbiai žvelgė į puikius rūmus ir deramai vertino Ang- 
lijos protektoriaus sosto didybę. „Atrodo, viskas paklūsta 
jo norui ir namie, ir užsienyje,— rašė Klarendonas,— jo 
valdžia ir didybė tvirtesnė negu anksčiau.“ Kromvelio pa- 
siuntinius priimdavo labai iškilmingai, tarytum jis būtų 
buvęs imperatorius. Vasario mėnesį Roskildo sutartis su 
Švedija patvirtino anglų prekybos teises Baltijos jūroje. 
Birželio mėnesį prieš metus su Prancūzija sudaryta su- 
tartis davė puikių vaisių: Anglijos kareiviai — šeši tūks- 
tančiai pėstininkų ir laivynas, — prieš metus pasiųsti pa- 
dėti prancūzams, nugalėjo ispanus prie Diunkerko. Priešų 
gretose kovėsi išvarytojo Anglijos karaliaus broliai — 
hercogai Jorkas ir Glosteris. Pagal sutartį prancūzai per- 
davė užkariautos tvirtovės raktus Anglijos įgaliotiniams, 
Anglija įgijo svarbų strateginį placdarmą žemyne. Liud- 
vikas XIV, tada dar paauglys, šios pergalės garbei pasiuntė 
Kromveliui puikų kardą, kurio rankena buvo nusagstyta 
brangakmeniais. 

Viskas, atrodo, sekėsi kuo geriausiai. Tačiau tai buvo 
tik išorinė, paradinė protektorato pusė. Iš tikrųjų ramybe 
ir gerove nesidžiaugė nei šalis, nei jos valdovas — Krom- 
velis. Priešingai, pastabi akis galėjo matyti, kad šalis atsi- 
dūrė aklavietėje, o į šią aklavietę ir pralaimėjimą ją at- 
vedė, atrodo, patys geriausi protektoriaus Oliverio norai. 

Kariuomenei, kuria jis rėmėsi, karams, kuriuos jis ka- 
riavo, kolonijiniams grobimams ir didžiuliam laivynui 
reikėjo pinigų, vis daugiau pinigų. Didžiulis finansų defi- 
citas vis augo: 1658 metų vasarą viršijo 500 tūkstančių 
svarų sterlingų. Vyriausybę slėgė didžiulė valstybės sko- 
la — pusantro milijono svarų. Atlyginimai kareiviams ne- 
bemokami jau daugelį mėnesių. Terlo, beveik genialiai 
atskleidžiantis įvairiausius sąmokslus, prisipažino esąs 
bejėgis. „Mes taip jklimpome,— balandžio mėnesį skundė- 

si jis Henriui Kromveliui,— kad nezinau, ka be pinigy 
darysime.“ Birželio mėnesį buvo dar blogiau, ištvermin- 
gasis Terlo beveik panikuoja: „Aš tikrai manau, kad tik 
dievas gali pašalinti mūsų sunkumus, jei tik jis mūsų 
pasigailės.“ 

Prekyba merdėjo: naudingus santykius su Ispanija 
nutraukė karas, nepaprastai padidėjo mokesčiai ir muitai. 
Dėl nedarbo, skurdo iš visų pusių plaukė skundai, pro- 
testai. Sitis atsisakė duoti protektoriui paskolas. . 

Kromvelis negalėjo nematyti, kad ūkio sferoje jo re- 
žimas žlunga. Nieko kito nebeliko daryti, kaip sušaukti 
naują parlamentą. Bet kokiu pagrindu. Nei viena, nei 
antra konstitucija, kaip rodė patirtis, netiko. Devynetas 
artimųjų, kuriuos Kromvelis pasirinko, veltui suko galvas, 
svarstydami konstitucinius klausimus. Kaip naujajame 
parlamente išsaugoti tvarką ir ramybę? Kaip į jį neįsileisti 
respublikonų ir kavalieriy? Galbūt sudaryti sandėrį su 
Ledlo ir Venu? Jų aiški galva protektoratui gali praversti. 
O gal geriau vėl iškelti klausimą dėl karūnos? Tuo, labiau 
kad jo svarbiausias oponentas Lambertas nuo reikalų pa- 
šalintas. Išeities jie nerado. Didžiausius toliaregius dvariš- 
kius apėmė nerimas. Henris Kromvelis šį neišvengiamą 
pavojų matė ir vasarą iš Airijos rašė Terlo: „O ar jūs iš 
viso turite kokią tinkamą konstituciją, kuriai būtų galima 
prisiekti? Ar tik šalies rimtis nepriklauso vien nuo jo di- 
denybės gyvybės, nuo jo nepaprasto uolumo, gabumų ir 
rūpinimosi kariuomene, kurią jis sukūrė ir kuriai vadovau- 
ja? Tikrai tik dievo pirštas (jei aš ką nutuokiu apie Angli- 
jos reikalus) ir mano tėvas trukdo kilti baisiam kraujo 
praliejimui.“ 

Jaunojo Henrio įžvalgumas teikia jam garbės: kaip 
parodė tolesni įvykiai, tik Kromvelio autoritetas gelbėjo 
šalį nuo suirutės, maišto, anarchijos, pagaliau nuo Stiu- 
arty restauravimo. O gyvenimas ėjo į pabaigą. Balandžio: 
24 dieną protektoriui sukako penkiasdešimt devyneri me- 
tai. Jo stambūs pečiai susikūprino, veidas paburko, plau- 
kai praretėjo, pražilo. Jį apėmė senatvės negalios — ne- 
miga, podagra, galvos svaigimas, pusiaujo skausmai. Ta- 
čiau labiausiai seno dvasia. Išblėso karštas, nuoširdus 

polėkis, tikėjimas didžia misija. Taip, jis pasiekė aukš- 
čiausią valdžią šalyje. Bet ar ji teikė jam tokį pasitenki- 
nimą, kokio troško? Kažin. 

Ištikimiausių bendražygių veidai virtine plaukė prieš 
jj bemiegių naktų tamsoje: Lilbernas, Ledlo, Venas, Lam- 
bertas... Visi nuo jo nusigręžė, išdavė. Išgyventų išda- 
vysčių ir nusivylimų kartėlis pagimdė įtarumą, nepasiti- 
kėjimą. Anksčiau mėgęs bendrauti ir būti atidus žmonėms, 
dabar Kromvelis užsidarė. Kartais jis užsirakindavo ir 
ilgai sėdėdavo savo kambaryje, liepdavo nieko nejleisti. 
Tik su dukterimis ir su Terlo jis „dar būdavo linksmas 
ir trumpam pamiršdavo savo didybę“. 

Daugybė pasikėsinimų į jo gyvybę, žinojimas, kad nuo 
jo priklauso viskas — tvarka, taika, visuomenės gerovė,— 
vertė jį būti labai atsargų. Buvo kalbama, kad jis nepasiti- 
kėjo niekuo, net asmens sargybiniais, artimiausiais gimi- 
naičiais. Į kiekvieną užsienietį jis žvelgdavo kaip į galimą 
slaptą priešą ar žudiką, po drabužiais dėvėjo plonus šar- 
vus ir niekada niekur neidavo be gvardiečių. 

Pikta lemianti viešnia su aštriu dalgiu vis dažniau 
ėmė rodytis jo namuose, lyg įspėdama, lyg grasindama 
šeimininkui. Vasario mėnesį džiova mirė jaunas Frensės 
vyras — Robertas Ričas. Tik trys mėnesiai prabėgo nuo 
puikių vestuvių — ir štai jaunoji našlė apsirengė juodais 
gedulo drabužiais. Netrukus į aną pasaulį iškeliavo jo se- 
nelis, grafas Vorikas, atsisakęs būti naujuoju lordu. Birže- 
lio mėnesį amžino poilsio atgulė Oliverio metukų. vaikai- 
tis — jauniausias Betės Kleipol sūnus. Pati Betė sunkiai 
susirgo. 

Miela, gyva, įnoringa duktė — mylimiausia duktė Betė, 
kuri šešiolikos metų ištekėjo savo noru už nedorėlio Džono 
Kleipolo ir visada užtardavo prieš tėvą kokį nuteistą ro- 
jalistą, dabar gulėjo Hempton Korte, kamuojama sielvarto 
dėl sūnaus mirties ir smarkaus skausmo, kurio gydytojai 
negalėjo numalšinti. Kai tapo aišku, kad jos liga pavo- 
jinga, Oliveris su šeima ir dvariškiais persikėlė į Hempton 
Kortą. Jis pats ėmėsi slaugyti ligonę. Tvankias liepos 
naktis jis praleisdavo prie dukters lovos, slegiamas jos 
kančių ir savo bejėgiškumo. Jis apleido valstybės reikalus, 

tik kartais susitikdavo su uZsienio Saliy pasiuntiniais, pa- 
sirodydamas nuo nemigos paraudusiomis akimis, zengda- 
mas seniokišku žingsniu. 

Pirmosiomis rugpjūčio dienomis Betė pasijuto truputį 
geriau, išsekęs tėvas išmiegojo visą naktį. Rugpjūčio 6 
dienos rytą ji mirė. Jai buvo dvidešimt devyneri metai. 

Kromvelis jautėsi pavargęs, nualintas ir ligotas, net 
nedalyvavo laidotuvėse, kurios įvyko rugpjūčio 10 dieną. 
Po savaitės prasidėjo smarkus jo senos ligos, pasigautos 
dar Airijos pelkėse, priepuolis — apėmė. karštligė. Tačiau 
dvasinės kančios buvo stipresnės už kūno negalias. Jis 
labai kentėjo. Norėdamas nusiraminti, liepė atnešti bibliją 
ir perskaityti apaštalo Pauliaus laiško ištrauką. Kai teks- 
tas buvo perskaitytas, pasakė: 

— Šie žodžiai kartą man jau išgelbėjo gyvybę, kai 
mirė vyriausiasis sūnus; kaip durklas jie pervėrė mano 
širdį, bet šie žodžiai mane išgelbėjo. 

Karštligė, tarsi pateisindama pavadinimą „trijų dienų 
karštligė“, baigėsi. Rugpjūčio 19- dieną Kromvelis dalyva- 
vo Valstybės tarybos posėdyje. Rytojaus dieną privertė 
išvesti jį pasivaikščioti, tad truputį pasivažinėjo po pilies 
apylinkes. Ten sutiko žymųjį kvakerį Džordžą Foksą, ku- 
ris kreipėsi su eiliniu prašymu. Kromvelis jau kelintą kartą 
susidomėjęs kalbėjosi su šiuo šviesaus proto žmogumi ir 
liepė jam ateiti rytoj. Nustebęs Foksas ilgai žvelgė protek- 
toriui įkandin. „Dar nepriėjau prie jo,— rašė Foksas die- 
noraštyje,— pamačiau, tiesiog pajutau nuo jo sklindantį 
mirties dvelkimą. O kai priėjau, jis atrodė kaip numirėlis.“ 

Rytojaus dieną Fokso nepriėmė — protektorius vėl sir- 

go. 
Rugpjūčio 24 dieną gydytojai pareikalavo pervežti li- 
gonį į Vaitholą; Hempton Korte, užmiestyje, buvo drėg- 
noka, o jau artinosi ruduo. Tačiau kelionėje ligonio būklė 
pablogėjo. Vakare jj vėl purtė šaltis, visai nusilpo. Jis ` 
daugelį kartų beviltiškai šaukėsi dievo. Galbūt jį graužė 
sąžinė? Tris kartus buvo girdėti, kaip jis šnabždėjo: ,,Bai- 
su patekti į gyvojo dievo rankas.“ Kartą jis pasikvietė 
kapelioną (keletas namų pamokslininkų dieną ir naktį 
meldė jam sveikatos gretimame kambaryje). 

— Sakykite,— paklausė ligonis,— ar gali išrinktasis 
netekti palaimos? 

— Ne, negali,— tvirtai atsakė teologas, geras kalvinis- 
tų tikėjimo dogmų žinovas. Palengvėjimo atodūsis išsi- 
veržė iš Kromvelio krūtinės. Jis pažvelgė aukštyn ir su- 
šnabždėjo: 

— Tada aš išgelbėtas. Aš žinau, kad buvau palaimintas. 

Rugpjūčio 30 dieną virš Londono praužė baisi audra. 
Uraganas lyg žaisliukus vartė bažnyčių varpines, plėšė 
namų stogus, skandino Temzėje laivus. Parkuose ir miš- 
kuose audra išlaužė didžiules proskynas, laukuose išsklai- 
dė javų pėdus. Neregėti viesulai sukosi ore, dangus mai- 
šėsi su žeme. 

Audros dundėjimas ir staugimas skverbėsi per storas 
Vaitholo sienas, visus jo gyventojus vertė drebėti ir gar- 
siau melstis. Kai audra truputį aprimo, Kromvelio sąmo- 
nė prašviesėjo, jam pasidarė lengviau. Jis vėl pasakė, kad 
šį kartą nenumirs — gyvens, kad užbaigtų darbus. Prie- 
puoliai nebesikartojo, bet vis dar buvo labai silpna. 


Paskutinėmis protektoriaus Oliverio Kromvelio dieno- 
mis tik vienas žmogus drįsdavo kalbėti apie valstybinius 
reikalus — teisingiau, vieną vienintelį valstybinį reikalą. 
Sis žmogus buvo Džonas Terlo. O įkyrėdavo jis mirštan- 
čiam ir jau atsiribojusiam nuo pasaulio reikalų protekto- 
riui kalbomis dėl įpėdinio paskyrimo. Pagal paskutiniąją 
konstituciją — ,„Nuolankiausiąją peticiją“ protektorius tu- 
rėjo pats paskirti įpėdinį. Kol to padaryta nebuvo, valsty- 
bės vyrai — tie, kurie turėjo gyventi ir valdyti šalį po 
Kromvelio mirties, — negalėjo ramiai miegoti. „Tikrai, mi- 
lorde,— rašė budrus ir pastabus Terlo Henriui Kromveliui 
į Airiją, — mes turime pagrindo bijoti, kad mūsų reikalai 
bus labai blogi, jei dabar viešpats pašauks jo didenybę. 
Nemanau, kad Karolio Stiuarto galimybės būtų didelės 
ar kad jo partija pati savaime stipri, bet bijau mūsų pa- 
čių nesutarimų, kurie gali būti labai dideli, jei jo didenybė 
prieš mirtį neišrinks ir nepaskirs įpėdinio. ..“ 

Rugpjūčio 30 dieną, kai siautė audra, Terlo nusprendė, 
kad atėjo laikas. Jis pasilenkė prie ligonio ir paklausė, 

ką jis nori paskirti įpėdiniu. Kromvelis buvo labai nusilpęs 
ir paskendęs savo mintyse. Jis nieko konkretaus nepasakė 
ar galbūt atsakymas Terlo nepatenkino. .. 

Terlo, kaip ir kitus tarybos narius, patenkino tik vienas 
kandidatas — Ričardas Kromvelis. Nedidelio proto, sukal- 
bamas „kaimo džentelmenas“ iš pradžių galėjo patikti 
visiems. Patarėjai diktuotų jam savo valią; presbiterio- 
nams ir konservatoriams patiko, kad Ričardas neprisidėjo 
prie karaliaus mirties ir paveldėtų valdžią kaip vyriau- 
siasis sūnus, pagal monarchijos principą. Iš kitos pusės, 
respublikonai tikėjosi priversti silpnavalį Ričardą pada- 
ryti nuolaidų savo naudai. Todėl Terlo ir siekė, kad karšt- 
ligės krečiamas protektorius paskirtų Ričardą. 


Rugsėjo 2 dieną tapo aišku, kad Kromvelis miršta. Jis 
dažnai prarasdavo sąmonę, kartais blaškydavosi, visą laiką 
kažką kalbėdavo. 

Tą dieną Terlo ir dar keturi artimieji jéjo pas protekto- 
rių, kad pagaliau išpeštų jo galutinį žodį. Tačiau jau buvo 
vėlu. Kromvelis blaškėsi, kažką murmėjo, kliedėjo. Zmo- 
nės jam trukdė. Jis pats turėjo išspręsti kažkokį svarbų 
uždavinį, galbūt paprašyti dievo malonės paskutinę va- 
landą. Žmonės lenkėsi prie jo, užstojo silpną šviesą, kuri 
skverbėsi per užtrauktas portjeras, jie kažko iš jo norėjo. 

— Tai Ričardas, Ričardas? ..— jie įkyriai klausinėjo. 

Jis linktelėjo — kad tik greičiau išeitų — ir tęsė savo 
nerišlų begalinį monologą, skirtą dangui. 

Naktį iš rugsėjo antros į trečią dieną jis ėmė baisiai 
blaškytis, garsiai murmėti. Jam pasiūlė išgerti vaistų ir 
pamiegoti, bet staiga jis atžariai pasakė: 

— Man rūpi ne gerti ar miegoti, man rūpi greičiau 
išeiti. 

Rytą jis neteko žado, tarp trečios ir ketvirtos valandos 
rugsėjo trečią, atmintiną ir šlovingą dieną, padovanojusią 
jam didžiausias pergales — prie Denbaro ir Vusterio,— 
lordas protektorius Oliveris Kromvelis mirė. 


22. Kromvelis 


EPILOGAS 


Vestminsteryje tarp patamsejusiy raudony plyty pa- 
statų ant balto postamento iškilęs vienišas paminklas. 
Žmogus su šarvais ir ilgais kavaleristo batais stovi tru- 
putį palenkęs galvą. Dešinėje rankoje jis laiko kardą, 
kairėje — bibliją, savo valdžios simbolius. Vienplaukis, 
veidas griežtas ir liūdnas. Prie paminklo papėdės guli 
didingas liūtas — tradicinis Britanijos simbolis. Toks jis 
iškyla prabėgus amžiams — Anglijos revoliucijos vadas, 
džentelmenas iš prigimties, karys, karaliaus žudikas, už- 
kariautojas ir diktatorius, taip ir netapęs karaliumi,— Oli- 
veris Kromvelis. 

Ką primena šis portretas? Pirmiausia — revoliuciją. 
Pirmąją Europos masto buržuazinę revoliuciją, kuri sudau- 
žė feodalizmo pančius ekonomikoje, nušlavė luomų privi- 
legijas, išjudino pagrindinę absoliutizmo atramą — angli- 
konų bažnyčią, nuvertė karaliaus valdžią, o karalių atvedė 
ant eSafoto ir paskelbė Anglijoje respubliką. Tai reiškė 
„naujos visuomeninės santvarkos pergalę, buržuazinės 
nuosavybės pergalę prieš feodalinę, nacijos prieš provin- 
cializmą, konkurencijos prieš cechinę santvarką, nuosa- 
vybės dalijimo prieš majoratą, žemės pajungimo savinin- 
kui pergalę prieš savininko pajungimą žemei, švietimo 
prieš prietarus, šeimos prieš giminės vardą, pramonės 
prieš herojinę tinginystę, buržuazinės teisės prieš vidur- 
amžių privilegijas“ 14. 


14 K. Marksas, F. Engelsas. Rinktiniai raštai dviem tomais, t. 1, 
p. 41. 

Tiesa, tai buvo buržuazinė revoliucija ir buržuazinė 
respublika, su visomis jos silpnybėmis ir kompromisais: 
liaudies judėjimo baime, pasipelnymo aistra ir karinga 
užsienio politika. Tačiau buržuazija tais laikais buvo jau- 
na, kylanti klasė, išaugusi vykstant kovai su viduramžių 
sustingimu. Iš savo gretų ji iškėlė bebaimius, ryžtingus 
revoliucionierius, kurie drąsiai kilo į kovą, kartais į savo 
pusę patraukdami plačiąsias liaudies mases. V. Leninas 
nurodė, kad XVII amžiaus revoliucijos laikų Anglijos bur- 
žuazija nebijojo eiti su liaudimi, ,,)nesirauke dėl mažesnio- 
jo brolio „nepakantumo“, nedūsavo dėl „pernelyg karštų 
kalbėtojų“ iš tų mažesniųjų brolių tarpo, o pati pateikdavo 
kuo karščiausių kalbėtojų (ir ne tik kalbėtojų), žadinusių 
panieką „pakantumo“ skelbimui, bejėgiškiems dūsavimams, 
svyravimams ir neryžtingumui. Ir iš šių karštų kalbėtojų 
atsirasdavo žmonių, kurie per amžius buvo švyturiai, mo- 
kytojai, nors tuometinis jų supratimas, kokiomis priemo- 
nėmis galima išsigelbėti nuo visokių nelaimių, buvo isto- 
riškai ribotas, dažnai naivus“ 5. V. Leninas šiuos anksty- 
vuosius buržuazinius revoliucionierius rodė pavyzdžiu 
bailiai ir susitaikėliškai imperializmo epochos buržuazijai. 

Tipiškiausia Anglijos revoliucijos figūra, atspindėjusi 
visus jos prieštaravimus ir sudėtingumą, buvo neturtingas 
kaimo skvairas — žemvaldys, puritonas, oficialiosios baž- 
nyčios ir karaliaus savivalės priešas. Toks skvairas ir buvo 
Oliveris Kromvelis. Jis kažkuo artimas liaudžiai, moka 
kalbėti jos kalba, tiki į dievą taip pat, kaip to laiko pa- 
prasti žmonės. Jis kartu su liaudimi stoja prieš karalių, 
vyskupus, lordus. Jis veda į kovą liaudies kariuomenę 
prieš absoliutinės monarchijos šalininkus ir, būdamas Zy- 
mus karvedys, pasiekia puikių pergalių. Jis nusileidžia 
liaudies reikalavimams, sutinka nubausti karalių mirtimi 
ir įkurti Anglijoje respubliką. Kai respublika Ilgojo par- . 
lamento likučiais parodo melagingą, bailią, savanaudišką 
esmę, jis drąsiai juos išvaiko, galbūt nesąmoningai siek- 
damas teisingesnės ir harmoningesnės tvarkos. Ne veltui 


I5 Leninas V. Pilnas raštų rinkinys, t. 20, p. 267. 

K. Marksas pasakė, kad „Anglijos liaudis Kromvelio as- 
menyje išvaikė Ilgąjį parlamentą“ !°. 

Tačiau būdamas buržuazijos ir bajorijos sąjungos ats- 
tovas, Kromvelis liaudies bijo. Jis nenori, kad būtų suly- 
gintos teisės — nei politinės, nei turtinės — su paprastais 
žmonėmis. Ir, kaip jam diktuoja klasiniai interesai, slopina 
liaudies judėjimus, visa, ką laiko riaušėmis ir anarchija. 
Nuo liaudies jis ima tolti dar 1649 metais, kai nutraukia 
santykius su jos vėliavnešiais — leveleriais. O kai šaunią 
revoliucinę kariuomenę nuveda į sukilusią Airiją, veda 
smaugti ir grobti, žudyti ir lobti, jis, F. Engelso žodžiais 
tariant, iš Robespjero virsta Napoleonu ". Ištikimas savo 
klasės — kylančios, besiveržiančios į valdžią, susivieniju- 
sios su naująja bajorija — buržuazijos siekiams, jis pla- 
nuoja sukurti tarptautinę protestantiškų valstybių sąjun- 
gg, vadovaujamą Britanijos. Pačioje Anglijoje gyvenimo 
pabaigoje jis tampa tvarkos saugotoju, konstebliu, kuris 
slopina visas nepasitenkinimo apraiškas. Jis budriai saugo 
„šventąją privatinę nuosavybę“. 

Vis dėlto Kromvelis didis, kaip didinga pati Anglijos 
revoliucija — puikus ir grėsmingas senosios santvarkos 
nuvertimo, naujų vilčių, užmojų, idealų gimimo laikotarpis. 
Dar ir dabar apie revoliuciją Anglijoje kalbama kaip apie 
Kromvelio laikus. O kai norima akcentuoti kiekvienam 
jo atsakomybę savo sąžinei, priminti apsisprendimo teisę, 
būtinumą valdyti savo aistras, sutelkti jas didžiam tikslui, 
„dažniausiai sakoma: „Kiekvienas pats sau yra Kromvelis.“ 

Nepaisant istorinio ribotumo, klydimo, politinių idealų 
nebrandumo, Kromvelis amžiams lieka didžiosios revoliu- 
cijos vadas, kovotojas su feodalizmu ir karaliaus savivale, 
žymus karvedys ir drąsus politikas, elgęsis kaip liepia 
sąžinė. 


16 Mapkc K. u Burenbc D. Coy., T. 6, c. 11. 
„V Kromvelis, rašė F. Engelsas, viename asmenyje įkūnija Angli- 
jos ans Robespjerą ir Napoleong.— Mapkc K. u Durenbe O. 
oy., T. 1, c. 602. 


PAGRINDINES KROMVELIO GYVENIMO 
IR REVOLIUCIJOS ĮVYKIŲ DATOS 


1558—1603. Karalienés Elzbietos I valdymo metai. 


1599. 
1603. 


1604. 
1605. 
1614. 
1616. 
1617. 


Balandzio 25 d. Hantingdone gimé Oliveris Kromvelis, Roberto 
ir ElZbietos Kromveliy sünus. 

Kovas. Mire karaliené Elzbieta, Jokübas I Stiuartas jzengé j 
sostą. Jis iš Skotijos persikelia į Angliją; balandis — svečiavi- 
masis Hinčinbruke, sero Oliverio Kromvellg dvare. 

Kovas. Jokübas I su&aukia pirmajj parlamenta (su pertraukomis 
jis posédziauja iki 1611 m. vasario). 

„Parako sąmokslas“, kurį organizavo Anglijos katalikai, norė- 
dami susprogdinti parlamentą. 

Balandis. Jokūbas I sušaukia antrąjį parlamentą (paleidžiamas 
1614 metų liepą). 

Balandis. Kromvelis įstoja į Kembridžo universiteto Sidnio 
Sasekso koledžą. 

Birželis. Mirė Oliverio tėvas Robertas Kromvelis. Oliveris Krom- 
velis palieka Kembridžą ir grįžta į Hantingdoną. 


1619—1620. Kromvelis Londone studijuoja teisę. 
1618—1648. Europos Trisdešimties metų karas. 


1620. 


1621. 
1623. 


1624. 


1625. 


1626. 
1628. 


Rugpjūčio 22 d. Kromvelis veda Elžbietą Buršjė, Londono pirk- 
lio kailininko dukterį. Santuoka Londone, švento Juozapo baž- 
nyčioje, Kriplsgeite. Po to jis su žmona grįžta į Hantingdoną. 
Sausis. Jokūbas I sušaukia trečiąjį parlamentą (paleidžiamas 
1622 m. sausį). Tais metais Kromveliams gimė sūnus Robertas. 
Kromveliams gimė sūnus Oliveris. Kovo—rugsėjo mėnesį Velso 
princas Karolis su rūmų favoritu Bakingamu vyksta į Ispaniją, 
norėdamas susituokti su Ispanijos infanta. 

Kromveliams gimė duktė Bridžeta. Lapkričio mėnesį pasirašo- 
mas Velso princo Karolio ir Henrietės Marijos, Prancūzijos ka- 
raliaus Henriko IV dukters, Liudviko XIII sesers, santuokos 
kontraktas. 

Mirė karalius Jokūbas I. Anglijos sostą užėmė Karolis I. Bir- 
želio—rugpjūčio mėnesį karalius sušaukia savo pirmąjį parla- 
menta 

Kromveliams gimė sūnus Ričardas. Vasario—birželio mėnesį 
Karolis I sušaukia antrąjį parlamentą. 

Kromvelis išrenkamas į parlamentą nuo Hantingdonšyro. Kovo 
mėnesį jis vyksta į Londoną, posėdžiauja parlamente, susipa- 
žįsta su Hampdenu, Pimu, Eliotu ir kitais opozicijos, vadais. 

1629. 


1629 

1630. 
1631. 
1633. 


1635. 
1636. 


Birželio 7 d. parlamentas karaliui įteikia „Teisių peticiją“, lie- 
pos 17 d. Karolis ją patvirtina. Rugpjūčio 23 d. Feltonas nužu- 
do karaliaus favoritą hercogą Bakingamą. Kromvelis serga. 
Rugsėjo mėnesį Londone jį konsultuoja gydytojas Teodoras 
Majernas. Kromveliams gimė sūnus Henris. 

Vasario 11 d. Kromvelis pirmą kartą kalba parlamente, gina 
puritonų pamokslininkus. Kovo mėnesį Karolis I paleidžia par- 
lamentą ir uždaro į kalėjimą vienuolika parlamento opozicijos 
narių, tarp jų Eliotą. 

(kovo 9 d.) — 1640 (balandžio 13 d.). Karolio I neparlamenti- 
nis valdymas. Kromvelis grįžta į Hantingdoną. Gimė duktė 
Elžbieta (Betė Kleipol). 

Atgaivinamas įstatymas, pagal kurį kiekvienam žemvaldžiui, 
gaunančiam metinių pajamų ne mažiau kaip 40 svarų sterlingų, 
turi būti suteiktas riterio titulas. Lapkričio mėnesį Madride pa- 
sirašoma Anglijos (ir Ispanijos sutartis. 

Kromvelis parduoda savo namą ir valdas Hantingdone ir per- 
sikelia į Sent Aivzą, kur nuomoja ganyklas ir augina galvijus. 
Karolis I paskiria Tomą Ventvortą (vėliau grafas Strafordas) 
Airijos lordu vietininku (vicekaralium). Viljamas Lodas tampa 
Kenterberio arkivyskupu. 

Karolis atgaivina rinkliavą — „laivapinigius“. 

Mirus dėdei Tomui Stiuardui, Kromvelis gauna palikimą ir su 
šeima persikelia į Ylį (Kembridžo grafystė). 


1636—1638. Liaudies judėjimas Rytų Anglijoje prieš pelkių sausinto- 


1637. 


1638. 


1639. 


1640. 

jus, ginamos valstiečių bendruomenių teisės, Kromvelis dalyvauja 
šiame judėjime. 

Žvaigždžių fūmai paskelbė nuosprendį presbiterionų pamoksli- 
ninkams Prinui, Bertonui ir Bastvikui. Jie nuteisiami kalėti iki 
gyvos galvos, išplakami, įspaudžiamas įdagas, turi mokėti bau- 
dą. Liepos mėnesį prasidėjo sukilimas Škotijoje, sukėlęs karą 
su Karoliu I. Lapkričio mėnesį Džonas Hampdenas, Kromvelio 
pusbrolis, iždo teisme iškėlė bylą dėl „laivapinigių“ rinkimo 
neteisėtumo. Gruodžio mėnesį Džonas Lilbernas apkaltinamas 
puritoniškos literatūros spausdinimu bei platinimu ir suimamas. 
Kromveliams gimė duktė Merė. 

Liaudies judėjimas prieš „laivapinigius“. Kovo mėnesį — judė- 
jimas dėl nacionalinio Kovenanto pasirašymo Škotijoje. Balan- 
džio 18 d. įvykdomas Žvaigždžių rūmų nuosprendis Džonui Lil- 
bernui: išplakamas, pastatomas prie gėdos stulpo, nubaudžiamas 
500 svarų sterlingų bauda ir kalėjimu. Lapkričio mėnesį škotai 
Glazge sušaukia Generalinę asamblėją, kurioje dalyvauja kalvi- 
nistų dvasininkai, bajorijos atstovai, miestiečiai ir dalis valstie- 
čių. Kromveliams gimė duktė Frensė. 

Vasaris. Škotijos kariuomenė peržengia Anglijos sieną ir įsi- 
veržia į šiaurės grafystes. Po trumpo ir Anglijai nesėkmingo 
karo Karolis I birželio mėnesį sudaro su Skotija Berviko taikos 
sutartį. Mirė vyriausiasis Kromvelio sūnus Robertas. 

Balandžio 13—gegužės 5 d. Trumpasis parlamentas. Kromvelis 
jame dalyvauja kaip Kembridžo deputatas. Rugpjūčio mėnesį 


"Skotija atnaujina karo veiksmus ir laimi mūšį prie Niūberno. 


Lapkričio mėnesį sušaukiamas naujas parlamentas, vėliau pava- 
dintas Ilguoju. Kromvelis — vėl Kembridžo deputatas. Lapkričio 


1641. 


1642. 


1643. 


1644. 


1645. 


3 d. atidaromas parlamentas; lapkričio 11 d. suimamas Stra-. 
fordas; gruodžio mėnesį suimamas arkivyskupas Lodas ir kiti 
absoliutinės politikos įkvėpėjai. Gruodžio 11 d. parlamentui įtei- 
kiama peticija dėl visiškos vyskupų valdžios panaikinimo; ją 
pasirašo penkiolika tūkstančių žmonių. Įkuriamas religijos rei- 
kalų komitetas, kuriame Kromvelis aktyviai dalyvauja. 

Sausio 19 d. parlamentui pateikiamas bilis dėl kasmet šaukiamo 
parlamento. Vasario 15 d. priimamas ,,Trimetis aktas“. Kovo— 
balandžio mėnesį teisiamas Strafordas; gegužės mėnesį Londone 
kyla liaudies neramumai, karalius priverstas pasirašyti mirties 
nuosprendį Strafordui. Bausmė įvykdoma gegužės 12 d. Krom- 
velis kalba parlamente dėl įkalinto Lilberno; gegužės mėnesį 
iš kalėjimo jis paleidžiamas. Liepos mėnesį parlamentui reika- 
laujant panaikinami Žvaigždžių rūmų ir. Aukštosios komisijos 
teismai. Rugpjūčio mėnesį panaikinami miškų įstatymai. ir „lai- 
vapinigiai“. Spalio mėnesį prasideda sukilimas Airijoje. Lapkri- 
čio 22 d. parlamentas priima Didžiąją remonstraciją. 

Sausio mėnesį karalius mėgina suimti penkis parlamento opozi- 
cijos vadus, bet nepavyksta; jis pabėga į šiaurę. Vasario mėnesį 
parlamentas nutaria konfiskuoti 2,5 milijono akrų derlingų 
Airijos žemių, kad galėtų padengti milijono svarų sterlingų 
paskolą, kurią vyriausybė gavo Airijos sukilimui slopinti. Krom- 
velis pasirašo šią paskolą. Birželio 2. d. parlamentas priima 
„Kariuomenės manifestą“. Birželio 12 d. išleidžiamas įsakas 
organizuoti parlamento kariuomenę, kurios vadu skiriamas gra- 
fas Eseksas. Rugpjūčio 22 d. karalius paskelbia parlamentui 
karą; Notingame jis iškelia savo vėliavą. Spalio 23 d. Pirmas 
didelis parlamento ir karaliaus kariuomenės mūšis prie Edžhilio. 
Kromvelis kaunasi turėdamas kapitono laipsnį. 

Sausio mėnesį parlamentas išleidžia aktą dėl vyskupų valdžios 
panaikinimo. Vasario mėnesį Kromvelis paskiriamas Rytų aso- 
ciacijos kariuomenės pulkininku. Gegužės 13 d.— mūšis prie 
Grentemo. Birželio mėnesį nuo žaizdos miršta Džonas Hamp- 
denas. Vasarą ir rudenį Kromvelis kuria pirmuosius naujo tipo 
kariüomenés būrius. Liepos 28 d.— mūšis prie Heinsboro. Rug- 
pjūčio 10 d. Rytų asociacijos kariuomenės vyriausiuoju vadu 
paskiriamas grafas Mančesteris, jo pavaduotoju — Kromvelis. 
Rugsėjo mėnesį parlamentas priima Škotijos „Šventąją lygą ir 
Kovenantą“. Rugsėjo 20 d.— mūšis prie Niūberio. Spalio 10 d. 
Kromvelio būriai nugali rojalistus prie Vinsbio. 

Anglijos parlamento sąjungininkė — Škotijos kariuomenė įžen- 
gia į Šiaurės Angliją. Kromvelis paskiriamas generolu leite- 
nantu. Miršta jo antrasis sūnus Oliveris. Liepos 2d. įvyksta 
mūšis prie Marston Mūro, kur parlamento kariuomenė pasiekia 
įspūdingą pergalę. Spalio 27 d.— antras mūšis prie Niūberno. 
Lapkričio mėnesį kyla Kromvelio ir grafo Mančesterio konflik- 
tas dėl kovos su karaliumi stiprinimo. Lapkričio 25 d. jis viešai ` 
apkaltina Mančesterį parlamento posėdyje. Gruodžio 9 d. Krom- 
velis parlamente pasako kalbą dėl būtinumo iš esmės reformuoti 
kariuomenę. Jis pasiūlo bilį dėl parlamento atsistatydinimo. 
Vasario viduryje parlamentas priima aktą dėl naujo tipo 
kariuomenės sukūrimo. Kromvelis telkia ir apmoko kariuomenės 
būrius. Birželio 14 d. mūšyje prie Neisbio parlamento kariuo- 

mené pasiekia didžią pergalę. Rugsėjo mėnesį Kromvelis užima 
Bristol} 

Vaart 24 d. parlamentas išleidžia įsaką dėl Globos reikalų 
rūmų panaikinimo; panaikinamas feodalinis riterių mokestis. Ba- 
landžio pabaigoje karalius Karolis I pabėga į šiaurę ir pasi- 
duoda Skotains. Birželio 24 d. parlamento kariuomene parua 
Oksforda. 

Vasario mėnesį škotai perduoda karalių Anglijos patikėtiniams. 
Kromvelis serga. Parlamentas nusprendžia paleisti kariuomenę. 
Leveleriai protestuoja; Lilbernas skelbia demaskuojančius pami- 
letus, kariuomenėje įsteigiamos agitatorių tarybos. Kareiviai 
atsisako žygiuoti į Airiją. Londone presbiterionai įkuria Saugu- 
mo komitetą. Birželio 2—4 d. kornetas Džoisas pagrobia karalių 
iš Holmbio pilies ir atgabena jį į kariuomenės vadavietę. Krom- 
velis iš Londono vyksta į kariuomenės vadavietę. Jo pasiūlymu 
įkuriama Visuotinė kariuomenės taryba. Rugpjūčio 1 d. inde- 
pendentai paskelbia savo konstituciją. Rugpjūčio 6 d. Kromvelio 
ir Ferfakso vadbvaujama kariuomenė įžengia į Londoną. Rug- 
sėjo mėnesį Kromvelis pradeda derybas su karaliumi. Leveleriai 
pavadina jį išdaviku. Spalio 28 d.— lapkričio 11 d. Patnyje 
įvyksta išplėstinis kariuomenės tarybos posėdis, kuriame svars- 
toma levelerių konstitucija — „Liaudies sutartis“. Lapkričio 11 d. 
karalius iš Hempton Korto pabėga į Vaito salą. Lapkričio 15 d. 
Kromvelis Vere nuslopina levelerių maištą. Mirties bausmė ka- 
reiviui Ričardui Arnoldui. Gruodžio mėnesį Karolis I su škotais 
pasirašo slaptą susitarimą. 

Sausio 3 d. Bendruomenių rūmai nutaria nutraukti derybas su 
karaliumi. Pavasarį prasideda antrasis pilietinis karas. Balan- 
džio 29 d. įvyksta kariuomenės karininkų — independentų ir 
levelerių — pasitarimas Vindzore, nutariama teisti Karolį I kaip 
tautos nelaimių kaltininką. Gegužės 3 d. Kromvelis iš Londono 
išvyksta į Velsą, liepos mėnesį apgula Pembruką, užima jj, 
žygiuoja į šiaurę. Rugpjūčio 17—19 d. nugali rojalistus prie 
Prestono. Rugsėjo—spalio mėnesį Kromvelis kovoja su škotų 
rojalistais šiaurėje, spalio pradžioje įžengia į Edinburgą ir su- 
daro taikos sutartį su Argailu, žygiuoja į pietus ir apgula Pon- 
tefrakto tvirtovę. Gruodžio pradžioje Karolį I perkelia į Hersto 
pilį. Gruodžio 2 d. kariuomenė įžengia į Londoną, gruodžio 
6 d. vyksta pulkininko Praido sumanytas parlamento valymas 
nuo presbiterionų. Tą patį vakarą Kromvelis grįžta į Londoną. 
Sausio 20 d. prasideda karaliaus teismas. Sausio 30 d. Karoliui 
I įvykdoma mirties bausmė. Vasario 6 d. parlamentas paskelbia 
bili dėl Lordų rūmų panaikinimo. Vasario mėnesį paskelbiamas 
Lilberno pamiletas „Naujųjų Anglijos pančių demaskavimas“. 


Kovo mėnesį paskelbiamas levelerių pamiletas „Lapių medžiok- 


le...“ ir Lilberno pamiletas „Naujųjų Anglijos pančių demaska- 
vimas. Antroji dalis“. Parlamentas šį pamfleta pripažįsta maiš- 
tingu ir levelerių opozicijos vadus uždaro į Tauerj Anksti 
pavasarį prasideda tikrųjų levelerių — digerių judėjimas. Nera- 
mumai pulkuose. Balandžio 27 d. Robertui Lokjeriui įvykdoma 
mirties bausmė. Gegužės pradžioje Kromvelis nuslopina levelerių 
maištą Bedforde. Gegužės 19 d. Anglija oficialiai paskelbiama 
respublika. Rugpjūčio 15 d. Kromvelio vadovaujama Anglijos 

kariuomene išsilaipina Airijoje. Rugsėjo 11 d. įvyksta Droche- 
dos šturmas bei žvėriškos gyventojų ir įgulos skerdynės. Spalio 
11 d. Kromvelis šturmu paima Veksforda. 

Balandžio—gegužės mėnesį Kromvelis apgula Klonmelio tvirto- 
vę ir keletą kartų pralaimi. Gegužės 26 d. jis išvyksta iš 
Airijos. Birželio mėnesį, trumpai pabuvęs Londone, traukia į 
šiaurę ir liepos mėnesį įsiveržia į Škotiją. Rugséio 3 d. prie 
Denbaro jis laimi didelę pergalę prieš Škotijos kariuomenę. 
Vasario, balandžio, gegužės mėnesį Edinburge Kromvelis sun- 
kiai serga. Rugpjūčio pradžioje jis užima Pertą, vėliau skuba 
paskui Karolio Stiuarto vadovaujamą Škotijos kariuomenę į 
Angliją. Rugsėjo 3 d. įvyksta mūšis prie Vusterio, kur Kromve- 
lis sutriuškina Karolio Stiuarto ir Škotijos kariuomenę. Spalio 
9 d. parlamentas išleidžia „Navigacijos aktą“, kuris apriboja 
Olandijos prekybą. Gruodžio mėnesį Kromvelis su Vaitloku 
svarsto konstitucijos klausimą. 

Balandžio mėnesį kyla pirmasis Anglijos — Olandijos karas 
(baigėsi 1654 metų balandžio mėnesį). Rugpjūčio mėnesį išlei- 
džiamas „Aktas dėl Airijos“; karininkai įteikia peticiją, reika- 
laudami reformų. Lapkričio mėnesį Kromvelis vėl svarsto su 
Vaitloku konstitucijos klausimą. 

Balandžio 19 d. Kromvelis su kariuomenės karininkais ir kai 
kuriais Ilgojo parlamento nariais tariasi Vaithole. Balandžio 
20 d. jis išvaiko Ilgąjį parlamentą ir Valstybės tarybą. Liepos 
4 d. prasideda Trumpojo parlamento posėdžiai. Rugpjūčio mė- 
nesį įvyksta Lilberno teismas; prisiekusieji jį išteisina. Gruodžio 
12 d. Trumpasis parlamentas atsisako savo įgaliojimų. Gruodžio 
16 d. Kromvelis tampa Anglijos lordu protektoriumi. Priimama 
nauja konstitucija. 

Balandžio mėnesį Anglija sudaro taikos sutartį su Olandija ir 
pasirašo prekybos sutartį su Švedija. Rugsėjo 3 d. pradeda 
darbą pirmasis protektorato parlamentas. Rugsėjo mėnesį miršta 


„Kromvelio motina. Gruodžio mėnesį išvyksta ekspedicija į Vest 


Indiją. 

Sausio 22 d. Kromvelis paleidžia parlamentą. Balandžio mėnesį 
Anglijos laivynas atakuoja Espanjolą, bet pergalės nepasiekia. 
Gegužės 17 d. anglai užgrobia Jamaiką. Rugpjūčio 9 d. Krom- 
velis suskirsto Angliją ir Velsą į vienuolika karinių administra- 
cinių apygardų, kurioms vadovauja majorai generolai. Lapkričio 
3 d. Anglija sudaro sutartį su Prancūzija. Prasideda karas su 
Ispanija. 

Rugsėjo 17 d. prasideda protektorato parlamento posėdžiai. 
Lapkričio 27 d. paskelbiamas aktas, pagal kurį patvirtinamas 
1646 metų ordonansas dėl Globos reikalų rūmų panaikinimo. 
Vasario mėnesį parlamentui pateikiama ,Nuolankiausioji peti- 
cija“. Kromveliui siūlomas karaliaus titulas. Kovo 23 d. pasira- 
šyta sutartis su Prancūzija dėl bendrų karo veiksmų prieš Is- 
panijos Nyderlandus. Gegužės 8 d., karininkų spaudžiamas, 
Kromvelis atsisako karaliaus titulo. Gegužės 25 d. parlamentas 
priima ,,Nuolankiausiaja peticiją“. Birželio 26 d. iškilmingai 
patvirtinama naujoji konstitucija, Kromvelis antra kartą skelbia- 
mas lordų protektoriumi. Kromvelis sudaro Lordų rūmų narių 
sąrašą. 

1658. Vasario 4 d. Kromvelis paleidžia parlamentą. Birželio 4 d. 
įvyksta mūšis prie Diunkerko, Anglijos—Prancūzijos kariuomenė 
pasiekia pergalę. Diunkerkas atitenka Anglijai. Rugpjūčio 6 d. 
miršta Elžbieta Kleipol. Rugsėjo 3 d. miršta Oliveris Kromvelis. 

1660. Gegužės 29 d. restauruojami Stiuartai. 

1661. Sausio 30 d. Kromvelio, Airtono ir Bredšou palaikai išimami iš 
kapų ir išniekinami. 

